
Cuvânt înainte 


Universitater din Bucuregti — primii 150 de ani 


Aniversarea a 150 de ani de la înființarea 
Universitatii din Bucuresti aduce cu sine o 
semnificație aparte, culturală si istorică, pentru 
fiecare dintre noi. 

La data de 4/16 iulie 1864, domnitorul 
Alexandru Ioan Cuza emitea decretul de 
înființare a Universităţii din Bucureşti, reunind 
într-o singură instituție cele trei facultăți care 
existau deja: Facultatea de Drept (înființată în 


1859), Facultatea de Filosofie şi Litere şi - 


Facultatea de Ştiinţe (ambele întemeiate în 1863). 
Actul domnesc se înscria într-un context de 
efervescenţă modernizatoare, care într-un interval 
scurt de timp a dotat tânărul stat român cu 
majoritatea instituțiilor sale fundamentale. 
Înființată la patru ani după colega sa ieşeană, 
ceea ce reflecta structura inițial duală a 
Principatelor Unite, Universitatea din Bucureşti 
a fost, încă de la apariția sa, şi continuă să fie şi 
în prezent, o instituție în slujba societății 
româneşti, cu vocația asumată de a fi principalul 
loc de formare a elitelor sale intelectuale, politice 
şi administrative, precum şi un creuzet al 


cunoaşterii ştiinţifice, al creației culturale, al 
dezbaterii publice şi al acțiunii sociale. 

De-a lungul unui secol şi jumătate de 
existență, comunitatea academică a Universității 
din Bucureşti a acționat pentru a edifica o 
instituție modernă şi puternică, flexibilă si 
dinamică, aptă să asigure o educație superioară 
de cea mai bună calitate, să realizeze cercetare 
ştiinţifică la cele mai exigente standarde 
internaționale şi să contribuie la modernizarea şi 
consolidarea proceselor democratice din societatea 
românească. Uneori strădaniile au fost încununate 
de succes, alteori ele au fost compromise fie de 
limitele proprii, fie de vitregiile vremurilor. Se 
poate spune că istoria Universității din Bucureşti 
s-a împletit cu istoria cea mare a țării, că destinul 
său a fost consubstantial cu cel al societății 
româneşti. Atunci când societatea a evoluat 
pozitiv, şi Universitatea a înflorit şi a contribuit 
la dezvoltarea generală, atunci când societatea a 
cunoscut acțiunea demonilor istoriei, şi Universitatea 
a avut de suferit. Dincolo de multele vicisitudini şi 
momente critice, membrii comunității academice 

au reuşit să se regăsească în efortul de afirmare a 
valorilor comune, astfel încât, prin profesorii, 
studenții şi absolvenţii săi, ca şi prin valorile 
promovate, Universitatea din Bucureşti s-a impus 
atât la nivel național, cât şi în plan internațional, 
ca principala instituție de învățământ superior 
din România. 

Paginile acestui volum prezintă o cronică 
vie şi fascinantă a istoriei de o sută cincizeci de 
ani a Universităţii. Ele contribuie la reflectia de 
sine care trebuie să ne însoțească acțiunea, 
precum şi la identitatea noastră colectivă. Sunt 
multe lucruri care se cuvin a fi reținute din 


16 


experiența acumulată, dar cel mai important este 
acela că buna funcționare a instituției depinde, 
dincolo de cadrul general mai mult sau mai putin 
favorabil, de oamenii care o animă. Prin strădania 
comună a membrilor comunității sale academice, 
Universitatea din Bucuresti a reuşit să-şi 
îndeplinească misiunea sa de a forma generații 
succesive de tineri în spiritul respectului pentru 
adevăr şi cunoaşterea ştiinţifică, al ataşamentului 
fata de valorile nationale şi universal umane, de a 
contribui la producerea şi diseminarea cunoaşterii 
ştiinţifice, ca şi la dezvoltarea de ansamblu a 
societății româneşti. 


MIRCEA DUMITRU 
Rectorul Universităţii din Bucureşti 

Prolegomene la o istorie ilustrată 
a Universităţii din Bucuresti — 


n mediile academice, publicaţiile 
aniversare sunt deseori privite cu 
un anume scepticism legitimat 
de experiență. Prin definiție, ele 
reflectă mai degrabă un efort 
catalizat de prilejuri festive si 
mai putin o cercetare desfăşurată sistematic şi 
consecvent independentă de diversele date 
jubiliare. Totodată, ele tind să infrumuseteze 
realitatea, evitând aspectele care ar putea să 
tulbure consensul pozitiv cu privire la 
instituția celebrată. 

Aceste constrângeri şi aşteptări necesită 
clarificări din partea autorilor acestui demers. 

În primul rând, lucrarea elaborată de 
noi nu este o istorie oficială. Autorii au 
beneficiat din partea conducerii Universității 
din Bucureşti de deplină libertate academică 
în elaborarea ei. Nu a existat nici un fel de 
presiune pentru a selecta din prea-plinul 
istoriei doar aspectele „pozitive“, sau pentru 
a eluda „umbrele“. Acelaşi spirit al libertății 
academice a dominat şi cooperarea dintre 
autorii acestui volum. Astfel, coordonatorii 
au propus doar structura generală şi câteva 


principii menite să asigure coerenţa de 
ansamblu a volumului, lăsând fiecăruia 
dintre (co)autori autonomie în redactarea 
părților care le-au revenit. 

În al doilea rand, acest volum nu este — si 
nici nu putea fi - o istorie exhaustivă, definitivă. 
Universitatea din Bucuresti este o entitate 
complexă, a cărei diversitate nu se lasă uşor 
adunată într-un număr inevitabil limitat de 
pagini. Cercetarea istorică este complicată de 
faptul că documentele referitoare la instituție 
se află doar parţial în custodie proprie, multe 
dintre ele fiind împrăştiate la alti deținători de 
arhive şi colecții de izvoare istorice. Aceeaşi 
variabilitate a  accesibilității informației 
caracterizează chiar şi structurile interne 
ale Universităţii, fie că ne referim la 
serviciile administrative, sau la diversele 
facultăți şi departamente. 

În aceste condiții, volumul pe care-l 
supunem acum cititorilor este un bilanţ de etapă, 
o încercare de a sintetiza şi de a da sens unui secol 
şi jumătate de învățământ superior, de cercetare 
şi de angajare socială în cadrul Universităţii 
din Bucureşti. 

Opţiunea pentru o istorie bogat ilustrată a 
instituției este ea însăşi expresia acestei 
viziuni. Trăim într-o epocă de adânci prefaceri, 
inclusiv în ceea ce priveşte modalităţile 
de comunicare/prezentare a cunoaşterii. 
Habitus-ul istoricilor, şi nu numai al lor, s-a 
bazat timp de mai multe secole pe cultul 
documentului scris, ca şi pe naratiunile 
ample, cu grijă pentru detaliu şi pentru 
amploarea notelor de subsol. Lumea a 
evoluat, şi hegemonia textului scris a fost 
subminată de expansiunea vizualului şi de 
progresele IT. În aceste condiţii, autorii sunt 
conştienţi că forma de prezentare pentru 
care au optat acum este doar o expresie a 
unei tranzitii, şi că peste un deceniu s-ar 
putea ca o lucrare de acest fel să fie realizată 
într-un format cu totul digital, cu scenarii 
alternative de parcurgere şi opțiuni interactive. 
Dincolo însă de asemenea viziuni futuriste, 
care s-ar putea însă să fie realiste mâine şi nu 
neapărat poimâine, considerăm că forma pentru 
care am optat, a împletirii textului sintetic cu 
imagini reprezentative în cadrul unui volum 
tipărit, răspunde cel mai bine nevoilor, 
preferințelor şi aşteptărilor beneficiarilor acestei 
lucrări. Aceeaşi preocupare pentru echilibru 
şi uşurarea lecturii a determinat opțiunea 
pentru un aparat critic limitat la trimiterile 
de subsol esenţiale şi la o bibliografie finală 
ce cuprinde lucrările fundamentale, fără a 
avea însă pretenţia exhaustivitatii. 

Totodată, autorii doresc să-şi exprime 
gratitudinea față de persoanele şi instituțiile 
care au oferit sprijin în documentare şi/sau în 
elaborarea volumului. Conducerea Universității, 
în frunte cu rectorul Mircea Dumitru, a 
susținut de la început proiectul şi l-a integrat 
în programul activităților aniversare menite 

să marcheze împlinirea a 150 de ani de la 
înființarea oficială a Universității din Bucureşti. 
Colegi din universitate, activi sau pensionari, 
în nume individual sau în calitate de 
reprezentanți ai facultăților, departamentelor 
şi/sau serviciilor din care fac parte, ne-au 
oferit informații şi material ilustrativ. O 
mențiune specială se cuvine pentru 
Secretariatul General al Universității şi 
personalul Bibliotecii Facultății de Istorie, 
fără al căror sprijin prompt, amabil şi 
competent efortul autorilor ar fi necesitat 
resurse suplimentare de timp şi ar fi fost mai 
putin eficient. În ceea ce priveşte ilustrațiile, 
pe lângă structurile interne ale Universităţii, 
un ajutor important a venit şi de la Cabinetul 
de Stampe, Desene şi Hărţi al Bibliotecii 
Academiei Romane (doamna Cătălina Macovei 
şi domnul Emanuel Bădescu). În cadrul 
Editurii Universităţii din Bucureşti, doamnele 
Irina Hritcu şi Emeline-Daniela Avram, 
cărora uneori le-am pus la grea încercare 
răbdarea şi amabilitatea, au dat dovadă de o 
disponibilitate, promptitudine şi competență 
exemplare, cruciale pentru apariția şi forma 
finală a volumului nostru. În fine, dar nu în 
cele din urmă, pentru capitolul dedicat 
istoriei Universității din Bucureşti în 
perioada regimului comunist am putut folosi 
resursele strânse şi experiența acumulată în 
cadrul proiectului PN-II-ID-PCE-2011-3-0476 
Planificare economică, învățământ superior si 
acumularea capitalului uman în România în 
timpul regimului comunist (1948-1989), proiect 
derulat începând din anul 2011. Evident, nici 
una dintre persoanele şi instituţiile care 
ne-au sprijinit nu este responsabilă de forma 
finală a lucrării, şi cu atât mai putin de 
limitele şi neîmplinirile sale. 


OVIDIU BOZGAN, BOGDAN MURGESCU 


UNIVERSITATEA DIN BUCUREŞTI 
1864-2014 

Aşa cum este firesc în cazul unor asemenea diverselor (sub)capitole, care-şi asumă pe 
opere colective, formulările, interpretările şi deplin responsabilitatea ştiinţifică pentru 
nuanțele aparțin in integralitate autorilor părțile ce le revin. 

Precursori ai Universității 
din Bucureşti 


A nființarea Universităţii din Bucuresti 
în anul 1864 a reprezentat finalizarea 
unui parcurs şi totodată a unei 
aspirații către învățământul de 
nivel superior în spațiul românesc, 
ale cărui rădăcini pot fi căutate încă din 
secolele XVI-XVII. Un moment important pe 
acest traseu în care şcoala şi educaţia devin 
instrumente de modelare a identității unei 
societăți moderne îl reprezintă pregătirea de 
nivel mediu-superior pe care a oferit-o 
începând cu sfârşitul secolului al XVII-lea 
Academia domnească înființată de Constantin 
Brâncoveanu (1694). Aceasta a reprezentat o 
continuare la nivel superior a pregătirii pe 
care o asiguraseră instituțiile de învățământ 
apărute sporadic în secolele anterioare, unele 
dintre ele fiind susținute de către Biserica 
ortodoxă. Orizontul cultural al celei de-a doua 
jumătăţi a secolului al XVII-lea impunea, 
dealtfel, necesitatea predării unor cunoştinţe 


la nivel superior în cadrul unei instituții cu 
caracter laic şi, pe cât posibil, deschisă unor 
categorii mai largi ale populaţiei. 

Spaţiul românesc a cunoscut în secolul 
al XVII-lea o lărgire a interesului pentru 
cultura scrisă, atât datorită dezvoltării tiparului 
şi creşterii numărului de tipărituri în spaţiul 
românesc dar şi ca rezultat al dezvoltării 
societății şi creşterii aparatului administrativ 
al domniei. Ca urmare a reluării activității 
tipografice în timpul domniei lui Matei Basarab 
şi a dezvoltării acesteia în cea de-a doua 
jumătate a secolului al XVII-lea, Bucureştiul 
devenea un centru tipografic important pentru 
lumea creştină orientală. Documentele păstrate 
din a doua jumătate a secolului al XVII-lea 
sugerează accesul unor categorii mai largi de 
populaţie - care la rândul ei crescuse numeric — 
la cuvântul scris, situație reflectată de numărul 
tot mai mare de documente scrise provenind 
de la clerici, dregători locali sau orăşeni!. 


1 Bogdan Murgescu, Istorie românească — istorie universală (600-1800), Bucureşti, Editura Erasmus, 1994, p. 55. 

Academia domnească din Bucureşti 


Până la apariția instituţiilor proprii de 
învățământ, educaţia elitelor se realiza fie 
prin dascăli particulari, fie în cadrul colegiilor 
universitare din apropierea spaţiului nostru 
(Praga - 1348, Cracovia - 1364, Viena - 1365). 
Totodată, cel mai important centru de instrucție 
pentru lumea ortodoxă răsăriteană era Academia 
Patriarhiei ortodoxe din Constantinopol, unde 
a studiat printre alţii şi Dimitrie Cantemir. 
Teofil Coridaleu a reorganizat această şcoală 
după modelul universităților italiene (el însuşi 
fiind format la Universitatea din Padova), 
astfel încât centrul culturii greceşti se deplasa 
dinspre Italia către Constantinopol. Aici s-au 
format profesori precum loan Cariofil şi 
Sevastos Kyminitis, ultimul cu rol important 
în funcționarea învățământului superior 
muntean. De altfel, unii dintre profesorii 
academiei constantinopolitane au ajuns în 
diverse momente în spațiul românesc, având o 
contribuție importantă la apariția şi consolidarea 
academiilor domneşti. Tot în apropierea spaţiului 
românesc, în prima jumătate a secolului al 
XVII-lea era înființată şi Universitatea de la 
Nagyszombat, care a fost apoi mutată la Buda 
şi mai târziu la Pesta. În Rusia, s-a organizat 
prima instituție superioară de învățământ la 
Moscova, în 1755 şi abia în 1819 era înființată 
Universitatea din Sankt-Petersburg. 

Un prim proiect de organizare a unei 
„academii“ in Tara Românească, adică a unei 
instituții în spirit umanist, care să adune 
literati şi oameni de ştiinţă, aparținuse 
domnitorului Petru Cercel, cel ce adunase la 
curtea domnească de la Târgovişte o serie de 
oameni de cultură francezi, italieni şi greci. 


La 1629 călugărul cretan Benedict era 
autorul unui proiect de organizare a unei 
şcoli de nivel superior in Tara Românească, 
cu predare in limba greaca, proiect care nu s-a 
materializat insa. 

Tranzitia de la învățământul mediu 
către cel superior se realiza in Tara 
Românească în timpul lui Matei Basarab. În 
1646 postelnicul Constantin Cantacuzino 
aducea in Tara Românească pe profesorul 
grec Pantelimon Ligaridis pentru educația 
fiilor săi, Drăghici şi Şerban. Ligaridis condusese 
Academia Patriarhiei din Constantinopol, 
urmând lui Teofil Coridaleu. Împreună cu 
un alt profesor grec, Ignatie Petritis, acesta 
va sprijini apariţia primului colegiu din Tara 
Românească, cunoscut în documentele 
epocii ca Schola greca e latina. Colegiul era 
organizat după modelul celor iezuite, fiind 
structurat pe cinci ani de studii, cu predarea 
următoarelor discipline: gramatica latină şi 
greacă, retorica, logica, elemente de istorie, 
geografie şi matematică. Limbile de predare 
erau greaca şi latina, limbile de cultură ale 
epocii. Numărul elevilor care au studiat aici 
era relativ mic, în jur de 12. Prima promoție 
de absolvenţi includea pe Drăghici şi Şerban 
Cantacuzino, Radu Năsturel, frații Radu şi 
Şerban Greceanu. 

Colegiul târgoviştean prezenta în modul 
său de structurare elemente de învățământ 
superior, după modelul Collegium-ului academicum 
seu illustre din Europa apuseană. Un astfel de 
colegiu academic cu trei facultăți exista la 
Alba Iulia, înființat de principele Gabriel 
Bethlen, în 1622. 

Progresul adus de colegiul 
târgoviştean a fost unul substanţial, întrucât 
până la acel moment, în şcolile din Tara 
Românească se învățau doar scrisul, cititul, 
socotitul şi erau însuşite acele elemente de 
cultură minim necesare clericilor, secretarilor 
din cancelariile domneşti şi din aparatul 
administrativ de la nivelul întregii tari. 
Colegiul a funcționat doar până în 1651. 

Domnitorul Constantin Brâncoveanu a 
fost cel care a conştientizat importanța 
înființării unei şcoli de nivel superior, punând 
bazele Academiei domneşti, organizată după 
modelul Academiei din Constantinopol, 
acolo unde fuseseră formaţi şi unii dintre 

Constantin Brâncoveanu, domnul Ţării 
Româneşti (1688-1714), întemeietorul 
Academiei domneşti din Bucureşti (1694) 


susținătorii importanți ai acestui proiect, 
precum Hrisant Notara sau Sevastos Kyminitis 
din Trapezunt, cel care a deținut şi directoratul 
academiei constantinopolitane, înainte de a 
veni în Principate. Acesta din urmă a devenit 
cel dintâi profesor şi director al academiei 
bucureştene (1689-1702). 

Limba de predare in Academia 
bucureşteană era greaca clasică, limba de 
cultură a răsăritului şi sud-estului european, 
iar acest învățământ în limba greacă a 
permis însuşirea culturii europene a 
momentului, prin dascălii care s-au format 
în Occident, prin ideile, teoriile şi lucrările 
apusene vehiculate de aceştia. 

Document emis de domnul fanariot 
Constantin Racovita la 26 iunie 1763, 
in care se face referire la Academia 
domneasca din Bucuresti 


PRECURSORI AI UNIVERSITATII DIN BUCURESTI 


UNIVERSITATEA DIN BUCUREŞTI 
1864-2014 


Planul de studii al Academiei domneşti 
bucureştene sugerează încercarea de racordare 
la modul de structurare a unei universități 
apusene, în acest caz, a Universităţii din 
Padova, acolo unde se formaseră unii dintre 
profesorii greci atraşi în acest proiect, dar şi 
stolnicul Constantin Cantacuzino, care urmase 
şi cursurile colegiului din Târgovişte sau pe 
cele ale Academiei constantinopolitane. Deşi 
nu s-au păstrat planurile de învățământ din 
această perioadă de început, se pare că 
disciplinele predate erau similare celor din 
facultățile de filosofie şi litere apusene. 
Astfel, însemnările unora dintre elevii 
acestei Academii indică faptul că se învățau 
filosofia, gramatica, retorica, poetica, logica, 
limba elină şi greaca modernă. Totodată, 
s-au păstrat o serie de cursuri manuscrise de 
fizică, astronomie (Despre cer), metafizică 
(Despre naştere si pieire), logică, etică, 
psihologie (Despre suflet), care sugerează o 
apropiere de nivelul disciplinelor predate la 
Academia constantinopolitană. 

Academia bucureşteană a cunoscut o 
primă reorganizare în anul 17072, când planul 
de învățământ era alcătuit de patriarhul 
Ierusalimului, Hrisant Notara, cel care va 
sprijini si infiintarea Academiei domnesti din 
laşi. Materiile vizate de programă erau: logica, 
retorica, fizica, astronomia, metafizica, psihologia, 
poetica, gramatica, ortografia. Erau studiati 
clasicii greci iar la baza învățăturii se găseau 
manualele lui Teofil Coridaleu, cunoscut ca mare 
filosof neoaristotelic, format la Universitatea 
din Padova’. De altfel, interpretarea făcută de 

Teofil Coridaleu se constituia într-un reper 
pentru învățământul filosofic din spațiul sud-est 
european, dar ea contribuia şi la imprimarea 
unui caracter laic asupra studiilor de la 
Academia domnească, îndepărtându-se de 
studiul exclusiv al teologiei şi cărților de ritual 
predate ca unică materie de studiu în şcolile 
anterioare. Se studia şi matematică, însă la un 
nivel scăzut, conform lui Helladius, un învățat 
grec care a vizitat spațiul românesc în 1713. 
Hrisovul din 1707 stabilea numărul 
dascălilor, disciplinele predate de aceştia, 
programul după care se desfăşura predarea, 
toate aceste aspecte fiind reunite sub formula 
„Rânduiala dascălilor”. Aflăm din acest document 
că se învăţa timp de 5 zile pe săptămână, mai 
putin joia şi duminica, obicei păstrat şi în 
secolul al XVIII-lea sau la începutul secolului 
al XIX-lea. Academia funcționa în acel 
moment cu trei dascăli: cel dintâi, care era şi 
directorul Academiei preda logica, retorica, 
fizica, astronomia, psihologia, metafizica. 
Hrisovul indică existența mai multor 
nivele de studiu, unul al avansatilor şi altul al 
începătorilor. Cursurile se țineau dimineaţa şi 
după-amiaza. Dascălul al doilea şi al treilea 
predau gramatica, ortografia şi sintaxa, cu 
aplicaţii pe texte ale clasicilor greci. Exista şi o 
formulă de verificare a cunoştinţelor („ucenicii 
să puie în scris ştiinţele lor, şi parafraza 
acestora s-o scrie în limba de obşte, şi să se 
îndrepte cele ce nu vor fi scrise bine de 
dânşii”) la sfârşitul anului, fără de care nu se 
putea promova în anul al doilea de studiut. 


> Eudoxiu Hurmuzaki, Documente privitoare la Istoria Românilor, vol. XIV/1, Documente greceşti, Bucuresti, 
Stabilimentul Grafic „I. V. Socecu”, 1915, pp. 392-394, doc. 426. 

3 Informații detaliate privind învățământul desfăşurat în cadrul Academiei bucureştene până la începutul 
secolului al XIX-lea se găsesc la Ariadna Camariano Cioran, Academiile domneşti din Bucuresti şi Iasi, 


Bucureşti, Editura Academiei, 1971. 


+ Istoria Universității din Bucureşti, vol. I, Partea I-a: Academia domnească şi colegiul „Sf. Sava” din Bucuresti 
(1694-1864), partea a I-a: Universitatea din Bucureşti în perioada 1864-1918, redactor responsabil Ion Ionașcu, 


Bucureşti, 1977, pp. 27-28 

Pe baza notitelor luate de unul dintre 
elevii Academiei bucureştene, Manase Eliad, 
devenit ulterior profesor al acesteia, putem 
reconstitui succesiunea predării disciplinelor în 
programa Academiei, din perioada 1754-1759: 
logica timp de un an, urmată de fizică şi 
retorica pe baza scrierilor lui Coridaleu şi 
Alexandru Mavrocordat Exaporitul, iar anul 


31 


următor cosmografia dupa  Coridaleu:. 
Însemnările lui ne permit totodată să 
observăm întreruperile cursurilor provocate 
de epidemiile de ciumă care au afectat viața 
bucureştenilor, şi nu numai, în veacul al 
XVIII-lea; una dintre aceste întreruperi a 
durat din mai 1756 până în februarie 1757. 


4 TE ] 


Profesor şi elev în secolul al XVIII-lea 
(miniatură pe un manuscris de la Biblioteca Academiei) 


ur 


Nicolae Iorga, Istoria învățământului românesc, ediţie îngrijită, studiu introductiv şi note de Ilie Popescu 


Teiuşan, Bucureşti, Editura Didactică şi Pedagogică, 1971, p. 38. 

Parcursul Academiei domneşti a fost 
unul sinuos de-a lungul secolului al XVIII-lea, 
fiind marcat de momente cu o activitate 
importantă, dar şi de numeroase faze de 
stagnare, datorate condiţiilor interne sau 
externe dificile (războaie, epidemii, lipsa 
personalului didactic, dificultăți apărute în 
plata acestora). Fiecare dintre momentele 
importante în evoluția acestei instituţii este 
legat de iniţiativa unui domn fanariot, 
sprijinit de elitele muntene. Inițiativa venea 
aşadar de sus şi intra în categoria milei 
domneşti, adică a acelor aşezăminte realizate 
de domni în beneficiul țării. O caracteristică 
importantă a acestui învățământ tine de 
conținutul său predominant laic. In prima 
jumătate a secolului al XVIII-lea, accentul în 
predarea filosofiei era pus pe filosofia 
neoaristotelică, care era considerată în acel 
moment ca un element de modernitate în 
întreaga Europa. De asemenea, după 
jumătatea secolului al XVIII-lea, pătrund şi 
sunt vehiculate idei ale filosofilor iluminişti, 
precum şi concepte din domeniul ştiinţelor 
pozitive. Aşadar, învățământul din Tara 
Românească, concentrat în cadrul Academiei 
domneşti de la Bucureşti, a fost un 
învățământ dinamic, care a evoluat 
permanent, în strânsă legătură cu evoluțiile 
învățământului apusean. O viziune modernă 
asupra rolului educației pentru formarea 
personalității individului surprindem în 
pitacul din august 1786 dat de 
domnitorul Nicolae Mavrogheni, care, 
adresându-se elevilor, arată că „voi nu 
slujiti Domniei, sau altuia, ci însuşi 
vouă vă slujiți, pentru folosul şi 
procopseala voastra”®. 

Academia domnească cuprindea trei 
forme de învățământ: elementar, mediu şi 
superior. În cursul primei parti a secolului al 
XVIII-lea, a existat chiar o specializare în 
interiorul formei superioare de învățământ, 
cu accent pus fie pe cursurile de limbă şi 
literatură, fie pe cele de filosofie. Această 
structură nu se regăseşte de-a lungul întregii 
perioade în care a funcționat Academia domnească, 
ea depinzând mai ales de numărul profesorilor 
şi de specializarea acestora. Astfel, în momentele 
în care numărul acestor dascăli era redus, se lua 
decizia ca accentul să se pună pe pregătirea 
fie pentru nivelul începătorilor, fie pentru 
avansați, în funcție de cererea existentă. 

A existat în cadrul Academiei domneşti 
de la Bucureşti o preocupare de sincronizare 
a programei de aici cu ceea ce se preda în 
cadrul colegiilor academice apusene. Datorită 
interesului domnilor fanarioți pentru învățământul 
din cadrul Academiei bucureştene, manifestat 
prin hrisoave de reorganizare a acestei 
instituții, programa a devenit tot mai diversificată 
în cea de-a doua jumătate a secolului al XVIII-lea, 
cu un profund caracter ştiinţific, care punea 
accent pe ştiinţele pozitive, predate cu mijloace 
moderne, inclusiv cu folosirea experiențelor 
realizate în laborator. Ilustrativă pentru accentul 
pus pe ştiinţe este titulatura celui dintâi dascăl 
al academiei, directorul acesteia, care trece de 
la formula „dascălul întâi al învățăturilor celor 
filosofeşti” la aceea de „dascălul ştiinţelor”, în a 
doua jumătate a secolului al XVIII-lea. Accentul 
pus pe caracterul rationalist al studiilor se 
poate constata şi în analiza salariilor dascălilor: 
profesorii de gramatică şi literatură erau mai 
slab retribuiti, în comparaţie cu cei care predau 
ştiinţele sau filosofia. 


6 V., A. Urechia, Istoria şcolelor de la 1800-1864 cu o scurtă introducere coprinzend note din istoria culturei nationale 
anteriore secolului al XIX-lea şi cu mai multe fac-simile de documente, semnături, autografe etc., tomul |, 


Bucureşti, Imprimeria Statului, 1892, p. 62. 

Disciplinele erau studiate în cicluri 
succesive, de-a lungul anilor de studiu. Au 
existat şi momente în care materiile erau 
predate alternativ, la fel ca în Occident (mai 
ales în a doua jumătate a secolului al XVIII- 
lea), astfel încât logica alterna cu fizica, 
matematicile şi geografia. Manualele folosite 
în şcolile Europei apusene erau traduse şi 
uneori adaptate, în limba greacă, pentru a fi 
folosite la Bucureşti. Toate aceste premise 
asigurau dobândirea unei culturi enciclopedice 
solide pentru cei care urmau cursurile 
Academiei bucureştene. 

Academia bucureşteană dispunea totodată 
de o bibliotecă şi o tipografie. Hrisovul lui 
Ipsilanti din 1776 făcea referire la existența 
unui bibliotecar care să înregistreze cărțile în 
condică şi să le împrumute doar pe baza 
unei chitante. Din 1785 Academia avea şi un 
doctor, în persoana lui loan Manicati. 

Din punct de vedere financiar, Academia 
funcționa cu bani provenind din visteria țării; 
întemeietorul ei, Constantin Brâncoveanu, 
dăduse un hrisov domnesc, în 1707, prin 
care ceda dobânda (3%) banilor depuşi la 
Zecca venețiană pentru a se plăti salariile 
dascălilor. Ulterior, domnitorul Grigore 
Ghica a introdus sistemul prin care preoții 
erau scutiți de plata impozitelor către 
visteria statului în schimbul unei contribuții 
anuale în folosul şcolii domneşti, iar reforma 
altui domnitor fanariot, Alexandru Mavrocordat, 
a adus o noutate în privința bugetului Academiei, 
care devenea permanent, prin alocarea veniturilor 
provenind de la mănăstirea Glavacioc. 

Milostenia domnului includea nu 
numai susținerea salariilor dascălilor şi a 
altor cheltuieli administrative ale şcolii, dar 


7 


8 Ariadna Camariano Cioran, op. cit., p. 33. 

acoperea şi plata burselor pentru acei elevi 
merituoşi care nu se puteau întreține în 
timpul studiilor, asigurând un acces tot mai 
larg la educaţie. Din autobiografia episcopului 
de Serbia, Partenie Pavlovici, care a învăţat 
la Academia din Bucureşti, aflăm că existau 
în acelaşi timp cu el 20 de bursieri. Numărul 
bursierilor a variat de-a lungul secolului al 
XVIII-lea; într-un singur caz, în 1741, ştim că era 
fixat la 10-12 persoane. Majoritatea cursanților 
erau însă fii de mari boieri; documentele 
păstrate menţionează pe lordache Crețulescu, 
Barbu Greceanu, Toma Cantacuzino, Ştefan 
Cantacuzino, Radu Cantacuzino. 

Academia bucureşteană a devenit 
rapid un centru al culturii greceşti din 
spaţiul sud-est european, fiind frecventată în 
egală măsură de elevi greci, bulgari şi sârbi, 
după cum au existat şi câțiva cursanţi veniți 
din Rusia (în 1705-1707, Andrei Mihailov, 
Andrei Vasiliev şi Danilo Vasiliev, veniţi să 
învețe limbile latină, greacă şi romana)’. 

Totodată, Academia domnească din 
Bucureşti s-a bucurat de prezența unor profesori 
valoroşi, unii dintre ei veniți de la Marea 
Şcoală a Patriarhiei constantinopolitane. Pe 
la 1700 se făcea chiar propunerea să fie aduşi 
profesori de la Halle care să predea la Academia 
domnească, ceea ce dă un indiciu despre 
nivelul pe care se dorea să-l atingă aceasta’. 

Nu s-au păstrat toate numele profesorilor 
de aici şi nici foi matricole sau cataloage din 
care să extragem numele elevilor. Deşi planul 
din 1707 stabilea disciplinele ce se vor studia, 
nu există nicio precizare privind numărul anilor 
de studiu şi nici structura anului şcolar 
(noțiunea de an şcolar fusese introdusă de 
pedagogul ceh Jan Amos Komenski, 1592-1670). 


Istoria Universităţii din Bucuresti, vol. I, pp. 30, 33, 34, 54. 

Formarea viitorilor dascăli ai Academiei 
a stat în atenția domnitorului Constantin 
Brâncoveanu, astfel încât acesta a decis 
trimiterea unora dintre absolvenţii acesteia 
la studii în Italia, in special la Padova şi 
Venetia. Această practică a continuat si 
ulterior, astfel că Manase Eliad, care studiase 
la Academia domnească din Bucureşti, a fost 
trimis să-şi completeze pregătirea la 
Bologna, astfel încât să poată preda la 
întoarcerea în țară în cadrul acesteia. 

Numărul dascălilor de la Academie a 
rămas în jurul a doi-trei” până la reforma lui 
Alexandru Ipsilanti, din anul 1776. De altfel, 
şi la alte universități europene existau profesori 
cu o pregătire enciclopedică, care predau 
mai multe discipline; este cazul filosofului 

german Christian Wolff (1679-1754), de la 
Universitatea Halle, care preda matematică, 
fizică, logică, metafizică, psihologie, politică, 
economie, drept natural etc. La începutul 
secolului al XVIII-lea, în perioada domniilor 
lui Ştefan Cantacuzino şi Nicolae Mavrocordat, 
Academia bucureşteană funcționa cu doi 
dascăli: Gheorghe din Trapezunt pentru retorică 
şi Marcu din Cipru (Marcos Porfiropoulos) 
pentru filosofie. Către jumătatea secolului al 
XVIII-lea, la Academia domnească din Bucureşti 
funcționa ca dascăl Manase Eliad, format în 
domeniul ştiinţelor fizico-matematice la 
Universitatea din Bologna şi devenit director, 
în 1781. Apoi, în deceniile 7-9 ale secolului un 
alt dascăl prestigios al Academiei bucureştene 
era Neofit Cavsocalivitul. 


Domnitorul Alexandru Ipsilanti (1774-1782), 
cel care a reorganizat Academia domnească din Bucureşti (1776) 


9 De regulă, unul pentru predarea limbilor şi altul pentru „cursurile înalte”. 

Un moment important în evoluția 
Academiei domneşti către o instituție modernă 
îl constituie reforma inițiată de domnitorul 
Alexandru Ipsilanti. Reorganizarea a vizat 
mai multe aspecte: pe o parte, structura 
învățământului şi planul de studiu, pe de 
altă parte, spațiul în care se țineau cursurile. 
Academia beneficia de un nou local, a cărui 
construcție a durat trei ani. Noul spațiu 
cuprindea mai multe săli de clasă, locuințe 
pentru profesori, spaţii pentru elevii interni, 
care erau în număr de circa 75 în acel 
moment; existau de asemenea, trapezărie, 
bucătărie şi pitărie. 

Structura anilor de studiu cuprindea 
cinci cicluri de studii, cu o durată de 3 ani; 
ultimele două cicluri, care corespundeau 
unui învățământ de tip superior, erau cele de 
aritmetică, geometrie, istorie, geografie, 
fizică moderna, astronomia, filosofia. 
Disciplinele prevăzute de reforma din 1776 
erau: gramatica, matematica, aritmetica, 
geometria, astronomia, istoria, fizica, 
teologia, latina, franceza, italiana. Apăreau 
discipline noi de studiu, cum ar fi istoria, 
italiana, franceza, ultimele două discipline 
reprezentând în fapt noutatea programei, 
care punea accent pe studierea limbilor 
străine; lor li se va adăuga, ulterior, muzica 
religioasă. În plus, locul principal pe care îl 
deținuse filosofia este luat de stiinte 
(epistimuri). Unele dintre discipline puteau fi 
predate şi în alte limbi decât greaca (de 
regulă franceză sau italiană), ceea ce va 
permite tinerilor accesul la ideile iluministe 
direct din lucrările occidentale ale epocii. 
Printre disciplinele nou introduse se 
numărau filosofia experimentală şi chimia; 

acestea urmau să fie studiate în laboratoare, 
cu realizarea de experienţe, folosind diverse 
aparate achiziționate din apusul Europei, de 
regulă prin intermediul profesorilor Academiei. 

O parte dintre lucrările folosite ca 
manuale la Academia domnească din 
Bucureşti erau cele ale lui Etienne de 
Condillac, filosof iluminist şi discipol al lui 
Locke, cel care formulase sistemul ştiinţific 
bazat pe experiență si rațiune; aceste 
manuale vor fi traduse ulterior în română. 

Gimnastica reprezenta o disciplină 
obligatorie pentru toți cursantii şi se practica 
zilnic, câte o oră după amiaza. O precizare 
importantă se referă la metodele pedagogice, 
care se dovedesc a fi în ritm cu epoca 
luminilor, astfel încât pentru corectarea 
elevilor nu erau permise bătaia şi biciul. 

Treptat, oferta didactică extinsă va 
permite cursanților să opteze pentru 
anumite specializări; cei mai talentați dintre 
ei ajungeau chiar să redacteze manuale 
prescurtate, pe baza notitelor dar şi a 
lecturilor proprii, devenind la rândul lor 
profesori pentru elevii din ciclul elementar. 
Ca urmare a extinderii ofertei didactice, în 
1811 disciplinele erau împărțite în trei 
categorii, care conturau structura viitoarelor 
facultăți: ştiinţe (matematică, fizică, chimie, 
istorie naturală, metafizică, logică, etică), 
literatură (retorică, poetică, istorie, geografie, 
mitologie, arheologie), limbi (greacă, latină, 
franceză, germană, rusă). Cam în acelaşi 
timp, în Moldova, hrisovul lui Alexandru 
Moruzi din 1803 vorbea despre şcoala de 
„filologie şi ştiinţe”, ilustrând două mari 
direcții de studiu, cel al ştiinţelor exacte şi al 
studiilor umaniste. 

În aceeaşi direcție a specializării la 
nivelul cursurilor superioare se înscrie şi 
apariția unor cursuri de drept; în 1815 era 
menționat dascălul latin şi nomicos, un indiciu 
că începuseră să se predea elemente ale 
ştiinţelor juridice, necesare pregătirii unor 
specialişti pentru un aparat de stat modern’. 

În timpul domnitorului Alexandru 
Moruzi se decide ca verificarea cunoştinţelor 
să se facă prin examene publice, cu prezența 
mitropolitului şi cu premierea celor silitori; 
examenele se țineau anual, după sărbătoarea 
Bobotezei. Cu toată această decizie, primul 
examen cu adevărat public, la care putea 
asista orice persoană din afara şcolii, s-a 
desfăşurat abia în iulie 1810. Prin acelaşi 
hrisov, numărul profesorilor era fixat la 
nouă: doi de gramatică, doi de matematică, 
unul de fizică, unul de teologie, un profesor 
pentru limba latină, unul pentru franceză, 
unul pentru italiană. 

Deşi se prevedea existența a nouă 
dascăli, în practică doar cinci pot fi identificați 
pe baza documentelor privind plata acestora, 
semn că fie nu existau suficienți profesori, fie 
nu existau mijloacele financiare pentru plata 
acestora. În perioada domnitorului Alexandru 
Moruzi, numărul profesorilor ajungea chiar 
la trei. În schimb, în 1810 erau 11 profesori, 
între care doi pentru limba greacă, doi 
pentru limba franceză, unul pentru limba 
germană şi unul pentru limba rusă. 

La sfârşitul secolului al XVIII-lea şi 
începutul secolului al XIX-lea, Academia 
domnească din Bucureşti redevenea un 
important centru de educaţie şi cultură 
pentru spațiul sud-est european, datorită în 


principal dascălilor Neofit Ducas, Ştefan Comitas 
(profesor de filosofie), Lambros Fotiadis, 

Lambros Fotiadis, profesor si director 
al Academiei de la Sf. Sava (1795-1805) 


Constantin Vardalahos (profesor de 
matematică), Veniamin din Lesbos, care îşi 
făcuseră studiile in marile centre 
universitare apusene sau studiaseră cu 
profesori formați acolo". Ei erau cunoscători 
ai lucrărilor lui Bacon, Locke, Kant, 
Descartes, Newton, Leibnitz, ale căror teorii 
le dezvoltau în cadrul cursurilor predate, 
contribuind la răspândirea spiritului 
Luminilor în Principatele Române. 


10 V.A. Urechia, Istoria şcolelor, vol. I, pp. 38, 49, 102, 197 
1 De pildă, Veniamin din Lesbos a urmat cursurile universităților din Pisa şi Paris, urmând specializări în 
domeniul matematicilor superioare, științelor naturale şi filosofiei 

Neofit Ducas, profesor şi director 
al Academiei de la Sf. Sava (1815-1818) 


Progresul înregistrat în domeniul 
cultural către sfârşitul secolului al XVIII-lea 
în Tara Românească este strâns legat şi de 
acest învățământ, desfăşurat în cadrul 
Academiei domneşti. Aici au învățat cei care 
vor deveni elitele intelectuale ale începutului 
de secol XIX. Chiar şi unii dintre elevii 
Academiei din Constantinopol veneau la 
Bucureşti pentru consolidarea cunoştinţelor 
şi mai ales pentru a audia pe unii dintre 
profesorii vestiți ai epocii, care predau la 
Academia bucureşteană. Unii dintre profesorii 
şcolilor din Peninsula Balcanică şi chiar 
figuri reprezentative ale culturii bulgare s-au 
format ori s-au perfecționat aici. 

La Academia bucureşteană au studiat 
atât fii de boieri, care alegeau să studieze în 
Principate şi nu în centrele europene, cât şi 
copii ai negustorilor şi meşteşugarilor, mai 
ales din spațiul urban. Conform hrisovului 
de organizare a Academiei din anul 1776, 


12 V.A. Urechia, Istoria scolelor, vol. I, p. 38. 
13 Ariadna Camariano Cioran, op. cit., pp. 47, 48. 


37 


elevii urmau să primească de două ori pe an 
haine pentru uniforma şcolii, despre care nu 
avem însă alte informatii!?. Dintre marile 
personalități ale culturii româneşti care s-au 
format in Academia domnească de la 
Bucuresti pot fi enumerati Chesarie, episcop 
de Ramnic, Ilarion, episcop de Arges, Filaret 
(mitropolit al Ţării Româneşti), Neofit (mitropolit 
al Ţării Româneşti), Naum Râmniceanu, 
Nestor Craiovescu, Eufrosin Poteca, Petrache 
Poenaru, lenăchiță Văcărescu, fraţii Iordache 
şi Dinicu Golescu, lon Heliade Rădulescu 
etc. Numărul cursanților a continuat să 


crească în cea de-a doua jumătate a secolului 
al XVIII-lea, astfel încât în 1810 numărul lor 
ajungea la 224. O parte dintre ei continuau să 
vină din Peninsula Balcanică (în 1780 erau 12 
Ianina, 


cursanți din Peloponez, Larisa, 


Castoria şi Sofia)’. 


Dinicu Golescu (1777-1830), boier şi cărturar 
român format la Academia domnească din Bucureşti 


PRECURSORI AI UNIVERSITĂȚII DIN BUCURESTI 


UNIVERSITATEA DIN BUCUREŞTI 
1864-2014 


38 


Ion Heliade Radulescu (1802-1872), elev 
al lui Gheorghe Lazar, apoi director la Scoala 
de la Sf. Sava 


După ce Alexandru Ipsilanti construise 
un local nou pentru Academia domnească, 
în 1791, Mihail Şuţu a instalat la Sf. Sava curtea 
domnească, întrucât palatul domnesc arsese; în 
schimb, Academia era mutată în chiliile bisericii 
Doamna Bălaşa. În 1802 Academia se muta din 
nou, deoarece un cutremur distrusese chiliile 
unde era adăpostită, astfel că noul sediu a fost, 
începând cu anul 1803, la metohul Măgureanu, 
pe podul Mogoşoaiei, lângă Dâmboviţa. 

În timpul domniei lui loan Caragea au 
fost date mai multe hrisoave care urmăreau 
reorganizarea şi mai buna funcționare a 
Academiei. Regulamentul de organizare şi 
funcționare a învățământului muntean, din 
anul 1817, aducea noi elemente de modernitate, 
elevii urmând să fie examinati de profesori 
din afara şcolii în cadrul sesiunii finale de 
examene. Se stabilea şi o limită de vârstă 


14 Istoria Universităţii din Bucuresti, vol. I, p. 63. 
15 Ariadna Camariano Cioran, op. cit., pp. 54, 58. 


Desen reprezentand fatada 
şi planul clădirii Academiei 
de la Sf. Sava 


dincolo de care cursantii nu mai puteau să se 
înscrie la primele cicluri de învățătură; tinerii 
care depăşeau vârsta de 22 ani se puteau 
înscrie doar la cursurile de retorică, poetică, 
filologie, ştiinţe şi filosofie!4. Acelaşi regulament 
stabilea că elevii puteau fi exmatriculati în 
cazul în care nu promovau clasa sau nu 
reuşeau să treacă trei dintre examene; de 
asemenea, tot ca element de noutate, se permitea 
audierea cursurilor şi de către persoane 
neînscrise la respectivele cursuri. O altă 
noutate era apariția a patru vacanțe pe an, cea 
de vară fiind între 28 iunie şi 1 septembrie. 
Una dintre consecințele acestei atentii speciale 
de care s-a bucurat Academia domnească în 
deceniul doi al secolului al XIX-lea a fost 
creşterea numărului profesorilor la 12, iar al 
elevilor la circa 4001. 

Inceputurile învățământului în limba română 


La începutul secolului al XIX-lea, în 
întreaga Europă poate fi identificată o preocupare 
tot mai insistentă a statului în direcția 
organizării învățământului şi a asumării de 
politici în domeniul educațional. Aceste politici 
vizau pe de o parte gratuitatea şi obligativitatea 
învățământului primar, iar pe de altă parte o 
reabilitare a învățământului secundar. 

Ca urmare a progreselor înregistrate în 
domeniului învățământului, asistăm la o 
serie de proiecte de reorganizare a acestuia 
în acord cu cerințele vremii şi cu direcţiile de 
dezvoltare ale societății muntene. Astfel, în 
deceniul al doilea al secolului al XIX-lea, 
plecând de la nevoile unei administrații ce se 
dorea a fi modernizată, dar mai ales de la 
necesitatea dezvoltării învățământului si 
studierii în limba națională, mai mulți boieri 
cărturari, printre care se numărau lordache 
Golescu, Grigore Băleanu, loan Văcărescu 
sau Grigore Ghica alcătuiau un proiect de 
înfiinţare a unei şcoli de învățământ românesc 
la Bucureşti, care să fie aşezată în chiliile 
mănăstirii Sf. Gheorghe Nou. Rostul declarat 
al acestei şcoli era acela de a forma „buni 
impiegati pentru cancelarii şi judecătorii”, 
precum şi ingineri care să fie de ajutor la 
măsurarea moşiilor, într-o epocă în care 
documentele vorbesc tot mai clar despre 
delimitarea exactă a proprietăților funciare. 
Proiectul era aprobat de domnitorul loan 
Caragea în decembrie 1817. 

Catalizatorul ideii de şcoală în care 
predarea să se facă în limba națională a fost 
Gheorghe Lazăr, ardelean de origine, care 


16 [storia Universității din Bucureşti, vol. I, pp. 75-78. 


ajunsese în Bucureşti pe la 1816 ca profesor 
pentru fiii boierului Bărcănescu. Lazăr 
urmase şcoala la Sibiu, Cluj şi apoi la Viena. 


Gheorghe Lazăr (1779-1823), întemeietorul 
primei şcoli cu predare în limba română 
la Sf. Sava (1818) - portret în ulei, 
Muzeul Naţional Bruckenthal, Sibiu 


Între argumentele aduse de Gheorghe 
Lazăr în sprijinul acestui proiect este şi acela al 
nevoii de educaţie pentru întreaga societate, 
ca pe o şansă care trebuie valorificată, altfel 
„rămânem toți lipsiţi şi neciopliți”16. 

Şcoala aceasta se adresa mai ales 
ciclurilor inferioare, cu scopul lărgirii la bază 
a numărului de tineri care beneficiau de 
educaţie. Astfel, proiectul prevedea existența 
a trei profesori, dintre care unul ar fi trebuit să 
pregătească elevii şi în rudimentele topografiei. 
Şcoala asuma prin însăşi denumirea sa - Ştiinţe 
filosoficeşti şi matematicesti - o instituție de 
nivel superior asemănătoare celei greceşti, 
fiind deschisă tinerilor din toate stările sociale. 
De altfel, structura sa prevedea existența a 
patru niveluri sau „tagme”, dintre care ultimul 
urma să formeze în domeniul învățăturilor 
filosoficeşti şi juridiceşti, reprezentând germenii 
viitoarelor facultăți de Litere şi Filosofie, 
respectiv Drept. Profesorul Gheorghe Lazăr 
preda matematica după metodele lui Christian 
Wolff, fostul profesor de la Halle şi de 
asemenea, filosofia kantiană; în acelaşi timp 


40 


el realiza o serie de aplicaţii practice împreună 
cu elevii săi, în principal planurile topografice 
ale unor moşii. 

O parte dintre elevii Academiei 
domneşti a trecut rapid la noua şcoală, care 
îşi avea sediul la Sf. Sava, printre ei 
numărându-se Eufrosin Poteca, Simion 
Marcovici, lon Eliade, Costache Moroiu, Petrache 
Poenaru, Christian Tell. Aceia dintre elevii 
care au intrat direct la nivelul superior de 
învățătură terminau deja cursurile în anul 
1819, constituind prima generaţie de absolvenți 
având calificarea de ingineri hotarnici. 
Presiunea pusă de cerințele societății pentru 
ingineri hotarnici, foarte probabil lipsa 
profesorilor calificați dar şi resursele financiare 
limitate au făcut ca primele serii de 
absolvenţi să fi urmat un stagiu de pregătire 
mai putin sistematic şi ceva mai condensat". 


Eufrosin Poteca (1786-1859), elev al Academiei 
domneşti, devenit profesor de filozofie 
la Şcoala de la Sf. Sava 


d tye bhp. Berni 

Petrache Poenaru (1799-1875), profesor 
de fizică şi matematică, director al Şcolii 
de la Sf. Sava 


17 Nicolae Isar, Cultură națională şi spirit european. De la şcoala lui Gh. Lazăr la Universitatea din Bucureşti (1818- 
1864), Bucureşti, Editura Universităţii din Bucureşti, 2004, p. 20. 

O vreme, şcoala în limba română a 
funcționat în paralel cu Academia domnească 
de limbă greacă, care avea sediul în acel 
moment la schitul Măgureanu. Totuşi, după 
întreruperea provocată de evenimentele din 
anul 1821, şcoala lui Lazăr s-a redeschis, cu un 
nou director în persoana lui lon Eliade (Gheorghe 
Lazăr murise între timp) şi fără a mai fi 
concurată de Academia grecească, care fusese 
închisă prin firman al sultanului, (se considera 
că învățământul grecesc a fost instrumentul 
de instigare la răzvrătire al grecilor)!8. 

Treptat, numărul profesorilor de la 
această şcoală creştea prin revenirea in tara a 
bursierilor care se formaseră în universitățile 
apusene: Costache Moroiu (doctorat în drept 
la Pisa), Eufrosin Poteca (doctorat în filosofie). 
Petrache Poenaru, un alt elev al şcolii de la 
Sf. Sava, care studiase matematică şi inginerie 
timp de 10 ani în Austria, Franţa şi Anglia şi 
care a devenit şi el profesor aici. 

Un moment important în evoluția 
învățământului muntean şi a celui de nivel 
superior l-a constituit adoptarea Regulamentului 
Organic, în mai 1831. Acest document transforma 
radical viziunea statului asupra educației, 
depăşind concepția conform căreia instituțiile 
de învățământ erau organizate prin mila 
domnului, ca un act de binefacere pentru societate, 
şi transformându-le în instituții fundamentale 
ale statului modern. Principiile fundamentale, 
profund moderne, care se desprindeau din 
acest document erau: obligaţia statului de a 
susține învățământul, care devenea public 
(art. 364), predarea în limba naţională la 
toate nivelurile de învățământ, garantarea 
dreptului absolvenților instituțiilor de 

învățământ de a fi numiţi în funcţii ale 
aparatului de stat la nivel superior. 

Pagina din registrul matricol al Colegiului Sf. Sava 
din anii 1831-1832, in care apare numele 
lui Nicolae Balcescu (nr. 2) 


Principiile expuse in Regulamentul 
Organic vor fi dezvoltate si completate de 
legislația ulterioară. Astfel, la cererea generalului 
Pavel Kiseleff, o comisie din care făcea parte, 
printre alții, Petrache Poenaru analiza starea 
şi direcțiile de dezvoltare ale învățământului 
muntean, propunînd printre altele un curs 
de inginerie care să acopere nevoile societății 
în materie de ingineri hotarnici, o catedră de 
arhitectură, prevăzută să aibă cursuri de 
istoria artei, mecanică şi construcții. Raportul 
identifica totodată nevoia unei catedre de 
literatură şi a uneia de filosofie (concretizate 
mai târziu în Facultatea de Litere şi Filosofie), o 
catedră de fizică şi una de chimie experimentală 
(nucleul viitoarei Facultăţi de Ştiinţe). În 
materie de ştiinţe juridice, se propunea un 
curs de istorie a dreptului roman. 


18 Mihail Guboglu, Catalogul documentelor turceşti, vol. I, Bucuresti, Direcţia Generală a Arhivelor Statului, 


1960, pp. 282-283. 

Ca urmare a adoptării acestui proiect, 
începând cu anul 1832 învățământul public 
muntean era organizat în şcoli începătoare 
(elementare) cu o durată de 4 ani, clase 
umanioare (echivalentul gimnaziului), cu o 
durată de 4 ani, învățături complementare (3 
ani) şi cursuri speciale de legi, matematică şi 
agricultură practică, având o durată de trei 
ani, acestea din urmă constituindu-se în 
nucleul viitoarelor facultăți de drept şi 
ştiinţe. Interesantă este terminologia folosită 
de Regulament, care prefera să folosească 
pentru ciclurile primar şi gimnazial denumirea 
de şcoli iar pentru învățământul liceal şi 
superior, termenii de „învățături”, respectiv 
„cursuri“, pentru a marca un anumit tip de 
abordare a sistemului educațional. 

Programa prevăzută pentru Cursul 
special de legi cuprindea în anul I dreptul 
civil, dreptul comercial, la anul II dreptul 
criminal (penal) şi procedura, iar la anul al 
treilea istoria dreptului şi economia politică. 
În 1833 documentele menționează numele a 
trei candidaţi premiaţi la examenul de sfârşit 
de an şi care proveneau de la Cursul special de 
legi: Gheorghe Marcovici, Dumitru Lespezeanu, 
Costache Petrovici; ei terminaseră aşadar 
primul an dintre cei trei prevăzuţi de programă, 
însă restul parcursului educațional al acestora 
ne este necunoscut. 

La Cursul special de matematică aplicată, 
al cărui scop principal era de a produce 
inginerii de care avea nevoie societatea 
românească, studenții învățau în primul an 
trigonometria şi algebra superioară, desen 
topografic, în anul al doilea trigonometrie şi 
geodezie, inclusiv teoria proiectării hărților, 
calcul diferențial şi integral, mecanică, arhitectură 


19 Istoria Universităţii din Bucuresti, vol. I, pp. 79-85. 

civilă (unde învățau despre materialele de 
construcții şi modul de alcătuire a proiectelor 
şi devizelor). Această structură riguros concepută 
pentru cursul de matematică aplicată se 
datora lui Petrache Poenaru. Cursul avea şi o 
componentă practică importantă, în care 
studenții ieşeau pe teren pentru a realiza 
planuri topografice, aplicaţii de geodezie şi 
observaţii practice la mecanismul maşinilor 
folosite în diverse domenii mecanice. 

Cursul special de agricultură practică 
urma să fie predat într-o clădire construită 
pe una dintre moşiile de la marginea 
Bucureştiului, astfel încât să se poată realiza 
aplicații practice. Catedrele erau cele de 
botanică, minerologie şi principiile culturii 
de obşte (la anul I), cursuri veterinare şi de 
economie forestieră (la anul al doilea), 
economie industrială şi practică, la care se 
adăugau o serie de activităţi practice. 

Dificultăţile au apărut în momentul 
repartizării catedrelor, întrucât s-a constatat 
că nu existau suficienți specialişti, astfel că s-a 
procedat la comasarea unora dintre catedre. 
Prin urmare, deşi existau mai multe catedre 
prevăzute pentru Cursul de legi, până în 
anul 1838 acesta a funcţionat cu un singur 
profesor. În 1838 se reorganizau catedrele la 
cursurile de legi, care cuprindeau o catedră 
de drept civil (acoperită cu Ştefan Ferechide), 
o catedră de drept criminal (C. Brăiloiu), o 
catedră de drept civil roman, una de drept 
comercial (Al. Racoviţă)!9. O scurtă perioadă 
(începând cu 1838) cursurile de legi au fost 
reorganizate într-o structură de 4 ani, în 
locul celei de 3 ani, probabil din nevoia unei 
mai bune aprofundări a domeniului. 

O caracteristică a învățământului de 
nivel superior din această perioadă este 
aceea că unele dintre cursuri s-au introdus 
treptat iar structura pe ani a cunoscut o serie 
de variații, şi la fel oferta didactică, în funcţie 
de profesorii care puteau fi cooptați. 

Regulamentul din 1832 a adus şi o 
serie de reglementări privind documentele 
şcolare (cataloage, condică de prezenţă). 
Erau prevăzute chiar şi zilele în care se 
țineau cursurile (luni, marți, miercuri, vineri 
şi sâmbătă) şi se stabileau examenele de 
sfârşit de an. Cursurile speciale aveau 
programate examinările către sfârşitul lunii 
iulie. Examinarea se făcea în prezența publicului, 
iar notarea era între 1 şi 4, nota 4 fiind cea 
care aducea repetentia; se admitea însă, pe 
motive de sănătate, repetarea examenului de 
încă două ori. 

Diplomă de inginer în poduri şi şosele 
conferită lui Alexandru Orăscu 
(8 martie 1840) - originalul 
în colecția ing. Şerban Orăscu 

Diploma primită la sfârşitul ciclului de 
studiu conţinea titlul de laureat pentru 
cursurile de umanioare şi complementare, în 
timp ce absolventul cursului de legi obținea 
titlul de advocat iar cel al cursului de 
matematică aplicată, pe cel de inginer civil. 

Vacantele erau două la număr: cea de 
primăvară (în perioada Paştilor) dura 15 zile, 
iar studenții de la cursurile speciale aveau o 
vacanţă între 1 august - 15 octombrie, spre 
deosebire de cei de la umanioare, care primeau 
vacanţă doar între 1 septembrie - 15 octombrie. 
Ulterior, durata şi perioada în care erau 
prevăzute vacantele au cunoscut modificări: 
în 1834 vacanța mare se muta în iulie-august, 
după examenul care se susținea la 29 iunie. 
Deschiderea cursurilor era însoțită de o 
ceremonie religioasă. 

Accesul la cursurile speciale era permis 
oricăror candidați, indiferent de nivelul de 
studii absolvit anterior, cu singura condiție să 
ştie să scrie româneşte. În schimb, la cursul de 
drept penal se puteau înscrie doar absolvenții 
ciclului de umanioare. După absolvire, cei 
care urmaseră cursurile de legi deveneau 
candidați pe lângă judecători, iar timp de un 
an făceau un fel de practică, fără a fi plătiți. 

Profesorii care predau învăţăturile 
speciale şi pe cele complementare formau o 
categorie distinctă, având o salarizare superioară 
celor care predau în şcolile primare şi gimnaziale. 
Cu toate acestea, în cadrul colegiului de la Sf. 
Sava au existat profesori care predau atât la 
umanioare, complementare cât şi la cursurile 
speciale. Se prevedea şi dreptul la pensie al 
profesorilor, care după 8 ani de activitate 
puteau primi o treime din salariul pe care îl 
avuseseră, iar după 16 ani de predare 66% 
din salariu şi abia după 24 ani de activitate 
primeau echivalentul unui salariu întreg. 

Prevederile Regulamentului se referă 
la un învățământ care doar pentru nivelul de 
educaţie de masă era gratuit, cu scopul de a 
transmite învățătura de carte cât mai 
profund în straturile societății. Pe de altă 
parte, la învățământul de umanioare, 
complementare şi cursuri speciale se aplicau 
taxe pentru înscrierea anuală în vederea 
urmării cursurilor sau pentru susținerea 
examenelor şi eliberarea diplomelor. De 
pildă, pentru fiecare semestru de cursuri 
speciale se plătea câte 30 lei. Înscrierea la 
clasele speciale a elevilor care se pregătiseră 
în particular se taxa şi ea cu 2 sau 3 galbeni. 
Examenele pentru studenţii de la legi şi 
inginerie se plăteau şi ele, taxa era de 1 galben 
şi jumătate, de asemenea, pentru diploma de 
absolvire se plăteau 8 galbeni. 

Conform aceluiaşi regulament, la 
biblioteca de la Sf. Sava urmau să fie aduse 
toate cărțile şi manuscrisele de la Mitropolie, 
episcopii şi mănăstiri, iar editorii trebuiau să 
dea câte trei exemplare din toate publicațiile 
pentru această bibliotecă. Se avea în continuare 
în vedere dotarea cabinetelor de fizică, chimie, 
geometrie, arhitectură, agricultură dar şi realizarea 
de colecţii de stampe şi de istorie naturală. 

Reforma domnitorului Bibescu din 
anul 1847 reorganiza ciclurile de studii, care 
rămâneau trei la număr: şcoli comunale (săteşti 
şi orăşeneşti), colegii (în oraşele reşedinţă de 
județ) şi învățături desăvârşitoare sau superioare. 
Pentru acest nivel superior se crea o Academie 
în capitala țării, (denumire similară cu instituția 
ieşeană) având 12 clase (februarie 1847), 


respectiv 8 clase (regulamentul de aplicare a 
reformei, septembrie 184721). În planul de 
învățământ apăreau discipline precum istoria 
universală, retorica, filosofia, fizica şi matematica. 
Documentul mai prevedea înființarea unei 
„Facultăţi” de drept, având o durată a 
cursurilor de 2 ani?. Se prevedea, totodată, 
un buget destinat construirii unui palat al 
Academiei, deşi proiectul nu a fost finalizat. 

O decizie care a stârnit reacții vii era 
aceea de a înlocui limba română cu cea 
franceză în predarea cursurilor speciale. Decizia 
domnitorului era perfect explicabilă în 
contextul epocii, când Franţa reprezenta un 
model de dezvoltare care se dorea a fi urmat. 
Izbucnirea revoluției paşoptiste a rezolvat 
această situație, readucând limba română în 
poziţia sa de limbă principală de studiu. 

Programul revoluţionar citit la Islaz, 
pe 9 iunie 1848, conţinea printre altele 
principiul învățământului egal şi gratuit, în 
limba română şi cu caractere latine (art. 16). 
În baza acestei prevederi, printre primele 
măsuri ale guvernului revoluționar s-a 
numărat aceea a desființării taxelor de 
studiu (1 galben pe lună), care reprezentau 
un obstacol substanțial al accesului la 
educație până în acel moment. 

Liderii paşoptişti gândeau o viitoare 
dezvoltare a învățământului în spiritul 
epocii, cu instituții de învățământ superior la 
nivelul Europei apusene; considerând că pe 
învățământ „se întemeiază viitorul țării”, ei 
discutau despre înființarea unei Universități. 


2 V., A. Urechia, Istoria şcolelor, vol. I, pp. 83-85, 182, vol. 2, p. 39. 
21 Prin acest regulament se renunța şi la denumirea de Academie. 


22 Istoria Universităţii din Bucureşti, vol. I, pp. 87, 88. 
Nicolae Isar, op. cit., pp. 143-144. 

În pofida afirmării acestui obiectiv, 
planul de învățământ realizat de guvernul 
provizoriu nu făcea referire la cursurile 
speciale, care reprezentau forma de învățământ 
superior în cadrul Academiei de la Sf. Sava. 

Jumătatea secolului al XIX-lea găsea 
Şcoala de la Sf. Sava în plin proces de 
prefacere. Drumul parcurs de învățământul 
bucureştean organizat în cadrul Academiei 
domneşti, în limba greacă, la Colegiul Sf. 
Sava, cu predare în limba română, a urmat 
îndeaproape evoluția societății româneşti de 
secol XVIII şi a răspuns imperativelor 
începutului secolului al XIX-lea. Lărgirea 
impactului şcolii asupra societății precum şi 
propagarea ideilor iluministe au făcut din 
această instituție un instrument care a 
susținut modernizarea statului şi a contribuit 

la emanciparea în plan social şi cultural, prin 
apropierea de valorile culturii apusene. La 
Academia bucureşteană s-au format o serie 
de intelectuali remarcabili atât pentru spaţiul 
românesc, cât şi pentru cel sud-est european 
şi tot dintre absolvenţii săi au provenit unii 
dintre viitorii profesori de la Sf. Sava, care la 
rândul lor vor forma pe unii dintre profesorii 
Universităţii din Bucureşti. În prima jumătate a 
secolulului al XIX-lea, şcoala în limba română 
întemeiată de Gheorghe Lazăr a devenit un 
instrument de afirmare a națiunii române, 
prin propagarea culturii şi învățământului în 
limba națională şi prin accesul la educaţie al 
unor categorii tot mai largi ale populaţiei, 
asigurând personal calificat şi competent 
pentru instituțiile statului modern. 


PRECURSORI AI UNIVERSITĂȚII DIN BUCURESTI 


Înfiinţarea Universităţii din Bucureşti 
şi evoluţia ei până la 1918 


erioada 1864-1918 a fost o 

perioadă efervescentă, care a 

stat sub semnul unor importante 

prefaceri ce au atins societatea 

românească pe ansamblu. Este 
epoca în care învățământul superior dobândeşte 
o structură mai bine articulată şi conformă 
cu modelele oferite de instituții de cultură 
similare din Apus. Peisajul învățământului 
superior în perioada menţionată nu poate fi 
complet limitând analiza la instituțiile din 
care au evoluat facultățile Universităţii 
bucureştene. De şcoli superioare beneficiază 
şi alte sectoare ale învățământului, precum 
cel muzical, teatral, militar sau teologic. 
Astfel, departe de a fi redus la instituţiile 
arondate Universităţii, învățământul înalt este 
reprezentat şi de Conservatorul de muzică şi 
declamatie, înființat în 1864 cu scopul de a 
pregăti artişti şi pedagogi care aveau să 
activeze în orchestre, teatre şi şcolile de toate 
gradele. Conservatorul era prevăzut cu clase 
de canto şi instrumente, precum şi de artă 


dramatică. Corpul profesoral, restrâns sub 
aspect numeric, era format din personalități 
ale domeniului, între care îi menționăm pe 
Alexandru Flechtenmacher sau Matei Millo. 

În acelaşi an apare Şcoala Naţională de 
belle-arte, sub conducerea lui Theodor 
Aman, care oferea cursanților posibilitatea 
de a se iniția în pictură, desen, sculptură, 
arhitectură, estetică şi istoria artelor. Din 
cauza dificultăților financiare, avântul primilor 
ani, când se dezvoltase programa de studiu, 
a fost anulat, ajungându-se în 1876 la 
suprimarea unor catedre şi la transformarea 
şcolii în instituție secundară. 

Învățământul militar este reprezentat 
în vremea domniei lui Alexandru loan Cuza 
de Şcoala Militară, responsabilă de formarea 
ofițerilor, Şcoala de Scrimă şi Gimnastică, 
Şcoala copiilor de trupă (care pregătea 
subofiteri), sau Şcoala de arte şi meserii a 
armatei (care forma personalul ce asigura 
asistența tehnică, întreținerea şi repararea 
materialelor armatei). 

Li se adaugă in 1871, grație eforturilor lui 
Carol Davila, un institut medico-militar 
pentru formarea medicilor necesari armatei. 
Prin legea pentru organizarea armatei, din 
1868, se prevăd următoarele şcoli militare: 
şcoala de gradul I pentru completarea instrucției 
primare, şcoala de gradul II pentru formarea 
caporalilor şi a sergentilor, şcoala fiilor de 
militari, care pregătea cursanți pentru şcoala 
militară şi sergenti şi şcoala pentru formarea 
ofițerilor de infanterie şi cavalerie. 
Învățământul teologic înalt a fost ilustrat, 
până la apariția Facultăţii de Teologie, de 
seminarul de grad superior, care avea rolul 
de a pregăti prelatii care activau la vârful 
ierarhiei ecleziastice. Funcționând cu 8 ani 

de studiu, seminarul superior făcea cursanților 
o ofertă educațională variată, care cuprindea: 
religie, limbile latină, greacă, franceză şi română, 
istorie şi geografie, matematică, ştiinţe fizico- 
naturale şi agronomie, caligrafie şi desen, 
muzică vocală, medicină populară şi igienă etc. 

Enuntarea succintă a acestor instituții 
serveşte informării în legătură cu diversitatea 
învățământului superior şi cu preocupările 
oamenilor de cultură pentru acesta. Deşi 
supuse condiționărilor de ordin financiar, 
şcolile înalte care nu fac parte din Universitate 
au atras profesori reprezentativi pentru 
domeniile respective şi s-au subordonat 
tendinței de a se racorda la evoluțiile 
manifestate de învățământul special occidental. 


Infiintarea Universităţii din Bucuresti 


În dorința de organizare a învățământului, 
cu acordul domnitorului Barbu Ştirbei a fost 
elaborată o reformă la 17 octombrie 1850, 
responsabilitatea întocmirii programelor 
şcolare aparținând unei comisii speciale, în 
componența căreia intrau Petrache Poenaru, 
Simion Marcovici şi Constantin Brăiloiu. 


Intenţia proiectului era de „a forma mai întâi 
dregători şi slujbaşi publici şi îndeobşte de a 
moraliza pe toți tinerii prin învățături 
religioase, dându-le şi gustul ocupatiilor 
serioase”. Din proiect se desprinde structura 
întregului sistem de învățământ, organizat 
pe trepte (şcoli primare sau începătoare, şcoli 
colegiale sau de al doilea grad şi instituţii 
şcolare înalte sau ştiinţifice ori speciale). 
Principalul element de evoluție din proiect îl 
reprezintă intenția de a întemeia învățământul 
superior autonom. În acest sens, în cadrul 
Colegiului național Sf. Sava au apărut Şcoala 
specială de legi (1851), Şcoala specială de 
inginerie civilă (1851) şi Şcoala naţională de 
medicină şi farmacie (1855). 

Instituţiile de învățământ înființate 
propuneau cursanților o programă de studii 
destul de variată, la Şcoala specială de legi, 
de pildă, predându-se: dreptul roman, dreptul 
civil special românesc, dreptul comercial, 
dreptul judecătoresc şi procedura, dreptul 
penal, dreptul administrativ românesc, 
istoria dreptului şi economia politică, materii 
care se vor regăsi peste ani în oferta 
educațională a Facultății de Drept. De 
remarcat este faptul că şcolilor speciale li s-a 
fixat o structură în acord cu nevoia de specialişti 
a țării, în acest sens şcoala de inginerie civilă 
beneficiind de 3 secţii destinate pregătirii 
inginerilor topografi, arhitecţilor şi constructorilor 
de poduri şi şosele. 

Infiintate cu scopul de a da ţării 
specialiştii de care avea nevoie şi de a 
elimina din posturile publice persoanele care 
activau în lipsa certificatelor de studiu care 
să le ateste competența profesională, şcolile 
nu au confirmat aşteptările, din pricina 
dificultăților întâmpinate (profesori insuficienti, 
interes limitat în rândul tinerilor, programe 
şcolare şi materiale didactice perfectibile). 
Astfel, nu este surprinzător că rezultatele au 
fost modeste. Şcoala de legi a produs în 1854 
primii jurişti, în număr de 14, recomandati 
de Eforia şcolilor „spre a fi intrebuintati in 
funcții judecătoreşti”. Şcoala de inginerie a 
debutat timid, până în 1853 funcționând, pe 
fondul lipsei cadrelor didactice, doar cu 
primii doi ani de studiu. În 1851 se preda un 
singur curs de geometrie descriptivă, cel al 
arhitectului Alexandru Orăscu. Lui i se 
alătură un an mai târziu un alt profesor, 
Emanoil Tillay, pentru desenul topografic. 
Greutatea de a identifica persoanele calificate 

pentru predarea disciplinelor prevăzute în 
progama de studii a impus recurgerea la 
soluția recrutării profesorilor din rândul 
proaspetilor absolvenți ai şcolii, chiar dacă 
aceştia nu prezentau nicio experiență 
pedagogică. Este cazul lui loan Fălcoianu şi al 
lui Dumitru Petrescu, care, după completarea 
studiilor prin stagii de perfecționare în 
străinătate, se alătură corpului didactic. 

O nouă etapă în reformarea sistemului 
de învățământ coincide cu perioada în care 
temporar conducerea principatului a fost 
asigurată de caimacamul Alexandru D. 
Ghica. Reforma avea la baza observatiile lui 
Gheorghe Costaforu referitoare la sistemul 
de învățământ al statelor din Centrul şi 
Vestul Europei, cuprinse în tomul intitulat 
Studii asupra instrucţiunii publice în unele din 
statele cele mai înaintate ale Europei. În 
viziunea lui Costaforu, cele 3 trepte de 
educație erau: diviziunea elementară, a 
umanitatilor şi cea superioară. Aceasta din 
urmă era împărțită în secția literelor şi secția 
ştiinţelor (care se bifurca în cursul de 
matematică şi cursul comercial). Cursul special 
de matematică se preda la gimnaziu cu titlul 
de inginerie civilă şi a constituit fundamentul 
pentru învățământul de arhitectură şi pentru 
învățământul politehnic superior din 
Bucureşti. Derulat de-a lungul a doi ani, 
cursul special de matematică îngloba în 
studiul geometriei descriptive, al geodeziei 
cu aplicații la trigonometrie, topografiei şi 
desenului grafic (în anul I) şi al mecanicii, 
principiilor de arhitectură, construcțiilor de 
şosele şi poduri, ori al desenului topografic 
(în anul II). Proiectul lui Gheorghe Costaforu a 
fost aplicat începând cu anul şcolar 1858-1859. 

Domnitorul Al. I. Cuza 
(portret realizat de Carol Popp de Szathmâry) 


Instalarea lui Alexandru loan Cuza în 
fruntea Principatelor Unite şi intensificarea 
modernizării statului român au creat 
contextul favorabil continuării tentativelor 
de optimizare a învățământului superior. 
Direcţia a fost trasată chiar de domnitor care, 
în mesajul din 6 decembrie 1859 adresat 
Adunării Deputaţilor, insista asupra faptului 
că „o instrucție superioară, cuprinzând 
facultăți de înaltă însemnătate, ne este 
folositoare”, că „pe lângă învățământul 
literelor, facultățile de ştiinţe, de drept, de 
medicină sunt negreşit trebuincioase, dar 
starea de astăzi a României şi viitorului ei 
cer numaidecât o facultate de ştiinţă 
economică şi administrativă, precum şi o 
facultate de ştiinţă agronomică, industrială şi 

comercială”. Planul anunțat de Cuza 
începe să se concretizeze, pentru aceasta în 
bugetul din 1860 fiind prevăzute sumele 
necesare înființării, la 1 septembrie, a 
Facultății filosofice. 

La 31 august 1863, constatându-se 
insuficiența cadrelor didactice secundare, 
Consiliul superior al instrucţiunii publice 
(organism însărcinat cu administrarea 
învățământului, care înlocuieşte Eforia 
şcolilor în 1862) propune ca soluţie înființarea 
facultăților de litere şi de ştiinţe. Oficializarea se 
produce la 12 octombrie, prin decretul 
domnesc care decide crearea Şcolii 
superioare de ştiinţe, în vederea formării 
profesorilor de matematică, fizică şi ştiinţe 
naturale care aveau să activeze în şcolile 
secundare. Tot prin decret domnesc, la 2 
noiembrie 1863 era anunțată apariția Şcolii 
superioare de litere, responsabilă cu 
pregătirea profesorilor de limbi clasice şi 
moderne, de literatură şi filosofie, istorie şi 
geografie. Facultatea de drept (care prin 
decretul domnesc din 25 noiembrie 1859 
devenise instituție independentă), alături de 
cele două şcoli superioare, transformate în 
facultăți de ştiinţe şi de litere, constituie 
Universitatea din Bucureşti, întemeiată prin 
decretul din 4 iulie 1864. 

Acesta era rezultatul demersului din 3 
iulie 1864 al lui Dimitrie Bolintineanu, 
ministrul Cultelor şi Instrucțiunii Publice, 
care a înaintat domnitorului un raport care 
atentiona că „instrucțiunea publică sub 
înalta protecție a Măriei Tale, a dobândit în 
anul din urmă dezvoltarea imperios 
reclamată de epoca actuală. 

Rămâne acum, prea Înalte Doamne, ca după 
modelul celorlalte state civilizate, precum 
învățământul enciclopedic, cel preparator 
pentru facultăți, formează o unitate sub 
numele de gimnaziu, asemenea şi 
învățământul superior, acela din facultăți, să 
formeze un fel, o unitate, un corp universitar 
sub numele colectiv de Universitatea din 
Bucureşti”. 

Decretul de înființare a Universității din Bucureşti 


Decretul nr. 765 avea următorul conținut: 


„Alexandru Ioan I, cu mila lui Dumnezeu şi Voința 
Naţională, Domn al Principatelor Unite Române, 

La toți de față şi viitori sănătate, 

Asupra raportului ministrului nostru Secretar de 
Stat la Departamentul Învățământului Public şi al 
Cultelor sub nr. 21133, 

Am decretat şi decretăm: 

Art. 1. Facultatile din Bucuresti unite împreună vor 
purta numele de Universitatea din Bucureşti. 


522/1864, f. 165. 


2 Ibidem, f. 165-166 

Art. 2. Profesorii facultăților se vor aduna împreună 
şi vor alege pe rectorul Universității. 

Art. 3. Profesorii fiecărei facultăți în parte, vor alege 
pe decanul facultăți respective. 

Art. 4 şi cel din urmă. Ministrul nostru Secretar de 
Stat la Departamentul Învățământului Public şi al 
Cultelor este însărcinat cu executarea ordonanţei de fata. 
Datu-s-au în Domneasca noastră capitală Bucureşti, în 
anul mântuirii 1864, iar al domniei noastre al șaselea”? 


Universitatea din Bucureşti devenea 
astfel ctitorie a domnitorului Alexandru loan 
Cuza, dar şi a lui Dimitrie Bolintineanu, care 
a făcut toate demersurile pentru întemeierea 
ei şi ridicarea la rang de facultăți a celor trei 
şcoli superioare înființate anterior. 

Începuturile nu sunt extraordinare: 
Facultatea de Drept avea 9 profesori, iar 
Facultatea de Litere şi cea de Ştiinţe câte 6. 
Cele trei facultăți au totalizat în primul an de 
funcționare, 1864/1865, un număr de 143 
studenți, repartizați după cum urmează: 110 la 
Drept, 16 la Litere şi Filosofie şi 17 la Ştiinţe. 
Cadrele didactice care asigurau funcționarea 
Universităţii din Bucureşti erau: Constantin 
Bosianu, Gheorghe Costaforu, Vasile Boerescu, 
Paul Vioreanu, Constantin Boerescu, Aristide 
Pascal, Gheorghe Danielopolu, Alexandru 
Vericeanu şi George Cantilli (la Facultatea de 
Drept), Alexandru Orăscu, Dumitru Petrescu, 
Alexe Marin, Carol Ferrerati, Grigore Ştefănescu 
(la Facultatea de Ştiinţe), August Treboniu 
Laurian, Aaron Florian, loan Zalomit, Ullyse 
de Marsillac, Vasile A. Urechia, Epaminonda 
Francudi (la Facultatea de Litere şi filosofie). 


Arhivele Naţionale Istorice Centrale (A.N.LC.), fond Ministerul Cultelor şi Instrucțiunii Publice, dosar 

Prezentarea structurii Universităţii din 
Bucureşti nu poate fi completă fără precizarea 
momentelor în care s-au înființat Facultatea 
de Medicină şi cea de Teologie. Astfel, 
Facultatea de Medicină s-a deschis în anul 
1869, până atunci învățământul medical fiind 
asigurat de Şcoala Naţională de Medicină şi 
Farmacie, în fruntea căreia se găsea Carol 
Davila. Şcoala deschisă de Davila era o 
şcoală secundară menită a forma „ofițeri de 
sănătate şi farmacişti pentru serviciul militar 
al armatei, al capitalelor şi districtelor, 
precum şi veterinari militari”. Completarea 
pregătirii profesionale, care echivala cu 
dobândirea diplomei de doctor în medicină, 
era realizată de absolvenţi la Facultatea de 
Medicină din Paris. 

Facultatea de Medicină şi-a început 
cursurile la 2 noiembrie 1869, având sediul 
în palatul Universităţii. În realitate, aici a 
funcționat doar decanatul facultății, clinicile 
şi laboratoarele rămânând adăpostite la 
spitale şi diverse instituții ştiinţifice bucureştene. 
Pentru activitatea practică era folosit muzeul 
anatomo-patologic, organizat pe lângă spitalul 
Colțea in 1869, iar pentru experienţele de 
chimie ale studenţilor din anul I a fost utilat 
laboratorul de chimie în 1868. 

Necesitatea existenței unui personal 
farmaceutic consistent din punct de vedere 
numeric şi calitativ s-a făcut simțită ca 
urmare a epidemiilor şi epizootiilor frecvente 

care se manifestau în capitala principatului 
şi nu numai. Pentru a răspunde acestei 
necesități, începând cu anul 1862 au fost 
organizate în cadrul Şcolii naționale de 
medicină cursuri de farmacie, separate de 
cele de medicină umană şi veterinară. 
Cursurile de farmacie, cu durata de 5 ani, 
aveau o componentă aplicată considerabilă, 
în acest scop servind grădina botanică. Un 
rol important în structurarea învățământului 
farmaceutic românesc l-a avut Carol Davila, 
inițiatorul lucrării Pharmacopeea Română. 

Functionand ca anexă a Facultăţii de 
Medicină, Şcoala Superioară de Farmacie a 
dobândit drepturi egale cu aceasta prin 
legea învățământului secundar şi superior 
din 18984. 

În ceea ce priveşte Facultatea de 
Teologie, înființarea sa a presupus repetate 
tentative, precum cea a lui Vasile Conta, 
ministru al Cultelor şi Instrucțiunii Publice, 
autor în 1880 al Proiectului de lege asupra 
Instrucțiunii Publice si Private, unde se 
prevedea şi apariția acestei instituții. Proiectul 
nu a fost aplicat, dar a stârnit reacția 
episcopului Ghenadie Petrescu al Argeşului, 
care a propus Sfântului Sinod, în şedinţa din 
6 noiembrie 1880, să adreseze ministrului de 
resort rugămintea deschiderii la Bucureşti a 
Facultăţii de Teologie. 


Fondată în 1860 de Carol Davila, a fost amenajată de botanistul Ulrich Hoffman, atingând în scurt timp 


standardele europene. În anul 1866 conducerea a revenit lui Dimitrie Grecescu, care la numai un deceniu 
de la înființarea grădinii publica primul catalog de plante ce cuprindea 3.700 specii cultivate în aer liber şi 
in sere. În 1874, Grădina botanică a fost mutată pe terenul palatului Vasile Suţu, situat în fata Universității. 
Este perioada în care conducerea a fost asigurată de Dimitrie Brândză, botanist care depune eforturi 
deosebite pentru a obține un teren adecvat pentru reamenajarea acestei instituţii, astfel încât in 1884 
Grădina Botanică începea să se dezvolte pe actualul său amplasament (17,5 ha). 


Didactică şi Pedagogică, 1993, p. 284, 286. 


Anghel Manolache, Gheorghe Parnuta, Istoria învățământului din România, vol. II (1821-1918), Bucuresti, Ed. 

Episcopul s-a gândit la câteva nume de 
prestigiu care ar fi putut forma corpul 
didactic al noii facultăți şi, pentru a 
contracara un posibil refuz din partea 
autorităților ministeriale pe marginea 
insuficientei banilor, a propus sinodalilor să 
cedeze jumătate din salarii. Soluţia nu a fost 
considerată potrivită de către membrii 
Sinodului, cu atât mai mult cu cât Biserica 
încă se resimțea după secularizarea averilor 
mănăstireşti. O altă încercare de fondare i-a 
aparținut lui Vasile A. Urechia, ministrul 
Cultelor şi Instrucțiunii Publice, în timpul 
căruia a fost publicat, în „Monitorul Oficial” 
din 1 noiembrie 1881, Proiectul de lege pentru 
înființarea unei Facultăți de Teologie. 

Proiectul nu s-a materializat, dar l-a 
determinat pe mitropolitul Calinic Miclescu să 
ia în considerare eşecul tuturor încercărilor 
de întemeiere a unei Facultăţi de Teologie şi 
să forțeze deschiderea cursurilor prin 
convocarea unor profesori dispuşi să predea 
gratuit. Apelul, adresat la 10 octombrie 1881 
arhiereilor Inochentie Moisiu Ploiesteanu, 
Silvestru Bălănescu Piteşteanul şi Calistrat 
Orleanu Bârlădeanul, precum şi 
arhimandritului Ghenadie  Enăceanu şi 
doctorilor în filosofie Nicolae Nitzulescu, 
Gheorghe Zotu şi Barbu Constantinescu, era 
formulat în termenii: „În dorința ce avem de 
a se reîncepe la noi Facultatea Teologică, a 
cărei necesitate s-a simțit şi se simte aşa de 
mult, şi în vederea că deocamdată guvernul 
n-a prevăzut mijloacele necesare, noi ne-am 
propus a face un apel călduros la mai multe 
persoane competente, să se ofere a preda 
pentru acest an câte un obiect din studiul 


5 

teologic gratis, crezând că astfel vom 
grăbi realizarea scopului dorit”. Inaugurarea 
oficială a cursurilor a avut loc la 
12 noiembrie 1881, în sălile Facultăţii de 
Litere sau Ştiinţe, eliberate în acest sens între 
orele 16-19. La cursurile ținute de 7 profesori 
asistau 50 de tineri (43 de studenţi şi 7 
auditori). Primul decan a fost Barbu 
Constantinescu, succedat in 1882 de 
arhiereul Silvestru Bălănescu Pitesteanul. 
Începuturile Facultăţii de Teologie sunt 
vitrege: facultatea funcționează fără o bază 
legală, fără salarii pentru profesori şi burse 
pentru studenți, fără diplome recunoscute, 
fără local propriu. Consecința imediată a fost 
abandonarea cursurilor de către studenți, ceea 
ce coincide cu închiderea facultății. Situaţia 
tinde să se remedieze in 1884, când 
Minsterul Cultelor şi Instrucțiunii Publice 
alocase 15.000 de lei în buget pentru 
înființarea Facultăţii de Teologie pe lângă 
Universitatea din Bucureşti, solicitând 
Sfântului Sinod să comunice numărul 
catedrelor, precum şi modul de remunerare a 
profesorilor şi de asigurare a suplinitorilor. 
Strădaniile de recunoaştere prin lege a 
instituției s-au materializat abia în vremea 
ministeriatului lui Titu Maiorescu, când, la 
3/15 iulie 1890, a fost publicată Legea 
privind Facultatea de Teologie din Bucureşti, 
al cărei text era următorul: 


„Articol unic. Pe lângă cele patru Facultăți, 
prevăzute prin art. 249 din Legea Instrucțiunii 
Publice, se recunoaşte ca făcând parte din 
Universitatea din Bucureşti şi Facultatea de 
Teologie, având aceleaşi drepturi şi prerogative ca şi 
celelalte facultăți şi supusă la aceleaşi îndatoriri"5. 


Adrian Gabor, Mihai Săsăujan, Daniel Benga, Ionut-Alexandru Tudorie, Istoricul Facultăţii de Teologie 


Ortodoxă „Patriarhul Justinian” a Universităţii din Bucureşti (1881-2013), Bucureşti, Ed. Basilica, 2013, pp. 21-28. 

Câteva menționări se impun în 
legătură cu cadrul în care se desfăşura 
activitatea didactică in învățământul 
universitar. Cele dintâi demersuri legate de 
construirea unei clădiri rezervate treptei 
superioare s-au produs în timpul 
căimăcămiei lui Alexandru D. Ghica, care a 
aprobat, la 10 septembrie 1857, planul de 
înființare a unei Academii, după proiectul 
lui Alexandru Orăscu. Acesta, pentru a 
satisface nerăbdarea caimacamului, a obţinut 
concursul arhitecţilor Johann Schlatter şi 
Carol Benesch la întocmirea planurilor. 


Arhitectul Al. Orăscu , realizatorul proiectului 
de construire a palatului Universităţii 


La 10 septembrie 1857 era emis ofisul 
pentru începerea lucrărilor la Palatul 
Academiei de la Sf. Sava, cum era denumită 
clădirea devenită ulterior Universitatea din 


Bucureşti. Punerea în practică a proiectului 
presupunea demolarea localului în care 
functionase Şcoala de la Sf. Sava, etapă 
parcursă rapid, astfel că la 10 octombrie s-au 
putut organiza festivitățile punerii pietrei de 
temelie a palatului Universităţii. Şerban Orăscu, 
nepotul arhitectului, descrie ceremonia astfel: 


„După cuvântul lui Costaforu, în timp ce 
cimentul era preparat, Alexandru Ghica, încins 
cu un sort de piele peste redingotă, se apropie 
de groapa fundaţiei, luă cimentul cu mistria, 
aşeză prima cărămidă şi o bătu cu ciocanul în 
cele patru colțuri. După dânsul urmară, ridicând 
câte o cărămidă, comisarii celor şapte Mari Puteri 
sosiți în Bucureşti din însărcinarea Congresului 
de la Paris, precum şi notabilii vremii”. 


Cu acest prilej, a fost bătută şi o 
medalie comemorativă cu legenda 
„Academia Romana din Bucureşti” şi 
„Triumful ştiințelor”6. 

Ridicarea clădirii s-a derulat de-a 
lungul câtorva ani, edificiul fiind dat în 
folosință la 14 decembrie 1869, dar curând 
clădirea a avut nevoie de o serie de reparații, 
din cauza executării defectuoase a lucrărilor. 
Pe 31 ianuarie 1864, o comisie formată din 
specialişti a cercetat localul şi a întocmit un 
raport, în care se arăta că: 


„1. Zidurile sunt solide, după cum se observă 
din părțile încă netencuite, doar la arcadele de 
deasupra uşilor se văd unele crăpături ce nu 
afectează însă soliditatea clădirii. 


6 Alexandru Balaci, loan Ionascu, Universitatea din Bucuresti. 1864-1964, Bucuresti, intreprinderea poligrafica ,,Arta 
grafică”, 1964, pp. 22-23 (această lucrare a servit in mod repetat la informarea pe marginea perioadei cercetate). 

2. Tencuielile pereților şi mai ales ale 
plafoanelor sunt rău executate, materialele 
au fost bune, dar neîngrijit şi în grabă 
lucrate, cu nisipul necernut, cu şipci prea 
late pentru plafoane. 

3. Grinzile plafoanelor sunt subțiri în raport 
cu lungimea şi prea distantate între ele. Sunt de 
brad plutit, expuse alternativ la umiditate şi 
uscăciune înainte de a fi întrebuințate la 
construcție şi cariate, iar la capete putrede. 

4. Dusumelele sunt din scânduri de brad prea 
înguste şi ondulate. 

5. Invelisul e construit fără artă şi calcul. 
Lemnăria pare cariată. Imbinările lemnelor nu 

corespund regulilor de construcţie, iar fierul 
acoperişului e pe alocuri prost lucrat, lăsând 
pătrunderea ploii şi a zăpezii. 

6. Scările sunt slabe că abia ar satisface o casă 
particulară, nu un edificiu cu mari frecventări, 
mai cu seamă la cazuri de solemnitati. Cele 
două scări de lemn ale aripilor se reazimă pe 
grinzi cariate şi oscilează la zguduirea unui 
singur individ. Concluzia: Imposibilitatea de a 
putea utiliza acest edificiu în starea în care se 
găseşte. Soluţia: arhitectul A. Constantinescu este 
însărcinat cu întocmirea unui proiect detaliat 
legat de repararea şi consolidarea edificiului”. 


Palatul Universităţii în prima sa variantă 


În anul 1866, ministrul Cultelor şi 
Instrucțiunii Publice, C.A. Rosetti, a instituit 
o comisie pentru a cerceta starea clădirii 
Universităţii, comisie care a ajuns şi ea la 
concluzia că localul era necorespunzător. 
Departe de a se încheia subiectul, problema 
a fost dezbătută şi în anul următor, când 
rectorul Gheorghe Costaforu a subliniat 


7 
muzeografie”, Bucureşti, 1978, p. 117. 


atitudinea de nepăsare a guvernelor față de 
Universitate, şi a criticat raportul comisiei 
însărcinate cu cercetarea clădirii Universității, 
afirmând că „Universitatea din Bucureşti era 
cel mai frumos monument al țării şi dispunea 
de 38 de săli de studiu, un amfiteatru pentru 
chimie şi o sală mare de festivități”. 


Ioan Ionascu, Condiţiile edificării Palatului Academiei din Bucureşti în anii 1857-1864, în „Materiale de istorie şi 

Sustinut de o serie de deputați precum 
Constantin A. Rosetti, Mihail Kogălniceanu, 
Vasile Boerescu, Petru Grădişteanu, rectorul 
Gheorghe Costaforu a înaintat o cerere 
Adunării Deputaţilor prin care solicita aprobarea 
a 300.000 lei pentru terminarea lucrărilor, în 
loc de 100.000 lei, sumă care fusese 
prevazuta in bugetul Ministerului Cultelor. 

Clădirea proiectată de Alexandru 
Orăscu era realizată în stil neoclasic, cu 
sculpturi, basoreliefuri şi un splendid 
fronton în piatră de Rusciuc, elemente 
realizate de sculptorul Karl Stork’. 


Frontonul Universității 


Până la jumătatea secolului al XX-lea, 
informarea şi documentarea studenților s-a 
realizat în cadrul bibliotecilor seminariilor, 
catedrelor şi institutelor ataşate Universității, 
postul de custode de bibliotecă fiind ocupat 
chiar de studenții care aveau dificultăți 
financiare. Curând după fondarea 
Universităţii din Bucureşti, August Treboniu 
Laurian a înființat în 1867 o bibliotecă 

generală universitară, care a avut o existență 
efemeră. Între biblioteci merită a fi 
menționată cea apărută în 1873 în cadrul 
Facultăţii de Drept, în urma donațiilor lui 
Alexandru Lahovary şi Gheorghe Costaforu. 
Asemenea inițiative s-au înmulțit, aşa încât 
la finele veacului al XIX-lea Universitatea 
dispunea de zeci de biblioteci. 

În 1892 loan Bogdan fondează seminarul 
de slavistică, căruia îi donează numeroase 
volume, exemplu imitat în acelaşi an de 
Alexandru Vitzu, care pune bazele bibliotecii 
institutului de fiziologie animală, iar în 1893 
de D. Voinov, întemeietorul bibliotecii 
laboratorului de morfologie animală. 
Biblioteci existau şi la nivelul facultăților. De 
pildă, la Facultatea de Drept biblioteca a fost 
organizată din inițiativa lui Valeriu Urseanu, 
decan între 1904-1909 şi 1912-1914, prin 
donațiile profesorilor de aici: Constantin 
Dissescu (2000 de volume), Toma Stelian 
(4000 de volume), Petre Missir (1000 de 
volume), Mircea Djuvara (1000 de volume). 
În 1907-1908 apare biblioteca Facultăţii de 
Litere şi Filosofie, iar în anul 1911 cea a 
Facultăţii de Medicină. 

Cea mai importantă bibliotecă pentru 
viața universitară bucureşteană a fost 
Fundaţia universitară Carol I, întemeiată în 
1891 cu ocazia jubileului de 25 de ani de 
domnie a lui Carol I, din dorinţa regelui „de 
a înființa un aşezământ spre binele tinerimii 
universitare de la toate facultățile din tara, 
înzestrat cu o bibliotecă totdeauna deschisă”. 


Partea centrală a clădirii a suferit distrugeri serioase la bombardamentele din 1944, dar a fost refăcută 


respectându-se cât mai mult vechea construcție şi a fost inaugurată în 1970, adăpostind în prezent 
Facultatea de Istorie din Bucureşti, Facultatea de Informatică, Facultatea de Litere, Facultatea de Limbi şi 
Literaturi Străine, Facultatea de Geografie, Facultatea de Administrație şi Afaceri. 

Fundația Universitară „Carol I” 


Localul Fundației, construit între 1891- 
1893 după proiectul arhitectului francez Paul 
Gottereau (autor al Palatului Casei de 
Depuneri, Consemnatiuni şi Economii şi al 
vechiului Palat Regal), a fost inaugurat în 
martie 1895, moment din care instituția a 
început să funcționeze. Din cauza spațiului 
limitat, în 1914 au fost ridicate unele anexe. 
De la acea dată edificiul se va impune drept 
unul dintre remarcabilele repere edilitare ale 
Bucureştiului. Iniţial biblioteca dispunea de 
un modest fond de carte, care nu depăşea 
3400 de volume, fond extins masiv prin 
achiziții, schimburi şi donaţii. Între donatori 
se impune amintirea lui: Titu Maiorescu, 
loan Bogdan, Nicolae lorga, Constantin 
Balmuş, Ermil Pangrati, loan Cantacuzino, 
Aram Frenkian, Andrei Popovici-Bâznoşanu, 


Gheorghe Titeica, Gheorghe Vrânceanu, 
Ludovic Mrazek, P.P. Panaitescu. Începând 
cu anul 1899, director al aşezământului a fost 
desemnat Alexandru Tzigara-Samurcaş, care 
a contribuit esențial la ameliorarea activității 
Fundaţiei, biblioteta fiind organizată potrivit 
normelor occidentale. Spre ilustrare, 
precizăm că în 1914 la biblioteca Fundaţiei a 
fost introdusă pentru prima dată în România 
clasificarea zecimală universală, după 
normele stabilite în 1895 la Bruxelles. Cu un 
amfiteatru de peste 500 locuri, cu 4 săli de 
lectură şi depozite, biblioteca a dobândit în 
preajma primului război mondial o 
organizare şi o dotare de nivel european, 
devenind un adevărat forum dedicat 
studiului şi cercetării. 

Fundaţia universitară era mai mult 
decât o bibliotecă, donațiile financiare ale 
regelui Carol I servind la sprijinirea, sub 
forma burselor, a numeroşi studenți, precum 

şi la tipărirea lucrărilor de diplomă şi 
doctorat valoroase”. 


Conducerea Universităţii din Bucureşti 


Potrivit legii instrucţiunii publice din 
1864, administrația Universității era 
asigurată de rector, ajutat în rezolvarea 
problemelor de consiliul universitar. 
Consiliul universitar avea un rol decisiv în 
desemnarea rectorului, din rândul corpului 
didactic fiind alese 3 persoane al căror nume 
era transmis ministrului Cultelor şi 
Instrucțiunii Publice, care numea rectorul 
prin decret domnesc. Condițiile pe care 
rectorul trebuia să le îndeplinească erau: 
cetățenie română, vârsta de minim 40 de ani, 
vechime ca profesor de cel puțin 8 ani. 
Mandatul era de 4 ani, cu posibilitatea 
realegerii. În responsabilitatea rectorului 
cădeau: supravegherea legilor şi a 
regulamentelor referitoare la învățământul 
universitar, inspectarea facultăților, asistarea 
la cursuri, observarea activității profesorilor 
şi a studenților, informarea ministrului în 
legătură cu abaterile constatate. Tot rectorul 
era acela care gestiona activitatea muzeelor 
şi a bibliotecilor care erau arondate 
Universității, iar la finele fiecărui an şcolar 


înainta ministrului de resort un raport 
despre situația generală a instituției. Preşedinte 
al consiliului universitar, rectorul avea dreptul 
de a-l convoca la apariția unor chestiuni care 
îşi aşteptau aprobarea sau soluționarea. 

În intervalul 1864-1918, conducerea 
Universităţii din Bucureşti a revenit unor 
prestigioşi oameni de ştiinţă şi cultură. 

Primul rector, Gheorghe Costaforu 
(1864-1871), doctor in drept la Sorbona, cu 
experiență universitară în Saxonia şi Austria, 
a realizat un studiu asupra sistemelor 
europene de educație contemporană, 
prezentat lui Alexandru Dimitrie Ghica, 
caimacamul Ţării Româneşti. Studiul 
respectiv a fixat reperele în funcție de care 
s-a început organizarea învățământului 
superior românesc potrivit unor principii 
moderne. Gheorghe Costaforu s-a implicat 
în construirea localului Universității, 
convingându-l pe caimacamul Alexandru 
Ghica să pună piatra de fundație a clădirii şi 
a solicitat în 1867 Adunării Deputaţilor 
300.000 de lei pentru finalizarea edificiului. 


9 Ovidiu Bozgan, Universitatea din Bucuresti. 1864-1990, Bucuresti, Ed. Universităţii din Bucuresti, 1990, pp. 12-13 
(aceasta lucrare a servit in mod repetat la informarea pe marginea perioadei cercetate). 

Gh. Costaforu, 
rector al Universității în 1864-1871 


Vasile Boerescu, al doilea rector 
(1871), s-a remarcat în principal prin 
contribuția la elaborarea legii instrucţiunii 
publice din 1864. 

O prezență mai consistentă în fruntea 
Universităţii a avut-o profesorul de filosofie 
Ion Zalomit (1871-1885), al cărui mandat nu 

Vasile Boerescu, 
rector in 1871 


a fost lipsit de realizări, între care amintim 
câteva: în 1874 s-a înființat Şcoala de 
aplicație de pe lângă Facultatea de Ştiinţe; în 
1880 a apărut Şcoala Normală Superioară; 
s-a deschis Facultatea de Teologie; au fost 
create noi catedre. 

loan Zalomit, rector în 1871-1885 


Conştient de dificultățile materiale 
care decurgeau din  supraaglomerarea 
localului Universității, Zalomit a făcut 
demersuri pentru mutarea Senatului şi a 
Societății oamenilor de belle-arte, prin aceasta 
mai multe săli fiind destinate cursurilor. 

În legătură cu Şcoala Normală 
Superioară se impun câteva precizări, şi 
anume: Şcoala Normală Superioară, care a 
funcționat cu două secțiuni (ştiinţe şi litere), 
a fost înlocuită prin legea din 1898 cu 
Seminarul Pedagogic Universitar, dar 
ambele instituții, anexe ale Universității, 


sunt importante datorită rolului de a oferi 
studenților de la facultățile de filosofie şi 
litere şi de ştiinţe pregătirea pedagogică 
necesară viitorilor profesori secundari. Sub 
conducerea lui Alexandru Odobescu, 
stabilimentul a angajat conferentiari şi 
repetitori pentru lucrări complementare şi 
pentru deprinderea conversatiei în limbi 
străine, profesori de desen, vioară, flaut, 
scrimă şi dans, prin aceasta fiind ,,slefuiti” 
cursantii care, de regulă, proveneau din 
medii sociale inferioare!0. 


10 Lucian Nastasă, Itinerarii spre lumea savantă. Tineri din spațiul românesc la studii în străinătate. 1864-1944, 


Cluj- Napoca, Editura Limes, 2006, p. 22. 

Lui loan Zalomit îi urmează ca rector al Ligii Culturale (1890-1892) şi realizatorul 
între 1885-1892 arhitectul Alexandru Orăscu, în 1893 al unui plan de sistematizare a 
ce care proiectase planul pentru localul Bucureştiului. Ca şi predecesorul său a fost 
Universităţii, primul preşedinte al Societăţii interesat de dezvoltarea facultăților, care au 
Arhitecților Români (1891-1894), preşedinte dobândit noi catedre şi secții. 


Alexandru Hristea Orăscu, rector în 1885-1892 


Titu Maiorescu a deţinut calitatea de si a fost întocmit un regulament comun 
rector în intervalul 1892-1897, când a început pentru Facultăţile de Litere şi filosofie din 
editarea „Anuarul Universităţii din Bucuresti” Bucuresti şi laşi. 

Titu Maiorescu, 
rector in 1892-1897 


Următorul rector a fost geologul 
Grigore Ştefănescu care, împreună cu 
Grigore Cobălcescu este întemeietorul şcolii 
române de ştiinţele pământului (geologie, 
mineralogie, paleontologie). Grigore Ştefănescu 
a organizat şi condus Biroul Geologic, 
înființat în 1882 la inițiativa sa, cu scopul de 

ANUARUL 


PRSTTATIL DIN BUCURESTI 


EN ANUL SCOLAR 18924: 


E ISTORICE St STATISTHE asir 
be 


TITU MAIORESCU 


Pee eM 


Anuarul Universitatii din Bucuresti 


a alcătui harta geologică a României. În 
timpul peregrinărilor geologice a descoperit 
rămăşiţe de faună si floră fosile din 
perioadele mezozoic şi terțiar, care au făcut 
obiectul unor lucrări cunoscute. De numele 
său se leagă înființarea şi dezvoltarea 
Muzeului de Geologie. 

Muzeul de Geologie 

Pentru perioada 1898-1911 în fruntea 
Universității s-a aflat sociologul Constantin 
Dimitrescu-laşi, un apropiat al lui Spiru 
Haret, în timpul căruia se reorganizează 
învățământul superior conform legii din 
1898. Pe lângă calitatea de profesor, a 
îndeplinit funcţiile de: director al Şcolii 
Normale Superioare din laşi, inspector şcolar 
al învățământului, director al Bibliotecii 
Centrale de Stat din Bucureşti, preşedinte 
al Consiliului Permanent în Ministerul 

Instrucțiunii, director al Seminarului 
pedagogic universitar din Bucureşti, între 
anii 1898-1920, din aceasta postură 
editându-i şi  „Buletinul”. A înfiintat 
„Revista pedagogică”, la care au colaborat 
Nicolae Iorga, Vasile A. Urechea, Alexandru 
Odobescu şi Petre Dulfu, dar şi „Revista de 
filosofie si pedagogie’.Tot în timpul 
mandatului său de rector se deschide 
Observatorul astronomic. 


Constantin Dimitrescu-laşi, rector în 1898-1911 

În intervalul 1911-1915 rectori au fost 
Ermil Pangrati (ianuarie-aprilie 1912), loan 
Bogdan (iulie 1912) şi Thoma Ionescu 


(noiembrie 1912-noiembrie 1915). Acesta din 
urmă s-a remarcat ca întemeietor al şcolii 
româneşti de anatomie şi de chirurgie. A 
colaborat la redactarea marelui tratat de 
redacția 


anatomie sub lui P.J. Poirier, 


Ermil Pangrati 

aducând contribuţii la topografia etajului 
abdominal prin descrierea unor structuri 
anatomice care-i poartă numele. A dezvoltat şi 
pus la punct numeroase tehnici şi 
instrumente chirurgicale. Thoma lonescu a 
fondat „Archives des Sciences Médicales” 
(1896), „Revista de Chirurgie” (1897) şi 
Societatea Română de Chirurgie (1897). 


Thoma lonescu 

Ermil Pangrati, profesor la Facultatea 
de Ştiinţe din Bucureşti în specialitatea 
geometrie descriptivă, a militat pentru 
înființarea Şcolii superioare de arhitectură în 
1904 ca instituție independentă, fiindu-i şi 
cel dintâi director. Interesat de ameliorarea 
învățământului superior, a contribuit cu 
numeroase studii bine documentate la 
„Revista generală a învățământului”. 

În perioada indicată au debutat 
lucrările pentru mărirea localului Universității 
şi a continuat înființarea de catedre. 

Pe lângă priceperea managerială, se 
impune a fi amintită şi calitatea profesională 
a rectorilor. loan Bogdan, de pildă, specialist 
în filologia slavo-română, cum el însuşi s-a 
catalogat, a fost constant preocupat de 
publicarea izvoarelor istorice (Letopiseţul de 
la Bistrița, Letopisețul de la Putna, 
Letopisetele lui Macarie, Eftimie şi Acarie, 
documente tipărite în colecția Hurmuzachi 
etc.). Întemeietor al slavisticii ştiinţifice la 
noi, |. Bogdan a fost cel dintâi istoric care s-a 
ocupat temeinic de studierea instituțiilor 
vechi româneşti în toate spaţiile locuite de 
români (Moldova, Tara Românească, 
Transilvania, Serbia, Galiţia). Calitățile sale, 
„obiectivitatea ştiinţifică, seninătatea 
desăvârşită şi metoda critică severă”, s-au 
reflectat în munca şi scrierile sale. 

Între 1915-1920 rector a fost loan 
Athanasiu, întemeietorul Şcolii de 
fiziologie din cadrul Facultăţii de Ştiinţe şi 
susținătorul organizării Institutului de 
fiziologie şi morfologie. 

Între realizările sale profesionale mai 
poate fi menţionată înființarea în anul 1907 a 

„Reuniunii biologice” din Bucureşti, proiect 
la care au participat şi loan Cantacuzino, 
Gheorghe Marinescu sau Victor Babeş. 
Totodată, a militat pentru organizarea 
Institutului Superior în Domeniul Educaţiei 
Fizice şi a publicat articole privind educația 
fizică. Membru corespondent al Academiei 
Române din anul 1911, loan Athanasiu a fost 
unul din fondatorii fiziologiei animale 
româneşti şi al fiziologiei muncii. 


Ion Athanasiu, rector în 1915-1920 

În afara unor cercetări şi realizări de 
valoare mondială, cum ar fi ergograful cu 
bile, galvanometrul lui Athanasiu, care 
diferențiază curenții bioelectrici musculari 
de cei nervoşi (1922-1924), electromiografia 
globală, el a înființat revista „Annales de 
biologie”. A elaborat împreună cu Dimitrie 
Voinov planul actualei clădiri a Facultăţii de 
Biologie din Bucureşti. Mobilizat în timpul 
primului război mondial, nu şi-a mai putut 
exercita funcția în mod efectiv, responsabilitatea 
conservării zestrei materiale a Universității 
revenindu-i prorectorului loan Bogdan, în 
condiţiile dificile ale ocupării localului de 
către ofițerii germani. 

Alături de rector, consiliul universitar 
reprezintă o componentă importantă în 
conducerea şi administrarea Universității. 
Acesta putea funcționa în 2 variante: 
restrânsă, formând consiliul special, în care 
se regăseau doar decanii facultăților si 
extinsă, cuprinzând toţi profesorii superiori 
ai Universității, care constituiau consiliul 
general. Drept de vot aveau în consiliu doar 
profesorii definitivi, cei provizorii având 
numai rol consultativ. Nici o măsură legată 
de administrarea Universității, de ordine, 
disciplină sau instrucție nu putea fi aplicată 
în lipsa avizului Consiliului universitar. De 
asemenea, consiliul are dreptul de a propune 
ministrului modificări în organizarea 
învățământului superior, iar hotărârile 
regulamentare ale consiliului universitar 
dobândesc caracter obligatoriu numai după 
aprobarea ministrului. 

Fiecare facultate avea în fruntea sa 
un decan numit prin decret domnesc la 
recomandarea ministrului, care tinea cont de 
sugestiile profesorilor din instituția respectivă. 
Condiţiile de eligibilitate erau: cetățenia 
română, vârsta minimă de 30 de ani, calitatea 
de profesor definitiv. Durata mandatului era 
de 3 ani, cu posibilitate de reînnoire. 
Reprezentant al instituției de învățământ 
superior, decanul era responsabil de: 
respectarea legilor şi a regulamentului 
facultății, fixarea examenelor şi constituirea 
comisiilor de evaluare, supravegherea lucrărilor 
de cancelarie şi rezolvarea corespondentei cu 
ministerul. Se adăugau sarcinile următoare: 
convocarea consiliului profesoral, informarea 
ministerului în legătură cu abaterile de 
la nivelul facultății, aplicarea 
pedepselor disciplinare. 

În vederea sprijinirii decanului în 
luarea deciziilor şi achitarea de numeroasele 
sarcini exista Consiliul facultății, 
răspunzător de întocmirea planului de 
învățământ, de aprobarea programei pentru 
fiecare curs predat în acea instituție, de 
aplicarea dispozițiilor regulamentare şi 
elaborarea raportului anual de activitate al 
facultății care era înaintat rectorului". 

Facultatile si Universitatea erau 
subordonate Ministerului Cultelor şi 
Instrucțiunii Publice, aşadar puterii politice, 
prin faptul că decanii şi rectorii erau 
confirmati prin decret domnesc. Se poate 
afirma că, prin dependența bugetară şi prin 
maniera de alegere şi numire a organelor de 
conducere, autonomia universitară era lezată. 


11 Antologia legilor învățământului din România, Bucureşti, Institutul de Ştiinţe ale Educației, 2004, pp. 41-42 
(această lucrare a servit în mod repetat la informarea pe marginea perioadei cercetate). 

Prin legea asupra învățământului 
secundar şi superior din 1898 se produc 
unele modificări în privința administrației 
Universităţii. De pildă, mandatul rectorului 
este redus la 3 ani, iar cel al decanului la 
2 ani. Atât rectorul, cât şi decanul puteau fi 
revocati prin decret regal, în baza unui 
raport ministerial solid argumentat. O 
inovație o constituie apariția Senatului 
universitar compus din rector, decani şi câte 
un membru ales de profesorii fiecărei 
facultăți dintre ei. Membrii Senatului 
primeau un mandat de 2 ani cu posibilitatea 
de realegere. Atribuţiile Senatului constau 


Evoluţia programelor de studii 


Studiile propuse de facultăţile care 
compuneau Universitatea din Bucureşti au 
fost organizate în baza legilor şcolare care 
cuprindeau referiri la învățământul superior 
începând cu 1864 şi a regulamentelor proprii 
fiecărei instituții. 

La Facultatea de Drept oferta de cursuri 
pentru anul 1865-1866 se prezenta astfel: 

e Anul I: drept roman şi drept civil roman. 

e Anul II: drept roman, drept civil 
roman, drept penal şi procedură 
penală şi civilă. 

e Anul III: drept civil roman, drept 
comercial, drept public şi administrativ 
şi economie politică. 

Potrivit regulamentului facultății din 

1866, durata studiilor a rămas de 3 ani, 

in: administrarea averii Universității, 
întocmirea bugetului acesteia, pronunțarea 
în chestiunile de disciplină în care erau 
implicați studenții, analizarea rapoartelor 
decanilor şi întocmirea raportului general 
înaintat ministerului. Şi responsabilitățile 
Consiliului universitar se modificau, el fiind 
consultat asupra problemelor de interes 
general de la nivelul Universității, votând 
bugetul Universității şi ascultând raportul 
Senatului asupra administrației averii 
Universității. Aceleaşi prevederi s-au păstrat 
şi în legile asupra învățământului secundar 
şi superior din 1900 şi 1912. 


structură care a rezistat până în anul 1918. 
Prin regulamentele ulterioare, programa de 
studii s-a diversificat cu includerea 
cursurilor de organizarea statului şi finanțe 
în 1874-1876, drept internațional (1890), 
ştiinţe financiare şi statistice, legislație 
comparată şi drept maritim (1897), istoria 
dreptului public şi drept bizantin (1910). În 
urma aplicării legii din 1912, numărul 
catedrelor a sporit, astfel încât Facultatea de 
Drept funcționa cu următoarele catedre: 
drept civil, drept comercial cu procedura sa, 
drept constituțional şi administrativ, drept 
natural şi internațional public, drept penal 
cu procedura sa, drept roman, economie 
politică, finanţe şi statistică, drept public şi 
privat, procedura dreptului civil. 

Cum din 1907 Facultatea de Drept a 
dobândit dreptul de a acorda titlul de 
doctor, unele modificări erau necesare 
pentru a susține noul program de studii. 
Astfel, au fost introduse cursuri destinate 
doctoranzilor. Mai concret, doctoratul avea 6 
cursuri: drept roman, drept civil, istoria 
dreptului public şi privat, economia politică 
şi execuţia civilă. În preajma primului război 
mondial cursurile pentru doctoranzi sporesc 
la 7 (drept administrativ, drept civil, 2 
cursuri de drept internațional privat, drept 
comercial, drept roman, enciclopedia dreptului). 

În anul 1916 s-a analizat un proiect de 
reoganizare a facultății, a cărui aplicare a 
fost amânată de complicarea situaţiei interne 
pe fondul ocupaţiei germane. Cu toate 
acestea, proiectul nu este lipsit de interes, 
deoarece reflectă viziunea organizatorică a 
juriştilor vremii. Principala schimbare se 
reflecta în extinderea perioadei studiilor la 4 
ani, anul terminal fiind rezervat aprofundării 
materiilor fundamentale, studiilor de 
drept aplicati?. 

La Facultatea de Litere şi filosofie 
durata studiilor a fost modificată de la 2 la 3 
ani in 1866. Legea instrucţiunii publice din 
1864 prevedea următoarea programă: 
psihologia, logica şi metafizica; filosofia 
morală şi estetica; istoria filosofiei; istoria 
universală critică; filosofia istoriei; literatura 
latină şi elenă; istoria literaturii antice şi 
moderne; pedagogia şi didactică. Această 
structură s-a păstrat şi în regulamentul din 

1866, care o completa cu cursuri de literatura 
franceză, istoria şi literatura românilor. 

Aşa cum era firesc, planul de învățământ 
s-a diversificat prin introducerea cursurilor 
de filosofie comparată, arheologie şi psihologie 
(1874), istorie antică şi epigrafie (1881). 

Regulamentul din 1883 fixa ca 
discipline: literatura elină şi istoria ei, 
literatura latină şi istoria ei, psihologia, 
estetica, pedagogia şi didactica, logica şi 
morala, epigrafia, istoria filosofiei, istoria 
universală critică, medie si moderna, 
literatura română si istoria românilor, 
filologia comparată, istoria literaturilor neo- 
latine, arheologia şi antichitatile. 

Anul 1888 divizează Facultatea de 
Litere şi filosofie in 2 secții: secția filosofică- 
istorică gi cea  istorico-filologică, care 
funcționau având cursuri speciale (logica, 
morala, istoria filosofiei, psihologia, estetica, 
pedagogia, didactica, interpretarea lucrărilor 
autorilor clasici, filologie comparată la secția 
filosofico-istorică şi literatura latină şi istoria 
ei, literatura si istoria elină, istoria 
literaturilor neolatine, arheologia şi 
antichitatile, filologia comparată la secția 
filologică-istorică) şi cursuri comune (istoria 
şi literatura românilor, istoria universală 
antică şi epigrafia, istoria universală medie şi 
modernă). 

O altă etapă în evoluția instituției este 
marcată de regulamentul din 1897, prin care 
disciplinele sunt arondate celor 3 secții: 
filosofică, istorică si filologica. Oferta 
educationala consta in cursurile de: 


12 Adina Berciu-Draghicescu, Ovidiu Bozgan, O istorie a Universităţii din Bucuresti. 1864-2004, Bucuresti, 2004, 
pp. 32-33 (aceasta lucrare a servit in mod repetat la informarea pe marginea perioadei cercetate). 

e psihologie, pedagogie şi estetică, 
logică, istoria filosofiei, limba şi literatura 
elină, limba şi literatura latină, istoria 
universală critică antică, istorie universală 
critică medie şi modernă, morală, istoria şi 
literatura românilor, filologie comparată - 
pentru secția filosofică; 

e istoria universală critică antică şi 
epigrafia, istoria universală critică medie şi 
modernă, istoria şi literatura românilor, 
limba şi literatura elină, limba şi literatura 
latină, arheologie, limba paleoslavă şi istoria 
filosofiei - pentru secția istorică; 

e limba şi literatura elină, limba şi 
literatura latină, filologia comparată, istoria 
universală critică antică şi epigrafia, logica, 
istoria si literatura românilor, istoria 
literaturilor neolatine, filologia comparată, 
istoria universală critică medie şi modernă, 
arheologie - pentru secţia filologică. 

Studenţii puteau obține licența pentru 
secția frecventată supunându-se unei probe 
orale şi susținându-şi teza, iar pentru 
doritori exista şi posibilitatea finalizării mai 
multor secții cu condiția de a se redacta câte 
o lucrare pentru fiecare din acestea şi de a 
promova examenul oral aferent. 

În anul 1897 se produce uniformizarea 
programelor de studiu la Facultatea de 
Litere din Bucureşti şi laşi, rezultând o 
programă unică în care figurau 23 de 
cursuri, performanţă la care se ajunsese prin 
introducerea prelegerilor de etică, sociologie, 
filologie romana, limba şi literatura 
germană, istoria, limba şi literatura română. 
Un asemenea plan vast de învățământ urma 
a fi realizat în 4 ani de studiu, prin 

intermediul celor 4 secții (filologie clasică, 
filologie modernă, istorie, filosofie). Ca şi în 
trecut, cursurile erau împărțite în 2 categorii: 
speciale şi comune. Regulamentul menționat 
a statuat posibilitatea pentru Facultatea de 
Litere de a elibera diplome de licenţă în 4 
domenii, corespunzătoare fiecărei secții, şi 
de doctorat (pentru obținerea diplomei de 
doctor fiind necesară prezentarea unei 
lucrări şi supunerea la un examen oral). Tot 
în regulamentul din 1897 se prevedeau 
lucrări practice şi seminarii organizate pe 
lângă diferite cursuri, primul seminar, cel de 
limbi slave, fiind înființat în 1899. Urmează 
seminariile de istorie antică şi epigrafie, 
geografie, filologie romanică, literatura 
română şi estetică literară, istoria românilor 
(1900), precum şi seminarul pentru limba şi 
literatura latină, franceză, italiană şi 
germană (1910) sau seminarul de istoria 
filosofiei (1911) etc. Cert este că în anul 1917 
fiecare din cele 19 catedre avea un seminar, 
cu excepția catedrei de istoria artelor. 
Regulamentul din 1899 reflectă inovațiile 
prevăzute în legea învățământului secundar 
şi superior. Astfel, secția de istorie este 
completată prin introducerea geografiei, iar 
studenții efectuează practica didactică în 
cadrul seminarului pedagogic. Prin introducerea 
de noi materii structura studiilor se diversifică, 
având la începutul secolului al XX-lea 
următoarea formă: 
e Anul I: studii comune tuturor secțiilor 
constând în limba elină, antichități 
greco-romane, logică şi psihologie. 

e Anii II, III, IV: discipline specifice 
fiecărei secţii, şi anume: la secția 
filosofie - logică, psihologie, estetică, 
pedagogie, sociologie, istoria 
filosofiei vechi şi moderne, istoria 
filosofiei contemporane; la secția 
filologie clasică - limba şi literatura 
latină, limba si literatura elină, 
arheologie şi antichități, istoria veche 
şi epigrafia, istoria filosofiei vechi; la 
secția filologie moderna limba 
română, literatura română, filologie 
română, filologie romanică, istoria 
medie şi modernă, istoria românilor, 
estetica, limba şi literatura franceză, 
limba şi literatură germană; la secția 
istorie - istoria veche cu epigrafie, 
istoria medie şi modernă, istoria 
românilor, arheologie şi antichități, 
paleografia slavonă, sociologia. 
Pe lângă disciplinele obligatorii, 
studenții erau datori a frecventa timp 
de doi ani cursurile a două materii 
facultative alese dintre filologia 
comparată, limbile neolatine, pedagogie, 
limba latină, elină sau slavonă, 
istoria filosofiei vechi, moderne sau 
contemporane, limbile moderne. 
Examenul general de licență consta 
într-un examen scris şi două examenele orale 
publice, iar evaluarea candidaților se făcea cu 
ajutorul bilelor albe, roşii şi negre, promovarea 
presupunând acumularea bilelor albe sau cel 
putin a bilelor roşii. O bilă neagră echivala 
cu respingerea la examen, ceea ce ducea la 
reluarea probei în sesiunea următoare de 
examinare, cu precizarea că repetarea examenelor 
de licenţă era posibilă doar de două ori. 

Titlul de doctor în filosofie şi istorie se 
obținea dacă doctorandul era licențiat, 
participase cel putin un an după trecerea 
examenului de licenţă la lucrările de seminar 
la specialităţile în care dorea să treacă 
doctoratul, prezentase o lucrare originală şi 
valoroasă în una din specialităţile în care 
dăduse licența. Examenul de doctorat 
propriu-zis consta în susținerea tezei şi a 
unei probe orale din specialitatea principală 
în care se realizase teza şi două materii 
secundare (una filosofică şi alta înrudită cu 
specialitatea principală). 

Structura Facultăţii de Litere era, aşa 
cum s-a putut constata, destul de greoaie, 
impunând o reorganizare a planului de 


învățământ efectuată după primul 
război mondial. 
Facultatea de Ştiinţe, înainte de 


elaborarea primului regulament, propunea 
studenților următoarea ofertă educaţională: 

e Anul I: algebra superioară şi calcul 
diferențial, geometria descriptivă, 
geometria analitică, fizica 
experimentală, chimia. 

e Anul II: calcul integral, geometria 
descriptivă cu aplicații, fizica matematică, 
mecanica analitică, chimie şi 
mineralogie, cristalografie. 

e Anul III: mecanica aplicată, geodezia 
şi astronomia cu aplicații practice, 
zoologie, botanică. 

În anul 1866, prin regulamentul 
întocmit, s-au conturat cele două secţii, de 
ştiinţe fizico-matematice şi cea a ştiinţelor 
fizico-naturale, ale căror cursuri erau: 


13 Regulamentul Facultății de Filosofie şi Litere de la Universitatea din Bucuresti şi Iasi promulgat la 20 februarie 1899, 


Bucureşti, 1901, pp. 5-8 

pentru secția de ştiinţe fizico-matematice - 
algebra superioară, calcul diferențial şi 
integral, geometrie descriptivă cu aplicații, 
geometrie analitică, mecanică rațională şi 
aplicată, geodezie şi astronomie, fizică, 
chimie minerală şi organică, iar pentru secția 
de ştiinţe fizico-naturale - fizică, chimie 
minerală şi organică, mineralogie şi geologie, 
botanică şi zoologie. 

Lucrările practice se realizau în cadrul 
cabinetului de fizică şi a laboratorului de 
chimie, sau la Muzeul de Ştiinţe. În anul 
1873 pentru a spori consistenţa laturii 
practice a învățămâtului s-a înființat Scoala 
de Aplicaţie, unde se pregăteau ingineri (de 
poduri şi şosele, de mine şi specialişti în 
silvicultură) şi arhitecți. 

De altfel, varietatea activităților didactice 
era relevată şi în regulamentul din 1880, care 
amintea cursurile teoretice, seminariile 
practice, conferințele şi excursiile tematice. 

Facultatea de Ştiinţe, care răspundea 
nevoii de specialişti în diverse domenii 
putea elibera diplome de licenţă în ştiinţe 
matematice, ştiinţe fizice şi ştiinţe naturale, 
în urma promovării mai multor probe: 
scrisă, practică, orală. 

Numărul secțiilor facultății creşte la 3 
prin regulamentul din 1889, acestea fiind: 
secția de matematică (unde se predau: algebra 
superioară, geometria analitică, calculul 
diferențial şi integral, teoria funcţiilor, 
mecanica teoretică şi astronomia), secția de 
ştiinţe naturale (ale cărei cursuri erau: 
mineralogie, geologie, fiziologie, botanică, 
zoologie) şi secția de ştiinţe fizico-chimice 
(unde studenţii frecventau cursuri de fizică 
şi chimie organică şi anorganică). Prin 

acelaşi regulament Facultatea de Ştiinţe 
putea să acorde titlul de doctor în ştiinţe 
pentru cei care dețineau licența în ştiinţe, 
îndeplineau stagiul de 2 ani sub coordonarea 
profesorului ales în vederea întocmirii 
lucrării şi susțineau o teză originală. 

La începutul secolului al XX-lea, 
cursurile predate în cadrul Facultăţii de 
Ştiinţă erau structurate astfel: 

e La secţia de științe matematice: anul I - 


algebra superioară, geometria 
analitică plană şi în spațiu, geometria 
proiectiva, analiza infinitezimala; 
anul II - geometria analitică, 
geometria  proiectivă, mecanica 
rațională, fizica; anul III - teoria 
funcțiilor, mecanica rațională, 


astronomia, fizica. 

e La secția de ştiinţe fizico-chimice: 
anul I: geometria analitică, calcul 
infinitezimal, elemente de mecanică, 
matematică; anul II: fizica, chimia 
minerală, cristalografia şi mineralogia; 
anul III: fizica, chimia organică, 
chimia aplicată, industrială şi agricolă. 

e La secția de ştiinţe naturale: anul I: 
fizica experimentală, chimia minerală 
şi organică, mineralogia şi petrografia; 
anul II: zoologia descriptivă, botanica, 
geologia şi paleontologia; anul III: 
morfologia animală şi embriologia, 
chimia biologică, fiziologia animală, 
fiziologia vegetală. 

Dezvoltarea facultății a continuat, 
astfel încât în 1906 au fost înființate un 
institut de chimie, un laborator de chimie 
alimentară şi altul de chimie agricolă 
şi industrială. 

Apariția Facultății de Medicină din 
Bucureşti era menționată in legea 
instrucţiunii publice din 1864, ideea 
înființării ei fiind reluată în 1867 prin 
decretul princiar din 15 februarie. Baza 
organizatorică o constituiau catedrele din 
cadrul Şcolii Nationale de medicină şi 
farmacie care se transformau în catedre 
universitare. Acestea erau: anatomia 
descriptivă şi istologia, fiziologia umană 
comparată cu zoologia medicală, fizica şi 
chimia medicală, clinica medicală şi 
medicina operatorie, anatomia patologică şi 
patologia medicală patologia chirurgicală, 
proteze şi aparate de fracturi, patologia şi 
terapia generală împreună cu materia 
medicală, clinica medicală şi terapia, 
obstetrică teoretică şi practică a bolilor 
lăuzelor şi nou-nascutilor, igiena şi medicina 
legală şi toxicologia!t. Durata studiilor se 
stabilea la 5 ani şi, începând cu anul 
universitar 1870-1871, Facultatea de 
Medicină putea conferi diploma de licenţă şi 
titlul de doctor în medicină. Doctoratul se 
obținea dupa prezentarea unei teze si 
promovarea a 5 examene, după cum 
urmează: examenul I - anatomia descriptivă, 
fiziologia şi histologia; examenul II 
patologia generală, patologia medicală, 
patologia chirurgicală si anatomia 
patologică; examenul III - fizica medicală, 
istoria naturală medicală şi farmacologia; 
examenul IV - igiena, medicina, medicina 
legală, terapeutică, materia medicală cu 
redactarea de formule medicale şi un referat 
de medicină legală; examenul V - clinica 

medicală, clinica chirurgicală, obstetrica 
teoretică şi practică. Pentru licență se 
susțineau 3 examene, şi anume: examenul I - 
anatomia descriptivă, fiziologia, materia 
medicală; examenul II - patologia medicală, 
patologia chirurgicală şi medicina legală; 
examenul III clinica medicală, clinica 
chirurgicală şi obstetrica’5. 

Cursurile generale, ținute la spitalul 
Colțea, erau repartizate astfel: 

e Anul I: mica chirurgie, bandaje si 
aparate de fracturi, zoologia, botanica, 
anatomia, fizica şi chimie. 

Anul II: clinica chirurgicală, patologia 
şi terapia generală, anatomia, patologia 
chirurgicală, fiziologia umană şi 
comparată, chimia generală. 

Anul II: clinica sifilitică şi 
dermatologia, anatomia topografică 
şi medicina operatoare, patologia 
chirurgicală, patologia medicală şi 
anatomia patologică, igiena, materia 
medicală şi arta de a formula. 

Anul IV: anatomia topografică şi 
medicina operatoare, materia medicală 
şi arta de a formula, clinica medicală 
şi terapia, igiena, medicina legală şi 
toxicologia, bolile mintale, clinica 
obstetricală, clinica oftalmologică. 
Anul V: anatomia topografică şi 
medicina operatoare, materia medicală 
şi arta de a formula, clinica medicală 
şi terapia, igiena, medicina legală şi 
toxicologia, bolile mintale, clinica 
obstetricală şi clinica oftalmologică. 


Ovidiu Bozgan, Universitatea Bucureşti. Scurt istoric, Editura Universităţii Bucureşti, 1994, pp. 12-13 (această 


lucrare a servit în mod repetat la informarea pe marginea perioadei cercetate). 


Istoria Universităţii din Bucuresti (de la origini până la 1918), vol. I, Bucureşti, 1977, p. 159 (această lucrare a 


servit în mod repetat la informarea pe marginea perioadei cercetate). 

Primul decan al facultăţii a fost e Anul IV: patologia generală, 
George Polizu, membru de onoare al bacteriologia, patologia externă, 
Academiei Române. obstetrica, oftalmologia, clinica 


Evoluția facultății în perioada 
următoare este evidentă: în 1883 a fost 
întocmit un nou regulament, care stabilea 
mai clar examenele de doctorat şi pe cele de 
liberă practică pentru medici, farmacisti, 
veterinari şi moaşe; au apărut noi catedre şi 
Muzeul de anatomie; a sporit numărul 
laboratoarelor şi al clinicilor. Regulamentul 
din 1897 se remarcă prin câteva inovații: 
stagiul în spital se derula de-a lungul a 3 ani, 
se introducea un stagiu de 3 luni la clinica 
obstetrică, iar pentru obținerea doctoratului 
în medicină era condiționată de susținerea a 
6 examene şi a unei teze. La diferență de 2 
ani, în 1899, un nou regulament eşalonează 
stagiul în spital pe parcursul a 4 ani, iar 
pentru dobândirea titlului de doctor se 
prevedeau 7 examene şi prezentarea tezei. 


Programa Facultăţii de Medicină 
consta în: 
e Anul I: fizica medicală, chimia 


medicală, botanica medicală, zoologia 
medicală, anatomia descriptivă 
(osteologia, artrologia, miologia), 
lucrări practice de fizică, chimie 
botanică şi zoologie, disectia; 

e Anul II: fiziologia umană, anatomia 
topografică, histologia normală, 
disectii, lucrări practice de laborator; 

e Anul III: patologia internă, 
anatomia patologică, farmacologia, 
medicina, oftalmologia, clinica 
medicală, clinica chirurgicală, 
clinica oftalmologica, lucrări 
practice de bacteriologie, 
manipulatii obstetricale; 


medicală, clinica chirurgicală, clinica 
oftalmologică, lucrări practice, de 
bacteriologie, manipulatii obstetricale; 

Anul V: igiena, medicina legală, 
clinica obstetrică, clinica medicală, 
clinica chirurgicală, psihiatria şi 
clinica mentală, clinica infantilă, 
lucrări practice de medicină legală. 

Dezvoltarea facultății continuă prin 
crearea în 1887 a catedrelor de clinică 
chirurgicală, de patologie experimentală şi 
bacteriologie, de clinică medicală conduse de 
specialişti remarcabili precum George 
Asssaky, Victor Babeş şi Nicolae Kalinderu. 
O altă schimbare se produce în 1894 când 
apare Institutul de anatomie topografică şi 
chirurgicală, în vreme ce in 1898 se 
înființează catedra de ginecologie (înlocuită 
în 1900 cu clinica III chirurgicală) şi institutul 
de ginecologie (desființat în 1900). 

Potrivit regulamentului din 1899 
clinicile facultății se găseau în diferite 
spitale, după cum urmează: la spitalul 
Colțea funcționau clinica I medicală, clinica I 
chirurgicală, clinica III chirurgicală, clinica 
ginecologică, clinica oftalmologică, clinica 
dermatologică, clinica dentară şi serviciul de 
radioterapie; la spitalul Filantropia - clinica 
II medicală, clinica III medicală, clinica 
obstetrică si clinica ORL; la spitalul 
Colentina - clinica de boli nervoase şi clinica 
genito-urinară; la spitalul de copii erau 
deschise clinica de ortopedie, clinica de 
chirurgie infantilă si clinica 
infantilă medicală. 

Facultatea de Medicină în anul 
1900-1901 era compusă din 29 de catedre, 2 
institute (institutul de patologie şi bacteriologie, 
institutul de anatomie topografică şi 
chirurgicală), 10 laboratoare şi 11 clinici. 
Datorită extinderii programei de studiu, 
durata facultății ajunge în 1908 la 6 ani. 

O altă etapă în evoluția facultăţii o 
constituie anul 1910 când apar 5 catedre noi, şi 
anume: medicină experimentală, farmacologie 
şi clinică terapeutică, terapeutică experimentală, 
patologie generală, farmacie clinica şi 
galenică. Dezvoltarea instituției face ca 
aceasta să dispună în 1915 de 34 de catedre, 
17 laboratoare, 2 institute, un muzeu de 
anatomie şi 13 clinici. 

Pe lângă Facultatea de Medicină 
funcționa Scoala de farmacie, al cărei 
regulament datează din 1871. Cei care 
doreau să îmbrăţişeze cariera de farmacist 
erau obligați să parcurgă 3 etape: elev, 
asistent şi stagiul academic. În cei 3 ani ca 
elevi era realizată practica în farmacii şi se 
dobândeau noțiuni de istorie naturală, fizică, 
chimie, farmacie practică şi terminologie, 
dozele medicamentelor, legile farmaceutice, 
iar la finele perioadei cursantii se supuneau 
unui examen la Şcoala de farmacie pentru a 
deveni asistenți de farmacie. Stagiul de 
asistent dura 2 ani şi se finaliza prin 
obținerea unui certificat eliberat de 
dirigintele unei farmacii, în baza căruia se 
trecea la stadiul academic. Etapa academică 
presupunea frecventarea la Scoala de 
farmacie, vreme de 2 ani, a cursurilor de 
istorie naturală, fizică experimentală, chimie 
anorganică, toxicologie, farmacologie, 
farmacopee română, legislație, contabilitate 

farmaceutică. Etapa academică se încheia 
prin examenul de licență, constând în 3 
probe: scrisă, orală şi practică. 

Prin regulamentul din anul 1883 Şcoala 
de farmacie s-a transformat în Scoala 
superioară de farmacie, cu dreptul de a 
elibera titlurile de asistent în farmacie, 
farmacist clasa II şi farmacist de clasa I. 
Regulamentul din 1899 stabileşte că 
învățământul farmaceutic este o secție a 
Facultăţii de Medicină şi marchează mai bine 
stagiul academic. Astfel, perioada de practică 
se reduce la 2 ani, iar cea universitară 
sporeşte la 3 ani. Studenţii la Farmacie se 
conformau următorului plan de studiu: 

e Anul I: botanica, zoologia, 
mineralogia, chimia minerală, fizica 
generală, chimia analitică; 

e Anul II: farmacie chimică şi galenică, 
comentarii la farmacopeea română, 
analiza alimentelor şi băuturilor, 
bacteriologie elementară, chimie 
analitică, toxicologie; 

e Anul III: chimie organică, chimie 
analitică, farmacologie şi farmacognozie, 
farmacie chimică şi galenică, igienă 
publică şi privată, poliție sanitară. 

Facultatea de Teologie a început să 
funcționeze oficial în 1884 şi, la câțiva ani de 
la funcționare, în 1888, a dobândit primul 
regulament care fixa programa de studiu. 

Aceasta cuprindea: enciclopedia si 
metodologia studiilor teologice, exegeza 
Vechiului Testament, introducere în cărțile 
Noului Testament, hermeneutica biblică, 
istorie generală, istoria bisericii române, 
patristica şi istoria dogmelor, teologia dogmatică, 
teologia morală, drept bisericesc, 


ÎNFIINȚAREA UNIVERSITĂȚII DIN BUCUREŞTI ŞI EVOLUȚIA EI PÂNĂ LA 1918 


UNIVERSITATEA DIN BUCUREŞTI 
1864-2014 


teologie practică, omiletică liturgică şi 
pastorală, la care se adăugau limbile latină şi 
greacă, istoria şi literatura românilor. Pentru 
pregătirea viitorilor profesori de religie, erau 
prevăzute cursuri de psihologie şi 
pedagogie, care se predau la Facultatea de 
Litere şi filosofie. Studiile se derulau de-a 
lungul a 4 ani şi licenţa în teologie se obținea 
după susținerea mai multor examene din 
materiile exegetice-istorice, teologia dogmatică 
şi morală, dreptul canonic, omiletica, 
liturgică şi pastorală, la care se adăuga 
susținerea tezei. 

Un nou regulament, elaborat în 1893, 
completa structura cursurilor cu: arheologia 
biblică, gramatica greacă, exegeza Noului 
Testament, ebraica, istoria generală a 
bisericii, statistica bisericească, apologetica şi 
simbolistica, precum şi antichitatile bisericeşti. 

La finele secolului al XIX-lea, prin 
regulamentul din 1899, la Facultatea de 
Teologie se extindea durata studiilor la 5 ani 
(în anul terminal cursurile propuse fiind: 
apologetica, simbolica, istoria moralei 
creştine cu ascetica, istoria religiilor, istoria 
liturgică si literatura ei, antichitatile 
bisericeşti şi exerciții de predică). În plus, 
facultatea introducea două examene de stat 
la sfârşitul anilor II şi IV de studii şi acorda 
titlul de doctor (calitatea de doctorand 
obținându-se prin susținerea unui examen 
general din materiile studiate de către 
studenții aflați în anul terminal). Titlul de 

doctor presupunea elaborarea şi prezentarea 
unui tratat ştiinţific. 

În anul 1901-1902 cursurile predate la 
Facultatea de Teologie constau în: istoria 
bisericii universale şi teologie biblică, 
enciclopedia biblică,  exegeza Noului 
Testament, psihologia, istoria românilor, 
istoria bisericii române, patrologia, exegeză 
din Vechiul Testament, introducere în Noul 
Testament si istoria canonului, logica, 
omiletica şi catehetica, teologia morală, 
dreptul bisericesc, teologia dogmatică, 
istoria dogmelor, istoria limbii şi literaturii 
române, dreptul roman. 

Cursurile se diversifică şi în anul 
1911-1912, când apar în programa de studii 
igiena medicală practică şi liturgica pastorală. 

Încă de la începuturile Facultăţii de 
Teologie studenții urmau şi cursuri de litere 
şi filosofie, aşa cum prevedeau primele 
regulamente, iar în unii ani universitari se 
frecventau şi cursuri de drept, iar din 1908 s- 
au fixat cursuri obligatorii de medicină, 
pentru ca preoţii să poată fi „ajutători ai 
omenirii suferinde în durerile corporale”. 

Prezentarea ritmului în care s-a 
diversificat programa de studii la facultățile 
ce constituiau Universitatea din Bucureşti 
este relevantă pentru evoluţia celei mai 
înalte instituții de învățământ. Spre ilustrare, 
redăm câteva cifre referitoare la dinamica pe 
care au avut-o catedrele în cadrul 
Universității, înființarea lor fiind o 
consecință a lărgirii ofertei educaţionale. 

Dinamica pe care au avut-o catedrele 
la Universitatea din Bucuresti 
An scolar Număr catedre 
1864/1865 21 
1865/1866 22 
1868/1869 28 
1870/1871 35 
1874/1875 36 
1877/1878 39 
1878/1879 40 
1879/1880 41 
1880/1881 48 
1881/1882 50 
1885/1883 54 
1883/1884 | 55 
1885/1886 | 60 
1888/1889 66 
1889/1890 67 
1890/1891 68 
1892/1893 69 
1893/1894 70 
1895/1896 73 
1897/1898 | 76 


Corpul profesoral 


Legea instrucţiunii publice din 1864 
menţiona cu referire la cadrele didactice 
superioare că acestea se recrutau pe baza 
concursului susținut în fața unei comisii 
formată din decan şi 4 profesori „ai facultății 
acelei ştiinţe, luați prin sorți, pentru 
Bucureşti, la Facultatea din laşi, şi pentru 
laşi, de la cea din Bucureşti”. Se adăugau în 
comisie 2 membri din Consiliul de Stat din 
secția corespunzătoare acelei facultăți şi 2 
membri „aleşi după natura facultății sau din 
Curtea de Casaţie, sau din consiliul medical 
sau din consiliul tehnic, iar în lipsă delegați 
din partea ministrului”. 


Candidaţii la posturile vacante 
trebuiau să facă dovada cunoştinţelor 
speciale legate de disciplina pe care urmau 
să o predea; în plus, erau datori să prezinte 
diploma de absolvire a liceului. 

Încă din 1864 profesorii facultăților 
beneficiază de inamovibilitate, neputând fi 
transferați decât la cerere şi revocati doar 
pentru încălcarea dovedită a regulamentelor 
şi legilor şcolare. De altfel, contravenientii 
puteau fi pedepsiți, în funcție de vină, cu 
avertisment, cenzură, suspendare sau destituire. 
Ca şi restul corpului didactic, universitarii 
erau exceptati de la satisfacerea serviciului 
militar pe durata carierei profesorale. 

Deopotrivă, erau obligați să se supună 
interdictiei de a activa in alte posturi sau 
meserii, „în timpul celor două dintâi 
perioade ale cursului lor după ce vor fi 
primit numirea definitivă”, condiție justificată 
prin aceea că implicarea în alte activități 
decât cea didactică ar aduce prejudicii 
muncii de la catedră, privându-l pe profesor 
de timpul şi energia necesare pregătirii 
cursurilor şi perfecționării profesionale. 
Structura corpului profesoral superior 
a fost mai bine precizată prin legea asupra 
învățământului secundar şi superior 
din 1898, unde se menționa existența 


următoarelor grade didactice: profesor, 
agregat şi docent. 

Docentii țineau cursuri libere şi 
gratuite, cu aprobarea Senatului 


Universităţii şi a ministerului. Era acesta un 
mijloc prin care cei interesați de o viitoare 
carieră universitară puteau să dobândească 
experiență didactică, dar şi să-şi dovedească 
profesionalismul. Daca dupa 3 ani 
consecutivi cursul liber îşi demonstra 
utilitatea, docentul aspira la transformarea 
lui în curs obligatoriu şi la avansarea în 
carieră, ca agregat, adică salariat al 
Universităţii. Docentii suplineau lipsa de 
cadre didactice, cu dreptul de a funcționa ca 
ajutoare la seminarii, conferentiari, şefi de 
lucrări practice, preparatori, şefi de lucrări în 
laboratoare sau asistenți de clinică în 
spitalele arondate Facultății de Medicină. În 
cazul în care suplineau una din aceste 
funcții, docentii primeau salariu sau diurna 


corespunzătoare postului respectiv. In 
situații excepționale, care reclamau 
aprobarea rectorului, docentii țineau 


temporar locul agregatilor şi profesorilor, 
atât la cursuri, cât şi la examene. Calitatea de 

docent era obținută de către posesorii titlului 
de doctor în urma unui examen de abilitare 
şi a prezentării listei cu studiile şi lucrările 
ştiinţifice publicate. 

Examenul de abilitare, anunțat cu 6 
luni înainte, se susținea în fața unei comisii 
compusă din 3 profesori numiți de decan 
dintre aceia care reprezentau specialitatea 
vizată. Examenul de abilitate presupunea: o 
lucrare originală, tipărită, alta decât teza de 
doctorat; colocviu pe marginea disciplinei la 
care se susținea proba; 2 lecții publice al 
căror subiect era anunţat cu 24 de ore 
înainte; 2 lucrări practice, în laborator sau 
spital, pentru candidații in ştiinţele 
experimentale sau medicale. 

Agregatii şi profesorii țineau cursuri, 
conferințe, lucrări practice şi puteau ocupa 
posturile de directori de seminar, laborator 
ori institut universitar, precum şi de şefi de 
clinică în spitalele alipite Universității. 

Trecerea la gradul de profesor se făcea 
după împlinirea a 5 ani vechime ca agregat, 
susținerea unor cursuri competente si 
publicarea mai multor lucrări ştiinţifice 
valoroase. Atribuţiile profesorilor constau în 
predarea cursurilor în conformitate cu 
planul de învățământ şi orarul stabilit, 
participarea la examene, consiliile facultății 
sau Universităţii, la comisiile de concurs, în 
caz contrar aplicându-li-se sancțiunile legale 
(avertisment, retineri salariale, suspendare 
pe o perioadă variabilă între 2-6 luni, 
transfer, excluderea temporară sau definitivă 
din corpul didactic). Încetarea activității 
profesorale se producea la atingerea vârstei 
de 75 de ani sau după 30 de ani de carieră, 
cu posibilitatea de a primi permisiunea 
ministrului de rămânere în câmpul muncii 
încă 10 ani. 

Legea din 1898 clarifica şi aspectele 
financiare, neglijate în actul normativ din 
1864, unde se menționa doar că salariile 
iniţiale erau dublate la împlinirea a 12 ani de 
activitate la catedră şi reluate în 1883 în legea 
lui Petre S. Aurelian, care introducea o grilă 
de salarizare în funcţie de nivelul studiilor şi 
preciza condițiile în care se acordau 
sporurile salariale. Legea referitoare la 
învățământul secundar şi superior adoptată 
în timpul ministeriatului lui S. Haret stabilea 
pentru profesorii universitari o retributie de 
900 lei, iar pentru agregati 500 lei pe lună, la 
care se adăugau gradatii, după cum 
urmează: 15% după 5 ani de funcționare, 
30% după 10 ani, 45% după 15 ani şi 60% la 
acumularea a 20 de ani de vechime. 

Actul normativ din 1898 preciza şi 
incompatibilitatile, aşa încât un profesor 
universitar nu putea fi simultan cadru 
didactic secundar sau director de şcoală 
secundară şi nici nu putea ocupa două 
catedre universitare ca titular. 

Primele cadre didactice ale Universității 
din Bucureşti au fost cele aflate în activitate la 
facultățile de Litere şi filosofie, Drept şi Ştiinţe, 
care au constituit nucleul centrului universitar. 
Pe măsură ce structura Universității s-a 
completat prin înființarea a noi facultăți, iar la 
nivelul celor existente au apărut noi catedre 
reflectând dezvoltarea instituțională şi 
diversificarea programelor de studiu, corpul 
profesoral s-a extins. Modalitatile de ocupare a 
posturilor vacante în învățământul superior 
erau, potrivit legii din 1898, concursul şi 

recomandarea. Recomandarea se realiza din 
rândul profesorilor sau agregatilor facultății 
unde exista postul vacant, care predaseră 
cursuri al căror profil coincidea cu cel al 
catedrei libere; al docentilor care acumulaseră 
în această calitate o experiență de cel puțin 3 
ani; al cetățenilor români care funcționaseră ca 


profesori sau agregati în specialitatea 
respectivă într-o universitate din străinătate; al 
personalităților cu merite științifice 


incontestabile în domeniul căruia îi aparținea 
catedra vacantă. În cazul în care lipseau 
recomandările sau nu erau considerate 
multumitoare de către ministrul Cultelor şi 
Instrucțiunii Publice, postul liber era scos la 
concurs. Anuntarea concursului se făcea cu 6 
luni înainte şi se desfăşura în prezența unei 
comisii formată din 5 membri (3 profesori de 
specialitate numiți de decan şi 2 desemnați de 
ministru). Candidaţii, doctori în specialitatea 
pentru care se organiza concursul, aveau de 
trecut aceleaşi probe ca şi cei care doreau să 
devină docenti, agregati sau profesori, în 
funcție de importanţa postului. 

O caracteristică pentru primii profesori 
universitari este obținerea diplomelor de 
studiu la Universități prestigioase din Franța 
sau Germania, o dovadă a înaltei pregătiri 
intelectuale, dar si o consecință a 
imposibilității de dobândire a titlului de 
doctor în țară. Abia mai târziu Universitatea 
din Bucureşti poate elibera asemenea 
diplome, după cum o demonstrează şi 
tabelul următor: 


ups 


Specialitatea 


primului titlu de doctor 


Anul decernării 


Litere şi filosofie 


1905 


Ştiinţe 


1908 


Drept 


1908 


Farmacie 


1913 


Teologie 


1918 

Efectivele didactice au crescut 
constant. Astfel, deşi începutul a fost 
modest, Universitatea având în 1864 doar 16 
profesori, se ajunge în anul 1916 la cifra de 
168 de profesori, conferentiari şi docenti. 

Profesorii Facultății de Drept în primul 
an de activitate în cadrul Universității erau 
în număr de 9, şi anume: Constantin Bosianu 
(drept roman), Gheorghe  Costaforu, 
Constantin Boerescu şi Aristide Pascal 
(drept civil), Vasile Boerescu (drept 
comercial), Dimitrie Paul Vioreanu (drept 
administrativ), George Danielopolu şi 
George Cantilli (drept penal), Alexandru 
Vericeanu (economie politică). În anul 1867 
Eugen  Stătescu a solicitat rectorului 
permisiunea pentru predarea cursului de 
procedură civilă. În 1872, catedra de drept 
roman s-a vacantat prin demisia lui 
Constantin Bozianu, postul fiind suplinit de 
Alexandru Lahovary (1873) şi de Nicolae 
Mandrea până în 1875, când s-a organizat 
concursul pentru ocuparea catedrei rămasă 
fără titular. Concursul a fost câştigat de 
Nicolae Crătunescu, doctor în drept al 
Facultăţii de Drept din Paris, dar instalarea 
la catedră s-a produs abia în 1876. 

În 1876 catedra de drept civil s-a 
eliberat prin decesul lui Gheorghe Costaforu, 
suplinitor până la concurs fiind Constantin 
Nacu, magistrat în Bucureşti şi doctor în 
drept al Universităţii pariziene. 

În 1882, C. Dissescu a ocupat catedra 
de drept administrativ şi constituțional, iar 
G. Mârzescu s-a alăturat profesorilor de la 
Bucureşti în 1895 când a obţinut transferul 
de la Iaşi la catedra de drept civil. 


Între 1874-1876, Th. Rosetti a susținut 
cursuri referitoare la „organismul statului”, 
în vreme ce Theodor Nica a predat cursuri 
de finanțe. 


Constantin Bosianu 


Un caz asemănător s-a înregistrat în 
1896 când N. Bazilescu a ocupat catedra de 
economie politică şi finanțe. Alte transferuri 
i-au avut ca subiecți pe Toma Stelian (drept 
comercial) şi Ştefan Şendrea (drept civil). 

După anul 1900 Facultatea de Drept a 
beneficiat de un nou suflu prin angajarea 
profesorilor: Dumitru Negulescu, Cezar 
Partenie, George Plastara, E. Antonescu, C. 
Sipsomo, Gheorghe Demetrescu, Constantin 
C. Arion, M. Paşcanu, Vasile Urseanu, St. 
Longinescu, Ce Stoicescu, Nicolae 
Titulescu etc. 


CRISTINA GUDIN 

Facultatea de Litere şi filosofie a debutat 
cu 6 cadre didactice: August Treboniu Laurian 
(istoria literaturii clasice), Aaron Florian 
(istoria universală critică), loan Zalomit 
(istoria filosofiei), Ulysse de Marsillac 
(literatura franceză), Vasile A. Urechia 
(istoria românilor), Epaminonda Francudi 
(literatura elină). Din 1866 lor li s-a alăturat 
Constantin Receanu (pedagogie şi estetică) şi 
Petre Cernătescu (care l-a înlocuit pe Aaron 
Florian), iar din 1874, Bogdan Petriceicu 
Haşdeu (filologie comparată), Alexandru 
Odobescu (arheologie) şi Titu Maiorescu 
(psihologie). La catedra de psihologie, 
pedagogie şi estetică, creată în 1875, titular a 
devenit Ion Craciunescu-Leoveanu, doctor în 
litere al Universităţii din Paris. 

August Treboniu Laurian a fost primul 
decan al Facultăţii de Litere, funcție deținută 
timp de 18 ani, în care a fost atent la 
respectarea regulamentului şi la ameliorarea 
stării materiale a studenților. În acest sens, a 
pledat pentru înființarea burselor de studiu, 
acordate, după o riguroasă selecție, doar 
celor merituoşi. Preocuparea lui pentru 
calitatea profesională a cadrelor didactice şi 
a absolvenţilor ajunsese proverbială. Astfel, 
deşi conştient de deficitul de profesori 
secundari, era sever la examene, pentru a nu 
permite celor slab pregătiți să promoveze şi 
să pătrundă în liceele țării unde ar fi putut 
prejudicia generații la rând de elevi. 
Consecvent acestei idei, precizăm că în anul 
1868 din 22 de tineri care se prezentaseră la 
examen pentru a obține licența, numai 4 au 
reuşit să absolve facultatea’®. 

August Treboniu Laurian 


Alexandru Odobescu a fost un 
arheolog de cabinet, căci nu a executat 
săpături arheologice, cu o singură excepție, 
în 1866, când a realizat săpături la castrul 
roman de la Pietroasa. Membru activ al 
Comitetului Arheologic, înființat în 1864, a 
pus bazele unui vast repertoriu arheologic al 
României şi a contribuit la apariția Comisiei 
Monumentelor Publice în 1874. Unul dintre 
proiectele sale a fost alcătuirea unui corpus al 
inscriptiilor greceşti, latine şi slave din România. 

Vasile A. Urechia a contribuit la 
apariția mai multor instituții de cultură din 
țară, între acestea numărându-se Ateneul 
Român, Universitatea, Academia Română, 
Muzeul de Antichitati, Teatrul National. 


16 Marin Popescu-Spineni, Instituţii de înaltă cultură. Învățământul superior: Muntenia (1679-1930), Moldova 
(1562-1930), Ardeal (1581-1930), Bucovina (1849-1930), Vălenii de Munte, 1932, p. 57. 

Grigore Tocilescu a ţinut cel dintâi 
cursuri de epigrafie şi de arheologie clasică 
cu exerciții şi lucrări practice. El a organizat 
Muzeul de Antichitati, a înființat „Revista 
pentru istorie, arheologie şi filologie” în 1882 
şi Societatea Istorică a Studenților în Litere şi 
a făcut parte din comitetul de conducere al 
Societății române de istorie şi geografie. Cel 
dintâi realizator al unei hărți arheologice a 
Daciei, Tocilescu a identificat, în urma 
campaniilor arheologice organizate, peste 60 
de aşezări romane şi dacice. 


Revista pentru istorie, arheologie şi filologie, 
înființată de Gr. Tocilescu 


Din 1912 cursul de istoria românilor l-a 
avut ca titular pe Constantin Giurescu, autor 
al mai multor ediţii critice de cronici şi al 
unor valoroase studii de istorie socială. 

Alți istorici de marcă au fost Dimitrie 
Onciul, loan Bogdan, Vasile Pârvan şi 
Nicolae Iorga, creatorii şcolii critice in 
istoriografia românească. Onciul, responsabil 
cu cursul de istoria românilor, şi-a axat 
cercetările asupra epocii medievale. Fără a 
manifesta un interes special pentru filosofia 
istoriei, a încercat totuşi o periodizare pe 
baza teoriei seculare aparținând mentorului 
său, Ottokar Lorenz, care încercase să 
demonstreze ritmicitatea producerii evenimentelor 
istorice majore. 

loan Bogdan, titularul catedrei de 
limbi slave, s-a remarcat ca editor de 
documente, întemeietor al  slavisticii 
ştiinţifice la noi, decan al Universității 
pentru o perioadă record de 20 de ani. 

Nicolae lorga, profesor la catedra de 
istorie universală, s-a impus prin vasta 
cultură reflectată în imensa sa bibliografie, 
dar şi prin publicarea de ediții critice de 
izvoare, ori prin participarea, ca membru, la 
academii şi universități prestigioase. 

Gazetar şi om politic, lorga a contribuit 
şi la apariția unor centre de cercetare, 
precum Institutul de Studii Sud-Est 
Europene, fondat împreună cu Pârvan şi G. 
Murgoci. Discipol al lui Leopold von Ranke, 
s-a ridicat deasupra metodelor istorice 
tradiționale, încercând să elaboreze o istorie 
vie, care să depăşească litera documentelor, 
o istorie totală, care să surprindă întreaga 
diversitate a trecutului. Astfel, istoria economică, 
politică, socială, culturală, a evenimentelor şi 
personalităților se contopeau într-un tot 
omogen, aşa cum istoriile nationale se 
îmbinau într-o unică istorie universală. 

A manifestat interes pentru domenii variate 


(istorie antică, medievală, modernă şi 
contemporană, filosofia istoriei, evoluția 
armatei şi a bisericii, societate, artă, 


învățământ, presă, economie, literatură etc.), 
care şi-au găsit reflectarea într-o operă 
impresionantă (peste 1400 de cărți, 25000 de 
articole si note ştiinţifice, mii de „pagini 
gazetăreşti” inserate mai ales in „Neamul 
românesc”, publicație pe care a condus-o in 
perioada  1906-1940)!7. Ca semn al 
recunoaşterii internaționale a valorii sale, 12 
celebre universități din lume i-au decernat 
titlul de doctor Honoris Causa, 10 Academii şi 
8 Institute şi Societăți de înaltă ținută 
ştiinţifică l-au ales membru şi 3 oraşe l-au 
declarat cetățean de onoare. 

Vasile Pârvan a creat şcoala ştiinţifică 
de arheologie şi istorie veche, a condus 
Şcoala română din Roma, calitate în care a 
supravegheat apariția periodicelor 
„Ephemeris daco-romana” (1923-1925) şi 
„Diplomatarium italicum” (1925). Începând 
cu anul 1910 a devenit director al Muzeului 
National de Antichitati, succedându-i lui 
Grigore Tocilescu. În perioada propriului 
directoriat a publicat rezultatele campaniilor 
arheologice de la Ulmetum, Histria şi 
Tropaeum Traiani. Între meritele sale se 
cuvine a menționa lărgirea orizontului 
istoric în câteva direcții precum: civilizația 
geto-dacilor, civilizația daco-romană, 
coloniile comerciale greceşti de pe litoralul 
estic al Mării Negre şi legăturile dintre 
colonii şi populaţia autohtonă. Pârvan este 

cel care a introdus în circuitul ştiinţei 
universale civilizația geto-dacilor, putin 
cunoscută până la el. 

Bogdan Petriceicu Haşdeu, titular al 
catedrei de filologie comparată între 
1874-1900, a fost considerat cel mai mare 
poliglot român, întemeietor al slavisticii 
româneşti, savant cu contribuții în variate 
domenii ale ştiinţei, dar mai ales în acelea ale 
istoriei, filologiei, lingvisticii, publicist, 
literat, jurist, economist. 


Bogdan Petriceicu Haşdeu 


17 Gheorghe Buzatu, Figuri de parlamentari celebri: N. Iorga, în N. Iorga. 1871-1940. Studii, Bucuresti, Ed. 


Universităţii din Bucureşti, 2006, p. 201. 

A editat revistele: „România” (1858-1859), 
„Foaea de istoria română” (1859), ,,Foita 
de istorie si literatură” (1860), „Din 
Moldova” (1862-1863), „Arhiva Istorică a 
României” (1864-1868), „Aghiuţă, foaie 
umoristică, satirică şi critică” (1863-1864), 
„Foaia Societății Românismul” (1870-1871), 
„Revista literară şi ştiinţifică” (1876), 
„Revista Nouă” (1887-1894), „Apărarea 
Naţională” (1902) şi ziarele: „Columna lui 
Traian” (1870-1889); „Traian, ziar politic, 
literar, ştiinţific şi industrial” (1869-1870), 
„Columna”, „Lumina” (1863) ş.a. Una din 
laturile predilecte ale activităţii sale a fost 
aceea de editor de izvoare istorice. Pasiunea 
pentru sursele istorice, pentru arhive în 
general l-a caracterizat toată viața. A 
publicat documente din arhivele şi din 
bibliotecile din tara, dar şi din străinătate. A 
manifestat o preocupare deosebită pentru 
carte şi biblioteci. Custode la Biblioteca 
Şcoalelor din Iasi şi la Biblioteca Naţională 
din laşi, calitate în care a alcătuit un Proiect 
de organizare şi completare a Bibliotecii 
Naţionale, Haşdeu, a organizat pe baze 
moderne Arhivele Naționale. Ca director al 
Arhivelor Naționale a fost preocupat de 
evidența documentelor, de buna lor 
conservare, de construirea unui local nou, de 
angajarea prin concurs a unui personal de 
înaltă calificare şi competenţă. Activitatea sa 
ştiinţifică se poate rezuma în 2.236 de titluri 
cuprinzând: lucrările, studiile şi articolele 
sale, bibliografii, recenzii, discursuri. 
Dimitrie Evolceanu a funcționat în 
cadrul Catefrei de Literatură şi limbă latină 
între 1902-1935, în intervalul 1923-1925 fiind 
ales decan al Facultăţii de Litere şi Filosofie. 
A desfăşurat o activitate intensă, care a stat 
sub semnul criticii rafinate, dar incisive, 
apărând principiile estetice junimiste. Colaborator 
la Dicţionarul limbii române şi autor al unor 

lucrări de gramatică latină, a fost decorat cu 
Coroana României în grad de Comandor. 

În 1877, după moartea lui Ullyse de 
Marsillac, catedra de limba si literatura 
franceza s-a desfiintat, pentru a fi inlocuita 
cu cea de istorie a literaturilor moderne, 
încredințată în 1878 lui Gian-Luigi Frollo, 
primul romanist al Universtitatii din Bucuresti. 

Istoria literaturii române s-a predat 
împreună cu istoria românilor, de această 
sarcină achitându-se Vasile A. Urechia, până 
în 1897 când istoria literaturii a fost suplinită 
de Ovid Densuşianu, apoi, din 1901, de către 
loan Bianu. Specialist şi „perfect cunoscător 
al literaturii româneşti vechi”, editor de 
manuscrise, specialist în probleme de 
bibliologie şi  biblioteconomie, bibliofil 
pasionat, erudit, loan Bianu şi-a consacrat 
cea mai mare parte din viata şi din activitate 
organizării Bibliotecii Academiei Române. A 
slujit Biblioteca Academiei cu abnegatie şi 
modestie, cu rigoare şi cu un devotament 
intrat în legendă. A fost preocupat de 
organizarea şi îmbogățirea fondului ei de 
cărți fiind achiziționate peste 500.000 de 
volume, mii de manuscrise, stampe, scrisori, 
periodice, hărţi etc. În anii 1890-1896 a 
cumpărat terenul de 2 ha şi casele unde se 
află şi astăzi Academia şi Biblioteca ei (Calea 
Victoriei, nr. 125). Este considerat creatorul şcolii 
nationale de biblioteconomie şi bibliografie, 
transformând Biblioteca Academiei în centrul 
activității de documentare din România. 

Ca reprezentant al filologiei româneşti 
a fost preocupat de reforma ortografiei 
limbii române pe care a realizat-o în 1904. A 
elaborat numeroase studii despre literatura 
românească veche, a promovat cercetările de 
folclor şi cu caracter etnografic. A inițiat 
prima serie de publicaţii de acest gen: Din 
viața poporului român. 

Catedra de filosofie era ocupată în 
1864 de loan Zalomit, doctor al Universităţii 
din Berlin, primul director al Şcolii 
Normale Superioare. 

Constantin Rădulescu-Motru, conferenţiar 
pe teme de istoria filosofiei antice şi estetică la 
Facultatea de Litere din Bucureşti (din 1897), 
profesor la seminarul pedagogic universitar 
condus de Constantin Dumitrescu-laşi, a 
devenit în 1900 titular al catedrei de psihologie 
experimentală, transformată in 1909 în 
Catedra de psihologie, logică şi teoria cunostintei. 


Constantin Rădulescu-Motru 


Între posturile ocupate de Rădulescu- 
Motru trebuie amintite şi acelea de fondator 
al „Noii Reviste Române”, organizator şi 
editor al colecției de Studii filosofice, 
transformată ulterior in „Revista de 
filosofie”, întemeietor in 1910 al Societății de 
studii filosofice. Intelectual cu vaste 
preocupări ştiinţifice, îşi îndrepta atenţia şi 

spre domenii care nu aveau legătură cu 
interesul de moment, precum fizica, 
fiziologia, chimia, psihiatria, matematica, 
filologia. Concepţia sa filosofică are la bază 
noțiunile de energie şi personalitate, 
îmbinate şi armonizate cu ajutorul noțiunilor 
de cultură, caracter şi vocație. 

Titu Maiorescu a predat logica 
şi istoria filosofiei contemporane, 
remarcându-se ca critic şi teoretician literar, 
lingvist, filosof, om politic, estetician. A fost 
director de societăți literare şi publicaţii 
literare. A avut o intensă activitate politică, 
parlamentară şi diplomatică. A fost de mai 
multe ori ministru şi prim-ministru al 
României. La 27 de ani era membru al 
Academiei Române (1867). A fost de cinci ori 
ministru, şi anume: de trei ori al Cultelor 
şi instrucţiunii publice (7 aprilie 1874 - 
28 ianuarie 1876; 23 martie 1888 - 28 martie 1889; 
16 noiembrie 1890-20 februarie 1891), o dată 
al Justiţiei (7 iulie 1900 -12 februarie 1901) şi 
o dată la Externe, în care calitate, fiind şi 
president al consiliului de miniştri, a decis 
intervenția românească in Balcani şi a 
prezidat conferința păcii de la Bucureşti, care 
ne-au dus la anexarea celor două judeţe din 
sudul Dobrogei (1912-1913). 

Constantin  Dimitrescu-laşi a ținut 
primul curs de sociologie, iar Petre P. 
Negulescu. a predat istoria filosofiei şi 
filosofia culturii. Unul dintre cei mai 
importanți gânditori ai perioadei interbelice, 
Petre P. Negulescu este creatorul unei opere 
vaste. Debutul său publicistic a avut loc în 
1892, în „Convorbiri literare”, cu un studiu 
de estetică. 

Cele mai multe lucrări ale sale sunt legate 
de activitatea sa didactică. Pe lângă 
volumele litografiate, a publicat multe alte 
lucrări valoroase. Negulescu a publicat o 
serie de studii şi în reviste şi în volume 
omagiale. În opera sa filosofică aspectele 
teoretice se îmbină cu analizele istorice şi 
sintezele multor date din diferite discipline. 
Opera sa demonstrează o gândire originală, 
în cazul său fiind vorba nu de o istorie a 
filosofiei, ci de un sistem filosofic. Şi-a 
definit propria concepție filosofică drept un 
“empirism realist”. 

Studiul geografiei este reprezentat de 
personalități marcante precum Simion 
Mehedinti, titular al catedrei din 1900 şi 
academician din 1915, care s-a preocupat de 
stabilirea obiectului şi. conținutului 
geografiei, de precizarea locului ei în 
sistemul ştiinţelor, de determinarea legilor şi 
categoriilor geografice şi a metodelor de 
cercetare în geografie şi geopolitică. 


Simion Mehedinţi 

Director al revistei „Convorbiri 
literare” şi colaborator la publicațiile 
„Geopolitică şi geoistorie”, „Analele 


Academiei Române”, „Buletinul Societății 
Române de Geografie”, „Analele Dobrogei”, 
„Natura”, „Anuarul de Geografie şi 
Antropogeografie”, „Cuvântul Studențesc” 
etc., a elaborat un sistem propriu de gândire 
geografică, concretizat în lucrarea sa 
fundamentală, Terra - Introducere în geografia 
ca ştiinţă (1931). 

George Vâlsan, membru titular 
al Academiei Române (1920), preşedinte al 
Societăţii etnografice române şi director al 
Institutului de geografie din Cluj, pe care l-a 
înființat şi în jurul căruia a înființat o şcoală 
geografică românească, s-a ocupat de 
probleme de geografie generală, geomorfologie, 
geografie umană, istorie a geografiei, 
etnografie, toponimie, biogeografie. Teza sa 
de doctorat, Câmpia Română (1915), lucrare 
fundamentală a literaturii geografice 
româneşti, este primul studiu al unei mari 
unități geografice. Prin această lucrare el a 
pus, împreună cu (Constantin Brătescu, 
bazele geomorfologiei moderne în România. 

Facultatea de Ştiinţe a debutat cu 
profesorii: Alexandru Orăscu (geometrie 
descriptivă), Dumitru Petrescu 
(geometrie analitică şi astronomie), 
Emanoil Bacaloglu (fizică), Carol 
Ferreratti, apoi, din noiembrie 1864, 
Constantin Esarcu (istoria naturală), Ilie 
Angelescu (matematică superioară, 
algebră superioară, calcul diferențial şi 
integral), Alexe Marin (chimie), Grigore 
Ştefănescu (geologie şi mineralogie). În 
anul 1866, Ilie Angelescu a fost înlocuit 
cu profesorul Ion Fălcoianu, care a 
predat mecanica rațională până în 1868. 

Catedra de calcul diferențial şi integral 
şi mecanică rațională, scoasă la concurs în 
1869, a fost ocupată de Iacob Lahovary, 
suplinit în 1877 de Cantacuzino-Râfoveanu 
şi Grigore Stravolca. 

În 1874, prin transfer de la laşi, catedra 
de botanică şi zoologie a fost atribuită lui 
Dimitrie Brândza, licenţiat în ştiinţe naturale 
al Facultăţii de Ştiinţe din Paris şi creator al 
Grădinii Botanice din Bucureşti. Grădina a 
fost inaugurată în 1891, după ce serele au 
fost construite şi populate, dar a fost afectată 
de inundația care a avut loc in 1892 si 
avariată în timpul primului război mondial. 
Muzeul Grădinii Botanice adăposteşte peste 
5.000 de specii de plante, inclusiv 1.000 de 
specii exotice. 


Dimitrie Brândza 

Spiru Haret a fost titular la Facultatea 
de Ştiinţe, predând între 1878-1910 cursuri 
de fizică, matematică, mecanică rațională. În 
paralel, a profesat şi în cadrul Şcolii de 
poduri şi şosele sau al Şcolii de ofițeri de 
artilerie şi geniu, iar după pensionare a ținut 
prelegeri de popularizare la Universitatea 
populară. În 1910 publică Mecanica socială, 
utilizând pentru prima oară, matematica în 
explicarea şi înțelegerea fenomenelor sociale. 


Spiru Haret 


Succesorul lui Haret a fost Dimitrie 
Pompeiu, profesor de mecanică din 1912, cu 
numeroase contribuții în domeniul analizei 
matematice, al teoriei funcţiilor de o variabilă 
complexă sau al mecanicii raționale. 

Cea mai importantă lucrare a sa este teza 
de doctorat (Paris, 1905), rămasă 
celebră, Sur la continuité des fonctions de 
variables complexes, in care a demonstrat 
existenta functiilor analitice continue pe 


mulțimea  singularităților lor (functiile 
Pompeiu). Pompeiu a fost iniţiatorul teoriei 
funcţiilor poligene, care constituie o 


extindere naturală a funcţiilor analitice. În 
acest domeniu a introdus noțiunea de 
derivată areolară şi a extins celebra formulă 
a lui Cauchy, prin formula cunoscută ca 
formula lui Cauchy-Pompeiu. De asemenea 
a introdus noţiunea de distanţă între două 
mulțimi şi a construit funcţii reale, 
neconstante, a căror derivată se anulează în 
orice interval, denumite funcţii Pompeiu. 
Este creatorul şcolii matematice de teoria 
ecuațiilor cu derivate parţiale şi de mecanică. 

În anul 1895, Nicolae Coculescu, 
întemeietorul Observatorului astronomic din 
Bucureşti şi cunoscut cercetător pentru 
studiile de mecanică cerească asupra 
calculului perturbatiilor planetelor, a devenit 
profesor la catedra de astronomie şi 
mecanică cerească. 

În 1900, Gheorghe Titeica, creatorul 
geometriei diferentiale, a fost numit la 
catedra de geometrie analitică. S-a ocupat în 
special cu studiul rețelelor din spaţiul cu 
n dimensiuni, definite printr-o ecuaţie a 
lui Laplace şi a fost creator al unor capitole 
din geometria diferențială proiectivă şi afină, 
unde a introdus noi clase de suprafeţe, 
curbe şi rețele care îi poartă numele. Prin 
numeroasele lucrări de matematică elementară 
şi de popularizare a ştiinţei, pe care le-a 
publicat de-a lungul vieţii, a contribuit la 
ridicarea nivelului învățământului matematic 
din România. 

Traian Lalescu, recunoscut la nivel 
internaţional prin studiile sale referitoare la 
ecuațiile integrale, a ajuns profesor la catedra 
de mecanică rațională în 1911, pentru ca în 
1913 să treacă la catedra de algebră 
superioară din cadrul aceleiaşi facultăți. Tot 
lui îi revine meritul de a fi înfiinţat în 1920 
Şcoala Politehnică din Timişoara. 

Emanoil Bacaloglu, profesor de fizică 
şi chimie la Şcoala de Medicină a lui Carol 
Davila (din 1861) şi la Şcoala superioară de 
ştiinţe, transformată ulterior în Facultatea de 
Ştiinţe, s-a remarcat prin lucrările originale, 
prin iniţiativa de a deschide primul cabinet 
de fizică al Universității şi prin participarea 
la întemeierea a diferite societăți ştiinţifice şi 
culturale (Societatea Ştiinţei Fizice, Ateneul 
Român). Profesorii care l-au succedat la 
catedra de fizică au fost: D. Negreanu, C. 
Miculescu, D. Bungeteanu, D. Hurmuzescu. 

Lui Alexe Marin i-au urmat la catedra 
de chimie profesorii: Constantin I. Istrati si 
G. D. Longinescu. Constantin I. Istrati a 
întemeiat şcoala de chimie organică şi s-a 
remarcat prin cercetările asupra zăcămintelor 
naturale (sare, petrol etc.). Studiind derivații 
halogenati ai benzenului, a descoperit o nouă 
clasă de coloranți, realizare pentru care a primit 
Medalia de aur la Expoziţia Internațională de la 
Paris, în 1889. Prin lucrarea Studiu relativ la o 
nomenclatură generală în chimia organică (1913) a 
contribuit substanțial la fixarea terminologiei în 
domeniul chimiei. 

Primul profesor de geologie a fost 
Grigore Ştefănescu, întemeietorul catedrei de 
mineralogie-petrografie, ocupată ulterior de 
Ludovic Mrazec. Tot lui Ştefănescu i se 
datorează şi înființarea Muzeului de 
geologie-mineralogie, precum şi prima hartă 
geologică a României. 

Nici activitatea profesorului Mrazec nu 
a fost lipsită de merite, el fondând Institutul 
Geologic. Direcţiile de cercetare pe care le-a 
abordat profesorului Mrazek s-au înscris 
într-un spectru larg: mineralogie, petrologie 
metamorfică, petrologie magmatică, 
cartografie şi geologie structurală, geologia 
petrolului, petrografie sedimentară, 
zăcăminte de minereuri. 

Catedra de istorie naturală l-a avut ca 
titular pe Dimitrie Brândză care a predat 
cursurile de zoologie şi botanică, şi a creat 
Muzeul de botanică şi Institutul botanic. 
Începând cu anul 1892, catedra de 
morfologie animală a fost atribuită prin 
concurs lui Dimitrie Voinov, membru al 
Academiei Române din 1927 şi membru 
corespondent al Societăţii de Biologie din 
Paris. Fondator al citologiei în România, 
Voinov a realizat cercetări citogenetice pe 
diferite grupe de insecte (coleoptere, 
lepidoptere, ortoptere) şi a studiat forma, 
structura şi dezvoltarea spermatozoizilor, 
contribuind la elucidarea fenomenului de 
fecundatie. În plus, a realizat cercetări 
cariologice asupra coropisnitei (Gryllotalpa 
vulgaris), ce conduc la descoperirea unei noi 
forme ce conţine 17 cromozomi, şi a întocmit 
primul tratat românesc de tehnică 
histologică (Principii de microscopie, 1900). 

Emanoil C. Teodorescu, profesor de 
fiziologie vegetală la Universitatea din 
Bucureşti între anii 1907-1935 şi director al 
Institutului Botanic, a organizat primul 
laborator de anatomie şi fiziologie vegetală 
din România şi este considerat întemeietorul 
şcolii de algologie din România şi al 
învățământului universitar de fiziologie 
vegetală. Ca algolog, a descoperit două 

genuri de alge: Gomontiella subtubulosa si 
Dunaliella. Tot el a stabilit influența 
radiatiilor luminoase de diferite lungimi de 
unda asupra plantelor, cu rezultate importante 
privind relația plantă-lumină şi a efectuat 
experiențe privind influența concentrației 
unor substanțe chimice asupra vegetației. 
Meritele sale ştiinţifice au fost recunoscute 
prin acceptarea ca membru al unor înalte 
instituții, precum Academia Română (1945) 
sau Academia de Ştiinţe din Paris. 

Facultatea de Medicină a funcţionat la 
momentul înființării, 1869, cu profesorii: 
Carol Davila (titular al catedrei de chimie şi 
fizică), Gheorghe Polizu (anatomie şi 
fiziologie), Ştefan Capşa (istorie naturală), 
Nicolae Turnescu (la catedra de clinică 


chirurgicală), Alexandru Marcovici (la 
clinica medicală), G. Alexiu (patologie 
medicală si anatomie patologică), M. 


Obedenaru (la clinica bolilor de copii). În 
acelaşi an corpul didactic a fost completat 
prin angajarea lui E. Severin (anatomie şi 
histologie patologică), I. Theodori (patologie 


generală şi specială), G.  Atanasovici 
(medicină legală), P. Protici (patologie 
chirurgicală), Iacob Felix (igienă). 
Următoarea etapă importantă în 


reorganizarea facultății s-a produs în anul 
1872, când au devenit definitivi următorii 
profesori: George Alexianu (medicină 
legală), Ştefan Capşa (obstetrică teoretică şi 
practică), Carol Davila (chimie medicală), 
Iacob Felix (igienă), Alexandru Marcovici (la 
clinica medicală şi dermatologie), M. 
Obedenatul (la catedra de psihologie şi 
clinică infantilă), Gheorghe Polizu (anatomie şi 
histologie), P. Protici (patologie chirurgicală, 
bandaje şi aparate), |. Theodori (terapie generală 

şi aplicată), Nicolae Turnescu (la clinica 
şi anatomie chirurgicală). Extinderea 
facultății a continuat în intervalul 1874-1879, 
când au fost create noi catedre şi atrase noi 
cadre didactice, precum: Alexandru Sutzu 
(medicină legală şi psihiatrie), D. Sergiu 
(fiziologie), C.D.  Severeanu (medicină 
operatorie), M. Petrini-Galatz (histologie 
şi microscopie) 

Între profesorii Facultății de Medicină s- 
a remarcat Victor Babeş, salariat al instituției 
din 1887, fondatorul studiilor de anatomie 
patologică şi bacteriologie, şi autor, alături 
de A. Cornil, al primului tratat de 
bacteriologie din lume (1885). 


Victor Babeş 


Multe realizări se leagă de numele 
altor cadre didactice. Este cazul, de pildă, al 
lui C.D. Severeanu care a introdus în 1873 în 
spitale metodele listeriene de antisepsie si 
asepsie. Tot el a înființat şcoala de chirurgie, 

aşa cum George Assaky a pus bazele 
chirurgiei experimentale. Un alt specialist de 
seamă a fost Thoma lonescu, care a obținut 
performanțe în chirurgie şi a întemeiat 
Societatea de chirurgie. 


Gheorghe Marinescu 


Un alt profesor de elită, Gheorghe 
Marinescu, fost elev al lui Victor Babeş cu 
rezultate excelente la studiile realizate în 
Franța, a creat şcoala românească de neurologie şi 
a fost titular la catedra de neurologie. 

Nu poate fi trecut sub tăcere nici 
numele lui loan Cantacuzino, profesor la 
catedra de medicină experimentală. El a 
fondat şcoala românească de patologie 
experimentală, imunologie şi medicină 
preventivă, precum şi „Revista ştiinţelor 
medicale” (1905). 

Facultatea de Teologie a fost reprezentată 
încă de la deschiderea cursurilor, în 1881, de 7 
persoane, a căror competenţă era certificată de 
studiile absolvite. Este cazul lui Calistrat 
Orleanu Bârlădeanul (doctor în teologie la 
Atena, preda patrologia), Silvestru Bălănescu 
Piteşteanul (licenţiat la Academia Teologică 
din Kiev, preda istoria dogmelor), Inocențiu 
Moisiu Ploieşteanul (absolvent al Seminarului 
de la Socola, preda introducera în Vechiul 
Testament), Ghenadie Enăceanu (licenţiat la 
Academia Teologică din Kiev, preda enciclopedia 
teologică), Barbu Constantinescu (licenţiat în 
teologie şi doctor în filosofie la Universitatea 
din Leipzig, preda istoria bisericească), 
Nicolae Nitzulescu (licențiat în teologie şi 
doctor în filosofie la Universitatea din Leipzig, 
preda limba ebraică şi exegeza Vechiului 
Testament), Gheorghe Zotu (licenţiat în teologie şi 
doctor în filosofie al Universităţii din Tiibingen). 
În anul 1884, când se reiau cursurile după o 
întrerupere de 2 ani, confirmaţi prin decret 
ministerial erau următorii 3 profesori: Nicolae 
Nitzulescu pentru enciclopedia teologică şi 
arheologia biblică, Gherasim Timuş pentru 
limba ebraică şi exegeza Vechiului şi Noului 
Testament, Ghenadie Enăceanu pentru istoria 
bisericească universală şi a românilor. În 1885 
li se alătură loan Cornoiu (suplinitor pentru 
disciplina exegeza Noului Testament). Corpul 
profesoral se extinde în 1887 prin numirea lui 
Constantin Erbiceanu (teologia dogmatică 
fundamentală, istoria dogmelor şi apologetică), 
Pimen Georgescu (teologia dogmatică specială 
şi simbolică) şi Alexandru Mironescu (teologie 
morală şi asceză). Anul 1888 continuă diversificarea 
programului de studiu şi, implicit, angajarea 
de noi cadre didactice (Simion Popescu pentru 

teologia practică şi Barbu Constantinescu 
pentru istoria dogmelor şi patrologie). După 
adoptarea legii din 1890 prin care Facultatea 
de Teologie era recunoscută ca parte a 
Universității, profesorii aflați în funcție erau: 
Gherasim Timuş (limba ebraică, arheologie şi 
Vechiul Testament), Nicolae  Nitzulescu 
(istoria dogmelor şi patrologie), I. Cornoiu 
(exegeza Noului Testament şi enciclopedia 
teologică), Constantin  Erbiceanu (drept 
bisericesc), Barbu Constantinescu (istoria 
bisericească), Alexandru Mironescu (teologie 
morală) şi Pimen Georgescu (teologie 
dogmatică). Augmentarea numărului de cadre 
didactice se produce în 1891 cu Badea 
Cireşeanu (teologie practică) şi Dragomir 
Demetrescu (istorie bisericească). La începutul 
secolului al XX-lea, datorită vacantării unor 
catedre, au fost numiți profesorii: Constantin 
Nazarie, în 1901, pentru catedra de teologie 
morală, Dimitrie Boroianu, în 1902, pentru 
catedra de drept bisericesc, loan Mihălcescu, în 
1904, pentru catedra de dogmatică, loan 
Popescu-Mălăieşti, in 1907, pentru catedra de 
Vechiul Testament. După crearea în 1905 a 
catedrei de istoria Bisericii române a fost numit 
ca profesor agregat Nicolae Dobrescu. 

Integrarea femeilor în corpul profesoral 
universitar s-a produs, cum era de aşteptat, 
târziu, învățământul superior constituind 
palierul educational dominat de bărbaţi, fie ei 
cadre didactice sau studenți. Extrem de redusă 
numericeşte, prezența femeilor ca salariate ale 
facultăților este  identificabilă la nivelul 
posturilor inferioare, ele răspunzând in 
majoritatea situațiilor de lucrările practice, de 
laborator, şi nefiind cooptate în susținerea 
efectivă a cursurilori. 


18 „Anuarul Universităţii din Bucuresti pe anul şcolar 1911-1912”, Bucureşti, 1912, pp. 69-72. 

Cercetarea ştiinţifică în cadrul 
Universităţii din Bucureşti a fost impulsionată 
de funcționarea mai multor societăți, între 
care amintim: Societatea anatomică (al cărei 
preşedinte era Aurel Babeş), Societatea de chimie 
din România (1919, fondată de Alexandru Zaharia), 
Societatea naturaliştilor din România (întemeiată 
în 1899 de Andre Popovici-Bâznoşanu), 
Societatea română de biologie (creată în 1907 de 
loan Cantacuzino), Societatea numismatică 
română (1903), Societatea politehnică (1882), 
Societatea regală de geografie (1875), Societatea 
română de ştiinţe (1890), Societatea română de 
chirurgie (1898, Thoma Ionescu). 

Deopotrivă, pentru contribuția avută 
la facilitarea activității ştiinţifice se impune 
menţionarea institutelor de cercetare. Printre 
cele mai importante din epocă s-au numărat: 
Institutul de patologie şi bacteriologie (1887, 
fondat de Victor Babeş), Institutul medico- 
legal (primul institut de acest fel din lume, 
înființat în 1892 de Mina Minovici), Institutul 
de fiziologie (1892, Alexandru Vitzu), 
Institutul de anatomie topografică şi chirurgie 
experimentală şi chirurgie experimentală si 
operatorie (1895, Thoma Ionescu), Institutul de 
chimie (1906), Institutul geologic al României 
(1908, Ludovic Mrazek), Institutul electrotehnic 
universitar (1913, Dragomir Hurmuzescu), 
Institutul de studii şi cercetări privitoare la 
Europa sud-estică (1914, înființat din inițiativa 
lui Nicolae Iorga, Vasile Pârvan şi G. 
Munteanu-Murgoci). 

Dată fiind contribuţia la cercetarea 
ştiinţifică din diferite domenii, prezentăm 
câteva date despre unele dintre instituiele 
enumerate. Astfel, Institutul Geologic al 
României a continuat activitatea desfăşurată 
de Biroul Geologic, prima instituție din 
România care a asigurat cercetarea geologică 

şi care a funcționat între anii 1882-1889, 
având în plus o secție de agrogeologie 
pentru cercetarea solului țării. Institutul 
Geologic asigura organizarea, gestionarea şi 
valorificarea publică a fondului național de 
date geologice, conservarea şi valorificare 
carotelor de foraje, a colecţiilor de minerale, 
roci şi flori de mină, precum şi monitorizarea 
mediului din zonele miniere. Primul director 
al institutului, din anul înființării până în 
1928, a fost Ludovic Mrazek (1867-1944), 
mineralog şi petrograf, primul profesor de 
mineralogie şi petrografie de la Universitatea 
din Bucureşti, membru (din 1905) şi 
preşedinte (1932-1935) al Academiei Române, 
autor al primului curs de mineralogie şi 
petrografie publicat în România. 

Institutul de patologie şi bacteriologie a 
fost conceput inițial ca o şcoală practică 
superioară pentru toți cei din domeniul 
sanitar, un institut medical complex 
asemenea Institutului Pasteur de la Paris, 
având secții de anatomie patologică, 
bacteriologie, vaccinare antirabică, patologie 
veterinară, serologie şi chimie. 

Institutul de anatomie topografică si 
chirurgie experimentală şi chirurgie experimentală 
şi operatorie a reflectat concepția ştiinţifică a 
întemeietorului său, Thoma Ionescu, medic 
chirurg şi anatomist, profesor universitar, 
inițiator al unor tehnici chirurgicale noi, 
întemeietorul şcolii românesti de chirurgie şi 
de anatomie topografică, membru de onoare al 
Academiei Române. Institutul cuprindea 3 secții 
(anatomie patologică, anatomie comparativă 
şi chirurgie experimentală), un muzeu, o sală 
de operații experimentale şi o bibliotecă. 

Prin activitatea prodigioasă a acestui 
institut şi prin antrenarea în munca de cercetare 
a tinerilor medici, s-a creat o adevarată 
şcoală de anatomie patologică şi chirurgie. 

Universitatea din Bucureşti a reprezentat 
cel mai important centru de cercetare 
ştiinţifică, contribuind la creşterea prestigiului 
cultural al țării. Un indiciu al eferverscentei 
ştiinţifice este reprezentat de periodicele 
apărute in cadrul acestui centru de 
învățământ, precum: „Revista generală a 
învățământului” (1905, G. C. Antonescu), 
„Anuarul de geografie şi antropo-geografie” 
(1909, Simion Mehedinţi), „Revista istorică” 


Studenţii 


Legea instrucţiunii publice din 1864 
stabilea condiţiile pentru viitorii studenții. 
Astfel, înscrirea la facultate era permisă doar 
absolvenților de liceu posesori ai diplomei 
de bacalaureat şi absolvenților de gimnaziu 
(pentru aceştia din urmă admiterea la 
facultate fiind permisă doar în primii 2 ani 
de la punerea în practică a actului normativ 
indicat). Legea din 1912, sporind autonomia 
universitară, lăsa la latitudinea facultăților 
admiterea ca audienti a persoanelor care nu 
detineau diploma de absolvire a unui liceu 
sau seminar, cu conditia de a avea 17 ani 
impliniti. Audientii puteau frecventa cursuri 
si seminarii si, tn cazul in care consiliul 
profesoral consimtea, se prezentau la 
examene cu scopul de a obtine diplome 
universitare. Studenţii care urmaseră studiile 

(1915, N. lorga), „Buletinul societății de 
ştiinţe fizice” (1892), „Revista ştiinţifică V. 
Adamachi” (1910), „Studii tehnice si 
economice”, „Revista ştiinţelor medicale” 
(1905, I. Cantacuzino), „Arhiva veterinară” 
(1904), „Revista de chirurgie” (1897, Thoma 
Ionescu) etc. 

În scopul protejării şi promovării 
intereselor profesionale, în perioada 
1878-1898 a funcționat Societatea corpului 
didactic de toate gradele din România, la 
conducerea căreia s-au aflat universitarii 
Constantin Bosianu, Alexandru Orăscu sau 
Constantin Boerescu. 


secundare la şcoli străine nu se puteau 
înscrie la facultate decât după echivalarea 
certificatelor respective. Avansarea într-un 
an de studiu superior era condiționată de 
promovarea examenelor din anul anterior. 
Datorită dificultății obținerii diplomei de 
bacalaureat numărul studenţilor a fost redus 
în primii ani de la deschiderea Universității, 
o relativă ameliorare a cifrei înscrierilor 
înregistrându-se după primul deceniu de 
funcționare. Chiar dacă modeste, efectivele 
de studenți sunt relevante pentru opțiunile 
profesionale ale "tinerilor, cei mai multi 
respectând „cutuma” epocii şi îndreptându-se 
spre Facultatea de Drept, care le oferea mai 
multe oportunități de angajare şi un 
prestigiu sporit în societate. 

După apariția Facultăţii de Medicina, 
aceasta devine a doua instituție preferată de 
tineri, ultimele locuri ocupându-le facultățile 
de Ştiinţe şi Litere, ai căror absolvenți, in 
majoritate, erau interesați de o ulterioară 
carieră didactică în învățământul secundar!?. 

O creştere substanţială a numărului de 
studenți se observă după intrarea în vigoare 
a legii din 1898 a lui S. Haret referitoare la 
învățământul secundar şi superior, care 
reforma modalitatea de finalizare a liceului, 
în locul bacalauratului, în care accentul cădea 
pe redarea cât mai fidelă a unui volum 
informational consistent, fiind introdus 
examenul general, care avea ca scop „de a 
dovedi mai ales influența studiilor făcute 
asupra cugetărei” elevilor. Pe lângă efectul 
imediat al legii lui Haret, constând în 
sporirea cifrei studenților, rămâne în 
continuare o realitate rata crescută a 
abandonului, mulți tineri care nu se puteau 
conforma rigorilor universitare renunțând la 
studii. Explicația o constituie atât pregătirea 
mai slabă a absolvenţilor de liceu, posesori ai 
unei diplome obținută mai uşor, cât şi faptul 
că era posibilă îmbrăţişarea unei cariere 
onorabile (de pildă cea de profesor 
secundar) în lipsa diplomei de licenţă. 

Spre ilustrarea ritmului în care a 
evoluat înscrierea şi gradul de absolvire în 
rândul studenţilor la Universitatea din 
Bucureşti, prezentăm situația de mai jos. 

Un aspect aparte în analiza efectivelor 
studenţeşti din epoca modernă îl reprezintă 
accesul fetelor la facultăți. Deşi legea 

instrucţiunii publice din 1864 nu interzice 
înscrierea tinerelor în învățământul superior, 
prezența lor la Universitate este târzie şi 
timidă, consecință a  prejudecăţilor din 
societatea românească. O încercare de 
reglementare a acestui aspect i-a aparținut 
lui Vasile Conta care, în proiectul de lege 
întocmit la 1880 şi nematerializat, prevedea 
accesul tinerelor doar la Facultatea de 
Medicină şi la Şcolile normale superioare, 
celelalte facultăți putând „admite studente 
numai cu dreptul de a da examen”. Un an 
mai târziu s-a permis fetelor care posedau 
diplomă de bacalaureat să se înscrie la 
facultățile de drept, medicină şi litere, multe 
dintre viitoarele studente provenind din 
rândul fostelor eleve ale Şcolii Centrale din 
Bucureşti. Prima prezență feminină între 
studenții Facultății de Medicină din 
Bucureşti a fost consemnată abia în 1880, în 
vreme ce primele licentiate datează din anul 
1883 la Facultatea de Litere, 1887 la 
Facultatea de Ştiinţe şi 1890 la Facultatea de 
Medicină. 

Frecventarea facultăților era îngreunată 
de condițiile improprii în care adesea se 
desfăşurau cursurile. 

La Facultatea de Medicina, de 
exemplu, se menționează lipsa spațiului 
(„încăperile pentru lucrări practice erau 
neîncăpătoare, aici abia pot lucra 10-12 
studenți, iar materialele se pierd sau se 
deteriorează din această cauză”, în timp ce 
colecțiile şi biblioteca facultăţii se aflau 
risipite în localul Universităţii prin coridoare 


19 A.N.LC., fond Ministerul Cultelor şi Instrucțiunii Publice, dosar nr. 4987/1889, f. 14. 

DREPT ŞTIINŢE LITERE MEDICINĂ 
Anul şcolar E NI E] ` . ici R > a 3 — El 
Inscrisi g Inscrisi 3 Inscrisi g Inscrisi g 
m = = — 
1864-65 92 - 11 - | 23 - - - —— 
1865-66 13 1 11 = id ea = = 
1866-67 31 3 15 TE one i e e | 
1867-68 31 11 9 = 18 = p —— 
1868-69 20 5 8 3 11 4 - 
1869-70 44 5 | 77 | 9 40 i a de 
1870-71 42 6 | 10 1 8 38 1 = 
1871-72 63 13 18 13 = 42 = = 
1872-73 84 12 = 7 = 31 2 2 
1873-74 68 10 17 2 6 1 32 = 5 
1874-75 38 9 1 12 = 24 1 14 
1875-76 76 14 | 35 = 16 1 23 = 8 
1876-77 64 34 29 = 13 3 103 1 13 
1877-78 51 29 18 p 12 = 37 1 15 
1878-79 37 31 10 a 10 = 81 2 12 
46 47 35 1 21 1 132 3 5 
43 40 39 5 19 2 113 E 21 
1881-82 28 33 21 1 10 4 96 = 10 
1882-83 51 22 | 53 = 
1883-84 48 40 | 58 1 27 1 61 5 5 
1884-85 73 33 76 = 30 4 63 1 9 
1885-86 | 78 | 28 | 52 1 27 
1886-87 44 28 36 5 23 1 35 2 9 
1887-88 67 42 70 - | 24 4 47 ~ 25 
1888-89 | 106 38 63 8 | 61 17 54 z 28 
Total | 1338 | 530 732 29 | 435 | 50 1194 20 | 218 


Între factorii care afectează învățământul 
universitar se găsesc, deopotrivă, calitatea 
prelegerilor şi organizarea discutabilă a 
facultăților, neajunsuri inerente începutului. 
În acest sens, atmosfera din Facultatea de 
Litere şi filosofie este edificatoare, şi anume: 


sau alte mici săli obscure, aşa încât nu 
puteau fi utilizate) şi organizarea deficitară a 
instituției (cursurile şi orele de practică 
medicală se țineau în clădiri distincte, „încât 
este un spectacol într-adevăr întristător văzând 
cu cât zel tinerii bravează toate intemperiile 
pentru a câştiga cunoştinţele lor”)”°. 


20 Istoria Universităţii din Bucuresti, vol. I, Bucuresti, 1977, p. 171 (această lucrare a servit in mod repetat la 
informarea pe marginea perioadei cercetate). 

„Programul e mobil, incoherent, ca un zăpor 
de sloiuri in vremea desghetului. Suntem in 
devălmăşie culturală. Cursurile se-ncaleca si 
coincid, se ciocnesc cap în cap; profesorii 
schimbă orele, lipsesc când se anunţă şi vin 
când nu-i aştepţi. Studentimea, ca şi 
profesorul, nu excelează prin punctualitate”. 
Nici la Facultatea de Drept situația nu era 
mai încurajatoare, atât timp cât, potrivit 
mărturiilor lui Constantin Rădulescu-Motru, 
student aici între 1885-1889, „profesorii nu 
făceau discuţii cu studenții, ci rosteau de la 
catedră expuneri nesfârşite, pe care era foarte 
greu să le înregistreze cineva metodic”. 

Cercetarea ratei de înscriere a fetelor la 
facultăți indică un progres impresionant, 
între 1893-1914 înregistrându-se mărirea de 
cinci ori a numărului de studente, superioară 
evoluţiei în cazul studenţilor, al căror număr 
doar se dublează de-a lungul perioadei. 

Această realitate îşi găseşte justificarea 
atât în creşterea interesului pentru instructia 
superioară, dar şi în suprimarea bacalaureatului 
prin legea învățământului din 1898, examen 
dificil de promovat datorită exigentei 
profesorilor universitari din laşi şi Bucureşti 
ce compuneau comisiile de evaluare. În 
consecinţă, finalizarea studiilor secundare cu 
o mai mare uşurinţă, se traduce într-o cifră 
mai mare a înscrierilor la facultate, cu 
precizarea că se deteriorează calitatea 
studenților, mulți dintre ei renunțând la 
studii după 1-2 ani. 

De altfel, învățământul universitar 
românesc în general este atins de 
disproportia îngrijorătoare existentă între 
numărul celor care îşi finalizau studiile 
superioare şi cel al licentiatilor. Potrivit 
studiilor realizate pe marginea acestui 

aspect, se detaşază câteva concluzii, şi 
anume: la Facultatea de Drept şi la 
Facultatea de Medicină cifra licentiatilor 
reprezintă 1/5 din totalul absolvenţilor, la 
Facultatea de Litere şi filosofie doar 1/16 
dintre absolvenţi sunt şi licentiati, în vreme 
ce la Facultatea de Ştiinţe numai 1/31 din 
absolvenți se înscriu şi promovează 
examenul de licență. Justificarea este una 
pragmatică, absolvenții preferând să îşi 
înceapă activitatea cât mai curând, ocuparea 
posturilor şi menținerea în funcție nereclamând, 
cel puţin nu în primele decenii de la intrarea 
în vigoare a legii instrucţiunii publice din 
1864, prezentarea diplomei de licență. 

Nu trebuie omis, însă, că raportat la 
efectivele studenţeşti pe ansamblu, prezența 
fetelor este una modestă, variind între 7% în 
1893 şi 16% în anul 1914. Compararea 
datelor probează plasarea Facultății de 
Teologie sub monopolul bărbaților, tinerelor 
refuzându-li-se sistematic admiterea până în 
1926/1927, când este consemnată prima 
prezență feminină aici. De asemenea, Facultatea 
de Drept, al cărei rol era „de a prepara 
elementele necesare pentru carierele judiciare 
şi administrative”, se dovedeşte a fi un „fief” 
al studenților, tinerele reprezentând aici 
numai 1% din totalul cursanților. Rata 
scăzută a înscrierii fetelor la această facultate 
se datorează, în parte, probabilității reduse a 
absolventelor de a profesa în domeniul 
juridic. De interes sporit din partea fetelor 
care doreau să-şi desăvârşească pregătirea 
intelectuală s-au bucurat Facultatile de Litere 
şi filosofie, precum şi cea de Ştiinţe, 
orientarea spre aceste domenii fiind explicabilă 
prin aceea că ele formau în principal cadrele 
didactice pentru şcolile secundare. 

Cariera profesorală era, aşa cum s-a 
arătat anterior, una pe care femeile dornice 
sau nevoite să-şi câştige singure existența, o 
puteau urma cu acceptul societății. Mai bine 
remunerate, posturile din şcolile secundare 
confereau ocupantelor un statul social mai 
înalt, fapt care justifică opțiunea celor 
înzestrate din punct de vedere intelectual de 
a frecventa o facultate de natură a le facilita 
încadrarea într-o treaptă a învățământului 
valorizată superior. 

Facultatea de Ştiinţe a atras atenția 
fetelor într-o manieră particulară, între 
cursanți regăsindu-se fete în proporție de 
13% în 1893 şi 22% în 1914. Orientarea 
predilectă a fetelor este, însă, către Facultatea 
de Litere şi filosofie unde, la începutul 
intervalului acestea reprezintă 17% din 

studenți, pentru ca în 1914 să insumeze 41% 
din cursanti. 

O alternativă viabilă la cariera 
didactică se profila a fi în epocă activitatea în 
domeniul medical, un domeniu pentru care 
se considera ab initio că femeile posedă 
calitățile necesare. Astfel, este firească 
îndreptarea tinerelor spre Facultatea de 
Medicină (unde se aflau, în 1893, 2% 
studente prin raportare la totalul studenților, 
în 1914 studentele mediciniste însumând 
circa 20%), dar mai ales spre Şcoala de 
Farmacie, unde cifra studentelor depăşeşte 
constant 30 de procente. Cu toate acestea, 
este incontestabilă supremația pe care 
studenții o dețin în Universitatea din 
Bucureşti, fapt confirmat şi de situația de 
mai jos”. 

Evoluția cifrei înscrierilor la Universitatea din Bucureşti (1893-1914) 


21 „Anuarul Universității din Bucureşti”, Bucureşti, 1893/1894-1914/1915. 

Pentru încurajarea tinerilor înzestrați 
intelectual dar având o situație materială 
dificilă, se acordau burse de studiu, atribuite 
în baza unui concurs. Acestora li se oferă 
câte 40-90 de lei din partea Fundaţiei 
Universitare Carol I sau din diverse fonduri 
(de pildă fondul Hillel). Odată cu 
introducerea burselor, studenții se împart în 
două categorii: solvenţi (plătitori ai taxelor 
şcolare) şi bursieri. Calitatea de bursier 
implica asumarea unor anumite obligații 
(frecventare regulată a cursurilor, rezultate 
bune la examene), nerespectarea lor atrăgând 
suspendarea subventiei. Cuantumul şi numărul 
burselor au fluctuat de la an la an, şi cu greu 
asigurau acoperirea tuturor cheltuielilor de 
studiu. Nu întotdeauna, însă, ajutoarele 
acordate studenților contituie modalitatea de 
recompensare, de încurajare a celor merituoşi 
dar aflați în dificultate materială. La 
Facultatea de Drept, de pildă, în primii ani 
de la aplicarea legii instrucţiunii din 1864, 
bursele serveau pentru atragerea studenților 
la această instituție de învățământ, unde D. 
Bolintineanu semnala o situație particulară, 
şi anume: „Catedrele deveniseră numai nişte 
sinecure pentru deputați, senatori şi favoriți 
care nu dădeau pe la şcoală şi aveau câte 2-3 
funcţii înalte. La facultate erau mai multi 
profesori decât şcolari şi, ca să nu închidă 
şcoala, ministrul a înființat un număr mare 
de burse pentru şcolarii care vroiau să 
urmeze cursurile universitare”22. 

La Facultatea de Teologie se acordau 
20 de burse pentru studenți, aceştia 
beneficiind şi de cazare în imobilele aflate în 
proprietatea bisericii Sf. Gheorhe Vechi. 
Studenții bursieri erau obligați să poarte 


costum clerical, care consta din două 
reverende (una de iarnă şi una de vară), 
două cabane (una subțire şi alta groasă), o 
rasă, un brâu şi o pălărie cilindru. În 1895, 
prin Regulamentul pentru costumul clerului, al 
studenților în Teologie şi al elevilor seminarişti, 
vestimentația studenților teologi era compusă 
din pantalon, vestă, haină, palton de vară şi 
altul de iarnă, pălărie înaltă şi cravată. 
Taxele de şcolarizare au reprezentat un 
subiect sensibil pentru mulți studenți, pe 
care unii încercau să-l evite prin depunerea 
declarațiilor de pauperitate, care atrăgea 
scutirea de taxe. Taxele se stabileau prin 
regulamente speciale şi variau în funcție de 
specificul facultății. Cea pentru înscrierea la 
cursuri oscila între 15-40 lei, iar cea de 
examinare între 60-120 lei. În cazul eliminării 
de la examen, studentul pierdea 1⁄2 din taxa 
de examinare. În funcţie de dezvoltarea 
programei de studiu din cadrul fiecărei 
instituţii, numărul inscrierilor („inscripțiunilor”) 
diferea. Astfel, la Facultatea de Drept, în 
anul I trebuiau urmate 4 cursuri (si, în 
consecință, plătite 4 înscrieri), în timp ce la 
Facultatea de Litere primul an avea 
prevăzute 8 discipline. Calculând media 
unei înscrieri la valoarea de 30 de lei, rezultă 
că doar taxa de frecventare a cursurilor într-un 
an de studiu costa un student 120 lei la 
Drept şi Medicină, şi 240 lei la Facultatea de 
Litere. Obţinerea licenței presupunea înscrierea 
la anumite cursuri (5 la Facultatea de Drept, 
4 la cea de Litere), a căror frecventare 
presupunea achitarea unor taxe mai 
consistente (360 la drept şi 420 lei la Litere). 
În medie, un student plătea circa 200 lei/an 
de studiu, cheltuielile fiind destul de mari. 


2 Oana lucu, Învățământul juridic în România. Abordare istorică şi metodică, Bucureşti, 2005, p. 56. 

In anul 1901 a fost elaborat un 
regulament special, prin care taxele de 
frecventare şi examinare s-au desființat prin 
comasarea lor într-o taxă generală, stabilită 
la 30 lei pentru Facultatile de Litere, Teologie 
şi secția de matematică a Facultăţii de Ştiinţe; 
60 lei pentru Facultatea de Drept şi secția 
fizico-naturală a Facultăţii de Ştiinţe; 90 lei 
pentru Facultatea de Medicină. De remarcat 
este reacția tinerilor din anul 1904, când s-a 
produs o creştere a taxelor prin adăugarea 
sumei de 30 lei pentru examenul de licență şi 
a celei de 100 lei (respectiv 150 lei la 
Facultatea de Medicină) pentru eliberarea 
diplomei de licență/doctor. Nemultumiti, 
studenţii rezumă principalele probleme cu 
care se confruntau, şi anume: „Ni s-a impus 
să facem 1 an şi 2 luni armata, ni s-au impus 
taxe de frecvenţă, un regulament aspru, ni 
s-au redus sesiunile din ianuarie şi aprilie, 
acum se urmăreşte şi alungarea noastră din 
Universitate, prin noile taxe”. 

Începutul secolului al XX-lea a coincis 
cu concretizarea mai multor inițiative menite 
a ameliora existența studenților presati de 
griji materiale cotidiene. Între acestea se 
remarcă deschiderea în 1903 a cantinei 
„Masa Universitară”, precum şi demersurile 
făcute în anul 1915 de către Centrul 
Studenţesc cu scopul de creare a unui fond 
destinat construirii căminelor. Şi înainte de 
această dată existau cămine, precum căminul 
„Spiru Haret”, destinat studentelor. Înființat 
în anul 1908 din inițiativa Clotildei Averescu, 
căminul avea o capacitate de 150 de locuri şi 
practica taxe cuprinse între 250-2.000 lei/lună, 
în funcție de posibilitatea financiară 
a  studentelor.  Dotările căminului 


constau în săli de duşuri şi băi, bibliotecă şi săli 
de lectură, dormitoare, instalație radiofonică şi 
grădină. Admiterea în cămin era condiționată 
de prezentarea diplomei de absolvire a 
liceului, a certificatului de bună purtare, a 
celui de sănătate şi a certificatului de stare 
materială. Principalul criteriu de selecție îl 
constituia media de absolvire a liceului?3. 
Tineretul universitar bucureştean a 
fost interesat de comunicarea propriilor 
preocupări, încă de la jumătatea secolului al 
XIX-lea, studenţii înființându-şi propriile 
publicații. Menţionăm câteva dintre acestea, 
şi anume: „Revista Asociaţiei generale a 
studenților universitari romîni” care apare 
între 1903-1906 şi abordează o tematică 
variată, de la evoluția problemei naționale 
la condiţiile de trai şi de studiu ale 
studenților; „Tribuna” - editată între 
1903-1904, dovedindu-şi utilitatea deşi a 
avut o existență efemeră, în paginile ei 
publicându-se programele de studii, 
informații referitoare la examene şi cursurile 
care urmau a fi deschise; „Gazeta 
studenților” (1904-1906), care promovează 
cu perseverență ideea realizării unei 
organizații studenţeşti unice; „Noua revista 
universitară” (1905), unde este reflectată 
viața universitară şi activitatea Uniunii 
studenților români; „Lumina” (1909), 
publicație ce milita pentru implicarea 
studenților în viața politică şi protesta față 
de gesturile guvernantilor (de exemplu, 
reprimarea răscoalei de la 1907); „Revista 
studentimii” (1912), îngrijită de Societatea 
generală a tuturor studenților români, care 
îşi dorea să devină revista reprezentativă a 
tinerilor care urmau cursurile superioare; 


23  „Călăuza studentului. 1927-1928”, Bucuresti, 1927, p. 74. 

„Viaţa studențească” (1914), organul de presă 
al Centrului studențesc din Bucureşti, care 
sancţiona interesul scăzut al politicienilor 
pentru învățământ şi prezintă problemele 
studenților; „Cuvântul  studențimii” 
(1913-1915); „Vremuri nouă” (1915-1916), 
publicație care analiza cu precădere 
evenimentele politico-militare ale momentului, 
insistând asupra cauzelor războiului 
mondial şi pe apariția unui context extern 
favorabil unirii; „Fulgerul” (1915), revistă 
favorabilă înfăptuirii unității naționale?4. 

Parcurgerea acestor publicații certifică 
preocuparea tinerilor în legătură cu 
aspectele care atingeau viața studențească, ei 
conştientizând problemele care frânau 
evoluția învățământului superior, între altele 
fiind de menţionat: insuficiența bazei 
materiale, lipsa aproape totală de cămine şi 
chiar cantine studenţeşti până la primul 
război mondial, numărul redus de burse şi 
taxele destul de mari. Deopotrivă, însă, din 
paginile revistelor indicate se desprinde şi 
interesul constant manifestat de studenți 
pentru realitățile politice, sociale şi economice 
ale timpului, ei urmărind îndeaproape evoluția 
evenimentelor interne ori internaționale şi 
reactionand la deciziile clasei politice. 

Pe măsură ce învățământul superior se 
dezvoltă şi atrage un număr sporit de 
cursanți, apare în rândul acestora nevoia 
firească de a se organiza. 

Primele au fost societățile înființate de 
studenţii unor facultăți şi aveau rolul de a 
reprezenta interesele profesionale şi 
culturale ale instituțiilor respective. Este 
cazul unor societăți precum: Societatea 


studenților în medicină (1875), Societatea 
studenților în teologie (1887), Societatea 
istorică universitară (1893), Societatea 
studenților în drept (1895), Societatea studenților 
în ştiinţe (1898), Societatea studenților în 
litere şi filosofie (1893), Societatea studenților 
de la farmacie (1904), Junimea studioasă 
medicală (1910), Societatea Sportul Studențesc 
(1916). În preajma primului război mondial a 
apărut Asociația generală a studenților evrei, 
care organiza săptămânal şedinţe artistice şi literare. 

Alte asociații, precum Unirea, apărută 
în 1879 din inițiativa studenților de la 
Facultatea de Litere şi Filosofie, urmăreau, 
aşa cum o indică şi numele, să-i înglobeze pe 
toți studenții Universității. 

Cea dintâi societate generală 
constituită la nivelul României de studenții 
bucureşteni în colaborare cu cei ieşeni a fost 
Asociația generală a studenţilor universitari 
din România (A.G.S.U.R.), ale cărei baze au 
fost puse în 1880. Din statutele asociației 
redăm următoarele: 


„Studenţii universităţilor din Bucuresti şi laşi, 
intruniti la Focşani, la 7 sept. 1880, constituie 
Asociaţia generală a studenților universitari 
din România. 

2. Toţi studenții universitari, precum şi 
studenţii şcolilor superioare speciale pot face 
parte din această asociaţie. Şcolile inferioare 
superioare vor fi primite în asociație numai 
prin delegaţii compuse din maxim 3 membri. 

3. Scopul asociaţiei este: a dezvolta şi întreține 
spiritul de colegialitate şi solidaritate între studenți, 
a discuta chestiuni privitoare la învățământ, la 
ştiinţe, la istoria şi economia națională. 


24 Maria Totu, loan Scurtu, Dumitru Smârcea et alii, Din istoria studentimii române. Presa studențească (1851-1978), 


Bucureşti, 1979, pp. 7-10. 

4. Mijloacele de acțiune sunt: a organiza în 
fiecare an un congres al studenților în care să se 
trateze numai chestiunile atingătoare de 
scopul asociației. 

5. Locul în care se va întruni congresul se 
hotărăşte cu un an înainte prin tragere la sorți 
dintre oraşele situate pe linia ferată, 
excluzându-se acelea in care s-au ținut 
congresele precedente. 

6. Congresul studenţilor va alege din sânul său 
2 comisii de câte 9 membri fiecare: una pentru 
Bucureşti şi alta pentru laşi, reprezentând 
amândouă asociația generală şi având ca 
misiune a organiza viitorul congres. 

7. Fiecare membru al asociaţiei plăteşte o 
cotizatie de 50 bani pe lună casierului ales de 
comisiile respective. 

8. Cine nu va fi achitat cotizaţia pe anul întreg, 
nu va putea lua parte la congres. 

9. Lucrările congresului se vor publica într-un 
„Anuar”. 

10. Orice student din străinătate ce întruneşte 
condiţiile stabilite prin aceste statute va putea 
deveni membru corespondent al asociaţiei. 

11. Statutele de față pot fi modificate prin 
majoritate de 2/3 din numărul membrilor 
congresului care vor fi prezenți”. 


Cu ocazia apariţiei asociaţiei, a fost 


compus şi Cântecul studenților români: 


„Studenţi suntem cu toţii, copii din Românie, / 
Latini mult blânzi în pace, teribili în război; 
Toţi mândri d-a fi liberi, ca vântul în câmpie, / 
Toţi tineri, plini de zile, toţi sprinteni şi vioi! 


Nainte-ne chiar timpul, ce totul veştejeşte, / 
Se-nclină şi în fata ne cata cu zâmbiri! 

În studiu ni-e credinţa, deviza ni-e Unire, / Ş-al 
României una, trai dulce şi prosper: 

Al nostru-i viitorul ş-a şării moştenire, / Să fim 
uniți şi liberi cât fi-va soare-n cer!” 


Congresele A.G.S.U.R. au avut loc 


după cum urmează: 


e 7-9 sept. 1880, la Focşani cu 
participarea a 110 studenţi 

e 6-9 sept. 1881, la Piteşti (230 studenți) 

5-8 sept. 1882, la Bacău (254 studenți) 

7-10 sept. 1883, la Turnu Severin (259 

studenți). Acum sunt prezenţi şi 

reprezentanți ai presei („L'Indépendance 

Roumaine”, „Gazette de Roumanie”, 

„Reforma”, „Deşteptarea”, „Cetăţeanul”, 

„Poşta”, „Cultura”) 

e 6-10 sept. 1884, la Galati (339 studenți) 

e 6-11 sept. 1885, la Brăila (218 studenți) 

e 1886, la Bârlad 

e 10-13 sept. 1887, la Craiova (68 
participanti, numărul redus 
datorându-se faptului că guvernul a 
refuzat să le acorde studenților 
gratuitate pe tren, aceştia fiind obligaţi 
să achite contravaloarea biletelor) 

e 5-8 sept. 1889, la Ploieşti (159 studenți)... 

În anul 1892, cu ocazia congresului 


studențesc organizat la Roman, a luat ființă 
Asociația generală a studenţilor universitari 
români din tara şi din provinciile subjugate. 


Un nume, o idee, o țintă ne uneşte, / Noi nu 
cunoaştem castă, nici stavilă-n gândiri; 


25 „Anuarul Asociatiunei Generale a Studenţilor Universitari din România”, Bucureşti, 1882, pp. 20-21. 

Universitatea şi viata politică a României moderne 


Profesorii Universității bucureştene au 
deținut un loc de seamă în viața politică, 
mulți dintre ei fiind deținători ai portofoliilor 
ministeriale. Este cazul, de pildă, la Ministerul 
Cultelor şi Instrucțiunii Publice al următorilor 
universitari: Ion Strat (1866-1867), Gheorge 
Costaforu (1871), Vasile Boerescu (1874, 
1880), Titu Maiorescu (1874-1876, 1888-1889, 
1890-1891), Alexandru Orăscu (1876), George 
Cantili (1878-1879), Vasile A. Urechia 
(1881-1882), Constantin Nacu (1888), 
Gheorghe Mârzescu (1869-1870, 1896-1897), 
Spiru Haret - primul român care a obținut 
doctoratul în matematică (1897-1899, 
1901-1904, 1907-1910), Constantin I. Istrati 
(1900), Constantin C. Arion (1900). 

Între aceştia, o activitate remarcabilă a 
desfăşurat Spiru Haret, singurul ministru 
care a reuşit să reformeze întregul sistem de 
învățământ ale cărui particularități le 
cunoştea foarte bine. Credincios crezului său 
(„Căutăm a face ca învățământul nostru să 
devină un învățământ național, de vreme ce 
ne silim a-l face să se potrivească ţării 
noastre, în loc de a ne mulțumi să-l luăm 
făcut gata, într-un timp şi în nişte condițiuni 
care nu mai sunt ale noastre”), Haret reuşit 
să înființeze 1.300 şcoli primare în comunele 
rurale, în vreme ce toți miniştrii Cultelor şi 
Instrucțiunii Publice au deschis doar 1.500 
şcoli. Mai mult, corpul didactic elementar s-a 
lărgit cu peste 2.300 de învățători, în timp ce 
în restul ministeriatelor se angajaseră circa 
2.700. Succesul reformelor sale s-a tradus, 
între altele, în creşterea procentului 
persoanelor alfabetizate la 60% în comunele 


2 „Românul”,an I, 1857, nr. 1 din 12 august, p. 1. 


urbane si 35% in cele rurale, conform 
statisticilor din anul 1909. 

În afara calităților sale manageriale, nu 
trebuie neglijat faptul că Haret a avut şi o 
activitate ştiinţifică meritorie, fiind preocupat 
de probleme complexe de astronomie, 
precum: mişcarea Lunii, eclipsa de Soare, 
cercetarea meteoritilor, petele de pe Jupiter. 

Universitatea din Bucureşti, prin 
profesorii care îi asigurau funcționarea, s-a 
implicat în evoluţia politică a țării, luând 
atitudine față de evenimentele majore care s-au 
succedat în a doua jumătate a secolului al 
XIX-lea. Astfel, după finalizarea războiului 
Crimeei şi relaxarea situației politice zonale, 
nu puțini au fost universitarii care au sesizat 
apariția unei conjuncturi propice realizării 


unirii Principatelor Române. Este, in 
principal, cazul  juriştilor Constantin 
Bosianu, Gheorghe Costaforu şi Vasile 


Boerescu, fondatorii Facultatii de Drept, care 
au avut dupa Congresul de la Paris o 
activitate publicistică intensă. Constienti de 
oportunitatea care se manifesta începând cu 
1856, cei trei au desfăşurat o campanie 
unionistă perseverenta prin intermediul 
ziarelor înființate („România”, „Secolul”), a 
broşurilor sau a lucrărilor cu conținut 
unionist pe care le-au semnat. Spre 
exemplificare, menționăm titlurile câtorva 
dintre materialele întocmite de aceştia, şi 
anume: Mémoire sur la question politique et 
économique de la Moldo-Valachie, La Roumanie 
apres le Traité de Paris du 30 mars 1856 (1856, 
Vasile Boerescu) Națiunea şi privilegiatii, 

Ocaziunile zilei (articole semnate de Gheorghe 
Costaforu în 1857 şi apărute în „Secolul”), 
Tante molis erat romanam condere gentem (Atât 
de greu era de a întemeia poporul român) - articol 
aparținând lui Constantin Bosianu unde era 
lansat apelul: „Români, suntem toți născuţi 
din aceeaşi mamă, toți deopotrivă avem 
trebuinta de a avea o patrie, toți, prin 
urmare, trebuie să fim uniţi în binele şi 
fericirea acestei patrii”. Vasile Boerescu, 
revenit de la Paris în toamna 1857 s-a alăturat 
altor intelectuali unionişti, editând ziarul de 
propagandă unionistă „Naţionalul”. 
Credincios scopului formulat în primul 
număr al publicaţiei - „organul nostru va 
căuta, dimpreună cu ceilalți confrati ai săi, a 
lumina şi a prepara opiniunea publică 
asupra celor mai însemnate cestiuni ale zilei” - 
Boerescu, de-a lungul mai multor articole 
apărute în toamna 1858 a explicat publicului 
cititor conținutul Convenţiei de la Paris, 
arătând că titlul de Principatele Unite menționat 
în textul Convenţiei semnifica o „semi- 
unire”, „o unire reală până la un punct, însă 
nu completă, ci începută”. De altfel, 
specialistul în drept internațional a fost acela 
care a detectat impreciziile textului Convenției 
din 1858 şi a lansat ideea că înfăptuirea 
unirii depline depindea doar de români. 
Implicarea în susținerea unirii 
depăşeşte cadrul opiniilor găzduite în 
paginile publicațiilor favorabile formării 
statului român modern. Astfel, în martie 
1857, când se organizează Comitetul Central 
al Unirii din Tara Românească sub 
conducerea lui A.C. Crețulescu, între 
membri figurau şi Gheorghe Costaforu sau 
C. Bosianu. În timpul campaniei pentru 
alegerea membrilor Adunărilor elective, cei 


trei jurişti au contribuit prin presă, dar şi de 
la înălțimea tribunei unde pledau, la 
derularea in bune condiții a scrutinului. 
Costaforu, de altfel, a fost ales în Comitetul 
Electoral din Bucureşti, iar colegii săi deja 
amintiți de la Facultatea de Drept au 
susținut la Tribunalul Ilfov persoanele care 
prezentau reclamaţii electorale. Încheierea 
alegerilor a însemnat desemnarea lui 
Boerescu ca membru în Adunarea Electivă a 
Ţării Româneşti, calitate în care a propus 
candidatura lui Cuza ca soluție pentru a 
depăşi impasul existent din cauza 
multitudinii de candidaturi la domnie. În 
„Naţionalul” este redată intervenţia lui 
Vasile Boerescu în termenii: „Toţi suntem de 
acord să ne unim asupra principiului unirii, 
care a fost proclamat chiar în această Cameră 
cu prilejul Divanul ad-hoc. Dar a ne uni 
asupra principiului unirii este a ne uni şi 
asupra persoanei care reprezintă acest principiu. 
Astă persoană este Alexandru I. Cuza, 
domnul Moldovei. Să ne unim asupra acestui 
nume şi posteritatea ne va binecuvânta, țara 
ne va întinde mâinile şi constiita noastră va 
fi împăcată, că ne-am îndeplinit o datorie 
sfântă”. Odată înfăptuită unirea în persoana 
lui Cuza, juriştii au salutat-o cu emoție, 
Boerescu publicând articolul Alesul românilor 
în ziarul pe care îl edita. 

Aportul universitarilor la evoluția 
vieții politice nu s-a oprit aici, ei probându-şi 
priceperea în calitate de miniştri, aşa cum au 
făcut-o, chiar în primii ani după unire, Vasile 
Boerescu, ministru al Justiţiei (mai-iulie 
1860) sau Gheorghe Costaforu, ca ministru al 
Internelor (iulie 1859 - aprilie 1860). 

Universitarii şi-au continuat prezența 
în sfera publică şi după încetarea domniei lui 
Cuza şi instalarea în fruntea statului român a 
principelui străin, fiind în 1866 membri ai 
Adunării Constituante şi participând efectiv 
la discuţiile purtate pe marginea proiecului 
de constituție. Este cazul profesorilor de 
orientare conservator-moderată Vasile Boerescu, 
Gheorghe Costaforu, Constantin Boerescu, 
Aristide Pascal, sau al adepților ideilor 
liberale Petre Cernătescu şi A. T. Laurian. 
Aspectele în privința cărora profesorii din 
învățământul superior bucureştean s-au 
exprimat au fost drepturile şi libertățile 
fundamentale, structura Parlamentului, sistemul 
electoral, procedura de votare a bugetului, 
opiniile lor, formulate pe baza unei solide 
pregătiri profesionale, contribuind la îmbunătățirea 
textului constituțional şi al legii electorale. 

În intervalul 1871-1876 se înregistrează 
o intensificare a participării profesorilor din 
învățământul superior la dezbaterile 
legislative. Cele mai însemnate contribuții 
ale acestor parlamentari au constat in 
modificarea unor articole din Codul civil şi 
Codul penal, modificarea legii instrucţiunii 
publice din 1864, discutarea unor chestiuni 
de politică externă. De pildă, juristul Vasile 
Boerescu s-a declarat adept al obținerii 
independenţei pe cale diplomatică. Şi în anii 
următori universitarii au luat parte la 
dezbaterile parlamentare legate de probleme 
importante care vizau reformarea agriculturii 
şi a învățământului, dezvoltarea industriei etc. 

În ultimele decenii ale veacului al XIX-lea 
se constată o dublare a numărului 
universitarilor bucureşteni parlamentari, cei 
mai mulți provenind de la Facultatea de 
Drept. Deşi mai timid, sunt reprezentate în 
Parlament şi facultățile de Medicină, Ştiinţe, 


Filosofie şi Litere. Aproape fără excepţie, 
profesorii care se regăsesc pe banca 
parlamentară sunt posesori ai titlului de 
doctor, obținut, pentru majoritatea dintre ei, 
la Paris. Se abat de la această „regulă” Titu 
Maiorescu, Alexandru Orăscu, Constantin 
Dimitrescu-laşi, care şi-au definitivat studiile 
în Germania, sau Alexandru Vericeanu si 
Valerian Urseanu, care au susținut doctoratul în 
Italia. La finele primului deceniu al secolului al 
XX-lea, în Parlament universitarii bucureşteni 
dețin 10% din totalitatea locurilor. 

În privinţa orientării politice, se poate 
aprecia că cei mai mulți parlamentari care 
figurează in corpul profesoral al 
Universităţii din Bucureşti sunt liberali, dar 
nici de această dată excepţiile nu lipsesc. 
Fără a avea pretenţia de a le epuiza, indicăm 
numele câtorva profesori care au avut 
opțiuni politice diferite. Este vorba despre 
Titu Maiorescu, care în 1891 pune bazele 
Partidului Constituţional sau despre Nicolae 
lorga, care domină cu personalitatea sa 
Partidul Nationalist Democrat, apărut in 
1910. Nu putem închide seria profesorilor 
care au imbratisat altă ideologie decât cea 
liberală fără a aminti că la apariția, în 1908, a 
Partidului Conservator Democrat fondat de 
Take Ionescu, au intrat în rândurile formațiunii 
politice profesorii Nicolae  Basilescu, 
Constantin G. Dissescu, Constantin I. Istrati, 
Paul Negulescu, Ermil Pangrati, Nicolae 
Titulescu şi Constantin Rădulescu-Motru. 

Nu este lipsit de interes că universitarii 
au luat atitudine în legătură cu evoluția 
politică internă, între 1884-1888 Titu Maiorescu, 
Constantin C. Arion sau Constantin Boerescu 
regăsindu-se printre cei care formau Opoziția 
Unita, alianță ce îi concentra pe nemultumitii de 
îndelungata prezenţă a liberalilor la guvernare. 

Un episod care se impune a fi 
menţionat il constituie şi campania naționalistă 
organizată de Iorga in 1906, culminând cu 
acțiunea din 13 martie. Astfel, profitând de 
un val de francofobie în rândul populației 
urbane tinere, lorga a boicotat Teatrul 
Naţional, unde se punea în scenă o piesă în 
întregime în limba franceză. Situaţia 
degenerează, liniştea publică este perturbată 
căci tinerii nu se opresc la intonarea imnului 
Deşteată-te, române!, ci răstoarnă tramvaiele şi 
dislocă pietre din pavaj, pe care le folosesc 
contra jandarmilor. Incidentul se înscrie pe 
linia izolationismului cultural promovat de 
istoric şi contribuie la creşterea popularității 
sale, găsind susținători în rândul mai multor 
oameni de cultură (Sadoveanu, Coşbuc, Şt. 
O. Iosif, Eugen Lovinescu, Aurel C. Popovici 
scriu un manifest de aprobare, intitulat Chemare). 

Un alt eveniment major care a 
determinat reacția universitarilor l-a reprezentat 
primul război mondial. Universitarii şi-au 
exprimat opțiunea de intervenție a 
României în conflict de partea Antantei încă 
din 5 septembrie 1914, printr-un memoriu 
trimis regelui şi primului ministru. 

În condițiile în care aceasta a fost şi 
atitudinea adoptată oficial la capătul celor 2 
ani de neutralitate, se poate aprecia că 
universitarii au evaluat corect situația 
internațională. Debutul României în primul 
război mondial a condus la schimbări 
substanţiale în activitatea Universității din 
Bucureşti. Astfel, în fruntea Universităţii s-a 
produs, în august 1916, o rocadă datorată 
mobilizării rectorului I. Athanasiu. 
Înlocuitorul era decanul Facultății de Litere 
şi filosofie, loan Bogdan, care deținea 
concomitent şi funcția de prorector. Deşi 
situația era dificilă, principala preocupare a 


universitarilor aflați la Bucureşti a fost 
continuarea activității didactice. În vederea 
atingerii acestui obiectiv, I. Bogdan a 
convocat, la 15 noiembrie 1916, Senatul 
universitar, din care făceau parte Gheorghe 
Ţiţeica, D.  Evolceanu, I. Mihăilescu, 
Dragomir Demetrescu. Senatul a decis 
ținerea pe mai departe a cursurilor şi 
numirea la facultățile lipsite de decan a câte 
unui prodecan dintre cei mai vechi profesori 
ai instituțiilor respective, prin aceste măsuri 
încercându-se menținerea unei relative 
normalitati în Universitate. Totuşi, din data 
de 23 noiembrie/6 decembrie 1916, când 
Capitala a fost ocupată de trupele germane, 
situația s-a deteriorat rapid. Localul 
Universității a devenit chiar din a doua zi 
ținta autorităților ocupante, nerăbdătoare să 
stabilească aici Cartierul Statului Major al 
armatei. În pofida demersurilor repetate ale 
prorectorului pe lângă Prefectura poliției, 
cursurile au fost suspendate la 7 decembrie, 
iar Universitatea închisă. Profesorii, deloc 
dispuşi să se conformeze şi sperând că vor 
obține autorizația de reluare a activității, 
s-au întrunit în Consiliu profesoral la 
8 decembrie 1916, hotărând ca, din pricina 
descompletării corpului didactic, un 
profesor să predea cursuri la mai multe 
discipline, iar şefii de lucrări să-i suplinească 
pe profesorii plecați. 

Dorinţa de a păstra funcționalitatea 
Universităţii s-a lovit de unele neajunsuri. 
De exemplu, din cauza mobilizării sau a 
retragerii în Moldova, corpul didactic al 
Universităţii a fost dramatic limitat, circa 2/3 
din catedre rămânând vacante. Mai concret, 
la Facultatea de Ştiinţe din 20 de profesori 
rămân în Bucureştiul ocupat 5, la Facultatea 

de Drept din 12 profesori rămân 2, la 
Facultatea de Litere din 18 cadre didactice 
rămân 10, la Facultatea de Medicină din 29 
de profesori rămân 11, iar la Facultatea de 
teologie din 8 rămân 4. Din aceleaşi motive a 
scăzut şi numărul studenţilor, astfel încât, 
dacă în anul universitar 1915-1916 erau 
înscrişi 4.380 studenţi, în anul 1916-1917 cifra 
lor ajunge la 2.701. 

In pofida acestei evidențe descurajante, 
încercarea de redeschidere a Universităţii a 
fost constantă, materializată însă abia peste 
un an din cauza „lipsei de încredere în 
corpul profesoral şi studențesc”. Nu puțini 
au fost profesorii care, consideraţi periculoşi, 
au fost arestați şi persecutați, sau cei cărora li 
s-a stabilit domiciliu forțat, spre ilustrare, 
Ştefan si Mina Minovici, Constantin 
Rădulescu-Motru. Alţii s-au implicat în 
conservarea zestrei culturale. Este cazul lui 
D. Onciul, care a avut un rol important în 
apărarea patrimoniului  arhivistic al 
Academiei şi a îndemnat la rezistență şi la 
încredere în victorie. Sunt elocvente 
cuvintele sale: „În trecutul nostru țara şi 
neamul au fost adeseori supuse la grele 
încercări şi la mari jertfe. Dar cu toate 
răstriştele vremilor, dezvoltarea noastră 
istorică în statul national a mers mereu 
înainte... Să avem deci credinţă tare în steaua 
noastră!... Binele şi mărirea statului mai 
înainte de toate, mai presus de toate”7. 

Principalul aspect care a preocupat 
conducerea Universității în perioada 
suspendării cursurilor a fost evitarea mutării 
în local a ofițerilor germani. Pentru aceasta s-a 
încercat conservarea bibliotecii, a laboratoarelor 
şi a Muzeului național de antichități, sarcină 
dificilă din pricina jafului la care se dedau 


ocupanții. Cu greutate s-a reuşit, în condițiile 
în care în aprilie 1917 în Universitate se 
instalase departamentul IV al Statului Major 
al armatei germane, păstrarea sălilor 
secretariatelor şi celei a rectoratului, unde 
s-au depozitat parti din arhiva Universității. 
Părăsirea după câteva luni a localului de 
către ofițeri a provocat pierderi consistente 
în zestrea materială a instituției, scaune, 
mese, birouri, covoare fiind luate abuziv de 
ocupanti. Apărea, aşadar, o nouă piedică in 
redeschiderea cursurilor, piedică pe care 
loan Bogdan a căutat să o înlăture solicitând 
o subvenție în valoare de 3.000 de lei de la 
Casa Şcoalelor, în vederea reparării clădirii şi 
a completării mobilierului. 

Aşa cum aminteam, perseverenta 
istoricului loan Bogdan a dat roade, la 
3 decembrie 1917 reluându-se cursurile la 
Facultatea de Medicină. Izbânda avea o 
explicație: personalul medical al armatei 
germane suferise pierderi, apărând necesitatea 
de noi cadre medicale care să asigure 
asistența medicală a ocupanților. Indiferent de 
motiv, precedentul se crease şi reînceperea 
activității in Universitate devenise o 
certitudine, în martie 1918 facultățile de 
Litere şi filosofie, Ştiinţe si Teologie 
redeschizându-se. O situație specială exista 
la Facultatea de Drept, unde din cei 20 de 
profesori, 12 conferentiari şi docenti, se mai 
afla în Bucureşti un singur profesor titular, 
Constantin C. Arion, care îndeplinea şi 
funcția de prodecan al instituției. 

Chiar dacă cursurile au fost reluate, 
condițiile de studiu se dovedeau 
nesatisfăcătoare, lipsa cadrelor didactice 
fiind completată de inaccesibilitatea bibliotecii, 
al cărei personal era mobilizat. 


27 Ştefan Ştefănescu, Mari istorici şi ideea de unitate națională: Dimitrie Onciul, în „Analele Universității Spiru 


Haret”, seria Istorie, an 1999, nr. 2, p. 17. 


CRISTINA GUDIN 


UNIVERSITATEA DIN BUCUREŞTI 
1864-2014 


109 


Mai mult, anul de studiu s-a redus la un 
semestru, cel de vară, pentru a nu fi 
prejudiciati studenţii. La 4 iunie 1918, 
Senatul universitar decidea că cele trei luni 
de cursuri pot fi asimilate unui an întreg, cu 
precizarea că aceasta era o măsură excepțională. 
Punctarea implicării universitarilor în 
evoluția evenimentelor care au afectat 
România în a doua parte a modernității ar fi 
incompletă fără precizarea demersurilor 
profesorilor care au susținut înfăptuirea 
unirii. Cadrele didactice refugiate, împreună 
cu cele ieşene au fondat Asociaţia profesorilor 
universitari din România, cu rol determinant 
în constituirea unei delegații care a 
promovat cauza românilor în străinătate. 
Asociația, înființată la 3 aprilie 1917, îşi 
fixase ca obiective: „să strângă legăturile de 
colegialitate între cadrele didactice 
superioare, să studieze şi să înainteze soluții 
în problematica învățământului general şi a 
celui universitar în special, să contribuie la 
dezvoltarea tuturor ştiinţelor, să se preocupe 
de îndrumarea învățământului superior al 
ştiinţelor aplicate, să cultive sentimentul 
național în rândurile tinerimii universitare, să 
apere interesele şi prestigiul universităților din 
România, să orienteze cercetările ştiinţifice 
spre domeniile interesului socio-economic”. 
Între profesorii refugiați în Moldova 
sau în afara țării, mai ales la Paris, merită a fi 
menționați câțiva dintre aceia care au activat 
în sensul sprijinirii obiectivului național. 
Este cazul mediciniştilor loan Cantacuzino, 
Thoma Ionescu, Constantin Angelescu, 
Gheorghe Marinescu, Athanasie Demosthene, 
al profesorilor de la Facultatea de Ştiinţe din 
Bucureşti Constantin Istrati, Ermil Pangrati, 
Nicolae Coculescu, al profesorilor de la 


Facultatea de Litere Simion Mândrescu, 
George Murnu, Charles Drouhet, G. Aslan 
sau al juriştilor Toma Stelian, George 
G.Mironescu, Emil Djuvara, Nicolae N. 
Basilescu, Constantin  Dissescu, Istrate 
Micescu, Constantin Sipsom, Em. Antonescu 
şi Dumitru Negulescu. 

Aportul lor a fost important, Nicolae 
Titulescu, de pildă, participând ca prim 
delegat al României la Conferința de pace de 
la Paris. Alţii, luând legătura cu profesori şi 
politicieni din Franţa, Anglia, S.U.A., au 
contribuit la explicarea  dezideratelor 
româneşti şi la conturarea unui curent de 
opinie favorabil. 

Cea mai importantă misiune a fost 
întâlnirea produsă la 27 octombrie 1917 între 
preşedintele Franţei Raymond Poincaré şi o 
delegație de universitari români. 

În străinătate, universitarii s-au 
organizat în comitete (de exemplu, în 
ianuarie 1918 a apărut comitetul franco- 
român, care a discutat cu preşedintele 
Senatului francez şi cu prim-ministrul G. 
Clemenceau; Comitetul Pro-Romeni de la 
Roma) ori ligi (Liga Națională Română, 
apărută la 5 iulie 1918 în S.U.A.) şi asociații 
(Asociaţia pentru ajutor de război din S.U.A., 
prezidată de Paul Negulescu; Societatea 
anglo-română, organizată în 1917 la Londra). 
Universitarii români au ținut conferințe la 
Paris, Marsilia, Nantes, Le Havre sau cursuri 
la instituţii prestigioase de învățământ (Ecole 
des hautes études sociales din Paris). 

Activitatea prounionista a profesorilor 
superiori a fost completată de apariţii in 
gazetele occidentale şi de publicarea unor 
studii /lucrări între care amintim câteva, si 
anume: Histoire des relations entre la France et 


ÎNFIINȚAREA UNIVERSITĂȚII DIN BUCUREŞTI ŞI EVOLUȚIA EI PÂNĂ LA 1918 


UNIVERSITATEA DIN BUCUREŞTI 
1864-2014 


110 


les roumains, Pages roumaines (Nicolae Iorga), 
La Roumanie dans la guerre et dans la paix 
(Nicolae Basilescu), Aperçus sur la question 
roumaine (George G. Mironescu), România si 
războiul mondial (Simion Mandrescu)?8. 
Datorită rolului avut în susținerea 
egalităţii sociale, politice şi naţionale, dar şi a 
limbii şi culturii naționale, se impun câteva 
precizări legate de Liga pentru Unitatea 
Culturală a tuturor Românilor, organizație 
care milita pentru egalitate socială, 
politică şi naţională dar şi pentru limba 
şi cultura română, şi care a luat ființă la 
15 septembrie 1890, din inițiativa unor 
studenţi şi personalități culturale care s-au 
întrunit la Universitatea din Bucuresti. 
Pentru atingerea obiectivelor menționate se 
recurgea, potrivit statutelor, la: înființarea de 
săli de lectură şi biblioteci, tipărirea de cărți 
în ediţii populare, sprijinirea publicaţiilor 
care ar susține obiectivele organizaţiei, 
conferințe şi întruniri publice, sărbătorirea 
datelor semnificative pentru trecutul 
poporului român, organizarea de congrese 
anuale pentru membrii societății, formarea 
unui fond de sprijin prin cotizatii, donații. 
Succesul societății a determinat deschiderea 
mai multor secții la Ploieşti, Craiova, Galati, 
Turnu Severin, Piteşti, Târgovişte, Giurgiu, 
Brăila, Focşani, Bârlad, Buzău, Turnu 
Măgurele. Totodată, se întemeiază secții în 
afara granițelor la Paris, Anvers, Berlin. Liga 
a desfăşurat o bogată activitate politică 
pentru întărirea unității naționale şi a emis 
primul Apel pentru apararea drepturilor 
românilor la data de 24 ianuarie 1891. Din 
1914 devine Liga pentru unitatea politică a 
tuturor românilor. Începutul primului război 


mondial îi obligă pe membrii Ligii să îşi 
precizeze poziția fata de evenimente, asa 
încât aceştia se exprimă public pentru 
participare, argumentată după cum 
urmează: „Trista experiență a dovedit că 
unitatea culturală, fără unitate politică, nu 
are nicio chezăşie. Pentru păstrarea unității 
culturale, ni se impune unitatea politică”. În 
vederea promovării propriilor obiective, 
organizația s-a servit de publicaţii precum: 
„Liga Culturală”, „Calendarul Ligii”, „Liga 
Română”, „Revista Ligii Culturale”, 
„Buletinul Ligii Culturale” etc. Preşedinţii 
Ligii până la primul război mondial au fost: 
Alexandru Hristea Orăscu (1890-1892), 
Grigore Brătianu (1892-1893), Vasile A. 
Urechia (1893-1897), Mihai Vlădescu 
(1897-1903), Petru Grădişteanu (1903-1908), 
Sava Şomănescu (1908-1910), Virgil Arion 
(1910-1914), Vasile Lucaciu (1914-1918). 
Pentru a întregi tabloul implicării 
universitarilor bucureşteni în evenimentele 
importante ale epocii moderne, menționăm 
că nici studenții Capitalei nu au rămas pasivi 
în momentele determinante pentru tara. De 
pildă, ei manifestă un interes constant 
pentru derularea războiului de 
independență, la care doresc să ia parte. În 
acest sens, la începutul anului 1877 studenţii 
au solicitat ministrului de Război ca 
instructori militari desemnați de acesta să-i 
pregătească pentru eventualitatea în care 
„drepturile țării ar avea trebuinta de a fi 
apărate cu arma”. În continuarea cererii, 
studenţii de la facultățile de Medicină şi 
Drept, mai ales, au început pregătirea 
militară, formând un batalion de vânători. 


28 Silvia Ioanid, Contribuția universităților din Bucuresti şi laşi la unirea Transilvaniei cu România, în „Analele 
Universităţii Bucureşti. Istorie”, an XVIII (1969), 1963, pp. 56-58. 

Odată început conflictul, tinerii de la 
Universitatea din Bucureşti s-au înscris ca 
voluntari. Disponibilitatea şi curajul lor nu 
au trecut neobservate, astfel încât in 
primăvara lui 1877 generalul doctor Carol 
Davila, şef al serviciului sanitar al armatei, 
le-a propus studenților medicinişti să se înscrie 
ca voluntari pe ambulante, completând 
efectivele insuficiente de medici. Rezultatul a 
constat în participarea a 14 tineri de la 
Facultatea de Medicină la luptele de la 
Plevna, Grivița şi Vidin, tineri care la 
finalizarea războiului au fost răsplătiți 
pentru prestaţia lor cu gradul de sergent. 
Pentru merite deosebite, unii dintre ei 
(Constantin I.Istrati şi Gheorghe Sabin) au 
fost decorați cu Virtutea militară de argint. 
Nu trebuie omis că şi în rândul tinerilor care 
s-au alăturat ca voluntari armatei s-au 
înregistrat victime, mai mulți murind de tifos. 
Proclamarea independenţei a constituit 
un moment în care conectarea tinerilor la 
realitățile epocii a fost evidentă, aceştia, 
entuziasmați, organizând adevărate 
manifestații pentru accentuarea semnificației 
istorice. A doua zi, pe 10 mai 1877, sute de 
studenți purtând torte aprinse şi steagul 
Universităţii s-au îndreptat spre palatul 
domnesc, acompaniati de muzica militară si 
de mii de spectatori. Împreună l-au felicitat 
pe Carol I şi au intonat imnul national, scenă 
repetată la casa prim-ministrului I. C. 
Brătianu şi a celui de Externe, M. 


Kogălniceanu. Ecouri ale acțiunii studenților 
s-au păstrat în paginile ziarelor „Românul” 
ori „Lelegraful”, care redau în culori vii 
atmosfera acelei zile2. 

În perioada neutralității, studenții 
bucureşteni au pledat în cadrul congreselor 
de la Galaţi (1915) şi Bucureşti (1916) pentru 
participarea României la război de partea 
Antantei si pentru includerea tuturor 
provinciilor locuite de conationali între 
granițele statului român. 

În toamna lui 1918 la Bucureşti a 
apărut o organizație patriotică, Garda civică, 
în componența căreia se găseau şi studenți 
motivaţi să-şi impulsioneze colegii în sensul 
participării la luptă. Perioada ocupației 
germane a însemnat dezorganizarea 
activității Universității din Bucureşti, fapt 
care a afectat tinerii inmatriculati la diferite 
facultăţi. Pe de o parte cursurile au fost 
suspendate, pe de alta mai multi studenți au 
fost mobilizați, ceea ce le-a compromis 
parcursul şcolar. Oficialii Universității au 
găsit o soluție pentru acestă situație, 
echivalând cele 3 luni de cursuri ținute in 
1918 cu un an universitar complet. Şi 
studenții mobilizați care pierduseră 2 ani de 
studiu au cerut ca statutul lor particular din 
timpul războiului să fie menţionat pe 
diplomele de licență, pentru a beneficia de o 
oarecare înlesnire la încadrare comparativ cu 
colegii care, rămaşi acasă, avuseseră 
posibilitatea de a se pregăti în alte condiţii. 


29 Tlie Şendrulescu, Atitudinea studenților Universităţii din Bucureşti fată de războiul de independență din 1877- 
1878, în „Analele Universităţii Bucureşti. Istorie”, an XVI, 1967, pp. 76, 78-79. 

Concluzii 


Universitatea din Bucureşti în intervalul 
1864-1918 a stat sub semnul strădaniilor 
organizatorice, fapt probat de repetatele 
regulamente elaborate la nivelul fiecărei 
facultăți şi de multiplele modificări aduse 
legislației privind învățământul superior. Tendința 
de evoluție a acestei trepte de învățământ 
este evidentă şi se reflectă în diversificarea 
structurii Universității, în lărgirea ofertei 
educaționale, observabilă din analizarea 
programelor de studiu, în configurarea 
mediului propice cercetării prin amenajarea 
de biblioteci, laboratoare, institute. 

Debutul a fost tributar restricțiilor 
bugetare, dotărilor insuficiente, spațiilor improprii, 
personalului didactic aflat uneori la granița 
dintre diletantism şi profesionalism, dar aceste 
dificultăți au fost depășite treptat. Soluțiile au 
constat într-o mai bună administrare a acestui 
sector al învățământului, în procurarea 
mijloacelor didactice necesare şi perfecționarea 
cadrelor universitare. Spre centrele universitare 
apusene se îndreaptă toţi aceia care doreau 
să dea pregătirii dobândite în tara un plus de 
valoare, fapt demonstrat de bune referințe 
care au însoțit stagiile de studii ale multora. 
Calitatea ştiinţifică a profesorilor care au 
activat în centrul universitar bucureştean a 
fost recunoscută de înalte foruri de cultură 
europeană, de colaborările profesionale cu 
savanți occidentali, de invitatiile de participare la 
congrese şi conferințe internaționale. 


Şi în privința localului destinat 
Universității progresele s-au făcut simtite, fie 
printr-o mai bună gestionare a spaţiului 
existent, fie prin alocarea de noi clădiri 
pentru activitățile didactice superioare. 

Progrese s-au înregistrat şi în privința 
numărului de studenţi, la aceasta contribuind 
şi legea asupra învățământului secundar şi 
superior a lui Haret care, simplificând examenul 
de absolvire a liceului, a permis mai multor 
tineri să-şi continue instruirea. Pentru intervalul 
anunţat, o noutate o constituie pătrunderea la 
nivelul acestei trepte a învățământului 
a fetelor, aspect aflat în concordanță 
cu schimbările de mentalitate din 
societatea românească. 

Departe de a rămâne cantonati în sfera 
preocupărilor intelectuale, profesorii universitari 
din Bucureşti au urmărit cu interes şi au luat 
parte la evenimentele socio-politice care au 
marcat perioada, transformându-se, nu o 
dată, în vectori de opinie. Este de semnalat, 
pe această linie, implicarea universitarilor în 
materializarea programului reformator din 
vremea domniei lui Alexandru loan Cuza şi 
a lui Carol I, în susținerea intereselor țării 
de-a lungul războiului de independenţă sau 
în pledarea cauzei românilor în vremea 
primei conflagrații mondiale. 


CRISTINA GUDIN 


Universitatea din Bucureşti 
în anii interbelici 


rimul război mondial a dus 

la împlinirea aspirațiilor 

națiunii române, formarea 

unui stat al tuturor românilor 

şi reforme democratice şi 
sociale care au instaurat un nou climat, de 
dezvoltare generală a României, inclusiv în 
domeniul învățământului superior. După 
1918, sistemul învățământului superior românesc 
s-a amplificat în proporții considerabile. Au 
apărut, odată cu constituirea României Mari, 
noi centre universitare. În 1919 au fost 
românizate cele două universități de la Cluj şi 
Cernăuţi, în cazul primei instituții prezența 
cadrelor didactice de la Universitatea din 
Bucureşti în procesul consolidării sale fiind 
salutară. În 1920 a fost înființată Şcoala 
Politehnică de la Timişoara, iar în 1926 a fost 
creată facultatea de teologie la Chişinău, 
subordonată organizatoric Universității din 


laşi. In acest vechi centru universitar, în 1937, 
s-a fondat Şcoala Politehnică „Gheorghe Asachi”. 
La Cluj, în afara Universităţii „Ferdinand I”, 
mai funcționau Academia de Înalte Studii 
Comerciale şi Industriale, creată de maghiari 
în 1902 şi românizată în 1920 şi Academia de 
agricultură, întemeiată în 1906, reorganizată 
de administrația românească în anii 1919- 
1921. Universitatea bucureşteană, chiar şi în 
această nouă configurație, continua să se afle 
pe o poziţie hegemonică şi va exercita 
permanent o forță de atracție pentru 
universitarii din provincie. Euforiei primilor 
ani de la unirea din 1918, când păreau că 
ambițiile statului român erau realizabile, îi 
vor urma evoluţii contradictorii, care vor 
avea repercusiuni şi asupra Universității din 
Bucureşti, profund integrată în viata politică, 
în politicile educaționale şi culturale, în 
militanismele civice şi politice, în instituțiile 


Acest capitol reia textul din Adina Berciu-Draghicescu, Ovidiu Bozgan, O istorie a Universităţii din Bucuresti 


1864-2004, Bucureşti, 2004, cu unele modificări. 

publice care solicitau expertize şi competențe 
la cel mai avansat nivel, în viata socială 
în ansamblu. Toate aceastea au asigurat 


Universităţii din Bucureşti o vizibilitate fără 
egal în întreaga sa istorie. 


Bucureşti, centru cultural şi ştiinţific al României Mari 


Chiar în condițiile unui început de 
demetropolizare a ştiinţei şi culturii, oraşul 
Bucureşti îşi păstra primatul în aceste domenii 
pe ansamblul țării. Perioada interbelică 
corespunde unei eflorescente pe toate planurile, 
implicit cultural şi ştiinţific. Este un spectacol 
uluitor oraşul Bucureşti, cu multitudinea de 
instituții, asociații, societăți savante, muzee, 
biblioteci care se constituiau într-un sistem 
de informare şi de educaţie pus la dispoziția 
studenților. Spaţiul nu permite decât evocarea 
selectivă a acestor instituții şi este suficient pentru 
a se convinge oricine de intențiile clasei politice 


de a scoate România, prin intermediul culturii, 
progresului ştiinţific şi tehnologizării din 
situația periferică de stat subdezvoltat. 
Existau Fundatiile Regale, care, datorită 
fondurilor de care dispuneau, jucau un rol 
important în încurajarea culturii şi ştiinţei 
atât la nivel popular, cât şi academic. În 1923, 
printr-o lege din 23 ocotmbrie, s-au pus bazele 
Fundaţiei culturale principele Carol, care îşi 
propunea înființarea căminelor culturale în 
mediul rural şi, din mai 1934, stimula şi finanța 
activitatea socială a echipelor regale studentesti!. 
Directorul fundației era Dimitrie Gusti. De 


Dimitrie Gusti şi membrii echipelor regale studenţeşti 


Carol II a lansat ideea echipelor studenţeşti care urmau cursuri premergătoare în aprilie-mai, realizau 


anchete sociale în mediul rural timp de 3 luni, iar în octombrie trebuiau să organizeze expoziții pe baza 


materialului colectat. 

altfel, aşa cum se va observa, în fruntea unor 
asociații, instituții si societăți figurau 
profesori ai Universităţii din Bucureşti, în 
multe cazuri ca fondatori. 

Prin legea din 14 aprilie 1933 s-a creat 
Uniunea Fundațiilor Culturale Regale din România, 
care cuprindea: 1. Fundaţia Universitară 
Carol I (1891); 2. Fundaţia Culturală 
Principele Carol (1923); 3. Fundaţia Regele 
Ferdinand I, creată la Iasi în februarie 1926 în 
vederea încurajării cercetărilor în fizică şi 
ştiinţele naturale; 4. Institutul de cercetări 
ştiinţifice Carol II, creat la Cluj la 27 iulie 1931; 
5. Filarmonica (apare în regulamentul din 
1938 pentru aplicarea legii din 1933). Prin 
aceeaşi lege s-a înființat Fundația pentru literatură 
şi artă „Regele Carol II”, condusă de Alexandru 
Rossetti şi care edita, între altele, prestigioasa 
Revista Fundațiilor Regale (1934-1947). Evident, 
conducătorul acestei uniuni era regele, ajutat 
de un consiliu al Fundațiilor Culturale Regale, 
format din directorii fundațiilor şi personalități 
numite de monarh. Rolul acestor fundații în 
sprijinirea cercetării ştiinţifice, în subvenţionarea 
creației culturale dar şi în impulsionarea 
culturii de masă şi a ridicării nivelului de 
viata în mediul rural - mai ales prin căminele 
culturale - este important, cercetări ulterioare 
trebuind să dimensioneze acest rol. 

Capitala României era gazda celor mai 
numeroase instituții de cercetare, fie în 
direcții social-umaniste, fie în direcții economice 
şi tehnico-stiintifice. Dintre acestea amintim: 
Institutul Social Român, Institutul de ştiinţe 
administrative din România condus de Paul 


Negulescu (1928), Institutul sud-est european, 
Institutul economic românesc (fondat în 1921), 
Institutul pentru studiul conjuncturii economice 
(1933), Institutul central de statistică (1934), 
Institutul național român pentru studiul amenajării 
şi folosirii izvoarelor de energie (1926), Institutul 
român de organizare ştiinţifică a muncii (1927), 
Institutul de cercetări agronomice ale României 
(1927), Institutul pentru studiul istoriei universale, 
fondat de Nicolae lorga în 19362, Institutul de 
antropologie, fondat de Francisc Rainer în 
1940, Institutul de istorie națională fondat de 
Constantin C. Giurescu şi recunoscut în 1942. 


Institutul de Cercetări Agronomice al României 


Pe lângă acestea, funcționau la Bucureşti 
o serie de institute culturale străine, care 
facilitau contactele şi cunoaşterea reciprocă 
dintre români şi diverse alte state şi accesul 
la culturi importante. În această ordine de idei, 
activau Institutul de cultură italiană (1922, fondat 
de Ramiro Ortiz şi care publica revista Roma), 


2 Institutul s-a creat prin legea din 29 decembrie 1936 şi a beneficiat de casa lui Nicolae Iorga, donată 
statului, dar donatorul avea drept de folosință viageră. Prin decretul-lege din 25 februarie 1938, institutul 

Institutul francez de înalte studii (1924), 
Institutul american, Institutul britanică, 
Institutul de cultură polonă, Institutul german. 

Fără discuţie, ținând cont de francofilia 
ambiantă, institutul francez a avut cel mai 
mare impact asupra intelectualitatii româneşti. 
Preliminariile înființării sale sunt constituite 
de activitățile Misiunii Universitare Franceze, 
care a apărut prin semnarea unei convenții la 
15 iunie 1919, prin care se punea la dispoziția 
României un număr de profesori francezi, 
care, în majoritate, au funcționat în învățământul 
secundar, în special în Transilvania. În fond, 
era vorba de contracararea influenței culturale 
germane, sporirea influenţei culturale franceze 
trebuind să consolideze alianța franco-română. 
Institutul Francez fost creat la 29 mai 1924, 
prin diligentele unui comitet franco-român 
condus de geograful Emmanuel de Martonne 
şi format de Ioan Cantacuzino, Nicolae Iorga, 
Henri Focillon şi Mario Roques. Misiunea 
institutului era pe de o parte de a primi 
tineri cercetători francezi la Bucureşti timp 
de 1-2 ani pentru studii, iar pe de altă parte 
de a asigura celor 4 universități româneşti 
vizite ale unor profesori francezi. Treptat 
activitatea institutului s-a diversificat, în 
sensul acordării de burse pentru tineri 


intelectuali români pentru a studia în Franța, 
organizării de biblioteci de carte franceză şi 
în provincie, coordonării activității misiunii 
universitare franceze în România. Printre 
profesorii care au conferentiat în România in 
1924-1927 sub auspiciile Institutului Francez 
amintim pe Léon Duguit, Jérôme Carcopino, 
Louis Sergeant, Ferdinand Lot, Paul Montel. 
In 1928-1929 institutul a publicat o revista 
proprie, denumită Mélanges. Convenţia din 
1919 era totuşi un document modest. În condiţiile 
expansiunii germane în Europa de Sud-Est, 
Franța a încercat să ridice la un nivel mai 
înalt raporturile culturale cu aliatul român. 
La 31 martie 1939 a fost semnat un acord 
pentru dezvoltarea relaţiilor intelectuale dintre 
cele două tari, cu prevederi favorabile pentru 
statul român, privind problemele financiare 
şi echivalarea diplomelor, punând mai mult 
accentul pe reciprocitate şi pe schimburi 
sistematice, stabilite de comun acord. Institutul 
Francez devenea instituția oficială a statului 
francez căruia i se atribuia aplicarea acestei 
politici. În momentul în care guvernul comunist 
de la Bucureşti a denunţat la 19 noiembrie 
1948 acest acord, principala victimă a fost 
tocmai Institutul Francez. 


se unea cu catedra de istorie universală de la Universitatea din Bucureşti. Directorul institutului era numit 
pe viata, iar Ministerul Educaţiei Nationale acorda subvenţii bugetare. Vezi şi Ana Maria Ciobanu et alii, 
Institutul de istorie „Nicolae Iorga” 1937-1948, Bucureşti, 2009. 

Sub auspiciile Asociaţiei Anglo-Române (creată în 1927), patronată de Carol II, în octombrie 1937 a fost 
inaugurată Şcoala de limbă şi literatură engleză. La 12 octombrie 1938, în prezenţa lordului Loyd of 
Dobbran, preşedintele British Council, a fost creat Institutul Britanic al Asociaţiei Anglo-Române, care 
avea ca obiective organizarea de cursuri de limbă engleză, conferinţe şi cursuri de literatură şi civilizație 
britanică. Aceste cursuri se eşalonau pe 3-5 ani şi se soldau cu The Cambridge Certificate of Proficiency in 
English. Comitetul care superviza activitatea institutului era format din George Oprescu, Victor Vâlcovici, 
Dimitrie G. Mateescu (secretarul general al Asociaţiei Anglo-Române), John Amery, conducătorul efectiv 
al şcolii. Carol al II-lea a donat o proprietate pentru construirea unui local propriu, în martie 1940 Ministerul 

Institutul cultural italian are la origine 
inițiativa lui Ramiro Ortiz, profesor la 
catedra de italiană a Universității din 
Bucuresti, care pune bazele unei asociatii 
private in 1922 (sau, dupa alte informatii, in 
1924) pentru promovarea relatiilor culturale 
reciproce. In 1933, institutul lui Ortiz este 
preluat de statul italian si prin conventia 
culturală încheiată între Italia, încă fascistă, 
şi România, la 8 aprilie 1943, devenea 
instituția care gestiona, în bună măsură, 
politica culturală italiană în tara noastră. Ca 
şi în cazul francez, când la 4 martie 1950 
regimul comunist din România denunță 
convenția din 1943, acest lucru implică şi 
închiderea Institutul italian de cultură. 

Există puţine informaţii despre prezența, 
instituționalizată in România a culturii şi 
ştiinţei germane. Un institut german pentru 
ştiinţă s-ar fi creat in 1937, este menționat în 
acordul cultural bilateral din 1942 şi s-a 
pierdut în decor după 23 august 1944. 

Institutul american s-a fondat în 1932 
de către Societatea Amicii S.U.A., la rândul său 
creată în 1925, sub patronajul lui I. G. Duca. 
Conducerea institutului era asigurată de un 
comitet executiv format din Mihail Oromolu 
(preşedinte), Nicolae Petrescu (vicepreşedinte), 
Sabin Manuilă (vicepreşedinte), Vintilă Ciocâlteu, 
Emil Crăciun, Nicolae lonescu-Mihăeşti, 
Grigorie T. Popa (în principal, cercetători şi 
profesori la facultățile de medicină care 
beneficiaseră de burse Rockefeller pentru a 
studia în SUA). Institutul american avea 5 
secțiuni (Ştiinţe sociale, ştiinţe naturale, 
filosofie şi religie, ştiinţe medicale, arte şi 
literatură). Urmau să se organizeze cursuri, 


conferințe şi chiar cursuri de limba engleză. 
Printre obiectivele institutului figurau 
înființarea unei biblioteci de carte americană, 
intensificarea relațiilor dintre SUA şi 
România, îndrumarea studenților români la 
studii în universitățile americane, publicarea 
unui buletin. Guvernul SUA nu pare să se fi 
interesat de activitatea acestuia. 

Stimularea activității umaniste şi 
ştiinţifice se realiza şi prin intermediul 
societăților savante, în care rolul profesorilor 
de la Universitatea din Bucureşti era esențial. 
Cele mai multe erau din specialităţile 
medicale: Societatea de neurologie şi psihiatrie 
(fondată în 1905, din 1918 Societatea de 
Neurologie), Societatea anatomică (preşedinte 
Aurel Babeş), Societatea de chimie din România 
fondată de Ştefan Minovici în 1919, Societatea 
de chirurgie (preşedinţii erau, de regulă, 
profesori de la facultatea de medicină din 
Bucureşti), Societatea de urologie, obstetrică și 
ginecologie din București (preşedinte Nicolae 
Gheorghiu, 1919), Societatea medicală a spitalelor 
din Bucureşti (I. Nanu-Muscel, D. Danielopolu, 
1919), Societatea de ginecologie (1923, preşedinte 
Constantin Daniel), Societatea română de 
oto-rino-laringologie fondată de Alexandru 
Costinoiu, Societatea română de oftalmologie 
(1922), Societatea de hidrologie şi climatologie 
din Bucureşti, fondată în 1922 de Anibal 
Teohari (în 1869 Carol Davila fondase o 
societate de hidrologie, care a funcționat 
câțiva ani), Societatea de oto-neuro-oculistica 
fondată de Gheorghe Marinescu în 1924, 
Societatea de electrologie şi radiologie medicală 
din Bucureşti (1924), Societatea de balneologie 


Trezoreriei de la Londra a aprobat fondurile necesare, dar evoluția rapidă a evenimentelor a dus la 
abandonarea proiectului. Cf. Dennis Deletant, Good wine needs a bush. The British Council and Romania, 1937 
to 1990, in vol. In and out of focus. Romania and Britain. Relations and perspectives from 1930 to the present. 
Edited by Dennis Deletant, Bucuresti, 2005, pp. 17-24. 

(1926), Societatea de medicină legală (1928), 
Societatea de pediatrie din Bucureşti (în 1912 
Nicolae Tomescu a creat o Societate de 
pediatrie şi protecția primei copilării, care s-a 
desființat în 1916; la 22 martie 1929 Mihail 
Manicatide fondează Societatea de pediatrie 
din Bucureşti, care coordona activitatea 
tuturor pediatrilor din tara şi îşi publica 
dările de seamă în Bulletin de la Société de 
Pédiatrie de Paris; Manicatide va fi 
presedintele ei pana in 1934, apoi in 1936), 
Societatea română de dermatologie si sifiligrafie 
(1928, presedinte Stefan Nicolau), Societatea 
pentru studiul tuberculozei (1930), Societatea de 
cultură fizică (1932), Societatea română de 
urologie (1933, preşedinte Nicolae Hortolomei), 
Asociația română contra cancerului (1933, 
preşedinte Constantin Daniel; asociația dispunea 
la Bucureşti de un centru anticanceros; în 
noiembrie 1936 şi-a schimbat denumirea în 
Societatea română de cancerologie), Societatea de 
endocrinologie (1935, preşedinte C. I. Parhon), 
Societatea română de stomatologie (1938). 
Societăţile medicale aveau un rol foarte 
important în societatea românească. În 
primul rând, erau un cadru care favoriza 
creația originală şi organizarea profesională, 
perfecționarea continuă în domeniu şi 
valorificarea cercetărilor, deoarece aproape 
toate societățile medicale aveau un periodic 
propriu. Deseori aceste societăți au impus în 
învățământul medical noi specialități, 
valorificând recentele descoperiri pe care le 
înregistra cercetarea medicală în Europa 
Occidentală şi SUA. Apoi, aceste societăți se 
constituiau de câte ori era cazul în veritabile 
grupuri de presiune în vederea sensibilizării 
opiniei publice şi a autorităților în momentul 
în care se discutau proiectele legislative 
vizând domeniul sănătății publice. Nu în 
ultimul rând, societăţile reuşeau să mobilizeze 


surse financiare din domeniul public sau din 
sectorul privat în direcţiile considerate de 
acestea prioritare, dând coerență actului 
filantropic şi patronajului. 

Mai funcționau Societatea naturaliştilor 
din România, întemeiată de Andrei Popovici- 
Bâznoşanu încă în 1899, Societatea română de 
biologie, creată de loan Cantacuzino în 1907, 
Societatea numismatică română (1903), Societatea 
politehnică (1882), Societatea regală română de 
geografie (1875), Societatea română de filozofie, 
înființată de Constantin Rădulescu-Motru în 
1922, Societatea română de ştiinţe (fondată in 
1890, divizată în secțiuni de matematică, 
fizică, chimie şi ştiinţe naturale), condusă 
mult timp de Dragomir Hurmuzescu. O 
instituție importantă era  Aşezământul 
cultural „I.C. Brătianu”, care a fost fondat în 
1924, când la 10 septembrie au fost publicate 


statutele. Scopurile  aşezământului erau 
încurajarea cercetărilor istorice şi îngrijirea 
criptei  Brătienilor. Conform statutului 


aşezământului, acesta era condus de un 
Consiliu Cultural din care făcea parte de 
drept rectorul Universității din Bucureşti. 
Primul Consiliu Cultural în care se remarcă 
prezența masivă a profesorilor universității 
bucureştene era format din: Constantin 
Angelescu, loan Athanasiu, loan Bălăcescu, 
Constantin Dissescu, Mircea Djuvara, Nicolae 
lorga, Ermil Pangrati, Constantin Stoicescu, 
Anibal Teohari, Iuliu Valaori. În 1931 s-au 
modificat statutele, în sensul că printre scopuri 
va figura şi sprijinirea publicării unor lucrări 
relative la istoria renaşterii României. 
Bucureştii erau un oraş al muzeelor 
care puneau la dispoziție baza materială 
pentru instruirea concretă a studenților. Mai 
mult, o parte din muzee erau ctitorii ale 
profesorilor Universităţii din Bucureşti. 

Un detaliu interesant de reținut este că 
accesul în muzee şi la colecții era, în 
majoritatea cazurilor, gratuit. Aşadar, în 
perioada interbelică funcționau la Bucureşti 
Muzeul Arhivelor Statului (fondat în 1926), 
Muzeul Botanic, Muzeul de etnografie şi artă 
națională Carol I (fondat in 1906, dat în 
folosință partial in 1931, director fiind 
Alexandru Tzigara-Samurcas), Muzeul de 
istorie naturală „Grigore Antipa”, Muzeul 
Kalinderu (1915), Muzeul Militar Naţional 
(1923), Muzeul Municipiului Bucuresti 
(1929), Pinacoteca Municipiului Bucureşti, 
Muzeul National de Antichitati (mutat din 


Anastase Simu, fondator si donator al muzeului cu 
acelaşi nume (sculptură de Antoine Bourdelle) 


localul Universităţii în Casa Macca din zona 
bisericii Amzei), Muzeul de artă religioasă (a 
funcționat la Universitate, iar din 1932 la 
Palatul Kretzulescu), Muzeul Anastasie Simu 
(1910), Muzeul Theodor Aman (proprietatea 
statului din 1904), Muzeul Toma Stelian 
(1925, fondatorul a fost profesor la facultatea 
de drept), Pinacoteca Statului, Muzeul 
Comisiei Monumentelor Istorice, colecția 
Institutului geologic, Muzeul Alexandre 
Saint-Georges (fondat în 1909 şi dăruit de 
fondator în 1932 lui Carol II care, la rândul 
său, l-a trecut la U.F.C.R.), Muzeul Satului, 
fondat de Dimitrie Gusti în 1936. 


Casa şi muzeul Simu 


Tomas Stelian, profesor la Facultatea de Drept 


Muzeul de Istorie Naturală „Grigore Antipa” 

Rolul cel mai important pentru 
tineretul universitar îl avea rețeaua bibliotecilor 
care asigurau o documentare actualizată, 
raraeori existând situații când literatura de 
specialitate apărută în state europene 
importante să nu parvină bibliotecilor româneşti. 
Studenţii bucureşteni aveau acces la numeroase 
biblioteci, dintre care enumerăm: biblioteca 
Academiei, Fundația Universitară Carol I, 
biblioteca Ateneului Român, biblioteca 
pedagogică a Casei Şcoalelor, biblioteca Maria 
Brezeanu, Fundaţia Nicolae lorga, Fundaţia 
principele Carol, biblioteca Institutului economic, 
biblioteca Institutului francez, biblioteca 
Institutului italian, biblioteca Institutului Social 
Român, biblioteca Institutului de stiinte 


administrative, biblioteca Institutului american, 
biblioteca Ioan I. C. Brătianu. Aceasta din urmă 
a fost fondată în 1929 de Eliza Brătianu, Vintilă 
I. C. Brătianu şi Constantin I. C. Brătianu. 

Bucureştii continuau să fie citadela 
învățământului superior românesc. În 1920 
Şcoala națională de poduri şi şosele este 
transformată în Şcoala Politehnică, ce va avea 
după reforma din noiembrie 1938 următoarele 
facultăți: construcții, mecanică şi electricitate, 
mine şi mineralogie (decan George Macovei), 
chimie industrială (decan Negoiţă Dănăilă, 
transferat de la Universitatea din Bucureşti), 
silvicultură, agronomie (decan Traian 
Săvulescu), arhitectură. 


Traian Săvulescu în biroul său de la Institutul 
de Cercetări Agronomice al României 

După cum se poate sesiza, se continua o 
veche tradiție de colaborare între Universitate şi 
Politehnică în ce priveşte cadrele didactice. 
În 1923 se înființează Institutul Naţional de 
Educație Fizicăt, iar Şcoala superioară de 
agricultură de la Herăstrău este transformată 
în 1929 în Academia de Înalte Studii 
Agronomice. Alte instituții de învățământ 
superior erau Academia de Înalte Studii 
Comerciale şi Industriale, Academia de 
arhitectură, care fuzionează în 1938 cu Şcoala 
Politehnică, Academia de Arte Frumoase, Şcoala 
superioară de arhivistică şi paleografie (fondată 
în 1924), Şcoala superioară de ştiinţe de stat, 
Conservatorul de muzică şi artă dramatică, 
Şcoala superioară de documentare şi de ştiinţe 
administratives (fondată în 1928). Între 
toate instituţiile de învățământ superior, 
Universitatea din Bucureşti ocupa un loc 
proeminent, atât prin cea mai înaltă cifră de 
şcolarizare, cât şi prin potenţialul didactic şi 
de cercetare. 


În vederea asigurării unui cadru optim, 
care să favorizeze cercetările şi creația 
originală în diferite domenii ale cunoaşterii, 
în deceniul patru s-au înființat o serie de 
instituții precum Academia de Ştiinţe din 
România, Academia de Medicină din România, 
Institutul de Ştiinte Morale şi Politice si 
Institutul de Cercetări Sociale al României. 
Teoretic, acestea trebuiau să dea coerență 
eforturilor disparate care se depuneau în 
centrele universitare ale țării. 

Academia de Ştiinţe” s-a creat la 
11 martie 1935 şi va dispune de un regulament 
din 25 ianuarie 1936. Grupul de inițiativă era 
format din Constantin Angelescu, Dragomir 
Hurmuzescu, Nicolae Coculescu, Dimitrie 
Călugăreanu, Ştefan Minovici, Andrei Popovici- 
Bâznoşanu, Anton Davidoglu, Constantin 
Kirițescu, general N.Condeescu, loan Borcea, 
Negoiţă Dănăilă, Alexandru Borza, loan 
Popescu-Voiteşti, generalul Vasile Bădulescu, 
Nicolae T. Deleanu, Constantin Stătescu, Eugen 


4 La 15 iunie 1923 a fost creat Oficiul National de Educaţie Fizică, administrat de un comitet de coordonare din 
care făceau parte din oficiu titularul catedrei de igienă şi titularul catedrei de fiziologie de la Universitatea 
din Bucureşti. Cu aceeaşi ocazie s-a înființat Institutul Naţional de Educaţie Fizică. 

5 A fost creată in 1872 şi a fost recunoscută persoană morală în 1900. Scopul ei era de a forma cadre pentru 
administrație. Conform regulamentului din 1926, durata studiilor era stabilită la 3 ani, elibera diplome de 
licenţă şi putea acorda doctoratul după examene riguroase asupra tuturor materiilor studiate şi susținerea 
unei teze. Doctoratul era obținut în specialitatea ştiinţe de stat. Diplomele eliberate erau recunoscute de 
Ministerul Educaţiei Naţionale. Şcoala era condusă de un director, asistat de un consiliu profesoral. 
Numeroase cadre didactice de la această şcoală proveneau de la Universitatea din Bucureşti. Conform 
altor surse, s-ar fi înființat în 1871 şi ar fi fost recunoscută persoană morală în 1905. Pentru prezența 
profesorilor Universității din Bucureşti în corpul didactic al şcolii vezi Istoria Universităţii din Bucureşti. 
Documente (1864-1972), adunarea şi selectionarea documentelor Adina Berciu-Drăghicescu, Bucuresti, 


2008, pp. 161-167. 


6 Acesta funcţiona pe lângă Institutul de ştiinţe administrative, creat în 1928. Scopul ei era de a asigura 
perfecționarea funcționarilor. Şcoala avea 2 secțiuni, de pregătire şi de specializare. Durata cursurilor era 
stabilită la 2 ani şi se elibera o diploma. Adminstratiile publice erau obligate să trimită anual la cursurile 
şcolii un anumit număr de funcționari publici. Corpul profesoral era format în majoritate de profesori 
universitari care funcționau la Universitatea din Bucureşti. 


7 Academia de Ştiinţe din România, Bucureşti, 1936. 

Bădărău, Constantin Stoicescu, Marin Drăcea, 
Eugen Angelescu, Constantin Mihăilescu, 
Simion Radian, Constantin T. Popescu, lon 
Miclescu, lon Purcaru, Christian Musceleanu. 
Ca preşedinte va fi ales C. Angelescu, care 
putea asigura sprijin politic, iar C. Musceleanu, 
profesor la facultatea de ştiinţe a Universității 
din Bucureşti, era secretar general. Scopurile 
Academiei erau de a îndruma şi încuraja 
creația ştiinţifică prin comunicări, referate, 
publicații, expoziţii, premii, subventionari. 
Structura Academiei comporta 10 secții 
(matematică-astronomie, fizică, chimie, zoologie- 
anatomie-paleontologie-fiziologie animală, 
botanică-fiziologie vegetală, biologie aplicată, 
geologie-mineralogie-geografie, istoria şi filosofia 
ştiinţei, organizare-învățământ-popularizare, 
geniu civil) şi va avea publicația Compte- 
rendu de l'Académie des Sciences de Roumanie. 
Prin insistenţele lui Daniel Danielopolu 
s-a creat Academia de Medicină din Romania’. 
Proiectul, adus în discuţie din 1933, va fi 
adoptat de Senat la 3 aprilie 1935, de Camera 
Deputaţilor la 11 aprilie şi legea va fi 
promulgată la 17 aprilie 1935 (Academia de 
Medicină va fi inaugurată la 1 iulie). 
Atribuţiile Academiei erau largi, vizând 
încurajarea cercetărilor ştiinţifice, asistența 
socială, asigurările sociale, politica sanitară, 
învățământul medical, veterinar şi farmaceutic. 
Pentru orice modificare a legislaţiei sanitare, 
a asigurărilor sociale şi asistenței sociale, 
autoritățile erau obligate prin lege să ceară 
avizul Academiei, dar acesta era consultativ şi 
era trimis la Consiliul Legislativ. Academia 
avea următoarele comisii în organizarea sa: 
comisia tifos exantematic, comisia gusa 
endemică, comisia militară, comisia maladii 


veneriene, comisia pentru studierea legii 
balneo-climaterice, comisia permanentă a 
secțiunii ştiinţifice, comisia sănătății publice, 
comisia învățământ medical. Primul birou al 
Academiei de Medicină era format din Constantin 
Angelescu - preşedinte; loan Nanu-Muscel - 
vicepreşedinte, Gheorghe Proca - vicepreşedinte, 
Daniel Danielopolu - secretar general perpetuu, 
Nicolae T. Deleanu - trezorier, Mihai Ciucă, 
Jacob lacobovici şi Dimitrie Manolescu - 
secretari anuali. Analizând componența comisiilor 
permanente şi temporare şi a celor două 
divizii - ştiinţifică şi de organizare - se poate 
constata  suprareprezentarea Universității 
din Bucureşti, prin facultățile de medicină, 
medicină veterinară şi farmancie?. 

Institutul de ştiinţe morale şi politice 
s-a constituit la 11 noiembrie 1938 şi avea ca 
scopuri încurajarea progresului cercetărilor 
în domeniul dreptului, ştiinţelor sociale, 
financiare şi economice. Statutele au fost 
adoptate la 23 noiembrie 1938, iar activitatea 
propriu-zisă a debutat la 20 martie 1939 cu o 
comunicare susținută de Demetru Negulescu. 
În 1939-1940 comitetul de direcţie era format 
din Gheorghe Gh. Mironescu - preşedinte, 
George Strat - secretar general, Mihai Antonescu - 
secretar general adjunct, Constantin Rarincescu - 
casier, Constantin Sipsomo şi Demetru Negulescu - 
membri. Institutul dispunea de mai multe 
secțiuni: drept privat, drept public, drept roman 
şi istoria dreptului, drept internațional şi 
comparat, ştiinţe politice, economice şi financiare, 
sociologia şi filosofia dreptului. La propunerea 
lui Mihai Antonescu, institutul şi-a modificat 
la 20 noiembrie 1940 denumirea în Academia 
de Ştiinţe Morale şi Politice. 


8 D. Danielopolu, L'Académie de Médecine de Roumanie, Bucarest, 1937. 
9 Academia de Medicină avea o publicaţie proprie - Bulletin de l'Académie de Médecine de Roumanie. 

Institutul de cercetări sociale al României 
este una dintre numeroasele inițiative ale 
infatigabilului organizator care a fost 
sociologul Dimitrie Gusti, cel care a pus 
bazele la laşi, în 1917, a Asociației pentru 
ştiinţă şi reformă socială, transformată în 1921 
în Institutul Social Român. Acesta din urmă a 
lansat la 23 iunie 1938 invitaţia altor institute 
pentru a se federaliza în vederea cercetărilor 
sociale. Gusti, poate influențat de crearea în 
Franța a Conseil National de la Recherche 
Scientifique (CNRS) in 1936, imagina o 
structură mamut care, puternic sprijinită de 
stat, să se consacre pluridisciplinar studiului 
realităților româneşti. Institutul a fost creat 
prin legea din 18 octombrie 1938, care 
instituia Serviciul Social. Noua structură 
avea afiliate următoarele instituții: Institutul 
de Ştiinţe, Institutul de lgienă, Institutul 
Energiei, Institutul Social Român, Institutul 
National Zootehnic, Institutul de Drept 
Privat, Institutul de Filosofia Dreptului, 
Institutul pentru Organizarea Ştiinţifică a 
Muncii, Institutul de Istorie Naţională din 
Bucureşti şi Fundaţia Carol I, Institutul de 
Istorie Naţională din Cluj, Institutul de 
Bacteriologie, Institutul de Drept Agrar, 
Institutul Geologic, Institutul pentru Studiul 
Conjuncturii Economice, Institutul Naţional 
al Cooperaţiei, Institutul Central de 
Statistică, Institutul pentru Studii şi Educaţie 
Muncitorească, Institutul Naţional 
Economic, Regionala Cluj a ASTREI, 
Institutul de Educaţie Fizică, Institutul de 
Fonetică  Experimentală, Institutul de 
Cercetări Agronomice, Institutul de Ştiinţe 
Administrative, Institutul Social Roman - 
regionala Basarabia, Institutul Social Banat- 
Crişana, Institutul de Cercetări Ştiinţifice, 
Consiliul Legislativ, Academia Română, 


Academia de Medicină, Societatea 
Scriitorilor Români, Societatea Scriitorilor 
Militari, Societatea Regală de Geografie, 
Societatea de Filosofie, Societatea de 
Psihologie, Societatea de Eugenie, Muzeul 
Limbii Române din Cluj, Academia de Înalte 
Studii Comerciale şi Industriale, Scoala 
Politehnică, Uniunea Generală a Inginerilor 
din România, Asigurările Sociale, Casa 
Autonomă a Monopolurilor Statului, Uzinele 
Comunale Bucureşti, Uniunea Camerelor 
Agricole. Caracterul compozit al instituţiilor 
enumerate face, de la bun început, ca 
eficacitatea noului institut să fie dubioasă. 
Institutul era compus din 150 membri activi, 
care erau numiți de preşedintele acestuia, 
care era inevitabil regele Carol II. Membrii 
institutului erau distribuiți în 15 secții: 
geografie şi bogăţiile naturale ale țării, 
biologie, sănătate şi medicină socială, istorie 


socială, culturală (învățământ, educația 
poporului, creație ştiinţifică, creație 
artistică), religie, folclor şi lingvistică, 


economia socială, juridică, ştiinţe politice, 
administrative şi jurnalism, minorități si 
românii din străinătate, politică externă, 
urbanism şi ruralism, apărarea națională, 
statistică, sociologie. În planul de muncă al 
institutului figurau promovarea ştiinţelor 
sociale în România, cercetarea monografică a 
tuturor satelor țării, cercetarea monografică 
problematizată (de exemplu diminuarea 
natalității, exodul rural, industrializarea 
agricolă), publicarea unui Atlas social al 
României, crearea unei şcoli de înalte studii 
sociale care să fie la baza înființării unei 
facultăți de ştiinţe sociale. Este greu de 
imaginat ca o asemenea structură 
hipertrofiată, care îşi propusese şi obiective 
utopice, să poată funcționa coerent. 

Evoluţia cadrului legislativ universitar 


Din perspectiva cadrului legislativ s-au 
produs mai multe modificări dictate de noile 
realități social-economice şi politice, de 
performanțele atinse de tehnica şi ştiinţa 
universală, de declanşarea procesului de 
industrializare a țării şi, nu în ultimul rând, de 
nevoia asigurării unei coerente şi imprimării 
unui dinamism instituțiilor superioare care, 
uneori, păreau afectate de anchilozare. 

Până la începutul deceniului patru a 
fost în vigoare legea din 1912, elaborată de 
Constantin C. Arion, aplicată tututor 
instituțiilor de învățământ superior după 
1918. La 15 iulie 1931 s-a promulgat legea 
pentru autonomia universitară, care enumera 
instituţiile care beneficiau de aceasta - cele 4 
universități, şcolile  politehnice de la 
Bucureşti şi Timişoara, Academia de 
arhitectură din Bucureşti, Academiile de arte 
frumoase de la Bucureşti şi laşi, Academiile 
de muzică şi artă dramatică de la Bucureşti, 
laşi şi Cluj, Institutul de Educaţie Fizică - şi 
preciza conținutul conceptului. Autonomia 
universitară semnifica organizarea studiilor 
de către instituție, conducerea realizată prin 
rectori, decani şi consilii, gestiunea 
financiară (pe de o parte în limita bugetului 
alocat de minister, pe de altă parte, în funcție 
de averea proprie şi veniturile realizate). Se 
repeta obligația ca studenții să fie posesorii 
diplomei de bacalaureat, iar durata studiilor 
era de minim 3 ani, fără anul pregătitor, 


10 Codul general al României, vol. XX, pp. 355-382. 


introdus în 1929. Această lege este urmată 
de legea învățământului superior din 
22 aprilie 1932, ambele elaborate de Nicolae 
Iorga, în acel moment prim-ministru, 
ministru al instrucţiunii publice şi rector al 
Universității din Bucureşti. 

Legea!®, cunoscută sub numele de legea 
Iorga, concepea universităţile ca „aşezăminte 
de învățământ teoretic şi aplicat, precum şi 
institutiuni de cercetare pentru progresul 
ştiinţei şi răspândirea culturii” la toate 
nivelurile sociale. Se înființează un Consiliu 
interuniversitar, rectorii sunt aleşi pe o 
perioadă de 5 ani şi decanii pentru o perioadă 
de 3 ani. Se creează Fondul Universitar, se 
stabileau condiţiile de recrutare a personalului 
didactic, se codifica obligația cadrelor didactice 
de a face cercetări în specialităţile respective, 
se decide asupra condițiilor de promovare a 
cadrelor didactice, insistandu-se asupra 
inamovibilitatii personalului didactic definitiv. 
Se prevedea posibilitatea ca universitatea 
bucureşteană să acorde titlul de doctor 
honoris causa. Erau prevăzute condițiile de 
admitere a studenților, era fixată durata 
studiilor pentru licenţă şi doctorat şi era luat 
în considerare şi anul pregătitor (sau de 
îndrumare). Bursele de orice natură se 
obțineau prin concurs. Se infiintau oficii de 
editură ale universităților, care se ocupau cu 
multiplicarea manualelor. Erau reglementate 
taxele plătite de studenți. 


OVIDIU BOZGAN 


UNIVERSITATEA DIN BUCURESTI 
1864-2014 


129 


Regulamentul general de aplicare a 
legii pentru organizarea învățământului 
universitar din 11 decembrie 193311 aduce 
precizări asupra organismelor şi instituțiilor 
create de legislația anterioară. Senatul 
universitar se compunea din rector, decani şi 
delegații facultăților şi adoptă hotărâri 
obligatorii pentru facultăți. În caz de 
dezacord, acestea din urmă puteau apela la 
Consiliul universitar. Senatul elaborează 
programul învățământului universitar, stabileşte 
normele de colaborare între facultăți, 
elaborează proiectul de buget al universității, 
acceptă sau refuză legate şi donații, hotărăşte 
în aplicarea şi interpretarea legilor şi 
regulamentelor universitare, întocmeşte 
regulamentul interior al universității, se 
ocupă de educația studentimii şi reglementează 
intrebuintarea timpului liber al studentului 
(prevedere suspectă şi nerealistă), distribuie 
bursele în străinătate, dirijează activitatea 
Oficiului Universitar, căminelor şi cantinelor. 
Consiliul de facultate este format din toți 
profesorii titulari şi agregati şi se ocupă cu 
aprobarea legatelor, întocmeşte regulamentul 
facultății si bugetul acesteia. Bugetul 
universității este întocmit de Senat şi înaintat 
ministerului de resort, care-l poate respinge 
şi poate solicita refacerea lui in limitele 
sumelor acordate prin buget. În schimb 
bugetul de venituri proprii ale universității 
este doar aprobat de minister, care nu putea 
interveni. Consiliul universitar era format din 
toți profesorii universitari şi agregati ai 
universității şi rezolva conflictele dintre 2 
facultăți sau între o facultate şi Senat. Marele 
Colegiu Universitar era format din profesorii 
onorari, titulari şi agregati ai universității şi 
alegea senatorul de drept în Senatul 


1 Codul general al României, vol. XXI, pp. 923-982. 


României. Se prevedea funcționarea unui 
Consiliu Interuniversitar format din toți rectorii şi 
decanii din țară, care era convocat fie de 
minister, fie de senatul unei universități şi 
care dezbătea problemele bugetare şi alte 
chestiuni legate de învățământul superior. 
Un capitol separat era consacrat taxelor 
universitare, care erau fixate de către Senatul 
Universitar şi consiliile facultăților. Taxele 
universitare prevăzute erau: a) taxa de 
înscriere; b) taxa de bibliotecă; c) taxele 
pentru examenele finale de an, de licenţă, de 
doctorat, pentru teze şi eliberarea diplomelor; 
d) taxe de laborator şi institute; e) taxe de 
întreținere şi construcții; f) taxe pentru 
echivalarea diplomelor străine. Legea Iorga 
din 1932 înființa un Fond Universitar, care era 
alimentat din cote deduse din taxele 
universitare, donații şi legate, vânzarea timbrelor 
universitare, retineri din salariile cadrelor 
didactice pentru absente nemotivate, 
retinerile de 20% care se aplicau suplinitorilor, 
40% din încasările realizate de laboratoare, 
institute si clinici pentru analize, expertize, 
vânzări de seruri şi vaccinuri şi tratamente 
medicale. Din fondul universitar se acordau 
diferențe cadrelor didactice (dintre pensie şi 
ultimul salariu), burse, ajutoare văduvelor şi 
orfanilor profesorilor universitari, ajutoare 
pentru educația fizică şi asistența medicală a 
studenților. Clasificarea cadrelor didactice se 
menținea, aşa cum fusese concepută la sfârşitul 
secolului XIX, în corpul didactic universitar 
(profesori titulari, agregati şi conferentiari) şi 
în personalul ajutător (şefi de secție, şefi de 
lucrări, lectori, asistenți şi preparatori). Se 
prevedea existența pe lângă fiecare universitate 
a unei biblioteci centrale. Legea lui Iorga va 
fi modificată în anii 1937-1938. 

În perioada ulterioară adoptării legii 
Iorga, legislaţia din anii 1931-1933 a fost 
supusă criticilor, care in parte erau 
alimentate de politicianism, în parte de noua 
conjunctură politică. Astfel, erau voci care 
criticau amploarea autonomiei universitare 
concrată prin legile din 1931-1932, 
insuficiența posibilităților legale de control 
din partea autorităților universitare şi 
ministerului de resort, scăderea ordinii şi 
disciplinei studenţeşti. De asemenea, se 
considera că problema taxelor universitare 
trebuie reluată. În 1936 s-a trecut la 
dezbaterea unor modificări la legea din 1932 
în cadrul Consiliului Interuniversitar şi, în 
octombrie acelaşi an, în cadrul Consiliilor 
profesorale. Unul din obiectivele modificării 
legislative, poate cel mai important, era 
demantelarea influenței mişcării legionare 
asupra masei studenţeşti, instituțiile de 
învățământ superior fiind, în această 
perioadă, dominate la nivelul studenților de 
extrema dreaptă. În consecință, se avea în 
vedere adoptarea unui instrument legislativ 
care să permită excluderea politicii şi 
agitatiilor partizane din universități. 

Raportul „Legii pentru completarea 
unor dispoziţii din legea învățământului 
universitar”, susținut de universitarul clujean 
Florian Ştefănescu-Goangă, subsecretar de 
stat în Ministerul Educaţiei Naţionale, nu 
ezita să declare despre legea autonomiei 
universitare promovată de lorga ca acesta ,,a 
făcut dovada că este un idealist si un 


romantic, pentru ca atunci cand domnia sa a 
facut acest dar, nu s-a lăsat condus de 
realităţile din tara noastră”. Prin intermediul 
noii legi  Ştefănescu-Goangă dorea să 
suprime „anarhia universitară... căci numai 
astfel autonomia universitară poate fi 
menținută”. Pe de altă parte, guvernului 
trebuie să i se rezerve dreptul de a desființa 
autonomia universitară „dacă ea a devenit o 
primejdie pentru viața universitară şi pentru 
siguranța statului”. Noul act legislativ, 
cunoscut sub numele de legea Angelescu, 
deşi inspirat şi promovat viguros de Florian 
Stefanescu-Goanga!2, adversar notoriu al 
mişcării legionare, a fost publicat la 24 
martie 193715. 

În virtutea legii, rectorii aveau dreptul 
de a lua măsuri contra profesorilor care nu-şi 
îndeplineau obligațiile didactice. Navetismul 
profesorilor (profesorii ambulanți cum erau 
denumiți în epocă), primea o lovitură severă, 
titularul unei catedre fiind obligat de a 
domicilia în oraşul respectiv şi fără dreptul 
de a avea o activitate permanentă în altă 
localitate. Ministerul avea dreptul de a destitui 
rectorii şi decanii pentru neîndeplinirea 
obligaţiilor legale. Articolul 8 fixa atribuțiile 
Consiliului  Interuniversitar - probleme 
generale de organizare şi armonizare, fixarea 
numărului maxim de studenți pe universități 
şi facultăți, măsuri generale de ordine şi 
disciplină pentru studenți - ale cărui avize, 
aprobate de minister, deveneau obligatorii 
pentru instituțiile de învățământ superior. 


12 Ironia sorții, Florin Ştefănescu-Goangă, fost demnitar înainte de 1944, a fost deţinut la Sighet între 1950- 


1955 şi va deceda la Bucureşti în 1958. 


13 Codul general al României, vol. XXV, partea a I-a, pp. 719-729. 

Mai multe articole vizau interdicția 
activității politice în universități, valabile 
atât pentru studenți cât şi pentru membrii 
corpului didactic. Studenţilor le era interzisă 
afilierea la partide sau asociații politice, 
precum si participarea la acțiuni si 
manifestări politice. Mai multe asociaţii şi 
societăți studenţeşti fuseseră interzise si 
articolul 16 prevedea că studenții care vor 
continua să facă parte din aceste asociaţii şi 
societăți dizolvate vor fi exmatriculati. 
Congresele studenţeşti se puteau organiza 
doar cu aprobarea ministerului. În cazuri 
urgente şi grave, ministerul putea initia 
măsuri de menţinere a ordinii în universități 
(în sensul apelului la forța publică - n.n.), 
dacă autoritățile universitare nu luaseră deja 
această inițiativă. Asociaţiile studenţeşti se 
puteau crea cu aprobarea rectorilor, iar 
Comitetul general al rectorilor putea aproba 
constituirea unei asociații studenţeşti la nivel 
național. Tot acest consiliu era abilitat, cu 
aprobarea ministerului, să elaboreze un 
regulament care viza înființarea, organizarea 
şi funcționarea asociaţiilor studenţeşti. Era 


interzis ca taxele universitare să fie utilizate 
pentru suplimentarea retribuirii cadrelor 
didactice. Se stabilea ca 20% din taxe să fie 
atribuite Fondului Universitar, iar 80% 
fondului de asistență socială, culturală şi 
medicală a studenților. În schimb, se 
prevedeau indemnizaţii pentru directorii de 
seminarii, laboratoare, clinici şi institute. În 
fine, la fiecare universitate trebuia să se 
înființeze un Oficiu Universitar care să 
furnizeze studenților informații privind 
viața universitară, să asigure asistența 
socială şi medicală, orientarea profesională, 
activitatea sportivă şi turistică (fapt prevăzut 
şi în legea din 1932). Aşadar, legea din 1937 
promova următoarele principii: extirparea 
abuzurilor corpului didactic (absenteismul, 
navetismul, cumulul, venituri suplimentare 
prelevate din taxe), controlul complet asupra 
vieții asociațiilor studenţeşti, întărirea 
intervenţiei puterii în învățământul superior 
şi ameliorarea vieții studenţeşti. 

Tot în 1937 s-a elaborat grila salarizării 
cadrelor didactice din învățământul universitar. 


Salarizarea cadrelor didactice universitare (în lei) 


Gradul didactic 


profesor titular 13000 


profesor agregat suplinitor 
profesor agregat definitiv 
conferenţiar 

şef de lucrări 


Salarii 
Maxim 
(după acordarea ultimei gradatii 


29500 


PE E 
| 10550 | S e O 
850 | 1950 E 


19150 


asistent 


7800 17500 
6150 12500 

Reglementări punctuale, prin acte 
normative, a condiției personalului didactic 
universitar, s-au mai produs pe parcursul 
deceniului patru, în special în 1938. Legea 
din 1932 dădea posiblitate profesorilor care 
depăşeau 70 de ani, cu avizul Academiei, 
să-şi continue activitatea la catedră. La 
29 noiembrie 1935, prin jurnal al Consiliului 
de Miniştri se interzicea utilizarea acestei 
prevederi, din rațiuni bugetare. Prin Legea 
pentru modificarea şi completarea unor 
dispozițiuni referitoare la învățământul 
superior din 13 august 1938, limita de vârstă 
pentru pensionare, fără derogări, se stabilea 
astfel: profesorii titulari - 65 de ani, 
profesorii agregati şi conferentiarii - 62 de 
ani, personalul didactic ajutător - 60 de ani. 
Legea din 1937 prevedea obligatia pentru 
profesorii universitari de a avea domiciliul 
in localitatea unde era catedra, cu intentia de 
a suprima flagelul navetismului. Se pare ca cei 


interesați nu s-au precipitat să-şi reglementeze 
acestă problemă, statul acordând un termen 
de grație până la 23 aprilie 1938, după care 
rectorii erau obligați să semnaleze ministerului 
pe cei care nu s-au conformat. În ce priveşte 
problemele disciplinare, prin decizia din 
21 martie 1938, se desfiintau comisiile 
disciplinare şi de judecată care avizau supra 
pedepselor aplicate membrilor corpului 
didactic universitar, ministerul de resort 
având ultimul cuvânt în acest sens. Desigur, 
exista o comisie care stabilea vinovăția sau 
nevinovăția celui acuzat, propunea sancţiunea, 
dar ministerul decidea. Indiscutabil, era un 
efort de disciplinare, ba chiar, credeau 
guvernanţii, de asanare a unei lumi care 
beneficiase de indulgență, dar toate aceste 
reglementări nu pot fi disociate de 
emergenta autoritarismului in politica 
românească, iar după 10 februarie 1938, de 
dictatura regelui Carol al II-lea. 


Carol al II-lea în ipostază de creator 

Decernarea titlului de Doctor Honoris Causa al Universităţii din Cluj regelui, 
în 1937. În 1938, Carol al II-lea devine Doctor Honoris Causa 
al Universității din Bucureşti 


Întâlnirea dintre Carol al II-lea şi cancelarul Germaniei naziste, 1938 


Apogeul tendințelor de reorganizare şi 
modernizare a învățământului superior, de 
uniformizare a acestuia, este concentrat în 
Legea pentru modificarea şi completarea 
legilor privitoare la învățământul superior 
şi special, în vederea rationalizarii din 4 


noiembrie 1938, cunoscută sub numele de 
legea Armand Călinescu, care a provocat 
multe emoții în lumea universitară şi, chiar 
realizată în condiţiile dictaturii regale, au 
existat reacții. 

Referatul care însoțea legea semnala clar 
racilele care urmau să fie eliminate prin 
aplicarea acesteia: „Influențele politicii de 
partid , ca şi alcătuirea de grupulete, legate 
prin interese familiare sau de alt fel, s-au 
dezvoltat prin sistemul de recrutare din 
trecut”14. Legea punea accent pe stabilirea 
normelor care prezidau la promovarea şi 
recrutarea cadrelor didactice. Obţinerea 
titlurilor de profesor, conferenţiar şi asistent 
definitiv se făcea prin concurs. Ocuparea 
locurilor vacante de profesor şi conferențiar 
se putea realiza prin transfer sau prin 
concurs. În comisiile de concurs sau de 
transfer, ministerul numeşte propriul său 
reprezentant (la comisiile de concurs, 
reprezentantul ministerului este chiar 
preşedintele acestora). Pentru a lichida lipsa 
de interes pentru continuarea cercetărilor în 
momentul în care este atins pragul maxim al 
carierei universitare, legea avea un conținut 
drastic. Astfel, profesorii care nu mai 
publicaseră nimic în specialitatea catedrei lor 
în ultimii 5 ani, cei care „au dovedit oboseală 
sau pierderea inspirației”, erau pensionati. 
Cei care în ultimii 5 ani fuseseră în concediu 
sau care nu predaseră cel putin un an 
universitar, erau demişi sau pensionati. Prin 
aceste prevederi, legea încerca să lichideze 
anomalii grave. Legea discuta şi despre 
statutul cadrelor didactice din învățământul 
superior, care era în continuare clasificat în 
două categorii: instituțiile universitare - 


universitățile, academiile comerciale, academiile 
de înalte studii  agronomice, scolile 
politehnice şi şcolile speciale, precum 
academiile teologice, academiile de arte 
frumoase, academiile de muzică şi artă 
dramatică etc. Profesorii de la acestea din 
urmă erau asimilați conferențiarilor 
universitari. Aşadar, se continua o politică 
de discriminare în cadrul instituțiilor de 
învățământ superior. Erau, de asemenea, 
prevăzute procedurile pentru desființarea 
catedrelor. (Conducerea instituțiilor de 
învățământ superior trebuia revizuită. 
Numirea rectorilor şi a decanilor se făcea 
prin decret regal dintr-o listă de 3 candidați, 
propuşi de toți profesorii universității în 
primul caz, de toți profesorii facultăţii, în al 
doilea caz. În ambele cazuri mandatul avea o 
durată de 3 ani. La 30 de zile de la intrarea în 
vigoare a legii, urmau să se înainteze 
propunerile respective. În fine, anexele legii 
stabileau cursurile care trebuiau să fie 
predate în fiecare instituţie. În esenţă, legea 
realiza o „operație de  deflație” a 
învățământului superior. 

În ceea ce priveşte Universitatea din 
Bucureşti, institutele electrotehnic, de chimie 
industrială şi de chimie agricolă treceau de 
la Facultatea de Ştiinţe la Şcoala Politehnică 
din Bucureşti, iar catedrele de geografie erau 
transferate de la facultatea de litere la cea de 
ştiinţe. Mai multe catedre, unele vacante, au 
fost desființate sau au fuzionat. 


14 Codul general al României, vol. XXVI, partea a Il-a, p. 2130. 

Crearea facultăților de Medicină Veterinară şi de Farmacie 


Nimic surprinzător că învățământul 
medicinii veterinare apare la Bucuresti!5, 
unde conform logicii centraliste care a 
prezidat construcția statului național se 
concentra majoritatea instituţiilor indispensabile 
funcționării unei societăți care evolua pe 
coordonatele modernizării. Surprinzătoare 
sunt rezistentele şi rivalitățile care au 
acompaniat afirmarea şi valorizarea unei 
profesiuni, aceea de medic veterinar, care în 
condițiile predominării economiei agrare în 
România era absolut necesară. 

Primele tentative datează din 1855, 
când un decret promulgat la 23 septembrie 
prevedea inaugurarea unor cursuri de medicină 
veterinară. Efectiv, începutul învățământului 
medicinii veterinare este legat de numele lui 
Carol Davila!6, una din personalitățile fondatoare 
ale societății moderne româneşti. În 1860 
acesta reuşeşte să convingă autoritățile să 
creeze o secție de medicină veterinară în 
cadrul Şcolii naționale de medicină de la 
Bucureşti. Printre condiţiile pe care trebuiau 
să le satisfacă amatorii pentru o carieră 
veterinară figurau obligația de a fi români şi 
de a fi absolvit 4 clase primare. Cursurile 
acestei secții, care se va numi în mod curent 
Şcoala de medicină veterinară, debutează la 15 
mai 1861, iar programa studiilor cuprindea 
zootehnia, anatomia şi teoria potcovitului, 


clinica veterinară, potcovitul cailor, anatomia, 
mica chirurgie, zoologia, mineralogia, botanica, 
istoria Românilor şi religia. Interesant de 
constatat că o bună parte din corpul didactic 
care avea misiunea predării acestor 
discipline erau profesori sau improvizati 
pentru ocazie, proveniți din Europa centrală 
(Wolfgang Lukacs, Albert Enicek, Michael 
Engel, Carol Prokesch). Şcoala de medicină 
veterinară pregătea două categorii de 
profesionişti ai carierei veterinare: subveterinar 
şi veterinar. Timp de 3 ani, secția a funcționat 
în subordinea ministerului de război, 
interval în care a fost elaborat regulamentul 
din 21 septembrie 1862, prin care această 
instituție era denumită Şcoala specială de 
artă veterinară. Din 1864, şcoala trece în 
subordinea ministerului instrucţiunii publice. 
Deşi utilitatea sa era indiscutabilă, iar în 1869 
s-au eliberat primele diplome de medic 
veterinar, în 1870 şcoala se desființează. Din 
fericire, în 1871 se reînființează sub conducerea 
lui Mauriciu Kolben, care va deține funcția 
de director al acesteia până în 1883. După 
această dată, profesorii şi elevii şcolii vor 
milita pentru valorizarea statutului şcolii, 
dar şi a profesiunii de medic veterinar, împotriva 
unei opinii publice deseori inaptă să perceapă 
necesitatea consolidării acestei instituții. 


15 Ovidiu Bozgan, Facultatea de Medicină Veterinară din Bucureşti, în „Bucureşti. Materiale de istorie şi 
muzeografie”, XVI, 2002, pp. 79-93; Maria Valeria Picu, Istoria Şcolii de medicină veterinară din Bucuresti. 


Studiu monografic, Bucureşti, Editura Ceres, 2005. 


16 Carol Davila a fost primul director al Şcolii de medicină veterinară între 1861-1870. Următorii directori au fost 
Mauriciu Kolben (1871-1883), Alexandru Locusteanu (1883-1885, 1890-1907), loan Popescu (1885-1890), 
loan Athanasiu (1907-1910), Paul Riegler (1910-1919) şi Constantin Motaş (1919-1921). 

Pentru moment, prioritățile erau 
recrutarea şi formarea unui corp profesoral 
competent şi de origine autohtonă, pentru a 
dezarma pe criticii care denuntau prezența 
străinilor în această profesiune, precum şi 
obținerea unui statut care să asigure o poziție 
cât mai bună în sistemul instrucției publice 
naționale. În 1872 s-a adoptat un regulament 
care asimila Şcoala de medicină veterinară 
unui gimnaziu. În perioada primului 
directorat al lui Alexandru Locusteanu, la 
21 mai 1883 a fost promulgat un nou regulament. 
Şcoala continua să fie o anexă a facultății de 
medicină, avea propriile sale discipline de 
studiu, dar cursurile de chimie, fizică, 
botanică şi zoologie erau comune cu cele de 
la medicina umană. Durata studiilor era 
stabilită la 5 ani şi după depunerea a 5 
examene se putea obține diploma de medic 
veterinar. Se prevedea înființarea a 7 catedre 
şi constituirea unui consiliu profesoral, ceea 
ce apropia şcoala de organizarea unei 
instituții de rang universitar. Candidaţii 
trebuiau să aibă gimnaziul, iar titularii 
bacalaureatului erau înscrişi direct în anul II. 
Pentru a atrage elevi, şcoala oferea un număr 
important de burse, dar elevii bursieri aveau 


Şcoala Superioară de Agricultură 


obligaţia de a servi statul timp de 5 ani. Un 
nou pas în consolidarea individualitatii şcolii de 
medicină veterinară a fost făcut prin construirea, 
între anii 1885-1887, a unui local propriu, 
situat pe malul Dâmboviţei. 

Problema subordonării Şcolii de medicină 
veterinară a generat numeroase controverse în 
epocă, alimentate de o serie de ambiguitati, 
probabil inerente. Dacă apariția învățământului 
medicinii veterinare răspundea unei priorități 
militare, constatare valabilă în parte şi în 
cazul medicinii umane, ulterior şcoala de 
medicină veterinară a fost balotată între 
ministerul agriculturii şi cel al instrucţiunii 
publice. Desigur, primul era cel mai interesat în 
formarea medicilor veterinari, dar constituirea 
unui corp profesoral competent şi cu prestigiu 
social sugera mai curând o subordonare fata 
de al doilea minister. Fapt este că în 1883 
şcoala trece în subordinea ministerului 
agriculturii, care tocmai se înființase şi care 
va sprijini iniţial progresul ei. În acelaşi an, 
Şcoala centrală de agricultură de la Herăstrău, 
fondată în 1869, este transformată în Şcoala 
superioară de agricultură, care avea la rândul ei 
pretenția, întrucâtva justificată, de a include în 
programa sa învățământul medicinii veterinare. 

Laboratorul de chimie 
al Scolii Superioare de Agricultura 

Obiectivele corpului profesoral de la 
Şcoala de medicină veterinară intrau însă în 
contradicție cu această realitate. Profesorii 
doreau să revină sub autoritatea ministerului 
instrucţiunii publice şi scoala să fie 
transformată în facultate a Universităţii din 
Bucureşti, ceea ce ar fi dus la emanciparea 
profesiunii de medic veterinar, aflată într-o 
stare de inferioritate în raport cu profesiunea 
de medic uman. Un prim obiectiv este atins 
în 1899 când şcoala revine la ministerul 
instrucţiunii publice, iar candidaţii trebuiau 
să posede bacalaureatul. Cu toate acestea, 
ambiguitatea statutului şcolii nu era de 
natură să atragă un număr mare de tineri, în 
1906, Şcoala de medicină veterinară având 
doar 60 de elevi. 

Transformarea Şcolii de medicină 
veterinară în facultate era văzută ca soluția 
ce va rezolva miraculos toate anomaliile care 
erau semnalate fie de profesori, fie de studenți. 
Campania pentru convingerea autorităților 
în acest sens devine intensă la începutul 
secolului al XX-lea. Între 14-18 octombrie 1904 
are loc la Bucureşti al doilea Congres 
naţional veterinar, în prezența câtorva lideri 
politici, precum P. S. Aurelian, preşedintele 
Senatului, si Vasile Lascăr titularul 
ministerului de interne, care avea atribuții 
importante privind poliția sanitar-veterinară. 
Momentul cel mai important se consumă la 
17 octombrie, când se ţine raportul 
„Învățământul medicinii veterinare în 
România”, elaborat de Paul Riegler şi 
Gheorghe Udriski, profesori la Şcoala de 
medicină veterinară. Raportul pledează în 
favoarea reorganizării şcolii pe baze 
universitare, a măririi numărului de profesori 


şi şefi de lucrări, a instituirii docentilor, a 
predominării învățământului practic, a 
creării postului de intern pentru clinicile 
şcolii, a dotării clinicilor şi laboratoarelor, a 
reînființării institutului zootehnic etc. 
Aşadar, majoritatea revendicărilor vizau 
transformarea şcolii în facultate. La 
3 februarie 1907 profesorii Şcolii de medicină 
veterinară (Alexandru Locusteanu, Constantin 
Gavrilescu, Paul Oceanu, Paul Riegler, Ioan 
Poenaru, Gheorghe Udriski, Constantin 
Motaş, Nicolae Filip) înaintau un memoriu 
ministrului instrucţiunii publice, prin care se 
critica vehement lipsa unei situații legale a 
învățământului medicinii veterinare în 
România, în condiţiile în care acest domeniu 
avea atribuţii tot mai extinse, precum poliția 
sanitară, igiena publică, cercetarea ştiinţifică 
şi economia agrară. 

Corpul profesoral al Şcolii de Medicină Veterinară 
în 1905. De la stânga la dreapta: Gheorghe Udriski, 
Nicolae Filip, Ion Athanasiu, Constantin Motaş 
(rândul din spate); Aurel Babeş, Paul Oceanu, 
Alexandru Locusteanu, Paul Riedler, 
Constantin Gavrilescu, lon Poenaru 
(rândul din fata) 

În anul în care era redactat acest 
memoriu, director al şcolii a devenit loan 
Athanasiu, care prin eforturile sale şi prin 
relaţiile sale cu clasa politică a reuşit să 
determine adoptarea legii pentru organizarea 
Şcolii superioare de medicină veterinară la 
27 mai 1909. Legea stabilea că învățământul 
medicinii veterinare era gratuit pentru elevii 
români, spre deosebire de cei străini care 
plăteau taxe. Durata studiilor rămânea de 5 
ani, urmau să se creeze conferinţe, iar o serie 
de cursuri erau urmate la facultatea de 
ştiinţe a Universității din Bucureşti. Erau 
prevăzute materiile care se studiau, normele 
pentru profesori şi şefii de lucrări (un 
profesor trebuia să presteze 6-10 ore de curs 
şi lucrări practice şi minimum 4 ore de 
laborator pe săptămână) şi salariile. De 
asemenea, erau prevăzute laboratoare, 
infirmerii, institute şi o farmacie, institutul 
de sero-vaccinuri rămânea în subordinea 
şcolii, iar institutul de ser antivariolic trecea 
la Şcoala superioară de medicină veterinară. 
În fine, ministerul instrucţiunii publice, 
ministerul agriculturii şi ministerul de 
interne se angajau să subventioneze crearea 
unui institut zootehnic, care urma să 
funcționeze în cadrul şcolii. Pornind de la 
această lege, la 4 septembrie 1909 a fost 
promulgat un nou regulament, ce relua în 
detaliu cele deja stipulate în lege. Acum este 
reglementată problema internilor pentru 
studenții ultimului an care sunt şi retribuiti. 
Şcoala poate presta diverse servicii si 
particularilor (expertize, acte medico-legale, 
certificate sanitare etc.) care sunt taxate iar 
veniturile realizate, inclusiv cele din taxele 
universitare, rămân în proporție de 


60%-100% şcolii. Evident, serviciile prestate 
la cererea autorităților erau gratuite. În 
regulament figurează şi prevederi referitoare 
la disciplina elevilor, care de acum sunt 
oficial numiți studenți. 

Deşi ameliorările aduse învățământului 
medicinii veterinare erau indiscutabile, iar 
Şcoala superioară de medicină veterinară avea 
aspectul unei instituții universitare, formal 
statutul universitar continua să-i fie refuzat. 
Asupra acestui aspect revine memoriul 
studenților veterinari din noiembrie 1911. 0 
altă pledoarie viguroasă în favoarea 
transformării şcolii în facultate este pronunțată 
la al III-lea Congres national de medicină 
veterinară, ținut la Bucureşti între 19-21 mai 1913, 
Cu această ocazie profesorii Alexandru 
Locusteanu şi Gheorghe Udriski prezintă 
raportul intitulat “Organizarea învățământului 
medicinii veterinare în România”, în care 
este desemnat unul dintre adversarii redutabili 
ai creării facultății de medicină veterinară şi 
anume, facultatea de medicină. În preajma 
primului război mondial, o serie de indicii 
arătau că autorităţile, sub impactul campaniei 
desfăşurate de profesorii şi studenţii Şcolii 
superioare de medicină veterinară, erau 
dispuse să rezolve favorabil această problemă, 
dar declanşarea conflagrației mondiale a dus 
la schimbarea prioritatilor. 

Crearea facultății de medicină veterinară, 
integrată Universității din Bucureşti, s-a 
realizat prin legea privind transformarea 
Şcolii superioare de medicină veterinară 
în facultate, publicată in „Monitorul 
Oficial” din 23 iulie 1921. Primul decan a fost 
şi ultimul director al şcolii, profesorul 
Constantin Motas?’. 


17 Decanii facultății de medicină veterinară în epoca interbelică au fost: Constantin Motaş (1921-1926), Paul 
Riegler (1926-1930), loan Poenaru (1930-1932), Gheorghe Udriski (1932-1935), Grigore Slavu (1935-1940). 


OVIDIU BOZGAN 


UNIVERSITATEA DIN BUCUREŞTI 
1864-2014 


139 


Transformarea şcolii de medicină 
veterinară în facultate a produs efectele care 
erau anticipate de mai mulţi ani de către cei care 
au militat pentru acest lucru. Respectabilitatea 
profesiunii de medic veterinar a avut de 
câştigat, iar facultatea s-a putut dezvolta în 
condiții optime, fie sub aspectul organizării 
studiilor, fie în ce priveşte instituțiile anexe. 
La 30 ianuarie 1929 a fost adoptat un 
regulament, iar la 9 octombrie 1936 intra în 
vigoare un nou regulament. Durata studiilor 
continua să fie de 5 ani, dar pentru obținerea 
titlului de doctor în medicină veterinară (dar 
nu doctoratul) erau prevăzute acum 6 
examene, plus o teză originală. Facultatea 
acorda un anumit număr de burse care erau 
ocupate prin concurs, iar ceilalți studenți 
plăteau taxe relativ moderate. 

În perioada sa de apogeu, la mijlocul 
anilor 1930, facultatea de medicină veterinară 
avea 14 catedre. În afara catedrelor, 
laboratoarelor şi clinicilor, facultatea de 
medicină veterinară mai dispunea de două 
instituții indispensabile medicinii veterinare, 
care ofereau posibilitatea derulării unei 
activități sistematice de cercetare şi 
producție: Institutul de seruri şi vaccinuri 
„Pasteur” şi Institutul național zootehnic. 

Precursorul primei instituții a fost 
Institutul vaccinogen al statului, creat în 
1893. În anii 1904-1905 Ministerul de Interne 
a pus la dispoziția profesorilor Paul Riegler 
şi Constantin Motaş o alocaţie pentru crearea 
unui serviciu de sero-vaccinuri, serviciu care 
era în măsură să furnizeze din 1908 toate 
vaccinurile pentru combaterea epizootiilor. 
Pornind de la aceste baze, apare ideea creării 


unui institut cu toate dotările necesare şi, în 
primul rând, cu un local adecvat, a cărei 
construcție debutează în 1908. Prin legea din 
27 mai 1909, mai sus-mentionata, se crea 
Institutul de  sero-vaccinuri, plasat in 
subordinea Şcolii superioare de medicină 
veterinară, a cărui misiune era de a prepara 
serovaccinurile şi produsele biologice pentru 
combaterea bolilor contagioase la animale. 
Primul său director a fost Paul Riegler, 
urmat din 1936 de Alexandru Vechiu. La 
27 decembrie 1921 institutul primeşte 
numele lui Pasteur, iar din 1925 se 
înființează o fermă în comuna Marele 
Voievod Mihai (Giuleşti), unde se preparau 
serurile preventive şi terapeutice, inclusiv 
vaccinul antivariolic pentru om. 

Problema creării unui institut zootehnic 
a cunoscut o evoluție mai accidentată. 
Demersuri încep în 1890. Cel care a militat 
cu obstinatie în favoarea fondării unui 
institut zootehnic a fost Nicolae Filip, care, 
beneficiind de sprijinul lui P. P. Carp, a creat 
primul institut zootehnic din România în 
1895 (director era Constantin Gavrilescu, 
titularul catedrei de zootehnie, iar Nicolae 
Filip era şef de lurări). Din nefericire, 
rivalitatile politice şi, se pare, ostilitatea lui 
C. I. Istrati au dus la suprimarea lui în 1900. 
Atât inițiatorul, cât şi alti lideri de opinie ai 
profesiunii veterinare nu au descurajat şi au 
continuat să agite problema reinfiintarii unui 
institut zootehnic. Prin legea privind 
creşterea, îmbunătățirea şi apărarea sănătății 
animalelor, publicată în „Monitorul Oficial” 
din 3 ianuarie 1926, se creează Institutul 
Naţional Zootehnic pe lângă facultatea de 

medicină veterinară, condus de titularul 
catedrei de zootehnie. Cel căruia i s-a 


datorat instituția a fost profesorul Gheorghe 
K. Constantinescu. 


Profesorul Gheorghe K. Constantinescu, directorul Institutului 
Naţional Zootehnic, înconjurat de colaboratorii săi 


Pe lângă misiunea de a pregăti specialişti şi 
de a asigura practica pentru studenți, 
Institutul Naţional Zootehnic recolta informații 
şi elabora statistici, conducea acțiunea de 
propagandă  zootehnică, realiza anchete 
zootehnice, acorda asistență crescătorilor de 
animale, stabilea programe de creştere a 
animalelor pe specii şi regiuni, controla producția 
de lapte etc. În fapt, sarcina institutului era 
imensă, dacă se ia în considerare atitudinea 
refractară a micilor crescători de animale, 
care se instalaseră în activități rutiniere care 
perpetuau contraperformantele. În 1931 a 
fost adoptat regulamentul institutului'®, 
după ce între 1926-1930 fusese construit 
impunătorul său local. În cursul anilor 1930 
institutul avea următoarea organizare: secția 
de biologie, secția de igienă, secția de 


15 Codul general al României, vol. XIX, pp. 471-478. 


alimentație, secția de lactologie, secția de 
piscicultură, secția de apicultură şi sericicultură, 
secția de avicultură, secția de zooeconomie 
(statistică şi informaţii), secția de selecție, 
secția pentru studiul furajelor, secția de 
cinegetică (creată în 1939), serviciul fermelor, 
serviciul publicaţiilor, serviciul muzeului. 
Institutul mai dispunea de o serie de ferme şi 
stațiuni experimentale. Prima fermă a 
institutului a fost cea la Tămădău, Ilfov, care 
era fosta moşie a lui Miloş Obrenovici, apoi 
fermele de la Gherghița, județul Prahova 
(din 1930), Dulbanu-Cretu, județul Buzău, 
Pipera şi Afumaţi, judeţul Ilfov, stațiunile 
piscicole de la Făgăraş şi Tarcău. În 1933 aria 
geografică de acțiune a institutului s-a extins 
prin crearea statiunilor provinciale pentru 
Basarabia şi Dobrogea. Încercând să 

mobilizeze potențialul zootehnic al 
României, Institutul Național Zootehnic a 
depus oœ activitate de 
propagandă şi de stimulare a organizării 
crescătorilor de animale. O importanță 
semnificativă o avea activitatea publicistică, 


atât academică, cât şi de popularizare. 


remarcabilă 


În jurul profesiunii veterinare a apărut 
o sociabilitate savantă, care avea ca scopuri 
orientarea politicii autorităților în domeniul 
medicinii veterinare, apărarea membrilor 
profesiunii şi cultivarea competențelor 
profesionale. Rolul profesorilor de la şcoala, 
mai târziu facultatea de medicină veterinară, 
a fost de multe ori decisiv. Prima asociație 
savantă a profesiunii veterinare a fost 
Societatea de medicină veterinară, care la 
început a avut o existență sincopată. Creată 
prima dată la 15 mai 1871, a vegetat o 
perioadă de timp şi a fost reînființată la 
25 noiembrie 1888. Scopurile acesteia erau, în 
mod natural, progresul medicinii veterinare 
şi apărarea intereselor profesionale. Printre 
membrii fondatori de la 1888 figurează o 
serie de profesori de la Şcoala de medicină 
veterinară, ca Alexandru Locusteanu, Paul 
Oceanu, Louis Vincent etc. La congresul de 


19 Pe baza colecţiei Anuarul Universității din Bucuresti. 


medicină veterinară din 1913, printre 
obiectivele propuse figura şi crearea unei 
asociații a medicilor veterinari. Într-adevăr, 
în decembrie 1914 s-a constituit Asociația 
generală a medicilor veterinari (va primi 
statutul de persoană juridică în 1919), care 
s-a ocupat în mod special de apărarea 
intereselor profesiunii veterinare şi care, 
alături de Societatea de medicină veterinară, 
a organizat congresele naționale zootehnice 
din perioada interbelică (primul va avea loc 
la Cluj, în septembrie 1924) şi va avea 
suficientă forță financiară pentru a demara 
în 1929 construirea unui cămin pentru 
studenții în medicină veterinară. 

Imaginea facultății de medicină veterinară 
n-ar fi complexă fără prezentarea studenților, 
protagonişti ai campaniei pentru transformarea 
Şcolii de medicină veterinară în facultate şi 
pentru drepturi specifice. De la bun început 
s-a pus problema atragerii unui număr cât 
mai mare de studenți, din care să se 
recruteze medicii veterinari atât de necesari 
economiei româneşti, predominant agrară. 
Graţie datelor existente!”, dinamica numărului 
de studenți înscrişi la medicină veterinară în 
perioada interbelică se prezintă astfel: 

Tabel cu studenții înscrişi la medicină veterinară 1918-1938 


An universitar Total studenţi Băieți Fete i.e asi e: a 
É is etnica romana 
1918-1919 46 - - = 
1919-1920 101 - - - 
1920-1921 128 - - = 
1921-1922 121 - - 81 
1922-1923 160 - - = 
1923-1924 169 - - - 
1924-1925 201 196 5 129 
1925-1926 189 184 5 110 
1926-1927 228 221 Z 136 
1927-1928 300 291 E as 211 
1928-1929 333 326 7 229 
1929-1930 328 314 12 272 
1930-1931 389 375 14 328 
1931-1932 427 403 24 388 
1932-1933 | 438 403 35 391 
1933-1934 | 442 396 36 380 
1934-1935 | 402 364 38 | 353 
1935-1936 | 401 364 37 | 346 
1936-1937 406 372 34 | 325 
1937-1938 H 445 408 37 | 379 
Tabelul de mai sus impune câteva Această statistică trebuie completată 
comentarii succinte. Medicina veterinară necesarmente cu o alta referitoare la 


rămâne în perioada studiată o profesiune 
aproape exclusiv masculină. Numărul de 
studenți de altă origine etnică decât cea 
românească, în comparație cu alte facultăți 
ale Universității din Bucureşti, este redus. 


absolvenți, care în mod efectiv puteau să 
practice, aceasta în condițiile în care un 
procent relativ mic de studenți reuşeau să 
obțină diploma pentru care postulau?. 


2 Potrivit unei anchete efectuată pentru anii 1921-1932, rezultă că la facultatea de medicină veterinară 
obțineau licența 14% din numărul studenților înscrişi. 

Tabelul absolvenţilor cu titlu 1919-1938 


An universitar 


Număr absolvenți cu titlu de medic veterinar, din 1921 
cu titlul de doctor în medicină veterinară 


18 
12 

1921 11 
1923-1924 7 
1924-1925 14 
1925-1926 22 
1926-1927 26 
1927-1928 20 
1928-1929 34 
1929-1930 45 
1930-1931 35 
1931-1932 45 
1932-1933 50 
1933-1934 61 
1934-1935 61 
1935-1936 74 
1936-1937 93 
1937-1938 | 63 


Studentii Şcolii de medicină veterinară 
au dispus, la rândul lor, de propria 
organizație, constituită în 1880. Primul statut, 
care prevedea scopuri exclusiv profesionale, 
a fost adoptat în 1889, iar la 17 mai 1897 au 
fost adoptate noi statute şi regulamente. La 
începutul secolului, societatea a adresat în 
numele studenților o serie de memorii, iar în 
1909 a organizat greva studenților de la 
Şcoala de medicină veterinară, care l-a 
obligat pe directorul acesteia, Ioan Athanasiu, 
să elaboreze un nou statut al şcolii. După 
primul război mondial, Societatea studenților 
în medicină veterinară continuă propaganda 
pentru transformarea şcolii în facultate, 
obiectiv atins în 1921. Un an mai târziu, 
studenții veterinari participă la amplele 
mişcări studenţeşti cu caracter nationalist şi 
antisemit din decembrie 1922. La 8 decembrie 


1922, Societatea studenţilor în medicină 
veterinară adoptă o moțiune în spiritul acestor 
mişcări şi se raliază programului minimal al 
mişcării studenţeşti radicale: numerus clausus, 
obligația pentru studenții evrei de a practica 
disectia pe cadavre de evrei, repararea 
prejudiciilor morale din partea presei care ar 
fi ofensat studentimea. Moţiunea se explică 
prin sentimentul de solidaritate cu ceilalți 
studenţi, deoarece facultatea de medicină 
veterinară nu era frecventată decât de un 
număr infim de evrei. Pentru a evalua 
gradul de reprezentativitate al societății, 
menționăm că în 1929 aceasta avea 119 
membri activi, ceea ce înseamnă aproximativ 
o treime din numărul total al studenţilor, iar 
în anul universitar 1934-1935 societatea avea 
275 de membri, dintr-un total de 402 studenți. 

O luptă îndelungată a fost dusă în 
vederea creării unei facultăți de farmacie, 
cadru propice dezvoltării învățământului 
farmaceutic din România”. Un adept 
neobosit pentru ridicarea standardelor în 
predarea ştiinţei farmaceutice a fost Stefan 
Minovici, profesor din 1897 la catedra de 
chimie analitică a Şcolii superioare de 
farmacie. În 1898 acesta a publicat lucrarea 
Învățământul nostru farmaceutic, prin care se 
solicita perfecționarea studiilor farmaceutice. 


Ştefan Minovici, profesor la Şcoala /Facultatea 
de Farmacie şi la Facultatea de Ştiinţe 


În 1914 exista intenția din partea 
ministrului instrucţiunii publice, I. Gh. Duca, 
de a crea o facultate de farmacie, desigur 
stimulat de broşura lui Ştefan Minovici O 
facultate de farmacie, o convingătoare pledoarie 
pentru un învățământ farmaceutic modern şi 
implicat în realitatea vieţii sociale. De altfel, la 


13 martie 1914 Consiliul facultății de medicină a 
votat crearea facultății de farmacie, prin 
separarea învățământului farmaceutic de cel 
medical, dar decizia nu s-a mai pus în aplicare. 
După primul război mondial, care a 
demonstrat cu prisosință necesitatea unui 
corp bine pregătit de farmacisti, eforturile în 
vederea înființării unei facultăți de farmacie 
intrau în faza finală. Totuşi, nu numai 
marele război demonstrase necesitatea 
fondării unei facultăți de farmacie. 
Consolidarea practicilor sociale legate de 
consumul medicamentelor, mai ales in 
spațiul urban, procesul de ,,medicalizare” a 
societății româneşti, care trebuia să includă 
şi mediul rural, neglijat din acest punct de 
vedere, reglementarea controlului asupra 
produselor farmaceutice - toate pledau în 
favoarea existenţei unei facultăți de farmacie, 
capabilă să răspundă acestor imperative. 
Graţie perseverentei lui Ştefan Minovici, la 
congresul Asociaţiei generale a farmaciştilor 
din România, care s-a desfăşurat la Sinaia 
între 10-11 iunie 1922, s-a exprimat dorința 
de a se crea la Bucureşti o facultate de farmacie 
(Senatul Universității din Bucuresti se 
ronuntase în acest sens la 14 decembrie 1921). 
În fine, legea pentru înființarea facultății a fost 
votată de Senat la 31 mai 1923 şi de Camera 
deputaților la 4 iunie, iar la 12 iunie 1923 
legea a fost publicată în „Monitorul oficial”. 
Oraşul Bucureşti era, în acest mod, privilegiat, 
deoarece în celelalte centre universitare nu 
existau decât secții de învățământ farmaceutic, 


21 Ovidiu Bozgan, Învățământul farmaceutic la Universitatea din Bucuresti (sfirşitul secolului al XIX-lea - 1940), în 
„Forum”, anul XXXV (1993), nr. 5-6, pp. 70-75 (I); nr. 7-8, pp. 97-103 (II); Istoria ştiinţelor farmaceutice în 
România. Coordonatori: losif Spielmann, Graziella Baicu, Bucureşti, Editura medicală Amaltea, 1995. 

secții care au început să funcționeze din 1913 
la Iasi şi din 1919 la Cluj. Facultatea de 
Farmacie era a şaptea facultate a 
Universităţii din Bucureşti. Inaugurarea 
oficială a Facultăţii de Farmacie a avut loc la 
15 octombrie 1923, discursul inaugural fiind 
rostit de Ştefan Minovici, primul decan al 
acesteia, între 1923-192522, 

În scurtul timp cât a îndeplinit funcția 
de decan, Minovici s-a străduit să asigure 
baza materială şi ştiinţifică reclamata de o 
asemenea instituție de învățământ şi cercetare. 
În 1924, sub preşedinţia lui Minovici s-a 
constituit un comitet de sprijin pentru 
construcția unui local propriu al Facultăţii de 
Farmacie şi s-a adresat un apel farmaciştilor 
în vederea subscrierii fondurilor necesare. Din 
varii motive, inițiativa a eşuat. Constituirea 
Facultăţii de Farmacie presupunea revederea 
regulamentului de funcționare şi readaptarea 
programului de studii. Astfel, a fost 
promulgat un nou regulament al Facultății 
de Farmacie, publicat în „Monitorul oficial” 
la 10 august 1924. Studiile farmaceutice 
durau 5 ani şi erau formate dintr-un stagiu 
practic şi unul universitar. Stagiul practic 
avea durata de 2 ani şi se desfăşura în 
farmaciile care aveau laboratoare proprii. 
Era prevăzut ca, la sfârşitul stagiului, 
dirigintele farmaciei să elibereze un certificat 
privind activitatea studenților, după care 
aceştia susțineau un examen în vederea 
validării stagiului practic. Stagiul universitar 
era eşalonat pe trei ani şi se predau 
următoarele materii: botanica farmaceutică şi 
herborizare, chimie minerală, chimie organică 
şi fizică, chimie analitică, farmacia chimică şi 


industrială, chimie alimentară, toxicologie 
şi chimie biologică, farmacia galenică, 
farmacognozia, fizică experimentală, mineralogie, 
igienă, bacteriologia alimentară şi parazitologia, 
deontologia şi legislația farmaceutică, 
enciclopedia comerțului. La sfârşitul fiecărui 
an universitar erau prevăzute trei examene, 
iar pentru obținerea licenţei se susțineau un 
examen practic şi altul teoretic. În cuprinsul 
aceluiaşi regulament erau stabilite taxele, 
consiliul facultății având autoritatea de a-i 
scuti de taxe pe studenții cu o situaţie 
materială precară şi pe cei care obțineau 
rezultate de excepție. În primul an de 
funcționare, Facultatea de Farmacie din Bucureşti 
dispunea de patru catedre: Catedra de 
Farmacie Chimica şi Galenica - titular Mihail 
Georgescu, şef de lucrări Aristide Mihailovici 
şi asistent Emil Belcot, Catedra de Chimie 
Analitică - titular Ştefan Minovici, şef de 
lucrări Constantin Kollo, Catedra de Botanică 
Generală - titular Theodor Solacolu, directorul 
Laboratorului de Botanică, Catedra de Chimie 
Alimentară - titular loan Vintilescu, directorul 
laboratorului. Ulterior are loc o diversificare 
accentuată a programului de studii, astfel 
încât în anul universitar 1931-1932, la 
Facultatea de Farmacie se predau 16 discipline. 

Rolul facultăţii de farmacie se 
amplifică după 1934, când s-a promulgat 
legea concentrării învățământului farmaceutic. 
Problema concentrării învățământului 
farmaceutic la Bucureşti a avut în epocă 
conotaţii speciale asupra cărora merită 
insistat. Promotorul acestei idei a fost 
Gheorghe Pamfil, cu studii la Universitatea 


2 După Ştefan Minovici, au urmat Mihail Georgescu (1925-1927), Nicolae T. Deleanu (1927-1931), Ion 
Vintilescu (1931-1936), Theodor Solacolu (1936-1938). 

din Geneva, unde îşi va obține doctoratul în 
1911 şi care va deveni profesor la catedra de 
farmacie chimică şi galenică a Universității 
din Cluj, unde va prelua, din februarie 1920, 
conducerea Institutului farmaceutic şi a 
farmaciei clinicilor clujene. Argumentele 
sale în favoarea concentrării învățământului 
farmaceutic proveneau din obsesii etnocentriste 
pe de o parte (mai precis diminuarea 


pozițiilor comunităţii evreieşti în această 
profesiune), din convingerea că se va 
micşora şomajul intelectual în rândul 
farmaciştilor, pe de altă parte. Conform unei 
statistici redactate înaintea promulgării legii 
concentrării învățământului farmaceutic din 
10 iulie 1934, situația studenților farmacisti, 
după origine etnică, era următoarea: 


Universitatea Români | Evrei Alţi minoritari 
Bucureşti 446 | 240 38 
Cluj 111 | 73 109 
laşi 30 | 77 8 


Aşadar, concentrarea învățământului 
farmaceutic ar fi dus la micşorarea 
numărului de studenți evrei, diminuarea 
numărului total de studenți şi evitarea 
şomajului masiv în rândul farmaciştilor. În 
acel moment se aprecia că din 4800 de 
farmacişti 3400 erau şomeri, ceea ce, dacă 
evaluarea era exactă, era catastrofal. Pe lângă 
concentrarea învățământului farmaceutic la 
Bucureşti, se mai sugera introducerea 
examenului de admitere, limitarea locurilor 
în anul I, plasarea practicii în farmacii, dupa 
parcurgerea cursurilor teoretice de la 
facultate. Aceleaşi convingeri le susținea la 
Camera Deputaţilor Daniel Danielopolu, şi 
el victima aceloraşi temeri, la 29 martie 1934. 
După calculele acestuia, din 1456 de 
farmacii, circa 580 sunt româneşti, cea mai 


1934-1935 
1935-1936 


1936-1937 
1937-1938 
1938-1939 


bună situație având-o Vechiul Regat, unde 
80% din farmacii sunt româneşti, în timp ce 
în Transilvania, din 695 de farmacii numai 
90 sunt conduse de români. Tot după 
calculele lui Danielopolu, în ultimii 11 ani au 
fost înscrişi în învățământul farmaceutic 5240 
români şi 6359 evrei, românii reprezentând 
din totalul înscrierilor 71% la Bucureşti, 25% 
la Cluj şi 15% la laşi. Tendinţa care rezultă 
din datele lui D. Danielopolu era confirmată 
de datele pe care le va avansa Gh. Pamfil, 
după care în 1938 existau 1599 de farmacii 
din care 643 româneşti, 487 evreieşti şi 467 
aparținând altor minoritari. Acelaşi Gh. 
Pamfil a publicat o statistică a înscrierilor la 
facultatea de farmacie după legea concentrării 
din 1934, din care rezultă atingerea 
obiectivelor propuse. 

Desigur, concentrarea învățământului 
farmaceutic la Bucureşti, în măsura în care a 
generat discriminări etnice, nu poate fi 
decât condamnabilă. 


Structura studiilor şi personalului 
Facultății de Farmacie s-a stabilit prin 
regulamentul din 1934. O colaborare 


fructuoasă a fost stabilită între Facultatea de 
Farmacie şi Institutul de Cercetări Farmaceutice, 
înființat de Ministerul Sănătăţii în 1929. De 
altfel, facultatea avea din anul 1928 misiunea 
de a realiza controlul medicamentelor. 
Contribuțiile ştiinţifice ale cadrelor didactice 
au început să fie publicate în Buletinul 
Societății de ştiinţe farmaceutice din România 
(1936-1942, 1947-1949), care apărea sub 
îngrijirea profesorilor loan Vintilescu şi 
Gheorghe Pamfil. Societatea de ştiinţe 
farmaceutice din România fusese creată în 
1934. În fine, în 1936 facultatea de farmacie a 
lansat o inițiativă la nivel national, în 
vederea creării la Bucureşti a unui muzeu de 
istoria farmaciei. 

Studierea elementului studențesc de la 
Facultatea de Farmacie este complicată şi 
trebuie realizată într-un context mai larg, pe 
baza unor statistici fiabile. În anul 1933, aşa 
cum s-a arătat, Daniel Danielopolu critica 
faptul că la un număr de 4800 de farmacişti 
cu certificat de liberă practică, 3400 sunt în 
situație de şomaj, ridicând astfel problema 
suprapopulării învățământului farmaceutic 
(totuşi, în pofida crizei, cifrele par 
exagerate). Utilizând statisticile din epocă, 


care, trebuie recunoscut, nu reflectau 
întotdeauna realitatea, rezultă că în perioada 
1918-1939 învățământul farmaceutic din 
Bucureşti a fost frecventat de 12.246 de 
studenți. Principalele evenimente statistice 
marcate de trecerile bruşte de la un regim de 
frecvenţă la altul sunt anii universitari 
1922-1923 şi 1923-1924, când se trece de la 
162 la 652 de studenţi, perioadă care 
corespunde înființării Facultăţii de Farmacie, 
anii universitari 1930-1931 şi 1931-1932, când 
se trece de la 948 la 529 de studenți, 
consecință directă a crizei şi a perspectivelor 
şomajului. Apogeul numărului studenților 
în 1934-1935, când se ajunge la 1205, se 
explică prin concentrarea învățământului 
farmaceutic la Universitatea din Bucureşti. 
În aceeaşi perioadă interbelică învățământul 
farmaceutic bucureştean a dat un număr de 
2366 de licentiati în farmacie (între 1935-1939 
Facultatea de Farmacie a acordat şi 52 de 
titluri de doctor în farmacie). În concluzie, nu 
putem să ne pronunțăm asupra criticilor lui 
Danielopolu referitoare la suprapopulatia 
universitară la farmacie, deşi pare că 
numărul mare de studenți era justificat de 
necesitățile societății româneşti. O alta 
constatare este feminizarea corpului studenţesc 
de la Facultatea de Farmacie: de exemplu, în 
anul universitar 1939-1940 erau înscrişi 210 
studenți şi 392 studente (prima femeie 
licenţiată în farmacie la Bucureşti este 
Eleonora Cruceanu, în anul 1892). 

Academia de Drept de la Oradea 


Legea Iorga din 1932 conţinea o 
prevedere relativ bizară, prin includerea 
Academiei de Drept de la Oradea% în 
organizarea Universităţii din Bucureşti. 

Crearea Academiei de la Oradea făcea 
parte din strategia educațională a iluminismului 
austriac de la sfârşitul secolului al XVIII-lea, 
care urmărea ameliorarea generală a stării 
culturale a supuşilor, formarea de cadre pentru 
o administrație care se dorea tot mai 
eficace şi facilitarea promovării sociale. La 
30 octombrie 1777, prin decret imperial se 
înființa la Oradea o facultate filosofică, ale 
cărei cursuri au început în noiembrie 1780. 
Opt ani mai târziu, la 27 iunie 1788 se crea şi 
o facultate de drept, fapt care putea 
justifica denumirea de Academie pentru 
instituția orădeană. 

Academia de la Oradea a funcționat 
până la revoluția de la 1848, când cursurile 
au fost suspendate şi instituția a fost 
transformată în spital militar. Academia nu 
şi-a reluat activitatea decât în 1850, dar într- 
o formă sensibil modificată, facultatea filosofică 
fiind suprimată, mentinandu-se doar facultatea 
de drept, cu durata studiilor de 3 ani. Noi 
modificări apar după încheierea pactului 
dualist, prin legea şcolară din 4 mai 1874, 
care a acordat Academiei statutul de 
facultate, cu durata studiilor de 4 ani, fără să 


primească dreptul de a acorda doctoratul. 
Studenţii puteau opta pentru una dintre cele 
2 filiere propuse: studii juridice sau ştiinţe de 
stat (economie şi ştiinţe politice). În 1911 s-a 
acordat o autonomie sporită instituției şi s-a 
introdus funcția de decan. 

Academia era o instituție care îşi 
recruta studenții din comitatele Bihor, 
Arad şi Satu-Mare. Cercetări parţiale au 
demonstrat că în perioada 1850-1918, dintre 
românii care au studiat aici 61,6% proveneau 
din aceste comitate. Din nefericire, nu s-a 
putut stabili procentajul studenților români 
pe ansamblul populaţiei universitare de la 
Academia de la Oradea. Oricum, o serie de 
personalități culturale, religioase şi politice 
ale românilor din Transilvania şi-au realizat 
aici o parte din formarea lor intelectuală. 

Epoca primului război mondial a 
echivalat cu transformări radicale pentru 
Academia de drept de la Oradea. La 
20 aprilie 1919 armata română a intrat în 
Oradea şi a fost instalată o administrație 
românească. O lună mai târziu, la 23 mai, 
suveranii României au vizitat oraşul şi au 
fost salutati, între alții, de majoritatea 
corpului profesoral de la academie (decanul 
şi prodecanul academiei se retrăseseră 
în Ungaria). 


% Ovidiu Bozgan, L'Académie de droit d'Oradea : une experience universitaire manquée, în „Analele Universităţii 
Bucureşti. Istorie, anul XLIV, 1995, pp. 79-92. Recent, valorificând arhivele instituţiei, precum şi alte surse 
inedite locale, integrând Academia de drept în contextul cultural şi politic al oraşului Oradea şi al 
judeţului Bihor, vezi Florentina Chirodea, Învățământul superior la graniţa de vest a României Mari. Academia 
de drept din Oradea (1919-1934), Oradea, Editura Universităţii din Oradea, 2011. 

Consolidarea noului stat român, prin 
măsurile care s-au adoptat şi care, ținând 
cont de condiţiile specifice ale zonei, 
erau inevitabile, va provoca o temporară 
dezorganizare a Academiei de drept de 
la Oradea. Funcţionarilor publici din 
Transilvania, inclusiv cadrelor didactice 
de orice grad, li s-a solicitat depunerea 
jurământului de fidelitate către statul 
român. În cazul Academiei de la Oradea, 
aproape toți profesorii de origine 
maghiară au refuzat, preferând să se 
stabilească în Ungaria. O parte dintre 
aceştia au fost încadrați la Universitatea 
din Debrecen. 

Politica autorităților române față 
de academie a fost prudentă, pentru a nu 
se provoca tensiuni inutile într-un climat 
dominat de suspiciuni reciproce. A fost 
menținut în funcția de decan (1919-1925) 
profesorul Iuliu Hoványi, născut la 
Oradea în 1860, iar predarea s-a făcut în 
limba maghiară până în 1921. În acest an 
au fost numiți primii titulari - profesorii 
Bogdan lonescu şi Lazăr Iacob (tatăl 
matematicianului Caius Iacob) şi la 
12 octombrie 1929 a fost promulgat 
regulamentul academiei (din 25 august 
1930 s-a numit, gest de oportunism politic, 

Academia de drept Regele Carol al Il-lea). 
Politica de încadrare a personalului didactic 
la academie se remarcă prin promovarea 
unor profesori proveniți din Vechiul Regat. 
Astfel, în 1932, din cei 17 titulari de la 
Academia de drept de la Oradea, doar 3 erau 
originari din Transilvania. O mare parte din 
profesorii academiei au jucat un rol major în 
viața culturală şi politică a oraşului şi a 
județului Bihor. De altfel, acest angajament 
răspundea intențiilor guvernului român de a 
consolida, prin educație şi cultură, elementul 
românesc de aici. 

Aceste intenții rezultă şi din analiza 
populaţiei studenţeşti de la Academia de la 
Oradea. În perioada 1919-1934 studenții 
români ar fi reprezentat 75% din totalul 
studenților de la academie2. Ca şi în 
perioada antebelică, academia drena 
candidați din judeţele Bihor, Arad, Sălaj şi 
Satu-Mare. Din punct de vedere al asistenţei 
sociale studenţeşti, din anul universitar 
1924-1925 a fost dată în folosință o cantină, 
iar la 25 mai 1927 a fost inaugurat căminul 
academiei, care asigura, în 1929-1930, cazare 
pentru 21% din studenți. Analiza statistică a 
corpului studențesc, inclusiv după criteriile 
de sex şi origine etnică, se prezintă astfel: 


24 Conform unei statistici, partial fiabile, în anul universitar 1932-1933 erau la academie 445 studenţi romani, 
138 evrei şi 116 maghiari. O altă sursă susține că dintr-un total de 764 studenți, 547 erau români. 


UNIVERSITATEA DIN BUCUREŞTI ÎN ANII INTERBELICI 


UNIVERSITATEA DIN BUCUREŞTI 
1864-2014 


130 


Dinamica studenţilor Academiei de drept din Oradea în perioada 1919-1933 


Anul universitar Total studenți 
1919-1920 Semestrul I - 70; semestrul II - 95 
1920-1921 Semestrul I - 273; semestrul II - 268 
1921-1922 Semestrul I - 376; semestrul II - 379 
1922-1923 294 
1923-1924 204 
1924-1925 219 
1925-1926 286 
1926-1927 296 
1927-1928 280 
1928-1929 S11 
1929-1930 - 
1930-1931 432 
1931-1932 557 
1932-1933 774 


Structura pe sexe a studenților Academiei de drept din Oradea 1920-1933 


An universitar Total studenţi Studente Studenţi 


1927-1928 
1928-1929 
1929-1930 
1930-1931 
1931-1932 
1932-1933 | 774 


1920-1921 272 

1921-1922 378 

1922-1923 | 294 

1923-1924 | 204 

1924-1925 219 | 

1925-1926 286 | 8 | 278 

1926-1927 296 | 13 | 283 
| 


25 Florentina Chirodea, op. cit. pp. 149, 151-152, 156, 166. 

Structura etnică a studenților de la Academia de drept din Oradea 1922-1933 


; ; iată d P Alte 
An universitar Români Maghiari Evrei naţionalităţi 
1922-1923 143 110 40 1 
1923-1924 136 32 36 0 
1926-1927 202 23 66 5 
1927-1928 190 26 64 il 
1928-1929 199 35 73 4 
1930-1931 331 36 63 3 
1931-1932 403 71 83 0 
1932-1933 547 118 96 3 


Situația Academiei de drept de la 
Oradea a suscitat în epocă dezbateri, uneori 
contradictorii. În 1929, o delegație a 
intelectualității române din Oradea, condusă 
de episcopul greco-catolic Valeriu Traian 
Frențiu şi de episcopul ortodox Roman 
Ciorogariu (ambele episcopii aveau sediul la 
Oradea), s-a prezentat la primul ministru 
Iuliu Maniu, solicitând crearea unei 
universități al cărei nucleu să fie tocmai 
Academia de drept (mai existau în oraş, 
Academia teologică ortodoxă şi Academia 
teologică greco-catolică, dar care nu aveau 
statut de instituții de învățământ superior). 
Maniu a fost favorabil propunerii, dar 
constrângerile bugetare generate de criza 
economică au interzis materializarea acestei 
idei. În schimb, după cum s-a mai arătat, 
prin legea învățământului superior din 22 
aprilie 1932, Academia de drept de la 
Oradea a fost integrată Universității din 
Bucureşti, conferindu-i-se totodată dreptul 
de a organiza cursuri pentru doctorat. 


În perioada cât academia a fost 
integrată Universității din Bucureşti, aceasta 
avea 17 catedre, dar existau situații când un 
profesor deținea 2 catedre, şi organiza 
cursuri pentru doctoratul în ştiinţele juridice 
şi în ştiinţele politico-economice. În anul 
universitar 1932-1933 structura pe catedre 
a academiei era următoarea: 

1. Catedra de drept comercial şi cambial - 
Constantin Petrescu Ercea; 

2. Catedra de drept civil - Bogdan Ionescu; 

3. Catedra II de drept civil - Alexandru C. 
Angelescu; 


4. Catedra III de drept civil - Aurelian lonaşcu; 

5. Catedra de drept roman - Tiberiu Mosoiu; 

6. Catedra de drept penal - Iuliu Hovanyi; 

7. Catedra de procedură penală - Iuliu 
Hovânyi; 

8. Catedra de statistică şi finanţe - Andrei 
Sigmond; 


9. Catedra de drept administrativ - Andrei 
Sigmond; 

10. Catedra de drept bisericesc - Lazăr Iacob; 

11. Catedra de istoria dreptului roman - 
Dumitru Mototolescu; 

12. Catedra de procedură civilă - Victor G. 
Cădere; 

13. Catedra de drept constituțional - Livius 
Lazăr; 

14. Catedra de economie politică - George 
Strat; 

15. Catedra de drept international public - 
George Sofronie; 

16. Catedra de legislație agrară şi industrială - 
Livius Lazăr, la care se adaugă o 
conferință de medicină legală. 

Formula integrării academiei (după 
1932 s-a numit facultate) în Universitatea 
din Bucureşti nu a garantat supraviețuirea 
instituției bihorene. Existau tot mai multe 
voci in favoarea  suprimării acestei 
instituții, pornind fie de la rațiuni bugetare 
(deşi alocatiile bugetare prevăzute pentru 
Academia de la Oradea erau 
nesemnificative), fie de la necesitatea 
consolidării facultății de drept a 
Universităţii din Cluj. În 1933, profesorii 
de la Academia de la Oradea au reacționat 
printr-un memoriu în care demonstrau 
documentat viabilitatea acestei instituții şi 
rolul său national în vestul României. Din 
această ultima perspectivă, memoriul 
avertiza că „suprimarea oricărei şcoli 
româneşti din regiunea graniței de vest 


este o pierdere gravă pentru românism, 
dar încă mai mult, suprimarea facultăţii 
din Oradea ar fi sigur interpretată şi 
exploatată de adepţii iredentismului şi 
revizionismului maghiar ca o slăbire a 
voinței de stăpânire românească pe aceste 
pământuri, ca un semn de capitulare“. 
Aceste argumente nu au putut stopa 
decizia de desființare a academiei. La 
şedinţa Consiliului Interuniversitar de la 
începutul lunii iunie 1934, influentul rector 
al universităţii clujene, Florian Ştefănescu- 
Goangă, a pledat în favoarea fuziunii 
academiei cu facultatea de drept de la Cluj, 
care trecea printr-o serie de dificultăți şi 
dispunea de un corp didactic inegal ca 
profesionalism, transfuzia cu profesorii de 
la academia condamnată fiind văzută ca o 
soluție salutară. Legea de fuziune a 
Academiei de drept de la Oradea cu 
facultatea de drept de la Cluj a fost 
publicată în „Monitorul Oficial” din 24 
august 1934. Profesorii, studenții precum şi 
patrimoniul academiei treceau la facultatea 
de drept de la Cluj (totuşi, mai era 
prevăzut pentru toamna anului 1934 un 
examen de „„lichidare” la Oradea). Putin 
mai târziu, câțiva din foştii profesori de la 
Academia de la Oradea vor fi transferați la 
facultatea de drept a Universităţii din 
Bucureşti. 


26 Memoriu cu privire la facultatea de drept Regele Carol al II-lea din Oradea, Oradea, 1933, p. 9. Semnatarii 
textului erau: Constantin Petrescu-Ercea, Victor G. Cădere, Bogdan Ionescu, Lazăr Iacob, Eugeniu 
Speranţia, George Strat, George Sofronie, Tiberiu Moşoiu, Aurelian Ionașcu, Alexandru Angelescu, Livius 
Lazăr. Interesant de remarcat faptul că memoriul a fost semnat şi de cei 2 profesori maghiari de la 


academie, luliu Hovânyi şi Andrei Sigmond. 


OVIDIU BOZGAN 


UNIVERSITATEA DIN BUCUREŞTI 
1864-2014 


153 


Localurile şi resursele financiare ale Universității 


Spinoasă problemă a spațiului afectat 
procesului de învățământ a fost preluată din 
perioada de dinainte a primului război 
mondial. În pofida fluctuatiilor economice 
care s-au manifestat în perioada interbelică, 
în această direcție s-au obținut realizări 
notabile. În vederea realizării acestor 
deziderate s-a înființat Fondul Universitar, 
alimentat cu numeroase donații, între care şi 
unele provenind din partea unor profesori 
precum Victor Babeş, loan Cantacuzino, 
Nicolae Iorga, Gheorghe Marinescu, 
Gheorghe Gh. Longinescu. Cea mai gravă 
problemă era cea a localului facultății de 
drept, frecventată de un număr imens de 
studenți. În 1928, decanul facultăţii de drept, 
Nicolae  Bazilescu, reclama imperios 
edificarea unui palat propriu şi solicita în 
acest scop exproprierea terenului pe care se 
afla casa Sutzu. Din anul universitar 1928- 
1929 a fost introdusă la facultatea de drept 
taxa de construcție. În fine, cu fondurile 
colectate şi cu subvenţii din partea regelui 
Carol II şi a ministerului de resort, s-a 
construit în 1934-1936 impunătorul palat al 
facultății de drept, după proiectele arhitectului 
Petre Antonescu. 

Tot arhitectul Petre Antonescu a ridicat 
în 1935, pe terenul destinat Cetății 
Universitare situat între bulevardul Regina 
Elisabeta şi str. Vasile Pârvan, clădirea Casei 
Studenților (mai târziu, sub regim comunist, 
Casa de cultură a studenților „Grigore 
Preoteasa”), cu fonduri provenind mai ales 
de la Stelian Popescu, directorul ziarului 
„Universul”. În perioada dintre cele două 
războaie mondiale s-au mai construit sau au 


fost lărgite şi amenajate clădirile şi anexele 
facultății de medicină veterinară, clădirea 
destinată unor laboratoare pentru secțiile de 
fizică şi de ştiinţe naturale ale facultăţii de 
ştiinţe, în acoperirea cheltuielilor un rol 
important avându-l subscriptiile publice. 

Resursele financiare erau, în principiu, 
formate din trei categorii de venituri. Prima 
categorie era reprezentată de alocatiile 
bugetare fixate de ministerul de resort, care 
acopereau mai ales cheltuielile de personal. 
A doua categorie era formată din taxele 
obligatorii percepute de facultăți, din care o 
cotă era reținută de rectorat. În anul 
universitar 1928-1929 la facultatea de drept 
erau instituite următoarele taxe universitare: 
taxa de frecvență pentru licență - 750 de 
lei/an, taxa de frecvență pentru doctorat - 
1200 de lei/an, taxa specială de licență de 
200 de lei/an şi de doctorat de 500 de lei/an, 
taxa de bibliotecă - 100 de lei/an, taxa de 
constructii - 3000 de lei/an. La acestea se 
adăugau taxele de examene: 150 de lei 
pentru fiecare examen partial de licenta, 700 
de lei pentru examenele de doctorat, 1000 
pentru diploma de licenta, 1500 de lei pentru 
diploma de doctor. În cazul in care studentul 
în licenţă sau doctorandul erau respinşi la 
examene, erau obligați să plătească alte taxe. 
La facultatea de medicină, în acelaşi an 
universitar, taxele pentru acoperirea 
cheltuielilor materiale şi pentru bibliotecă 
erau de 4000 de lei/an pentru studenții 
anilor I şi II, de 2500 de lei/an pentru 
studenţii anilor III şi IV, de 1500 de lei/an 
pentru studenții anilor V şi VI. 

Evident, separat erau prevăzute taxe de 
examene şi o taxă de 500 de lei pentru 
susținerea tezei de doctor în medicină. 
Pentru eliberarea diplomei, taxa era de 1000 
de lei. Pentru examenul de docenta taxa era 
de 20.000 de lei, redusă la 17.000 de lei 
pentru personalul didactic al facultății care 
dorea să treacă un astfel de examen. Pentru 
echivalarea diplomelor obținute in 
străinătate taxa era de 5000 de lei (de altfel, 
toate facultățile aveau taxe pentru 
echivalarea diplomelor obținute în 
străinătate). La facultatea de farmacie, exista 
o taxă de înmatriculare în învățământul 
farmaceutic de 500 de lei, o taxă de 2000 de 
lei pentru acoperirea cheltuielilor materiale 
şi de bibliotecă, plătită de studenții din 
stagiul universitar, taxă de examen de final 
de an de 500 de lei, taxă de examen de final 
de stagiu practic, tot de 500 de lei, o taxă 
pentru examenul de licență, 5000 de lei 
pentru echivalarea diplomelor obținute în 
străinătate. Taxele sunt stabilite de consiliile 
facultăților şi uneori sunt înscrise în 
regulamentele acestora. În perioada 
interbelică, sistemul taxelor percepute la 
universitate a suscitat critici, uneori 
vehemente din partea studenților, chiar 
dacă, pentru a face suportabil acest sistem, 
era prevăzută posibilitatea de acordarea a 
unor scutiri parțiale, mai rar totale, decise de 
consilii, în favoarea studenților cu situații 
precare şi rezultate onorabile la studii. In 
fine, a treia categorie de venituri era 
constituită din legate şi donaţii, majoritatea 
fiind orientate spre susținerea tinerilor la 
studii universitare. 


Prezentăm în continuare situația 
fundațiilor şi legatelor de care a beneficiat 
Universitatea până la cel de al doilea război 
mondial? 

1. Fondul Hillel format din 1878. 

2. Fondurile Benli Baici 1868. 

3. Fondul Iosif Halfon din 1895 

4. Fondul Episcop Gherasim Timuş din 
1905 pentru specializări în străinătate în 
teologie. 

5. Fondul Arhimandrit Juvenalie Ghighianul 
din 1901. 

6. Fondul Societății Române de Asigurări 
Generale din 1909. 

7. Fondul Arhiereu Ghenadie din 1906. 

8. Fondul Schiopescu. 

9. Fondul Episcop Silvestru Bălănescu din 
1899 (unul dintre cele mai substanţiale). 

10. Fondul Janeta Herman din 1915. 

11. Fondul Regele Carol I instituit în 1915. 
Legatarul a lăsat pentru universitățile din 
Bucureşti şi laşi suma de 500.000 de lei. 
Prin înțelegerea dintre cei doi rectori, 
Universităţii din Bucureşti i-au revenit 
300.000 de lei. 

12. Fondul lon M. Procopescu din 1919. 

13. Fondul cultural Nicolae lorga, constituit 
în 1916. 

14. Fondul şi premiul Amintiri, instituit de 
Vasile Pârvan în 1920. 

15. Fondul Teodor Stănescu din 1920. 

16. Fondul Simion Simionescu din 1920. 

17. Fondul Mina si It. Ol. Simionescu din 
1920. 

18. Fondul Filip Corlătescu din 1920. 

19. Legatul profesor dr. Stănculescu din 
1920. 


27 Anuarul Universităţii din Bucuresti. Avec supplément en français (listes du corps enseignant et la bibliographie des 
thèses de doctorat) 1940-1941, 1941-1942, Bucuresti, 1943, pp. 67-81. 

pentru studenţi, constituit în perioada 
când Gheorghe Gh. Mironescu a fost 
ministru al instrucţiunii publice 
(decembrie 1921-ianuarie 1922). 

Donatia profesor dr. Ştefan Minovici din 
1922. 

Fondul Institutului Filarmonic National 
din 1922. 

Donatia Alexandru Didy Florescu din 
1922. 

Fondul profesor Dragomir Demetrescu 
din 1923. 

Fondul Vatra Mănăstirii Văcăreşti din 
1921. 

Donatia Constantin C. Eftimiu. 

Premiul Ion M. Procopescu din 1923. 
Fondul Asistența Universitară. 

Fondul profesor dr. I. Cornoiu din 1923. 
Donatia profesor dr. Dragomir 
Demetrescu. 

Fondul profesor Valerian Urseanu din 
1925. 

Fondul profesor Gheorghe Gh. Longinescu 
din 1922. 

Donatia profesor dr. Ludovic Mrazek din 
1925. 

Donatia Ecaterina I. C. Bolintineanu din 
1925. 

Donatia Angela şi profesor Alexandru 
Zaharia din 1926. 

Legatul P. M. Racoviţă din 1920. 

Donatia Emilia Sima Lebăda din 1914. 
Fondul Cecilia şi Basil Dimitropol din 
1928. 

Donatia Gheorghe V. Starcea din 1922. 40. Donatia profesor Simion Mehedinti din 
.Fondul pentru imprimarea de cărți 1928. 


41. Fundaţia lon Stănescu din 1928 (pentru 
fondarea unui cămin studențesc). 
Donatia dr. Elena Fiala din 1929. 

Fondul Elena si Adriana, constituit de 
Nicolae Iorga din 1929. 

Fondul Maria şi Enache Anca din 1929. 
Fondul profesor dr. I. Mihălcescu din 
1930. 

Fondul Dida loan din 1929. 

Fondul Econom Constantin Nazarie din 
1931. 

Donatia Mitropolitul Bucovinei Visarion 
din 193028. 

Fondul Caminelor Studentesti. 
Fondul profesor Nicolae Dobrescu 
1981. 

Fondul episcop Inochentie Kitulescu. 
Donatia profesor Dumitru Boroianu 
1982. 

Donatia Casa Studenteasca, formată din 
subscriptia publică iniţiată de ziarul 
Universul. 

54. Legatul Maria Dascalof din 1938. 

55. Donatia D. Ionescu din 1938. 

După cum se constată, foarte multe 
donații şi fundaţii se adresau studenţilor de 
la facultatea de teologie. De asemenea, 
numeroşi profesori ai Universităţii din 
Bucureşti au instituit fundații şi fonduri din 
care urmau să fie întreținute sau să fie 
finanțate instituții de cercetare. În anul 
universitar 1939-1940 din donații şi fonduri 
au fost acordate burse, premii şi stipendii 
unui număr de 75 de studenţi 


42. 
43. 


44. 
45. 


46. 
47. 


48. 


49. 
50. din 
5i 
DA din 


53. 


28 Visarion Puiu a fost mitropolit al Bucovinei între 1935-1940. 

Corpul didactic al universitatii. Sociabilitatea universitara. 
Publicatii. Institutii de cercetare 


Corpul didactic al Universitatii din 
Bucuresti era constituit, în bună măsură, din 
reprezentanți reputați ai ştiinţelor şi culturii 
din România. Prin activitatea şi rezultatele 
cercetărilor în cadrul universității şi institutelor 
din capitală, unii dintre profesorii universității 
pot fi comparati cu valoroşi universitari 
din țările care aveau o bogată tradiție a 
învățământului superior. De altfel, numeroase 


cadre didactice ale universității bucureştene 
îşi făcuseră studiile, total sau partial, în țările 
cu un învățământ universitar dezvoltat. 

Pe măsura dezvoltării şi diversificării, 
numărul cadrelor didactice de la Universitatea 
din Bucureşti sporeşte considerabil. 
Prezentăm un tabel statistic referitor la 
dinamica personalului de predare (profesori, 
conferentiari, docenti). 


Facultatea 1872-1893 1914-1915 1926-1927 1934-1935 
Teologie 8 9 11 13 
Drept 10 | 26 33 42 
Litere şi filosofie | 11 | 28 | 38 50 
Ştiinţe | 16 27 | 49 56 
Medicina 23 83 104 85 
Farmacie _ - - 13 14 
Medicină veterinară - - 14 17 


In ceea ce priveste totalitatea corpului 
didactic, în anul universitar 1918-1919 
acesta reprezintă 166 de persoane, pentru 
a ajunge în anul universitar 1937-1938 la 
1036 de persoane. După aplicarea legii din 
4 noiembrie 1938 numărul cadrelor 
didactice scade la 942. Pe ansamblu, se 
constată o creştere a numărului de 
asistenţi, ca o consecinţă a noilor orientări 
din domeniul învățământului superior, 
care acordau o pondere mai mare laturii 
aplicative. Creşterea considerabilă a 
numărului cadrelor didactice antrenați în 
învățământul superior a dus la necesitatea 
formării unor asociații profesionale capabile 


să apere interesele acestei categorii socio- 
profesionale şi interesele învățământului universitar. 

În 1917 s-a înființat la Iasi, în condiţiile 
dificile ale refugiului, Asociaţia Profesorilor 
Universitari, din inițiativa lui Dragomir 
Hurmuzescu. Primul Congres s-a ținut la 
Bucureşti în 1920, când a fost dezbătută 
necesitatea dezvoltării învățământului tehnic 
universitar. Un alt congres, ținut tot la 
Bucureşti în 1924, a confirmat existența în 
capitală a unui birou permanent, care urma să 
gireze problemele curente dintre congrese. 
Preşedinte al acestui birou permanent a fost 
ales Dragomir Hurmuzescu. 

Printre acțiunile de răsunet ale Asociaţiei 
Profesorilor Universitari se numără opoziţia 
la proiectul unei legi a învățământului 
superior elaborat în 1930 (este vorba de 
proiectul Costăchescu, la care au colaborat 
Ion Bălăcescu şi lacob Iacobovici) şi care 
afecta grav autonomia universitară şi în 
general învățământul superior, potrivit 
opiniei asociației. 

Pentru a face față vulnerabilitatilor 
statutului lor, in 1919 asistentii universitari 
au creat Asociatia Asistentilor Universitari din 
România. Statutele asociației au fost discutate 
şi aprobate în cursul adunării generale de la 
laşi din 26-27 octombrie 1929, iar în anul 
următor a fost recunoscută ca persoană 
juridică. Asociaţia era formată din grupul 
Bucureşti (care îndeplinea şi rolul de comitet 
central), grupul laşi, grupul Cernăuţi şi 
grupul Cluj. Scopul era apărarea intereselor 
morale şi materiale ale acestui grup 
socio-profesional. 

La 7 aprilie 1921 s-a creat la Cluj 
Asociația femeilor universitare române, cu 
competențe în întreaga Românie. Scopurile 
acesteia constau din apărarea intereselor 
materiale, asistarea femeilor universitare şi 
lupta feministă. Asociaţia era structurată pe 
3 secțiuni: secțiunea şcolară şi educativă, 
secțiunea cooperatiei intelectuale (prin care 
se acordau burse de studii în străinătate) şi 
secțiunea asistenței sociale.  Preşedinta 
Asociaţiei era Alice Grintescu. 


În sfârşit, cu un marcat aspect sindical, 
exista Asociația licentiatilor universitari din 
România, care dispunea de statute din 
22 iunie 1928. Membrii acesteia trebuia să fie 
licentiati de facultate sau de şcoala 
superioară de stat. Printre scopuri amintim: 
facilitarea intrării şi funcționării în 
învățământ, organizarea vieții culturale şi 
ştiinţifice a aderenților, colaborarea cu 
asociațiile culturale existente, acordarea 
asistenței medicale şi juridice membrilor, 
fondarea unei cantine şi unui cămin la 
Bucureşti, unde se găsea sediul. Din 
nefericire, activitatea acestor asociații este 
fragmentar cunoscută. 

În perioada interbelică, rectoratul 
Universității a fost deținut de figuri universitare 
de valoare sub raportul operei științifice şi al 
activității publice. Între 1915-1920 rector a 
fost Ion Athanasiu. Născut în 1868, Athanasiu 
s-a perfecționat în laboratorul de la 
Universitatea din Paris al savantului Charles 
Richet (1894-1898), a fost directorul adjunct 
al Institutului de fiziologie de la Boulogne- 
sur-Seine, o recunoaştere indiscutabilă a 
competențelor sale ştiinţifice, între 1902 şi 
1905, după care a preferat să revină în tara 
unde devine profesor, din 1905, la catedra 
de fiziologie generală şi comparată a 
facultății de ştiinţe, până la decesul său 
survenit în 1926. Este considerat în literatura 
de specialitate drept fondatorul fiziologiei 
moderne româneşti??. 


2 Relațiile personale dintre universitari nu au fost mereu dominate de spirit irenic. O mostră a unei situații 

Ion Athanasiu şi colaboratorii săi 
de la Institutul de Fiziologie 


Este urmat între 1920-1923 de Mihail 
Vlădescu. Născut în 1865, a studiat ştiinţele 
naturale la Paris, a devenit profesor de 
botanică la Universitatea din laşi în 1888, de 
unde s-a transferat în 1895 la universitatea 
din capitală. A fost profesor de botanică la 
facultatea de ştiinţe până la retragerea sa, în 
1936. Concomitent, în calitate de titular al 
catedrei de botanică, a fost directorul 
Institutului de Botanică. Are meritul de a fi 
inițiat publicarea primului periodic 
românesc de botanică - Buletinul Erbarului 
Institutului Botanic din Bucureşti (1901- 
1904) - unde au publicat numeroşi 
cercetători români, mai ales din domeniul 
botanicii. Mihail Vlădescu a ocupat şi funcții 
publice importante, fiind între 1904 şi 1906 
ministru al instrucţiunii publice şi ministru 
al domeniilor (1921-1922). Moare în 1944. 
Apare din nou în fruntea rectoratului Ermil 
Pangrati între 1923 şi 1929. Născut în 1864, 


Pangrati este inginer diplomat al Şcolii de 
Poduri şi Sosele de la Paris şi îşi începe 
cariera didactică în 1893 la Universitatea din 
laşi, ca profesor de geometrie. În 1894, este 
transferat la Universitatea din Bucureşti, 
unde va funcționa ca profesor de geomterie 
descriptivă până la dispariția sa, în 1931. A 
fost decan al facultăţii de ştiinţe şi implicat în 
consolidarea Şcolii Superioare de 
Arhitectură, unde a predat şi a fost un timp 
director. Şi Pangrati a ocupat demnități 
guvernamentale, fiind un efemer ministru al 
lucrărilor publice, pentru care altminteri era 
foarte calificat, în 1912. În 1929 este ales 
rector al Universităţii Nicolae Iorga, iar dupa 
savantul istoric, în perioada 1932-1936, rector 
a fost doctorul Nicolae Gheorghiu, profesor 
la facultatea de medicină. 


Nicolae Iorga, rector 
al Universităţii 
din Bucureşti 


Nicolae Gheorghiu, rector 
al Universităţii 
din Bucureşti 


plasată la antipozi este caracterizarea asasină făcută de Alexandru Tzigara-Samurcaş lui Athanasiu. Este 
adevărat, situația lui Tzigara-Samurcaş după primul război mondial, când este acuzat de colaborationism, 
nu este dintre cele mai senine. În memoriile sale, directorul inamovibil al Fundației Universitare Carol I 
scrie: „În timpul războiului, rector era Ion Athanasiu, absolvent a 4 clase de seminar, nebacalaureat, ajuns 
veterinar şi apoi, ca specialist în studiul unor anume viermi, profesor de fiziologie şi, grație Partidului 
Liberal, chiar rector al universității”, cf. Alexandru Tzigara-Samurcaş, Memorii III 1919-1930. Lupta vieții 
unui octogenar, ediţie îngrijită şi prefață de C.D.Zeletin, Bucuresti, 2003, p. 67. 

Născut în 1867, Nicolae Gheorghiu a 
fost multi ani la specializare la Paris, unde a 
fost extern al spitalelor pariziene (1891-1894), 
intern (1895-1899) şi în 1900 şi-a susținut teza 
de doctorat în medicină. După ce devine în 
1902 (sau 1903) docent în clinica obstetricală, 
din 1904 Gheorghiu tine un curs liber de 
semiologie chirurgicală, pentru ca apoi să 
devină profesor suplinitor (1912) şi titular 
(1913) la catedra de clinică obstetricală a 
facultății de medicină din Bucureşti. Doctorul 
Nicolae Gheorghiu a fost omniprezent în 
mişcarea medicală românească şi chiar 
regională în perioada interbelică: director, din 
1912, al Institutului Maternitatea (situat în 
incinta spitalului Filantropia)%, fondator al 
Revistei de obstetrică ginecologie şi puericultură, 
preşedintele Societății de  obstetrică, 
ginecologie şi puericultură, preşedintele 
Societăţii de chirurgie, preşedintele primelor 3 
congrese naționale de chirurgie, obstetrică, 
ginecologie şi urologie (1925, 1927, 1930), 
preşedintele Asociaţiei generale a medicilor 
din România, preşedintele Uniunii Medicale 
Balcanice etc. Moare în 1954. 


Institutul Clinico-Obstetrical Maternitatea, 
construit în incinta Spitalului Filantropia, 
prin donația Mariei Protopopescu 


În următorii patru ani rectoratul este 
ocupat de Constantin Stoicescu, profesor de 
drept roman. Născut la Bucureşti în 1881, 
Constantin Stoicescu urmează studii la 
facultatea de drept de la Paris, unde îşi 
susține teza de doctorat, în 1904. Revenit în 
țară după o specializare la Berlin în drept 
roman, trece în 1907 examenul de docenta în 
drept roman şi în acelaşi an este numit 
profesor suplinitor de drept roman la 
facultatea de drept de la Bucureşti, profesor 
titular din 1913. A fost decan al facultății şi 
senator al universităţii. Decedează în 1944. 


Constantin Stoicescu, 
rector al Universităţii 


Universitatea din Bucureşti a continuat să 
dețină rolul celui mai important centru de 
cercetare ştiinţifică şi de formare a cadrelor cu 
pregătire superioară din tara noastră şi a 
contribuit la ameliorarea prestigiului României în 
viața culturală şi ştiinţifică internațională. 
Această realitate este demonstrată şi de 
numărul de periodice în limba română şi în 
limbi de circulație internațională la care 
profesorii universității au avut un aport decisiv. 
Exemplificările următoare, deşi selective, 
justifică afirmaţiile de mai înainte (în paranteze 
indicăm anul apariției şi directorul publicației). 


30 În 1924 doctorul Gheorghiu crează Societatea Prietenii Institutului Maternitatea, care avea ca obiectiv strângerea 

La facultatea de filosofie şi litere apăreau: 
Bulletin Linguistique (1933, Alexandru Rosetti), 
Cercetări literare (1933, Nicolae Cartojan). 
Dacia (1924, Vasile Pârvan), Istros (1934, Scarlat 
Lambrino), Revista clasică (1925, Nicolae I. 
Herescu), Revista generală a învățământului 
(1905, G.G. Antonescu), Revista germaniştilor 
români (1923, Simion Mândrescu), Grai şi 
suflet (1923, Ovid Densuşianu), Revista 
istorică română (1931, C.C. Giurescu), Revue 
Historique du sud-est européen (1924, Nicolae 
Iorga), Revista istorică (1915, Nicolae Iorga), 
Revista de filosofie (1923, Constantin 
Rădulescu-Motru), Sociologie Românească 
(1938, Dimitrie Gusti), Studii italiene (1935, 
Alexandru Marcu). Facultatea de ştiinţe 
edita: Anuarul institutului geologic al României 
(1906, Ludovic Mrazek), Buletinul de chimie 
pură şi aplicată al societății române de chimie 
(1923), Buletinul Institutului  Electrotehnic 
Universitar Bucureşti (1931), Buletinul 
Societății de chimie din România (1919), 
Buletinul societății de geologie?! (1932, Ioan 
Simionescu), Buletinul societății de ştiinţe fizice 
(1892), Buletinul societății naturaliştilor din 
România (1933), Buletinul studenților în ştiinţe 
naturale din Bucuresti (1930), Bulletin 
mathématique de la société roumaine des sciences 
(1926, Gheorghe Titeica, Dimitrie Pompeiu)*, 
Anuarul Observatorului Astronomic Bucuresti 
(1943), Notationes biologicae (1933, Wilhelm F. 
Knechtel), Revista Ştiinţifică V. Adamachi 
(1910, prin colaborarea universităților din 
Iasi si Bucuresti), Studii tehnice si economice 


(din 1915 publicatia Institutului geologic). 
Profesorii facultăţii de medicină publicau 
următoarele periodice: Analele Institutului de 
Patologie şi  Bacteriologie (1888-1945, cu 
intreruperi), Archives roumaines de pathologie 
experimentale et de microbiologie (1928, Ioan 
Cantacuzino, Constantin Ionescu Mihăeşti, 
Alexandru Ciucă, Mihai Ciucă, apare la 
Paris), Buletinul medico-terapeutic (1924-1936), 
Bulletin et mémoires de la société des hospitaux 
de Bucarest (Daniel Danielopolu), Bulletin de 
la société de Psychiatrie de Bucarest (1924), 
Ginecologie şi obstetrică (Constantin Daniel), 
Mişcarea medicală românească (1934), Noua 
revistă medicală (1929-1940, editată de Uniunea 
medicală franco-română), Revista de chirurgie, 
Revista de medicină legală (1936-1940, Mina 
Minovici), Revista de obstetrică, ginecologie şi 
puericultură (1920-1947, Nicolae Gheorghiu), 
Revista română de O.R.L. şi bronho-esofagoscopie 
(1934), Revista română de urologie (1934), 
Buletinul Societății de Radiologie şi Electrologie 
medicală din România (1932-1945), Revista 
sanitară militară, Revista ştiinţelor medicale 
(înființată de loan Cantacuzino în 1905), 
România medicală (1923-1944, P. Tomescu), 
Spitalul (1881-1949, revista Societăţii studenților 
în medicină), Revista română de medicină 
socială (1931-1944, Gheorghe Banu), Medicina 
infantilă (1939, Titu Gane), Tribuna medicală 
(1933-1938, organ sindical). Sub auspiciile 
facultăţii de medicină veterinară apăreau: 
Arhiva veterinară (1904), Annales de l'Institut 
National Zootechnique 1932-1950), Avicultura 


de fonduri pentru dotarea unității medicale şi pentru ajutorarea cazurilor sociale, ceea ce demonstrează că 
societatea românească avea suficiente tradiţii care au permis acumularea unor reflexe filantropice, ce 
puteau suplini, într-o oarecare măsură, carentele statului. 

31 În 1930 Ludovic Mrazek a înființat Societatea română de geologie. 

32 În 1933 Gheorghe Titeica, Dimitrie Pompeiu, Victor Vâlcovici, Gheorghe Nichifor şi Octav Onicescu vor 


crea Asociaţia profesorilor de matematică din România. 

(1934-1946), Biblioteca zootehnică, Colecţia de 
sfaturi practice, Institutul național zootehnic — dare 
de seamă asupra activității institutului (1931), 
Revista crescătorilor de animale (1935-1941). La 
facultatea de farmacie se edita Buletinul 
societății de ştiinţe farmaceutice din România 
(1936-1942). Facultatea de drept avea o vie 
activitate publicistică prin: Jurisprudenta 
generală (1923-1948, Vintilă  Dongoroz), 
Revista de drept comercial şi studii economice 
(1934-1947, Gheorghe Taşcă), Revue roumaine 
de droit prive (1937-1940), Revista de drept 
penal şi ştiinţă penitenciară (1922, Vespasian 
V. Pella), Revista de drept public (1926, Paul 
Negulescu), Analele facultății de drept (1939), 
Pandectele Române (1921-1948). Profesorii 
facultăţii de teologie îşi valorificau contribuțiile 
la revista Studii Teologice (1929-1940) şi prin 
revista Raze de Lumină (1929-1938), scoasă de 
studenții teologi. După legea învățământului 
superior din 1932, Universitatea din 
Bucuresti a avut facultatea de a decerna titlul 
de doctor honoris causa. Simptomatic pentru 
orientarea generală a României, prima 
personalitate care a primit titlul de doctor 
honoris causa al Universităţii din Bucureşti a 
fost Sébastien Charléty, istoric, rectorul 
Universităţii din Paris, la 23 noiembrie 1934. 

O preocupare constantă în perioada 
interbelică a fost manifestată în direcția 
pregătirii pedagogice a viitoarelor cadre 
didactice din învățământul normal, gimnazial 
şi liceal. La 9 aprilie 1925 s-a înființat Secţia 
Pedagogică Universitară pe lângă Universitatea 
din Bucureşti, care avea misiunea de a 
pregăti profesori pentru şcolile normale şi 


33 Codul general al României, vol. XV-XVI, pp. 330-334. 


gimnaziale din mediul rural. Secţia primea 
60 de învăţători şi institutori care urmau un 
an pregătitor, la finalul căruia depuneau un 
examen echivalent cu bacalaureatul şi care 
aveau dreptul de a se înscrie la facultatea de 
filosofie şi litere, sau la cea de ştiinţe. Pentru 
pregătirea pedagogică, aceştia trebuiau să urmeze 
cursurile seminarului pedagogic universitar. Pe 
timpul studiilor ei primeau salariul de la catedra®. 

La 11 noiembrie 1938 apare legea 
pentru înființarea Şcolilor Normale Superioare, 
care urmau să se organizeze pe lângă 
universitățile din Bucureşti, laşi şi Cluj. Scopul 
acestora era de a forma profesori pentru 
gimnazii şi licee teoretice, comerciale si 
industriale, pentru şcolile normale şi seminarii. 
Directorii acestor şcoli erau profesori 
universitari. Şcoala Normală Superioară avea 3 
secții: literară, ştiinţifică şi juridico-economică. 
Elevii acestor şcoli sunt bursieri ai statului şi 
sunt recrutați din ultimul an al facultăților şi 
academiilor comerciale. Durata cursurilor 
era de 3 ani, dar în primul an aceştia 
trebuiau să-şi treacă examenul de licență, în 
caz contrar fiind exmatriculati. In următorii 
2 ani parcurgeau diverse cursuri şi efectuau 
practică pedagogică. După absolvirea cursurilor, 
susțineau un examen de capacitate şi erau 
repartizați la unități şcolare în ordinea 
clasificării mediilor. Prin legea din 1938, 
seminarul pedagogic universitar dispărea, 
transformat în liceu de aplicație. 

Enumerarea selectivă a cadrelor didactice 
care prin activitatea lor au conferit valoare 
primei universități a țării în perioada interbelică, 
este edificatoare chiar dacă există riscul diluării 

meritelor ştiinţifice ale unora şi al valorizării 
nemeritate a altora. lerarhiile se pot stabili 
doar în cadrul fiecărei specialități în parte, 
prin evaluare individuală, de către profesioniştii 
domeniului. Această enumerare nu se 
limitează doar la corpul didactic universitar, 
ci şi, în anumite ocazii, la cel ajutător. 

La facultatea de drept*, care continua să 
fie frecventată de un număr disproporționat de 
mare de studenţi s-au remarcat: Petre Missir, 
Jacob Negruzzi, Stefan G. Longinescu, loan 
Peretz, Mircea Djuvara, Gh. Gh. Mironescu, 
George Fotino, Constantin Stoicescu, Paul 
Negulescu, Anibal Teodorescu, frații Constantin 


Petre Missir 


George Plastara 


Istrate Micescu 


şi Mihai Rarincescu, Alexandru Cerban, Eugen 
Herovanu, Ion N. Finţescu, Vintilă Dongoroz, 
Gheorghe Tasca, Alexandru Vălimărescu, 
Vespasian V. Pella, Victor Bădulescu, Constantin 
Dissescu, Dimitrie Gălăşescu-Pyck, Gheorghe 
Leon, Alexandru Otetelişanu, Constantin Sipsom 
(sau Sipsomo), Nicolae Titulescu, Istrate 
Micescu, George Plastara, Constantin Stoeanovici, 
George Meitani, Mihai Antonescu, Nicolae 
Corodeanu, Grigore Dimitrescu, George Strat 
Constant Georgescu, Emanoil Antonescu, 
Demetru Negulescu, Nicolae Basilescu, Iulian 
Teodorescu, Jean Vermeulen, Mihail Paşcanu, 
Vasile Dimitriu... 


George Meitani 


Vespasian V. Pella 


P.P. Negulescu 


34 Decanii facultății de drept în perioada analizată au fost următorii: Petre Missir (1915-1923), Gheorghe Gh. 

Pe lângă facultatea de drept au funcționat, 
începând din 1931, un Institut de drept penal 
şi un Institut de drept public. Spre ilustrare, 
analizăm succint organizarea Institutului de drept 
penal. Diligente în vederea înființării acestuia 
au fost întreprinse încă din 1928. Oficial s-a 
creat în urma promulgării Înaltului Decret 
Regal din 2 decembrie 1931. Prin statut, 
directorul institutului era titularul catedrei de 
drept penal (lulian Teodorescu). Se prevedea 
existența unui consiliu profesoral format din 
profesorii de drept penal de la universitățile 
româneşti, dintr-un profesor de medicină 
legală şi un profesor de psihiatrie. În calitate 
de cursanți se puteau înscrie doctorii în drept 
şi medicină, licentiatii în drept, studenții 
facultății de drept care susținuseră examenul 
de drept penal şi procedură penală, studenții 
medicinişti promovați în anul IV. Studiile 
durau minimum 1 an. Diploma institutului se 
putea obține în urma susținerii unui examen 
compus dintr-o probă scrisă, o probă orală şi 
un memoriu-studiu aprofundat. În 1932 la 
Institutul Superior de ştiinţe penale se predau 
următoarele materii: drept penal (Iulian 
Teodorescu, Ion lonescu-Dolj, exceptionalul 
preşedinte al Consiliului Legislativ, Vintilă 
Dongoroz), drept penal internațional (Vespasian 
V. Pella), procedura penală aprofundată 
(Gheorghe  Vrăbiescu), criminologia (Ion 
Rădulescu), medicina legală (Nicolae Minovici), 
psihiatria (C.I. Parhon), ştiinţa penitenciară 
(Traian Pop), poliția ştiinţifică (Victor G. 


Cădere, Eugen Bianu). În 1933, Nicolae 
Bazilescu declara că există intenţia creării la 
facultatea de drept a unor noi institute de 
drept roman, de drept privat, de drept 
public, de economie politică şi finanţe, care 
au rămas însă în stadiul de proiect. 

La Facultatea de Filosofie şi Litere% şi-au 
desfăşurat activitatea Dimitrie Onciul”, loan 
Ursu, Vasile Pârvan, loan Bianu, Dimitrie 
Gusti, Tudor Vianu, Traian Herseni, Mircea 
Vulcănescu, Henri H. Stahl, Mircea Florian, 
Georghe Vâlsan, Gheorghe Gh. Antonescu, 
Iosif I. Gabrea, Constantin Rădulescu Motru, 
P.P. Negulescu, Nicolae I. Herescu, Dionisie 
Pippidi, Alexandru Rosetti, Mihail Dragomirescu, 
Ovid Densuşianu, loan A. Candrea, Dimitrie 
Caracostea, Nicolae Cartojan, Nicolae Georgescu- 
Tistu, Basil Munteanu, luliu Valaori, Dimitrie 
Evolceanu, Alexandru Marcu, loan Andrieşescu, 
Scarlat Lambrino, Gheorghe Oprescu, Nicolae 
Iorga, Gheorghe I. Brătianu, Constantin C. 
Giurescu, Petre P. Panaitescu, Theodor 
Capidan, Tache Papahagi, I.D. Stefanescu, 
Petru Cancel, Simion Mândrescu, George 
Murnu, Ilie  Rădulescu-Pogoneanu, 
Simion Mehedinţi, Demostene Russo, 
Dimitrie Evolceanu, Ramiro Ortiz, Charles 
Drouhet... Cadrele didactice de la această 
facultate au întemeiat o serie de institute 
care  favorizau cercetări sistematice in 
domenii noi ale cunoaşterii. 


Mironescu (1923-1927), Nicolae Bazilescu (1927-1934), Constantin Stoicescu (1934-1936), Emanoil 


Antonescu (1936-1938). 


35 Se pare totuşi că începuse să funcționeze un Institut de drept roman condus de Constantin Stoeanovici. 

% Vezi pe larg Adina Berciu-Drăghicescu, Facultatea de litere a Universității din Bucureşti. 150 de ani de 
învățământ filologic românesc 1863-2013. Traditie şi valoare, Bucuresti, 2013, 2 volume. 

37 Decan în 1919-1923, urmat de Dimitrie Evolceanu (1923-1925), Charles Drouhet (1925-1927), lon Bianu 
(1927-1928), Nicolae Iorga (1928-1929), Dimitrie Gusti (1929-1932), Constantin Rădulescu-Motru (1932-1940). 

A 


Simion C. Mândrescu Ovid Densuşianu Constantin Rădulescu-Motru 


Un loc important îl ocupă sociologia, 
dominată de fascinanta figură a lui Dimitrie 
Gusti, principalul inspirator al programelor 
sociale din deceniile trei-patru. La facultatea 
de litere şi filosofie a funcționat o conferință 
de sociologie între 1904-1912, deținută de 
Dimitrie Drăghicescu, apoi de Ilie Rădulescu- 
Pogoneanu. În 1920, este transferat de la 
Universitatea din laşi Dimitrie Gusti. Acesta 
a pus, în 1921, bazele Institutului Social 
Român, care din 1925 a început să organizeze 
cercetarea concretă pe teren. La acest institut 
s-a format o întreagă pleiadă de sociologi 
români, care a activat cu rezultate notabile 
până în 1948, când regimul comunist a 
interzis învățământul sociologic. Institutul 
Social Român publica din 1919 prestigioasa 
revista Arhiva pentru ştiinţă şi reformă socială. 

Alexandru Rosetti a organizat în 1928 
un laborator de fonetică experimentală dotat 
cu o fonotecă, iar în 1937 a pus bazele 
Institutului lingvistic. 


Dimitrie Gusti (dreapta) împreună cu Petre Andrei, 
profesor de sociologie la Universitatea din laşi 

De mai multi ani funcționa la facultate 
un institut de literatură. Conform statutului 
din 1922, institutul îşi propunea promovarea 
cercetărilor literare, cultivarea gustului 
literar al publicului, sprijinirea producției 
literare „în concordanţă cu idealul cel mai 
înalt artistic”. Ambitiosul plan al institutului 
prevedea crearea unei biblioteci, publicarea 
de ediţii critice, traduceri, organizarea de 
cursuri, seminarii, conferințe şi şedinţe 
literare, instituirea de premii. Institutul era 
condus de un comitet din care trebuiau să 
facă parte decanul facultății, rectorul şi 
ministrul instrucţiunii publice. Preşedintele 
institutului era Mihail Dragomirescu. În 
acest caz, ca de altfel şi în alte situații, 
inițiativele interne ale universității preludau 
intervenția legislatorului, care dovedea mai 
multă inerție, fiind vorba şi de mize financiare. 
Astfel, la 21 martie 1926 apare legea pentru 
înființarea Institutului de literatură şi 
bibliografie, pe lângă facultatea de litere din 
Bucureşti, institut condus de titularul 
cursului de literatură română şi estetică 
literară. Institutul avea un director, care 
primea o indemnizație de 3500 de lei lunar şi 
un subdirector, care primea 3000 de lei. 
Practic, funcționarea institutului era asigurată 
prin alocatiile venite de la ministerul de resort. 

În acelaşi an, prin legea din 29 martie, 
a fost înființat Institutul de Studii Bizantine, 
care era pus în subordinea ministerului 


instrucţiunii. Institutul trebuia să organizeze 
misiuni ştiinţifice, să creeze o bibliotecă de 
specialitate şi să publice lucrări originale. 
Conducerea era asigurată de un consiliu, 
format din profesorii titulari de bizantinologie, 
arheologie, istorie universală şi istoria 
românilor de la universitățile din tara, care, 
la rândul său, alegea un comitet din care va 
fi desemnat directorul5. 

În 1935 (după alte informaţii 1936) 
Dimitrie Caracostea, succesorul lui lon Bianu 
la catedra de istoria literaturii române, a 
întemeiat Institutul de istorie literară şi folclor, 
iar în 1938 titularul catedrei de limba şi 
literatura latină, Nicolae I. Herescu, a fondat 
Institutul de studii latine3. Institutul de istorie 
națională organizat de mai multi ani de C.C. 
Giurescu a primit recunoaşterea oficială în 
1942. Tot la această facultate a fost înființat 
în 1932 învățământul bibliologic ţinut de 
Nicolae Georgescu-Tistu, specialist recunoscut 
în domeniul biblioteconomiei (mai târziu o 
secție de biblioteconomie a funcționat la 
facultatea de filologie între 1954-1958). În 
decembrie 1941 s-a creat Institutul de istoria 
artei, care coordona activitatea profesorilor 
Gheorghe Oprescu, loan Andrieşescu şi I.D. 
Ştefănescu, ultimul provenit de la Universitatea 
din Cernăuți. 

Un rol important în perfecționarea 
post-universitară l-au avut şcolile române 
din Franţa şi de la Roma”, înființate în 1920 în 


% Nu trebuie confundat cu Institutul Francez de Studii Bizantine, creat în 1897 la Constantinopol şi obligat să 
se relocheze în 1937 la Bucureşti, într-o clădire ce aparținea episcopiei greco-catolice de Oradea, situată în 


spatele ambasadei Franţei. 


39 Institutul, lansat printr-o conferinţă radiofonică a lui Herescu, la 11 noiembrie 1937, îşi propunea difuzarea 
culturii clasice, promovarea învățământului clasic în şcoli, trezirea interesului pentru cultura latină. 
40 Mihai Bărbulescu, Veronica Turcus, lulian M. Damian, Accademia di Romania din Roma. 1922-2012, Roma, 2012. 

urma demersurilor lui Nicolae Iorga. Acesta a 
fost până în 1940 directorul Şcolii Române din 
Franța, (în localitatea Fontenay-aux-Roses, la 
sud de Paris) instituţie care a format numeroşi 
specialişti în domeniul istoric, filologic şi 
artistic. Şcoala edita publicația Mélanges de 
l'École en France (1923-1936). Primul director al 
Şcolii Române de la Roma a fost Vasile Pârvan. 
Scoala din capitala Italiei a fost inaugurata in 
1922 şi a dispus putin mai târziu de un local 
construit dupa proiectele lui Petre Antonescu. 
Elevii şcolii editau 2 publicații: Ephemeris 
Dacoromana (1923-1935) si Diplomatarium Italicum 
(1925-1940). Numerosi arheologi romani s-au 
format în ambianța inegalabilă a antichității 
latine din capitala Italiei. În 1928 foştii membri 
ai şcolii române de la Roma au întemeiat 
Societatea academică „Vasile Pârvan”, care 
organiza anual „Zilele Vasile Pârvan”. La 
Venetia, într-un imobil achiziționat de Nicolae 
Iorga, a fost inaugurată Casa Romena, în aprilie 
1930, în prezența savantului, care trebuia să 
organizeze activitățile de specializare şi 
cercetare a studenților, absolvenților şcolilor 
de comert şi meserii din România. 

Pe lângă cele două şcoli de la Roma şi 
Fontenay-aux-Roses, care au avut un rol 
remarcabil în pregătirea specialiştilor în 
domenii socio-umane, România a mai dispus 
de centre culturale în străinătate, de mai mică 
anvergură, a căror activitate este încă 
superficial cunoscută. La sudul Dunării, în 
Bulgaria, a funcționat un institut român la 
Sofia, care ar fi fost fondat în 1934 şi care 
cuprindea o şcoală primară, înființată încă din 
1895 şi un liceu cu un local construit de statul 
român în 1933-1934. Institutul trebuia, pe 


lângă prezervarea identității naționale a 
românilor din Bulgaria, să gestioneze 
propaganda românească în țara vecină. 
Directorul acestui institut a fost Constantin 
Velichi, mai târziu profesor la facultatea de 
istorie. După al doilea război mondial, 
autoritățile române au cedat aceste instituții 
statului bulgar în schimbul cedării unui teren 
la Sofia pentru construirea localului ambasadei 
României. Prin legea din 1 august 1938 a fost 
creat Institutul Român din Albania, care era 
consacrat cercetărilor arheologice, istorice şi 
filologice, institutul fiind o  „chezăşie a 
identității de obârşie şi a raporturilor de 
prietenie ce unesc națiunea noastră cu cea 
albaneza”*!. Institutul, cu sediul la Saranda, 
urma să dispună de un local, pe care trebuia 
să-l construiască statul român pe terenul pe 
care regele Zogu l-a donat lui Nicolae lorga. 
Conducerea institutului aparținea viager 
directorului Institutului pentru Studiul Istoriei 
Universale, adică lui Iorga. După moartea 
acestuia, conducerea institutului a revenit lui 
Dumitru Berciu, viitor profesor al universității. 

În momentul în care se profila pentru 
România, ca singură şansă de supraviețuire, 
necesitatea de a deveni satelit al Germaniei - 
cel puțin aceasta a fost soluția la care s-a oprit 
clasa politică atunci -, ca un gest de captare a 
bunavointei a fost creat la 17 august 1940 
Institutul Român din Germania. El era dedicat 
coordonării şi intensificării relațiilor culturale 
bilaterale, coordonării bursierilor români din 
această tară, organizării de schimburi de 
studenți şi profesori, gestionării propagandei 
româneşti aici, organizării de expoziții şi 
conferințe, editării unor publicații - în esenţă, 


41 Codul general al României, vol. XXVI, partea a II-a, p. 1317. 

misiunile clasice ale unui institut cultural. 
Iniţial, institutul era în subordinea ministerului 
de externe care-i asigura finanțarea, dar, din 
1941, a trecut sub conducerea subsecretariatului 
de stat pentru presă şi propagandă de pe 
lângă Consiliului de Miniştri (institutul trebuia 
să combată şi propaganda maghiară în Germania). 
Directorul acestui institut era profesorul 
clujean Sextil Puşcariu. Localul institutului 
(care era închiriat) a rămas cu toate bunurile 
în zona britanică de ocupație?. 

Printre cadrele didactice care au activat 
la facultatea de ştiinţe? sunt de amintit 
numele lui Traian Lalescu, Ermil Pangrati, 
Emanuel David, Gheorghe Titeica, Gheorghe 
Vranceanu, Octav Onicescu, Aurel Angelescu, 
Alexandru Ghika, Alexandru Pantazi, Victor 
Vâlcovici, Constantin Pârvulescu, Constantin 
Popovici, Gheorghe Demetrescu (primul doctor 
în matematică al Universităţii din Bucureşti, 
în 1915), Anton Davidoglu, Constantin Drâmbă, 


Gheorghe Titeica 
la inceputul carierei sale 


Carnetul de elev al lui Gheorghe Titeica 
la Ecole Normale Supérieure din Paris 


Eugen Badarau, Gheorghe Manu, Dumitru 
Bungetianu, Constantin Miculescu, Radu 
Grigorovici, Ion G. Popescu, Constantin 
Stătescu, Eugen Angelescu, Alexandru Zaharia, 
Negoiţă Dănăilă, lon Athanasiu, Nicolae 
Gavrilescu, lon Steopoe, Andrei Popovici- 
Biznosanu, Wilhelm Knechtel, lon Popescu- 
Voitesti, Mihail Vlădescu, Sava Atanasiu, 
Dragomir Hurmuzescu, Ludovic Mrazek, 
Dimitrie Călugăreanu, Ioan Grintescu, Aurel 
Craifaleanu, Emanoil C. Teodorescu, Ion 
Simionescu, Sabba Ştefăbnescu, Constantin 
Brătescu, Vintilă Mihăilescu, Gheorghe Spacu, 
George Atanasiu, Dobre  lonescu-Bujor, 
Dimitrie Pompeiu, Mihail Gusuleac, P.P. 
Stănescu, Constantin Bogoescu, Dan Giuşcă, 
Militade Filipescu, Nicolae A. Rădulescu, 
loan Conea, Raul Călinescu, Nicolae 
Coculescu, Simion Radian, Dimitrie Voinov, 
Ştefan Minovici, Gheorge Gh. Longinescu. 


Brevetul Legiunii de Onoare în grad 
de ofițer acordat lui Gheorghe Titeica 


42 Vezi pentru un debut de cercetare a acestei instituții Daniela Olărescu, Sextil Puşcariu - preşedintele 
Institutului Român din Germania: un subiect tabu?, în „Revista Arhivelor”, 2009, pp. 175-186. 

43 Decanii facultăţii au fost Mihail Vlădescu (1915-1919), Gheorghe Titeica (1919-1923), Ermil Pangrati (1923), 
Constantin Miculescu (1923-1927, 1928), Sabba Ştefănescu (1927-1928), Nicolae Coculescu (1928-1932), 
Dragomir Hurmuzescu (1932-1937), Anton Davidoglu (1937-1940). 

Ludovic Mrazek, Nicolae Coculescu 
profesor la Facultatea 

de Stiinte, fondator 
al Institutului Geologic 


al României 


Sabba Ştefănescu Sava Athanasiu 


Integrate facultății de ştiinţe au 
desfăşurat activitate de cercetare o serie de 
institute, care acordau diploma de ingineri 
universitari. Astfel Institutul Electrotehnic 
Universitar condus de Dragomir Hurmuzescu 
continuă activitatea sa pe baza regulamentului 
din 7 iunie 1916, apoi conform regulamentelor 
stabilite de comisia franco-română la Paris în 


Emanoil Thdeodorescu 


Dimitrie Voinov 


Constantin Miculescu 


E a 

Casa de la Focşani unde s-au născut 
Ştefan Gh. Longinescu, profesor 

la Facultatea de Drept, şi Gheorghe 


Gh. Longinescu, profesor 
la Facultatea de Ştiinţe 


1917-1918. În 1919 studenţii institutului 
electrotehnic cât şi a celui de chimie 
industrială au solicitat obținerea titlului de 
inginer, ceea ce s-a obținut în urma unor 
demersuri ale universității din 1920. Din 
1921, Institutul Electrotehnic Universitar 
dispunea de litografie proprie. Cursurile la 
acest institut durau 4 ani. 

Frecvența Institutului Electrotehnic Universitar 


La 30 septembrie 1915 s-a înființat 
Societatea Studenților Institutului Electronic 
Universitar din Bucureşti, care avea ca preşedinte 
de onoare pe însuşi Dragomir Hurmuzescu. 
Negoiţă Dănăilă pusese bazele Institutului de 
chimie industrială, care a fost recunoscut oficial 
în 1919. În perioada 1919-1930 acest institut a 
fost frecventat de 3634 de studenți. Alexandru 
Zaharia, titularul catedrei de chimie agricolă şi 
alimentară între 1900-1937, a creat Institutul de 
chimie agricolă şi alimentară, care avea multiple 
scopuri: didactice, cercetare ştiinţifică, expertize 
şi analize de control. Institutul avea mai 
multe secții precum: chimie agricolă şi 
industrii agricole, chimie alimentară şi analize 
de ape minerale, fermentatii şi microbiologie 
agricolă, chimie fizică aplicată la sol şi biologie, 
expertize alimentare şi de produse industriale. 
Institutul avea bibliotecă proprie. Între 1925-1934 
au urmat cursurile şi lucrările practice ale 
institutului 648 de studenți şi în intervalul 
1924-1934 au fost elaborate şi susținute 17 
teze de doctorat. Institutul era abilitat pentru 
acordarea titlurilor de inginer chimist şi 
doctor inginer. 


L_ An universitar Inscrisi 
1913-1914 21 
1914-1915 52 
1915-1916 163 sai 
1917-1918 27 
1918-1919 165 
1919-1920 181 
1920-1921 211 


Printre realizările deosebite obținute la 
facultatea de ştiinţe se numără contribuția 
decisivă a institutului electrotehnic universitar 
la crearea radiofoniei româneşti, primele 
emisiuni radiofonice fiind realizate cu ajutorul 
specialiştilor care lucrau în cadrul acestui 
institut. De asemenea, membrii institutului 
au contribuit la înființarea la 22 decembrie 
1927 a Societății de difuziune radiotelefonica™. 
În mai 1930 institutul emitea programe pe 
lungime de unde scurte, care erau recepționate 
în întreaga tara, ceea ce constituia o 
performanţă pentru acele timpuri. 


Primul post de radio-emisie pe unde scurte construit 
la Institutul Electrotehnic 


44 Preşedintele acesteia a fost ales Dragomir Hurmuzescu. 

Un rol ştiinţific remarcabil l-a avut şi 
continuă să-l aibă Stațiunea zoologică de la Sinaia. 

A fost creată de profesorul Andrei 
Popovici-Bâznoşanu la 22 martie 1922. Fondatorul 
ei, născut în 1877, a obținut licența în ştiinţele 
naturale la Universitatea din Bucureşti în 1899. 
A beneficiat de mai multe stagii de specializare 
în Germania şi Franţa şi în 1905 şi-a susținut 
teza de doctorat la Universitatea din Miinchen. 
Cariera didactică începe în 1907, când devine 
conferențiar la facultatea de ştiinţe, apoi 
conduce catedra de zoologie descriptivă între 
1920 şi 1941, când se pensionează. Decedează 
în 1969. Andrei Popovici-Bâznoşanu a fost 


Andrei Popovici-Bâznoşeanu, profesor 
la Facultatea de Ştiinţe, fondatorul stațiunii 
zoologice de la Sinaia 


directorul stațiunii în perioada cât a deținut 
catedra de la Universitatea din Bucureşti. La 
stațiunea de la Sinaia, dotată şi extinsă prin 
eforturile directorului fondator, au beneficiat 
de condiţii propice cercetărilor, atât profesori 
cât şi tineri cercetători, mulți dintre ei viitori 
profesori ai universității, care şi-au elaborat 
aici, parțial sau total, tezele lor de doctorat 
(Raul Călinescu, Constantin Bogoescu, Alexandru 
Grossu, Radu Codreanu, Nicolae Sălăgeanu etc.). 

Universitatea din Bucureşti a beneficiat 
de vizibilitate semnificativă şi prin şcoala de 
medicină umană“6. 


Facultatea de Medicină la începutul 
secolului al XX-lea 


15 Constantin Ciubuc, Stațiunea zoologică Sinaia. 80 de ani de activitate (1922-2002), Bucuresti, 2002. 
46 Decanii facultății de medicină au fost: Mina Minovici (1919-1921, 1923-1925, 1926), Thoma Ionescu (1921-1923, 
1925-1926), Ion Bălăcescu (1926-1936, 1937-1938), Dimitrie Manolescu (1936-1937). 

În 1919 Gheorghe Marinescu, Ernest Juvara, 
Mihail Manicatide şi Victor Babeş au participat 
la organizarea facultății de medicină de la Cluj, 
participare explicabilă prin calitatea şcolii 
medicale de la Bucureşti, care-i cuprindea pe 
Thoma lonescu, Victor Babeş, Anibal Teohari, 
Nicolae Athanasescu, Constantin Bacaloglu, 
Gheorghe Zotta, Constantin Angelescu, Socrat 
Lalu, Gheorghe Proca, Francisc Rainer”, 
Constantin I. Parhon, Gheorghe Banu, Nicolae 
Minovici, lon Bruckner, Mihai Ciucă, Nicolae 
Gh. Lupu, Mihail Manicatide, Traian Nasta, 
Marius Nasta, Ernest Juvara, Dumitru Combiescu, 


Anibal Teohari Ion T. Niculescu 


Stefan Besnea 


Nicolae 
lonescu-Siseşti 


Traian Nasta 


Alexandru Obregia 


Emil Crăciun, lacob Iacobovici, Daniel Danielopolu, 
Nicolae Hortolomei, Constantin lonescu-Mihăeşti, 
Nicolae lonescu-Siseşti, Amza Jianu, Stefan 
Milcu, Ştefan Nicolau, Dumitru Mezincescu, 
Petre Tomescu, Vintilă Ciocâlteu, Constantin 
Daniel, Titu Gane, Ion I. Nitescu, Ion T. Niculescu, 
Nicolae I. Metianu, Dumitru Manolescu, 
Gheorghe Zotta, Theodor Mironescu, Dan 
Theodorescu, Ioan Bălăcescu, Mina Minovici, 
loan Cantacuzino, Alexandru Obregia, loan 
Nanu-Muscel, Gheorghe Marinescu, Dimitrie 
Gerota, Ştefan Besnea, Nicolae Zaharescu- 
Karaman, Nicolae Paulescu. 


Ion Nanu-Muscel Amza Jianu 


Ernest Juvara în timpul celui de-al doilea 
război balcanic (primul din stanga) 


47 La Institutul de anatomie umană, condus de Rainer, şi-a început cariera de cercetător, în 1936, George Emil 
Palade, viitor laureat al premiului Nobel în 1974, pe când era profesor la Yale University. 

Practicând, probabil, o reductie nepermisă, 
detaliem dintre numeroasele contribuții ale 
facultății de medicină bucureştene la 
cercetarea şi organizarea medicală, pe cea a 
dr. Ion Cantacuzino. Revenit în România 
după ce lucrase la Institutul Pasteur din 
Paris sub conducerea lui Elia Metchinikoff, 
Cantacuzino devine titularul noii catedre de 
medicină experimentală în 1901. 


Ion Cantacuzino 


Ion Cantacuzino şi savantul 
atomist Jean Perrin, 1929 


48 Petre Tăutu, Ion Cantacuzino, Bucureşti, 1965. 


Ataşat catedrei, Cantacuzino creează 
laboratorul de medicină experimentală în 
care activau în 1902 Alexandru Slătineanu, 
profesor de bacteriologie şi directorul Institutului 
de igienă de la Iasi din 1912 şi Ştefan Irimescu, 
marele campion al luptei antituberculoase 
din perioada interbelică, viitor director al 
Societății de profilaxie antituberculoasa si 
director al sanatoriului Filaret din 1907. 
Initial laboratorul era instalat în localul 
institutului condus de V. Babeş. În 1905, 
Direcția Sanitară încredințează laboratorului 
condus de Cantacuzino prepararea serurilor 
antidizenteric şi antistreptococic, ocazie cu 
care sunt angajați 2 preparatori, Mihai Ciucă 
şi Daniel Danielopolu. Ulterior, laboratorul 
va primi misiunea de a prepara serurile 
antitifoidic (1910) şi antiholeric (1913). În 
1913 (Cantacuzino conduce o misiune 
ştiinţifică pentru combaterea holerei in 
Bulgaria, una în 1915 în Serbia pentru 
combaterea epidemiei de tifos exantematic şi 
în fine, în 1918, în Franța pentru a lupta contra 
tifosului şi gripei spaniole. La 1 aprilie 1921 a 
fost înființat Institutul de seruri şi vaccinuri, 
al cărui director era, evident, I. Cantacuzino, 
care chiar din timpul vieții va da numele său 
instituției. Instalat din 1924 în local propriu 
(extins în 1936-1937), Institutul Cantacuzino 
începe prepararea vaccinului Calmette (BCG) 
contra tuberculozei, în 1926. Dacă la început 
producţia era de 14.000 fiole, în 1940 ajunge 
la 1,5 milioane fiole. Institutul producea în 
perioada interbelică serurile şi vaccinurile 
antidifteric, antidizenteric, antistreptococic, 
antimeningococic, antitetanic, anticărbunos, 
antipneumococic, antipoliometic, antitifo- 
paratific pentru recruti. 

Pe lângă producția de seruri şi vaccinuri şi 
realizarea unui mare număr de analize, 
Institutul Cantacuzino asigura cursuri 
pentru studenți, medici, instruia echipele de 
combatere a malariei şi punea la dispoziție o 
valoroasă bibliotecă de specialitate. De 
asemenea, institutul acorda, din 1931, din 
propriile venituri, burse studenţilor în vederea 
specializării în microbiologie. Structura 
institutului în 1932 era următoarea: serviciul 
de seruri antitoxice, serviciul de seruri 
antimicrobiene, serviciul de vaccinuri, 
serviciul de analize, secția cercetărilor științifice, 


laboratorul de patologie comparată, secția 
pentru studiul tuberculozei, serviciul pentru 
evoluția culturilor microbiene, serviciul de 
sterilizare şi preparare. Din 1926, institutul 
închiria 2 laboratoare la Laboratorul de 
cercetări biologice de la Roscoff (Franța) 
pentru stagiile cercetătorilor români. Deloc 
surprinzător prin urmare ca la moartea sa, în 
1934, dr. loan Cantacuzino, care mai bine de 
3 decenii se consacrase cercetării medicale, 
organizării şi educaţiei sanitare, combaterii 
bolilor infecțioase în România, să fie înhumat 
într-o criptă a institutului pe care îl ctitorise. 


Ferma de la Băneasa a Institutului Cantacuzino 


Laboratoarele Institutului Cantacuzino, 
construite în 1936-1937 


Sala de lectură a Bibliotecii Institutului Cantacuzino 


Institutul Cantacuzino 

La Facultatea de Farmacie au ținut cursuri 
şi au condus lucrări practice Ştefan Minovici, 
Theodor Solacolu, Nicolae Deleanu, lon Vintilescu, 
Gheorghe P. Pamfil, Alexandru lonescu-Matiu, 
Mihail Georgescu, Constantin Bordeianu, Ştefan, 
Bogdan, Gheorghe Niculescu, Emil Belcot, 
Nicolae loanid, Gheorghe Giogolea, Dumitru 
Ştefănescu, Dimitrie Gr. Constantinescu. 

Importanța Facultăţii de Medicină 
Veterinară rezidă, aşa cum s-a văzut, în 
însăşi importanța zootehniei în ansamblul 
economiei naționale. Ca urmare, facultatea 
de medicină veterinară a dispus de un corp 
profesoral competent, din care amintim pe : 
loan Athanasiu, Alexandru Ciucă, Ion 
Ciurea, Gheorghe K. Constantinescu, Mihail 
Fălcoianu, Vasile Ghetie, Grigore Slavu, 
Alexandru Vechiu, Radu Vlădescu, 
Alexandru Panu, Gheorghe Nichita, Ion 
Bucică, Dimitrie Contescu, Paul Riegler, 
Constantin S. Motaş, Gheorghe Udriski, Ion 
Poenaru, Gheorghe Iliescu, Aurel Babes, 
Nicolae Mihăilescu, Constantin Gavrilescu, 
Ilie Bădescu, Francisc Popescu, Vasile Soituz. 

La Facultatea de Teologie”, ilustrând 
disciplinele din cele 4 domenii ale teologiei 
(exegetice, istorice, sistematice, practice) au 
activat: Badea Cireşeanu, Athanasie Mironescu, 
Constantin Nazarie, Dragomir Demetrescu, 
Constantin Chiricescu, Lazăr lacob, Haralambie 
Roventa, Teodor M. Popescu, Nicolae M. 
Popescu, Nichifor Crainic (ocupa catedra de 
istoria literaturii bisericeşti si religioase, 
creată în 1933), Petre Vintilescu, Vasile Ispir, 
Grigore Cristescu, Şerban lonescu, Dimitrie G. 


Boroianu, loan Mihălcescu (viitor mitropolit 
al Moldovei), lon Popescu-Mălăieşti. 

În 1922 s-a înființat la facultatea de 
teologie, prin insistenţele viitorului patriarh 
Miron Cristea, catedra de îndrumări misionare 
şi sectologie, la care a fost încadrat Vasile Gh. 
Ispir (primul doctor în teologie al facultății, în 
1919). Acesta va înființa la 30 aprilie 1926 
Asociaţia Misionară a studenților creştini ortodocşi, 
cu scopul implicit de a combate fenomenul 
sectar care luase amploare după unirea din 1918 
şi care neliniştea ierarhia Bisericii Ortodoxe 
Române. Scopul său declarat era de a răspândi 
creştinismul ortodox în toate mediile sociale 
prin mijloace specifice (rugăciuni, meditații, 
conferințe, campanii misionare). Aprobarea 
rectorului Universităţii din Bucureşti a fost 
obținută în iunie 1929. Bilanţul activității 
acestei asociaţii este semnificativ, dacă se tine 
cont de posibilitățile financiare foarte reduse 
de care dispunea: crearea de şcoli duminicale, 
unde studenții teologi făceau educație religioasă 
(inclusiv în mediile muncitoreşti, cum ar fi 
atelierele C.F.R. şi S.T.B.), înființarea de echipe 
misionare (de la 7 echipe câte existau în 
1926-1927 se ajunge la 32 de echipe în 1935-1936), 
asistarea religioasă a bolnavilor de la Eforia 
Spitalelor Civile şi Aşezămintele Brâncoveneşti, 
fondarea unei biblioteci de specialitate. 

În aprilie 1935, facultatea de teologie 
dă publicității un memoriu care reflecta 
concepția acestei instituții asupra învățământului 
teologic în special şi asupra rolului bisericii 
în societate în general. Memoriul critica 
sistemul academiilor teologice din Transilvania 
şi combătea tendințele de separare 


19 Ovidiu Bozgan, Facultatea de teologie a Universităţii din Bucuresti în anii interbelici, în „Forum”, an XXXVIII 
(1996), nr. 8-9-10, pp. 105-119; Adrian Gabor, Mihai Săsăujan, Daniel Benga, Ionut-Alexandru Tudorie, Istoricul 
facultății de teologie ortodoxă „Patriarhul Justinian” a Universității din Bucuresti (1881-2013), Bucuresti, 2013. 

50 Decan în 1915-1919, urmat de Constantin Chiricescu (1919-1923), Dimitrie Boroianu (1923-1927), Ioan 
Mihălcescu (1927-1929, 1933-1936), lon Popescu-Mălăieşti (1929-1933, 1936-1938). 

a bisericii de stat, pronuntandu-se pentru 
continuarea alianței cu statul, care, în 
realitate, era o subordonare. Se critica legea 
din 1932, care nu acorda Sfântului Sinod 
posibilitatea de a interveni în organizarea 
învățământului teologic. 

Este interesant de remarcat că Nicolae 
lorga prevăzuse în 1932 înființarea unei 
facultăți de teologie catolică la Universitatea 


din Bucuresti, idee vehement denuntata de 
conducerea Bisericii Ortodoxe Române si 
de profesorii facultății de teologie. În 
septembrie 1939 facultatea de teologie 
revenea cu un memoriu, prin care se solicita 
înființarea de noi catedre, după ce legea de 
rationalizare din 1938 afectase serios studiile 
teologice prin suprimarea a 4 catedre. 


Studenţii Universităţii. Asistenţa socială. 


Organizaţii studenţeşti 


Noile imperative ale dezvoltării economice 
şi sociale ale țării, care deschideau perspectivele 
absorbirii cadrelor superior calificate, necesitatea 
unui aparat administrativ eficace, expansiunea 
profesiunilor liberale în România Mare, au 
constituit tot atâtea argumente în favoarea 
creşterii numărului de studenți. Unii autori 
din perioada interbelică susțineau că in 
România există o suprapopulatie universitară 
care genera şomaj intelectual. 

Cel care s-a ocupat de acest fenomen a 
fost Constantin  Kiriţescu5!, între altele 
secretar general al Ministerului Instrucțiunii 
Publice în anii 1927-1928, 1930 şi 1936-1937. 
Kirițescu apreciază că învățământul superior 
din România suferă de o „criză de hipertrofie”, 
iar şomajul intelectual „contribuie la sporirea 
neliniştilor în stat”. Ca atare, Kirițescu, pe un 
ton patetic, avertizează că „soluționarea 


crizei universitare nu mai poate fi amânată 
fără a se comite un păcat fata de neamul 
românesc, fără a ne asuma o răspundere 
gravă fata de viitorul țării”. Demonstrația lui 
Constantin Kirițescu se fundamentează pe 
compararea datelor statistice, din care se 
extrag; concluzii „alarmante“. Prima constatare 
pe care o face analistul este creşterea 
spectaculoasă a numărului studenţilor din 
România Mare, în raport cu numărul 
studenților din preajma primului război 
mondial pe teritoriul care va corespunde 
statului român după 1918. A doua 
constatare, pe care Kirițescu o demonstrează 
statistic, este creşterea ponderii elementului 
feminin în formarea populaţiei studenţeşti, 
mai ales în universități, deoarece şcolile 
speciale continuă să fie predominant 
masculine (cu unele excepții). 


51 Vezi Constantin Kirițescu, Suprapopulatia universitară. Proportii-cauze-remedii, Bucuresti, 1935; idem, Rapport 
sur le surpeuplement des Universites en Roumanie, Bucarest, 1935; idem, Problema „educației dirijate”. In legătură cu 
suprapopulatia universitară şi şomajul intelectual, în „Arhiva pentru ştiinţă şi reformă socială”, an XIV (1936), 

Numărul studenților în anul universitar 1913-1914 


Denumirea instituției 


Număr studenți 


Universitatea din Bucureşti 3420 


Universitatea din laşi 818 


Şcoala superioară de medicină veterinară din Bucuresti 
Şcoala de poduri şi şosele din Bucureşti 


56 
89 


Şcoala superioară de arhitectură din Bucureşti 27 
Academia de înalte studii comerciale şi industriale din Bucureşti 698 
Şcoala superioară de agricultură de la Bucureşti (Herăstrău) 32 
Universitatea din Cluj 2119 


Universitatea din Cernăuţi 1119 


Academia comercială din Cluj 46 


| 
năuți | 
Academia de drept de la Oradea | 175 
| 
| 


Academia de agricultură din Cluj 33 


Total studenţi 8632 


Evoluţia numărului studenților la instituţiile de învățământ superior din România 
în perioada interbelică (selectiv) 


Denumirea 1924-1925 1929-1930 1934-1935 
instituției Studenţi | Studente Studente Studenţi 
Univ. Bucureşti”? 10225 3003 6441 
Univ. laşi 2136 1306 1837 
EF ie 
Univ. Cluj 1722 
Univ. Cernăuţi 627 
Acad. Oradea 188 
Total universități 14898 
i-mi politehnica 856 13 1028 26 1054 
Bucureşti 
Şc. Polit. Timişoara 324 - 433 3 436 
Academie 
Arhitectură 89 246 i 2a 
Acad. Comercială 745 
Bucureşti 
-e Comercială 238 
Acad. Agricultură 
2 37 

Bucureşti 
Acad. Agricultură 

: 60 
Cluj 


Institutul Superior 


de Educația Fizică wil 
[Total şcoli speciale 2380 


284 | 2664 4534 


tom II, pp. 848-911. Paginile următoare se bazează pe statisticile şi pe interpretările oferite de unul dintre 


cei mai avizaţi cunoscători ai învățământului românesc interbelic. 


52 Statisticile din epocă iau în consideraţie numărul înscrierilor şi nu numărul studenților persoane fizice. Era 

Total studenți la universităţi şi şcoli speciale pe sexe 


1924-1925 1929-1930 1934-1935 | 
Studenţi | Studente | Total | Studenţi | Studente | Total | Studenţi | Studente] Total | 
| 17278 | 5101 [22379] 26924 10400 |37324| 27849 9922 [37771] 


Dinamica populaţiei studenţeşti la cele 4 universități din România interbelică 1921-1935 


An universitar Bucureşti 
1921-1922 8911 
1922-1923 9531 
1924-1925 13228 
1925-1926 15550 
1926-1927 18407 
1927-1928 20307 
1928-1929 20985 
1929-1930 20598 
1930-1931 16593 
1931-1932 18070 
1932-1933 15689 
1933-1934 18237 
1934-1935 17753 


Din tabelul de mai sus rezultă creşterea 
majoră a populației studenţeşti, în pofida 
unor fluctuații. Universitatea din Bucureşti 
atinge apogeul în anii 1928-1930, iar în 
perioada anilor 1921-1929 numărul studenților 
la instituția din capitală a crescut cu 138%. 
Acelaşi tabel demonstrează preponderența 
Universităţii din Bucureşti în formarea 
populaţiei universitare din România. 

Dincolo de cifrele globale, există dezechilibre 
în ce priveşte repartizarea studenților pe 
specialități. Cel mai flagrant dezechilibru este 
prezența unui mare număr de studenți la 
facultăţile de drept, care evident ofereau posibilități 
interesante de carieră, fie în serviciul statului, fie 
în profesiunile libere, fie în politică. Astfel, s-a 
stabilit pentru perioada anilor 1921-1935 că la 


Universitatea din Bucureşti, în medie 45,2% 
dintre studenți urmează facultatea de drept, 
37,6% la Iaşi, 32,6% la Cernăuţi şi 52,8% la Cluj. 
In anul universitar 1934-1935, pe ansamblul 
populației studenţeşti de la cele 4 universități 
româneşti, erau înscrişi la drept 45,8% din 
numărul total al studenților. 

Intrucatva, acelaşi fenomen se putea 
constata şi la facultățile de medicină, care şi 
ele favorizau cariere fie în serviciul statului, 
fie în medicina liberală. Pentru a se preveni 
ceea ce autoritățile percepeau drept o evoluţie 
inflaționistă a profesiunii medicale, în 1928 
la facultatea de medicină de la Bucureşti s-a 
introdus examenul de admitere şi s-au 
limitat numărul de locuri la anul I. In acelaşi 
timp, se poate constata creşterea rolului 


curent ca un student să se înscrie simultan la încă una sau mai multe facultăți. În anul universitar 
1934-1935, din verificările făcute, erau la Universitatea din Bucureşti 17255 de înscrieri, dar 14813 studenți 
efectiv. De aceea cifrele relative la studenţii Universităţii din Bucureşti ar trebui să fie reduse cu 15%. Acest 
lucru nu era valabil la aceleaşi proporții în provincie, unde oferta educațională era restrânsă. 

facultății de medicină de la Cluj în formarea 
profesiunii medicale. Totuşi, se constată 


scăderea semnificativă a ponderii studenților 
la medicină, pe ansamblul populaţiei universitare. 


Evoluţia numărului studenţilor la medicină 


Facultatea de 


Procent studenţi medicinişti pe 


La facultăţile de filosofie şi litere, 
Kirițescu atrăgea atenţia asupra fenomenului 
feminizării acestora. Aceste facultăți 
pregăteau preponderent studenți pentru 
cariere didactice, or acestea începeau să fie 
considerate convenabile şi respectabile 
pentru femei. Totuşi, în condițiile în care 


An universitar medicină de la Cluj Total ansamblul numărului studenților 
Bucureşti universitari 
1921-1922 801 3513 19 
1924-1925 2228 508 3619 19 
1925-1926 2144 13 
1927-1928 1597 2698 9 
1930-1931 857 626 | 855 | 2338 8 
1932-1933 2795 9 
1933-1934 2763 8 
1934-1935 2666 9 


prejudecatile privind promovarea femeii in 
profesiuni considerate drept  apanajul 
masculinitatii funcționau încă, se considera 
că statutul profesional al femeilor era mai 
fragil decât cel al bărbaţilor şi pericolul 
şomajului intelectual în rândurile femeilor 
licentiate era, se credea, mai mare. 


Evoluţia numărului studenţilor în filosofie şi litere la Bucureşti şi la Iaşi53 


Bucureşti 


A an 3 Studenti 
universitar i 


Studente 


Studenţi Studente 


1930-1931 1310 
1931-1932 


1847 


Total 
3157 270 


1932-1933 


1933-1934 
1934-1935 


53 La facultăţile de litere de la universitățile de la Cluj şi Cernăuţi, fetele au devenit majoritare din anul 1925. 

Pe de altă parte, se înregistra creşterea 
numărului studenților la aceste facultăți, 
ceea ce în principiu, ținând cont de starea 
educațională precară a populației României, 
nu puteau fi decât un fapt pozitiv. Astfel, la 
Universitatea din Bucureşti, studenţii de la 
facultatea de litere reprezentau 11% în 1921, 
32% în 1927(atunci erau înscrişi 6444 de 
studenți când s-a atins vârful solicitărilor 


pentru această facultate) şi 20% în 1934, din 
totalul studenților universității din capitală. 
Şi facultățile de ştiinţe pregăteau în 
general viitoare cadre didactice, dar şi un 
anumit număr de ingineri, cum s-a putut 
observa în cazul facultăţii de la Bucureşti. 
Universitatea din Bucureşti deținea şi aici 
supremația, dar trebuie constatat progresul 
spectaculos al facultății de ştiinţe de la Cluj. 


Evoluţia numărului studenților de la facultăţile de ştiinţe din cele 4 universități româneşti 


(Facultatea de Ştiinţe de la Cernăuţi s-a creat in 1923) 


An universitar Bucureşti Iasi Cluj Cernauti 
1923-1924 1452 899 195 176 
1924-1925 1568 989 214 169 
1925-1926 1635 975 217 
1926-1927 1832 1196 234 
1927-1928 2294 1223 339 
1928-1929 3061 1396 455 
1929-1930 3167 1562 588 400 
1930-1931 3011 1240 589 505 
1931-1932 3112 1382 463 579 

| _ 1932-1933 2931 575 641 
1933-1934 2650 997 554 485 
2300 (13% din 956 (17% din total 706 (17% din 394 (14% din total 
1934-1935 total studenti studenti total studenti studenti 
universitate) universitate) universitate universitate) 


Învățământul teologic superior are 
câteva particularități in România interbelică. 
În primul rând, este de remarcat implicarea 
ierarhiei în fixarea programei de studii şi a 
recrutării personalului didactic, mai ales în 
cazul academiilor teologice. Apoi, coexistau 
facultățile de teologie, integrate în învățământul 
universitar cu academiile teologice, fie ortodoxe, 


fie greco-catolice, fie romano-catolice, care 
funcționau în Transilvania-Banat şi care 
aveau statut de instituţie independentă. În 
perioada interbelică funcționau 3 facultăți de 
teologie ortodoxă, la Cernăuţi, cea mai 
prestigioasă, la Bucureşti şi la Chişinău, creată 
în 1926 şi inclusă in Universitatea din Iasi. 

Evoluţia numărului studenţilor în teologie 


An universitar 


Bucureşti Cernăuţi Chişinău | Total 
1921-1922 402 139 | 541 
1926-1927 1012 139 568 + 1719 
1933-1934 911 1200 450 2561 
701 (4% din total | 1313 (45% din total | 424 (7% din total 
1934-1935 studenți studenți studenți 2438 
universitate) universitate) universitate) 


Dacă suprapopulatia universitară a rezultatelor activității universitare, prin numărul 
fost demonstrată prin creşterea numărului de licentiati şi doctori care puteau solicita 
studenților, global şi pe specializări, şomajul posturi în sectorul de stat sau în cel privat. 
intelectual nu putea fi explicat decât prin analiza 

Număr de licentiati şi doctori la toate universitățile, pe sexe şi procentual 


Studenţi înscrişi Licentiati Doctori 
% | F. | % 
1927-1928 71,8 
1929-1930 32045 


1933-1934 73 | 8708 32201 


Specialitatea/institutia 
Trepi Licență 
Ce 
Litere b 
D. 
i Is, 
tint 
Stiinte D. 
Medicina Doctori 
Med. Vet. Doctori 
Farmacie = 
D. 
L 
Teologie 
d D 


Şcolile Politehnice 


Academia Arhitectură 


IDNABAALNI IINV NI LLSHANDNA NIA VALV.LISUAAINN 


Academiile Comerciale 


p 


Academiile 


Agronomice 
Institut Sup. Ed. Fizică 


18 3Z 


3330( 


72,4%) | 1268(27,5%) 


54 


De menţionat faptul că absolvenții facultăților de medicină umană şi medicină veterinară aveau titlul de doctori. Tabelul include însă 
şi doctori în celelalte specialități, ca formă de perfecționare postuniversitară 

Contrar avertismentelor lui Kirițescu, 
nu există tendinţa creşterii numărului femeilor 
cu licenţă şi doctorat. Conform calculelor sale, 
procentul numărului licentiatilor şi doctorilor 
pe ansamblul numărului de studenți înscrişi 
era de 8,05% în 1927-1928, de 8, 73% în 1929- 
1930 şi de 12% în 1933-1934. Mult mai util ar 
fi fost de ştiut procentul de absolvire cu 
licenţă şi doctorat raportat la anul I de studii. 
Kirițescu face într-adevăr asemenea calcule, 
ce par la prima vedere discutabile şi ajunge 
la concluzia că rata absolvirii a fost de 50% 
în 1923-1924, de 47% în 1925-1926 şi tot de 
47% în anul universitar 1929-1930. 

Se constată lesne că procentul de 
absolvire reproduce în mare structura pe 


sexe în instituțiile de învățământ superior, cu 
observaţia că în unele instituții femeile erau 
practic absente (cazul Şcolilor Politehnice), 
sau aveau o prezență mai curând exotică. 

La aceste rezultate produse pe plan 
intern trebuiau adăugaţi licentiatii şi doctorii 
care se formaseră în străinătate. Aportul 
numeric al acestora nu poate fi surprins cu 
fidelitate, datorită situațiilor foarte diverse, 
de la burse oferite de statul român, până la 
suportarea de către familie a cheltuielilor de 
şcolarizare. Conform unei statistici elaborate 
de ministerul finanțelor, pentru anul 
universitar 1925-1926 situația celor asistați 
financiar de statul român era următoarea: 


| Tara Număr solicitanti Solicitari admise 
| Franţa 683 273 
Italia 113 46 
29 20 
Belgia 11 | 
Germania 8 | 
10 | 
Total 890 367 | 


De departe țara cea mai solicitată era 
Franța, continuându-se o tendinţă antebelică. 
Conform rapoartelor oficiului diplomatic al 
României de la Paris, în anul universitar 
1927-1928 erau la studii în Franța 2034 
cetățeni români, repartizați astfel: 1182 la 
Paris, 166 la Toulouse, 159 la Nancy, 117 la 
Strasbourg, 114 la Caen, 113 la Grenoble etc. 
În anul universitar 1933-1934 erau la studii 


în Franța 1841 de cetățeni români din care 
1141 la Paris. Prezenţa la Paris a marii 
majorități a studenților originari din România 
se explică prin locul preeminent al capitalei 
franceze pe ansamblul învățământului superior 
francez, similar de altfel cazului românesc. 
Românii ocupau locul II în rândul studenților 
străini care studiau în Franța, primul loc 
fiind rezervat, explicabil, polonezilor. 

Structura studenților cetățeni romani® la Universitatea din Paris în 1934-1935 


- Studenti Studente Total 

Drept 183 25 208 
Medicina 518 72 590 
Stiinte 130 23 153 
Litere 122 132 254 
Farmacie 8 2 10 

| Total 961 254 1215 


A doua tara de destinatie pentru 
candidații la studii şi specializări era Italia, 
urmată de Cehoslovacia (ca o reflectare a 
excelentelor relații dintre Cehoslovacia şi 
statul român în perioada interbelică) şi 
Germania. De notat absenţa tinerilor care să 
postuleze pentru studii şi specializări în 
SUA. După absolvirea studiilor în străinătate, 
posesorii diplomelor trebuiau, pentru a 
putea funcționa în România, să şi le echivaleze, 
conform unei proceduri care era apreciată 
drept indulgentă. În 1930, Universitatea din 
Bucureşti a echivalat 1458 de diplome 
obținute în străinătate, din care 758 în 
medicină şi 277 în ştiinţe juridice. Existau 
voci care denuntau pregătirea superficială a 
unora dintre cei care studiaseră în strainatate™. 

Creşterea numărului studenților în 
România dintre cele două războaie mondiale 
este indiscutabilă. Dacă în anul universitar 
1913-1914 erau 8632 pe teritoriul României 
de după 1918, în anul universitar 1933-1934 
populaţia universitară de la toate instituţiile 


de învățământ superior ajunsese la 38869. 
Această creştere devine şi mai vizibilă 
raportată la populația țării. Dacă în ajunul 
primului război mondial în Vechiul Regat 
raportul era de 1 student/1408 locuitori, în 
anul universitar 1934-1935 raportul ajunsese la 
1 student/544 locuitori (cu corectia propusă de 
Kirițescu de 15% pentru înscrierile multiple)”. 
Explicația creşterii numărului studenților 
în România s-ar fi datorat expansiunii 
învățământului secundar. Durata liceului 
trecuse de la 8 ani la 7 în 1929, fapt care a 
explicat afluxul tinerilor spre universități în 
anii următori. În 1935 s-a revenit la liceul de 8 
ani. Introducerea obligativitatii bacalaureatului 
în 1925 produsese o anumită triere a candidaților 
la studii universitaress. 

Mărirea numărului de studenți nu a 
dus la mărirea concomitentă a corpului 
didactic, fapt care impieta asupra calității 
studiilor, asupra contactelor dintre profesori 
şi studenți şi asupra activităților în clinici, 
laboratoare şi seminarii. 


55 Se aprecia că 80% dintre aceştia sunt de origine evreiască. 

56 Probabil pentru a se corecta unele abuzuri, o decizie din 9 octombrie 1935 stabilea că solicitările pentru 
echivalare nu se vor mai depune direct la universităţi, ci la minister, care le va repartiza facultăților. 
Ulterior, facultățile trimiteau dosarele de echivalare la minister, pentru vizare şi înregistrare. 

57 Pentru comparație, raportul se prezenta astfel în alte state: Bulgaria (1935)-1/947, Iugoslavia (1935)-1/940, 
Polonia (1925)-1/636, Ungaria (1932)-1/546, Cehoslovacia (1935)-1/504, SUA (1932)-1/127, Germania 
(1932)-1/533, Franţa (1932)-1/480 (inclusiv cei 16277 de studenți străini). 

55 În 1924 aveau drept de înscriere la universități 5437 absolvenţi de liceu, în 1925 se puteau înscrie 2874 de bacalaureati. 

Evoluţia personalului didactic şi auxiliar la cele 4 universități 


| An | Personal didactic Personal ajutător 
| 1925 | 520 805 
| 1930 752 1003 
| 1934 864 1061 


Pentru remedierea a ceea ce se numea 
„criza universitară”, Constantin Kirițescu 
propune un pachet de măsuri care vizează 
deopotrivă învățământul secundar şi cel 
superior. Astfel, în primul caz se sugerează 
diminuarea ponderii liceului teoretic în 
favoarea învățământului tehnic şi profesional 
şi menținerea severității examenului de 
bacalaureat. Pentru învățământul superior 
propunerile sunt mai numeroase şi mai 
ambitioase: reorganizarea întregului învățământ 
superior în funcție de nevoile reale ale țării, 
fixarea anuală a contingentului de studenţi, pe 
specialități, în funcție de nevoile ramurilor de 
activitate, „examene serioase” la admitere, 
moderarea sistemului de taxe, organizarea 
unui sistem de examene parțiale şi de 
diplomă care să garanteze selecția candidaților, 
întărirea disciplinei studenţilor în ce priveşte 
frecvența, lucrări practice şi depunerea 
regulată a examenelor, armonizarea autonomiei 
universitare“ cu „mecanismul, trebuintele şi 
drepturile vieţii de stat”, organizarea asistenței 
sociale pentru studenții pauperi şi, fără 
discriminarea elementelor alogene, cerea „să 
se dea elementului național, situația 
dominantă pe care o reclamă caracterul 


statului şi siguranța lui”. Propunerile se 
rezumă la renunţarea la o concepţie liberală 
care lăsa pieței rolul de a regla fluxurile si 
refluxurile populației universitare, în 
favoarea unei concepții interventioniste a 
statului, care ar fi antrenat şi repudierea 
parțială a autonomiei universitare. De fapt, 
Kirițescu se afla în consonanta cu dezbaterile 
din epocă, tot mai mult seduse de soluţiile 
miraculoase ale intervenției şi rationalizarii. 
Demonstrația lui Constantin Kirițescu, 
valoroasă pentru studierea stării de fapt, 
apare incompletă şi de aceea se impun unele 
comentarii critice. Principalul pericol care 
decurgea din fenomenul suprapopulării 
universităților era şomajul intelectual. Or, 
tocmai acest aspect nu este abordat. Nu 
există referiri la numărul şomerilor în rândul 
cadrelor didactice, medicilor, inginerilor, 
juriştilor etc. (am văzut în altă parte situația 
farmaciştilor, dar care pare puţin verosimilă). 
Invocarea nevoilor statului nu este 
suficientă. România era la aceea dată, cu 
toate progresele înregistrate, o țară în curs de 
dezvoltare, când tranziția de la o economie 
agrară la una industrială abia se conturase, 
cu o rată înaltă a analfabetismului, cu o 


59 În perioada legislației universitare inițiată de Iorga, Kirițescu s-a pronunțat critic asupra dimensiunilor 
acordate prin lege autonomiei universitare. „Autonomia învățământului superior, conchidea acesta, 
trebuie cât mai mult întărită în direcția spirituală. În direcția organizatorică, ea trebuie să se realizeze atât 
cât e compatibilă cu interesele generale şi solidare ale statului, fără să caute să iasă dintrânsul”, cf. 
Constantin Kirițescu, Autonomia învățământului. O contribuție la reforma universităților, Bucureşti, 1932, p. 52. 

60 Constantin Kirițescu, Suprapopulatia universitară. Proportii-cauze-remedii, Bucuresti, 1935, p. 15. 

asistență socială şi sanitară inca deficitară. În 
plus, profesiunile liberale evoluează potrivit 
propriilor logici şi intervenția statului nu 
poate fi decât inutilă. România era departe 
de a se putea dispensa de specialiştii pe care 
îi produceau instituţiile de învățământ 
superior; în culpă era statul, care nu ştia să 
creeze cadrul propice pentru fructificarea 
acestui potențial. 

Analiştii din perioada interbelică aveau 
în vedere în tabelele statistice alcătuite şi 
originea etnică a studenților din România. 


Numărul mare al studenților de origine 
evreiască a făcut ca unele cercuri de extremă 
dreapta să agite problema instituirii unui 
numerus clausus, respectiv limitarea numărului 
evreilor înscrişi în instituțiile de învățământ 
superior din România în funcţie de proporția 
minorității evreieşti pe ansamblul populației. Se 
auzeau propuneri vizând măsuri administrative, 
care căpătau alura unor persecuții rasiale. 
Dar, concret, din fericire nu s-a întreprins 
nimic până în 1940. 


Situaţia studenţilor universitari din România 1921-1932 


Ma iai 
An universitar 


Nr. total studenți Studenţi români Studenţi evrei 

1921-1922 18.227 12.851 4.224 

1922-1923 17.853 13.039 

1923-1924 18.923 15.004 

1924-1925 19.223 14.948 

1925-1926 23.571 17.300 4.004 

1926-1927 28.191 21.901 4.277 

1927-1928 29.647 23.691 4.215 

1928-1929 31.104 24.782 4.475 

1929-1930 34.037 27.591 4.889 

1930-1931 31.495 24.217 4.867 
1931-1932 31,227 22.949 5.428 

În perioada interbelică numărul studenţilor de la Universitatea din Bucureşti se 
prezintă astfel: 


Tabel cu studenții Universităţii din Bucureştis! 


An univ. | Teologie | Drept ea st Stiinte | Medicina Medicina Farmacie | Total 
ilosofie veterinară 
1918-1919 255 3376 634 756 1117 6272 | 
1919-1920 256 3992 757 807 1531 7563 | 
1920-1921 268 4224 793 856 1729 8155 | 
1921-1922 4711 1022 938 1565 8953 
1922-1923 1419 1142 1418 9835 
1923-1924 1636 [1213 1408 169 652 | 11092 
1924-1925 2192 | 1552 2201 201 197 12905 
1925-1926 652 6970 3293 1637 2290 189 667 | 15698 
1926-1927 1012 7760 4725 1778 1920 | 228 667 | 18090 
1927-1928 1206 9309 6228 1754 1616 300 797 E 
1928-1929 1116 8463 6656 3094 1591 333 
1929-1930 1135 8825 6682 | 3167 1772 326 
1930-1931 1413 9693 3133 3011 | 858 
1931-1932 953 8862 2361 3112 1071 472 
1932-1933 806 6825 2611 2931 1062 438 
1933-1934 874 8858 3524 2650 
1934-1935 668 8067 | 3560 2300 
1935-1936 774 3466 2754 1031 402 
1936-1937 753 7559 3118 2112 1040 405 
1937-1938 841 6626 | 3035 1574 1215 445 


In continuare, propunem următoarea de medicină şi medicină veterinară) la 
situație statistică a studenților evrei şi Universitatea din București: 
bulgari (care frecventau mai ales facultățile 


61 Cifrele diferă de cele avansate de Constantin Kirițescu. Tabelul se bazează pe datele furnizate de anuarele 
Universității din Bucureşti. 

An universitar Total studenţi Studenţi evrei Studenţi bulgari? 

1924-1925 12.905 1.872 187 
1925-1926 15.699 2521 233 

| 1926-1927 18.090 2.545 265 
1927-1928 20.385 2.602 254 
1928-1929 22.022 2.585 178 

L_ 1929-1930 22.827 2.773 182 
1930-1931 19.445 2.664 136 
1931-1932 17.788 2.709 123 
1932-1933 16.278 2.565 141 
1933-1934 18.203 2.516 123 
1934-1935 18.280 2624 | 178 
1935-1936 16.320 1.793 176 ] 


O problemă importantă o reprezintă 
contribuția Universității din Bucureşti la 
formarea cadrelor cu pregătire superioară 
din România. S-a putut constata un procent 
relativ redus de licentiati ai universității, 
comparativ cu numărul studenților înscrişi. 
Explicatiile sunt multiple si cuprind 
conditiile efective de studiu ale studentimii, 
care in unele cazuri puteau fi precare si ca 
atare puteau determina eşecul şcolar, 
imposibilitatea - în alte cazuri - de a se 
continua studiile din cauza taxelor 
universitare, mortalitatea si morbiditatea 
studențească sesizată de factorii care se 
ocupau de asistență socială, dar care nu a 
putut fi cuantificată. Cu toate aceste 
explicații, plauzibile dar nu suficiente, 


considerăm că principala cauză a existenței 
unui număr mic de absolvenţi era severitatea 
examenelor, criteriul cantitativ fiind 
necunoscut acelor timpuri. Astfel, pentru 
perioada 1921-1932, procentul succesului 
universitar prin finalizarea studiilor cu 
obținerea diplomei de licență, la nivel 
național se prezenta astfel: medicină 
veterinară - 14%, medicină - 12,4%, farmacie 
- 10,2%, litere - 9%, ştiinţe - 7,2%, drept - 
7,1%, teologie - 5,9%%. Licențiații 
universitari, teoretic, dispuneau de o 
pregătire bună şi nu poate fi susținut faptul 
că România la sfârşitul perioadei interbelice 
nu avea un anumit număr de cadre superior 
calificate în toate domeniile de activitate 
umanistă sau tehnico-stiintifica. 


s Nu este clar dacă este vorba de cetățeni români de origine bulgară, sau de cetățeni bulgari. Înainte de 
primul război mondial, cetățeni bulgari frecventau facultatea de medicină, în condiţiile în care la Sofia a 


apărut târziu o astfel de facultate. 


63 Iosif I. Gabrea, Şcoala românească. Structura şi politica ei 1921-1932, Bucuresti, 1933, p. 66. 

Situaţia licentiatilor şi doctorilor la Universitatea din Bucureşti 
în perioada 1918-1942 


An Licentiati Doctori (inclusiv An Licentiati Doctori 
doctori in medicină) 

1918-1919 407 45 1930-1931 2.144 272 
1919-1920 315 97 1931-1932 1.822 131 —] 
1920-1921 397 174 1932-1933 1.759 204 
1921-1922 390 81 1933-1934 | 1.975 287 
1922-1923 329 97 1934-1935 | 1.432 219 
1923-1924 133 124 1935-1936 1.388 262 
1924-1925 476 345 1936-1937 1.326 | 292 
1925-1926 | 619 289 1937-1938 

1926-1927 | 863 310 1938-1939 

1927-1928 1:929 291 | 1939-1940 

1928-1929 1.221 239 | 1940-1941 

1929-1930 1.133 290 | 1941-1942 


Pentru a diminua şomajul intelectual, 
pentru a adapta numărul absolvenților la 
posibilele debuşee, dar indirect şi pentru a 
limita numărul studenților simpatizanți ai 
mişcării legionare, pe baza hotărârilor 
Consiliului Interuniversitar, a consiliului 
celor 4 universități şi a consiliului academiilor şi 


şcolilor superioare, ministerul a publicat la 
27 iunie 1935 o decizie care contingenta 
numărul locurilor pentru examenul de 
adminitere şi uniformiza procedura acestuia 
la nivel naţional. Astfel, pentru cele 4 
universități numărul locurilor pentru anul 
universitar 1935-1936 era următorul: 


Facultatea Universitatea Universitatea | Universitatea Universitatea 
din Bucureşti din Iasi din Cluj din Cernauti 

Teologie 200 120 | 350 
Drept 800 50 400 | 250 
Litere 600 250 200 150 
Ştiinţe 150 100 
Medicină 180 
Farmacie 
Medicină veterinară 60 
Agronomie 
Total 2760 850 


Examenul de admitere consta din două 
probe, oral şi scris (aceasta dura 2 ore), 
media de admitere era 6 şi candidaţii erau 
înscrişi în limita locurilor disponibile, în 
ordinea mediilor. Taxa pentru examenul de 


admitere, care se desfăşura între 15-25 octombrie, 
era de maximum 100 de lei. Examenul se 
depunea din materiile studiate în liceu şi 
care erau dispuse în modul următor: 

Facultatea | Secţia 


Materii de examen 


Teologie 


— istorie bisericească universală 
— istoria românilor 

— apologetică 

— traducere dintr-un autor latin 


Drept 


Secția filologică 


Litere şi filosofie Secţia istorică 


— Istoria Romei antice 

— istoria românilor 

— economie politică şi drept 
— logică şi sociologie 

— traduceri dintr-un autor latin 
— română 

— latina 

— franceză 

— romana 

— latina 

|- istorie 


Secția filosofică 


— română 
— franceză 
— filosofie 


Secția matematică 


Ştiinţe 


Secţia fizico-chimie -= 


— matematică 


— fizică 


chimie 
— mineralogie 


şi agronomie 


Secția științe naturale 


— fizică 
— chimie 
—_ ştiințe naturale 


Medicină 
Farmacie 
Medicină veterinară 


— zoologie 

— botanică 

— anatomia şi fiziologia omului 
— biologia generală 


Din anul universitar 1938-1939, toți 
candidaţii care se înscriau la examenul de 
admitere la Universitatea din Bucureşti 
trebuiau să se prezinte la vizita medicală şi 
la examenul psihotehnic®. 

În anii treizeci, decidentii şi analiştii 
învățământului trăiau acut sentimentul că 


există o suprapopulatie universitară şi 
corolarul acesteia, şomajul intelectual. S-ar 
părea că trăiau într-o eroare şi ar fi fost mult 
mai util ca reflectiile să se concentreze pe 
cauzele acestora, pe structura economică, 
socială şi culturală a statului român şi să 
imagineze corectii. De fapt, rationamentele celor 


64 Printr-un jurnal al Consiliului de Miniştri din 13 august 1935, secţiile de psihotehnică de pe lângă 
laboratoarele de la universitățile din Bucureşti şi Cluj se transformau în institute de psihotehnică. 
Activitatea lor viza orientarea profesională, selecția profesională, organizarea ştiinţifică a muncii, a 
uceniciei, a întreprinderilor, prevenirea accidentelor de muncă etc. 

care denuntau aceste disfunctionalitati, nu 
erau integral false. Absolvenţii de studii 
superioare aspirau să ocupe locuri de muncă 
în capitală şi marile oraşe, în orice caz în 
mediul urban şi evitau mediul rural. De 
unde concentrarea la Bucureşti şi în alte centre 
urbane a unui număr vizibil de postulanti la 
slujbe. Apoi, interesul disproporționat de 
mare al tinerilor pentru profesiuni care 
începeau să sufere de saturație alarmează şi 
apare reacția de a contingenta admiterea în 
învățământul superior. Pentru autorități, 
canalizarea eforturilor tinerilor spre ştiinţele 
fundamentale şi mai ales inginereşti, devine, 
destul de târziu, un imperativ. La acesta 
încearcă să răspundă legea de rationalizare 
din 1938, prin care se consolidează şcolile 
politehnice, mai ales Şcoala Politehnică de la 
Bucureşti. Simptomatic este faptul că legea 
din 13 august 1938, motivată şi de „îndrumarea 
spre învățământul practic”, crea 2000 de 
burse de 1500 de lei lunar, sumă deloc 
neglijabilă, şi care ar fi trebuit acordate, 
evident prin concurs, cum era de mai mult 
timp legiferat, tinerilor care s-au decis pentru 
învățământul practic de utilitate sociala®. 
Preocupări pentru stabilirea principiilor 
unei politici universitare adresate studenților 
în condiţiile constituirii României Mari au 
existat încă de la începutul perioadei interbelice. 
Deloc surprinzător că aceste chestiuni au fost 
dezbătute în primăvara anului 1923 în 
seminarul de sociologie, etică şi politică 
animat de profesorul Dimitrie Gusti la 


Universitatea din Bucureşti. Marile direcții 
ale politicii universitare au fost direct 
inspirate de acesta, în funcție de imperativele 
construcției noului stat, dar şi de propriile 
sale concepţii ruraliste: „1. Necesitatea 
asigurării supremației elementelor băştinaşe 
în cultura națională prin crearea condiţiilor 
prielnice aducerii fiilor de țărani; 2. Obligatia 
fata de studenții odată ajunşi la universitate 
de a li se asigura un trai demn, atât din 
punct de vedere cultural cât şi material; 
3. Democratizarea vieții studenţeşti prin 
introducerea votului obligatoriu în alegerea 
diferitelor organe de conducere a asociațiilor 
şi de administrare a gospodăriei (cămine, 
cantine) pentru a da astfel conducătorilor 
studentimii prestigiul şi răspunderea necesară; 
4. Participarea studentimii la deliberările 
organelor universitare asupra chestiunilor 
care o privesc de aproape, cum ar fi de pildă 
disciplina universitară; 5. Apropierea cât mai 
cordială şi intimă între student şi profesor; 6. 
Excluderea din universitate a politicii de 
partid, lăsându-se totuşi studenților cea mai 
largă libertate pentru orice credință politică 
şi îndreptarea tuturor eforturilor către o 
politică a culturii”®. 

Realizarea acestor principii, puternic 
impregnate de convingeri democratice, 
presupunea cunoaşterea în ansamblu a vieții 
studenţeşti, a orientărilor, aşteptărilor şi 
opțiunilor studenţilor înşişi. Ca atare, s-a 
elaborat un chestionar care cuprindea 248 de 
întrebări din cele mai variate domenii: situația 


65 Codul general al României, vol. XXVI, partea a Il-a, pp. 1465-1467. 
66 Program studențesc pentru organizarea vieții universitare, în „Arhiva pentru ştiinţă şi reformă socială”, an V 


(1924), nr.1-2, pp. 175-176. 

personală, formația şcolară, situația materială 
(locuința, alimentația, igiena, sănătatea), 
raporturile interstudentesti, raporturile cu 
profesorii, cu autoritățile universitare, 
activitatea social-culturală, religia, politica, 
raporturile cu minoritarii, drepturile femeii 
(„Unde credeți că ar fi mai rodnică şi mai 
necesară energia şi activitatea femeii?”) etc. 
Ancheta propriu-zisă s-a realizat abia în 
1930, limitată doar la studenţii facultății de 
filosofie şi litere a Universităţii din Bucureşti, 
pe baza unui chestionar care cuprindea doar 
105 întrebări, chestionarul din 1923 fiind, din 


cauza numărului excesiv de mare al 
întrebărilor, nerealist. Din nefericire, dacă 
prelucrarea datelor s-a realizat în totalitate, 
nu au fost publicate decât rezultatele la o 
parte din întrebări, astfel încât se poate 
reconstitui doar partial tabloul vieții 
studenţeşti de la Universitatea din Bucureşti, 
admițând caracterul de generalitate al 
datelor obținute”. 

La chestionar au răspuns 81,5% din 
studenții facultăţii de litere şi filosofie. 
Structura acestei facultății la începutul 
anului universitar 1930-1931 era următoarea: 


Secţia ] Studenti Studente Total Procent sectie pe 
ansamblul facultatii 
Filologie | 316 989 | 1305 56,5% 
Istorie-geografie 214 561 | 775 33,6% 
Filosofie | 138 91 | 229 99% 


După mediul de provenienţă a 


studenților, situația se prezenta astfel: 


Deşi România avea o populaţie covarsitor 
rurală, totuşi majoritatea studenților de la 
această facultate proveneau din mediul 
urban, ceea ce demonstrează inegalitatea 
şanselor între tinerii din oraşe şi cei din 
mediul sătesc (formație şcolară mai 
performantă, raritatea liceelor în mediul 
rural, ceea ce făcea oneroasă trimiterea fiilor 
de agricultori la studii secundare la oraş, 


Locul naşterii | Studenţi Studente | Total 
Bucureşti 62 262 | 324 
Mediul urban 224 916 | 1140 
Mediul rural 382 463 845 


tradiții familiale etc). Dintre motivațiile care 
i-au făcut pe tineri să opteze pentru această 
facultate, cea care ține de realizarea unei 
situații materiale decente a fost exprimată de 
52,4% din cei chestionati®. 

Ancheta putea duce şi la elucidarea 
înscrierilor multiple, care cum s-a arătat 
viciază statisticile universitare. Studenţii de 
la litere care frecventează simultan a doua 


sr 


67 Roman Cresin, Ancheta sociologică asupra vieții studenţeşti, în „Arhiva pentru ştiinţă şi reformă socială”, an 


XIV (1936), tom II, p. 633-744. 


6 66,9% dintre studenți şi 84,4% dintre studente şi-au exprimat dorința de a deveni profesor. 

facultate (a doua secție a facultăţii de litere, 
drept, ştiinţe, teologie, Academia Comercială, 
Şcoala Politehnică, medicină umană, 
medicină veterinară, farmacie, conservator) 
reprezentau 53,5% dintre studenţi (care 
preferau facultatea de drept) şi 27,2% dintre 


studente (care preferau o a doua secţie a 
facultăţii de litere). Interesant şi care nu 
necesită comentarii este răspunsul la 
întrebarea dacă studenţii doresc continuarea 
studiilor în străinătate: 


Da (în special cei de 
la filologie) 


Nedeterminat Fără răspuns 


Studenţi | Studente Studente 


Următoarele întrebări se referă exclusiv 


Studente 
10,2% 


Studenţi 
5,4% 


Studente 
113% | 


la viața academică a studenților. 


Frecvența la cursuri 


Foarte regulat Regulat | 
0 i 0, i 
Studenţi | Studente odin Studenţi | Studente fa din Studenţi 


total 


total 


| 66 | 116 101 | 618 | 


722 | 69,3 25,1 


Rezultă de aici o mai mare asiduitate a 
studentelor in raport cu studentii. In schimb 


Număr de ani 
pierduţi 


Studenţi 


% din total studenţi 


se constată o similitudine în ce priveşte 
insuccesul şcolar. 


% din total 
studente 


Studente 


lan 58 
2 ani 


Peste 2 ani 


8,7 | 


122 7,4 


Total 


În pregătirea propriu-zisă studenții 
preferă, în majoritate, o formulă mixtă, 


audierea şi lectura cursurilor (deşi cursurile 
litografiate aveau reputația că sunt scumpe). 


Modalitatea | Studenţi | Studente Total Rei Ps sal pie | 

| Audierea cursurilor. | 32 | %4 126 4,8 57 | 54 | 

Audiere şi lectură | 393 | 1054 1447 | 58,9 642 | 627 | 

Lectură | 220 394 614 | 32,9 24 | 266 | 

Fără răspuns | 23 99 122 | 3,4 6,1 | 53 | 
OVIDIU BOZGAN 

Pregătirea in vederea susținerii examenelor interogati, pe combinarea lecturii notelor 
se bazează, în majoritatea cazurilor celor personale şi a cursurilor litografiate. 


Modul de pregătire | Studenţi |Studente| Total = rel % din total 
Cursuri litografiate 175 370 545 22,9 235 
Note personale 75 162 237 9,9 10,3 
Cursuri şi note 353 908 1261 553 

[Fara răspuns | 6 201 | 266 123 


Majoritatea studenților folosesc pentru pregătirea seminariilor atât bibliografie străină, 
cât şi românească. 


Tipul de bibliografie Studenţi Ps mad | pa 
Bibliografie română şi străină | 447 60,3 62,2 
Bibliografie română | 168 26,7 26,3 
Cursuri litografiate | 13 3,5 | 3 
Fără răspuns | 40 9,5 | 8,5 


In raport direct cu semnificația permită accesul la o bibliografie mai 
întrebării precedente este cunoaşterea de cuprinzătoare. 
către studenți a limbilor străine care să le 


Limbile străine în care studiază studenții 


Limbi străine Studenţi Studente Total 


% din | % din 
studente total 


Franceza 1560 2184 95,1 94,6 
Germana 190 376 22,9 

Engleza 29 138 8,4 

Italiana 90 126 77 

Rusa | 21 | 75 4,6 

Maghiara | 17 | 16 1 

Clasice | 15 | 125 7,6 


Cea mai frapantă constatare este următor ar putea să rezulte că limba 
supremația fără rival a limbii franceze, care franceza era pentru multi studenți şi singura 
corespundea  francofoniei triumfale din limbă străină pe care o cunoşteau. 

România interbelică. De altfel, din tabelul 

Studenţi | Studente 


Număr limbi 
străine cunoscute 


% din 


Total studente 


1453 64,7 


21,6 


39 


| Una | 391 1062 
| Două 140 354 
Trei 
Mai multe 


Nu putem decât să regretăm că 
rezultatele la celelalte întrebări nu au mai 
fost publicate, deoarece răspunsurile ar fi 
permis degajarea unui portret-robot al 
studentului român în perioada interbelică. 

Numărul ridicat de studenți bucureşteni 
a făcut ca problemele asistenței sociale să fie 
o permanență a mişcării studenţeşti“. În 
general autoritățile au acordat atenție 
modestă acestor chestiuni, iar suportul 
financiar era de multe ori deficitar. Totuşi, 
asistența socială a tinerilor universitari a 
beneficiat de concursul generos al unor 
asociaţii particulare, filantropice, care au 
remediat în măsura posibilului lacunele 
derivate din dezinteresul statului. Înscriindu-se 
în tendinţele generale de ameliorare a vieții 
sociale, acțiunea în vederea înființării unor 
cămine şi cantine studenţeşti este declansata 
în 1919. In acel an, la 27 august, a fost 
promulgată legea pentru organizarea Societății 
“Căminul studenților”. În fapt, se creea pe 
lângă fiecare universitate o asemenea societate 
care avea scopuri culturale, educative şi 
sociale şi care urma să construiască cămine şi 
cantine proprii. Aceste societăți erau 
conduse de consilii compuse din rector, un 
delegat din partea Senatului Universitar, un 
delegat al ministerului etc. Veniturile 
societății rezultau din taxe, cotizatii, plata 


pensiunilor la cantine, subvenții de stat, 
județene sau comunale, donații, legate. 
Societatea Căminul Studenţilor din Bucureşti 
fondează căminele Sf. Voievozi, Cantacuzino, 
Medicină Veterinară, Sf. Ştefan şi Gutenberg. La 
8 septembrie 1923 instituția se reorganizează, 
formându-se Comisia Cantinelor şi Căminelor. 
În octombrie 1927 s-a luat hotărârea ca 
această comise să fie dirijată de către Senatul 
Universitar. În această perioadă s-a adoptat 
şi un regulament care prevedea primirea 
studenților în cantine şi cămine în urma unui 
concurs, distribuiți în trei categorii, fără plată, 
solvenţi şi semisolventi. Senatul Universitar 
delega pe preşedintele comisiei cantinelor 
care se ocupa de administrarea acestora şi 
fiecare cămin sau cantină avea un director, 
care era asistat de un comitet studențesc. 


Cantină studenţească la începutul anilor 1930 
(sala de mese a căminului Academiei 
de Înalte Studii Comercoale şi Industriale) 


69 Instrumentul indispensabil pentru cunoaşterea vieţii studenţeşti, în ansamblul ei, de la Universitatea din Bucuresti, 
este publicația Oficiului Universitar din Bucureşti, Călăuza studentului, 9 ediţii. Prima ediție este Călăuza Studentului. 
Vademecum academicum 1928-1929, Bucureşti, 1928, care are o prefață semnată de Dimitrie Gusti. 

În 1925-1926 erau gazduiti în căminele 
de stat 550 studenți, in 1926-1927 - 560 
studenți, în 1927-1928 tot 560 studenți, iar în 
1928-1929 - 514 studenți. Cifre ridicole in 
raport cu numărul total al studenţilor 
Universității din Bucureşti. Pentru aceiaşi 
ani universitari erau admişi în cantinele 
universitare 2200 de studenți, 2400 de 
studenți, 2280 studenți şi respectiv 2460 


studenţi. În afară de aceste capacități de 
cazare şi masă oferite efectiv de autoritățile 
de stat, mai existau cămine şi cantine fondate 
de societățile particulare şi de societățile 
studenţeşti, acestea din urmă beneficiind de 
sprijinul financiar al consiliilor județene şi de 
la nivel comunal. Au existat cazuri când s-au 
înregistrat intretineri defectuoase ale 
căminelor şi malversatiuni de fonduri. 


Situaţia căminelor studenţeşti în 1927-1928 


Denumire 


Cămine înființate de stat 
administrate de Comisia centrală a căminelor şi cantinelor universității 


Anul înființării Capacitate locuri 


Cantacuzino ee ee 230 
Medicina veterinara Be fe a | 80 
Sf. Ştefan Ee 88 
Sf. Voievozi n n e Îi Å O i 
Internatul teologic [eee a) 90 
Domnita Ileana 
Mihai Eminescu 
particular al studentilor Ee eee 
| Căminul Asociaţiei tinerelor fete _ _ č $l > o= y O 
Cămine ale societăților studenţeşti 
Alexandru Sihleanu (Rm.Sărat IEEE SRR - 
Cercul stud. Arge E a e a a] 26 
Oituz (Bacău E 50 
Brăila 120 
200 
| Cercul studenţesc buzoian _ _ č o Z o J o o o üO 50 
Cercul studențesc Chişinău 25 
Cercul studenţesc constănţean E e ij 52 
Cercul studenţesc dâmboviţean 37 
Cercul studenţesc doljean 50 
Cercul studenţesc gorjean 40 
Cercul studențesc ialomitean SS ENI CRIN IEI eee | ee 
Cercul studentesc mehedintean B ar eee, Se eee 
| Cercul studenţesc muscelean = o J o ooo y åäY O 
Cercul studențesc Oltul 35 
Cercul studențesc prahovean (poseda cantină proprie) | | 340 
Cercul studențesc Sibiu 
Cercul studenţesc Tulcea 
Cercul studenţesc Vâlcea es al] 55 
Cercul studențesc vlăscean a - 200 
| Cercul studenţesc Teleorman 92560 Ek 
Cercul studenţilor în medicină 200 

Internatul Facultăţii de Teologie 


După cum se poate constata, primul 
cămin studenţesc s-a creat în 1908 de către 
Societatea „Ocrotirea Tinerelor Fete”, patronată 
de Clotilda Averescu, soția viitorului mareşal. 
Foarte activă era şi Asociaţia creştină a 
femeilor române, fondată în 1919, şi care 
întreținea o cantină. Teoretic, existau în cămine 
2447 de locuri (desigur s-au calculat numai 
datele avute la dispoziție, pentru unele cămine 
n-am avut la dispoziție capacitatea). Însă de-a 


Nr. locuri 


Denumirea căminului 


lungul deceniilor numărul căminelor a fost 
fluctuant, unele dintre ele având o existență 
efemeră. În anul 1937 au fost suprimate mai 
multe cămine, sub pretextul condițiilor insalubre 
şi a imoralitatii care ar fi domnit acolo. Uneori 
ele au fost suprimate din pricina faptului că 
deveniseră nuclee ale activismului legionar. În 
anul universitar 1939-1940 situația căminelor 
se prezenta în felul următor (nu dispunem de 
date referitoare la căminele județene): 


Nr. locuri 


Denumirea căminului 


Căminul nr. 1 200 
Institutul Teologic 
Căminul din B-dul Carol 


Fundaţia C. Vasiliu-Bolnavu 


Căminul Sf. Ecaterina 
Căminul Victoria 

Căminul evreiesc (studente 
Căminul Alexandrina Cantacuzino 


43 


Căminul Asociației pentru asistență 
| universitară Carol al II-lea 


Căminul Asociaţiei creştine a femeilor române 


Căminul Domnița Ileana 


35 


Căminul Asociaţiei preoteselor ortodoxe 


Căminul evreiesc 220 
Căminul studenţilor orfani de război 
Căminul Institutului Sf. Augustin 50 
Căminul studenților maghiari 57 


Căminul Hortensia Popa 
Căminul studenților Casa corpului didactic 


Căminul Spiru Haret 136 

Rezultă cu claritate că se făceau eforturi 
susținute pentru asigurarea unor condiții 
optime pentru derularea vieții studenţeşti, 
dar în pofida lor, existau situații critice care 
ipotecau desfăşurarea normală a existenţei 
cotidiene. În 1939 s-a propus înființarea unui 
Credit National Studenţesc cu fonduri 
garantate de stat şi care urma să împrumute 
sumele necesare studenţilor cu situații 


financiare incerte sume pe care aceştia 
trebuiau să le returneze după obţinerea 
licenţei şi în cursul exercitării profesiunii. 

O altă problemă era aceea a asistenței 
medicale gratuite pentru studenți. Iniţiativa în 
această direcție a avut-o Societatea studenților 
în medicină, care a înființat în 1919 Asistența 
medicală universitară, care avea un serviciu 
de consultații gratuite la spitalul Colțea. 


Spitalul Colțea 


Orientarea studenților universitari 
bucureşteni a început să preocupe tot mai 
mult forurile universitare si in 1924 
universitatea a creat un Birou de informații, 
asistență şi înlesniri universitare. Sub 
auspiciile Asociaţiei creştine studenţeşti 
(fondată în august 1921) s-a creat în 
februarie 1923 Opera de ajutorare studențească, 


care a înființat în 1924 o legătorie de cărți, 
unde erau angajați studenți contra unor 
retributii modice. În 1925, Opera de Ajutorare 
studențească a creat la rândul ei un serviciu 
de asistență medicală. Se simţea tot mai mult 
nevoia unei instituții universitare 
permanente care să coordoneze sistematic şi 
coerent asistența socială universitară. 

O asemenea instituție a fost Oficiul 
Universitar, creat în 19277 la insistenţele lui 
Dimitrie Gusti, prefigurat de documentul 
intitulat „Program studenţesc pentru 
organizarea vieții universitare” publicat în 
1924, la care ne-am referit. Conform statutului, 
Oficiul Universitar Bucureşti aducea un 
„aport specific la satisfacerea diferitelor 
interese de ordin ştiinţific, social şi economic din 
cadrul vieții universitare, pentru desăvârşirea şi 
consolidarea acesteia”. Creatorii au imaginat 
trei funcțiuni pe care urma să le realizeze: 
studierea sistematică şi aprofundată a vieții 
universitare, orientarea şi asistenţa diferiților 
factori din cadrul vieţii universitare, coordonarea 
vieții universitare. Oficiul Universitar era 
organizat în 4 secţii: 1. informații şi documente 
referitoare la viața universitară națională şi 
internațională; 2. asistența socială (cazare, 
susținere materială, asistență medicală, vilegiatură); 
3. orientarea de studii şi profesională; 4. 
anchete, studii şi publicații - secție aflată în 
relații cu Institutul internațional de cooperare 
intelectuală al Societății Națiunilor, cu sediul la 


Paris (fondat în 1924). Preocupările acestei 
instituții duceau la crearea unei atmosfere 
mai bune a vieții studenţeşti. Oficiul Universitar 
activa în mai multe direcţii: consultații 
medicale, analize, internări, tratamente, facilitarea 
unor locuri de muncă, îndrumări pentru 
studii, informaţii referitoare la cămine şi 
cantine, informații privind universitățile din 
lume, echivalări de diplome, organizarea 
cursurilor de vară din tara şi din străinătate, 
difuzarea de bilete gratuite la spectacole, schimb 
interuniversitar de publicații, multiplicarea 
cursurilor, ajutoare băneşti etc. O direcție de 
bază a activității Oficiului Universitar a fost 
asistența medicală. În 1927-1928 au fost 
antrenați în această activitate 45 de medici şi 
12 farmacisti care acordau scutiri sau 
reduceri substanțiale. S-a apelat la corpul 
didactic al facultății de medicină, la serviciile 
Sanatoriului „Dimitrie Gerota” (înființat în 
1909) şi la Ministerul Sănătăţii. 

În 1937-1938 de exemplu, au fost tratați 
şi consultați gratuit 1421 studenți, iar unora 
le-au fost distribuite gratuit medicamente. 


70 Din punct de vedere legal, Oficiul universitar din Bucureşti s-a creat la 18 octombrie 1938, anul cu cele mai 
multe reglementări privind învățământul superior, destul de multe cu caracter restrictiv, deşi funcționa de 
mai bine de un deceniu. Scopul acestuia era studierea şi asistarea vieții studenţeşti. Oficiul avea 4 servicii: 
1. Serviciul de informaţii şi documentare, care trebuia, între altele, să preia publicarea anuarului 
universităţii; 2. Serviciul asistenţei medicale şi sociale, care realiza examenul antropologic şi medical al 
studenţilor care se înscriau la universitate, se ocupa de consultații, tratamente, internări, furnizarea de 
ajutoare în bani şi medicamente pentru studenţii săraci şi suferinzi, trimiterea în tabere, organizarea de 
dispensarii proprii pentru bolile sociale, realiza controlul igienico-sanitar al căminelor şi cantinelor, 
dispunea de un birou de plasare care furniza studenților „săraci şi merituoşi”, meditații, traduceri, 
supliniri; 3. Serviciul orientării profesionale şi asistenţei psihologice, care realiza în primul rând examenul 
psihologic experimental pentru determinarea aptitudinilor şi elementelor de vocaţie, obligatoriu pentru 
anul I şi trebuia să-şi creeze propriul laborator; 4. Serviciul educaţiei fizice, turismului şi excursiilor 
ştiinţifice, care intocmea fişa antropometrică şi medicală a fiecărui student (de ce nu făcea serviciul 2 acest 
lucru?) şi organiza competițiile sportive (fiecare student la înscrierea în universitatea trebuia să opteze 
pentru un sport), cf. Codul general al României, vol. XXVI, partea a Il-a, pp. 2007-2011. 

În acelaşi an universitar au fost trimişi în 
colonii de vară 80 de studenți, în iulie 1940 - 
97 de studenți şi în iulie-august 1941 - 150 de 
studenți. În noiembrie 1942 Oficiul Universitar 
a inaugurat căminul şi cantina ,,Casa 
Studenţească”71. Cu începere din 1938 Oficiul 
Universitar administra bursele pentru cămine 
şi cantine. Directorul Oficiului Universitar 
era un profesor universitar. 

Detectarea aptitudinilor studenților în 
vederea unei orientări universitare eficace a 
suscitat preocuparea Oficiului Universitar, 
care colabora în aceasta direcție cu 
profesorul Constantin Rădulescu-Motru. 
Acesta l-a desemnat in 1934 pe Ion M. 
Nestor, şef de lucrări la laboratorul de 
psihologie experimentală, să studieze aceste 
aspecte şi, în urma anchetelor realizate, 
Rădulescu-Motru a prezentat senatului 
universității în toamna anului 1935 un 
memoriu, în care pledează pentru testarea 
aptitudinilor psiho-fiziologice, gradului de 
inteligență şi talentelor caracteristice, în 
vederea eradicării dezorientării care era în 
rândul studenților. În continuare, propunea 
înființarea în cadrul Oficiului Universitar a 
unei „Secţiuni speciale pentru orientarea 
profesională academică şi asistență psihologică 
studențească”. În anul universitar 1935-1936 
s-au realizat peste 10000 teste psihologice, 
inclusiv la elevii ultimului an de liceu care 
aveau o reprezentare inadecvată a carierei 
universitare. Secțiunea de orientare 
profesională a militat pentru introducerea 
obligativitatii examenului psihotehnic, dar 
nu şi pentru respectarea concluziilor 


testului, deoarece principiile de diagnoză şi 
prognoză nu se confirmaseră suficient. 
Mişcarea studențească a cunoscut o 
dezvoltare de proporții necunoscute în 
perioada anterioară. Spectacolul policrom al 
vieții studenţeşti se compunea din asociații 
academice, asociații religioase, asociații 
sportive, asociații social culturale şi asociații 
regionale. Progrese îngrijorătoare au înregistrat 
în rândul studenţilor ideile extremismului 
de dreapta, legionarii  consolidându-şi 
permanent pozițiile în rândul studentimii. 
Între organizațiile studenţeşti cu pretenții 
naționale, se număra Federația Asociațiilor 
Creştine Studentesti, constituită în 1923 în 
cursul unui congres organizat la Râmnicu- 
Vâlcea, din asociaţiile studenţeşti creştine 
din Bucureşti, laşi, Cluj, Constanţa, Cernăuţi; 
aceasta avea ca preşedinte în deceniul trei pe 
Mircea Vulcănescu şi publica din 1926 
revista Ideea creştină. Această organizație nu 
pare să fi gravitat în jurul mişcării legionare. 
La 6 noiembrie 1926 Senatul Universităţii din 
Bucureşti a recunoscut Centrul Studenţesc 
Bucureşti. În realitate, Centrul Studențesc 
Bucureşti s-a conturat în 1909, cu ocazia 
congresului studențesc de la Iaşi, în care s-a 
implicat masiv profesorul de economie 
politică de la Universitatea din laşi, A.C. Cuza. 
Acesta a reuşit să inculce participanților 
obsesiile sale antisemite, care se vor dezvolta 
după prima conflagrație mondială. La acest 
congres s-a decis organizarea studenților pe 
centre universitare, în acel moment fiind 
posibile doar cele de la Bucureşti şi laşi. 


71 În acelaşi an Oficiul Universitar ia iniţiativa creării de biblioteci pe lângă căminele studenţeşti. 

Principala organizație studențească la 
nivel național era Uniunea Naţională a 
Studenților Creştini Români”, care s-a înființat 
la 11 februarie 1925, din iniţiativa studenților 
ieşeni. De fapt fondarea acesteia a fost 
ratificată la congresul studențesc de la laşi 
din 28 noiembrie 1926. Sediul acesteia era la 
Bucureşti. Scopurile, aşa cum rezultă din 
statute (votate de Consiliul general la 
23 noiembrie 1929 şi ratificate la congresul 
studenţesc de la Craiova din 2 decembrie 1929), 
erau următoarele: realizarea idealurilor 
naționaliste exprimate în cursul mişcărilor 
studenţeşti din decembrie 1922, aducerea la 
cunoştinţa puterilor publice a revendicărilor 
studenţeşti (vezi infra), ameliorarea situației 
materiale a studenților, menținerea şi dezvoltarea 
tradițiilor  creştin-ortodoxe, reprezentarea 
studenților români în Confederation Internationale 
des Etudiants. Membrii activi şi protectori ai 
UNSCR nu aveau dreptul de a se înscrie în 
partide politice. Trebuie recunoscut că 
această prevedere era superfluă, deoarece 
UNSCR era în orbita mişcării legionare, aşa 
cum rezultă chiar din scopuri, respectiv 
realizarea programului din 1922. UNSCR 
avea următoarea structură la începutul 
deceniului patru: 8 centre studenţeşti 
(Bucureşti, Cluj, laşi, Cernăuţi, Timişoara, 
Oradea, Arad, Chişinău), cu 152 de 
organizaţii şi cu 27205 membri. La rândul 
său, Centrul Studenţesc Bucureşti avea 86 
organizaţii şi 17100 de membri şi avea 
următoarea structură: 

1. Societăți pe facultăți şi şcoli 

speciale: societatea studenţilor în 


medicină, societatea studenţilor în 
drept, societatea studenţilor in 
litere şi filosofie, societatea 
studenților în farmacie, societatea 
studenților în ştiinţe naturale, 
societatea studenților în ştiinţe 
fizico-chimice, societatea studenților 
în electrotehnică, societatea studenților 
în chimie industrială, societatea 
studenţilor în matematică, societatea 
studenților în teologie, societatea 
studenților de la Şcoala Politehnică, 
societatea studenților de la Academia 
Comercială, societatea studenților 
de la Academia de agricultură, 
societatea studenților de la Şcoala 
Superioară de Educaţie fizică. 
Asociaţii regionale: federația cercurilor 
studenţeşti din Oltenia, asociația 
studenților creştini moldoveni 
„Ştefan cel Mare”, cercul bănățean, 
federația dobrogeană. 

Asociaţii ale studenţilor români 
creştini de peste hotare: societatea 
studenților macedo-români, societatea 
studenților din Timoc „Dacia 
Aureliană”, societatea ,,Fratilia” (de 
asemenea macedo-română). 
Asociaţii de asistență socială: societatea 
studenților orfani de război, societatea 
căminelor şi cantinelor universitare; 
Cercuri studenţeşti județene (60 
la număr); 

Societatea sportivă. 


72 Uniunea Naţională a Studenților Crestini. Statute şi regulamente, Bucuresti, 1930. 


OVIDIU BOZGAN 


UNIVERSITATEA DIN BUCUREŞTI 
1864-2014 


201 


UNSCR dispunea din 1930 de un 
departament al afacerilor străine si de un 
departament al presei, informațiilor şi 
propagandei, la care se adăuga un 
departament al sporturilor. Organul de presă 
al UNSCR era Cuvântul studențesc (care a 
apărut între 1923-1924, 1926-1927, 1931-1937). 
O activitate importantă o depunea departamentul 
sporturilor, care se ocupa de educația fizică a 


studenţilor, de crearea bazelor sportive 
(binecunoscutele şantiere de muncă voluntară 
organizate de legionari) şi organizarea 
campionatelor naționale universitare, 
propaganda sportivă universitară. Acelaşi 
departament facilita participarea sportivilor 
români la campionatele internationale 
universitare. În 1930 preşedintele UNSCR 
era Gheorghe Popescu-Botoşani. 


Carol al II-lea decernând un premiu 
la o competiție sportivă, 1932 


Prezentăm în continuare situația 
societăților studenţeşti de la Universitatea 
din Bucureşti, clasificate după scopurile 
afişate în statutele lor, până în 1930: 

1. Societatea studenților în teologie - 

înființată în 1887, recunoscută de 
Senatul universității în 1900 şi 1926. 

2. Societatea generală a studenţilor în 

ştiinţe - recunoscută la 4 februarie 


1900. În 1924 s-a divizat în secția 
matematică, secția fizico-chimică şi 
secția ştiinţe naturale, care au 
devenit la rândul lor societăți 
independente în 1927. 

3. Societatea studenţilor în litere şi filosofie — 
recunoscută la 18 martie 1902. 

4. Societatea studenților în drept - 
recunoscută la 23 martie 1904. 

5. Societatea studenţilor în medicină - 
înființată în 1875, recunoscută ca 
persoană morală şi juridică în 1897. 
Era cea mai bine organizată societate 
studențească, dispunând de cămin, 
sală de festivități, cabinet de lectură, 
bibliotecă, secție sportivă. 

6. Societatea studenților în farmacie - 
recunoscută în 1904. 

7. Societatea studenților Institutului 
Electrotehnic - înființată în 1915 şi 
recunoscută în 1925. 

8. Societatea studenţilor Institutului 
de chimie industrială, înființată în 
1925, recunoscută în 1927. 

9. Societatea studenților în geografie 
“Soveja” — înființată în februarie 19275. 

10. Societatea studenților în medicină 
veterinară - recunoscută în 1927. 

11. Societatea studenţilor în istorie - 
recunoscută în 1930. 

Alături de acestea funcționau asociațiile 

studenţeşti religioase: 

1. Asociaţia creştină studențească din 
Bucureşti - înființată în 1921 şi 
reorganizată în 1923. 

2. Societatea studenților creştini 
misionari - înființată în 1926. 

Din rândul asociațiilor social-culturale 

enumerăm: 

1. Societatea culturală “Viaţa Studenţească”. 

2. Societatea studenţilor orfani de 
război “Urmasii eroilor neamului”. 


3. Asociaţia universitară a prietenilor 
Poloniei (fondată în 1927). 

4. Gruparea universitară română pentru 
Societatea Naţiunilor, înființată în 
1926 şi preocupată de popularizarea 
principiilor şi doctrinei Societății 
Naţiunilor. Preşedintele asociaţiei 
era Tudor Vianu. 

5. Societatea Academică Amicii Italiei - 

recunoscută în 1929. 

Majoritatea asociaţiilor studenţeşti 
erau reprezentate de asociaţii județene, 
uneori stipendiate de consiliile județelor de 
provenienţă şi care aveau scopuri declarate 
de ordin social şi profesional. Unele reusisera 
să-şi amenajeze cămine şi alte facilități, în 
timp ce altele, puţine la număr, aveau 
preocupări exclusiv ştiințifice”+ Asociația 
naturaliştilor din Oltenia, Federaţia cercurilor 
studenţeşti din Oltenia (1925), Federaţia 
cercurilor studenţeşti basarabene Unirea, 
Cercul studențesc Argeş (1927), Cercul 
studențesc Alba-lulia (1927), Cercul studenţesc 
Arad (1927), Cercul studențesc Bacău (1925), 
Cercul studențesc Balti (1929), Cercul 
academic bănățean, Cercul studențesc Bihor 
(1927), Cercul studențesc Brăila, Cercul 
studențesc bucovinean (1925), Cercul 
studențesc Buzău (1925), Cercul studențesc 
Caliacra, Cercul studențesc Chişinău (1927), 
Cercul studențesc Constanţa (1929), Cercul 
studențesc Covurlui (1927), Cercul studențesc 
Dâmboviţa, Cercul studențesc Dolj (1929), 


73 Societatea a fost creată la 27 februarie 1927 şi a fost recunoscută de senat în 1929. În 1931 este recunoscută 
ca persoană morală şi juridică. Scopul acestei societăţi era organizarea de excursii ştiinţifice şi de şedinţe 
de comunicări. În 1929 a publicat revista „Soveja”, ulterior a editat un buletin. Poseda şi propria bibliotecă 
de specialitate. Preşedintele de onoare al societății era Simion Mehedinţi, care îi donase suma de 200.000 de lei. 

74 În paranteze, anul când au fost recunoscute de Senatul Universităţii. 

Cercul studențesc Durostor (1925), Cercul 
studențesc Făgăraş (1925), Cercul studenţesc 
Gorj (1926), Cercul studențesc Hotin (1929), 
Cercul studențesc Hunedoara (1927), Cercul 
studențesc Ialomița (1924), Cercul studențesc 
Ilfov (1926), Cercul studenților ieşeni din 
Bucureşti, Cercul studențesc Ismail (1925), 
Cercul studențesc Mehedinţi (1926), Cercul 
studențesc Muscel (1926), Cercul studențesc 
Mureş (1929), Cercul studențesc Neamt 
(1930), Cercul studenţesc Oltul (1926), Cercul 
studențesc Putna Mărăşeşti, Cercul studențesc 
Prahova (1925), Cercul studențesc “ Alexandru 
Sihleanu” Râmnicu-Sărat, Cercul studențesc 
“Radu-Vodă” (1925), Cercul studențesc 
Bucureşti (1927), Cercul studenţesc Sibiu, 
Cercul studențesc Soroca (1927), Cercul 
studențesc Someşan, Cercul studențesc “Nicu 
Gane” Fălticeni (1928), Cercul studențesc 
Tecuci, Cercul studențesc Târnava Mare 
(1927), Cercul studențesc Teleorman (1926), 
Cercul studenţesc Tutova, Cercul studențesc 
Tulcea (1926), Cercul studenţesc Tara Bârsei 
(1925), Cercul studențesc Vâlcea, Cercul 
studenţesc Vlaşca (1927), Societatea academică 
someşană (1927), Societatea studențească 
„Dacia  Aureliană” (1924), Societatea 
studențească ,,Fratilia” (1926), Societatea 
studenților macedo-români (1925), Societatea 
„C.M. Vasiliu-Bolnavu”, Cercul studențesc 
Turda (1929), Cercul studențesc Dorohoi 
(1929), Cercul studențesc Cahul (1929). 
Pentru a avea o imagine cât mai exactă, 
vom analiza succint un exemplu. Cercul 
Studențesc Gorjan s-a înființat la 4 decembrie 
1919 la Bucureşti. Scopurile, aşa cum reies 
din regulamentul aprobat la 27 aprilie 1926, 
erau destul de ambitioase: propagandă 
culturală la sate, strângerea legăturilor între 
membrii cercului, înființarea unui cămin la 
Bucureşti, crearea de biblioteci şi cămine 


culturale în județul de origine, propaganda 
ideilor national-culturale prin intermediul 
şezătorilor şi conferințelor, expoziţii, excursii, 
organizarea de cursuri preparatorii pentru 
fiii de țărani în perioada vacantelor de vară etc. 
În 1925-1926 Cercul studenţesc Gorjan avea 
114 membri. 

Dacă aceste organizații în majoritatea lor 
vizau viata socială şi culturală a studentimii, 
studenții înşişi puteau deveni parte activă în 
programele sociale imaginate la sfârşitul 
perioadei interbelice. La 18 octombrie 1938 
s-a promulgat Legea Serviciului Social, care 
era o excrescenté monstruoasă pe intențiile 
nobile ale regenerării mediului rural din 
România şi care ar merita succint prezentată. 
Aşadar, scopul era reorganizarea satelor prin 
acțiunea căminelor culturale (care erau 
principalul obiectiv al Fundaţiei Culturale 
Principele Carol). Conducerea Serviciului 
Social era asigurată de un Consiliu Superior 
de Îndrumare, care coordona activitatea 
ministerelor, serviciilor publice şi societăților 
culturale, pus sub preşedinţia regelui, 
format din primul ministru, ministrul de 
interne, ministrul educației naționale, ministrul 
cultelor şi artelor, ministrul sănătății, ministrul 
agriculturii şi domeniilor, ministrul economiei 


naționale, ministrul muncii, ministrul 
lucrărilor publice şi comunicațiilor, ministrul 
finanțelor, ministrul apărării naționale, 


preşedintele Serviciului Social, comandantul 
organizației „Straja Ţării”, subsecretarul de 
stat la propagandă, preşedintele ASTRA, 
directorul general al Fundaţiei Principele Carol, 
administratorul Casei Şcoalelor, inspectorul 
general al pregătirii premilitare, inspectorul 
general al muncii de folos obştesc. In satele 
în care nu existau, trebuiau înființate cămine 
culturale, ca de altfel şi în oraşe. Preoții, 
membrii corpului didactic, funcționarii 

administrativi, angajatii statului la nivel de 
ținut, judeţ, comună, trebuiau să se 
încadreze în activitatea căminelor culturale. 
Absolvenţii universităților şi tuturor 
instituțiilor de învățământ superior trebuiau 
să activeze maximum 1 an în mediul rural, 
în cadrul Serviciului Social. După 
satisfacerea acestui stagiu, primeau un 
certificat de la autoritățile locale, care era 
obligatoriu la angajarea într-o funcție 
publică sau pentru acordarea liberei practici. 
Este lesne de imaginat, traficul cu aceste 
certificate, care ar fi fost o sursă în plus de 
corupție. Prin aceeaşi lege, aşa cum s-a 
văzut, s-a creat şi Institutul de cercetări 
sociale al României”. Această lege aberantă, 
imposibil de pus în practică, a fost 
suspendată în 1939 şi abrogată în 1940. 
Anchetele istoriografice de până acum 
care să învedereze dimensiunile opțiunilor 
politice ale studenților Universităţii din 
Bucureşti sunt incipiente. De fapt, ne 
confruntăm cu lipsa cercetărilor solide 
privind mişcarea studențească interbelică, 
inclusiv pentru acele organizații studenţeşti 
de stânga despre care s-au scris destul de 
multe texte până la Revoluţia din Decembrie, 
dar puternic viciate de spiritul manipulator 
al regimului comunist. În consecință, putem 
fi victime ale acestei cunoasteri superficiale. 
În toamna anului 1922 vor izbucni 
masive manifestații de protest ale studentimii 
din România, care vor duce la naşterea aşa- 


zisei “ generaţii de la 1922”, referință mitică a 
extremei drepte interbelice”. Agitatiile din 
1922 sunt preludate de activismul grupului 
de studenți de la laşi, animat de Corneliu 
Zelea Codreanu, care a reuşit să impună la 
congresul studenţesc din 4-6 septembrie 1920 
adoptarea unei motiuni cu caracter antisemit. 
Acest eveniment precursor se producea 
într-un context complex. România s-a văzut 
confruntată, după sfârşitul primului război 
mondial, cu experienţele revoluționare din 
Rusia şi Ungaria, care lăsau să se profileze o 
iminentă tentativă de subversiune comunistă 
a țării. Agitatiile proletariatului român şi 
greva generală din octombrie 1920, care de 
fapt a eşuat, au confirmat aceste temeri. 
România după 1918, spre deosebire de 
Vechiul Regat care era mai omogen din 
punct de vedere etnic, avea un număr 
semnificativ de minoritari, ale căror sentimente 
de fidelitate față de noul stat nu fuseseră 
demonstrate convingător.  Naţionaliştii 
români credeau că minoritățile naționale 
afectează coeziunea şi stabilitatea României 
Mari şi erau dispuşi să propună măsuri 
pentru consolidarea elementului național, 
care nu puteau avea drept corolar decât 
discriminarea minorităților. În plus, 
nationalistii români erau exasperati de faptul 
că România a semnat tratatul pentru protecția 
minorităților, care permitea intervenția externă 
în favoarea acestora, fapt interpretat ca o 
mutilare a suveranității statului român. 


75 Codul general al României, vol. XXVI, partea a Il-a, pp. 2001-2007. 
76 De remarcat studiul de pionierat al Mariei Someşan, Mişcarea studențească din 1922, în „Anuarul 
Institutului Român de Istorie recentă”, vol. I, 2002, pp. 175-206. 

Dar agitatiile studenţeşti din 1922 au 
fost generate şi de cauze specifice acestui 
grup socio-profesional. Creşterea numărului 
de studenţi a revelat cu brutalitate carentele 
vieții universitare. Condiţiile de viață (cazare, 
alimentaţie, asistența socială), de studii 
(insuficiența localurilor, clinicilor, laboratorelor, 
bibliotecilor), taxele universitare mari, 
neglijenta autorităților guvernamentale, au 
provocat sentimente justificate de nemulțumire. 

Incidentele încep la facultatea de 
medicină de la Cluj la 26 octombrie 1922. 
Studenţii medicinişti români s-au opus ca 
studenții evrei să practice disectii pe 
cadavrele creştinilor. Preceptele religioase 
ale iudaismului interziceau disectiile pe 
cadavre evreieşti (ulterior studenţii evrei au 
renunțat la această prescripţie). La 5 
decembrie 1922 agitatiile se răspândesc şi în 
alte centre universitare, cum ar fi Bucureşti, 
laşi, Cernăuţi. La 10 decembrie 1922, 
reprezentanții studenţilor români reuniți la 
Bucureşti au adoptat o moțiune care, în linii 
mari, va constitui programul studentimii 
radicale în perioada interbelică. După ce se 
declara că mişcarea studențească nu este 
antisemită (?), se propuneau restricții 
privind admiterea în învățământul superior 
a celor care nu aveau cetățenie română, 
introducerea numerus clausus (procentul 
studenților minoritari egal cu procentul 
reprezentat de minoritățile respective pe 
ansamblul populației statului), încurajarea 
elementelor naționale, implicarea statului în 
crearea de cămine, cantine, laboratoare, 
biblioteci, noi localuri universitare, sancțiuni 
împotriva presei care a încercat să 
discrediteze mişcarea studențească (cu 


referire la campania dusă de presa de stânga, 
în special de ziarele Adevărul şi Dimineata). 
De asemenea, se solicita redeschiderea 
facultăților care fuseseră închise de 
autoritățile universitare şi încetarea urmăririi 
studenților de către organele represive ale 
statului. Revendicările relative la condițiile 
de viata şi de studiu ale studentimii erau 
considerate perfect fondate de majoritatea 
clasei politice, care însă respingea metodele 
violente prin care se urmărea obținerea lor. 
De altfel, ministrul instrucţiunii publice, 
liberalul Constantin Angelescu, profesor la 
facultatea de medicină din Bucureşti, va 
aloca sume importante pentru necesitățile 
învățământului superior. 

Agitatiile continuă şi în anul următor. 
La 30 ianuarie 1923 au loc la Bucureşti 
altercatii grave între studenții români şi 
evrei, care l-au determinat pe rectorul 
Universităţii din Bucureşti, Mihail Vlădescu, 
să declare închise universitatea, căminele şi 
cantinele şi să suspende plata burselor. Un 
nou puseu al agitatiilor are loc în martie 
1923, când s-a votat noua Constituţie care 
punea capăt discriminărilor etnice, rasiale şi 
religioase (ca reacție, extrema dreaptă 
românească se dotează cu primul partid 
politic important, Liga Apărării Naţional 
Creştine, fondată la 4 martie 1923). Pentru a 
se preveni  dezordinile in localurile 
universitare, autoritățile dispun amplasarea 
forțelor de ordine în universități. Oricum, 
imensa majoritate a studenţilor români 
boicota cursurile; potrivit comitetului central 
studențesc de la Bucuresti, în mai 1923, din 
aproximativ 14.000 de studenti, doar 100-150 
de studenti crestini le frecventau. 

În cele din urmă, acelaşi comitet central 
anunţă la 4 iunie 1923 reînceperea cursurilor 
la facultățile de drept, ştiinţe şi litere, la 
Academia Comercială, la Şcoala de 
Arhitectură si la cea de Agricultură. 
Facultatea de medicină din Bucureşti, unde 
se exprimaseră poziţiile cele mai radicale, 
reîncepe activitatea la 5 iunie 1923. Acest 
lucru a fost posibil şi datorită atitudinii 
conciliante a autorităților Universităţii din 
Bucureşti, care au acceptat organizarea de 
cursuri şi sesiuni extraordinare, pentru a se 
evita compromiterea anului universitar. În 
schimb, la Universitatea din laşi anul 
universitar 1922-1923 a fost declarat pierdut. 

Mişcarea radicală studenţească, recuperată 
complet spre finalul perioadei de către 
legionari, a organizat 10 congrese, care s-au 
desfăşurat la Iasi (1926), Oradea (1927), Craiova 
(1929), Brăila (1930), Sibiu (1931), Braşov 
(1932), Jilava (1933), Mehadia (sau Băile 
Herculane, sunt oricum la câțiva kilometri, 
1934), Craiova (1935) şi Târgu Mureş (1936). 
Nu avem certitudinea că este o reconstituire 
corectă. Singurul congres care şi-a publicat 
actele este cel din 1935, analiza lui permițând 
stabilirea fidelă a parametrilor ideologici şi 
raportul între problemele generale ale 
societății şi revendicările specifice studenților”. 

Volumul în cauză publică doar rapoartele, 
comunicările, alte texte şi moţiunea şi nu 


rezultă că ar fi avut loc şi alegeri pentru 
conducerea UNSCR. La congres au 
participat aproximativ 3000 de studenți din 
toate centrele universitare ale țării. Lucrările 
congresului s-au deschis în sala Teatrului 
Naţional din Craiova şi preşedinţia de 
onoare, la propunerea lui Traian Cotigă, 
preşedintele UNSCR, a fost atribuită lui 
Vartolomeu Stănescu, episcop de Râmnic- 
Noul Severin între 1921 şi 1938, fost profesor 
la facultatea de teologie de la Bucureşti. 
Comunicările si rapoartele susținute 
abordează teme precum situația elementului 
românesc în statele limitrofe sau in 
Cadrilater (un raport al societății studenților 
macedo-români). Preşedintele Centrului 
Studenţesc Chişinău, Viorel Trifa”, tine un 
referat despre curentele sociale „distructive” 
care, în viziunea sa, erau liberalismul, 
comunismul şi sectele religioase. Preşedintele 
Centrului Studenţesc Bucureşti, Gheorghe 
Furdui, prezintă în fata congresiştilor un 
raport despre orientarea politică a studentimii. 
După ce asigură asistenţa că „statul viitor va 
fi totalitar si interventionist”, el afirmă că 
„Garda de Fier va constitui de aici înainte 
criteriul prin care studentimea îşi va valida 
credințele in raport cu sufletul national, 
precum şi prisma prin care va aprecia celelalte 
organisme politice, care pretind că sunt pe 
aceeaşi linie integral naționalistă”. 


77 Congresul general studențesc. Tinut la Craiova în zilele de 17, 18 şi 19 aprilie 1935, Bucuresti, 1935. 

75 Nepotul de frate al celebrului fondator al mişcării religioase Oastea Domnului, va fi, în perioada statului 
national-legionar, preşedintele UNSCR, de altfel, singura organizaţie studențească admisă la nivel 
național. După război, va deveni episcop al românilor din SUA şi Canada (episcopie care rivaliza cu 
episcopia misionară aflată sub jurisdicția Bisericii Ortodoxe Române, care avea mai puţini credincioşi), va 
fi acuzat de crime împotriva umanității şi, la capătul unor procese aproape interminabile, va fi obligat să 
părăsească teritoriul american în 1984. S-a stabilit în Portugalia, unde decedează în 1987. 


79 Congresul, p. 48. 

Dacă mai avea cineva vreun dubiu privind 
orientarea politică a studenților, Furdui 
prescrie că studentimea „nu se poate asimila 
decât în organismul spiritual politic al Gărzii 
de Fier, care îmbrățişează întreaga problemă 
a românismului”. Principala intervenţie din 
cadrul congresului aparține lui Alexandru 
Cantacuzino, lider important al mişcării 
legionare, consacrată „românului de mâine”, 
pe baza rationamentului „Ca să ctitorim o 
Românie legionară, trebuie să creăm mai 
întîi românul legionar”. 

Cel mai important document al 
congresului este moţiunea adoptată, care 
relua multe prevederi din motiunile 
congreselor anterioare. Primul punct se 
referă la aplicarea numerus clausus in 
învățământul superior şi în întreprinderi, 
inclusiv cele particulare şi numerus nullus în 
biserică, justiție, şcoala  preuniversitară, 
justiție, armată şi economia rurală. Alte 
revendicări solicită măsuri restrictive contra 
comunismului, francmasoneriei şi sectelor 
religioase, protejarea elementului românesc 
în unele provincii ale României Mari şi 
consolidarea lui prin colonizări cu românii 
din Macedonia, Valea Timocului, Ucraina, 
Transnistria, Banatul iugoslav, ridicarea 
stării de asediu şi desființarea cenzurii. În ce 
priveşte revendicările specifice studentimii, 
aproximativ jumătate din punctele motiunii, 
acestea au in vedere autonomia 
organizaţiilor studenţeşti (prin regulamentul 
de aplicare a legii din 1932, societățile 
studenţeşti erau supuse unui strict control 


birocratic din partea rectorului), reducerea 
taxelor universitare, mărirea numărului 
burselor, trecerea căminelor şi cantinelor sub 
conducerea studenților, controlul fiind 
permis doar forurilor care le subvenţionează, 
interzicerea echivalării diplomelor străine, 
modificarea legii avocaţilor, care restricționa 
accesul tinerilor în barou etc.80 

Din textele congresului rezultă că 
motivele recurente ale luărilor de poziție au 
fost atacul virulent la democrație (este 
adevărat, democrația românească suferea un 
proces rapid de degradare), antisemitismul 
şi xenofobia în general, limitarea, excluderea, 
interdicția pe cale legislativă, denuntarea 
unor presupuse pericole la adresa naţiunii, 
adeziunea la mişcarea legionară ca o 
obligație a studentimii - participanții subliniau 
că lucrările congresului s-au desfăşurat sub 
autoritatea morală a lui Corneliu Zelea 
Codreanu - şi condamnarea celor care se 
opuneau mişcării radicale studenţeşti. 

Nu doar extrema dreaptă este prezentă 
în rândul studenților, ci şi stânga şi, mai ales 
extrema stângă. Comuniştii au încercat să se 
infiltreze in Universitate imediat dupa 
crearea partidului comunist şi au reuşit să 
înființeze o serie de organizații minuscule 
precum Uniunea Studenților Independenti (1925), 
care ar fi trebuit să contrabalanseze apariția 
UNSCR dar a fost dizolvată de autorități în 
noiembrie 1925 şi Uniunea Studenților Săraci 
(1931), care a publicat o efemeră ,,Studentimea 


română” şi este la rândul ei interzisă în 1933. 


80 Vezi pentru comparație, moţiunea adoptată la congresul de la Sibiu, în loan Scurtu (coordonator), Ideologie 
şi formațiuni de dreapta in România, vol. III: 5 ianuarie 1931-7 iunie 1934, Bucureşti, 2002, p. 72; moţiunea 
adoptată la congresul de la Târgu Mureş (reprodusă fragmentar), în loan Scurtu (coordonator), Ideologie şi 
formațiuni de dreapta în România, vol. IV: 7 iulie 1934-30 martie 1938, Bucureşti, 2003, pp. 175-176. 

Cea mai importantă organizație a stângii în 
spațiul universitar este Frontul Studențesc 
Democrat, care este una dintre emanatiile 
tacticii frontiste lansată de Stalin şi Komintern 
la nivel internațional. 

Începutul este constituit de crearea la 
Bucureşti a unui comitet central studențesc 
de acțiune, ce îndeplinea rolul de grup de 
inițiativă. O nouă etapă s-a produs la 11 mai 
1935, când acest comitet şi Tineretul Universitar 
Naţional Taranist, condus de Anton Alexandrescu, 
viitor „tovarăş de drum” al PCR după 1945, au 
încheiat o înțelegere privind constituirea FSD. 
În momentul când la această înțelegere aderă 
şi tineretul universitar radical-taranesc, la 23 mai, 
frontul este convențional constituit. Conducerea 
FSD era formată din Gheorghe (Gogu) 
Rădulescu (preşedinte), Mihail Dragomirescu 
(secretar, a nu se confunda cu titularul catedrei 
de literatură română şi estetică literară, între 
1906-1938, Mihail Dragomirescu, decedat în 1942), 


Structura Universităţii din Bucureşti 


la finalul perioadei interbelice 


În scopul conturării imaginii Universității 
din Bucureşti către finalul perioadei interbelice, 
prezentăm schematic organizarea studiilor 
universitare în anul şcolar 1937-1938, conform 
anuarului universității corespunzător acestui 
an universitar, aşadar înaintea aplicării legii 


Miron Constantinescu, Alexandru Voitinovici etc. 
Organizaţia a avut şi propria sa publicaţie, 
„Studentul Român”, care a apărut între 1935 şi 
1936. Frontul s-a declarat inamic implacabil al 
mişcării legionare şi al UNSCR şi în ianuarie 
1936 a decis crearea de gărzi studenţeşti în 
universități pentru a combate întru apărarea 
„libertăţilor democratice”. Acţiunea cea mai 
reuşită a frontului, dacă ar trebui să credem 
istoriografia de până la 1989, a fost anihilarea 
grevei lansate de UNSCR pentru 7-9 mai 1936 
ca protest fata de arestarea de către autorități a 
unor participanți la congresul general studențesc 
de la Târgu Mureş. Organizația a fost dizolvată 
în martie 1937, împreună cu toate celelalte 
asociații studenţeşti cu ambiţii politice, chiar 
nedeclarate. O cercetare istorică obiectivă care 
să ia în considerație toate sursele documentare va 
putea da răspunsul la problema extremismului 
în mişcarea studențească bucureşteană. 


de rationalizare din 4 noiembrie 1938, care a 
produs modificări substanțiale şi un mic val 
seismic în lumea universitară. 

La Facultatea de Ştiinţe existau următoarele 
catedre? şi titulari (inclusiv suplinitorii): 


81 Florea Dragne, Constantin Petculescu, Frontul Studenţesc Democrat. Pagini din lupta antifascistă a studențimii 


române, Bucureşti, 1977. 


82 Conceptul de catedră in epocă este diferit de cel introdus după reforma învățământului din 1948, 
perpetuat până azi sub forma departamentelor. La facultățile cu profil socio-uman, catedra însemna 
deseori doar profesorul titular, în cel mai bun caz, un conferenţiar şi un asistent. În anumite situaţii, pe 
lângă catedre puteau funcționa institute şi centre, cum ar fi situația Muzeului National de Antichitati, la 

1. Catedra de geometrie analitică şi 
superioară - Gheorghe Titeica; 2. Catedra de 
mecanică - Victor Vâlcovici; 3. Catedra de 
calcul diferențial şi integral - Anton Davidoglu; 
4. Catedra de fizică moleculară, acustică şi 
optică - Eugen Bădărău; 5. Catedra de 
gravitate, căldură şi electricitate - Christian 
Musceleanu; 6. Catedra de aplicaţiile căldurii 
şi electricității - Dragomir Hurmuzescu 
(până în 1937, suplinitor C.Musceleanu); 
7. Catedra de chimie organică - Eugen 
Angelescu; 8. Catedra de chimie anorganică - 
Gheorghe Gh. Longinescu; 9. Catedra de 
chimie tehnologică - Negoiţă Dănăilă; 
„10. Catedra de chimie agricolă şi alimentară - 
Alexandru Zaharia; 11. Catedra de botanică - 
Simion Radian; 12. Catedra de geologie - loan 
Popescu-Voiteşti; 13. Catedra de fiziologie 


Ion Simionescu 


Structura Facultății de Filosofie şi Litere 
era următoarea: 1. Catedra de sociologie şi 
etică - Dimitrie Gusti; 2. Catedra de filosofie 
şi logică - P.P. Negulescu; 3. Catedra de 
pedagogie şi istoria pedagogiei - Ilie A. 
Rădulescu-Pogoneanu, directorul Seminarului 
Pedagogic Universitar; 4. Catedra de 


Dragomir Hurmuzescu 


vegetală - loan Grintescu; 14. Catedra de 
astronomie - Constantin Popovici; 15. Catedra 
de fiziologie animală - Nicolae Gavrilescu; 
16. Catedra de teoria funcțiilor - Dimitrie 
Pompeiu; 17. Catedra de morfologie animală - 
I.Grinţescu (suplinitor) ; 18. Catedra de 
mineralogie generală - Dobre lonescu-Bujor; 
19. Catedra de paleontologie şi antropologie - 
loan Simionescu; 20. Catedra de algebră 
superioară - Aurel Angelescu; 21. Catedra 
de zoologie - Andrei Popovici-Bâznoşanu; 
22. Catedra de fizică generală - Constantin 
Stătescu; 23. Catedra de mecanică - Octav 
Onicescu ; 24. Catedra de fizică moleculară - 
Eugen Bădărău (suplinitor) 24. Catedra 
de geometrie descriptivă - Gheorghe 
Nichifor; 25. Catedra de chimie biologică - 
Aurel Crăifăleanu. 


Dimitrie Pompeiu 


pedagogie şi istoria pedagogiei - Gheorghe 
Gh. Antonescu; 5. Catedra de psihologie - 
Constantin Rădulescu-Motru; 6. Catedra de 
limbă şi literatura elenă - Dimitrie N. Burileanu; 
7. Catedra de limba si literatura latină - 
Nicolae I. Herescu; 8. Catedra de filologie 
romanică - Ovid Densuşianu; 9. Catedra de 


facultatea de litere. La facultățile experimentale şi aplicative, pe lângă catedre, sub conducerea titularului, 
se aflau clinici, institute, laboratoare, unele cu personal foarte numeros. 

istoria literaturii române - Dumitru Caracostea; 
10. Catedra de istoria literaturii române vechi — 
Nicolae Cartojan; 11. Catedra de estetică 
şi critică literară - Mihail Dragomirescu; 
12. Catedra de limbă şi literatura franceză - 
Charles Drouhet; 13. Catedra de limbă şi 
literatură germană - Simion Mândrescu; 
14. Catedra de limba si literatura italiană - 
Alexandru Marcu; 15. Catedra de 
dialectologie şi folclor romanic - loan A. 
Candrea; 16. Catedra de limba română si 
dialectele ei - Alexandru Rosetti; 17. Catedra 
de arheologie - George Murnu; 18. Catedra 
de arheologie şi preistorie - lon Andriesescu; 
19. Catedra de istoria antică şi epigrafie - 
Scarlat Lambrino; 20. Catedra de istoria 
evului mediu şi modern - Nicolae Iorga; 
21. Catedra de istoria românilor - Constantin 
C. Giurescu; 22. Catedra de bizantinologie - 


Demostene Russo; 23. Catedra de istoria şi 
cultura slavilor - Petre P. Panaitescu; 
24. Catedra de istoria artelor - Gheorghe 
Oprescu; 25. Catedra de civilizație franceză 
(înființată cu sprijinul guvernului francez în 
1931) - Gheorghe Oprescu; 26. Catedra de 
slavistică - Petre Cancel; 27. Catedra de 
filologie comparată - Theodor Capidan; 
28. Catedra de limba şi literatura engleză 
(înființată cu concursul guvernului britanic în 
1936) - ocupată până în 1940 de John Burbank, 
iar din 1940 de Dragoş Protopopescu de la 
Universitatea din Cernăuţi; 29. Catedra de 
metafizică şi istoria logicii - Nae Ionescu; 
30. Catedra de geografie generală şi geografie 
umană - Simion Mehedinţi; 31. Catedra de 
geografie fizică şi geografia României - 
Vintilă Mihăilescu. 


Dimitrie Gusti Nicolae Cartojan 


Facultatea de Medicină avea cel mai 
masiv plan de studii, dispunând de 
laboratoare, clinici şi institute, cu următoarea 
structură: 1. Catedra de anatomie umană - 
Francisc Rainer; 2. Catedra de anatomie 
patologică - Emil Crăciun; 3. Catedra de 


Simion Mehedinţi, în mijlocul participanților 
la Congresul Naţional de Geografie, Ploieşti, 1914 


clinică chirurgicală, terapeutică şi operatoare 
- Traian Nasta; 4. Catedra de clinică generală 
chirurgicală şi ortopedică - Iacob Iacobovici; 
5. Catedra de clinică psihiatrică - Petre 
Tomescu; 6. Catedra de clinică neurologică şi 
endocrinologică - Gheorghe Marinescu; 

7. Catedra de clinică chirurgicală şi bolile 
căilor urinare - Nicolae Hortolomei; 8. Catedra 
de clinică I chirurgicală - Constantin 
Angelescu; 9. Catedra de clinică chirurgicală 
(semiologie) - Amza Jianu; 10. Catedra de 
clinică chirurgicală infantilă şi ortopedică - 
loan Bălăcescu; 11. Catedra de clinică I 
medicală - Daniel Danielopolu; 12. Catedra 
de clinică II medicală - Constantin Bacaloglu; 
13. Catedra de clinică III medicală - Nicolae 
Gh. Lupu; 14. Catedra de patologie şi clinică 
infantilă - Mihail Manicatide; 15. Catedra de 
clinică obstetrică şi ginecologie - Nicolae 
Zaharescu-Karaman; 16. Catedra de clinică 
terapeutică - Gheorghe Băltăceanu; 17. Catedra 
de balneologie şi dietetică - G. Băltăceanu; 


18. Catedra de farmacologie - Socrat Lalu; 
19. Catedra de fiziologie şi fizică medicală - 
Ion I. Nitescu; 20. Catedra de igienă si 
medicină preventivă - Dimitrie Mezincescu 
(pe lângă această catedră era ataşat Institutul 
de igienă şi sănătate publică, creat în 1927); 
21. Catedra de histologie şi embriologie - Ion 
T. Niculescu; 22. Catedra de clinică O.R.L. - 
Nicolae I. Metianu; 23. Catedra de medicină 
experimentală si patologie generală - 
Constantin lonescu-Mihăieşti; 24. Catedra de 
medicină legală - Nicolae Minovici (catedra 
făcea parte, împreună cu morga şi serviciul 
de antropometrie, din Institutul medico- 
legal “Mina Minovici”, creat în 1924); 


Institutul medico-legal, fondat de profesorul Mina Minovici 

Fraţii Nicolae, Mina şi Ştefan Minovici 


25. Catedra de clinică oftalmologică - 
Dimitrie Manolescu; 26. Catedra de patologie 
generală - Dumitru Combiescu; 27. Catedra 
de patologie medicală - Anton Dobrovici; 
28. Catedra de clinică ginecologică - 
Constantin Daniel; 29. Catedra de 
zoologie medicala si parazitologie - Gheorghe 
Zotta; 30. Catedra de bacteriologie - Mihai 
Ciucă; 31. Catedra de endocrinologie - C. I. 
Parhon; 32. Catedra de puericultura - Titu 
Gane (la care a fost ataşat din 1936 Institutul 


de puericultura); 33. Catedra de clinica II 
obstetricala - Nicolae Zaharescu-Karaman; 
34. Catedra de clinica bolilor contagioase - 
Theodor Mironescu; 35. Catedra de clinica 
stomatologică - Dan Teodorescu; 36. Catedra de 
chimie generală şi chimie biologică - Vintilă 
Ciocâlteu; 37. Catedra de clinică 
dermatologică şi sifiligrafică - Ştefan Nicolau, 
la care se adaugă din 1932 o conferință de 
radiologie medicală, ținută de George Severeanu. 

Dan Teodorescu Francisc Rainer 


Gheorghe Băltăceanu 


Constantin Bacaloglu 


În anul universitar luat în discuție, 
Facultatea de Medicină Veterinară avea 
următoarele catedre: 1. Catedra de anatomie 
comparată, descriptivă si topografică - 
Gheorghe Nichita; 2. Catedra de microbiologie 
şi serologie - Alexandru Vechiu (ataşat 
catedrei era Institutul Pasteur); 3. Catedra de 
fizică biologică şi chimie - Radu Vlădescu; 
4. Clinica bolilor contagioase şi poliția sanitară - 
Alexandru Ciucă; 5. Catedra de patologie şi 
semiologie chirurgicală - Gheorghe Udriski; 
6. Catedra de patologie cu clinică şi terapeutică 


Constantin I. Parhon Gheorghe Marinescu 


Daniel Danielopolu Gheorghe Zotta 
medicală - lon Poenaru; 7. Catedra de 
farmacodinamie şi terapeutică - Grigore 


Slavu; 8. Catedra de obstetrică - Mihail A. 
Fălcoianu; 9. Catedra de zoologie şi 
parazitologie - loan Ciurea; 10. Catedra de 
zootehnie - Gheorghe K. Constantinescu ; 
11. Catedra de histologie, embriologie şi 
teratologie - Ilie Bădescu ; 12. Catedra de 
medicină operatorie şi podologie - Ion 
Bucică; 13. Catedra de igienă şi alimentație - 
Dimitrie Contescu; 14. Catedra de fiziologie 
generală şi specială - Gheorghe Nichita. 

La Facultatea de Farmacie, studiile erau 
organizate în următoarele catedre: 1. Catedra 
de chimie farmaceutică - Gheorghe Pamfil; 
2. Catedra de botanică farmaceutică - 
Theodor Solacolu; 3. Catedra de chimie 
generală şi analitică - Nicolae T. Deleanu; 
4. Catedra de chimie biologică şi alimentară - 
Ioan Vintilescu; 5. Catedra de chimie generală - 
Alexandru Jonescu-Matiu; 6. Catedra de 
fizică experimentală - Stefan Bogdan; 7. Catedra 
de farmacognozie şi farmacodinamie - 
Theodor Solacolu (suplinitor). 

La Facultatea de Drept existau 30 de catedre, 
având următoarea succesiune: 1. Catedra de 
drept civil - Emanoil Antonescu; 2. Catedra 
de drept civil - Constantin N. Sipsom; 3. 
Catedra de drept civil - Nicolae Titulescu; 
4. Catedra de drept civil (doctorat) - 
Gheorghe Plastara; 5. Catedra de drept civil - 
Barbu Dimitrescu; 6. Catedra de drept civil - 
Istrate Micescu; 7. Catedra de drept civil cu 
aplicaţii practice şi jurisprudentiale - Mihai 
G. Rarincescu; 8. Catedra de drept civil 
comparat - Alexandru Otetelişanu; 9. Catedra 
de drept comercial cu procedura sa - loan N. 
Fintescu; 10. Catedra de drept constitutional - 
Paul Negulescu; 11. Catedra de drept 
administrativ - Anibal Teodorescu; 12. Catedra 


de drept internațional - George Meitani; 
13. Catedra de drept penal şi procedură 
penală - Vespasian V. Pella; 14. Catedra de 
drept roman - Constantin Stoicescu; 
15. Catedra de drept roman - Grigore Dimitrescu; 
16. Catedra de economie politică - Aristide 
Basilescu; 17. Catedra de istoria doctrinelor 
economice - George Strat; 18. Catedra de 
legislație agrară şi industrială - Gheorghe 
Tasca; 19. Catedra de finanțe şi statistică - 
Gheorghe N. Leon; 20. Catedra de istoria 
dreptului - George Fotino; 21. Catedra de 
procedura civilă - Eugen Heroveanu; 
22. Catedra de enciclopedia şi filosofia 
dreptului - Gheorghe Gh. Mironescu; 
23. Catedra de drept constitutional - Constantin 
G. Rarincescu; 24. Catedra de drept civil - 
Alexandru Cerban; 25. Catedra de drept 
comercial comparat şi maritim (doctorat) - 
Constantin Stoeanovici; 26. Catedra de drept 
internațional - Demetru Negulescu; 27. Catedra 
de drept roman (doctorat) - Nicolae Corodeanu; 
28. Catedra de istoria dreptului roman şi 
drept roman public - George Dumitriu; 
29. Catedra de enciclopedia şi filosofia 
dreptului - Mircea Djuvara; 30. Catedra de 
drept penal - Vintilă Dongoroz. 


Gheorghe G. Mironescu 


Geoge Meitani 


Alexandru Otetelişanu 

Nicolae Corodeanu, profesor la Facultatea de Drept, vorbind la sfințirea monumentului 
funerar ridicat în memoria lui Ştefan Gh. Longinescu, profesor la aceeaşi facultate, 1934 


În acelaşi an de referință, Facultatea de 
Teologie dispunea de următoarea organizare 
a studiilor: 1. Catedra de drept bisericesc - 
Petre Vintilescu (suplinitor); 2. Catedra de 
exegeza Noului Testament şi hermeneutica 
biblică - Haralambie Roventa; 3. Catedra de 
exegeza Vechiului Testament - Ioan 
Popescu-Mălăieşti; 4. Catedra de istoria 
bisericii române - Nicolae M. Popescu; 5. 
Catedra de istoria bisericească universală şi 
patrologie - Teodor M. Popescu; 6. Catedra 


Concluzii 


Deceniile interbelice au reprezentat 
pentru Universitatea din Bucureşti o 
confortabilă hegemonie în cadrul învățământului 
superior şi, pe un plan mai larg, în viața 
culturală şi ştiinţifică a României. Corpul 


de patrologie şi istoria dogmelor - Teodor 
M. Popescu (suplinitor); 7. Catedra de 
apologetică şi dogmatică - Irineu Mihălcescu 
Târgovişteanul; 8. Catedra de teologie 
morală (apologetică) - Nichifor Crainic; 
9. Catedra de teologie morală - Serban 
Ionescu; 10. Catedra de teologie practică, 
liturgică şi pastorală individuală - Petre 
Vintilescu; 11. Catedra de teologie practică - 
Vasile G. Ispir; 12. Catedra de catehetică şi 
omiletică - Grigorie Cristescu. 


didactic era format, în bună măsură, din 
marii profesionişti ai României, universitatea 
bucureşteană fiind un magnet irezistibil 
pentru multi profesori din celelalte centre 
universitare ale țării. În plus, Universitatea 

din Bucureşti, dispunea de un adevărat 
monopol asupra formării cadrelor în domeniile 
farmaciei şi medicinei veterinare. Cele mai 
importante periodice academice erau publicate 
de profesorii universității - multe dintre ele 
create chiar de aceştia - iar capacitățile 
de cercetare teoretică şi experimentală, 


atâtea câte existau în România interbelică, 
erau într-un procent major concentrate la 
universitate şi în anexele sale ştiinţifice sau în 
instituțiile care gravitau în jurul ei. Exemplul 
cel mai elocvent l-ar putea constitui bazele 
clinice puse la dispoziție de Eforia Spitalelor 
Civile şi Aşezămintele Brâncoveneşti. 


Spitalul Brâncovenesc 


Un alt argument în favoarea poziției 
preponderente ocupată de Universitatea din 
Bucureşti, este rolul esenţial al acesteia în 
afirmarea şi reglemetarea profesiunilor care 
se obțineau pe baza studiilor universitare, în 
contextul efortului statului de a legifera în 
acest sens. În aceeaşi ordine de idei, 
universitatea este  suprareprezentată in 
instituțiile create de stat, care reclamau 
expertiză de înalt nivel, fie că acestea aveau 
drept de aviz consultativ sau obligatoriu. 

Universitatea din Bucureşti, în raport 
cu celelalte instituții de învățământ superior, 
a avut cea mai mare populaţie studențească, 


apogeul fiind atins în anul universitar 
1929/1930, când s-au înregistrat aproape 
23000 de studenţi (înscrieri) şi, în pofida unei 
rate relativ mici a succesului scolar, 
contribuția universităţii la formarea cadrelor 
cu studii superioare rămâne predominantă. 
Dezbaterile despre ,,suprapopulatia universitară” 
şi „şomajul intelectual”, care erau mai 
curând efecte ale unor politici nu întotdeauna 
inspirate, au generat măsurile de contingentare 
care au dus la scăderea sensibilă a numărului 
de studenţi, fără ca Universitatea din 
Bucureşti să-şi piardă supremația. 

Instalarea şi dezvoltarea dreptei radicale 
xenofobe în mişcarea studențească, studenții 
Universităţii din Bucureşti nefiind excepția, 
au introdus un element perturbator în 
învățământul superior, care s-a reflectat în 
inflexiunile legislative. Sub impactul conjugat 
al crizei determinate de ,suprapopulatia 
universitară” şi de „şomajul intelectual” şi al 
revoltei unei părți însemnate a corpului 
studențesc, statul intervine tot mai mult, 
prin legislația din anii 1937-1938, subminând 
libertățile academice şi impunând autoritar 
soluții, unele corecte, altele eronate. 


Chiar şi cu aceste tuşe de penumbră 
peste dinamica interbelică a instituției, 
imaginea de marcă, influența politică - un 
număr semnificativ de  prim-minştri, 
miniştri, parlamentari, înalţi funcţionari ai 
statului au provenit din corpul său didactic, 
pe lângă senatorul de drept din Senatul 
României - respectabilitatea şi vizibilitatea 
Universităţii din Bucureşti au fost unice în 
devenirea sa istorică. 

Universitatea din Bucureşti, 
1938-1948 


= F 


erioada 1938-1948 este primul 
moment în care România 
experimentează regimuri 
politice dictatoriale, care se 
vor permanentiza dupa 
venirea comunistilor la putere. In acest prim 
deceniu însă, nu se poate vorbi despre 
totalitarism. Largi părți ale societății au 
rămas in afara controlului politic, iar 
represiunea, deşi violentă în unele momente, 
nu poate fi caracterizată drept generală. Ea a 
impus însă o stare de nesiguranţă, care a 
afectat existența cotidiană şi funcționarea 
sistemului economico-social. Regele Carol al 
II-lea a deschis această cale a abuzului prin 
distrugerea sistemului partidelor politice şi 
impunerea, în 1938, a unei constituții care îi 
acorda depline puteri. Dictatura regală a beneficiat 
însă de susținerea unei importante elite şi s-a 


bazat pe propaganda şi 
politieneasca, apărând primele simptome ale 
controlului totalitar. În vara anului 1940, 
România a cedat Basarabia, Bucovina de 
Nord şi o parte din Transilvania, iar regimul 
personal al monarhului s-a prăbuşit. I-a luat 
locul un guvern dominat de legionari, care s-a 
dedat la masacre şi a adoptat o legislaţie 
rasială. În ianuarie 1941, generalul Antonescu 
s-a debarasat de Garda de Fier şi a instaurat 
o dictatură militară, în care drepturile civile 
şi politice au fost suspendate, guvernul 
ducând o politică de exterminare a evreilor. 
În luna iunie a acelui an, România a intrat în 
război alături de Germania, cu mari costuri 
umane. Din 1943, teritoriul a fost afectat de 
bombardamente, iar începând cu 1944, 
frontul s-a apropiat periculos, cauzând 
pierderi de vieți omeneşti şi materiale. 


supraveghere 

Evoluţii generale în perioada 1938-1944 


Din punct de vedere cultural, anii '30 
pot fi considerați ca o epocă a dezvoltării 
economico-sociale pe multiple planuri, 
cultura în general fiind printre acestea, iar 
învățământul în particular, inclusiv cel 
superior, cunoscând un avânt nemaiîntâlnit 
până atunci. Statul, dintotdeauna factorul 
purtător al modernității, s-a implicat masiv în 
organizarea, orientarea şi conducerea acestuia. 

Regele Carol al II-lea nu a ezitat nicio 
secundă să intervină în funcționarea universităților 
şi a făcut-o în cel mai dictatorial mod cu 
putință: adversarii regimului său au fost 
înlăturați, în timp ce apropiații politici au fost 
răsplătiți pe larg. Unul dintre principalele 
vehicole ale dărniciei au fost Fundatiile 
Regale. Finantarea acordata acestora a atins 
niveluri nemaivazute de pe vremea lui Carol I, 
care, in fond, fusese ctitorul şi inițiatorul 
instituției, în a cărei funcționare academică nu se 
implicase însă niciodată brutal, rezervându-şi 
exclusiv generosul rol de sponsor. Sub Carol 
al II-lea eforturile de încurajare au fost foarte 
vizibile - şi uneori cu efecte evident benefice, 
dacă ar fi să amintim doar începerea 
publicării operelor complete ale marilor 
scriitori români -, dar acestea nu au putut 
ascunde dorința prea fățişă de instaurare a 
controlului asupra intelectualilor. 

O altă categorie care trebuia controlată 
erau studenții. Tinerii studioşi au fost 


dintotdeauna un grup social activ şi interesat 
de politică. Anii '30 au marcat însă infiltrarea 
în rândurile studentimii a curentelor 
extremiste, în special al celui legionar. 
Universitățile româneşti au fost unul din 
locurile predilecte de racolare a membrilor 
Gărzii de Fier. De exemplu, din cei şase care 
au format echipa de legionari care l-a 
asasinat pe primul-ministru Armand Călinescu, 
pe 21 septembrie 1939, patru erau studenți, 
iar trei din aceştia erau inmatriculati la 
Universitatea din Bucureşti (doi la Drept şi 
unul la Medicina)!. 

Garda de Fier cucerise simpatia unei 
părți a publicului prin organizarea de tabere 
de tineret în diferite zone ale țării, unde fie 
se lucra la proiecte sociale, fie erau ajutați 
localnicii. Pornind de la experimentele 
sociologiei aplicate, desfăşurate de Dimitrie 
Gusti şi de Institutul Social Român, s-au 
constituit echipele regale studenţeşti. Cu o 
activitate entuziastă, dar redusă până în 
1938, echipele regale studenţeşti au fost 
institutionalizate prin Legea serviciului 
social din toamna lui 1938. „Legea serviciului 
social, această emanatie a dictaturii carliste, 
trebuia să vizeze «federalizarea» potențialului 
de cercetare al țării, impunerea obligativitatii 
pentru absolvenții universităților şi şcolilor 
superioare de a efectua muncă culturală la 
tara, dar si la orase”?. 


1 Istoria românilor, vol. VIII: România întregită (1918-1940), Editura Enciclopedică, Bucuresti, 2003, p. 403. 
2 Zoltan Rostás, Serviciul Social sau obligativitatea muncii culturale, extras din Zoltan Rostás, Strada Latină nr. 8, 
Editura Curtea Veche, 2009 - http://www.cooperativag.ro/serviciul-social-sau-obligativitatea-muncii- 


culturale /, pagină vizitată la 8 aprilie 2014. 

Sociologul Dimitrie Gusti, 
preşedinte al Academiei Române 
(1944-1946) 


În mod concret, după finalizarea cursurilor, 
unui absolvent de facultate i se cerea 
îndeplinirea unui stagiu de trei până la şase 
luni de muncă în folosul comunităţii, pentru 
a i se elibera diploma de licenţă. Organizarea 
Serviciului social şi a echipelor regale 
studenţeşti care făceau parte din el se baza 
pe un model de conducere foarte asemănător 
cu cel al legionarilor, cu o pseudoierarhie 
militară, care aici era controlată de autorități. 
Apropierea celui de-al doilea război mondial, 
necesitățile de recanalizare a tuturor eforturilor, 


inclusiv materiale, spre pregătirea apărării 
țării, au dus la suspendarea activităților 
descrise mai sus în cursul anului 1939, dar 
Serviciul social, unde studenţii, organizați 
paramilitar, erau considerați activişti („funcționari 
sociali”), anunţa vremuri noi. 

Regele Carol al II-lea nu făcea însă 
niciun fel de economie de resurse pentru a-şi 
pune amprenta asupra învățământului 
superior. Este epoca în care proiectul unei 
„cetăți universitare” bucureştene capătă 
contur. Ea urma să se întindă de la Piaţa 
Operei de azi până în apropierea Palatului 
Cotroceni. Izbucnirea războiului şi abdicarea 
lui Carol al II-lea au zădărnicit planurile, 
rămăşiţe ale acesteia fiind realizate ulterior 
(complexul social de servicii ce mărgineşte 
Parcul Operei şi se află în imediata apropiere 
a Palatului Facultăţii de Drept). 

Prăbuşirea dictaturii regale a însemnat 
o şi mai accentuată încercare de încadrare a 
maselor. În locul Frontului Naţional Studențesc, 
dizolvat, legionarii au impus, ca singura 
organizație studențească legală, vechea Uniune 
Naţională a Studenților Creştini Români, ale 
cărei idealuri discrimatorii fata de oricine nu 
le împărtăşea convingerile le controlau de la 
crearea ei, în anii '20. Conducerea organizaţiei 
era numită de guvernul legionar“. 


3 Lucian Boia, Capcanele istoriei. Elita intelectuală românească între 1930 şi 1950, ediţia a Il-a revăzută şi 


adăugită, Humanitas, Bucureşti, 2012, p. 123. 


4 Ovidiu Bozgan, Apogeul Universității din Bucureşti, in Adina Berciu-Draghicescu şi Ovidiu Bozgan, O istorie 
a Universităţii din Bucureşti (1864-2004), Editura Universităţii din Bucureşti, [Bucureşti], 2004, p. 205. 

Cadrul politic în perioada 1938-1944 


Vremurile noi veniseră însă. Sfârşitul 
anului 1937 şi începutul lui 1938 aduc finalul 
regimului democrației constituționale clasice 
în România, cu toate marile tare pe care 
aceasta le dovedise de la introducerea votului 
universal în primii ani după sfârşitul Primului 
război mondial. Regimul partidelor politice a 
deceptionat opinia publică românească, tot mai 
tentată de experimentele extremiste, in 
special de dreapta. 

Profitând de această stare de spirit, dar 
şi de înrăutățirea situației internaționale, 
regele a inițiat o mişcare de eliminare a 
vechilor forțe politice de pe scena publică 
românească. Prilejul s-a ivit cu ocazia 
alegerilor din decembrie 1937, când, pentru 
prima dată de la adoptarea Constituţiei din 
1923, partidul aflat la guvernare nu a mai 
obținut cele minimum 40% din sufragii, necesare 
pentru a beneficia de prima electorală şi a 
putea forma o majoritate parlamentară. 
Carol al II-lea a ignorat atunci rezultatele 
democratice (în fond, Partidul National- 
Liberal şi Partidul National-Taranesc se plasaseră 
pe primele două locuri, cu aproximativ 56% 
din voturi împreună) şi a preferat să 
nominalizeze un guvern format de un partid 
extremist, Partidul National-Crestin, condus 
de marele poet Octavian Goga şi de 
profesorul universitar ieşean A.C. Cuza, care 
însă nu obținuse decât al patrulea loc 
parlamentar. Acesta, împreună cu formațiunea 
politică a Gărzii de Fier, Partidul Totul 
pentru Tara, fuseseră votate de un îngrijorător 
procent de 25% din electorat. 

Procedând astfel, regele a încălcat 
cutuma pe care se baza firavul regim 
constituțional din România. Noul guvern, 


prezidat de Octavian Goga, antisemit declarat, 
a purces imediat la modificarea legislației, 
adoptând măsuri împotriva evreilor, prin 
revizuirea cetățeniei, deci şi a drepturilor 
civice care decurgeau din aceasta. 

La două luni de la numire, Carol al II-lea 
a cerut demisia guvernului Partidului 
National-Crestin şi a numit un cabinet din 
afara sistemului partidelor politice, ce se 
dorea a fi unul de uniune națională. Preşedinte 
al Consiliului de Miniştri a fost numit Miron 
Cristea, patriarhul Bisericii Ortodoxe Române. 
Prima sarcină a noii formule de conducere a fost 
elaborarea şi aplicarea unei noi constituții, ce a 
înlocuit-o pe cea liberală din 1923. Actul 
fundamental adoptat atunci deschidea lunga 
listă de măsuri restrictive la adresa principalelor 
libertăți ale omului şi cetățeanului, care au 
culminat cu dictatura comunistă, aproximativ 


Juristul Istrate Micescu 


un deceniu mai târziu. Şeful comisiei de 
redactare a noului proiect constituțional a 
fost Istrate Micescu, profesor la Facultatea de 
Drept a Universității din Bucureşti, cunoscut 
antisemit, filogerman şi fost ministru de 
Externe în guvernul condus de Octavian Goga. 

Legea fundamentală reprezenta un 
important pas înapoi, afectând principiul 
separaţiei puterilor statului, subordonând 
oficial justiția puterii politice, desfiintand 
principiul  responsabilității ministeriale, 
acordând prerogative extinse coroanei, dar 
plasând-o deasupra legilor,  anulând 
reprezentativitatea legislativului prin 
numirea unei părți a camerei superioare 
direct de către rege. Legea electorală a fost 
modificată în sens restrictiv, prin introducerea 
unor prevederi tipice  corporatismului 
fascist, iar partidele politice, considerate 
sursa tuturor relelor, desființate. Odată cu 
acestea, erau scoase în afara legii toate 
asociaţiile cu caracter politic, măsură ce 
lovea în principal în extrema dreaptă. 
Principalii şefi legionari, în frunte cu 
Corneliu Zelea-Codreanu, au fost arestați, 
condamnați la diferite pedepse cu 
închisoarea, dar asasinați în detenție în 
toamna anului 1938. Pretextul a fost, de 
altfel, un atentat împotriva rectorului 
Universităţii din Cluj, profesorul Florian 
Ştefănescu-Goangă?. Instituţiile, mai ales cele 
din învățământ, au fost epurate de 
elementele suspecte de simpatii pro-gardiste. 
În schimb, regimul a înființat un partid unic 
- Frontul Renaşterii Naţionale, care s-a 
transformat mai târziu în Partidul Națiunii. 
Toţi angajații statului au fost obligați să 
adere la noua formațiune politică. 

În timp ce fostele partide politice 
democratice şi simpatizantii lor fie s-au 
retras din viața publică în semn de protest, 
fie au acceptat colaborarea cu noul regim, 
legionarii au replicat violent vexatiunilor la 
care erau supuşi din partea guvernului regal. 
Astfel, a fost asasinat primul ministru 


Armand Călinescu, care îi luase locul 
patriarhului Miron Cristea, decedat în martie 
1939. Ca răspuns, autoritățile s-au dedat la 
atrocități publice, instaurându-se pentru 
prima dată în România un adevărat terorism 
de stat, execuțiile sumare, fără judecată, 
succedându-se pe tot cuprinsul țării 
împotriva inamicilor legionari. 

Între timp însă, la 1 septembrie 1939, 
Germania, urmată la mai putin de trei 
săptămâni distanță de U.R.S.S., atacase 
Polonia, iar cel de-al Doilea război mondial 
izbucnea. Rămasă iniţial neutră, România a 
ales garanţiile oferite de aliații săi 
tradiționali, Franța şi Marea Britanie. Pe 
măsură însă ce războiul înainta, iar Franța a 
capitulat, România s-a reorientat spre alianțe 
alternative, adică spre Germania. Pasul 
decisiv a fost făcut la sfârşitul lunii iunie 
1940, când, aplicând prevederile Pactului 
Molotov-Ribbentrop, Uniunea Sovietică a 
anexat Basarabia, Bucovina de Nord şi 
Tinutul Herţei. Două luni mai târziu, prin 
Dictatul de la Viena, era cedat Ungariei 
Ardealul de Nord. La scurt timp, 
Cadrilaterul era încorporat Bulgariei. Aceste 
acțiuni, acceptate fără rezistență de rege şi 
guvernul său, au erodat puternic popularitatea 
regimului dictaturii regale, astfel că, la 
începutul lunii septembrie 1940, monarhul 
s-a găsit complet izolat pe scena politică şi a 
fost nevoit să accepte numirea generalului 
Ion Antonescu ca prim-ministru. Noul 
guvern a preluat imediat cea mai mare parte 
a prerogativelor regale, a suspendat 
constituția carlistă şi l-a invitat pe Carol al II- 
lea să părăsească tronul, pe care se suia fiul 
său, regele Mihai. Dictatura regală se 
încheia, iar România Mare se prăbuşise. 


5 Istoria românilor..., vol. VIII: România întregită (1918-1940), p. 418. 

Cedarea Basarabiei, Bucovinei de Nord 
şi a unei părți a Ardealului a afectat direct 
sistemul de învățământ superior românesc, 
una din cele patru univeristati ale timpului - 
cea din Cernăuţi - fiind desființată, în timp 
ce Universitatea din Cluj a fost mutată la 
Sibiu, iar secţiile de la Chişinău ale 
Universităţii din laşi (agronomie şi teologie) 
au fost comasate cu univeristatea-mamă. 
Mulţi dintre profesorii de la Cernăuţi s-au 
refugiat la celelalte şcoli, Universitatea din 
Bucureşti primind câteva zeci dintre aceştia, 
multi dintre ei intelectuali foarte cunoscuti®. 
Facultatile de Drept si de Ştiinţe, mai ales 
matematica, au fost principalele beneficiare 
ale acestui aflux de specialişti de calitate. 

Personaj cu clare convingeri conservatoare, 
antidemocratice şi antisemite, lon Antonescu 
a făcut apel la legionari pentru a i se asocia 


Manifestatie legionară in fata statuii 
lui Mihai Viteazul, septembrie 1940 


la guvernare. Fostul rege Carol al II-lea 
începuse o apropiere de cei care îi fuseseră 
aprigi opozanți, încă din vara acelui an, în 
speranța de a-şi atrage simpatiile Germaniei, 
măcar pe plan ideologic. Condusă acum de 
Horia Sima, Garda de Fier acceptase câteva 
poziții administrative minore (care includeau 
şi implicare în învățământ), dar păstrase o 
expectativă. Din septembrie însă, deveniseră 
principala forță politică în România, alături 
de armată - partidele democratice continuând 
să fie interzise. 

Tara era proclamată „stat national- 
legionar”, iar o mare parte din posturile 
ministeriale reveneau legionarilor, inclusiv 
cele legate de cultură şi educaţie, ministerul 
de resort fiind încredințat profesorului 
universitar din Cernăuţi, Traian Brăileanu, 
vechi adept al extremei drepte. 


e Ovidiu Bozgan, Apogeul Universităţii din Bucuresti..., p. 158-159. 

Deşi a durat doar câteva luni, 
guvernarea legionară a adoptat măsuri de o 
violență extremă la adresa opozanților 
politici, dar şi a evreilor, care au fost 
decazuti din drepturile civile, împotriva lor 
utilizându-se metode brutale. În noiembrie 


Crimele şi abuzurile comise au produs 
o ruptură între Garda de Fier şi şeful 
guvernului, astfel încât, la sfârşitul lunii 
ianuarie 1941, legionarii se revoltă, încercând 
să preia întreaga putere în stat. Sigur pe 
sprijinul armatei, al cărei ofițer superior era, 


Ion Antonescu reuşeşte să zdrobească 
mişcarea, nu înainte ca în mai multe oraşe să 
se petreacă adevărate pogromuri împotriva 
populaţiei evreieşti. Acestea au continuat şi 
în următorii ani, pe măsură ce România, aliată 
a Germaniei, a participat la Campania din Est. 
Debarasat de prezența turbulentă a 
Gărzii de Fier, regimul a luat aspectul unei 
dictaturi militare clasice. Drepturile cetăţeneşti şi 
libertăţile civile au rămas suspendate. Educația 


1940, câteva zeci de foşti demnitari ai 
regimului carlist au fost asasinați la Jilava şi 
în alte parti, cu complicitatea instituțiilor 
conduse de şefi legionari. Printre victime 
s-au aflat oameni de cultură de mare valoare, 
ca Nicolae Iorga, Virgil Madgearu etc. 


Nicolae lorga împreună cu istorici străini 
în timpul celui de-al VIII-lea Congres 
Internațional de Ştiinţe Istorice, 
Ziirich, 1938 


a fost la rândul ei înregimentată, în fruntea 
învățământului fiind desemnat ca ministru 
un distins ofițer în retragere, generalul Radu 
Rossetti, hotărât şi vechi opozant al regimului 
lui Carol al II-lea. Demisionat ca urmare a 
dezacordului fata de politica dusă de 
„Conducătorul” statului - titlu asumat, după 
modelul dictatorilor de extermă dreaptă, de 
către şeful guvernului -, în special fata de 
implicarea în război, Radu Rosetti a fost 
înlocuit de însuşi lon Antonescu, iar apoi de 
filozoful Ion Petrovici, profesor la Universitatea 
din laşi şi om politic apropiat de cercurile 
politice extremiste - mai fusese ministru al 
Educaţiei şi în guvernul condus de 
Octavian Goga. 


UNIVERSITATEA DIN BUCUREŞTI, 1938-1948 


UNIVERSITATEA DIN BUCUREŞTI 
1864-2014 


228 


Intentiile noului regim vor fi fost poate 
favorabile dezvoltării mediului academic, 
dar intervențiile administrative în bunul 
mers al învățământului, anularea oricărei 
autonomii universitare şi viziunea mesianică 
asupra rolului educaţiei publice naționale nu 
au contribuit la realizarea planurilor şi nici la 
stabilitatea necesară comunităţii intelectuale. 
Mai mult decât atât, România a intrat în 
război. 

Ostilitățile contra U.R.S.S. au debutat 
în iunie 1941 şi au evoluat în primul an mai 
degrabă bine, armata română eliberând 
Basarabia şi Bucovina de Nord, şi ocupând, 
cu prețul a numeroase pierderi, Odesa şi 
Transnistria, care a fost anexată țării din 
punct de vedere administrativ. Avansul a 
continuat, în ciuda criticilor interne şi a 
problemelor militare, de-a lungul Ucrainei, 
soldați români ajungând până în Kuban, în 
sudul Rusiei. Dezastrul survenit la 
Stalingrad a produs grele pierderi trupelor 
române, care s-au găsit într-o continuă 
retragere ulterior, alături de întregul front 
german, începând cu 1943. 

La începutul anului 1944, luptele se 
apropiaseră periculos de granițele 
româneşti, iar țara risca să devină câmp de 
bătălie. O opoziție subterană începea să se 
contureze împotriva regimului condus de 
lon Antonescu - devenit între timp mareşal. 
Pe 23 august 1944, la inițiativa regelui Mihai, 
şeful guvernului a fost demis printr-o 
lovitură de palat şi arestat. Locul său a fost 
luat de un guvern condus de generalul 


Constantin Sănătescu, in care erau 
reprezentate toate forțele politice şi care a 
abandonat alianța cu puterile Axei, începând 
negocieri cu Națiunile Unite. Armata 
sovietică a ocupat ulterior România. 

Prin politica sa profund antisemită, 
dictatura lui lon Antonescu a continuat 
discriminarea, excluderea unor largi 
categorii de la drepturile fundamentale, 
inclusiv cel la educație. Deportările, 


masacrele de civili în teritoriile ocupate, 


genocidul împotriva populației evreieşti şi a 


altor minorități au produs nenumărate 
victime. 
Tuturor acestora li s-au adăugat 


distrugerile provocate de război. Dacă în 
primii doi ani teritoriul României a fost 
relativ la adăpost de operațiunile militare, 
ulterior însă, problemele s-au făcut simțite. 
Prăbuşirea producției economice, 
dezorganizarea generală a infrastructurii, 
dar şi a mecanismelor sociale, lipsurile 
materiale tot mai acute au marcat anii 1943 şi 
1944. După ce  distruseseră regiunea 
petroliferă de la Ploieşti, bombardamentele 
anglo-americane au atins Capitala, unde, 
doar în cursul raidului din data de 4 aprilie 
1944, au murit aproape 3 000 de persoane, 
iar alte 2 000 au fost rănite. Câteva zile mai 
târziu, vechea clădire a Universităţii, pe 
locul unde se găseşte astăzi Facultatea de 
Istorie, a fost distrusă. Ea va fi demolată 
ulterior, iar pe acel loc se va ridica peste 
decenii un nou imobil, a cărui fațadă o va 
replica pe cea bombardată. 

Corpul didactic în perioada 1938-1944 


La începutul perioadei la care ne 
referim, gradele universitare erau: asistent, 
şef de lucrări, şef de secție, conferențiar 
provizoriu, conferențiar definitiv, profesor 
agregat, profesor definitiv. Din 1942, 
sistemul a început să capete aspectul pe care 
l-a avut până recent, existând următoarele 
grade, în ordine crescătoare: preparator, 
asistent, lector/şef de lucrări, conferenţiar, 
profesor agregat, profesor titular. Primele 
trei poziții erau calificate drept „corp 
ajutător”7. În 1938, dar şi mai târziu, legea 
asigura în teorie inamovibilitatea cadrelor 
didactice, cu excepția cazurilor de abateri 


disciplinare. În situaţia desființării catedrei, 
titularul acesteia se bucura de dreptul de a 
primi automat un post similar. 

Salarizarea se făcea pe baza unei grile 
comune, ce prevedea un salariu de bază 
pentru fiecare grad academic, la care se 
adăuga un spor de vechime în învățământ, 
denumit gradatie. Aceasta era de 25% după 
cinci ani, 50% după zece ani, 75% după 
15 ani, 100% după 20 de ani şi 125% după 
25 de ani’. Se putea obține derogare de la 
regulă, cu titlu excepțional, dar nu mai mult 
de trei cazuri anuale, la nivel național!” Se 
aplica următoarea grilă de salarizare”, în lei: 


Funcţia didactică Salariu de încadrare Nivel maxim de salarizare 
Profesor 13 000 29 500 
Profesor agregat 8 500 - 
Conferentiar definitiv 10 550 - 
Conferentiar provizoriu | 8 650 19 150 
Sef de lucrari : 7 800 17 500 
| Asistent 6 150 12 500 
Salariile erau mari, Institutul de salarial mediu brut lunar în anul 1938, la 


Statistică oferind cifra de 168 lei drept câştig 


nivel national". 


7 Decret-lege relativ la organizarea învățământului superior, în „Monitorul Oficial”, partea I, nr. 118, din 23 mai 


1942, p. 4233. 


8 Enciclopedia României, vol. I: Statul, Imprimeria Naţională, Bucuresti, 1936-1938, p. 475. 


9 Decret-lege..., 23 mai 1942, p. 4234. 


10 Ovidiu Bozgan, Apogeul Universității din Bucurest.i..., p. 116. 
11 Pagina de internet a Institutului National de Statistică, Câştiguri salariale - din 1938, serie anuală - 
http:/ /www.insse.ro/cms/ro/content/ castiguri-salariale-din-1938-serie-anuala, vizitat la 14 mai 2014. 

În timpul ministeriatului lui Ion Petrovici s-a 
introdus prevederea legală prin care 
avansarea la o nouă treaptă de salarizare era 
legată de performanţa ştiinţifică a cadrelor 


didactice. Tot de atunci există şi obligația 
unor ore de consultații ale profesorilor cu 
studențţii!?, care erau însă văzute în acel 
moment drept consiliere personală. 


Chirurgul şi profesorul Traian Nasta susținând, în amfiteatrul Facultății de Medicină, 
cursul de inaugurare pentru noul an universitar 1938-1939 


În ceea ce privea norma didactică, în 
1942 un profesor avea cel putin două cursuri 
şi o „şedinţă de lucrări” pe săptămână, care 
trebuiau să se desfăşoare în zile diferite. La 
rândul lor, conferentarii aveau obligaţia de a 
conduce trei asemenea şedinţe săptămânale, 


2 Ovidiu Bozgan, Apogeul Universităţii din Bucuresti... 


13 Decret-lege..., 23 mai 1942, p. 4233. 


la care se adăugau un număr de ore de curs 
decise de consiliul facultății în care activau. 
Restul cadrelor didactice, deţinătoare de 
grade mai mici, erau destinate lucrului cu 
studenții, dar se punea un accent deosebit pe 
cercetarea ştiințifică!5. 


„p. 118. 

Vârsta de pensionare în sistemul 
universitar era de 70 de ani. Legea din mai 
1942 a făcut câteva precizări în acest sens, 
scăzând în general vârsta încheierii activității 
didactice, însă este discutabil dacă această 
prevedere era menită să lovească în cineva 
anume, în condițiile în care trendul general 
european era reprezentat de scăderea vârstei 
de pensionare. Astfel, asistenții universitari 
erau pensionati la 57 de ani, iar etatea legală 
creştea gradual până la 65 de ani în cazul 
profesorilor universitari, academicienii 
beneficiind de o prelungire până la 67 de ani. 
În fine, numai în cazul celor din urmă şi doar 
cu aprobarea Ministerului Învățământului, 
putea fi atinsă vârsta de 70 de ani.14 

Concursurile didactice pentru posturile 
superioare presupuneau mai multe probe, 
inclusiv una de prezentare a carierei şi a 
contribuţiilor ştiinţifice, şi se punea accent pe 
capacitatea de organizator a candidatului. 
Niciuna dintre probe nu era publică. 
Numirile se făceau prin ordinul ministrului, 
iar în cazul profesorilor prin decret. Totuşi, 
ministerul putea să refuze avizarea concursului 
didactic şi să respingă un candidat, inclusiv 
din rațiuni politice. 

În ceea ce privea posturile inferioare 
celui de conferenţiar, se dădea întâietate 
principiului recrutării din interior şi avansării. 
Titularul catedrei era  personajul-cheie, 
acesta decizând întregul proces. Chiar şi 
probele concursului, la preparatori si 
asistenți, aveau drept subiect lucrările 
profesorului pe lângă care urmau să îşi 


desfăşoare activitatea. Totuşi, legea 
interzicea recrutarea rudelor până la gradul 
al treilea, inclusiv a afinilor. Posturile de 
acest gen nu erau menite să fie definitive, 
existând limite de timp ale ocupării lor de 
aceeaşi persoană. Prin echivalare, fostele 
cadre didactice se puteau transfera în funcții 
publice, fără concursul necesar accesului în 
administrația publică. 

Decretul-lege privitor la învățământul 
superior din 1942 înființa şi o casă specială 
de pensii, dedicată exclusiv personalului 
universitar, pe modelul altor domenii de 
activități care îşi creaseră asemenea servicii 
specializate în perioada interbelică. Inițiativa 
beneficia de autonomie financiară extinsă 
fata de sistemul centralizat, fiind alimentată 
din contribuţiile legale ale membrilor, dar şi 
perceperea unui procent de până la 50% din 
taxele percepute de la studenții. Această 
prevedere indica foarte clar natura comercială 
a contribuţiilor studenţeşti. Din fericire, 
războiul şi apoi naționalizarea sistemelor de 
pensii au împiedicat proiectul să devină funcțional. 

Până la dictatura regală, intervenţia 
politicului în avansări, numiri, creări de 
posturi universitare a fost neînsemnată. 
Activitatea politică a cadrelor didactice a 
fost, din contră, relevantă. O mare parte 
dintre profesori activau în partidele politice 
şi ocupau adeseori demnități publice, de la 
fotolii de deputați şi până la portofolii 
ministeriale. Cu toate acestea, prin cutumă, 
influența directă a organizaţiilor politice în 
viața universitară nu era acceptată. 


14 Ovidiu Bozgan, Apogeul Universității din Bucureşti..., pp. 118-119. 
15 Decret-lege relativ la organizarea învățământului superior, în „Monitorul Oficial”, partea I, nr. 118, din 23 mai 


1942, pp. 4236-4238. 

Încadrarea studenților în partide 
politice extremiste a trezit îngrijorarea 
autorităților. Una din problemele avute în 
vedere a fost influența pe care o parte din 
cadrele didactice o puteau avea asupra 
tineretului, din punct de vedere ideologic. 


Istoricul Gheorghe Brătianu 


Ministerul a solicitat ca toți profesorii 
Universității din Bucureşti să-şi declare 
apartenența politică în 1938, iar situaţia 
rezultată arăta clar activismul partinic al 
cadrelor didactice. Lista realizată atunci se 
referea doar la cadrele didactice ale 
Facultăţii de Litere şi Filosofie şi cuprinde 
doar profesorii universitari, un profesor 
agregat şi 14 conferentiari, aceasta fiind 
probabil şi structura gradelor academice 
superioare din acea facultate în acel moment. 


Din cei 42 menționați, 14 nu fuseseră înscrişi 
în niciun partid politic, opt activaseră în 
Partidul Naţional-Liberal, şase în Partidul 
Liberal - Gh. Brătianu, doar doi la Partidul 
National-Taranesc, trei in Partidul 
Poporului, doi in Partidul Naționalist- 
Democrat al lui Nicolae Iorga. Apropiati de 
partidele extremiste nu se declarau decât 
P.P. Panaitescu - legionar, Alexandru 
Busuioceanu, conferențiar de Istoria Artei 
care a emigrat în 1942 în Spania franchistă, şi 
Ion  Sân-Giorgiu, conferențiar la limba 
germană, care a devenit ministru al 
Educaţiei în fantomaticul „guvern în exil”, 
organizat de Horia Sima la Viena în 
decembrie 1944. Ultimii doi activaseră în 
partidul lui A.C. Cuza. Alături de aceştia 
mai găsim câțiva simpatizanți ai unor 
partide minuscule, precum Partidul Radical 
al lui Grigore Iunian sau National-Agrar al 
lui Octavian Goga (din perioada în care 
extremismul său nu devenise atât de 
manifest) etc. Nicolae Iorga şi Dimitrie Gusti 
erau „fără partid”, fiind apropiaţi ai regelui 
Carol al II-lea!6. Aşadar, carliştii, extremistii 
şi simpatizantii lui Gheorghe Brătianu 
formau majoritatea opțiunilor politice. Mai 
mult, se făcea simţit un anumit traseism 
politic şi o mare versatilitate în modificarea 
simpatiilor politice. În acest context, remarcabil 
este cazul filozofului legionar Nae lonescu, 
ce declara fără ezitare că nu făcuse parte din 
„niciun partid politic”, ceea ce juridic putea 
fi adevărat, dar moral în niciun caz. 


16 Istoria Universității din Bucureşti. Documente (1864-1972), ediţie de Adina Berciu-Drăghicescu, Editura 
Universităţii din Bucureşti, 2008, doc. nr. 122, pp. 246-248. Vezi şi Alina Pavelescu, Noile politici de selecție a 
studenților şi profesorilor de ştiinţe sociale la Universitatea din Bucureşti, 1948-1955, I, în „Arhivele 


Totalitarismului” nr. 1-2/2013, pp. 94-95. 

De altfel, în decembrie 1938, decanul 
Facultăţii de Litere şi Filosofie, Constantin 
Rădulescu-Motru, se autopropune rectorului 
Universităţii pentru a suplini orele lui Nae 
Ionescu, „suspendat” în acel moment”. În 
1939, acesta a fost concediat, după ce catedra 
sa, de Metafizică şi Istoria logicii, fusese 
desființată în noiembrie 193818. 

În acel moment, părea că de toată 
aprecierea se bucurau apoliticii. Astfel, din 
cele şase cadre didactice promovate la 
Facultatea de Litere şi Filosofie în octombrie 
1938, patru (Dumitru Caracostea - literatura 
română, lon Andrieşescu - arheologie, G.G. 
Andreescu - pedagogie practică, Theodor 
Capidan - dialectologie şi folclor romanic) 
erau menționați ca neînscrişi în vreun partid 
politic. Lor li se adăugau C.C. Giurescu - 
suplinitor la bizantinologie, si Ion Sân- 
Georgiu - la limba şi literatura germană. 
Dintre aceştia, Giurescu era un cunoscut 
carlist, iar cel de-al doilea, după cum am mai 
spus, legionar. Dacă însă menționăm că, fără 
a fi înscris în vreun partid, profesorul 
Dumitru Caracostea a deținut portofoliul 
Educaţiei în guvernul filogerman al lui Ion 
Gigurtu, în vara anului 1940, când a fost 
coleg cu Horia Sima, şi chiar şi-a păstrat 
postul câteva zile în primul guvern condus 
de lon Antonescu, putem să deducem 
simpatiile politice ale acestuia. 

Cu două excepții (Demostene Russo, 
care decedase, si Nae Ionescu, împotriva 
căruia se luaseră măsuri politice), avansările 
amintite s-au făcut prin pensionarea unor 
foarte cunoscuți specialişti: Mihail Dragomirescu, 
George Murnu, Ion A. Rădulescu-Pogoneanu, 


Ion-Aurel Candrea, Simion Mândrescu. Deşi 
legea prevedea 70 de ani ca vârstă maximă de 
pensionare în cazul profesorilor universitari, 
totuşi doar trei (Mihail Dragomirescu, 
George Murnu şi Simion Mândrescu) dintre 
cei amintiți atinseseră această etate. 


Scriitorul şi istoricul George Murnu 


În luna decembrie 1938, în aceeaşi 
facultate, erau titularizati pe posturi şi doi 
istorici: Alexandru Busuioceanu la istoria 
artei, extremist de dreapta despre care am 
mai vorbit, şi George Cantacuzino, 
conferenţiar de istorie antică greco-romană, 
care îşi declarase simpatia pentru regimul 
regelui Carol al II-lea („înţelege să aibă o 
preferință pentru marile mişcări culturale şi 
naționale ale neamului românesc”). 


17 Istoria Universităţii din Bucureşti. Documente (1864-1972)..., pp. 244 şi 247. 
15 Romina Surugiu, Dominante filosofice în publicistica lui Nae Ionescu. De la Logos la „Cuvântul“, Paideia, 


[Bucureşti], [2008], p. 19. 

În luna decembrie 1938, în aceeaşi 
facultate, erau titularizati pe posturi şi doi 
istorici: Alexandru Busuioceanu la istoria 
artei, extremist de dreapta despre care am 
mai vorbit, şi George Cantacuzino, conferențiar 
de istorie antică greco-romană, care isi 
declarase simpatia pentru regimul regelui 
Carol al II-lea („înțelege să aibă o preferință 
pentru marile mişcări culturale şi naționale 
ale neamului românesc”). 

În ceea ce îi privea pe profesorii de la 
Facultatea de Ştiinţe, situaţia era net diferită. 


Matematicianul şi poetul 
Ion Barbu / Dan Barbilian 


Din cele 45 de cadre didactice superioare 
(18 profesori universitari şi 27 conferentiari), 
30 declarau în august 1938, la o anchetă 
asemănătoare cu cea descrisă mai sus, că nu 
fuseseră implicați niciodată în activitatea 
politică de partid. Dintre ceilalți, şase fuseseră 
membri ai P.N.L., cinci ai P.N.T., doi ai 
grupărilor politice patronate de Nicolae Iorga 
(profesorul Dimitrie Pompeiu fusese chiar 
vicepreşedinte al Partidului Nationalist- 
Democrat, iar poetul-matematician Ion Barbu/ 


Dan Barbilian, pe atunci conferentiar, a declarat 
că-şi amintea să se fi înscris „prin anii 1924-25” 
în formațiunea politică a lui Nicolae Iorga şi 
Constantin Argetoianu, dar că nu „s-a 
prezentat” niciodată), unul la defunctul 
Partid Conservator-Democrat al lui Take 
Ionescu şi doar unul singur (conferentiarul 
C.E. Gabrielescu) activase într-un partid 
extremist - Partidul National-Crestin. 

La Facultatea de Drept, cei 24 de profesori, 


Juristul şi diplomatul Vespasian Pella, specialist în 
drept penal internațional 


31 de docenti-asistenti şi 57 de persoane 
aparținând personalului administrativ, 
existenţi la nivelul anului 1938, şi-au declarat 
„neaderarea” la partidele politice. Printre 
aceştia găsim numele unor jurişti celebri, un 
fost prim-ministru, apropiat însă regelui 
Carol al II-lea (GG. Mironescu), foşti 
diplomați de renume internaţional (Nicolae 
Titulescu şi Vespasian V. Pella), dar şi pe 
Istrate Micescu. 

Declaraţii de acest gen au făcut toți 
angajaţii Universităţii din Bucureşti, de la 
toate facultățile. De exemplu, există 
declarația episcopului-vicar al Bucureştilor, 
dr. Irineu Mihălcescu, care îl va înlocui pe 
Nicodim Munteanu la Mitropolia Moldovei, 
după alegerea acestuia ca patriarh. Preotul, 
profesor de dogmatică la Facultatea de 
Teologie, se  retrăgea din rândurile 
antisemitului Partid Naţional-Creştin!?. 

Mulţi erau însă susținători ai regelui 
Carol al II-lea. Astfel, printre membrii 
fondatori ai F.R.N. îi întâlnim pe Anibal 
Teodorescu, profesor la Facultatea de Drept, 
şi pe Victor  Vâlcovici, profesor de 
matematică la Facultatea de Stiinte. Unii 
devin şi senatori numiți de rege in 
„parlamentul” dictaturii regale, cautionand 
cu numele şi poziția didactică regimul 
personal al monarhului. Alţii însă i s-au 
opus, precum loan Hudita, fost profesor la 
Şcoala de Arhivistică din 1939 până în 1941. 
A fost apoi conferențiar de istorie 
diplomatică la Facultatea de Litere si 
Filosofie, iar din 1944, profesor universitar. 
Aliat al dr. Nicolae Lupu în Partidul 
Ţărănesc Democrat şi secretar general 
adjunct al P.N.T., a fost şi a rămas un 
vehement anticarlist. Colegul său de partid, 
Constantin Rădulescu-Motru, a fost până la 
urmă convins de utilitatea înscrierii în 
partidul regelui, care îl şi trimite deputat în 
parlamentul ornamental al dictaturii. Mai 
târziu, acelaşi filozof îşi trambita simpatiile 
pentru Hitler şi nu era singurul. 


Matematicianul Victor Vâlcovici 


Inclusiv unii din cei mai importanți 
intelectuali care vor servi regimul comunist 
se declară adepți ai ideilor regale. Viitorul 
şef de stat al R.P.R., Constantin Parhon, 
fondatorul endocrinologiei româneşti, 
profesor la Facultatea de Medicină, se simțea 
obligat să-şi declare loialitatea fata de tron”. 
Nu era nicio noutate: în 1933, îi scrisese 
rectorului Universității, indignat de acuzația 
de comunism”. 

Multi alții au contribuit cu articole 
laudative în presă: lon Simionescu, profesor 
de geologie la Facultatea de Ştiinţe, Eugen 
Herovanu de la Drept, Tudor Vianu etc. 


19 Istoria Universităţii din Bucureşti. Documente (1864-1972)..., pp. 240-246 şi 248. 


20 Lucian Boia, op. cit., pp. 130, 134-135, 152 şi 170. 


21 Biblioteca Academiei Române - Cabinetul de manuscrise, Fondul C.I. Parhon - corespondenţă, cota S 


17(2)/ CDLXIX, scrisoare din 7 iunie 1933. 

Pe asistentul universitar Mihai Pop, care 
preda folclor la Facultatea de Litere, îl 
urmărea Siguranța pentru comunism. Mai 
târziu, în timpul regimului legionar, Octav 
Onicescu, profesor de matematică la Facultatea 
de Ştiinţe, a publicat articole de propagandă 
în cotidianul oficial al Mişcării, „Cuvântul. 


Geologul şi paleontologul Ion Simionescu, 
preşedinte al Academiei Române 
(1941-1944) 


Episodul excluderii lui Nae lonescu din 
sistemul didactic, amintit anterior, era însă 
simptomatic. Până în acel moment, autoritățile 
nu impuseseră asemenea măsuri Senatului 
Universităţii. Regimul legionar va fi însă 
primul care va lua măsuri radicale de epurare. 
Mai întâi, a trecut la pensionarea fără 
acordarea vreunei dispense a tuturor celor 
care depăşeau vârsta legală. Această dispoziție 
i-a scos, în toamna anului 1940, de la catedrele 


2 Lucian Boia, op. cit., pp. 142, 144, 164 şi 170. 


pe care le dețineau la Universitatea din 
Bucureşti, pe istoricul Nicolae Iorga, filozofii 
Constantin Rădulescu-Motru şi P.P. Negulescu, 
pe matematicianul Dimitrie Pompeiu, geologul 
Ion Simionescu şi pe endocrinologul Constantin 
Parhon~. Totuşi, după cum am văzut, măsuri 
asemănătoare fuseseră luate şi în 1938. 

Prin decretul-lege din 11 octombrie 
1940, tot personalul didactic şi auxiliar de 
origine evreiască a fost îndepărtat din 
sistemul public de învățământ, de indiferent 
ce nivel, deci şi din cel universitar. 

La Universitatea din Bucureşti, în rândul 
cadrelor didactice erau puțini evrei, primii 


Filozoful Petre P. Negulescu 


fiind concediati în septembrie 1940. Excluderea 
a fost însă făcută oarecum la întâmplare. De 
exemplu, Max Popper, conferenţiar la Medicină, 


2 Raportul final al Comisiei prezidențiale pentru Studierea Holocaustului în România, Polirom, 2005, p. 196. 

a fost dat afară, în timp ce Tudor Vianu a fost 
declarat etnic român. Tot la Medicină s-au 
făcut şi câteva alte excepții: Max Marbe, 
Margareta Valeriu etc.24 

În noiembrie 1940, se înființa prima 
comisie de control a activităţii cadrelor 
universitare. Deşi în teorie urmărea doar 
depistarea posibililor comunişti, ea a propus 
licențierea a aproximativ unui sfert din 
angajații universităților româneşti, deşi 
numai circa 5% din rațiuni politice, restul 
fiind declarați incompatibili din punct de 
vedere profesional şi moral. lon Antonescu a 
ignorat aceste recomandări, iar măsurile nu 
au fost puse în aplicare. 


Istoricul Constantin C. Giurescu 


24 Lucian Boia, op. cit., pp. 156 şi 171. 
25 Alina Pavelescu, loc. cit., p. 95. 
26 Lucian Boia, op. cit., pp. 172-173 şi 176-179. 


Functionarea comisiei de revizie a 
aratat insa tarele sistemului si a subliniat mai 
degraba defectele umane. Delatiunea, dublul 
standard şi multe altele de acelaşi gen au 
fost metodele aplicate cu predilectie. De 
exemplu, Tudor Vianu nu a mai scăpat, fiind 
declarat incompatibil ca evreu. George Emil 
Palade, asistent universitar la Medicina si 
viitor laureat al Premului Nobel, era calificat 
drept „imoral” şi „ostil structurii Statului 
Naţional-Legionar”. Destituirea îi aştepta 
însă pe Mihai Ralea, Istrate Micescu, C.C. 
Giurescu şi Alexandru Rosetti, care erau 
prea compromişi de relațiile cu regimul lui 
Carol al II-lea etc.2 Acesta a fost prilejul de 
care au încercat să se folosească alți membri 
ai corpului didactic pentru a înainta în 
carieră. Acesta este şi tristul caz al lui Dan 
Barbilian, care a trimis conducerii 
ministerului o serie de memorii prin care 
lovea pe nedrept în mai mulți dintre colegii 
săi, cu unicul scop de a promova din postul 
de conferențiar la Facultatea de Matematică 
pe cel de profesor?. După cum am mai spus, 
după căderea legionarilor de la putere, 
guvernul condus de Ion Antonescu nu a mai 
luat in considerare concluziile comisiei, iar 
corpul didactic a fost relativ stabil in 
perioada celui de-al Doilea razboi mondial, 
până la 23 august 1944, cu câteva mici 
exceptii ale unor persoane ce activau pe fata 
în rândurile comuniştilor. 


27 Lucian Nastasă, „Poeticul” Dan Barbilian şi mişcarea legionară, în „Apostrof”, an. XXIV, nr. 11 (282), 2013, pp. 15-18. 

Sociologul, psihologul si eseistul Mihai Ralea 


Studenţii în perioada 1938-1944 | 


Pentru a urma cursurile universitare, 
studenţii trebuiau să dețină o diplomă de 
bacalaureat, să susțină un concurs de 
admitere şi să plătească diferite taxe pentru 
numeroase servicii, însă o taxă generală de 
studii nu exista, statul finantand in 
ansamblu funcționarea învățământului 
superior. Bursele de care beneficiau trebuiau 
obținute prin concurs, iar legea din 1942 


Într-un moment de remarcabil curaj, la 
sfârşitul primăverii şi începutul verii anului 
1944, pe măsură ce situația pe front devenea 
tot mai gravă pentru România, un grup de 
profesori au adresat şefului guvernului un 
apel la încetarea alianței cu Germania?. 
Cunoscut drept „memoriul universitarilor”, 
printre cei care l-au semnat s-au aflat şi 
numeroase cadre didactice de la 
Universitatea din Bucureşti.  Mareşalul 
Antonescu a calificat însă acțiunea drept 
„uşuratică”, iar pe semnatari i-a considerat 
partizani ai lui Iuliu Maniu”. 

În 1943, la Universitatea din Bucureşti 
funcționau 153 de profesori şi 53 de 
conferentiari. 


făcea apel la sentimentul datoriei 
absolvenților pentru a restitui eventualele 
sume încasate, în cazul atingerii unui nivel 
ridicat de bunăstare personală%. 

Cifra de şcolarizare era decisă de 
Ministerul Învățământului pentru o durată 
de zece ani, în funcţie de cerințele pieței 
muncii, dar şi de planurile de dezvoltare 
economico-socială ale statului. 


25 Maria Someşan, Universitate şi politică în deceniile 4-6 ale secolului XX. Episoade şi documente, Editura 


Universităţii din Bucureşti, 2004, p. 237. 


29 Stenogramele şedinţelor Consiliului de Miniştri. Guvernarea Ion Antonescu, vol. al XI-lea: Mai-august 1944, 
ediție de documente întocmită de Marcel-Dumitru Ciucă şi Maria Ignat, Arhivele Naţionale ale României, 


Bucureşti, 2008, şedinţa din 21 iulie 1944, p. 513. 


30 Ovidiu Bozgan, Apogeul Universităţii din Bucuresti..., pp. 118-119 şi 221. 

Dacă aveau peste 24 de ani, candidații la 
studenție trebuiau să dețină aprobarea 
specială a consiliului facultății la care doreau 
să fie admişi. Dacă nu promovau examenele 
doi ani la rând, erau exmatriculati, iar o nouă 
înscriere era posibilă numai cu respectarea 
limitei de vârstă. Statul descuraja astfel 
prelungirea studiilor peste măsură şi deci 
neparticiparea la câmpul muncii. 


Examenul de admitere consta în 
minimum trei probe, la materii apropiate de 
profilul facultății urmate, cu excepția matematicii, 
unde era una singură. De exemplu, la 
Facultatea de Litere şi Filosofie, profilul 
Istorie, se susținea examen la limba română, 
la limba latină şi la istorie. De la sfârşitul 
anilor '30, candidații trebuiau să prezinte un 
certificat medical şi unul psihologic la înscriere*?. 


Festivitatea de deschidere a anului universitar 1938-1939, 
la Universitatea din Bucureşti 


Unul din fenomenele tipice perioadei 
la care ne referim este numărul mare de 
studenţi înscrişi la mai multe facultăți în 
acelaşi timp, deşi era prevăzut un sistem de 
frecventare a altor cursuri decât cele stabilite 


31 Decret-lege..., 23 mai 1942, p. 4241. 


în programa de bază - un fel de precursor al 
sistemului creditelor transferabile de astăzi. 
Merită însă menționat şi faptul că planul de 
învățământ era decis exclusiv de consiliile 
facultăților, fără implicarea ministerului??. 


32 Ovidiu Bozgan, Apogeul Universității din Bucureşti..., p. 187. 


33 Decret-lege..., 23 mai 1942, pp. 4239-4240. 

La mijlocul deceniului al patrulea, o anchetă 
stabilea că aproximativ 43% din studenţii de 
la Filosofie urmau şi cursurile unei alte 
specializări: drept, ştiinţe, teologie, 
economie, sport şi conservator. Dacă acest 
aspect era de bun augur, deşi poate că nu 
îndemna la seriozitate, problema era alta: 
doar aproximativ 10% din cei înscişi la 
cursuri reuşeau să-şi ia licența la sfârşitul 
perioadei normale de studii, indiferent de 
specializarea urmată“. Totuşi, după amânări 
şi întârzieri, procentul absolvenților se 
apropia de jumătate din cei inmatriculati®. 
Domeniul care era cel mai des abandonat 
înainte de licenţă era teologia. 

La nivelul întregii țări, nu mai puţin de 
43,1% din totalul studenților frecventau 
studiile juridice, ceea ce crea o masă foarte 
mare de absolvenţi care urmăreau aproape 
exclusiv funcții administrative. Totuşi, în 
1937, cel putin la nivelul Capitalei, conform 
statisticilor oficiale, numărul „şomerilor 
intelectuali” era destul de redus”, dacă 
ținem cont de faptul că aici se concentra 
puterea politică cu armata sa de funcționari 
de stat. Deşi cifrele par contestabile prin 
dimensiunea lor mică (în altă parte se citează 
câteva zeci de mii!%), este evident că acest 
fenomen fusese de o amploare mult mai 


34 Enciclopedia României..., vol. I: Statul, pp. 164 şi 479. 


mare în anii anteriori şi că acest lucru 
alimentase masiv mişcările extremiste şi 
contestatare, în primul rând Garda de Fier%, 
al cărei bazin urban de aderenti fusese foarte 
afectat de persistenta şomajului în rândurile 
persoanelor cu studi superioare. 

Condiţiile materiale proaste, 
aşteptările înşelate, criza morală, lipsa de 
perspective au produs o ruptură între 
generații, între studenți şi profesori, care nu 
au mai fost considerați modele de urmat, 
uneori nici măcar din punct de vedere 
intelectual. Tineretul universitar s-a 
radicalizat, căutând alte forme de exprimare 
a modului său de a vedea lumea. „Tânăra 
generație interbelică are în comun cel puțin 
acest sentiment de înaltă tensiune atât de 
sfârşit de lume cât şi de presentiment al 
naşterii uneia noi. Un sentiment apocaliptic 
nu neapărat în sens teologic, ci în sensul 
unui sentiment de participare la evenimente 
decisive, epocale, istorice”, afirmă 
cercetătorul Ionut Butoi. În aceste conditii, 
cea mai simplă formă de evadare, de căutare 
a „salvării” a fost extremismul politic. 

Primele măsuri oficiale antisemite în 
domeniul educației nu au afectat imediat 
mediul universitar. În principiu, constituția 
din februarie 1938 garanta drepturi egale pentru 


35 Dragoş Sdrobiş, Elitele şi universitatea în România interbelică. Problema „şomajului intelectual”, în „Anuarul 
Institutului de Istorie «George Barițiu» din Cluj-Napoca”, tom LI, 2012, p. 278. 


36 Enciclopedia României..., vol. I: Statul, p. 480. 
37 Dragoş Sdrobiş, loc. cit., p. 281. 


38 Ionuț Butoi, Când produce şcoala revoluționari? O incursiune în istoria socială a vieții universitare interbelice, in 
„Revista de pedagogie” nr. 4/2011 - http://www.cooperativag.ro/o-incursiune-istoria-sociala-vietii- 
universitare-interbelice/, pagină vizitată la 12 aprilie 2014. 


39 Dragoş Sdrobis, loc. cit., pp. 283-284. 
4 Ionuț Butoi, loc. cit. 


ALEXANDRU-MURAD MIRONOV, ANDREI FLORIN SORA 


UNIVERSITATEA DIN BUCUREŞTI 
1864-2014 


241 


toți cetățenii României. Deşi până la cedarea 
Basarabiei şi a Bucovinei de Nord şi 
orientarea politicii externe a României spre 
Germania alte măsuri nu au mai fost luate la 
nivel central, şicanele administrative au 
început să se facă simțite. 

Imediat după instalarea la putere a 
guvernului condus de lon Gigurtu, populația 
evreiască a fost împărțită în diferite categorii, 
toate discriminatorii. Dreptul la educaţie a 
fost printre cele amputate imediat. Ministrul 
Justiţiei, cel însărcinat să redacteze 
documentul menționat, era, în acel moment, 
Ion V. Gruia, profesor de drept la 
Universitatea din Bucureşti. 

Instalarea la putere a guvernului 
legionar condus de generalul lon Antonescu 
a însemnat debutul politicii de „românizare”, 
adică generalizarea măsurilor rasiste si 
antisemite. După rebeliunea legionară din 
ianuarie 1941 şi excluderea Gărzii de Fier de 
la guvernare, această politică a continuat cu 
şi mai mare forță, iar după intrarea României în 
război în iunie 1941 s-a transformat în genocid. 

Printr-un decret-lege din 11 octombrie 
1940, s-a „reglementat” accesul elevilor şi 
studenților evrei în şcoli şi universități. Cu 
câteva excepții, învățământul superior le-a 
fost interzis. Dacă în ceea ce privea celelalte 
niveluri s-a găsit soluția legală - deşi incorectă, 
întrucât evreii continuau să fie contribuabili - 
de a se înființa şcoli particulare, exclusiv pe 


criterii etnice, în ceea ce priveşte studiile 
universitare, acest lucru nu a fost posibil, 
întrucât legislația nu permitea. S-a obținut 
permisiunea înființării unor colegii: studii 
sanitare, studii tehnice, cursuri de artă şi 
pregătire teoretică şi practică. Colegiile copiau 
programa cursurilor universitare, foloseau 
personal de specialitate şi se încheiau cu 
examene identice cu cele publice. Notele 
obținute se treceau în registre matricole 
oficiale, care au fost utilizate după 23 august 
1944. Totuşi, în momentul creării lor, 
diplomele eliberate de colegiile universitare 
nu aveau nicio valoare legală. Totul era 
organizat desigur pe cheltuiala cursanților“. 

După cum spuneam, în ceea ce privea 
studenții proveniți din rândurile populaţiei 
majoritare, ceea ce impresionează sunt 
dimensiunile fenomenului apartenenţei la 
mişcările extremiste. În cadrul Universității 
din Bucureşti, facultățile cele mai afectate 
erau cele de Medicină şi de Drept. În unele 
perioade, aceste tendinţe par să aibă aspectul 
unor mişcări de masă. De exemplu, numai 
pe 15 decembrie 1937, Ministerul de Interne a 
putut număra la o întrunire a Gărzii de Fier nu 
mai putin de 53 de studenți inmatriculati la 
Universitatea din Bucureşti?. 

În perioada la care ne referim, 
studenţii la facultățile Universităţii din 
Bucureşti erau, din punct de vedere numeric*: 


41 Raportul final al Comisiei prezidențiale pentru Studierea Holocaustului... pp. 180 şi 195-196. 


42 Alina Pavelescu, loc. cit., p. 95. 


4 Ovidiu Bozgan, Apogeul Universităţii din Bucureşti..., pp. 131-132, 137, 139, 184 şi 186. Vezi şi Arhivele 
Naţionale ale Municipiului Bucureşti (mai departe ANB), Fondul Universitatea din Bucureşti - Rectorat, 
dosar nr. 35/1945, f. 108, 110 şi f. 112 şi dosar nr. 40/1948, f. 30, 32, 34-35, 55, 58-59, 61, 72, 80 şi 82. 

1938-1939 

Băieți Fete | Etnici | Absolventi 
7 români ? 


Doctori 


Facultatea de Medicină veterinară 


63 


65 


1939-1940 


1940-1941 
1941-1942 
1942-1943 


51 
52 


1943-1944 


1937-1938 
1938-1939 


130 


1939-1940 


1940-1941 
1941-1942 
1942-1943 


1943-1944 


1937-1938 


1938-1939 


1939-1940 
1940-1941 
1941-1942 


1942-1943 


1937-1938 
1938-1939 


1943-1944 536 


1939-1940 


1940-1941 


EE 
1937-1938 


1938-1939 


1939-1940 


1940-1941 


1941-1942 
1942-1943 


1943-1944 | 

Facultatea de Ştiinţe 
1937-1938 1 574 | | 
1938-1939 1104 | | 
1939-1940 927 
1940-1941 800 
1941-1942 674 
1942-1943 697 327 370 19 
1943-1944 831 382 449 13 2 
Facultatea de Medicină umană 
1937-1938 1215 | 
1938-1939 1 148 | 
1939-1940 1 283 | | 
1940-1941 1 605 | | 
1941-1942 1695 | | | 
1942-1943 1 959 1 350 609 | | 108 
1943-1944 2 480 1765 75 | | 66 
Total 
1937-1938 14 276 | | 1444 | 249 
1938-1939 11 806 | | 1 609 | 287 
1939-1940 11 289 | | 1 042 275 
1940-1941 11 812 | | 1119 240 
1941-1942 11 636 | | 469 217 


Deşi în principiu studenții erau scutiți 
de mobilizarea pe front, efortul de război s-a 
putut vedea şi în pierderile suferite de corpul 
studențesc al Universităţii. Dacă la acestea 


adăugăm şi excluderea, deportarea şi adeseori 
exterminarea studenților evrei, avem măsura 
pierderilor umane decontate în perioada războiului 
de către prima instituție de învățământ a țării. 


Viaţa universitară. Organizarea şi funcționarea 


Universităţii în perioada 1938-1944 


Cadrul legislativ ce reglementa 
educația superioară a fost modificat prin 
decretul-lege din mai 1942, emis de regimul 
condus de mareşalul Ion Antonescu. In 
principiu, acesta a mentinut autonomia de 


care se bucurau universitățile, dar a 
accentuat rolul de planificator strategic al 
statului. In condiţiile războiului şi ale 
dictaturii militare, aceste deziderate au 
rămas în cea mai mare parte teoretice. 

Ministerul de resort îşi păstra dreptul de a 
numi rectorii şi decanii, dar numai din liste 
de candidați nominalizați de  senatele 
universităților, respectiv de către consiliile 
facultăţilor. Mandatele de conducere aveau 
prevăzută însă o durată clară: cinci ani 
pentru rectori şi trei pentru decani. Aceştia 
erau ajutați de prorectori şi prodecani, dar 
numai câte unul pentru fiecare funcție de 
răspundere, numiţi de ministru din aceleaşi 
liste de candidaţi. Rectorul deținea cele mai 
multe atribuţii executive, dar si de 
reprezentare in raport cu tertii, inclusiv cu 
puterea politica, ce il numea. Principala sa 
responsabilitate era asigurarea bunei 
functionari a instituției pe care o conducea“. 
Decanii aveau aceleaşi obligații, dar la 
nivelul facultăților pe care le conduceau. 

Ministrul putea suspenda rectorul, dar 
nu îl putea demite decât prin decizia unei 
comisii formate din ceilalți rectori din tara‘. 
Decanii puteau fi suspendati de către 
Senatul Universității. 

Legea continua să facă o diferenţă între 
universități si ansamblul sistemului 
învățământului superior, în favoarea celor 
dintâi. Astfel, pentru a asigura autonomia, 
ministerul de resort ceda din prerogativele 
sale unor instituții subalterne, ce implicau 
autogestiune, pe care doar le cenzura parțial, 
asemănător sistemului judecătoresc de 
astăzi. Se infiintau Consiliul Învățământului 
superior şi Consiliul interuniversitar, primul 


dedicat tuturor şcolilor superioare, indiferent 
de profil şi forma de organizare, iar al doilea 
rezervat exclusiv universităților. Cele două 
organe erau compuse din reprezentanții 
instituţiilor de învățământ superior, dar cu 
participarea ministerului. După îndeplinirea 
unor proceduri administrative ce implicau 
parțial posibilitatea cenzurii ministeriale, 
deciziile finale, adoptate prin deliberări, erau 
obligatorii pentru membri. 

Senatul Universității îşi menținea rolul 
decizional, reglementând toate aspectele 
funcționării cotidiene. Ca şi astăzi, se reunea 
cel putin o dată pe lună şi dezbătea situația 
personalului didactic şi administrativ, 
studenților, programelor de studii, 
infrastructurii etc. Senatul elabora un proiect 
de buget, care era însă aprobat de ministerul 
de resort, în calitate de reprezentant al 
finantatorului - statul. Altfel spus, limitele 
autonomiei erau de natură materială“. 

Senatul era compus din conducerea 
Universităţii, din decani şi din câte un delegat 
al consiliilor facultăților componente, care se 
reuneau sub preşedinţia rectorului. Deciziile 
nu puteau fi luate decât prin vot deschis. 
Consiliile „profesorale” - ale facultăților - 
erau formate din toți profesorii titulari şi 
agregati ai facultăţii respective. La şedinţele 
consiliului puteau fi invitați conferentiarii şi 
suplinitorii, dar votul lor nu era decât 
consultativ. Absența de la şedinţele consiliului 
era sanctionata de Senatul Universității”. 


44 Ovidiu Bozgan, Apogeul Universităţii din Bucuresti..., p. 119. 


4 Decret-lege..., 23 mai 1942, p. 4233. 


46 Ovidiu Bozgan, Apogeul Universității din Bucuresti..., pp. 117-118. 


47 Decret-lege..., 23 mai 1942, pp. 4230 şi 4231. 

Relaţia cu studenţii se realiza prin 
Oficiul universitar, un conglomerat de servicii, 
cu atribuții din cele mai variate: sociale (cămine, 
cantine), medicale, consiliere profesională, 
editarea de cursuri etc. Influența regimului 
politic era vizibilă şi aici: Oficiul universitar 
avea şi obligația educației patriotice a 
studenților, dar si a celei sportive, de 
turism etc. Legea insistă însă asupra faptului 
că, desi atribuţiile instituției nu erau 
academice, la conducerea Oficiului să fie 
numit un cadru didactic, salarizat însă de 
minister”, probabil pentru a da un anumit 
prestigiu funcției, dar şi pentru a asigura 
integrarea în comunitatea universitară. 


În fruntea oficiului se afla, din 1935, 
viitorul rector P.P. Panaitescu, căruia i-a 
succedat, în februarie 1941, Gheorghe 
Vrânceanu. La nivelul anului universitar 
1937-1938, prin intermediul serviciilor 
medicale gratuite oferite de Oficiul 
Universitar, s-au tratat 1 421 studenți. 
Aceeaşi instituție organiza şi tabere de vară, 
pe care le frecventau puțin peste 100 de 
studenți anual, inclusiv în timpul războiului. 
În 1942, Oficiul Universitar a fondat un 
cămin şi o cantină şi a început să gestioneze 
ajutoarele sociale acordate studenților 
pentru cazare5. 


PALATUL UNIVERSITĂȚII 
ir. id 


Catedrele si profesorii titulari de la Facultatea de Teologie, 1942 


Spre sfârşitul celui de-al Doilea război 
mondial, Universitatea din Bucureşti avea 
următoarele facultăți: Teologie, Drept, Litere 
şi Filosofie, Ştiinţe, Farmacie, Medicina 
umană şi Medicină veterinară. Era cea mai 


mare universitate din țară, cea de la laşi 
neavând decât cinci facultăți (nu avea 
specializările Farmacie şi Medicină veterinară), 
iar cea de la Cluj - refugiată la Sibiu în acel 
moment - doar patru (şi fără Teologie). 


18 Ovidiu Bozgan, Apogeul Universității din Bucuresti..., p. 118. 


419 Decret-lege..., 23 mai 1942, p. 4231. 


50 Ovidiu Bozgan, Apogeul Universității din Bucuresti..., p. 198. 

Catedrele şi profesorii titulari de la Facultatea de Drept, 1942 


Întrucât unele facultăți erau 
conglomerate de specializări, acestea formau 
secții. Dacă în interiorul acestor secții existau 
mai mult de cinci discipline de învățământ, 
atunci secția putea dobândi un „sfat” care o 
îndruma. La Universitatea din Bucureşti, 
Facultatea de Litere şi Filosofie avea trei 
secţii (filologie, istorie şi filosofie), iar cea de 
Ştiinţe la fel (matematică, fizico-chimice şi 
ştiinţe naturale şi agronomie). Facultatile 
aveau autonomie administrativă, angajând 
personalul tehnic, de secretariat, dispunând 
de patrimoniu etc. 

Catedrele erau definite de o anumită 
specializare şi compuneau facultățile. 
Acestea nu erau structuri administrative, aşa 
cum sunt astăzi (departamentele), ci erau 


ocupate de un profesor universitar titular, 
recomandat de un prestigiu academic în 
general unanim recunoscut. Catedrelor li se 
ataşau un seminar, o  blibliotecă, un 
laborator, o clinică, un muzeu, un atelier de 
proiecte, un institut de cercetări etc. Astfel, 
catedrele au devenit treptat instituții în sine. 
Posturile ocupate de  conferențiari se 
numeau conferințe şi aveau un statut 
asemănător, deşi mult redus. 

O prevedere foarte interesantă din 
Legea din 1942 stipula că absolvenţii unei 
facultăți puteau fi angajaţi direct bibliotecari 
în structurile secțiilor respective, în urma 
raportului titularului unei catedre. Directorul 
bibliotecii era obligatoriu membru al 
corpului didactic din facultatea deservită. 

Doctoratul era obținut prin studiu în 
cadrul unui „institut universitar de cercetare 
ştiinţifică”, care se organiza pe lângă 
titularul unei catedre, care devenea automat 
şi director al acestei structuri. Doctoratul era 
o activitate exclusiv de cercetare®!. 

Profesorii Universității din Bucureşti 
editau un număr impresionant de publicații 
ştiinţifice, sub egida instituției. Astfel, la 
Facultatea de Litere şi Filosofie, apăreau 14 
periodice de specialitate, majoritatea considerate 
astăzi drept clasice în specializarea lor. 
Cadrele didactice de la Facultatea de Ştiinţe 
supervizau redacția a 13 reviste. La Medicină 
umană se publicau 20 de astfel de periodice. 
Medicii veterinari editau şapte, iar farmaciştii — 
una. La Facultatea de Drept apăreau şapte 
periodice, iar la Teologie - două. 

Cursurile se desfăşurau, în mare ca şi 
astăzi, între 1 octombrie şi 1 iulie, cu două sesiuni 
de examene, una în octombrie şi alta în iunie. 

Se stipula crearea unei „fundaţii de 
asistență socială”, din care urmau să facă 
parte inclusiv foştii studenți - asemănător 
asociațiilor de absolventi/alumni prevăzute 
de legislația actuală. Totuşi, rolul fundației 
era filantropic, activitatea sa fiind orientată 
spre cantine şi cămine studențeştis. Aceasta 
era o activitate importantă, Universitea 
beneficiind de donații, burse private etc. de-a 
lungul timpului, inclusiv în perioada la care 
ne referim. Se practica instituirea unor 
legate, care să alimenteze anual cu fonduri 
pe cei merituoşi. Cei mai generoşi erau 
profesorii Universității, familia regală, alți 
oameni de cultură, familiile avute ale unor 
foşti studenți, morţi pe front etc. De 
exemplu, în anul univeristar 1939-1940, 75 


de studenţi au beneficiat de diferite forme de 
susținere a activității ştiinţifice. 

Deşi cronic deficitare, numărul locurilor 
la cămin era în permanentă creştere. Studenții 
locuiau în cămine arondate județului din 
care proveneau. Existau însă şi multe alte 
cămine finanțate din fonduri publice şi private, 
prin filantropie sau opera de ajutorare 
socială a casei regale. Pentru anul universitar 
1939-1940, în diferite cămine - altele decât 
cele județene, erau disponibile 2 403 locuri. 

Între 1938 şi 1944, în ciuda vremurilor 
tulburi, Universitatea din Bucureşti a fost 
condusă doar de patru rectori, din care doar doi 
au avut o apariție meteorică - mandate de doar 
câteva luni. În rest, se poate observa o remarcabilă 
stabilitate. Influenţa politică este însă definitorie: 
numirile sunt exclusiv administrative. 


Juristul Constantin Stoicescu, 
rector al Universității din Bucureşti 
(1936-1940) 


Într-o primă perioadă, rector a fost 
Constantin Stoicescu (23 noiembrie 1936 - 
8 octombrie 1940). De formaţie franceză, 


51 Decret-lege..., 23 mai 1942, pp. 4228, 4231-4232 şi 4239. 
52 Ovidiu Bozgan, Apogeul Universităţii din Bucuresti..., pp. 155-157. 


55 Decret-lege..., 23 mai 1942, pp. 4240 şi 4242. 

profesor de drept roman, Constantin Stoicescu a 
reuşit să reziste atâtor schimbări şi crize 
datorită prestigiului şi seriozitatii sale. Fără a 
fi fost un carlist, rectorul a apărat cu succes 
interesele instituției pe care o conducea. 


Istoricul Petre P. Panaitescu, 
rector al Universităţii din Bucureşti 
(1940-1941) 


I-a succedat slavistul Petre P. Panaitescu, 
al cărui mandat (8 octombrie 1940 - 28 ianuarie 
1941) se suprapune perioadei regimului legionar, 
a cărui creație politică a şi fost. Talentat 
istoric, om tânăr (era născut în 1900), Petre P. 
Panaitescu a supervizat ingerinta grosolana 
a autorităților în activitatea Universității, 
comisiile de epurare a personalului didactic 
indezirabil şi excluderea studenţilor evrei 
din instituție. Înăbuşirea rebeliunii legionare, 
în ianuarie 1941, a fost pretextul pentru 
înlocuirea sa din funcție. În funcția de decan 
al Facultăţii de Litere şi Filosofie l-a secundat 
italienistul Alexandru Marcu, iar la Medicină 
Petre Tomescu. 


Juristul Alexandru Otetelişanu, 
rector al Universităţii din Bucureşti 
(1941) 


Fotoliul de rector va fi preluat de un alt 
profesor de drept şi tot de formație franceză, 
Alexandru Otetelişanu, pentru doar câteva 
luni (29 ianuarie - 1 iunie 1941). A urmat un 
nou mandat de durată, cel al fizicianului Horia 
Hulubei (8 iunie 1941 - 13 octombrie 1944). 
Născut în 189%, la laşi, noul rector 
împărtăşea cu cel anterior educaţia în marile 
şcoli pariziene. Colaborator al Fundațiilor 
Regale şi senator în timpul dictaturii regale, 
s-a dovedit un rector corect şi ataşat de 
valorile academice, în vremuri destul de 
grele. Mărturiile timpului converg în direcția 
ideii că Horia Hulubei a apărat pe cât posibil 
instituția pe care a condus-o, reuşind să nu 
se  compromită. Desigur, imensul său 
prestigiu ştiinţific international a contribuit 
din plin la această realizare. 

Fizicianul Horia Hulubei, 
rector al Universităţii din Bucureşti 
(1941-1944) 


La o atentă analiză, constatăm că, 
indiferent de regimul politic, rectorul 
Universităţii din Bucuresti a fost ales 
intotdeauna dintre personalitatile ce predau 
in institutie. Mai mult, cu o singura exceptie, 
acestea au înțeles să servească într-un mod cât 
mai corect domeniul academic în care activau. 

Perioada celui de-al Doilea război 
mondial, cu numeroasele ei probleme, a 
însemnat totuşi continuarea misiunii 
ştiinţifice a Universității din Bucureşti, fapt 


atestat de constituirea de noi direcții 
ştiinţifice, didactice şi de cercetare. 
Incepând cu 1939, învățământul 


pedagogic, arondat Facultăţii de Litere şi 
Filosofie, a fost reformat şi modernizat, 
începând să se spropie de aspectul actual. 
Studenţii puteau face practică în şcoli, iar 
cursuri speciale erau organizate pentru cadrele 
didactice din învățământul preuniversitar. 


Matematicianul Octav Onicescu 


În 1938, Nicolae I. Herescu a pus bazele 
Institutului de studii latine, iar din 1942 
Institutul de Istorie națională, condus de 
C.C. Giurescu, capătă formă legală. Din 
decembrie 1941 începea să funcționeze 
Institutul de Istoria artei, sub coducerea lui 
Gheorghe Oprescu, loan Andrieşescu şi I.D. 
Ştefănescu”. Astăzi, Institutul de Istoria artei 
funcționează in subordinea Academiei 
Române şi poartă numele unuia dintre 
fondatori - G. Oprescu. 

În 1941 se înființează Institutul de 
Statistică şi Actuariat - care era realizat 
printr-o cooperare între matematicieni şi 
sociologi şi care a fost condus de Octav 
Onicescu, iar în 1944 - Institutul de Cercetări 
Geografice, condus de Vintilă Mihailescu®. 
Legea învățământului superior din 1942 
trecea Şcoala de Arhivistică în subordinea 
academică a Universităţii din Bucureşti. 


54 Ovidiu Bozgan, Apogeul Universității din Bucuresti..., pp. 146-147, 151-154, 158, 161 şi 196. 
55 Universitatea din Bucureşti, ediţie îngrijită de Doina Banciu şi loan Pânzaru, Bucureşti, 2000, p. 7. 

În 1940, celebrul Institut Cantacuzino, 
specializat în seruri şi vaccinuri, astăzi desființat, 
funcționa în subordinea Facultății de Medicină 
umană şi producea 1 500 000 de doze. 

În 1938, Institutul  Electrotehnic 
universitar, Institutul de Chimie industrială 
şi Institutul de Chimie agricolă şi alimentară, 
care aparținuseră până atunci Facultăţii de 
Ştiinţe a Universităţii din Bucureşti au fost 
transferate Politehnicii din Bucureşti5. 

Deşi era dictatură şi era război, în această 
perioadă s-au creat opere fundamentale în 
toate domeniile de cunoaştere. De exemplu, 
George Călinescu a publicat celebra sa Istorie 
a literaturii române, iar C.C. Giurescu - Istoria 
românilor. La mai toate facultăţile, lista 
cadrelor didactice este echivalentă cu clasicii 
direcției respective de studiu. 

Anul 1944 a adus cu sine pierderi grele 
pentru Universitatea din Bucureşti. 
Bombardată în luna aprilie a acelui an, a fost 
evacuată în oraşe mai mici (de exemplu, la 
Tg. Jiu), şi şi-a încetat funcționarea, cursurile 
fiind suspendate. Astfel, anul universitar 
1943-1944 a fost încheiat abia în cursul 


anului următor. Distrugerile vor fi însă 
remediate mult mai târziu. 


Chimistul loan V. Nicolescu 


profesor al Universităţii din Bucureşti 
în 1937-1988 


Universitatea din Bucureşti în perioada 1944-1948 


Dificila reîntoarcere la normalitate 


Cel de-al Doilea Război Mondial şi 
consecințele sale politice, economice şi sociale 
au influenţat în mod direct şi vizibil dezvoltarea 
instituțională a Universității din Bucureşti. 
Deşi dificultățile economice, participarea României 
în campania militară din Est, climatul de 


insecuritate, o economie de război şi 
bombardamentele aviației americane şi 
britanice au afectat Universitatea din Bucureşti, 
această instituție a continuat să funcționeze. O 
parte a colecțiilor ştiinţifice şi a materialului 
Universităţii au fost evacuate la Târgu-Jiu şi 
la Alba-lulia, demers care a dus la limitarea 


56 Ovidiu Bozgan, Apogeul Universităţii din Bucuresti..., pp. 119, 164 şi 167. 

pierderilor materiale cauzate de război. paralel cu acuzaţiile de colaborare, s-au 
Imediat după 23 august 1944, Universitatea produs modificări vizibile în structura 


din Bucureşti a fost confruntată cu problema 
unor membri ai corpului său profesoral, 
inclusiv rectorul Horia Hulubei, acuzați de 
colaborationism cu regimurile anterioare, in 
special cu guvernele Antonescu, şi de 
activități împotriva Uniunii Sovietice. În 


conducerii Universităţii. Pe de altă parte, 
corpul profesoral, personalul administrativ 
şi studenții Universității din Bucureşti au 
făcut eforturi substanțiale pentru funcționarea 
normală a acestei instituții. 


„Palatul Universității” din Bucureşti 
în urma bombardamentelor 
din 15 aprilie 1944 

In ceea ce priveste cine a condus 
Universitatea din Bucuresti in primele luni 
dupa momentul 23 August, informatiile sunt 
lacunare şi nesigure. Apreciem că între 
23 august 1944 şi 14 octombrie 1944 funcționarea 
Universităţii din Bucureşti s-a realizat prin 
îndeplinirea de către serviciile administrative a 
sarcinilor curente, cât şi printr-o asumare de 
responsabilități a unor membri ai corpului 
profesoral care se remarcaseră anterior ca 
oponenți ai regimului Ion Antonescu. De 
asemenea, rectorul Horia  Hulubei a 
continuat să fie prezent la Universitate. 
Contextul politic, economic şi social era 
dificil: Convenţia de Armistitiu cu Naţiunile 
Unite s-a semnat de-abia în noaptea de 12 
spre 13 septembrie 1944, iar pe teritoriul 
României s-au desfăşurat lupte până in data 
de 25 octombrie 1944. În plus, în primele zile 
după 23 august 1944, Ministerul Culturii 
Naţionale şi al Cultelor (ulterior Ministerul 
Educaţiei Naţionale) a trecut prin faza de 
reinstalare a direcțiilor sale la Bucuresti, cât 
şi prin numirea unor noi şefi de 
departamente. La 23 august 1944, ministru al 
Culturii Naţionale şi al Cultelor a fost numit 
un militar de carieră, generalul Ion Boiteanu, 
care nu avea pregătire în domeniul 
învățământului şi care vedea aceasta 
demnitate ca una temporară. 

În jurnalul său, loan Hudiţă, profesor 
la Universitatea din Bucureşti şi important 
membru al Partidului Naţional Ţărănesc, ne 
dezvăluie frământările rectorului Horia 
Hulubei privind soarta sa, cât şi luptele de 
culise în vederea numirii unui nou rector, în 
care politicul a jucat un rol important”. 
Conform lui loan Hudita, în toamna anului 


1944 competitorii pentru postul de rector al 
Universităţii din Bucureşti au fost profesorii 
Daniel Danielopolu, Nicolae Gh. Lupu şi 
Simion Stoilow (Stoilov). 


Fiziologul, clinicianul şi farmacologul 
Daniel Danielopolu, 
rector al Universităţii din Bucureşti 
(1944) 


Numele noilor rectori şi decani de la 
instituțiile de învățământ superior din 
România au fost stabilite prin decretul regal 
nr. 1900 din 13 octombrie 1944, publicat o zi 
mai târziu în Monitorul Oficial, lista acestora 
fiind deschisă de Daniel Danielopolu (în 
acest decret Danielopol), noul rector al 
Universității din Bucureşti, urmat de decanii 
facultăților din cadrul acestei instituții: 
Vasile Ispir (Teologie), Gheorghe Fotino 
(Drept), Teofil Sauciuc-Săveanu (Filosofie şi 


57 loan Hudiţă, Jurnal politic (23 august 1944-3 noiembrie 1944), studiu introductiv, note şi indice de acad. Dan 
Berindei, Editura Paralela 45, Piteşti, 2006, pp. 59-60, 90, 97, 138, 216, 214, 305. 

Litere), Simion Stoilow (Stiinte), Gr. T. Popa 
(Medicina), Constantin Bordeianu (Farmacie) 
şi Alexandru Ciucă (Medicina Veterinară). O 
parte dintre aceste numiri erau de fapt 
reconfirmări în funcția de decan. Numirile 
rectorului şi decanilor s-au făcut în temeiul 
art. 138 al decretului-lege nr. 386 „relativ la 
organizarea învățământului superior” din 
23 mai 1942, care preciza că „timp de 3 ani 
de la promulgarea prezentei legi, rectorii, 
prorectorii şi prodecanii vor fi numiți de 
Ministerul Culturii Naţionale şi al Cultelor 
pe un termen care nu poate depăşi diferența 
între data numirii şi expirarea celor 3 ani 
îngăduiți de acest articol. În acest timp, ei 
pot fi revocati de ministru”5. În consecință, 
durata mandatului noii conduceri era până 
în data de 23 mai 1945. Noul rector, Daniel 
Danielopolu (1884-1955), un cunoscut şi apreciat 
fiziolog, clinician şi farmacolog român, 
membru de onoare al Academiei Române 
din 1938 (şi membru titular activ din 1948) 
era absolvent şi doctor în medicină al 
Facultății de Medicină a Universității din 
Bucureşti, iar din 1920 era profesor universitar 
la aceeaşi instituție. La mai puţin de o lună 
de la numirea sa ca rector, profesorul 
Danielopolu a devenit ministru al Sănătății 
şi Asistentei Sociale, demnitate exercitată 
atât în guvernul Sănătescu II (4 noiembrie - 
5 decembrie 1944), cât şi în guvernul 
Rădescu (6 decembrie 1944 - 5 martie 1945). 
Daniel Danielopolu a publicat peste 200 de 
studii de specialitate şi a fost membru a 
numeroase societăți de medicină din străinătate. 


Matematicianul Simion Stoilow, 
rector al Universității din Bucureşti 
(1944-1946) 


În data de 10 noiembrie 1944, prin 
decizia noului ministru al Educaţiei Naţionale, 
social-democratul Ştefan Voitec, publicată 
însă 18 zile mai târziu, matematicianul 
Simion Stoilow, în acel moment decanul 
Facultăţii de Ştiinţe, a fost delegat în funcția 
de rector „până la numirea titularului”. 
Matematicianul Simion Stoilow (1887-1961) a 
urmat studii universitare la Sorbona, unde 
de altfel şi-a susținut şi teza de doctorat în 
ştiinţe matematice, iar în 1923 a intrat în 
învățământul superior, initial la Cernăuţi, ca 
profesor de Teoria funcţiilor şi Algebră şi, 
mai târziu, la Institutul Politehnic din Bucureşti. 


5 „Monitorul Oficial”, partea I, nr. 118, 23 mai 1942, p. 4242. 


59 Ibidem, partea I, nr. 276, 28 noiembrie 1944, p. 7681. 

În 1941 a fost numit profesor la catedra de 
Teoria funcţiilor la Facultatea de Ştiinţe a 
Universităţii din Bucureşti. Simion Stoilow, 
o personalitate marcantă în domeniul 
matematicii a fost membru corespondent al 
Academiei Române, din 1945 membru 
titular, iar între 1954 şi 1961 a fost director al 
Institutului de Matematică al Academiei 
Române, care astăzi îi poartă numele. 

În aceeaşi zi de 10 noiembrie 1944, tot 
prin decizie ministerială, biologul Constantin 
Motaş (1891-1980) a fost numit - şi nu 
delegat - în funcția de prorector, până la data 
de 23 mai 1945, respectându-se astfel 
prevederile art. 138 din decretul-lege nr. 
386/1942. Jurnalul lui loan Hudiţă ne 
dezvăluie că Simion Stoilow era sigur că va 
fi ,numit” rector încă din data de 4 
noiembrie 1944%, ziua în care s-a constituit 
guvernul Sănătescu II, iar Ştefan Voitec a 
fost desemnat ministru al Educației 
Naționale. Locul lui Simion Stoilow din 
fruntea Facultății de Ştiinţe a fost luat de 
matematicianul Gheorghe Vrânceanu. La 
începutul lunii martie 1945, Constantin 
Motaş a fost numit director al Muzeului de 
Istorie Naturală, postul de prorector fiind 
ocupat de Eugen Angelescu, prodecan al 
Facultăţii de Ştiinţe. 

La Universitatea din Bucureşti au 
apărut şi alte poluri de putere, unul dintre 
acestea fiind Sindicatul corpului didactic 
universitar, care la 17 decembrie 1944 şi-a 
ales un comitet provizoriu, din care, alături 


de noul rector, regăsim pe C.I. Parhon, Petre 
Constantinescu-laşi, Gheorghe Nicolau, 
Grigore C. Moisil si pe Eduard Mezincescu. 

După schimbarea regimului politic din 
23 august 1944, Senatul Universităţii din 
Bucureşti s-a întrunit pentru prima dată la 
9 ianuarie 1945, pe lângă rector şi prorector 
participând decanii, iar în absența unora 
dintre ei prodecanii, şi delegaţii celor şapte 
facultăți. Anterior, guvernul ceruse 
facultăților să-şi aleagă noi reprezentanți în 
Senatul universitar sau să-i confirme pe cei 
aleşi. La aceasta primă şedinţă, la 
propunerea Facultăţii de Ştiinţe, membrii 
Senatului au votat acordarea diplomei de 
doctor honoris causa lui Irène Joliot-Curie şi 
lui Frederic Joliot-Curie „pentru mari servicii 
aduse ştiinţei, urmând ca ceremonia 
decernării acestor diplome să se facă ulterior 
în timpul oportun’®!. Soții Joliot-Curie erau 
laureați ai premiului Nobel pentru Chimie, 
în 1935, dar şi apropiați partidelor politice 
franceze de stânga. Irene Joliot-Curie a fost 
una din primele trei femei membre ale 
guvernului francez, în 1936, în timpul 
guvernării Frontului Popular, iar Frederic 
Jean Joliot-Curie, membru al Partidului 
Comunist Francez din 1942, a luptat în 
timpul războiului în rezistența franceză. 
Propunerea arăta dorința conducerii 
Universității din Bucureşti de a intra în 
normalitate, această instituție încercând 
astfel să-şi îndeplinească toate atribuțiile şi 
prerogativele sale. 


60 Ioan Hudita, Jurnal politic (4 noiembrie 1944-6 decembrie 1944), studiu introductiv, note si indice de acad. 
Dan Berindei, Editura Dominor, Bucureşti, 2007, p. 30. 
si ANB, Fondul Universitatea din Bucureşti - Rectorat, dosar nr. 35/1945, f. 2 v. 

La 9 iulie 1945 a avut loc confirmarea 
lui Simion Stoilow în funcţia de rector al 
Universității din Bucureşti, confirmarea unor 
decani (G. Fotino, V. Ispir, Gr. T. Popa, Al. 
Ciucă) şi numirea în fruntea Facultăţii de 
Filosofie şi Litere a lui Alexandru Rosetti, în 
locul istoricului de artă George Oprescu. 
Profesorul G. Oprescu preluase la sfârşitul 
anului 1944 responsabilitatile de decan de la 
Teofil Sauciuc-Săveanu. Potrivit decretului- 
lege nr. 1950 din 20 iunie 1945, prin care s-a 
modificat legea nr. 386/1942, conducerea 
instituțiilor de învățământ superior era 
numită de ministrul Educaţiei Naţionale pe 
un termen ce nu putea depăşi data de 1 
decembrie 1945, până atunci, putând fi 
revocati de ministru. Acest mandat s-a 
prelungit şi după 1 decembrie 1945. 


Lingvistul şi filologul Alexandru Rosetti, 
rector al Universităţii din Bucureşti 
(1946-1949) 


În martie 1946, în urma acceptului lui 
Simion Stoilow de a fi numit ministru 
plenipotențiar al României la Paris, noul rector 


al Universităţii devine Alexandru Rosetti, iar în 
locul său în data de 25 mai 1946 la Facultatea 
de Filosofie şi Litere a revenit George Oprescu, 
numit până la 1 octombrie 1946. 

Lingvistul şi filologul Alexandru 
Rossetti (1895-1990) era absolvent al Facultății 
de Filosofie şi Litere a Universităţii din 
Bucureşti, studii continuate la Sorbona, unde, 
în cadrul Ecole Pratique des Hautes Etudes, 
şi-a susținut teza de doctorat (1926). În 1928, 
Al. Rosetti a obţinut prin concurs postul de 
conferențiar la catedra de Limbă Română a 
Facultăţii de Filosofie şi Litere a Universităţii 
din Bucureşti, iar din 1932 şi până în 1965 a 
fost profesor la aceeaşi catedră. Înainte de a 
deveni rectorul Universităţii din Bucureşti a 
fost director al Editurii Cultura Naţională 
(1930-1935) şi al Editurii Fundațiilor Regale 
pentru Literatură şi Artă (1933-1945), patronând 
publicarea unor lucrări importante. Printre 
lucrările ale cărui autor a fost Alexandru 
Rosetti amintim Istoria limbii române, în şase 
volume (publicată între 1938-1966). Retinem 
faptul că D. Danielopolu, S. Stoilov şi Al. 


Rosetti erau semnatari ai Memoriului 
universitarilor din aprilie 1944 . 
In perioada imediat următoare 


momentului 23 August au fost dezbătute şi 
reglementate probleme esenţiale ca „reintegrarea 
personalului didactic” şi reprimirea studenților, 
care după 1940 nu au mai putut continua 
studiile în instituţiile de învățământ superior 
din cauza originii lor etnice sau a faptului că 
au fost eliminați din facultate pentru activități 
politice (în favoarea mişcărilor de stânga). 
Pentru aceia care se încadrau în cele două 
categorii menționate mai sus, reprimirea în 

instituțiile de învățământ superior s-a facut 
prin scutirea de frecvenţă, cu condiţia de a 
susține examenele restante. Persoanelor 
exmatriculate din învățământul superior în 
baza legislației antisemite şi care continuaseră 
studiile la „colegiile evreieşti” li se recunosteau 
anii de studiu de la aceste forme de 
învățământ particular organizate de comunitatea 
evreilor din România. De asemenea, în urma 
unor cereri individuale, în toamna anului 
1944 Ministerul Educaţiei Naţionale a 
aprobat înscrierea în ciclul universitar a mai 
multor tineri de origine evreiască, titulari ai 
diplomei de bacalaureat. Numeroase cereri 
de reintegrare şi de înscriere în anul I fără 
examen s-au realizat mai ales pentru 
facultățile de Medicină şi Farmacie®. 
Reintegrarea după 23 august 1944 în 
Universitatea din Bucureşti i-a avut în 
vedere şi pe acei membri ai corpului 
profesoral şi ai serviciilor administrative 
îndepărtați în baza legilor rasiale. Acest 
proces s-a realizat în conformitate cu legea 
nr. 641 din 19 decembrie 1944, privind 
abrogarea măsurilor legislative antievreieşti. 
Salariul cadrelor reintegrate urma să se facă 
începând cu 19 decembrie 1944, ziua 
publicării în Monitorul Oficial a legii nr. 
641/1944, totuşi deciziile de revenire în 
serviciu au fost publicate relativ târziu, în 
aprilie 1945. Menţionăm faptul că înainte de 
1938 numărul universitarilor de origine 
evreiască era scăzut, aceştia fiind reprezentați 
în special în „posturile auxiliare, aşa-zise de 


aşteptare, în principal de expertiză şi care 
solicitau un maxim profesionalism”, mai ales 
în cadrul facultăților de Medicină. 

În 1944, pe lângă pagube materiale, 
războiul a provocat la Universitatea din 
Bucureşti, decalarea examenelor şi amânarea 
deschiderii noului an şcolar. Astfel, ultima 
sesiune de examene pentru anul 1943/1944 
s-a desfăşurat în lunile octombrie si 
noiembrie 1944, decizie care nu a însemnat şi 
eliminarea dificultăților întâmpinate de studenți. 
Conform unei cereri adresate ministrului 
Educaţiei Naţionale, la 1 noiembrie 1944 nu 
exista „în Bucureşti nici un Cămin de 
studenţi şi nici o cantină la care studenții 
veniți din provincie să poată lua o masă pe 
un pret convenabil”. Funcționarea normală 
a Universităţii însemna şi organizarea celei 
de-a doua sesiuni de admitere în anul |. O 
primă sesiune de admitere a fost organizată 
în iulie 1944, a doua sesiune, programată în 
septembrie, a fost amânată pentru noiembrie 
1944. De exemplu, la examenul de admitere 
în anul universitar 1944/1945 la Facultatea 
de Medicină au existat inițial cifre destinate 
celor două sexe identice cu cele din anul 
universitar anterior: 600 de locuri, din care 
„180 fete şi 420 băieți”. La prima sesiune din 
iulie 1944 au fost scoase 400 de locuri, fiind 
ocupate toate. La sesiunea din noiembrie 1944, 
din cele 200 de locuri scoase la concurs la 
Facultatea de Medicină au rămas neocupate 48 de 
locuri, pentru care, în data de 16 decembrie 1944, 
s-a organizat o nouă sesiune de admitere. 


62 Arhivele Nationale Istorice Centrale (mai departe ANIC), Fondul Minsterul Culturii Nationale şi al 
Cultelor (mai departe MCNO), dosar nr. 1556/1944, passim. 

63 Lucian Nastasă (editor), Antisemitismul universitar în România (1919-1939): mărturii documentare, Editura 
Institutului pentru Studierea Problemelor Minorităţilor Naţionale, Kriterion, Cluj-Napoca, 2011, p. 46. 


64 ANIC, MCNC, dosar nr. 1556/1944, f. 83 r. 

Candidatilor admisi in aceste sesiuni li s-au 
adăugat şi candidaţii de origine evreiască 
admişi fără examen. În final, numărul 
studenților înscrişi în anul I la Facultatea de 
Medicină a fost de 664 de persoane, cifră 
uşor superioară celei din anul universitar 
anterior (616 studenți). 

Reluarea cursurilor Universităţii din 
Bucureşti a fost amânată până în ianuarie 
1945. Întârzierea deschiderii noului an 
universitar a fost interpretată de către 
Partidul Comunist din România (P.C.R.), ca 
o măsură a conducerii Universităţii de a 
împiedica studenţii să participe la procesul 
de democratizare a ţării, fără ca această 
apreciere să aibă acoperire în realitate. În 
data de 11 decembrie 1944, Ministerul 
Sănătăţii şi Ocrotirii Sociale (Direcția Igienei şi 
Medicinei Preventive) a adresat Ministerului 


Festivitatea de inaugurare a noului an universitar 
în Scânteia 


la Universitatea din Bucureşti, reflectată 
din 15 ianuarie 1945 


65 Ibidem, f. 164. 


Educaţiei Nationale o cerere de amânare a 
deschiderii cursurilor universitare din 
Bucureşti până la 15 martie 1945 din cauza 
„pericolului epidemiilor în general şi a 
tifosului exantematic în special”, „din ce în 
ce mai mare şi în Capitală”, cât şi a 
dificultăților „cu care se pot procura 
combustibilul, alimentele ...“%. Totuşi, 
dincolo de aceste probleme, începerea anului 
universitar era necesară nu doar pentru ca 
recuperarea materiei să se realizeze în timp 
util, ci şi ca o dovadă că viața revenea la 
normal. La sfârşitul lunii decembrie 1944, 
ministrului Educaţiei Naţionale i-a fost 
adresat un memoriu semnat de mai multi 
studenți cu orientare de stânga prin care se 
cerea deschiderea cursurilor Universităţii 
din Bucureşti. 


DESCHIDEREA 
UNIVERSITA TH 
DIN BUCUREȘTI 


rh, Lam erasi tame iai 
git loe te Facultatea de Drept 
deschideri 


Ridesce primal + 


La mhemnitace au partioget ear 
penerai 
mistru 

Festivitatea de deschidere a cursurilor 
Universităţii din Bucureşti a avut loc, în aula 
Facultăţii de Drept, în ziua de 15 ianuarie 
1945. Alături de conducerea instituției, la 
acest eveniment au participat regele Mihai, 
prim-ministrul, generalul Nicolae Rădescu, 
ministrul Educaţiei Naţionale, Ştefan Voitec, 
ministrul Justiţiei, Lucrețiu Patrascanu, cât şi 
alți oameni politici şi personalități ale 
culturii române. În discursul său, rectorul 


Simion Stoilow se demarca de trecut, 
subliniind că se deschidea o nouă eră. Lecţia 
de deschidere, intitulată Substratul biologic al 
progresului, a fost ţinută de profesorul 
Grigore T. Popa, inițiator şi semnatar al 
Memoriului universitarilor din aprilie 1944, 
personalitate a lumii medicale româneşti, cu 
vederi de stânga, apropiată Partidului 
Naţional Ţărănesc. 


Medicul Grigore T. Popa, profesor 
la Facultatea de Medicină din Bucureşti 


A existat o presiune puternică exercitată 
de unii dintre studenți şi chiar de Minister 
pentru desființarea taxelor de frecvenţă, de 
examene şi de diplomă, însă, în strânsă 
legătură cu inflația, acestea au crescut. Taxa de 
frecvenţă varia în funcție de Facultatea aleasă. 
De exemplu, în ianuarie 1946 taxa de frecvență 
era de 100.000 de lei la facultățile de Teologie, 
Drept, Filosofie şi Litere, secțiile Matematici şi 
Geografie din cadrul Facultăţii de Ştiinţe si 


160.000 de lei pentru celelalte facultăți şi secții 
ale Facultății de Ştiinţe. De asemenea, 
remarcăm existența unor reguli precise 
privind împărțirea sumelor strânse din taxele 
de frecvenţă, între Rectorat şi facultăți sau între 
diversele fonduri ale Universităţii, procentaje 
care au cunoscut modificări într-un interval 
scurt de timp. În aprilie 1945 raportul de 
distribuire a sumelor colectate din diferitele 
taxe percepute studenților era următorul: 40% 

pentru Rectorat şi 60% pentru unele facultăți 
(la Teologie, la Filosofie şi Litere, la Drept) 
sau 35% pentru Rectorat şi 65% în cazul 
facultăților de Ştiinţe, Medicină, Medicină 
Veterinară şi Farmacie. Suma strânsă din 
taxele de examen şi de diplomă era atribuită 
în proporție de 50% fondului universitar şi 
50% fondului de îndrumări ştiinţifice. 

La majoritatea facultăților din cadrul 
Universităţii din Bucureşti, în anul 
universitar 1944/1945 numărul studenților 
din anul I a cunoscut o evoluție față de anul 
universitar anterior. Cele mai mari creşteri 
s-au înregistrat la Facultatea de Ştiinţe, de la 
369 la 1.991 de studenți, şi la Facultatea de 
Drept, de la 1.561 la 3.293 de studenţi. De 
altfel, Facultatea de Drept a continuat să aibă 
cei mai mulți studenți. În schimb, la 
Facultatea de Farmacie numărul studenților 
în anul I a scăzut de la 559 în anul 
universitar 1943/1944 la 344 în anul 
universitar 1944/1945. Din datele pe care le 
avem la dispoziție, apreciem că în 
comparaţie cu anul universitar 1943/1944, în 
următorii trei ani universitari numărul total 
al studenților Universităţii din Bucureşti a 
crescut substanțial. Astfel, dacă în anul 
universitar 1943/1944 au fost înscrişi 13.879 
studenți, în anul universitar 1944/1945 
numărul lor a crescut cu 31%, la 18.250 
studenți. Maximul acestei perioade s-a 
înregistrat în anul universitar 1946/1947, 
cînd la Universitatea din Bucureşti au fost 
înscrişi (inclusiv doctoranzi) în jur de 21.000 
de studenţi (18.935 studenţi fără Facultatea 
de Filosofie şi Litere pentru care nu avem 
date). În schimb, în anul universitar 


1947/1948, numărul total al studenților 
Universității din Bucureşti a intrat pe o pantă 
descendentă, scăzând la 17.740 persoane. 

În ceea ce priveşte distribuţia pe sexe, 
între facultățile Universităţii din Bucureşti 
existau diferențe substanțiale. La Facultatea 
de Filosofie şi Litere, în anul universitar 
1944/1945 erau 1.068 de studente şi 595 de 
studenți. În schimb, la Facultatea de Teologie 
distribuția pe sexe era următoarea: 602 
bărbaţi şi zece femei în anul universitar 
1944/1945 (nicio studentă în anul IV), 882 de 
bărbaţi şi 20 de femei în anul universitar 
1945/1946, 823 de bărbaţi şi 39 de femei în 
anul universitar 1946/1947. O situație 
interesantă se observă la facultățile de 
Medicină, Medicină Veterinară şi Farmacie. 
Astfel, Facultatea de Farmacie atrăgea un 
procent mai mare de femei fata de facultățile 
de Medicină şi Medicină Veterinară. Prin 
comparaţie, în anul universitar 1944/1945 la 
Facultatea de Medicină Veterinară figurau 
540 de studenți şi 28 de studente (o singură 
studentă în anul IV). În anii următori acest 
raport nu a cunoscut schimbări mari: 542 de 
studenți şi 32 de studente în anul universitar 
1945/1946 şi 570 de studenți şi 41 de 
studente în anul universitar 1946/1947. 
La Facultatea de Medicină proporţia 
studentelor a variat între 29% în anul 
universitar 1944/1945 şi aproape 34% în 
anul universitar 1947/1948.  Remarcăm 
faptul că o prezență semnificativă feminină 
se înregistra la Facultatea de Farmacie: 66% 
în 1944/1945, 68% 1945/1946, 70% in 
1946/1947, 72% in 1947/1948. 

În anul universitar 1944/1945, la 
Facultatea de Farmacie - singura facultate 
pentru care avem date privind naționalitatea - 
studenții „israeliți”, în număr de 119 persoane, 
erau după români (1.325) a doua comunitate 
etnică, urmați la mare depărtare de polonezi 
(15), greci (6), armeni (3), un turc şi şapte 
studenți cu naționalitate neprecizată. Aproape 
jumătate din studenţii evrei (59 de persoane) 
erau înscrişi în anul I. Din totalul de 1.476 de 
studenți ai Facultăţii de Farmacie în anul 
universitar 1944/1945, 502 erau bărbați şi 
974 erau femei, în cazul studenţilor evrei 
acest raport fiind invers: 70 de bărbați şi 49 
de femei. Ulterior, şi în cazul comunității 
evreieşti din Facultatea de Farmacie, numărul 
studentelor l-a depăşit pe cel al studenților. 

Comparativ cu anul universitar 
anterior, în anul universitar 1944/1945 
numărul studenţilor a crescut, chiar dacă 
multe din sălile de curs şi din laboratoarele 
Universităţii nu au fost operaţionale, iar 
numărul de locuri disponibil în cămine a fost 
mai mic. La această creştere a contribuit şi 
mărirea cuantumului burselor şi introducerea 
de taxe progresive. Totuşi, doar un procent 
redus de studenți beneficiau de astfel de burse. 
Pentru perioada 1 noiembrie 1945 - 31 martie 1946 
Ministerul Educației Nationale a alocat 
Universităţii din Bucureşti un număr de 600 
de burse (în cuantum de 30.000 de lei), fiind 
prevăzută şi o „proporţie de repartizare”: 
120 de „bursieri în bani” la Teologie, 90 la 
Drept, 90 la Filosofie şi Litere, 90 la Ştiinţe, 
90 la Medicină, 60 la Medicină Veterinară şi 
60 de bursieri la Farmacie. Observăm că cei 


mai multi bursieri erau la Teologie, care, 
după Facultatea de Medicină Veterinară, 
avea cel mai mic număr de studenți înscrişi 
dintre toate facultățile. 

La cazarea în căminele Universității s-a 
acordat prioritate studenților facultăților de 
Medicină şi Medicină Veterinară. Nu numai 
bombardamentele au afectat numărul de 
locuri din căminele Universității, ci şi 
ocuparea unora dintre acestea de către 
soldați sovietici, cum a fost cazul căminului 
studențesc din strada Matei Voievod. De 
asemenea, în unele clădiri aparținând 
Universităţii au fost organizate spitale. Dacă 
în 1945 existau doar 500 de locuri disponibile 
în cămine pentru studenţii Universității din 
Bucureşti, doi ani mai târziu numărul acestora 
s-a dublat, ajungându-se la 1.000 de locuri®. 
Ziarul Scânteia din 11 decembrie 1946, ne 
oferă o situație mai detaliată privind cazarea 
studenților în căminele universitare din 
Bucuresti®”. Astfel, capacitatea căminelor 
Universității din Bucureşti era de 980 de 
locuri pentru studenți şi respectiv 180 de 
locuri pentru studente, însă în acel moment 
nu puteau fi cazaţi decât 525 de persoane, 
deoarece la căminul „Matei Voievod” 
lipseau 400 de paturi, iar căminele „Casa 
studențească” şi „Venus” nu puteau primi 
studenți din cauza lipsei de mobilier. 
Conform ziarului Scânteia din 11 decembrie 
1946, necesarul locurilor în cămine pentru 
Universitatea din Bucureşti era de 1.500 de 
locuri. Aceeaşi sursă ne indică un număr de 
582 de studenți care mâncau în mod gratuit 
în cantinele Universității din Bucureşti. 


6 Ovidiu Bozgan, Universitatea din Bucuresti: 1864-1990, Editura Universităţii din Bucureşti, 1990, p. 64. 
67 „Scânteia”, an III, nr. 370, 11 decembrie 1946, pp. 1, 3. 

Problema cazării studenţilor în Bucureşti, 
prezentată în Scânteia 
din 11 decembrie 1946 


Problema locativă era una dificilă nu 
numai pentru studenți, ci şi pentru membrii 
corpului profesoral. În mai multe rânduri, 
Senatul şi-a dat acordul ca unii profesori să 
locuiască în clădirile şi laboratoarele 
Universităţii, chiar dacă au existat şi unele 
proteste venite din partea unor universitari 
nemulțumiți că acest ajutor se realiza în 
dauna acoperirii necesarului de spațiu 
pentru procesul de învățământ şi pentru 
cercetare. Dreptul de a locui în imobilele 
Universităţii, acordat şi în perioada 
anterioară, l-au primit şi unii angajaţi 
administrativi, în schimbul unei chirii sau al 
prestării unor activități, altele decât cele 
prevăzute în obligațiile lor de serviciu. 

Imediat după 23 august 1944 remarcăm 
preocuparea Senatului Universității de a 


şterge sau cel putin de a limita pagubele 
războiului. La 12 septembrie 1944 s-a hotărât 
folosirea taxelor universitare pentru remedierea 
pagubelor pricinuite de război. A fost luată 
decizia reconstruirii celui mai vechi corp de 
clădire al „Palatului Universității din 
Bucureşti”, distrus de bombardamentele 
aviației americane şi britanice din aprilie 
1944, în acest scop fiind în primă fază 
consultat arhitectul lon Berindei. De 
asemenea, Universitatea din Bucureşti a 
cerut guvernului autorizarea organizării 
unei subscriptii publice în vederea strângerii 
de fonduri necesare reconstrucției şi 
amenajării laboratoarelor şi institutelor sale, 
distruse sau avariate de bombardamentele 
aeriene în cursul anului 1944. 

Conducerea Universităţii din Bucureşti 
şi corpul profesoral au încercat chiar şi 
atunci când războiul nu se încheiase, ca pe 
lângă activitățile didactice şi de cercetare să 
îndeplinească şi alte activități specifice 
acestei instituții esențiale. Pe lângă 
perceperea de taxe pentru examene, taxe de 
diplomă etc. existau numeroşi studenți 
ajutați din fondurile Universității. Ajutoare 
se acordau şi membrilor comunității 
academice. În şedinţa din 9 ianuarie 1945, la 
propunerea profesorului Alexandru Tzigara- 
Samurcaş, Senatul Universității a hotărât 
acordarea a 100.000 de lei din fondurile 
Universității din Bucureşti, Liviei Dymsza 
Maiorescu, fiica lui Titu Maiorescu, aflată la 
Câmpulung şi confruntată cu dificultăți 
financiare. Un ajutor lunar în valoare de 
25.000 de lei a fost aprobat de Senat în 
şedinţa din 20 februarie 1945 şi profesorului 
W. Sarnowiec, refugiat polonez care îşi 
desfăşura activitatea de mai multă vreme în 
laboratoarele Facultăţii de Medicină Veterinară. 
O subvenție financiară a primit din partea 
Senatului şi Teofil Sauciuc-Săveanu, decanul 
Facultăţii de Filosofie şi Litere, victima unor 
hoți care îi spărseseră locuința. Şedinţa Senatului 
universitar din 27 februarie 1945 a fost deschisă 
prin ținerea unui moment de reculegere în 


Politizarea mediului universitar 


Imediat după 23 august 1944, în spațiul 
public românesc au existat numeroase dezbateri 
privind situația acelora care au avut funcții 
de decizie importante în instituțiile statului în 
perioada 1938-1944. Cadrul legal al epurării 
a fost construit prin mai multe legi şi acte 


memoria profesorului Constantin Stoicescu, 
decedat cu câteva zile înainte, fost rector al 
Universității, dar şi ministru al Justiţiei între 
1941 şi 1942. Mai mult, numele lui C. 
Stoicescu a fost inclus pe lista de propuneri a 
Universităţii, redactată la cererea Primăriei 
Bucureşti, în vederea redenumirii unor străzi. 
Spre Universitatea din Bucureşti se 
îndreaptă în continuare donații ale unor 
persoane legate mai mult sau mai putin de 
această instituție. Rectorul C. Stoicescu a 
lăsat moştenire Facultății de Drept o parte 
din averea sa, astăzi din fondul Constantin 
Stoicescu acordandu-se burse de ajutor 
studenților merituoşi şi lipsiți de mijloace 
materiale de la Facultatea de Drept. În 
aprilie 1945, Senatul Universităţii a luat act şi 
a acceptat în unanimitate donația de 140 de 
hectare a familiei Miclescu din Brăila. La 
începutul anului 1945, la sugestia profesorului 
Dimitrie Gusti, a fost luată inițiativa de a 
înființa Asociaţia Prietenii Universităţii din 
Bucureşti, „alcătuită din foştii elevi ai 
Universităţii, cari au relații cu diferite 
Institutiuni economice şi financiare şi care ar 
putea strânge fonduri necesare pentru 
[(re)constructia] localului Universităţii din 
Bucuresti, pe zona Cetăţii Universitare”®. 


normative, declanşarea acestui proces constituind 
şi aplicarea unor dispoziţii ale Convenţiei de 
Armistitiu din 12/13 septembrie 1944 (art. 14-15). 
Prima lege care a reglementat procesul de 
epurare a funcționarilor oricărui serviciu 
public sau ai instituţiilor ale căror buget era 
supus aprobării autorităților de stat a fost 


68 ANB, Fondul Universitatea din Bucuresti - Rectorat, dosar nr. 35/1945, f. 28 v. 

legea nr. 486 din 8 octombrie 1944, modificată 
prin legea nr. 594 din 24 noiembrie 1944, 
privind „cadrul disponibil”, ultima accelerând 
şi amplificând procesul de epurare. În legea 
din 24 noiembrie 1944 se introducea principiul 
aplicării epurării şi „faptelor comise în viitor”. 
Legile de epurare vizau funcționarii publici, 
inclusiv membrii corpului profesoral, care se 
puseseră în slujba „hitlerismului” si a 
„fascismului”, slujind astfel „interese străine 
de acelea ale națiunii române”, cei care 
militaseră „sub orice formă în vreo organizație 
politică sau paramilitară legionară, fascistă sau 
hitleristă sau au pregătit calea instaurării 
dictaturilor de tip fascist” în România sau 
aceia care „au militat propagând idei contra 
principiilor democratice, ori, influențați de 
asemenea concepții în exercițiul functiunii lor, 
au săvârşit presiuni, acte de teroare, schingiuri 
şi omoruri“. O nouă modificare a cadrului 
epurării a avut loc prin legea nr. 217 din 30 
martie 1945 „pentru purificarea administrației 
publice”. Epurarea a însemnat nu numai 
scoaterea din funcție, ci şi suspendarea pensiei 
pentru aceia care făceau obiectul acestor legi. 
Asemenea altor instituții de învățământ 
superior, la Universitatea din Bucureşti a 
funcționat din toamna anului 1944 o Comisiune 
de Revizuire, prezidată de rectorul Simion 
Stoilow şi care mai includea pe profesorul 
Alexandru Rosetti, decanul Facultăţii de 
Litere şi Filosofie şi pe profesorul P.P. 
Stănescu de la Facultatea de Farmacie. În 
data de 12 mai 1945, prin decizia ministerială 
nr. 112.948 a fost înființată Comisia informativă 
pentru purificarea personalului didactic şi 
administrativ al Universităţii din Bucureşti şi a 


instituţiilor în subordinea acesteia, cu aceeaşi 
componenţă, condusă în continuare de 
profesorul S. Stoilow. Subiectii epurării 
aveau dreptul de a se apăra în fața acestei 
comisii, verbal sau prin memorii. 


Italienistul 
Alexandru Marcu 


Procesul de 
profesoral din Universitatea din Bucuresti 
s-a produs rapid, vizand in special pe aceia 


epurare a corpului 


care deținuseră funcții ministeriale în 
perioada 1938-1944 şi pe membrii de frunte 
ai mişcării legionare. O listă cu 11 profesori 
de la Universitatea din Bucuresti epurati in 
temeiul legii nr. 594/1944 a fost publicata in 
Monitorul Oficial din 26 ianuarie 1945, acestia 
încetând a mai face parte din „corpul 
didactic universitar” chiar din acea zi. Cele 
11 personalități ale lumii academice epurate 
erau: Mihai Antonescu, Gheorghe Alexianu, 
Ovidiu Vlădescu, Radu Meitani de la 
Facultatea de Drept; Petre Tomescu, Virgil 
Nitzulescu de la Facultatea de Medicină; P.P. 
Panaitescu, lon Petrovici, Alexandru Marcu, 
Nicolae Herescu de la Facultatea de Filosofie 


69 Ion Zainea, Politică şi administrație in România (6 martie 1945-1 martie 1946): Epurarea, Editura Universităţii 


din Oradea, Oradea, 2004, pp. 21-22. 

si Litere si Nichifor Crainic de la Facultatea 
de Teologie. Unii dintre acestia erau deja 
arestati (Mihai Antonescu, George Alexianu, 
Ion Petrovici etc.). O a doua lista, publicată o 
zi mai târziu, a exclus de la Universitatea din 
Bucureşti încă şase „membri ai corpului 
didactic ajutător”, asistenți universitari, 
printre care amintim pe Radu Gyr, Nicolae 
Roşu şi pe Şerban Milcoveanu. Unii dintre 
universitarii epurati, ca de exemplu Ion 
Petrovici şi Petre Tomescu, au făcut recurs la 
Înalta Curte de Justiţie, însă fără succes. 


Ion Petrovici, 
primul doctor în filosofie 
al unei universități 
din România 
(la Bucureşti, în 1905), 
profesor la universităţile 
din laşi şi Bucureşti 


Pe lângă procesul de epurare, Universitatea 
din Bucureşti a fost confruntată şi cu 
nemulțumiri din interior, venite din partea 
unor membri ai corpului profesoral care 
considerau că printre colegii lor existau 
persoane numite sau promovate ilegal în 


70 Ibidem, pp. 57-58. 


perioada 1938-1944. În malaxorul epurării au 
intrat mai ales după 1947 toți aceia care se 
opuneau noii puteri şi o mare parte dintre 
aceia care înainte de 1944 detinusera înalte 
demnități publice sau care fuseseră membri 
marcanți ai unor formațiuni politice (P.N.T., 
P.N.L, mişcarea legionară etc.) altele decât 
P.C.R şi cele apropiate acestuia. 

Foarte repede după investirea sa, 
guvernul Petru Groza a atacat moştenirea 
culturală a României. În martie 1945, în baza 
prevederilor art. 16 al Convenţiei de 
Armistitiu, o comisie de pe lângă Ministerul 
Propagandei (condus de Petre Constantinescu- 
laşi) a stabilit mai multe liste cu publicațiile 
periodice şi neperiodice apărute în perioada 
1 ianuarie 1917 - 23 august 1944 „cuprinzând 
idei legionare, fasciste, hitleriste, şoviniste, 
rasiste sau pasaje dăunătoare bunelor relaţii 
ale României cu Naţiunile Unite”7, in special 
împotriva U.R.S.S. şi privind Basarabia. Printre 
titlurile interzise sau epurate parţial se aflau 
şi lucrări ale unor membri ai corpului 
profesoral al Universităţii din Bucureşti, ca 
de exemplu Cunoaştere şi acțiune în serviciul 
națiunii (Dimitrie Gusti) sau Sfaturi pe 
întunerec. Conferințe la Radio (Nicolae Iorga). 
Pe de altă parte, Universitatea din Bucureşti a 
fost preocupată în continuare de îmbogățirea 
fondului de carte şi de periodice, prin donaţie 
sau prin cumpărare. De exemplu, în aprilie 1946 
Senatul a aprobat cumpărarea bibliotecii 
profesorului Teodor Mironescu, evaluată la 
5 milioane de lei, pentru Facultatea de 
Medicină şi plătită din fondul acesteia. 

DIMITRIE GUSTI 
Filet 927 
CUNOAȘTERE 
ȘI ACTIUNE 


IN SERVICIUL NAȚIUNII 


VOLUMUL I 


I— CARTEA ECHIPELOR-—! 
FUNDATIA CULTURALĂ REGALĂ „PRINCIPELE CAROL 


Coperta I a primului volum al lucrării 
Cunoastere şi acțiune în serviciul națiunii (1940-1941) 


Epurarea, arestarea unor personalități 
ale lumii academice din România sau 
defăimarea publică în presă aveau şi scopul 
de a împiedica cristalizarea unei mişcări 
anticomuniste şi, de ce nu, insuflarea fricii. 
De multe ori, autorii unor articole 
denigratoare la adresa unor membri ai 
spaţiului academic erau studenţi sau tineri 
universitari. O asemenea rubrică care reunea 
aceste articole a fost publicată în România 
Liberă, purtând titlul sugestiv de Figuri de 
Trădători. O parte a presei de stânga 


(Scânteia, România Liberă, Scânteia Tineretului) 
şi-a exprimat constant nemulțumirea fata de 
rezultatele limitate ale procesului de epurare 
de la Universitatea din Bucureşti, exercitând 
o presiune şi mai mare asupra conducerii 
Universităţii şi guvernului. Prin această 
campanie de presă se urmărea coalizarea 
studenților împotriva acelora care ocupaseră 
funcții politice sau guvernamentale in 
regimurile anterioare sau pe care le 
sprijiniseră deschis. 

Rubrica Figuri de Trădători din România Liberă, 
articol publicat în numărul din 23 septembrie 1944 

În pofida acestor presiuni, în cadrul 
comunității academice de la Universitatea 
din Bucureşti s-au ridicat şi voci curajoase 
care s-au opus imixtiunii politicului. În şedinţa 
Senatului Universităţii din 18 iunie 1946, 
prorectorul Eugen Angelescu a evidențiat 
faptul că „în ultima vreme s-au făcut arestări 
de profesori universitari şi studenţi”, din 
această cauză intenționa să ceară convocarea 
Marelui Colegiu Universitar, care să 
intervină pe lângă guvern pentru încetarea 
acestor situații. Rectorul Alexandru Rosetti 
nu a fost de acord cu această inițiativă, însă 
intervenţia categorică a profesorului Grigore 
T. Popa a făcut ca Senatul să ceară o 
audiență pe lângă ministrul Afacerilor 
Interne. Decanul Facultății de Medicină, 
Grigore T. Popa, amintea că: „s-au arestat 
unii profesori care au stat 2-3 zile în celulă şi 
au revenit iarăşi la catedră, ceea ce înseamnă 
că prestigiul profesorului în astfel de situație 
este diminuat”, subliniind într-un mod explicit 
faptul că nu era garantată libertatea individuală 
şi „planează asupra fiecăruia o primejdie””!. 

Dacă în perioada interbelică puţini 
membri ai corpului profesoral şi studenți 
erau cunoscuți pentru vederi comuniste sau 
socialiste, foarte rapid după 23 august 1944, 
P.C.R., Partidul Social-Democrat (P.S.D.) şi alte 
formațiuni politice apropiate lor au câştigat noi 
aderenti. Constituirea la 12 octombrie 1944 a 
Frontului National Democrat (F.N.D.) format 
din P.C.R., P.S.D., Uniunea Patriotilor, 
Frontul Plugarilor etc. a crescut forța 
comuniştilor români. Numeroşi intelectuali 
au intrat într-o primă etapă în formațiuni 


politice apropiate P.C.R., ca de exemplu Uniunea 
Patriotilor, transformată în ianuarie 1946 în 
Partidul Naţional Popular. Politizarea Universității 
din Bucureşti este o trăsătură esenţială a 
acestei perioade. De altfel, numirea lui 
Simion Stoilow în funcția de rector s-a 
realizat cu sprijinul F.N.D. De asemenea, din 
partea multor universitari se observă o atenție 
specială acordată culturii ruse/sovietice. 
Personalități cunoscute ale Universității din 
Bucureşti au devenit membri ai Asociaţiei 
române pentru strângerea legăturilor cu 
Uniunea Sovietică (A.R.L.U.S.), un instrument 
al sovietizării în mediul cultural românesc. 
Mai mult, prima consfătuire a A.R.L.U.S. a 
avut loc în ziua de 12 noiembrie 1944, la 
Facultatea de Ştiinţe a Universității din 
Bucureşti, această organizație fiind fondată 
oficial două zile mai târziu şi având în 
conducere mai multi reprezentanți ai 
Universităţii din Bucuresti (C.I. Parhon - 
presedinte, iar Simion Stoilow, Dimitrie 
Gusti şi Daniel Danielopolu - vicepreşedinţi). 

Foarte rapid, în paralel cu schimbările 
care se produc în spațiul politic, la Universitatea 
din Bucureşti s-au amplificat contactele şi 
legăturile cu Uniunea Sovietică. În şedinţa 
Senatului din 5 iunie 1945 s-a hotărât 
participarea unui delegat al Universităţii la 
serbările de aniversare a 220 de ani de la 
înființarea Academiei de Ştiinţe ruse 
(sovietice). Pentru a reprezenta Universitatea 
a fost ales Grigore T. Popa, însă legația 
sovietică din Bucureşti nu i-a acordat viza, 
astfel că în U.R.S.S. s-a deplasat doar rectorul 
Stoilow, care avea la rândul lui o invitaţie. 


71 ANB, Fondul Universitatea din Bucureşti - Rectorat, dosar nr. 36/1946, f. 28 v., 29 r. 

În aceeaşi şedinţă din 5 iunie 1945 s-a hotărât 
decernarea titlului de doctor honoris causa 
profesorului dr. Vasili Vasielevici Parin de la 
Institutul de Medicină din Moscova. 
Începând cu anul 1945 au fost înființate 
forme paralele de învățământ, create din 


rațiuni politice, care aveau în titulatura lor 
cuvântul universitate, însă fără să fie echivalente: 
Universitatea liberă democratică condusă de 
Simion Stoilow şi Universitatea muncitorească 
din Bucureşti, condusă de Barbu Lăzăreanu 
(care pregătea cadre de partid). 


Lucrețiu Pătrăşcanu, om politic, 
profesor la Facultatea de Drept 


Creşterea gradului de adeziune politică 
a corpului profesoral nu s-a realizat doar 
prin cooptarea în rândul P.C.R. şi al partidelor 
apropiate acestuia a unor profesori de la 
Universitatea din Bucureşti, ci şi prin 
,reintegrarea” şi transferul din alte centre 
universitare al unor membri sau simpatizanți ai 
acestor formațiuni politice. Cel mai cunoscut 
caz este cel al „reintegrării” în noiembrie 1944 
la Universitatea din Bucureşti a profesorului 
Petre Constantinescu-laşi, îndepărtat în 1937 
de la catedra de Istoria Artei Creştine de la 


Arheologul Ion Nestor, numit în 1946 


profesor la catedra de Arheologie şi Preistorie 


a Facultăţii de Filosofie şi Litere 


Facultatea de Teologie din Chişinău. În 
mai 1946, Lucrețiu Pătrăşcanu, în acel moment 
ministru al Justiţiei, a fost numit profesor la 
catedra vacantă de Economie teoretică de la 
Facultatea de Drept, în condiţiile în care 
acesta nu avea experiență în învățământ. 
Universitatea din Bucureşti a atras între 1945 
şi 1948 profesori şi de la alte instituții de 
învățământ din tara: George Călinescu, Andrei 
Oțetea, Iorgu Iordan sau Constantin Balmus, 
toți patru transferați de la Universitatea din 
laşi, şi exemplele nu se opresc aici. 

Aceste personalități culturale, cât şi altele 
transferate la Universitatea din Bucureşti 
în această perioadă îşi arătaseră după 
23 august 1944 ataşamentul şi simpatia față 
de guvernul Groza şi față de partidele politice 
care compuneau coaliția guvernamentală. 
Calitatea de membru a unuia din partidele 
care alcătuiau F.N.D., în special P.C.R. 
Frontul Plugarilor sau Uniunea Patriotilor 
(din 1946 Partidul Naţional Popular), devin 
argumente importante pentru o carieră 
universitară ascendentă. 

Mai mult, o parte a membrilor corpului 
profesoral al Universităţii din Bucureşti s-a 
implicat în activități politice, unii dintre ei 
fiind numiţi în guvern: Petre Constantinescu- 
laşi, ministru al Propagandei / Informaţiei, 
Gheorghe  Vlădescu-Răcoasa, ministru al 
„Naţionalităţilor minoritare”, ulterior 
subsecretar de stat pentru Minorităţi (ambii 
din partea Uniunii Patriotilor) etc. De 
asemenea, profesori ai Universității din 
Bucureşti au fost numiți în perioada 
cercetată în fruntea unor reprezentanțe 
diplomatice ale României în străinătate: 
Simion Stoilow (la Paris), Grigore Moisil (la 
Ankara), Tudor Vianu (la Belgrad) sau lorgu 
lordan la Moscova (între 1945 şi 1947). 
Profesorul Iorgu Iordan a fost transferat in 
octombrie 1946 de la Universitatea din laşi la 
cea din Bucureşti, având timp de un an 
concediu din oficiu. 

Cel putin la nivel formal, guvernul 
Groza s-a arătat deschis în rezolvarea 
diverselor probleme cu care se confruntau 
Universitatea, corpul său profesoral, ceilalți 
angajaţi şi studenţii. Această bunăvoință era 


Eseistul, istoricul şi criticul 
literar Tudor Vianu 


calculată şi interesată. În iarna anului 
1945-1946 ministrul Gheorghe Gheorghiu- 
Dej promitea să sprijine aprovizionarea cu 
alimente a angajaţilor Universității prin înființarea 
de cooperative pe facultăți sau la Rectorat, iar 
de la Ministerul Afacerilor Interne, condus 
de Teohari Georgescu, s-a obținut scutirea 
de rechizitie a locuințelor profesorilor 
universitari. În octombrie 1946, Ministerul 
Afacerilor Interne a acordat suma de 50 de 
milioane lei Societății Studenţilor în Medicină, 
pentru aprovizionarea cu alimente de iarnă. 
Confruntările dintre diversele curente 
şi viziuni politice au pătruns foarte rapid şi 
în Universitatea din Bucureşti, ajungându-se 
la conflicte şi neînțelegeri între studenți, între 
profesori, între corpul profesoral şi studenți 
şi între studenți sau universitari şi autorități. 

În martie 1945, la Facultatea de Ştiinţe, la 
cursul de Fizică din anul I, titularul acestuia, 
profesorul Theodor Ionescu - în acel moment 
director al Învățământului Superior din cadrul 
Ministerului Educaţiei Naţionale - a vorbit 
studenților despre semnificaţia istorică a 
„retrocedării Ardealului de Nord”. Chiar dacă 
„a pus în evidenţă rolul armatei roşii la 
cucerirea Ardealului”, profesorul Ionescu nu a 
fost de acord cu injuriile aduse de unul dintre 
studenți la adresa lui Iuliu Maniu, ceea ce a 
provocat reclamarea sa la Rectorat, printr-un 
memoriu şi o moțiune a studenţilor, cât şi o 
campanie de presă împotriva sa. Cursul de 
Fizică a fost dat unui alt profesor, iar Theodor 
Ionescu şi-a depus demisia din funcția de 
director al Învățământului Superior”. 

Implicarea şi participarea studenților la 
viața politică este un aspect important al 
perioadei post 23 august 1944. Pe de altă parte, 
în rândul asociaţiilor studenţeşti asistăm la 
mişcări mai evidente de preluare a controlului 
de către persoane apropiate P.C.R. şi aliaților 
săi. Se urmărea crearea unei singure organizații 
studenţeşti. La 22 septembrie 1944 pe baza 
unor propuneri ale Uniunii Tineretului Comunist 
s-a constituit organizația Tineretul Universitar 
Democrat, din care făceau parte reprezentanți 
ai P.C.R, P.S.D., Uniunii Patriotilor şi ai 
Partidului Socialist-Taranesc. Aceasta a fost 
desființată după doar câteva luni, în locul său 
funcționând mai multe organizații studenţeşti 
„democratice“ şi Mişcarea Tineretului Progresist. 
Totuşi, în multe ocazii, studenții Universității din 
Bucureşti - inregimentati sau nu în partidele 
de opoziție - şi-au arătat nemulțumirea fata de 
guvernul Petru Groza şi față de comunizarea 
țării, cel mai cunoscut exemplu fiind 


72 Ibidem, dosar nr. 29/1945, f. 439-446 r., v. 


demonstrația pro-regalistă şi anticomunistă 
din 8 noiembrie 1945, din Bucureşti. În urma 
participării la această manifestaţie anticomunistă, 
numeroşi studenți ai Universității din 
Bucureşti au fost arestați. 

Guvernul Petru Groza a înţeles foarte 
rapid de unde putea veni o opoziție puternică 
şi faptul că trebuia accelerat procesul de 
control al studenților. Organizația Frontului 
Democratic Universitar (F.D.U.), apropiată de 
P.C.R. şi de aliaţii săi politici, s-a constituit în 
1946, fiind reprezentată şi la Universitatea din 
Bucureşti. În mai 1947, al doilea congres F.D.U. 
a decis transformarea acestei organizații în 
Uniunea Naţională a Studenţilor din România 
(U.N.S.R.), preşedinte fiind numit Gheorghe 
Brătescu, ginerele Anei Pauker. U.N.S.R. a 
fost desființată în 1949 prin dizolvarea sa 
într-o organizație nou creată: Uniunea 
Tineretului Muncitor. 

Încercarea de către puterea politică de a 
impune un control cât mai strâns şi subordonarea 
totală a spațiului universitar este evidentă şi 
prin desființarea autonomiei universitare, realizată 
prin decretul-lege nr. 658 din 24 august 1946. 
Conducerea instituțiilor de învățământ 
superior era în continuare numită prin decizie 
ministerială. Prin această lege s-a înființat un 
nou organism, Consiliul consultativ al 
învățământului superior, care funcționa pe 
lângă Minister, şi care putea controla 
instituțiile de învățământ superior. O altă 
prevedere interesantă a constat în acceptarea 
ca vechime în învățământul superior şi a anilor 
„serviţi” în corpul didactic primar, secundar, 
muncitoresc sau în cel preoţesc (art. 57), ceea 
ce putea facilita reînnoirea corpului profesoral 
cu elemente fidele comuniştilor. 

Decretul-lege nr. 658/1946 a provocat 
dezbateri intense în şedinţa Senatului 
Universităţii din 15 octombrie 1946, nu însă 
şi o puternică opoziţie publică. Procesul- 
verbal al acestei şedinţe ne arată că membrii 
Senatului au avut în general un discurs 
moderat, împăciuitor, totuşi nemulțumirea 
privind „ştirbirea autonomiei universitare” 
era evidentă. Unii dintre membrii Senatului 
au încercat chiar să limiteze importanța 
decretului-lege din 24 august 1946, prin 
evidențierea faptului că autonomia universitară 
avusese de suferit şi în perioada anterioară. 
Împotriva desființării autonomiei s-a pronunțat 
mai ales profesorul Grigore T. Popa, care, în 
acest scop, a redactat un memoriu către 
rectorul Universității din Bucuresti. La 
începutul lunii decembrie 1946, G. T. Popa a 
fost schimbat din funcția de decan al Facultății 
de Medicină, în locul său fiind numit 
profesorul Nicolae Gh. Lupu. În 1947, într-o 
conferință publică la Ateneu, Grigore T. Popa 
a incriminat atât nazismul, cât şi marxismul. Se 
pare că după această cuvântare, Siguranța a 
încercat să îl aresteze la Facultatea de 
Medicină, însă studenții l-au apărat şi l-au scos 
din Facultate. Ascuns de prieteni şi urmărit de 
Poliţie şi de Siguranţă, profesorul G. T. Popa a 
încetat din viață un an mai târziu. 

Observăm în continuare un ataşament 
puternic al studenților față de profesorii 
Universităţii din Bucureşti. Într-un memoriu 
din 19 iunie 1947, zeci de studenți „de la 
Licenţă şi Doctorat” ai Facultăţii de Filosofie şi 
Litere au cerut sprijinul rectorului Alexandru 
Rosetti pentru prelungirea în învățământ a 


73 Ibidem, dosar nr. 36/1946, f. 33 r.-34 r. 
74 Ibidem, dosar nr. 23/1947, f. 294 r. 


profesorului Dimitrie Gusti. Într-un mod 
inteligent, autorii memoriului încercau să 
obțină sprijinul pentru cererea lor, accentuând 
ceea ce noua putere voia să audă: „Dl. Prof. 
D. Gusti a început un curs de sociologie 
marxistă, prin care încearcă o confruntare a 
sistemului D-sale de gândire cu marxismul, 
leninismul şi stalinismul, cu rezultate foarte 
interesante pentru noi, care fără această 
călăuzire ne-ar fi foarte greu să ne împăcăm 
învățătura primită până acum cu ideile 
progresiste ale vremii. De aceea, continuarea 
acestui curs este foarte utilă pentru 
studentime, fiind singurul mijloc de a depasi 
în chip metodic pregătirea noastră actuală 
spre forme de gândire mai evoluate”74. 
Procesul de îndepărtare a universitarilor 
indezirabili comuniştilor a continuat în 1947 
şi în anii următori. În mai 1947 a fost creată o 
Comisie ministerială pentru rationalizarea 
învățământului superior, adică pentru 
realizarea de economii bugetare, proces care 
a constat prin suprimarea temporară sau 
definitivă - comprimare - a sute de posturi 
didactice universitare”. În învățământul 
superior românesc au fost desființate 229 de 
catedre şi conferințe, numărul membrilor 
corpului profesoral comprimati ajungând la 
117. La Universitatea din Bucureşti au fost 
nu mai putin de 113 catedre şi conferințe 
suprimate. Dacă o parte a membrilor 
corpului profesoral au fost pensionati, ca de 
exemplu Dimitrie Gusti, multi alții şi-au 
văzut postul suprimat temporar sau definitiv, 
rămânând astfel fără serviciu (Victor Papacostea, 


73 „Monitorul Oficial”, partea I A, nr. 229, 4 octombrie 1947, pp. 8938-8943; nr. 232, 8 octombrie 1947, pp. 9045-9046. 

Teofil Sauciuc-Săveanu, Ioan Hudita etc.). 
Au fost şi situații in care nu postul, ci 
persoana a fost comprimată, decizie luată în 
cazul lui Gheorghe Brătianu sau Dragoş 
Protopopescu. În februarie 1948 a fost admisă 
reprimirea unora dintre comprimati: asistenți 
şi lectori/şefi de lucrări, însă noi epurări au 
avut loc şi în anul universitar 1949/1950. 
Structura socială a studenților a cunoscut 
la rândul ei modificări substanţiale, influențată 
nu doar de un climat de insecuritate, ci şi prin 
politici guvernamentale de favorizare a unor 
categorii sociale. Conform lui Ovidiu Bozgan, 
deja în 1947, prin decizia Ministerului 
Educaţiei Naţionale pentru fiii de muncitori şi 
de țărani au fost rezervate 30% din locurile 
facultăților de Medicină şi 20% din locurile 
celorlalte facultăți?e. Dacă în 1944-1946, după 
originea socială, la Universitatea din Bucureşti 
erau 0,33% fii de muncitori şi 15,83% fii de 
țărani, în 1947-1948 fiii de muncitori ajunseseră 
la 16%, iar fiii de țărani la 31,2% din totalul 
studenților Universității din Bucureşti”. 
Schimbările din viata politică românească sunt 
sesizabile nu doar prin epurările din rândul 
corpului profesoral, printr-un mai mare grad 
de politizare, prin interzicerea unor cărți, ci şi 
prin modificări care s-au produs la nivelul 
curriculei, a disciplinelor şi a subiectelor alese 
pentru licență şi doctorat. În iunie 1947, la 
Facultatea de Filosofie şi Litere a fost susținută 
o teză de doctorat, în specialitatea Sociologie, 
cu titlul Introducere in fenomenul sovietic. 
Lucrarea era împărțită în patru capitole 


purtând titluri sugestive: Teoria evoluției sociale 
după Marx, Engels, Lenin şi Stalin; Revoluția din 
Octombrie şi pregătirea socialismului; Planificarea 
economiei; Scopul final: societatea comunistă. Din 
referatul de doctorat, semnat de profesorul 
Dimitrie Gusti, aflăm că autorul, Petre N. 
Bărbulescu, „asistent de sociologie la Academia 
de Cooperatie şi un vechi colaborator al 
Seminarului nostru de Sociologie şi membru al 
echipelor monografice, cunoaşte în mod 
temeinic izvoarele bibliografice privitoare la 
problemă şi foloseşte pe larg cercetările sale 
personale, întreprinse în Transnistria şi 
experiența câştigată în U.R.S.S., unde a fost 
prizonier de război ...”78. Petre N. Bărbulescu 
reuşise să scape din prizonieratul sovietic prin 
încadrarea sa în divizia Tudor Vladimirescu şi 
revenit in tara, s-a ataşat foarte repede şi a 
susținut interesele comuniştilor. 

Chiar şi în 1947 semnalăm în continuare 
prezența la Universitatea din Bucureşti a unor 
profesori din țările Europei Occidentale, in 
special pentru predarea limbilor străine. Astfel, 
în ziua de 1 noiembrie 1947 Jean Sirinelli, în 
acel moment profesor la Institutul francez din 
Bucureşti, era angajat de către Ministerul 
Educaţiei Naţionale ca lector pe lângă catedra 
de limbă şi literatură franceză de la Facultatea de 
Filosofie şi Litere a Universităţii din Bucureşti, 
acesta funcționând în acest post până în anul 
următor. Jean Sirinelli a devenit ulterior un 
cunoscut şi apreciat elenist, fiind tatăl 
istoricului Jean-Francois Sirinelli. 


76 Ovidiu Bozgan, Studenții în Adina Berciu-Draghicescu, Facultatea de Litere a Universităţii din Bucuresti: 150 
de ani de învățământ filologic românesc. Traditie şi valoare, 1863-2013, partea I, Editura Universității din 


Bucureşti, Bucureşti, 2013. 


77 Vasile Hurmuz, Raport referitor la istoricul Universităţii din Bucureşti în perioada 1944-1964 [1964], in Adina 
Berciu-Draghicescu, Facultatea de Litere..., partea a II-a, p. 974. 
75 ANB, Fond Univeristatea din Bucuresti - Facultatea de Litere şi Filosofie, dosar nr. 408, f. 12-14. 

Concluzii 


Sfârşitul perioadei interbelice marchează 
apogeul dezvoltării economico-sociale a 
societății româneşti interbelice. Sfârşitul 
celui de-al patrulea deceniu a fost marcat de 
un relativ avânt economic, ce a condus la 
modificări sociale importante, remarcându- 
se de departe potențialul demografic tânăr - 
aproape jumătate din populația tării 
încadrându-se în această categorie. Regele 
Carol al II-lea şi-a făcut un titlu de glorie din 
protejarea şi încurajarea culturii şi a 
educaţiei. Până la el însă, nimeni nu a 
controlat sistemul educaţiei superioare şi a 
permis încadrarea acestuia într-o maşinărie 
politică a propagandei oficiale. Penultimul 
rege nu a ezitat nicio secundă să intervină în 
funcționarea universităților şi a făcut-o în cel 
mai dictatorial mod cu putință: adversarii 
regimului său au fost înlăturați, în timp ce 
apropiații politici au fost răsplătiți pe larg. O 
altă categorie care trebuia controlată erau 
studenţii. Tinerii  studioşi au fost 
dintotdeauna un grup social activ şi interesat 
de politică. Anii '30 au marcat însă infiltrarea 
în rândurile studentimii a curentelor 
extremiste, în special al celui legionar. 
Universitățile româneşti au fost unul din 
locurile predilecte de racolare a membrilor 
Gărzii de Fier. 

Univeristatea din Bucureşti a profitat 
din plin, dar a si fost afectată de evoluţiile 
politice din această perioadă. Pe de o parte, 
sunt ultimele momente în care se simte 
stimularea creației academice, dar pe de altă 
parte şi prima în care statul începe să 


intervină fără menajamente în autonomia 
universitară. Cadrele didactice au fost 
dispuse la compromisuri cu regimurile 
politice care se succedau cu repeziciune, dar 
şi acestea deveneau tot mai amenințătoare la 
adresa Universităţii. 

Prăbuşirea teritorială a României Mari 
a afectat direct instituția bucureşteană de 
învățământ superior. O parte din profesorii 
de la universitățile din teritoriile cedate s-au 
refugiat aici. Numărul studenților a scăzut 
ca urmare a izbucnirii războiului, a excluderii 
evreilor din motive rasiale. În sfârşit, în 1944, 
cursurile au fost suspendate, iar clădirea 
principală bombardată. 

Pagubele materiale şi umane din al 
Doilea Război Mondial, instabilitatea 
economică şi politică, prezența trupelor 
sovietice în România, procesele împotriva 
acelora acuzați de a fi colaborat cu regimurile 
politice din perioada 1938-1944 au afectat 
funcționarea Universităţii din Bucuresti. 
Mediul universitar a fost un continuare un 
spațiu în care diverse ideologii politice s-au 
confruntat, însă există numeroase semne care 
ne arată încercările multora dintre aceşti 


actori (membri ai corpului profesoral, 
studenți, personal administrativ) pentru 
normalizare, chiar daca direcțiile de 


A. 


dezvoltare erau percepute în sens diferit. 
Această perioadă a însemnat întoarcerea pe 
băncile facultăților a studenţilor mobilizați, a 
studenţilor evrei excluşi şi încurajarea de 
către guvern a limitării inechitatii sociale prin 
acordarea de burse şi scutirea de taxe. 

Începând cu anul 1946 învățământul a fost 
considerat un factor esențial în realizarea 
programelor P.C.R., fiind pusă în practică o 
strictă subordonare fata de această entitate 
politică. Universitatea din Bucureşti trebuia 


şi ar fi putut să (re)devină o comunitate, însă 
contextul politic a influențat în mod negativ 
destinul acestei instituții şi mai ales a unora 
dintre membrii corpului profesoral şi studenți. 


ALEXANDRU-MURAD MIRONOV, ANDREI FLORIN SORA 

Universitatea din Bucureşti în timpul 
regimului comunist 


a 


nstaurarea regimului comunist 
a însemnat o intensificare fără 
precedent a controlului statului (şi 
partidului) asupra oamenilor şi 
instituţiilor. Libertatea academică 
şi autonomia universitară au devenit relicte 
ale unei epoci apuse şi blamate. Se submina 
astfel esenţa vieții universitare. Începea o 

epocă de constrângeri şi încercări, în care 
distanța între discursurile oficiale şi realitate 
era tot mai mare. Mirajul unei societăți mai 
drepte şi mai performante, ca şi speranțele de 
normalizare în sensul liberalizării, deschiderii 
internationale şi meritocratiei, au alternat cu 
acceptarea strambatatilor şi cu degradarea 
spiritului academic. 


Studenţii Universității din Bucureşti 
manifestând cu ocazia zilei de 1 Mai 1963 

Cadrul general al funcționării învățământului superior 


în România comunistă 


Desăvârşirea preluării controlului 
politic de către Partidul Comunist la sfârşitul 
anului 1947 a fost urmată de un proces 
accelerat de transformare a tuturor structurilor 
economice şi sociale ale României conform 
modelului sovietic. În domeniul învățământului, 
aceasta a implicat: 

e monopolizarea învățământui de către 
stat şi folosirea sa pentru controlul 
ideologic al educației; 

e planificarea centralizată a evoluției 
sistemului şi trecerea în subsidiar a 
opțiunilor şi preferințelor celor 
implicați în funcționarea sistemului 
(profesori, elevi, studenți); 

e accentul pus pe dezvoltarea cantitativă 
a sistemului; 

e folosirea sistemului de învățământ ca 
mijloc de „inginerie socială” (factor de 
reglare a mobilității sociale, profesionale 
şi teritoriale a indivizilor; substituirea 
în mare măsură a funcției general- 
formative a învățământului cu o 
funcție politică şi cu una economică, 
subordonată în principal formării 
forței de muncă etc.)!. 

Semnificativ pentru modul de operare 
al regimului comunist, principalul act prin 
care s-a realizat reforma învățământului nu a 
fost o lege adoptată de către Marea Adunare 


Naţională, ci un decret emis de către 
Consiliul de Stat al Republicii Populare 
Române în ziua de 2 august 1948 şi publicat 
în „Monitorul Oficial” o zi mai tarziu2. 

Acest decret stipula că învățământul 
urmăreşte „educarea tineretului în spiritul 
democrației populare” şi „pregătirea cadrelor 
medii şi superioare de specialişti, pe baze ştiinţifice, 
care să corespundă nevoilor consolidării 
democraţiei populare şi constituirii societății 
socialiste”, iar aceste obiective s-au regăsit 
apoi, cu minime diferențe de formulare, în 
mai toate documentele programatice ale 
regimului comunist cu privire la sistemul de 
învățământ. Totodată, decretul stabilea faptul 
că învățământul superior din România are 
două categorii de instituții - universități şi 
politehnici (puse pe acelaşi plan) şi institute 
de învățământ superior - iar deosebirea 
dintre cele două categorii era de subordonare 
(universitățile şi politehnicile erau subordonate 
Ministerului Învățământului Public, în timp 
ce institutele puteau depinde fie de 
Ministerul Învățământului Public, fie de 
ministerele de resort), de durată a studiilor 
(4-6 ani la universități şi politehnici, 3-4 ani 
la institute), şi de complexitate a organizării 
(institutele erau de regulă specializate pe un 
număr redus de domenii de studii şi nu aveau 


1 Bogdan Murgescu, România şi Europa. Acumularea decalajelor economice (1500-2010), laşi, Polirom, 2010, p. 386. 
2 Decretul nr. 175 pentru reforma învățământului a fost reeditat în Antologia legilor învățământului din 
România, Bucureşti, Institutul de Ştiinţe ale Educaţiei, 2004, pp. 342-345. 

dreptul de a decerna titlurile de doctor şi de 
docent). Decretul mai stabilea obligativitatea 
organizării de examene de admitere, 
desfăşurarea activității didactice în funcție 
de programe analitice minimale, obligatorii 
şi unice pentru toate catedrele de aceeaşi 
specialitate, precum şi obligaţia de a pune la 
dispoziția studenților manuale şi materiale 
didactice auxiliare. 

Fapt semnificativ, nu se menționa 
nimic despre autonomia universitară, iar la 


dispoziţiile finale şi tranzitorii se anunța că 
„actualele facultăți şi şcoli de învățământ 
superior vor fi restructurate, conform 
prezentei legi. În acest scop se vor putea 
desființa catedre inutile, altele vor putea fi 
rationalizate după necesități, sau se vor crea 
catedre noi”. În fine, dar nu în cele din urmă, 
decretul excludea studiile teologice din 
universități, stabilind că acestea urmau să se 
desfăşoare în instituții separate. 


Decretul nr. 175/1948 pentru reforma învățământului, 
Monitorul Oficial, 3 august 1948 

Cum decretul nr. 175 pentru reforma 
învățământului abroga legislația anterioară 
fără a reglementa prin prevederi concrete 
multe aspecte esențiale pentru funcționarea 
instituţiilor de învățământ superior, a fost 
nevoie ca el să fie completat cu o multitudine 
de dispoziții ulterioare, emise fie de Consiliul 
de Miniştri, fie de Ministerul Învățământului 
Public. Deloc întâmplător, unele dintre 
prevederile legislației secundare contraziceau 
prevederi ale decretului-cadru. Astfel, decizia 
nr. 263.327 din 25 octombrie 1948 a 
Ministerului Învățământului Public includea 
politehnicile în categoria institutelor superioare 
de învățământ şi extindea dreptul de decernare 
a titlului de doctor la nivelul a 18 asemenea 
institute superioare, inclusiv la Institutul 
agronomic din Galaţi, Institutul cărbunelui 
Petroşani şi Institutul de minereuri din Brad. 
În ceea ce priveşte universitățile, această 
decizie stabilea că ele erau 4 la nivelul 
României - Universitatea „C. I. Parhon” din 
Bucuresti, Universitatea ” Alexandru Ion [sic] 
Cuza” din laşi, Universitatea „Victor Babeş” 
din Cluj şi Universitatea cu limba de predare 
maghiară „Bolyai“ din Cluj - toate organizate 
simetric, cu câte 8 facultăți: matematici şi 
fizică; ştiinţe naturale; chimie; istorie şi 
geografie; filosofie; pedagogie şi psihologie; 
filologie; ştiinţe juridico-administrative. Prin 
aceeaşi decizie, suplimentar fata de institutele 
specializate de învățământ superior existente 
anterior, se statua desprinderea din cadrul 
universităților a studiilor de medicină şi 
farmacie, alocate unor institute superioare din 
Bucureşti, Cluj, laşi, Târgu-Mureş şi Timişoara, 
a celor de agronomie şi medicină veterinară 


(alocate unor institute superioare din Bucureşti, 
Cluj, laşi, Timişoara şi Galaţi), precum şi cea a 
celor de geologie (la Bucureşti era înființat un 
institut de geologie şi tehnică minieră). Tot în 
separare fata de universități îşi desfăşurau 
activitatea Institutul pedagogic „Maxim 
Gorki” din Bucureşti (cu Facultatea de limba şi 
literatura rusă), precum şi Şcoala Superioară 
de Ştiinţe Sociale „Andrei A. Jdanov”. Alte 
decizii şi acte normative au stabilit modul de 
funcționare internă a instituţiilor de învățământ 
superior, fiind ulterior sistematizate prin 
Hotărârea Consiliului de Miniştri al R.P.R. 
nr.71 din 23 noiembrie 19533. Potrivit acesteia, 
instituțiile de învățământ superior erau 
organizate în facultăți, catedre şi instituții 
anexe (institute de cercetare, laboratoare, 
cabinete, clinici, biblioteci etc.). Statutul-tip 
cuprindea prevederi referitoare la structura, 
desemnarea şi atribuţiile organelor de 
conducere (rector, prorector pentru activitatea 
didactică şi ştiinţifică, director administrativ, 
decan, profesor şef de catedră, consiliul 
ştiinţific al instituției de învățământ superior), 
nomenclatorul functiunilor pentru cadrele 
didactico-stiintifice (profesor şef de catedră, 
profesor, conferențiar, lector, asistent, la care 
se adăugau cele referitoare la personalul 
didactic ajutător), reglementările referitoare 
la organizarea procesului de învățământ, 
activitatea organizațiilor obşteşti, drepturile şi 
obligaţiile studenților şi  aspiranţilor, 
regulamentul de ordine interioară şi 
disciplină, precum şi precizări cu privire la 
patrimoniul şi mijloacele materiale ale 
instituției de învățământ superior. 


3 Colecţia de Hotărâri şi Dispoziţii ale Consiliului de Miniştrii al R.P.R., Bucuresti, 1953, pp. 113-125. 

Clădirea centrală a Universității din Bucureşti, în anii 1950 


Măsurile de restructurare nu s-au 
limitat însă la arhitectura sistemului 
instituțiilor de învățământ superior. A 
continuat procesul de epurare politică a 
corpului didactic, mai ales în cazul 
facultăților din domenii sensibile politic 
şi/sau ideologic. Totodată, au fost integrați 
în sistem un număr apreciabil de profesori 
noi, unii cu o bună pregătire profesională, 
alții (mai mulți) doar pe baza unor merite 
politice. Procesul decizional din cadrul 
instituțiilor de învățământ superior a fost 
subordonat nu numai deciziilor „de la 


centru”, ci şi organizațiilor de partid şi 
tineret din respectivele instituții. Compoziția 
corpului studențesc a fost supusă unui 
proces de inginerie socială, stabilindu-se 
măsuri de excludere a descendenților elitelor 
pre-comuniste şi de favorizare a accesului 
fiilor de muncitori şi țăranit. Pe lângă 
prevederile discriminatorii incorporate în 
organizarea examenelor de admitere, 
campanii recurente de verificare şi „ascuțire” 
a luptei de clasă conduceau la exmatricularea 
celor consideraţi indezirabili. 


4 Marius Cazan, Vlad Paşca, Lupta de clasă la porțile facultăților. Politici de promovare socială prin învățământul 
superior în epoca Gheorghiu-Dej (1948-1965), în Lucian Nastasa-Kovacs (coord.), Politici culturale şi promovare 
socială în România secolului XX, Cluj-Napoca, Editura Mega, 2013, pp. 251-279. A se vedea şi Documente 
privind reglementările referitoare la admiterea în învățământul superior din România (1948-1968). Volum alcătuit 
de Bogdan Murgescu (coord.), Marius Traian Cazan (coord.), Matei Gheboianu, Valentin Maier, Vlad 
Pasca şi Mirela Rotaru. Bucureşti, Editura Universității din Bucuresti, 2013. 

Deschiderea anului universitar în aula Facultății de Drept 


Dinamica sistemului de învățământ 
superior a fost apreciabilă, deşi nu lipsită de 
contradicții. Astfel, într-o primă fază 
politicile de extindere a sistemului de 
învățământ superior şi de „deschidere“ a sa 
spre un număr cât mai mare de tineri 
muncitori şi țărani au cunoscut multiple 
sincope, cauzate de incoerentele decizionale, 
de insuficienta corelare a politicilor cu 
resursele disponibile, de dificultățile materiale 
generatoare de revolte studenţeşti (cum au 
fost cele din toamna anului 1956, inspirate 
de revoluția din Ungaria), de valurile 
succesive de excluderi ale unor studenți şi 
profesori, şi de limitele expansiunii studiilor 
liceale. Abia de pe la sfârşitul anilor 1950 s-a 
conturat o politică mai coerentă în domeniul 
învățământului universitar, combinând 
măsurile de stimulare a accesului în sistem 


5 


(sporirea numărului de locuri de studiu 
alocate de la nivel central, extinderea ofertei 
universitare în oraşe din diverse părți ale 
țării, construirea de cămine, desființarea 
taxelor în 1961, trecerea la un sistem de 
admitere meritocratic prin concurs, disjungerea 
unor filiere de învățământ universitar de 
scurtă durată de universitățile clasice etc.) cu 
cele de ridicare a nivelului academic 
(recuperarea unor specialişti marginalizati 
anterior, restabilirea unor discipline şi filiere 
de studiu desființate anterior, cum ar fi de 
exemplu sociologia, sporirea numărului de 
publicaţii şi manifestări ştiinţifice, înmulțirea 
contactelor cu mediile universitare şi 
ştiinţifice din străinătate, inclusiv din 
Occident, restabilirea parțială a rigorii la 
examene etc.). Dinamica sistemului este bine 
reflectată şi de datele statistice: 


Cea mai bună analiză de ansamblu a evoluţiei învățământului superior în România socialistă este în 


continuare Jan Sadlak, Higher Education in Romania, 1860-1990: Between Academic Mission, Economic Demands 
and Political Control, Buffalo, State University of New York at Buffalo, 1990, pp. 23-81. 

Evoluţia cantitativă a învățământului universitar din România, 1948-1989 


Instituţii Facultăti Total Total 
de învățământ superior z studenți | cadre didactice 

1948/1949 47 129 48.676 5.638 J 
1953/1954 54 155 80.593 7.866 
1958/1959 42 95 68.638 8.121 
| 1963/1964 55 171 115.403 12.032 
| 1968/1969 47 187 151.403 12.950 
1973/1974 46 187 143.943 14.537 
44 134 190.560 14.227 
134 174.042 13.344 
1988/1989 44 101 159.465 11.810 


Sursa: Învățământul în România - date statistice, Bucureşti, Comisia Națională 
pentru Statistică, 1996, pp. 5, 7 şi 13 


Progresele realizate în anii 1960 au fost 
încununate de adoptarea unei noi legi a 
învățământului, în anul 19686. Mult mai 
detaliată decât decretul din 1948, legea din 
1968 sistematiza multe dintre măsurile 
punctuale implementate în anii anteriori şi 
cuprindea totodată unele elemente noi, 
menite să asigure un plus de deschidere la 
nivelul sistemului. În planul conducerii 
instituțiilor de învățământ superior, legea 
statua multiplicarea funcțiilor de conducere 
(rector, prorectori, decan, prodecani, şef de 
catedră) şi fixa mai clar compunerea şi 
atribuţiile organelor de conducere colectivă- 
consiliul profesoral al instituției de învățământ 
superior (senatul) şi consiliul profesoral al 
facultății. Termenul de autonomie nu apare 
nicăieri, legea multiplica atribuțiile de 
decizie de la nivelul universităților. Deşi 


nomenclatorul de specializări şi planul anual 
de şcolarizare erau în continuare elaborate 
de minister şi aprobate prin hotărâre a 
Consiliului de Miniştri, iar planurile de 
învățământ erau întocmite la nivelul 
ministerului, consiliile profesorale aveau 
dreptul să aducă modificări acestor planuri, 
evident cu aprobarea Ministerului Învățământului. 
În ceea ce priveşte programele de curs, acestea 
erau elaborate de catedre şi aprobate de 
consiliile profesorale ale facultăților. Rectorii 
erau ordonatori de credite, instituțiile de 
învățământ superior aveau dreptul de a 
încheia contracte de cercetare cu organizațiile 
socialiste interesate, şi se deschidea posibilitatea 
organizării, cu aprobarea Consiliului de Miniştri 
şi în consultare cu ministerele şi alte organe de 
stat interesate, a unor cursuri postuniversitare 
pentru perfecționarea profesională şi pregătirea 


6 Textul legii privind învățământul în Republica Socialistă România din 13 mai 1968 a fost reeditat în 
Antologia legilor învățământului din România, Bucureşti, Institutul de Ştiinţe ale Educaţiei, 2004, pp. 346-368. 


UNIVERSITATEA DIN BUCUREŞTI ÎN TIMPUL REGIMULUI COMUNIST 


UNIVERSITATEA DIN BUCUREŞTI 
1864-2014 


286 


de cadre de conducere. Prevederile legii din 
1968 au fost apoi completate prin legea nr.6 din 
14 martie 1969 privind Statutul personalului 
didactic din Republica Socialistă România”. 
Titlul III (cuprinzând 71 de articole) se referă 
strict la personalul didactic din învățământul 
superior, la care se adaugă şi alte prevederi 
din titlurile referitoare la salarizare, drepturi 
materiale, distincții, premii, răspunderea 
disciplinară si materială etc. Statutul 
introducea funcția de asistent stagiar, pe 
lângă cele de profesor, conferenţiar, şef de 
lucrări (lector) şi asistent, şi stabilea 
principiul ocupării prin concurs a posturilor 
didactice din învățământul superior, lăsând 
însă deschisă şi posibilitatea unor proceduri 
de excepție - repartiție guvernamentală 
pentru asistenții stagiari, avansare pe post 
pentru asistenții şi lectorii universitari, 


numirea de suplinitori, transferul de la o 
instituție de învățământ superior la alta. 
Erau stabilite proceduri şi condiţii clare de 
admisibilitate, iar la procedurile tranzitorii 
se prevedea ca profesorii şi conferentiarii 
universitari care nu deţineau doctoratul şi 
nu fuseseră atestati de Comisia superioară 
de diplome să obţină titlul de doctor în cel 
mult 3 ani, sub sancţiunea pierderii calității 
de titulari şi a scoaterii la concurs a 
posturilor devenite vacante. Dacă aceste 
prevederi erau menite să asigure buna 
funcționare pe fond a instituțiilor de 
învățământ superior, alte acte normative au 
venit să fixeze cifre minime de studenți 
pentru formațiile de studiu, ca şi pentru 
funcționarea facultăților şi universităților, 
precum şi standarde unitare pentru 
normarea posturilor didactice. 


Nicolae Ceauşescu în vizită la Universitatea din Bucureşti, 1969 


7 „Buletinul Oficial al Republicii Socialiste România”, partea I, nr. 33 din 15 martie 1969, pp. 256-285. 

Anii 1970 au fost contradictorii din 
punctul de vedere al dezvoltării sistemului 
de învățământ superior din România. Pe de 
o parte, multe dintre tendinţele de extindere, 
consolidare a standardelor profesionale şi 
deschidere spre exterior au fost continuate. 
Pe de altă parte, s-au manifestat şi tendinţe 
ale conducerii superioare de partid şi de stat 
de limitare a expansiunii şi autonomizării 
învățământului superior. Exemplară în acest 
sens a fost luarea de poziție a lui Nicolae 
Ceauşescu la consfătuirea cu activul de 
partid din ideologie din 9 iulie 1971, cu 
privire la necesitatea întăririi controlului 
politico-ideologic al partidului asupra 
tuturor aspectelor vieții economico-sociale. 


„[...] şi-a făcut loc o anume concepție, şi anume 
că, dacă posezi anumite cunoştinţe tehnice- 
profesionale, te preocupi de soluționarea 
acestor probleme, aceasta este suficient pentru a 
fi conducător. Nu, tovarăşi, numai aceasta nu 
este suficient! Oricît de bun specialist ar fi 
cineva - şi noi avem nevoie de specialişti şi 
trebuie să insistăm pentru ridicarea cunoştinţelor 
de specialitate -, nu va putea fi conducător de 
partid şi de stat acela care nu se preocupă de 
ridicarea nivelului său ideologic-politic. El 
poate fi un bun specialist, poate fi un bun 
funcţionar, dar nu un conducător politic. Or, 


noi avem nevoie de conducători politici, cu o 
temeinică pregătire marxist-leninistă, ideologică, 
teoretică [...] deoarece fiecare membru de 
partid, la locul său de muncă, trebuie să fie un 
activist, un luptător pentru înfăptuirea liniei 
politice generale a partidului nostru.”8 


Era o opțiune categorică pentru 
primatul activiştilor de partid în raport cu 
specialiştii (tehnocratii), cu implicaţii directe 
şi asupra sistemului învățământului 
superior, sistem care asigura pregătirea de 
specialişti şi cadre de conducere. În mod 
concret, această opțiune a avut drept 
consecință încetinirea expansiunii cantitative 
a sistemului de învățământ superior şi mai 
ales diminuarea ponderii domeniilor 
neinginereşti, în raport cu cele care 
pregăteau cadre tehnice pentru activitatea de 
producție din industrie. Nu a fost însă vorba 
doar de o modificare de ponderi în cadrul 
unui proces de creştere de ansamblu, ci de 
reducere severă şi susținută a numărului de 
locuri alocate pentru profilurile universitar- 
pedagogice şi artistice, încă de la începutul 
anilor 1970, urmată din 1978 de reduceri 
similare, deşi mai puțin ample, pentru 
studiile economice şi juridice. 


8 Nicolae Ceauşescu, România pe drumul construirii societății socialiste multilateral dezvoltate. Rapoarte, cuvintari, 
articole, vol. 6, Bucureşti, Editura Politică,1972, pp. 214-215. 

Numărul de studenți inmatriculati în învățământul superior din România, 
pe domenii fundamentale de studii 


1970/1971 1980/1981 1989/1990 
Tehnice 53.592 124.006 113.185 
Industriale 32.594 90.675 93.239 
dinare Transporturi 1.106 1.877 2.556 
Construcţii şi arhitectură 10.818 19.163 10.604 
Agricole şi silvice 9.074 12.283 6.380 | 
Medico-farmaceutice 9.898 23.381 16.703 
Economice 21.016 21.919 15.493 
Juridice 5.901 3.863 2.362 
Universitar-pedagogice 58.108 17.393 15.828 
Artistice —] 3.370 2.207 938 
Total 151.885 192.769 164.507 


Sursa: „Învățământul în România - date statistice”, pp.102-103. 


Deşi creşterea ponderii studiilor 
inginereşti a fost o caracteristică generală a 
învățământului universitar din statele socialiste, 
amploarea mutatiei realizate în anii 1970 
plasează România într-o situație singulară la 
nivel mondial; potrivit afirmației lui Jan 
Sadlak, „nici o altă țară europeană nu a 
cunoscut o asemenea deplasare [a centrului de 
greutate al pregătirii universitare]. În aceeaşi 
ordine de idei, creşterea în anii 1970 a 
numărului de studenți la medicină şi farmacie 
nu trebuie să înşele: ea nu corespundea unei 
însemnătăți mai mari alocate de către 
planificatorii oficiali acestui tip de studii, ci 
reflecta doar creşterea numărului studenților 
străini în această perioadă, ca şi faptul că cea 
mai mare parte dintre aceşti studenți doreau 
să studieze in România medicina. 

Lozinca dominantă, promovată în anii 
1970 de activistii de partid din siajul lui 


” Jan Sadlak, op. cit., p. 60. 


Nicolae Ceauşescu a fost împletirea 
învățământului cu viața practică şi producția. 
La nivelul instituțiilor de învățământ superior 
s-a încercat îndulcirea legăturii cu producția 
prin adăugarea pe acelaşi plan a cercetării 
ştiinţifice, fapt reflectat şi în formularea din 
programul adoptat la congresul al XI-lea al 
P.C.R. din noiembrie 1974: „O atenţie deosebită 
se va acorda îmbinării strânse a învățămîntului 
superior cu activitatea productivă şi ştiinţifică. 
Întregul proces de pregătire în şcolile 
superioare trebuie astfel organizat încît 
profesorii şi studenții să participe atît la 
activitatea de învățămînt, cit şi la cercetare si 
producție, facultățile devenind puternice 
centre de învățămînt, cercetare şi producție, 
capabile să aducă o contribuţie însemnată la 
dezvoltarea generală a societății 11. 


10 Numărul studenților străini înscrişi la studii in România a crescut de la sub 1000 înainte de 1968, la un maximum 
de 16.962 în anul universitar 1981/1982, scăzând apoi la sub 10.000 după 1986 (Jan Sadlak, op. cit., p. 42). 

11 Programul Partidului Comunist Român de făurire a societății socialiste multilateral dezvoltate şi înaintare a 
României spre comunism. Bucureşti, Editura Politică, 1975, p. 94. 


BOGDAN MURGESCU, ANDREI FLORIN SORA, MATEI GHEBOIANU, MIRELA ROTARU 


UNIVERSITATEA DIN BUCUREŞTI 
1864-2014 


289 


Intr-o formulare încă şi mai apăsată, această 
idee a fost inclusă în mai multe articole din 
legea educației şi învățământului din 197812: 


„Art.11. Învățământul se desfăşoară pe baza 
principiului integrării cu producția, cercetarea 
ştiinţifică şi proiectarea [...] 


Art.72. În scopul pregătirii temeinice a 
studenților pentru muncă si viață şi al 
participării  nemijlocite a învățământului 


superior la activitatea economică, ştiinţifică şi 
culturală a ţării, întregul proces instructiv- 
educativ din învățămîntul superior se desfăşoară 
pe baza integrării acestuia cu producția, 
proiectarea şi cercetarea ştiinţifică. [...] 

Art.75. Practica în producție a studenților 
trebuie să asigure însuşirea cunoştinţelor si 
deprinderilor necesare exercitării eficiente a 
viitoarei profesii, a unei temeinice pregătiri 
practice prin participarea nemijlocită la 
activitatea de producție, cercetare ştiinţifică si 
proiectare, la activități economice, social- 
politice, cultural educative, didactice şi de 
ocrotire a sănătăţii.” 


În conformitate cu tendința mai 
generală a anilor 1970 de a subordona 
diversele domenii de activitate unor largi 
consilii nationale, legea din 1978 statua 
organizarea odată la 5 ani a unor congrese ale 
educației şi învățământului şi îndrumarea, 
controlul şi coordonarea învățământului de 
toate gradele de către Consiliul Superior al 
Educaţiei şi Învățământului, în cadrul căruia 
funcționa, ca organ de specialitate, un 
consiliu pentru învățământul superior. Referitor 
la instituţiile de învățământ superior, legea 
din 1978 prevedea explicit includerea în organele 
colective de conducere - senatul şi consiliul 


profesoral - a secretarului organizației de 
partid, a unor reprezentanți ai organizaţiilor 
de sindicat şi tineret, a unor activişti de 
partid gsi de stat, a reprezentanților 
ministerelor şi altor organe centrale, ai 
consiliilor populare, a unor personalități ale 
vieții economice şi sociale etc. În schimb, 
lista atribuţiilor era mai putin amplă decât în 
1968, şi se instituiau birouri executive care 
asigurau conducerea colectivă a activității 
operative a instituțiilor de învățământ. 

Dincolo de retorica legii şi a diverselor 
documente programatice ale regimului, 
sistemul de învățământ superior a intrat 
gradual într-o fază de contracție generală. 
Dacă în anii 1970 contracția vizase cu 
precădere profilurile universitar-pedagogice 
şi artistice, apoi şi pe cele economic şi juridic, 
fără a determina scăderi ale numărului total 
de studenţi, începând din 1981 regimul a 
trecut la reducerea cifrei de şcolarizare totale 
stabilite pentru învățământul superior la 
nivel național, precum şi la scăderi severe 
ale numărului locurilor alocate pentru 
studiile la zi, în favoarea celor rezervate 
pentru studiile la seral şi (în mai mică 
măsură) fără frecvență. Reducerile au afectat 
şi studiile tehnice, mai ales la profilurile 
construcții şi agricole, şi au făcut ca 
ponderea tinerilor care urmau studii 
universitare să scadă, plasând România pe 
penultimul loc din Europa, cu o rată brută 
de încadrare în învățământul superior de 
8,6% față de 8,5% Albania şi de o medie 
europeană de 26,4%. 


12 Legea educaţiei şi învățămîntului nr. 28 din 21 decembrie 1978 a fost reeditată în Antologia legilor 
învățământului din România, Bucuresti, Institutul de Ştiinţe ale Educaţiei, 2004, pp. 369-396. 

13 Constantin Grigorescu (coord.), Nivelul dezvoltării economico-sociale a României în context european, 1989, 
Bucureşti, Editura Expert, 1993, p. 228 (capitol de Maria Molnar şi Maria Poenaru). 

Mai greu de surprins prin date statistice, dar 
nu mai putin grave au fost involutiile 
calitative ale învățământului superior în anii 
1980. Menţionăm în acest sens obligarea 
studenților la practică în afara specialitatii 
(inclusiv practică agricolă), cvasi-blocarea 
sistemului de angajări şi controlul acestuia 
de către cabinetul 2 (Elena Ceauşescu), 


Studenţi Facultăţii de Biologie 
în “practica productivă”, 
sortând plante medicinale 


restricţiile referitoare la contactele internaționale 
şi reducerea dramatică a fondurilor alocate 
pentru achizițiile de publicaţii de specialitate. 
Învățământul superior din România funcționa 
tot mai mult sub semnul „ceauşismului pur 
şi dur”, caracterizat de închiderea relativă a 
sistemului sub imperiul dificultăților economice 
şi al accentuării national-comunismului. 


Studenţi în practică pe şantier 

Dacă avem în vedere şi diminuările 
fondurilor pentru investiții şi a alocărilor 
bugetare, implicațiile lipsurilor materiale 
care afectau ansamblul societății româneşti 
în anii 1980 şi distorsiunile multiple induse 
de reaua administrație şi de politicile 
regimului Ceauşescu, putem conchide că 


A 


învățământul superior, care fusese in 
deceniile anterioare un puternic factor de 
progres economico-social, a fost împins de 
regim într-o situație de criză, iar criza sa a 
amplificat criza generală a sistemului 
socialist din România. 


Structura pe facultăți a Universităţii din Bucureşti 


Reforma din 1948 a provocat o amplă 
restructurare a Universităţii din Bucureşti. În 
mod concret, studiile de teologie au fost 
scoase din structura învățământului universitar 
de stat, ceea ce pentru Universitatea din 
Bucureşti a însemnat desprinderea Facultăţii 
de Teologie şi constituirea unui institut 
universitar independent, în ianuarie 1949. În 
acelaşi an facultățile de medicină şi farmacie 
s-au unit, desprinzându-se de universitate şi 
formând Institutul de Medicină şi Farmacie 
Bucureşti, iar facultatea de medicină 
veterinară a fost transferată la Institutul 
Agronomic, înființat în 1948. Pe de altă 
parte, marile facultăți tradiționale, cum erau 


facultatea de litere şi filosofie şi facultatea de 
ştiinţe, au fost divizate în patru şi respectiv trei 
facultăți separate, astfel încât Universitatea din 
Bucureşti a început anul universitar 1948/1949 
într-o structură cuprinzând 8 facultăți: 

e matematici şi fizică; 

e ştiinţe naturale; 

e chimie; 

e istorie şi geografie; 

e filosofie; 

e pedagogie şi psihologie; 

e filologie; 

e ştiinţe juridico-administrative. 

Palatul Facultății de Drept în perioada în care aceasta 
se numea Facultatea de Ştiinţe Juridico-Administrative 


Schimbările în structura pe facultăți au 
continuat şi în anii următori. Una dintre 
primele modificări a fost divizarea Facultăţii 
de Istorie şi Geografie în două facultăți 
separate, realizată în anul 1950. În anul 
universitar 1952/1953 a fost creată facultatea 
de ziaristică!4, transformată după numai doi 
ani, în 1954, în secție a facultăţii de filosofie, 
şi desființată din cadrul Universității 
Bucureşti în 1956. În 1954 facultatea de 
pedagogie-psihologie a fost desființată, fiind 
înființate în schimb, în cadrul facultății de 
filosofie, secția de psihologie în 1954 şi secția 
de pedagogie în 1957. În felul acesta, după ce 


la începutul anilor 1950 numărul facultăților 
din Universitatea din Bucureşti sporise la 9 
şi apoi la 10, în a doua parte a anilor 1950 a 
scăzut din nou la opt. 

În anii 1960, expansiunea generală a 
învățământului superior din România a 
determinat noi schimbări în structura 
Universităţii din Bucureşti. În anul 1962 
facultatea de matematică-fizică a fost divizată 
în două facultăți distincte: facultatea de 
matematică-mecanică şi facultatea de fizică; 
în acelaşi an, facultatea de ştiinţele naturii şi-a 
schimbat denumirea în facultatea de biologie. 


14 Marian Petcu, 10 teme de istorie a jurnalismului, Bucureşti, Ars Docendi, 2012, p. 49. 

Facultatea de Biologie 


Laborator de matematică 


În 1963 restructurarea a vizat domeniul 
filologic. Prin hotărârea Consiliului de Miniştri, 
în locul facultăţii de filologie au fost înființate 
Facultatea de limbă şi literatură română a 
Universităţii din Bucureşti şi Institutul de limbi 
şi literaturi străine de pe lângă Universitatea 
din Bucureşti, care avea la rândul său trei 
facultăți, una de limbi romanice şi clasice, alta 
de limbi germanice şi a treia de limbi slave; 
prin aceeaşi hotărâre, Institutul pedagogic de 5 


ani „Maxim Gorki”, care din 1948 functionase 
separat, a fost unificat cu Institutul de limbi şi 
literaturi străine de pe lângă Universitatea din 
Bucureşti, care prelua totodată şi patrimoniul şi 
studenții institutului absorbit. În 1972 Institutul 
de limbi străine a fost desființat, facultățile 
componente fiind subordonate direct Universității. 
S-a ajuns astfel ca Universitatea din Bucureşti să 
aibă în total 12 facultăți şi 94 de catedre, numărul 
maxim din întreaga perioadă a regimului comunist. 

In timp ce in anii 1960 au prevalat 
fenomenele de expansiune cantitativa, atat in 
ceea ce priveşte numărul de studenți şi cadre 
didactice, cât şi în ceea ce priveşte structurile 
organizaționale (facultăți, secţii, catedre), in 
anii 1970 acest trend a fost inversat. Dacă o 
anumită rationalizare a sistemului era probabil 
inevitabilă, politica regimului Ceauşescu a 
condus nu doar la limitarea numărului de 
locuri de studii pentru domeniile universitar- 
pedagogice în favoarea domeniilor legate 
direct de dezvoltarea industriei socialiste, ci 
şi la reducerea numărului de secții şi de 
facultăți din Universitate. Un timp, această 
tendință a fost într-o oarecare măsură 
compensată prin dezvoltarea facultății de 
fizică, care începând din anul 1974 a 
beneficiat de un nou sediu, construit pe 
platforma Măgurele, în strânsă legătură cu 
institutele nationale de cercetare din 
domeniu. În schimb, facultatea de chimie a 
fost scoasă în acelaşi an din structura 
Universităţii din Bucureşti şi integrată în 
cadrul Politehnicii Bucuresti, desi a 
continuat să-şi țină cursurile şi să beneficieze 
de baza materială existentă anterior. 


Facultatea de Chimie 


Valul restructurărilor a continuat în 1975 
prin transferarea în componența Universității a 
unui număr semnificativ de institute de cercetări 
care anterior funcționaseră în subordinea 
Academiei R.S.R. Desfăşurată sub semnul 
lozincii integrării învățământului cu producția 
şi cercetarea, această mutație a adus în 
structura Universității din Bucureşti Institutul 
Matematic (urmaşul Institutului de 
Matematică al Academiei R.S.R.), Institutul de 
geografie, Institutul de lingvistică, Institutul de 
istorie şi teorie literară „George Călinescu”, 
Institutul de cercetări juridice, Institutul de 
istorie „Nicolae Iorga”, Institutul de studii 


e ae 


Laborator al Facultăţii de Fizică de la Măgurele 


sud-est- europene, Institutul de arheologie, 
Institutul de filosofie şi Centrul de cercetări 
sociologice. Ulterior, acestor institute, care 
formal au fost subordonate facultăților de 
specialitate din cadrul Universităţii, li s-a 
adăugat Institutul de tracologie, înființat în 
1979, în contextul conjunctural al creşterii 
interesului factorilor politici pentru componenta 
tracică a istoriei românilor. Deşi institutele şi-au 

păstrat o considerabilă autonomie funcțională, 
care de altfel le-a uşurat reintegrarea în cadrul 
Academiei după revoluția din 1989, organizaţiile 
lor de partid şi de sindicat au fost subordonate 
celor din cadrul Universităţii, iar conducerea 
institutelor a fost preluată gradual de profesori 
proveniți din cadrul facultăților universității, 
care au fost numiţi ca directori de institut. 

În a doua jumătate a anilor 1970 
procesul de comasare a facultăţilor s-a 
accentuat. În 1977 facultățile de istorie şi de 
filozofie au fost reunite în Facultatea de istorie- 
filozofie, având secţii de istorie-filozofie şi de 
filozofie-istorie. Tot în 1977 facultățile de 
limbi romanice şi clasice, de limbi germanice 
şi de limbi slave au fost reunite în Facultatea 
de limbi şi literaturi străine, care apoi a fost 
unită din nou cu facultatea de limbă şi 
literatură română, reinfiintandu-se 
Facultatea de filologie in anul 1986. 


Curs la Facultatea de limbi şi literaturi străine 


În fine, tot în 1986 facultăţile de 
geologie-geografie şi de biologie au fost 
reunite în Facultatea de biologie, geografie şi 
geologie. În felul acesta, multe dintre 
dezvoltările instituționale din anii 1960 au 
fost practic anulate, iar Universitatea din 
Bucureşti mai cuprindea în anii 1986-1989 
doar 6 facultăți, după cum urmează (în 
ordine alfabetică): 

e biologie-geografie-geologie 

e drept 

e filologie 

e fizică 

e istorie-filosofie 

e matematică 

Dramatică a fost şi scăderea numărului 
de catedre, de la peste 80 la sfârşitul anilor 
1960 şi începutul anilor 1970, la doar 22 în 
ultimii ani ai regimului comunisti5. Totodată, 
se cuvine consemnat faptul că aceste unificări/ 
comasări de facultăți, deşi în unele cazuri au 
avut şi o componentă de integrare pluri- 
disciplinară a planurilor de învățământ, au 
fost percepute ca arbitrare şi artificiale de 
marea majoritate a corpului didactic şi a 
studenților, şi - mai ales în contextul de criză 
generală al regimului comunist din anii 1980 - 
au eşuat în a genera sinergii academice autentice. 
În aceste condiţii, este explicabil faptul că 
imediat după revoluţie toate aceste unificări 
forțate au fost dizolvate fără vreun regret. 


15 Date după Ovidiu Bozgan, Universitatea Bucureşti. Scurt istoric, Bucureşti, Editura Universității din 


Bucureşti, 1994, pp. 129-134. 

Conducerea Universității 


Reforma din 1948 pusese capăt oricăror 
forme de autonomie universitară. Modul de 
conducere a universităților a fost reglementat 
prin diverse instrucțiuni şi acte normative, 
care au fost sistematizate ulterior în Statutul 
tip al instituţiilor de învățământ superior din 
Republica Populară Română, aprobat prin 
H.C.M. nr. 71 din 23 noiembrie 195316. 

Conform acestui statut conducerea 
universităților era exercitată, pe baza 
principiului conducerii unice, de către rector, 
care era numit (şi eventual revocat din 
funcție) de către Ministerul Învățământului. 
Atribuţiile rectorului cuprindeau atât latura 
administrativ-financiară (executarea bugetului 
şi planului de investiţii al instituției de 
învățământ superior, acordarea de burse 
studenților, asigurarea unor bune condiţii 
materiale studenților, aspirantilor şi cadrelor 
didactice), cât şi pe cea profesional-didactică 
şi de cercetare (îndeplinirea planurilor de 
învățământ, controlul rezultatelor la învățătură, 
al calității cursurilor şi seminariilor ținute, a 
lucrărilor de laborator şi a cercetărilor ştiinţifice, 
aprobarea orarelor si a regulamentelor de 
ordine interioară, organizarea admiterii şi a 
absolvirii, exmatriculări), şi conțineau de 
asemenea o importantă dimensiune politico- 
ideologică (conducerea muncii de ridicarea 
nivelului politic şi cultural al studenților, al 
cadrelor didactice şi al personalului didactic 
auxiliar). Alături de rector, în conducerea 
Universității Bucureşti se aflau 1-2 prorectori, 


numiți de Ministerul Învățământului. 
Prorectorul cu activitatea didactică si 
ştiinţifică (care un timp a purtat titlul 
„director de studii”) era şi primul înlocuitor 
al rectorului în cazul în care acesta lipsea din 
instituție. Rectorul era ajutat şi de un director 
administrativ, care răspundea de toate 
problemele gospodăreşti şi administrative 
ale Universității. În fine, dar nu în cele din 
urmă, Consiliul profesoral de la nivelul 
Universităţii era format din rector, prorectori 
şi decani. 

Deşi prima fază a regimului comunist 
a fost extrem de dificilă, pe de o parte 
datorită epurărilor şi pe de altă parte 
datorită politizării numirilor, atât la nivelul 
funcţiilor de conducere, cât şi la nivelul 
corpului profesoral în general, majoritatea 
rectorilor care au activat în această perioadă 
au fost totuşi universitari autentici, care au 
acceptat însă să se plieze imperativelor 
politice ale epocii. Unicul caz discutabil din 
acest punct de vedere este cel al lui Avram 
Bunaciu, jurist, rector în anii 1952-1954, după 
ce se afirmase în primul rând prin cariera 
politică (fusese, printre altele, acuzator 
public în 1945-1946, ministru al justiției în 
anii 1948-1949, apoi ministru al controlului 
de stat, ministru-adjunct de externe, iar după 
etapa de rector al Universității din Bucureşti, 
ministru de externe în 1958-1961 şi chiar 
efemer vicepreşedinte al Consiliului de Stat). 


16 Colecția de Hotărâri şi Dispoziţii ale Consiliului de Miniştrii al R.P.R., Bucuresti, 1953, pp. 113-125. 

Clasicistul Constantin Balmuş 


Ceilalți rectori din această perioadă au 
fost însă personalități importante, afirmate 
în mediul academic încă înainte de 
instaurarea regimului comunist, cum ar fi 


Botanistul Nicolae Sălăgeanu 


clasicistul Constantin  Balmuş (rector 
1950-1952), botanistul Nicolae Sălăgeanu 
(rector 1954-1957) sau lingvistul Iorgu 
Iordan (rector 1957-1958). 


Juristul Avram Bunaciu 


Lingvistul Iorgu Iordan 

Unii dintre rectori au îndeplinit 
anterior rectoratului funcția de prorectori cu 
activitatea didactică şi ştiinţifică, cum a fost 
cazul matematicianului Gheorghe Mihoc 
(rector 1963-1968). Totodată, alții dintre 
rectori au îndeplinit ulterior rectoratului şi 
funcții de conducere la nivel naţional 
(chimistul Ilie Murgulescu, după un scurt 
răstimp în calitate de rector în 1949-1950, a 
fost ministru al Învățământului Superior, 
ministru al Învățământului şi preşedinte al 
Academiei, lorgu Jordan a fost şi el 
presedinte al Academiei, iar germanistul 
Jean Livescu, rector al Universitatii din 
Bucuresti in anii 1959-1963 si 1968-1972, 
după ce anterior îndeplinise funcția de rector 
la Universitatea din laşi, a fost după 1963 
ministru-adjunct al învățământului). 

Legea învățământului din 13 mai 1968 a 
adus mai multe modificări în reglementarea 
conducerii institutelor de învățământ superior 
din România, reflectând atât expansiunea 
sistemului, cât şi tendința de a acorda mai 
multe atribuţii şi prerogative decizionale 
organelor colective din diversele instituții 
publice. Era perioada când oficial se evoca 
frecvent „conducerea colectivă”, fără a pune 
însă cu adevărat sub semnul întrebării 
autoritatea finală a Ministerului şi îndrumarea 
de ansamblu a partidului. Conform acestei 
legi, care a fost în vigoare până în 1978, 
Universitatea Bucureşti urma să fie condusă 
de un consiliu profesoral, numit Senat, 
format din rector ca preşedinte, prorectori, 
decanii facultăților, doi până la patru 
reprezentanți ai fiecărei facultăți, aleşi de 
consiliile profesorale ale facultăţilor pe 4 ani şi 
reprezentantul Partidului Comunist Român, 
ca membri. Mai făceau parte din Senatul 
Universității unul până la trei profesori 


desemnaţi chiar de Senat. La şedinţele 


Senatului trebuiau să participe şi un 
reprezentant al organizaţiei sindicatului 
cadrelor didactice, un reprezentant al 


organizației Uniunii Tineretului Comunist şi 
un reprezentant al Asociaţiei studenţilor. 


Matematicianul Gheorghe Mihoc 


Germanistul Jean Livescu 

Rectorul era cel care fixa numărul de 
reprezentanţi ai fiecărei facultăți în Senat. 
Senatul alegea din rândul membrilor săi 
secretarul ştiinţific. Lunar, Senatul era 
convocat de rector în şedinţe ordinare şi, ori 
de cate ori era nevoie, în şedinţe 
extraordinare. Între şedinţele Senatului 
conducerea Universităţii era asigurată de un 
birou alcătuit din rector, prorectori si 
secretarul ştiinţific. Rectorul, numit de 
ministrul învățământului în principiu pe 4 
ani, dar putând fi revocat din funcție, era cel 
care asigura conducerea operativă a 
Universităţii, rezolvând problemele legate 
de activitatea curentă instructiv-educativă, 
ştiinţifică şi gospodărească a instituției. 

Pe perioada de aplicare a acestei legi, 
funcția de rector al Universităţii din 
Bucureşti a fost îndeplinită de germanistul 
Jean Livescu (1968-1972, la al doilea mandat 
în această calitate, după ce anterior fusese şi 
ministru-adjunct al învățământului) şi 
matematicianul George Ciucu (1972-1981, 
anterior prorector, iar după expirarea 
mandatelor ca rector, ambasador al 
României la Bruxelles). În perioada 
mandatului rectorului George Ciucu a avut 
loc şi decernarea de către Universitatea din 
Bucureşti a titlului de doctor honoris causa lui 
Nicolae Ceauşescu, organizată în mod festiv 
chiar în ziua în care beneficiarul împlinea 
vârsta de 55 de ani (26 ianuarie 1973). 

În îndeplinirea atribuţiilor sale rectorul 
era ajutat de mai multi prorectori, numiţi tot 
de ministrul învățământului pe 4 ani şi 


cărora rectorul le putea delega unele dintre 
atribuţiile sale. Cum numărul prorectorilor 
era stabilit de Ministerul Învățământului, în 
funcție de volumul şi complexitatea 
activității universității, la Universitatea din 
Bucureşti au fost numiţi în această perioadă 
câte 3 sau 4 prorectori. Totodată, Senatul 
Universităţii din Bucureşti a avut 72 până la 
74 membri. 

De exemplu, în anul 1972 din Senatul 
Universităţii făceau parte: rectorul Gheorghe 
Ciucu, matematician, prorectorii Dimitrie 
Macrea (lingvist), Boris Cazacu (lingvist), 
Victor Sahini (chimist) si Vasile Cucu 
(geograf), decanii Nicolae Teodorescu 
(matematică), Cristian Constantinescu 
(fizică), Dumitru Negoiu (chimie), Nicolae 
Botnariuc (biologie), Grațian  Cioflică 
(geografie-geologie), Aron Petric (istorie), 
Vasile Nichita (filozofie), Dimitrie Păcurariu 
(limba şi literatura română), Paul Miclău 
(limbi şi literaturi romanice), Dumitru 
Chitoran ( limbi şi literaturi germanice), 
Gheorghe Mihăilă (limbi şi literaturi slave), 
Ion Ceterchi (drept), câte 4 reprezentanți ai 
fiecărei facultăți desemnați de consiliile 
profesorale ale acestora şi 3 profesori 
desemnați de Senat - Constantin Nuţu 
(istoric), la acea dată îndeplinind funcția de 
director al Bibliotecii Centrale Universitare, 
Victoria Stiopol (geolog) şi Zorin Zamfir 
(istoric). Membru al Senatului universitar era 
şi directorul Grădinii Botanice, profesorul 
Ion Tarnavschi!’. 


17 Arhiva Rectoratului Universității Bucureşti, fond Secretariat/ Rectorat, registrul nr. 2214/1975. 

Dacă  decanii numiți erau unii valori 
incontestabile, alții doar mediocritati ajunse 
în funcţie, printre reprezentanţii facultăților 
întâlnim şi personalități remarcabile, precum 
foştii rectori Horia Hulubei, Alexandru 
Rosetti, Ilie Murgulescu, Nicolae Sălăgeanu, 
Iorgu Iordan, Gheorghe Mihoc şi Jean 
Livescu, istoricii Emil Condurachi şi Mihai 
Berza, geologul Miltiade Filipescu, lingvistul 
Alexandru Graur, matematicienii Caius 
lacob, Grigore Moisil şi Miron Nicolescu, 
fizicianul Serban Titeica, criticul şi istoricul 
literar Şerban Cioculescu, sociologul şi 
filosoful Tudor Bugnariu, folcloristul Ion 
Chitimia, italienista Nina Facon, sau juristii 
Ion Oancea şi Tudor Radu Popescu. 


Chimistul Ilie Murgulescu, 
rector in 1949-1950 


Legea educaţiei şi învățământului din 
decembrie 1978 a adus câteva modificări în 
ceea ce priveşte structura organelor de 
conducere ale universităților. Ea a stabilit că 


în Senatul universitar intrau, pe lângă 
deţinătorii de funcții de conducere (rector, 
prorectori, decani) si reprezentanții 
facultăţilor aleşi de consiliile profesorale ale 
acestora, secretarul organizației de partid la 
nivel de universitate, reprezentanți ai 
organizațiilor de sindicat şi de tineret, 
activişti de partid şi de stat, reprezentanți ai 
ministerului şi ai altor organe centrale, 
personalități ale vieții economice, ştiinţifice 
şi culturale, iar reprezentarea studenților era 
extinsă la 12-15% din numărul total de 
membri ai acestui for. Articolul 155 stipula 
că „preşedintele senatului instituției de 
învățământ superior este o personalitate a 
vieții politice, ştiinţifice, economice sau 
culturale, desemnată în condiţiile prevăzute 
de lege”, dar această prevedere nu a fost 
pusă în practică, şedinţele Senatului fiind 
conduse de rector. Conducerea efectivă a 
Universității era exercitată în continuare de 
rector, ajutat de 4 prorectori, cu toții numiți 
de ministrul învățământului şi educaţiei pe o 
perioadă de 4 ani şi de cel mult două ori 
consecutiv; aceştia trebuiau însă să ia 
principalele decizii în cadrul unui birou 
executiv al Senatului, din care mai făceau 
parte şi secretarul ştiinţific al Senatului, 
secretarul organizației Partidului Comunist 
Român, preşedintele Consiliului Uniunii 
Asociaţiilor Studentesti şi reprezentantul 
sindicatelor. Pe perioada aplicării acestei 
legi, funcția de rector al Universității din 
Bucureşti a fost exercitată de matematicianul 
George Ciucu (1972-1981), de fizicianul loan 
lovit Popescu (1981-1989) şi de criticul şi 
istoricul literar lon Dodu Bălan (1989). 

Senatul Universităţii din Bucureşti a avut un 
număr variabil de membri, în el fiind 
prezenți atât politruci ai regimului Ceauşescu, 
cât şi mari personalități, unele formate încă 
în perioada interbelică şi aflate în preajma 
pensionării (de exemplu istoricul Emil 
Condurachi şi matematicianul Caius Iacob), 
altele aparținând generațiilor afirmate mai 
ales în perioada de deschidere din anii 1960 
şi 1970, cum ar fi biologul Gheorghe Zarnea, 
istoricul literar Zoe Dumitrescu-Buşulenga, 
sau filosoful Gheorghe Vladutescu. 

Deşi anii 1980 au fost deosebit de 
dificili - a continuat contracția cantitativă a 
Universității, începută încă din anii 1970, nu 
s-au mai făcut aproape deloc angajări noi 
sau promovări, în sălile de curs şi de seminar 
era frig, iar relațiile cu străinătatea au 
devenit tot mai rare - conducerea 
Universităţii din Bucureşti, fără a îndrăzni să 
se opună smintelilor regimului, a încercat să 
limiteze impactul acestora asupra 
studenților şi cadrelor didactice. Rectorul 
Ioan Iovit Popescu, un veritabil savant, fost 
decan al facultăţii de fizică şi director al 
Institutului de Fizică şi Tehnologia radiației 
de la Măgurele, ajutat de prorectori precum 
matematicianul George Dincă, lingvistul 
Dumitru Chitoran, jurista Sanda Ghimpu şi 
istoricul Iulian Cartana, a căutat să sprijine 
valorile şi să asigure un dram de normalitate 
funcționării instituției. 

În schimb, la expirarea celui de-al 
doilea mandat al lui loan lovit Popescu, 
Elena Ceausescu personali a dispus numirea 
ca rector a foarte obedientului Dodu Bălan, 
selectat mai putin pentru scrierile sale din 


domeniul istoriei literare, şi mai mult pentru 
zelul cu care adulase cuplul prezidenţial. 


Fizicianul loan Iovit Popescu, 
rector în 1981-1989 


Criticul şi istoricul literar 
Ion Dodu Bălan 


18 Amintirile lui Marius Ciurel, secretar şef al Universităţii Bucuresti în anii 1980. 

Într-o şedinţă care a avut loc în 
2 octombrie 1989 ministrul lon Teoreanu a 
instalat personal în funcţie pe noul rector şi 
pe prorectorii Gheorghe Dincă, Constantin 
Plavitu, Doina Ofelia Ivan şi loan Muraru, 
recomandându-le tuturor „să aducă la 
îndeplinire în cît mai bune condiţii sarcinile 
care rezultă pentru învățămînt, pentru noi 
toți, pentru Universitatea bucureşteană, din 
documentele de partid, din indicaţiile şi 


orientările secretarului general al partidului, 
tovarăşului Nicolae Ceauşescu, din indicațiile 
tovarăşei academician doctor inginer Elena 
Ceauşescu, preşedintele Consiliului Naţional 
al Ştiinţei şi Învățămîntului”. 

Perspectivele erau destul de sumbre, 
dar Revoluţia din decembrie 1989 şi prăbuşirea 
regimului comunist au dat prilejul şi pentru 
o înnoire la nivelul conducerii Universităţii 
din Bucureşti. 


Serviciile administrative şi dotările Universităţii 


În perioada regimului comunist, 
serviciile administrative ale Universității au 
fost coordonate, sub egida generală a rectorului, 
inițial de către un director administrativ, apoi 
de către unul dintre prorectori. În atribuțiile 
directorului administrativ, şi apoi ale 
prorectorului de resort, intrau: conducerea 
directă a activității gospodăreşti, conducerea 
lucrărilor de construcții, reparații capitale şi 
curente, asigurarea înzestrării catedrelor, 
laboratoarelor, atelierelor, căminelor şi cantinelor, 
cu utilaj, inventar şi materialul necesar, încheierea 
de contracte şi reprezentarea instituției în 
problemele administrativ-gospodăreşti. Serviciile 
administrative din cadrul Universităţii Bucureşti 
au fost organizate, în principal, pe următoarele 
departamente: secretariat; serviciul plan, 
organizarea muncii; serviciul personal; serviciul 
social; serviciul contabilităţii; serviciul tehnic; 
serviciul aprovizionare. 


Principial, regimul comunist acorda o 
mare însemnătate bazei materiale a procesului 
de învățământ, mai ales în ceea ce priveşte 
asigurarea condiţiilor de studiu pentru 
studenți, şi se lăuda cu realizările din acest 
domeniu. De exemplu, în anul 1961 
propagandiştii regimului mentionau faptul 
că - la nivel naţional - „peste 62% din 
numărul studenţilor primesc burse de stat 
care reprezintă cazarea şi masa, precum si o 
sumă pentru cheltuielile personale. Aproape 
două treimi din totalul studenţilor locuiesc 
în cămine şi mănâncă la cantine. Pentru 
pregătirea şi întreținerea unui student statul 
cheltuieşte în medie 11.000 lei anual. În anul 
1961 statul alocă cu peste 50% mai multe 
investiții decât în anul 1960 pentru nevoile 
învățământului superior. În acest an se vor 
construi cămine cu peste 11.000 de locuri şi 
cantine pentru mai mult de 12.000 de studenți” 9. 


1 Ministerul învățământului şi culturii, “Admiterea în învățământul superior”, Bucureşti, 1961, p. 6, în Arhiva 
Rectoratului Universității Bucuresti, fond Secretariat - Rectorat, registrul nr. 276/1962. 

O parte dintre aceste laude erau indreptatite, 
dar pe de altă parte începutul anilor 1960 a 
fost probabil şi perioada de vârf pentru 


întreaga perioadă comunistă în ceea ce 
priveşte construcția de cămine şi cantine studenţeşti. 


Complexul studențesc Carpaţi în anii 1960 


În ceea ce priveşte Universitatea din 
Bucureşti, în anii 1950 numărul locurilor de 
cazare în cămine s-a mărit considerabil, de la 
1219 în anul universitar 1948/1949 la 3090 în 
1959/196020, dar această creştere s-a realizat 
cu prețul multor improvizații, inclusiv prin 
înghesuirea unui număr mare de studenți in 


spaţii insuficiente. Locurile în cămine erau 
gestionate de oficiul de asistență socială, care 
înlocuise Oficiul universitar din perioada 
pre-comunistă, şi erau distribuite precumpănitor 
pe bază de „dosar“, mai ales tinerilor 
ne-bucureşteni proveniți din familii de 
muncitori şi țărani. 


20 Ovidiu Bozgan, Universitatea Bucuresti, 1864-1990, Bucureşti, Tipografia Universităţii din Bucuresti, 1990, p. 69. 

Baza de cămine a Universităţii din Bucureşti 
a cunoscut un progres semnificativ odată cu 
construirea şi darea în folosința studenţilor a 
complexului „6 Martie” de lângă facultatea 
de drept (1960), format din trei corpuri de 
clădire, având o capacitate de 1200 de locuri 


de cazare, la care se adăugau cantina şi mai 
multe de săli de lectură deservite de o 
bibliotecă?!, şi apoi a pavilioanelor A, B, C şi 
D din Complexul Grozăveşti (începând cu 
1961), cărora li s-a adăugat apoi o cantină şi 
un cabinet stomatologic. 


Complexul 6 Martie 


21 Universitatea din Bucureşti 1864-1964, pp. 50-51. 


Complexul Grozăveşti 

Sala de mese a cantinei din Grozăveşti 
(astăzi Facultatea de Filosofie) 


Capacitatea de cazare a căminelor 
Universităţii din Bucureşti a sporit la circa 
5200 de locuri în 1963, număr care s-a 
menținut relativ stabil până la sfârşitul 
anilor 1980. În anii 1970 s-au adăugat 
căminele de pe platforma Măgurele, care au 
servit mai ales pentru cazarea studenților 
facultăţii de fizică. În general, în cadrul 
căminelor date în folosință în anii 1960 şi 
1970 au prevalat camerele de 2, 3 sau 4 
paturi, ceea ce a însemnat şi o scădere a 
ponderii camerelor în care erau cazați mai 
mult de 4 studenți, şi deci o îmbunătăţire 
relativă a condițiilor de viață pentru 
studenți. Totodată, dacă în anii 1950 
capacitatea de cazare în cămine a variat în 
jurul a 30-40% din numărul total al 
studenților la zi, şi a depăşit 50% începând 
cu anul 1958/1959, după mijlocul anilor 1960 
Universitatea a avut capacitatea de a caza în 
cămine practic pe toţi studenții nebucureşteni 
care urmau cursuri la zi. 

La sfârşitul anilor 1970 şi în anii 1980, 


A 


pe fondul crizei tot mai grave în care se 


afunda Romania, economiile deseori 
meschine şi lipsa investițiilor pentru 
întreținerea complexelor studenţeşti au dus 
la deteriorarea drastică a condițiilor de 
locuire în cămine. De exemplu, în februarie 
1986 Ministerul Educației şi Învățământului 
comunica rectorului Universității Bucureşti 
măsurile ce trebuiau adoptate pentru 
gospodărirea energiei şi combustibilului şi 
pentru economisirea apei potabile. Normativul 
de personal prevedea restructurări severe: 
trebuia să existe un post de spălătoreasă 
pentru 175 de studenți cazați, în medie, un 
post de îngrijitor pentru 700 mp de curățenie 
numai pentru căminele în care erau cazați 
studenți şi doctoranzi străini, veniți la studii 
pe cont propriu, în restul căminelor studenții 
autogospodărindu-se, un post de portar pe 
schimb în căminele unde erau cazați studenți 
străini şi câte un post numai pentru paza de noapte 
în celelalte cămine, un post de administrator 
la 400 de studenți în medie. 

Pentru cantinele studenţeşti existau: câte un 
post de bucătar, cofetar, carmangier pentru 
305 mese servite, un post de muncitor 
necalificat la bucătărie pentru 250 mese 
servite şi 50 de mese servite pentru studenții 
şi doctoranzii străini veniţi la studii pe cont 
propriu şi la cantinele dietetice, un post de 
administrator sau magaziner pe tură la 
fiecare cantină şi un post de achizitor la 
fiecare cantină. Nu este de mirare deci că, 
la revenirea în cămine în luna octombrie, 
pentru începerea anului universitar, studenții 
primeau camere murdare, nezugrăvite şi 
igienizate, cu instalaţii sanitare defecte, pe 
care trebuiau să le amenajeze singuri. Cum 
se făceau „economii” şi la încălzire, studenții 
recurgeau la diverse improvizații interzise 
de normative, îndeosebi la suplimentarea 
căldurii cu ajutorul unor aparate electrice, 
fireşte atunci când nu era întreruptă şi 
alimentarea cu energie electrică. 


În ceea ce priveşte spațiile de 
învățământ, mult timp nu au fost făcute 
investiții semnificative pentru Universitatea 
din Bucuresti, spre deosebire de alte 
instituții de învățământ superior din 
România. Este poate semnificativ faptul că 
aripa bombardată în 1944 a clădirii centrale a 
Universităţii din Bucureşti a fost reconstruită 
şi dată în folosință abia în 1971. Elementul 
nou cel mai important al perioadei 
comuniste a fost Complexul Măgurele, 
utilizat de facultatea de fizică începând din 
anul 1974. Clădirea modernă cu o aulă, trei 
amfiteatre mari, săli de seminar si 
laboratoare dotate cu aparatură dedicată 
învățământului şi cercetării ştiinţifice, a 
reprezentat un model de organizare, 
perfecționare şi aplicații, asigurând Universității 
din Bucureşti primatul la nivel național din 
punctul de vedere al bazei materiale pentru 
învățământul şi cercetarea de fizică. 


Studenţi la Facultatea de fizică, Măgurele, începutul anilor 1980 


22 Arhiva Rectoratului Universităţii Bucuresti, fond Secretariat/ Rectorat, registrul nr. 1980, Instrucţiuni 


nr. 117-1179. 

Între valorile materiale ale Universității 
Bucureşti trebuie menţionate şi stațiunile de 
cercetare, bazele didactice şi instituțiile 
anexe care au justificat una dintre ratiunile 
esenţiale ale Universităţii Bucureşti, aceea de 
centru de cercetare ştiinţifică. Pe lângă 
stațiunile existente deja din epoca interbelică, 
în timpul regimului comunist au fost 
înființate Staţiunea de cercetări de la Brăila 
(fondată în 1956 şi extinsă prin eforturile 
profesorilor biologi Ştefan Negrea şi Nicolae 
Botnariuc) şi Staţiunea Geografică Orşova 


(fondată în 1964, având ca prim director pe 
profesorul Raul Călinescu). 

O dezvoltare spectaculoasă a cunoscut 
sub lungul directorat al profesorului lon T. 
Tarnavschi (1952-1975) Grădina Botanică, 
întemeiată de Carol Davila în anul 1860 şi 
revenită sub administraţia Universității din 
Bucureşti în 1954, după ce fusese timp de 
mai mult de două decenii în administrarea 
primăriei Bucureştilor şi suferise grave distrugeri 
în timpul bombardamentelor din 1944. 


Institutul Botanic, laborator de fiziologia plantelor 


În 1960-1961 a fost construită noua 
clădire a Institutului Botanic, cuprinzând un 
amfiteatru, muzeu botanic, laboratoare şi 
bibliotecă. Au fost amenajate spațiile exterioare 
şi renovate unele dintre serele vechi. În anii 
1970 a fost construit un nou complex de sere 
de expoziție, cu o suprafață de peste 2500 


m2, iar in 1978 a fost inaugurat noul Muzeu 
Botanic, amenajat pe baze ecologice. 

În 1962, la iniţiativa profesorului 
Grigore T. Moisil, a fost înființat Centrul de 
Calcul al Universității din Bucureşti. 

Centrul de Calcul al Universității din Bucureşti 


Dotat începând din 1969 cu un sistem 
de calcul american IBM 360/30, iar ulterior 
cu calculatoare româneşti sub licență 
franceză Felix 256, Centrul de Calcul al 
Universității din Bucureşti a fost un model şi 
pentru alte instituții universitare din 
Bucureşti şi din țară. Pe de altă parte, deşi 
începând din 1974 Universitatea din 
Bucureşti, ca şi alte universități din ţară, a 
şcolarizat studenți la specializarea informatică, 
regimul Ceauşescu nu a favorizat investițiile 
în acest domeniu, ceea ce a făcut ca dotările 
să nu mai tina pasul cu evoluţiile 


informaticii la nivel mondial. Mai mult, în 
1986 Universitatea din Bucureşti a pierdut 
imobilul din str. Ştefan Furtună nr. 125 (azi 
str. Mircea Vulcănescu), unde a fost organizat 
Muzeul Militar Central, iar Centrul de 
Calcul a trebuit să se mute, cu calculatoare 
cu tot, în clădirea facultății de matematică. 

Un rol esenţial în funcționarea oricărei 
universități îl are biblioteca. Biblioteca 
Centrală Universitară din Bucureşti a luat 
naştere în 1948, având la bază patrimoniul 
fostei Fundaţii universitare Carol I, care 
fusese întemeiată încă din 1891. 


BOGDAN MURGESCU, ANDREI FLORIN SORA, MATEI GHEBOIANU, MIRELA ROTARU 


UNIVERSITATEA DIN BUCUREŞTI 
1864-2014 


309 


După abolirea monarhiei, prin decretul 
nr. 136 din 12 iulie 1948, fundaţia regală 
a fost desființată şi se înființa pe lângă 
Universitatea Bucureşti Biblioteca Centrală 
Universitară, căreia i se dădea în folosință, cu 
anumite excepții, patrimoniul fostei fundații, 
confiscat de stat. Bibliotecile facultăților şi 
catedrelor din cadrul Universității Bucureşti au 
fuzionat cu Biblioteca Centrală Universitară, 
desfăşurându-se un intens proces de reorganizare 
în anii ce au urmat. Reorganizarea a implicat 
şi mari restructurări ale fondului de carte, pe 
de o parte prin trecerea la „fondul secret” 


sau eliminarea unora dintre publicațiile 
vechi, şi pe de altă parte prin achiziții noi, 
care într-o primă perioadă au provenit fie 
din producţia internă, fie din Uniunea 
Sovietică şi din celelalte state cu „democrație 
populară”. Odată cu deschiderea parțială 
din anii 1960 s-au reluat şi intrările de carte 
occidentală, iar începând din 1963 Biblioteca 
Centrală Universitară a fost recunoscută ca 
Centru național de dotare cu publicații 
româneşti a lectoratelor de limbă, literatură 
şi civilizația poporului român din străinătate. 


Biblioteca Centrala Universitară, anii 1960 


A 


Numărul volumelor aflate în 
inventarele Bibliotecii Centrale Universitare 
a sporit spectaculos, de la 1.029.756 în anul 
1960 la 1.972.630 în 1968, pentru ca ulterior 
creşterea să fie ceva mai lentă, fondul total 


de carte fiind în 1989 de circa 2.600.000 de 
volume, periodice şi alte categorii de 
documente. Pentru a exemplifica modul în 
care se făceau achizițiile de publicații în anii 
1970, vom lua ca reper anul 1979. 

În darea de semă cu privire la activitatea 
bibliotecii din anul 1979 se menţiona faptul 
că în colecţiile bibliotecii au intrat în anul 
curent 74.324 unități biblioteconomice, cărți 
şi alte categorii de documente, în valoare 
totală de 2.451.163,77 lei. Numărul cărţilor 
era de 57.388 de volume, dintre care 10.995 
de volume erau manuale şi cursuri. Pentru 
procurarea publicaţiilor din import, biblioteca 
folosise şi alte surse, în afara sumelor valutare 
acordate, procedând la: creşterea numărului de 
edituri care trimiteau regulat cataloage editoriale, 
dezvoltarea şi îmbunătățirea relaţiei de schimb 
internațional de publicaţii, organizarea unor 
expoziții de cărți străine, primirea de donații 
importante. Concret, au fost cumpărate cu 
lei valută 157 volume Vest şi 261 volume Est, 
iar prin ILEXIM, fără consum de valută, 
fuseseră achiziționate 83 de volume. Pentru 
aprovizionarea cu publicaţii din import a 
bibliotecilor de învățământ superior din rețeaua 
Ministerului Educaţiei şi Învățământului, au 
fost comandate în acest an 2.508 volume cărți 
din ţările socialiste, în valoare de 53.992 lei 
valută şi 2.473 de titluri de periodice în 
valoare de 788.285 lei valută, iar în tările 
nesocialiste 2.188 de volume cărți, în valoare 
de 239.000 lei valută, şi 951 de titluri de 
periodice în valoare de 392.000 lei valută. În 
contul personal al cadrelor didactice au fost 
comandate 797 de volume, în valoare de 
95.000 lei valuta. Biblioteca Centrală 
Universitară a transmis bibliotecilor de 
învățământ superior pe profiluri 105 volume 
primite prin ILEXIM, fără consum de valută, 
355 de volume din expoziţiile organizate în 


colaborare cu edituri străine (cu consultare 
prealabilă), 150 de volume din donațiile 
primite de Biblioteca Centrală Universitară şi 
1855 de volume venite prin intermediul 
schimbului. În ceea ce priveşte numărul 
cititorilor, în anul 1979  frecventaseră 
biblioteca 18.659 persoane fizice, fata de 
16.000 câti fuseseră prevăzuţi în plan (o 
realizare a planului de cititori de 116%); 
dintre cititori 14.080 fuseseră studenţi, 1.552 
cadre didactice şi 3.007 fuseseră cititorii din 
alte categorii. 


Biblioteca Facultăţii de Litere 


În anul 1989 Biblioteca Centrală 
Universitară dispunea de valori inestimabile 
în depozitele sale, cum ar fi: 17 incunabule, 
2.300 de titluri de carte rară şi bibliofilă, 
manuscrise literare aparținând lui Mihai 
Eminescu, Vasile Alecsandri, Lucian Blaga, 
Tudor Arghezi, Mircea Eliade, George 
Călinescu, Vasile Voiculescu, I.L. Caragiale, 
loan Slavici, Spiru Haret, Nicolae Iorga, 
Alexandru Odobescu. 


23 Biblioteca Centrală Universitară, Activitatea Bibliotecii în anul 1979, in Arhiva Rectoratului Universității 
Bucuresti, fond Secretariat/ Rectorat, registrul nr.2857/1980. 

O parte considerabilă a acestor 
valori au fost pierdute în seara zilei de 
22 decembrie 1989, când, în contextul 
evenimentelor revoluționare şi al derutei 
cauzate de „terorişti”, clădirea centrală a 
Bibliotecii Centrale Universitare a fost 
supusă tirurilor şi a luat foc. 

La 29 iulie 1967 s-a înființat Muzeul 
Universității Bucureşti, organizat de omul de 
cultură Adrian Corbu, un cunoscut specialist 
în domeniul  documentării iconografice. 
Patrimoniul muzeului a provenit din 
achiziţii, dar s-a apelat şi la donaţii. În anul 
1987 expoziția de bază a muzeului a fost 
reorganizată în funcție de materialul şi 
documentele disponibile, pe vitrine şi panouri 


Evoluţia programelor de studii 


Numărul programelor de studii oferite 
de învățământul universitar a cunoscut mari 
variații în România comunistă. La sfârşitul 
anilor 1940 şi începutul anilor 1950, el a 
crescut exploziv, ajungând la nivel national 
la circa 310 în anul universitar 1953/1954. 
Cum însă cea mai mare parte din această 
creştere s-a datorat solicitării diverselor ministere, 
ea a afectat mai mult învățământul tehnic 
decât domeniile specifice Universității din 
Bucureşti - studiile în ştiinţe exacte, umaniste 
şi sociale. Un alt factor al creşterii numărului 


biografice. Muzeul Universităţii dispune şi 
de o arhivă deosebit de valoroasa4. 

În evidențele comisiilor de inventariere 
din anii 1979-1980 figurau ca imobile 
aparținând Universităţii din Bucureşti clădirea 
centrală din Piața Universităţii, clădirea 
facultății de drept cu parcul aferent, imobilul 
facultăţii de biologie, imobilul din Schitu 
Măgureanu, imobilul Panduri, cuprinzând şi 
un cămin studențesc, Grădina Botanică cu 
Institutul Botanic, imobilul Centrului de Calcul, 
complexul Măgurele, incluzând facultatea de 
fizică, cămine şi cantină, căminele studenţeşti 
şi cantinele din Grozăveşti şi 6 Martie, 
şi apartamente?. 


de programe de studii a fost organizarea 
învățământului superior seral şi fără frecvenţă, 
inițial cu aceeaşi durată ca şi programele 
similare din învățământul obişnuit la zi, apoi 
cu o durată mai lungă cu un an decât 
acestea. La Universitatea din Bucureşti au 
fost înființate secţii serale la matematică- 
fizică (1950), chimie (1950) şi ştiinţele naturii 
(1954), şi fără frecvenţă la matematică-fizică 
(1950), ştiinţe juridice (1951), ştiinţe naturale 
(1953), filologie (1953), filosofie (1956) şi 
geologie-geografie (1957)7. 


24 Ovidiu Bozgan, Universitatea din Bucureşti, 1864 — 1990, Bucureşti, Tipografia Universității Bucuresti, 1990, p. 74. 

25 Arhiva Rectoratului Universității Bucureşti, fond Secretariat/ Rectorat, registrul nr. 2799/1980. 

26 În această secțiune ne-am bazat mai ales pe Andrei-Florin Sora, Evoluția calificărilor din învățământul 
universitar românesc 1968-2011, Bucureşti, ANC, 2011, pp. 20-32. 

27 Ovidiu Bozgan Universitatea din Bucuresti, 1864 - 1990, p. 67, coroborat de Colecţia de Hotărâri şi Dispoziţii 
ale Consiliului de Miniştrii al R.P.R., Bucuresti, 1953, pp. 295-296. 

Un alt factor de creştere a numărului de 
programe a fost tendinta de fragmentare a 
studiilor pe subdomenii şi de specializare 
timpurie. De exemplu, în domeniul biologie au 
funcționat temporar specializări distincte de 
zoologia vertebratelor, zoologia nevertebratelor, 
hidrobiologie şi ihtiologie, fiziologia animalelor, 
darwinism şi genetică. Deşi la nivel național 
a avut loc un proces de restrângere a 
numărului de specializări, în cadrul 
Universității din Bucureşti experimentele de 
organizare a unor programe de studii 
distincte, păstrând însă un trunchi de cursuri 


comune, au continuat în anii 1950, fiind 
favorizate de faptul că începând cu anul 
universitar 1956/1957 durata studiilor a fost 
prelungită la multe specializări de la 4 la 5 
ani. Un exemplu al acestor bifurcări timpurii 
a programelor de studii este faptul că la 
sfârşitul anilor 1950 la istorie au fost 
inmatriculati separat studenți pentru specialități 
precum istoria generală veche arheologică 
(sic), istoria României, arhivistică, istorie medie 
universală, istorie universală contemporană 
şi istoria U.R.S.S. 


Studenţii Facultății de Istorie în practică pe un şantier arheologic 


În anul 1959, nevoile crescânde de 
cadre didactice pentru învățământul gimnazial 
au condus la înființarea Institutelor 
pedagogice de 3 ani, dintre care unul a 
funcționat şi pe lângă Universitatea din 
Bucureşti, fără a fi însă integrat facultăților 


acesteia; mulți dintre absolvenții acestor 
institute pedagogice de 3 ani au optat, 
uneori după mai mulți ani de profesorat, să- 
şi completeze studiile urmând anii 4 şi 5 în 
cadrul programelor de studii de lungă durată. 

Totodată, în contextul expansiunii din anii 
1960 a sistemului universitar, au fost înființate 
noi specializări, atât în învățământul de 
lungă durată, cât şi în învățământul de 
scurtă durată, iar pentru multe dintre aceste 
specializări s-au extins programele de studii 
la seral (pentru domeniile tehnice) şi la fără 
frecvenţă (pentru majoritatea celorlalte domenii). 
Universitatea din Bucureşti a fost una 
dintre instituţiile care au profitat cel mai 
mult de această evoluție, diversificându-şi şi 
modernizându-şi oferta didactică. Semnalăm 
îndeosebi diversificarea ofertei didactice în 
ceea ce priveşte studiul limbilor şi literaturilor 
străine, precum şi reintroducerea învățământului 
sociologic în anul 1966. 

Anii 1970 au debutat sub semnul 
raționalizărilor şi comasarilor. În 1971, 
institutele pedagogice de 3 ani, ale căror 
rezultate au fost apreciate ca nesatisfăcătoare, 
au fost integrate pe deplin universităților pe 
lângă care funcționau. Această măsură a fost 
aplicată şi Institutului pedagogic de 3 ani de 
pe lângă Universitatea din Bucureşti, ale 
cărui cadre didactice au fost integrate 
facultăților universității. În acest context, şi 
în contradicție cu expansiunea în aceeaşi 
perioadă a învățământului tehnic de scurtă 
durată, cele mai multe dintre programele de 
studiu de scurtă durată din domeniile 
universitar-pedagogice au fost desființate. 

În ceea ce priveşte programele de 
studii de lungă durată, începând cu 1974 
durata acestora a fost redusă pentru 
majoritatea domeniilor universitar-pedagogice 
de la 5 la 4 ani. În cazul matematicii, fizicii, 
chimiei şi biologiei, această reducere a fost 
compensată parțial de posibilitatea ca un 
număr limitat de absolvenţi să poată urma 


un al cincilea an de specializare, formă de 
studiu postuniversitar care anticipa într-un 
fel studiile aprofundate şi apoi programele 
masterale din anii 1990. Deşi în nomenclatorul 
din 1974 au fost incluse şi câteva specializări noi 
la Universitatea din Bucureşti - informatică, 
biochimie şi geologie tehnologică - totuşi 
tendința dominantă a fost aceea de 
unificare /comasare a programelor de studii. 
Astfel, dacă la Facultatea de matematică la 
sfârşitul anilor 1960 erau organizate programe 
de studii pentru specializările analiza 
matematică, geometrie, algebră, mecanica 
fluidelor, elasticitate, calculul probabilităților, 
maşini de calcul, astronomie, şi ecuații 
funcţionale la învățământul de zi (5 ani) şi 
matematică la învățământul fără frecvenţă (6 
ani), la care se adăuga oferta de programe de 
matematică la zi şi fără frecvență a 
Institutului pedagogic de 3 ani, în 1974 oferta 
didactică mai cuprindea doar programele de 
studii matematică, informatică şi matematică- 
mecanică la zi, matematică şi informatică la 
seral, matematică fără frecvență şi matematică 
de 3 ani la zi. 


Examen la Facultatea de Matematică, 
sesiunea iunie 1979 

Un alt val de reduceri a numărului de 
programe de studii a fost implementat prin 
nomenclatorul din 1977 al specializărilor din 
învățământul superior. Amputările cele mai 
grave au privit desființarea programelor de 
studii separate de sociologie, pedagogie şi 
psihologie, şi unificarea forțată a studiilor de 
istorie şi filosofie în cadrul unor programe de 
istorie-filosofie şi filosofie-istorie. Concomitent, 
în cadrul Universităţii din Bucureşti s-a făcut 
simțită şi reducerea severă a numărului de 


locuri de studii alocate programelor fără 
frecvenţă, fără a avea însă loc o închidere 
propriu-zisă a celor mai multe dintre 
acestea. Această tendință a fost inversată la 
începutul anilor 1980, ca parte a opțiunii 
conducerii de partid şi de stat de a favoriza 
învățământul superior fără frecvență în 
dauna celui la zi, dar numărul total al 
studenților la această formă de învățământ 
nu a mai depăşit 2.000 (fata de peste 10.000 
la mijlocul anilor 1970). 


Studenti in amfiteatru 


Numărul programelor de studii a 
rămas relativ stabil în ultimul deceniu al 
regimului comunist. Astfel, în anul 1989 
Universitatea din Bucureşti organiza admitere 
pentru următoarele specializări la zi: 
matematică; informatică; matematică-mecanică; 
matematică-fizică (3 ani); fizică; fizică 
tehnologică; biologie; biochimie; inginerie 
geologică şi geofizică; geografie - o limbă 
străină (engleză, franceză, germană, rusă); 
drept; drept economico-administrativ; istorie- 
filosofie; filosofie-istorie; limba română - 


limbă străină (engleză, franceză, germană 
sau rusă); limbă străină - limba română sau 
a doua limbă străină (13 variante). Pe lângă 
acestea, oferta didactică a Universității mai 
cuprindea 3 programe la seral (informatică, 
matematică-mecanică şi fizică tehnologică) şi 
14 programe la fără frecvență (matematică, 
biologie, geografie - o limbă străină, 
drept, drept economic-administrativ, istorie- 
filosofie, la care se adaugă 8 oferte în 
domeniul filologic). 

Cadrele didactice 


Primii ani ai regimului comunist au 
insemnat la Universitatea din Bucuresti 
continuarea trendului început încă din anii 
anteriori de epurare politică a unui mare 
număr de profesori şi de angajare a noi cadre 
didactice, considerate convenabile noului 
regim.  Epurările au afectat mai ales 
domeniile „sensibile” din punct de vedere 
ideologic, precum şi pe cele care tradițional 
erau apropiate de politică. Dintre profesorii 


care au fost îndepărtați din Universitate 
după 1948, menționăm ca exemple pe 
biologul Constantin Motăş, filosoful Mircea 
Florian, logicianul Anton Dimitriu, istoricul 
Constantin C. Giurescu, etnograful şi 
folcloristul Tache Papahagi, istoricul literar 
şi folcloristul Ovidiu Papadima şi pe juristul 
Alexandru Valimărescu, care s-au alăturat 
unei pleiade deja impresionante de profesori 
epurati în anii 1944-1947. 


Filosoful Mircea Florian 


Ca urmare a acestor epurări politice, în 
anul universitar 1948/1949 cadrele didactice 
care fuseseră angajate înainte de 23 august 
1944 şi care continuau să fie active în cadrul 
Universităţii din Bucureşti reprezentau 60% 
la facultatea de matematică-fizică, 50% la 


facultatea de ştiinţe naturale, 40% la 
facultatea de chimie, 36% la facultatea de 
istorie-geografie, 35% la facultatea de drept, 
23% la facultatea de filologie şi doar 3,5% la 
facultatea de filosofie?8. 


28 Ovidiu Bozgan, Universitatea Bucuresti. Scurt istoric, Bucureşti, Editura Universităţii Bucuresti, 1994, p. 106. 

Încă şi mai grav, în primul deceniu al 
regimului comunist un mare număr de 
(foşti) profesori ai Universității din Bucureşti 
au fost arestați, iar multi dintre ei au 
petrecut ani lungi de închisoare şi/sau au 
murit în detenție. Lotul cel mai numeros a 
fost acela al foştilor miniştri şi înalți 
demnitari din perioada  pre-comunistă, 
arestați în 5/6 mai 1950 şi încarceraţi apoi în 
mare majoritate în închisoarea de la Sighet. 
Dintre foştii profesori ai Universităţii din 
Bucureşti care şi-au găsit sfârşitul în 
închisorile comuniste din cauza lipsurilor, 
bolilor şi/sau  maltratărilor amintim pe 
juristul Istrate Micescu (mort la Sighet în 
1951), pe economistul Gheorghe Taşcă (mort 
la Sighet in 1951), pe istoricul Gheorghe I. 
Brătianu (mort la Sighet în 1953), pe 
economistul Victor Bădulescu (mort la 
Sighet la o dată nesigură, probabil in 
ianuarie 1954), pe italienistul Alexandru 
Marcu (mort la Văcăreşti în 1955), pe juristul 
Grigore Dimitrescu (mort la Sighet în 1955) 
şi pe juristul Mihail Romniceanu (mort la 
Râmnicu-Sărat în 1960). Tot în închisoare a 
pierit şi comunistul Lucrețiu Pătrăşcanu, 
pentru scurt timp profesor al facultății de 
drept a Universităţii din Bucureşti, arestat în 
1948, apoi condamnat la moarte şi executat 
la Jilava in 1954. Alţi foşti profesori ai 
Universității au supraviețuit închisorilor, dar 
numai puțini dintre ei au mai reuşit să se 
reintegreze profesional după eliberare. 
Majoritatea, deja în vârstă şi cu destinele 
frânte de represiune, s-au stins în uitare şi 
lipsuri. Unii, mai tineri, au avut neşansa să 
fie arestați din nou ani buni după eliberarea 


de la Sighet. Un exemplu în acest sens este 
istoricul lon Hudita. Fiind unul dintre liderii 
Partidului National-Taranesc şi fost ministru 
în guvernele de coaliție din 1944-1945, acesta 
a fost arestat în 1947 şi deținut în închisorile 
de la Văcăreşti, Craiova şi Sighet până în 
1955; după eliberare, evident că nu a mai 
primit postul de la Universitate, dar a fost 
,recuperat” la Institutul de Istorie al Academiei, 
împreună cu mai mulți alți „foşti”. Pensionat 
în 1959, a fost din nou arestat în 1961 şi 
eliberat în 1962, stingându-se la o vârstă 
înaintată, în 1982. 

Epurările masive au prilejuit o amplă 
reînnoire a corpului profesoral al Universității. 
Au venit atât profesori al căror unic merit 
era apropierea de autoritățile comuniste, cât 
şi tineri care tocmai îşi terminau studiile şi 
care au fost angajați direct ca asistenți la 
Universitatea din Bucureşti. Mai presus de 
toate, a existat însă un corp de profesionişti 
care îşi începuseră cariera didactică şi 
ştiinţifică înainte de 1948, şi care au asigurat 
menţinerea standardelor profesionale în 
Universitate, chiar dacă unii dintre ei au 
făcut şi concesii în planul angajamentului 
politic sau chiar au crezut sincer în valorile 
comuniste. Exemplari în acest sens au fost 
matematicianul Simion Stoilov, fizicienii 
Horia Hulubei şi Serban Titeica, biologul 
Traian Săvulescu, sau lingvistul Alexandru 
Graur. Alături de aceştia, au putut creşte 
specialişti care şi-au început cariera după al 
doilea război mondial, precum lingvistul lon 
Coteanu, matematicianul Solomon Marcus 
sau chimistul Victor Emanuel Sahini. 

Botanistul Traian Săvulescu 


wy 
“ih 


Acad. Horia Hulubei cu studenţii anului III 
de la Facultatea de Fizică 

Mixtura cadrelor didactice în primul 
deceniu al regimului comunist este bine 
ilustrată de Facultatea de Istorie. Văduvită 
prin epurări de câțiva dintre cei mai 
importanți profesori de dinainte de 1948, 
„completată” cu profesori de liceu deveniți 
universitari, precum Vasile Maciu, şi cu 
politruci 100% precum Florenţa Rusu (ajunsă 
decan în anii 1953-1956) sau Saşa Muşat, care 
a sfârşit executat pentru participarea la 
jefuirea unei dube cu bani în 1959, ea 
compensa în mare măsură prin activitatea 
unor savanţi de anvergură internațională, 
precum lon Nestor, Dionisie M. Pippidi, 
Emil Condurachi sau Andrei Otetea”’. 

Treptat, în cursul anilor 1950 a început 
şi un proces de recuperare a unora dintre 
intelectualii marginalizati anterior; întrerupt 
de un nou val de persecuții şi epurări în 
1958-1959, acest proces s-a amplificat în anii 
1960. Două exemple sunt pilduitoare pentru 
avatarurile acestei perioade. Esteticianul 
Tudor Vianu, exilat pentru câțiva ani la 
Institutul de lingvistică al Academiei, a fost 
reintegrat în Universitate în 1955 şi a fost 


inspiratorul studiilor de literatură universală 
şi comparată. La rândul 
Constantin C. Giurescu, după ce a fost închis 
5 ani la Sighet, a fost „recuperat” la Institutul 
de Istorie al Academiei, iar din 1963 a fost 
reintegrat ca profesor la 
devenind ulterior şi membru al Academiei 


său, istoricul 


Universitate, 


R.S.R. Aceste reintegrări s-au combinat în 
cursul anilor 1960 cu un val masiv de noi 
angajări, menite să asigure resursa umană 
pentru ca Universitatea să poată face fata 
numărului crescând de studenţi. Aceste noi 
angajări erau cu atât mai necesare, cu cât unii 
dintre profesorii care activau în Universitate 
încă dinainte de al doilea război mondial, 
ajungeau la vârsta pensionării. Cele două 
elemente contradictorii explică fluctuațiile 
de la un an la altul ale numărului total al 
cadrelor didactice%, precum şi faptul că 
structura de vârstă a Universităţii a ajuns 
curând să fie dominată de un grup masiv de 
asistenți şi apoi lectori angajați în anii 1960, 
majoritatea dintre ei născuți în anii 1930 şi în 
prima parte a anilor 1940. 


2 O rememorare nuanțată a situaţiei Facultăţii in Florin Constantiniu, De la Răutu şi Roller la Muşat şi 
Ardeleanu, Bucureşti, Editura Enciclopedică, 2007, pp. 40-124. 

30 Informațiile cantitative din această secțiune se bazează pe datele culese din arhiva Institutului National de 
Statistică în cadrul proiectului PN-II-ID-PCE-2011-3-0476 Planificare economică, învățământ superior şi 
acumularea capitalului uman în România în timpul regimului comunist (1948-1989). 

Evoluţia numărului total de cadre didactice la Universitatea din Bucureşti (1948-1989) 


Numărul maxim al cadrelor didactice a 
fost atins în 1971, când Universitatea din 
Bucureşti cuprindea 169 de profesori, 220 de 
conferentiari, 386 de lectori şi şefi de lucrări, 
571 de asistenți universitari şi 142 de 
preparatori şi/sau asistenţi stagiari, în total 
1488 cadre didactice. Dintre acestea, 605 
(40,65%) erau femei, cu menţiunea că la 
nivelul profesorilor plini ponderea femeilor 
era de sub 10% (15 din 169). 

În anii 1970 şi 1980 numărul membrilor 
corpului profesoral al Universității din 
Bucureşti a scăzut. O parte din această 
scădere s-a datorat mutării facultății de 
chimie la Politehnică, dar restul, cea mai 
mare parte, a fost datorată reducerii 
numărului de locuri de studii şi deci a 
numărului de studenţi care învățau în 
Universitatea din Bucureşti. În anii 1970 
noile angajări au fost tot mai puţine, iar 


după 1980 ele au devenit încă şi mai rare. 
Având in vedere ieşirile din sistem, 
majoritatea prin pensionare, dar unele şi 
prin deces, destituire sau emigrare, numărul 
cadrelor didactice s-a înjumătățit, atingând 
un minim de 721 persoane în 1989. Cum şi 
promovările au fost aproape cu totul blocate 
în anii 1980, la finele regimului comunist 
Universitatea din Bucureşti era dominată 
numeric nu de asistenţi, ca în 1971, ci de 
lectori care depăşiseră vârsta de 40 de ani, 
unii chiar şi pe cea de 50 de ani. Astfel, în 
1989 posturile de profesor reprezentau 12,1% 
din totalul normelor (ocupante şi vacante) 
existente la nivelul Universităţii, cele de 
conferențiar 16,7%, cele de lector 42,8%, iar 
cele de asistent 28,4%. De remarcat şi faptul 
că, inclusiv datorită vârstei mai reduse de 
pensionare, ponderea femeilor scăzuse la 
27,2%. 

Involuţia sistemului universitar şi 
deriva tot mai pronunțată a regimului 
Ceauşescu au nemulțumit tot mai multe 
dintre cadrele didactice ale Universităţii din 
Bucureşti. Unii au suportat strambatatile în 
tăcere, alții au ales să părăsească România, 
fie cerând să emigreze, fie rămânând ilegal 
în străinătate atunci când aveau prilejul de a 
călători într-o țară nesocialistă. Alţii, mai 
puțini, au ales să-şi exprime nemulțumirea şi 
să critice regimul, deşi această opțiune civică 
îi expunea riscului represiunii. Asemenea 
critici au venit şi de la exponenții 
generațiilor mai vârstnice de profesori ai 
Universităţii din Bucuresti, şi de la tineri. 

La începutul anilor 1980, unul dintre 
criticii venerabili ai regimului Ceauşescu a 
fost lingvistul Iorgu Iordan. Aflat deja la o 
vârstă înaintată (născut 1888), om de stânga 
din tinereţe şi chiar unul dintre intelectualii 
afiliati regimului comunist în perioada 
stalinismului, fost rector al Universității din 
Bucureşti şi ambasador la Moscova, dar 
totodată savant veritabil şi autor al unor 
lucrări majore cu privire la lingvistica 
limbilor romanice, el a sesizat deriva regimului 
Ceauşescu şi a criticat protocronismul, 
excesele naționaliste şi cultul personalității. 
Unele dintre exprimările sale au fost criptice, 
dar nu mai putin memorabile, iar sensul lor 
era clar pentru oricine le auzea sau le citea. 
Astfel, potrivit relatării unui informator 
anonim al Securității în ianuarie 1981, 
academicianul lorgu lordan exprima curent, 
la universitate şi în alte medii, opinii dintre 
care era citată următoarea: 


„În țara asta nu mai există nimeni care să 
gândească; în afară de unul. Nimeni nu mai are 
cap, în afară de unul. În România nu mai există 
nici un ministru, nu mai există guvern, nu mai 
există nici măcar popor. Există un singur om, 
care le vede, le gândeşte, le face pe toate. În 
felul acesta totul se duce de râpă şi toate se vor 
termina prost pentru România”31. 


Desigur, se poate aprecia că la vârsta 
sa (trecuse de 90 de ani), academicianul 
lorgu lordan nu mai risca prea mult, iar 
criticile sale au avut o audiență inevitabil 
limitată. Alta a fost situația matematicianului 
Mihai Botez. 


Matematicianul Mihai Botez 


31 Adina Berciu-Drăghicescu, Facultatea de Litere a Universităţii din Bucuresti. 150 de ani de învățământ filologic 
românesc 1863-2013. Tradiţie şi valoare, Bucureşti, Editura Universităţii din Bucuresti, 2013, pp. 993. 

Născut în 1940, acesta fusese unul 
dintre cei mai promitatori tineri afirmati in 
contextul liberalizării din anii 1960. Doctor 
în matematică la numai 26 de ani, el s-a 
specializat în aplicarea metodelor matematice 
în gestiunea economică şi în analiza 
ştiinţifică a evoluţiei societăţii. După ce a 
lucrat in institutele de specialitate ale 
Academiei şi a fost şef al catedrei de 
Aplicațiile matematicii în organizarea si 
conducerea întreprinderilor la CEPECA, din 
1970 a devenit director al Laboratorului de 
cercetări prospective şi apoi al Centrului 
international de metodologie a studiilor 
asupra viitorului şi dezvoltării în cadrul 
Universității din Bucureşti. A fost unul dintre 
primii specialişti care au înțeles implicaţiile 
catastrofale ale opțiunilor economico-sociale 
ale regimului Ceauşescu de la începutul 
anilor 1970, şi a încercat prin analize, studii 
şi memorii adresate factorilor de decizie să 
determine corecturi ale acestui curs greşit. 
lată cum relatează el aceste eforturi: 


„Şi am „bombardat” aşadar ani de zile ceea ce 
credeam eu că sînt factorii responsabili, cu 
memorii (nesolicitate) în care semnalam, 
demonstram şi avertizam... Singura reacție la 
aceste memorii era întrebarea „ce vreau eu să 
obțin” - ideea că ar exista naivi interesaţi şi de 
altceva decât de obţinerea unor avantaje 
personale imediate fiind de la început părăsită 
de pragmaticii mei interlocutori. Exasperat de 
lipsa de rezultat a demersurilor mele am 


încercat să găsesc alte căi prin care ceea ce 
credeam că nu am dreptul să mai tin „secret 
profesional” să ajungă la cetățeanul țării mele, 
cu speranța (vagă) că acesta ar putea reacționa 
şi astfel ar opri nenorocirea. Privind în urmă, 
recunosc acum că aceasta a fost calea ce m-a 
dus la disidență.”32 


Dizidenta deschisă a lui Mihai Botez a 
început în 1977, când el era conferentiar/ 
cercetător principal şi director al Centrului 
international de metodologie a studiilor 
asupra viitorului şi dezvoltării. Memoriile şi 
scrisorile sale au fost difuzate la radio 
„Europa liberă”, şi au devenit tot mai 
virulente, deşi autorul a avut mereu grijă să 
rămână în cadrul legal al libertății de 
exprimare permis de legislația românească 
în vigoare şi garantat prin Actul Final de la 
Helsinki din 1975, asumat şi de către 
România comunistă. Au urmat numeroase 
anchete ale Securității şi măsuri administrative 
prin care Mihai Botez a fost retrogradat ca 
analist programator şi apoi ca matematician, 
iar în 1987 mutat disciplinar la un centru de 
calcul regional la Tulcea, cu scopul de a-l 
izola şi de a micşora impactul activităților 
sale. Până la urmă, această izolare l-a 
determinat să accepte să plece din tara, desi 
timp de 10 ani refuzase această opțiune, 
încercând să lupte din interior pentru corectarea 
direcţiei de dezvoltare a României3. 


% Mihai Botez, Românii despre ei înşişi. O cercetare de comunismologie prospectivă, Bucureşti, Editura Litera, 


1992, pp. 84-85. 


3 Mihai Botez este considerat „cel mai important teoretician al rezistenței democratice din interior, din 
România” (Adrian Niculescu, Disidenta românească, „Observator cultural”, nr. 113, aprilie 2002), un 
veritabil „Sakharov român” (Cristina Petrescu, From Robin Hood to Don Quixote. Resistance and Dissent in 
Communist Romania, Bucureşti, Editura Enciclopedică, 2013, pp. 278-288). Pentru tentativele de denigrare 
postumă a lui Mihai Botez, a se vedea Gabriel Andreescu, Cărturari, opozanți şi documente. Manipularea 


Arhivei Securităţii, laşi, Polirom, 2013, pp. 209-232. 

Disidenta lui Mihai Botez a fost daca 
nu singulară, totuşi excepțională. Mult mai 
frecvente au fost situațiile în care profesorii 
Universităţii din Bucureşti şi-au exprimat 
împotrivirea fata de aberatiile regimului 
politic comunist încercând să apere 
standardele profesionale ale domeniului lor 
specific de activitate de intruziunile acestuia. 
Fără a neglija cazuri precum acela al 
profesorului Dionisie M. Pippidi, care s-a 
plasat în fruntea istoricilor antichizanti care 
au refuzat să accepte ideea „statului dac 
centralizat” pentru domnia lui Burebista, 
ceea ce a condus la blocarea proiectului de 
tratat de istorie a României în preajma 
congresului internațional de istorie de la 
Bucureşti din 1980, cel care s-a afirmat ca 
exponentul prin excelenţă al „rezistenței prin 
cultură” din ultima parte a regimului 
comunist a fost neîndoielnic istoricul şi 
criticul literar Nicolae Manolescu. 

Doar cu un an mai vârstnic decât 
Mihai Botez, a urmat cursurile liceale la 
Sibiu şi a devenit student în filologie la 
Universitatea din Bucuresti in 1956. 
Exmatriculat în 1958 la un val de epurări 
motivate prin ,,dosarul” prost al părinților, a 
fost reinscris abia în 1959 si a dobândit 
licenta in 1962. A profitat de dezghetul 
politic, ca si de sprijinul profesorului George 
Ivascu, pentru a fi angajat in 1963 la catedra 
de istorie a literaturii române din cadrul 
Facultăţii de filologie a Universității din 
Bucureşti. S-a remarcat în peisajul literar 
îndeosebi prin cronicile de întâmpinare 
publicate săptămânal în „Contemporanul” şi 
apoi „România literară”. Promotor al 


autonomiei esteticului în raport cu politicul, 
pe linia lui Titu Maiorescu şi Eugen 
Lovinescu, a fost un consecvent apărător al 
valorilor literare consacrate, al deschiderii 
europene şi al modernismului împotriva 
protocronismului promovat de unii dintre 
exponentii regimului Ceauşescu. Profesor 
carismatic, a fost mentorul studenţilor cu 
vocație literară, conducând Cenaclul de luni 
(1977-1983), în cadrul căruia şi-au prezentat 
primele opere şi s-au format unii dintre cei 
mai valoroşi scriitori „optzecişti”, printre care 
Mircea Cărtărescu, Ion Stratan si Florin Iaru. 


Criticul şi istoricul literar 
Nicolae Manolescu, anii 1980 


34 Jon Bogdan Lefter, Nicolae Manolescu: de la cronica literară la „Istoria critică...”, Bucureşti, Editura Paralela 45, 2009. 

Deşi nu a riscat angajarea în disidenta 
propriu-zis politică prin semnarea unor texte 
explicit anti-ceausiste, prin  solidaritatile 
culturale pe care le-a animat, prin influența 
sa asupra modului în care era predată 
literatura în învățământul gimnazial şi liceal, 
ca şi prin vizibilitatea cronicilor sale literare şi a 
polemicilor sale cu exponentii naționalismului 
protocronist, Nicolae Manolescu a contribuit 
substantial la construirea unui spatiu cultural 
alternativ fata de cel modelat de ideologia 
oficială din anii 1980. 

Deşi mulți dintre profesorii Universității 
din Bucureşti optau pentru „rezistența prin 
cultură”, conservarea standardelor profesionale 
era tot mai dificilă în a doua parte a anilor 
1980. Politica de izolare a regimului diminuase 
contactele internaționale şi achizițiile de 
publicații, subminând şansele de a realiza 
performanţă în cercetarea ştiinţifică. Regimul 


oferea accesul la resurse materiale şi/sau de 
prestigiu cu zgârcenie, preferând instinctiv 
pe adulatorii cei mai oportunisti, iar 
încercările unora dintre membrii conducerii 
Universităţii de a apăra ierarhiile valorice 
interne, inclusiv cu prețul unor concesii 
morale, reprezentau mai degrabă o luptă de 
ariergardă. În 1989, perspectivele erau 
sumbre. Opţiunea pentru rezistență deschisă 
împotriva regimului a rămas mai degrabă 
singulară -profesorul Alexandru Melian de 
la filologie a lansat un apel la boicotarea 
congresului al XIV-lea al P.C.R. şi apoi a 
trimis la Radio „Europa liberă” o scrisoare 
deschisă cu 14 întrebări la adresa lui Nicolae 
Ceauşescu - în timp ce majoritatea colegilor 
săi urmăreau tensionati schimbările din 
celelalte tari socialiste şi şi-au manifestat 
deschis dorința de schimbare abia în 
contextul revoluției din decembrie 1989. 


Studenţii Universității din Bucuresti în anii 1948-1989 


Reforma învățământului din anul 1948 
a pus educarea studenților în serviciul 
economiei socialiste şi al ideologiei comuniste. 
Mihai Roller sintetiza astfel noile imperative: 
“prin noua structurare a învățământului şi 
prin asigurarea conținutului nou al şcolii se 
pune temelia noii şcoli, ce va da Republicii 
noastre pe cetățeanul conştient, pe 
tehnicianul şi specialistul bine pregătit, pe 
oamenii de ştiinţă şi de cultură de care are 
nevoie Republica Populară Română pentru 


consolidarea democrației populare şi pentru 
construirea societății socialiste”>. 

Deşi noile reglementări prevedeau 
obligativitatea concursului de admitere, 
regimul a stabilit condiţii preferentiale pentru 
candidaţii cu o “origine socială sănătoasă” şi 
restricții pentru descendenții elitelor precomuniste. 
Astfel că, într-un dosar din arhiva Universităţii, 
a fost identificat un document datat în jurul 
anilor 1951-1952, care vorbeşte despre diversele 
categorii de proveniență a candidaţilor 
acceptaţi la admitere: 


35 Mihail Roller, Noua structură a învățământului în „Scînteia”, 4 august 1948, pp. 1, 4. 

„Categoria I, fii de muncitori, fiii muncitorilor 
S.M.T., gospodăriilor de stat, gospodării agricole 
colective, țărani muncitori şi mijlocaşi, fiii de 
funcţionari de partid, organizaţiilor de masă 
dela Raion în sus, deținuți politici şi luptători în 
ilegalitate, copii funcţionarilor de stat şi militarilor 
proveniți din muncitori, copiii celor decorați cu 
ordinul R.P.R, U.T.M., activişti dele raion în sus. 
Categoria II: copiii funcționarilor de Stat, 
Functionari şi tehnicieni din întreprinderi şi 
instituții, meseriaşi şi funcţionari dela Coop., 
micii meseriaşi şi comercianți cu un venit până 
la 70.000 lei. Categoria III: fiii de liber profesionişti 
(avocaţi, medici), meseriaşi şi comercianți cu un 
venit de 70.000-300.000 lei. 

Categoria IV: copii de chiaburi, foşti şi actuali 
industriaşi, foşti bancheri, foşti moşieri şi mari 
proprietari de imobile foşti şi actuali comercianți, 
cu un venit peste 300.000 lei, meseriaşi cu venit 
peste 300.000 lei, copii criminalilor de răsboiu, 
copiii celor condamnați după 23 August pentru 
securitatea statului, copii celor epurati şi destituiti. 


De analizat actele pentru determinarea categoriilor 
sociale. Pentru cei din categoria I (citeşti, decorați 
activişti partid), nu se mai ia în consideraţie 
situaţia la 1. Ian.1948.”36 


După cum putem observa din textul 
prezentat anterior, existau patru categorii de 
persoane care aveau dreptul de a se înscriere 
la admiterea în învățământul superior. Şi 
între aceste categorii există o ierarhizare bine 
definită, fiind favorizați cei din prima 
categorie. Totodată, în cadrul categoriei a I- 
a erau incluşi funcționarii, care cuprindeau o 
serie de meserii, precum cea de profesor. 

Adoptarea acestei legislații a dus la 
schimbarea compoziţiei sociale a studenților 
admişi la Universitatea din Bucureşti, după 
cum urmează: 


Structura socială a studenţilor Universităţii din Bucureşti 
la forma de învățământ zi 


Tarani, Tarani cu Functionari (dupa anul 1962 
An Muncitori | membri gospodării apar în această categorie Meseriasi a ajy 

ai GAC | mici şi medii şi intelectualii) sie 
1954 1150 114 1113 2681 161 61 
1955 1279 120 991 2639 132 32 

| 1957 | 1433 > 1170 2685 B a 

1958 1662 - 1029 2370 - - 
1959 2373 851 486 1884 - 72 
1960 2897 1345 383 1882 - 144 
1961 3482 1718 27 2120 - 150 
1962 3399 1833 - 2635 111 208 
1963 2593 1391 - 2490 142 402 
1964 2343 1168 - 2855 126 307 
1966 1770 688 14 3275 124 68 
Surse: Arhiva Ministerului Educaţiei Naţionale şi Arhiva Institutului Naţional de Statistică 


36 


37 


Documente privind reglementările referitoare la admiterea în învățământul superior... p. 43. Sunt păstrate 
greşelile gramaticale de redactare ale documentului. 

Pentru anul 1954 apar 26 de studenţi provenind din familii în care părinții erau liber profesionişti, 32 din familii 
de chiaburi şi 3 studenți din familii foşti mosieri, industriaşi, mari comercianţi, alte elemente exploatatoare, 

Studenţii au următoarele obligaţii : 


Să îndeplinească toate îndatoririle prevăzute în planul de 
invățămini în termenele stabi'ite. 

Să frecventeze toate formele de studii, prevăzute in planul 
de _iavă mint, 

Si promoveze lucrările practice, colocviiie si examenele 
in termenele prevăzute de program 

SA respecte organele de conducere gi cadrele didactice, 

Să păstreze disciplina orelor de curs, seminar gi lucrări 
practice. 

SA respecte intru totul regulamentul interior al institu- 
iej, ordinea şi disciplina universitară, 
Sa participe activ ia viaţa grupei de studenţi din care 
face parle. t 

Sa respecte regulamentu! de ordine din cămine, cantine, 
biblioteci, cluburi, ete, 

Sa comporte cu bägare de seamă faţă de bunurile 
instituției, 

In viaţa publică gi particulară studentul trebuie să fie 
model de conduită şi disciplină, 


Locul ştampilei 


(Din Regulamentu! pentru organizarea și funcționarea 


"Semnătura studentului Univer sitafitor şi Institutelor de Invăţămint Superior.) 


MINISTERUL INVATAMINTULUI 
ecttutas UNIN. C.1-PARKON BUCUREȘTI 


CARNETUL Nr.. 


Student . POP WADE jDER s-a inscris la facultatea 
de FILOLOGIE „secţia MNBA ce 
LITERATUR A KRABA „În anul de studii T 


la data de À OCTOMBRIE AS. 


DECAN, 


Ştamzăl 


Carnetul de student al Nadiei Anghelescu, 
ulterior profesor de arabistică la Universitatea din Bucureşti 


Analizând informaţia expusă în tabelul 
anterior, remarcăm faptul că ponderea 
studenților proveniți din prima categorie, fiii 
de muncitori şi de țărani, se apropie de cea 
provenită din rândul funcționarilor, iar 
începând cu anul 1958 o depăşeşte. Treptat, 
raportul dintre cele două categorii se echilibrează, 
urmând ca din anul 1965-1966, numărul 
celor proveniți din categoria funcționarilor 
să devină majoritar. Această inversare poate 
fi explicată pe de o parte prin faptul că la 
mijlocul anilor 1960 lupta de clasă încetase să 
mai fie prioritară, iar pe de altă parte prin 
faptul că începeau să ajungă la vârsta 
studenției copiii noilor elite comuniste, iar 
apartenenţa la categoria funcționarilor nu mai 
era oportun să fie considerată „înjositoare”. 

Anul 1956 a adus prima mare criză a 
comunismului din Europa Centrală şi de Est. 


Moartea lui Stalin şi venirea la conducerea 
Partidului Comunist din Uniunea Sovietică a 
lui N. Huşciov a atras un val de liberalizare 
în țările comuniste. În Ungaria, premierul 
Imre Nagy a susținut promovarea unei 
destinderi politice, precum şi sporirea unor 
drepturi civile. Acţiunile din Ungaria au 
avut ecou atât în URSS, cât şi în România. O 
categorie importantă, care a preluat 
informațiile venite din Ungaria, a fost cea a 
studenților. Aceştia s-au solidarizat cu 
populația din Ungaria, solicitând totodată 
adoptarea unor măsuri similare în România. 
O primă acţiune a fost cea a studenților de la 
Facultatea de Filologie, care l-au chemat pe 
Iosif Chisinevschi, vice-preşedintele Consiliului 
de Miniştri să răspundă unei liste de întrebări. 


iar în anul 1955 apar 15 studenți provenind din familii în care părinţii erau liber profesionişti, 12 din familii 


de chiaburi şi 5 studenți din familii de comercianți. 
Informaţiile în legătură cu acțiunile studenţeşti din 1956 şi represiunea ce le-a urmat se bazează mai ales 


38 


pe Maria Someşan, Universitate şi politică în deceniile 4-6 ale secolului XX. Episoade şi documente, Bucureşti, 
Editura Universității din Bucureşti, 2004, pp. 305-315. 

Primele victime din rândul studenților 
români din generația 1956 au fost Teodor 
Lupaş şi Ştefan Negrea, din anul V al 
Facultăţii de Filologie de la Universitatea din 
Bucureşti. În 23 octombrie 1956, aceştia şi-au 
informat colegii asupra celor întâmplate la 
Budapesta, informaţii preluate de la radioul 
maghiar. Au decis redactarea unei scrisori 
către Scînteia Tineretului, prin care cereau ca 
presa să transmită informații veridice despre 
evenimentele din Ungaria şi să discute 
motivele reale ale mişcării. Cei doi au fost 
arestați trei zile mai târziu. Ambii aveau să- 
şi sfârşească zilele în închisoare: Toader 
Lupaş a murit în închisoarea de la Gherla, în 
1959, ca o consecinţă a torturilor la care a fost 
supus, iar Ştefan Negrea s-a sinucis, tot la 
Gherla, în anul 1958, cu trei luni înainte de 
expirarea pedepsei. 

După arestarea celor doi, colegii lor de 
cămin Horian Florian Popescu şi Mihai 
Rădulescu au încercat organizarea unei 
greve de protest. Între timp, alti studenți, 
printre care Alexandru  Ivasiuc, Mihai 
Serdaru de la Medicina si Marcel Petrisor de 
la Filologie, au încercat să organizeze un 
miting studențesc în Piața Universităţii, 
programat pentru ziua de 5 noiembrie. Ei 
cereau obținerea autonomiei universitare, 
ieşirea ruşilor din Ungaria, libertatea presei, 
scoaterea marxismului şi limbii ruse din 
programul obligatoriu de învățământ şi 
eliberarea celor doi studenţi arestați. Mare 
parte dintre organizatori au fost arestați pe 
3 noiembrie, cu două zile înainte de 
evenimentul programat. Astfel că pe data de 
5 noiembrie, în Piaţa Universităţii, se aflau 
doar câteva grupuri răzlețe de studenți, în 
timp ce pe strada Edgar Quinet erau masate 


39 Documente privind reglementarile..., p. 43. 


camioane cu soldați înarmaţi. Mai multe 
persoane au fost arestate. Printre cei arestați 
au fost studenţii de la Facultatea de Ştiinţe 
Juridice Dan Mugur Rusieski, Radu Surdulescu, 
Florin Caba, Eugenia Florescu. Tot la 
începutul lunii noiembrie au fost arestaţi şi 
grupul format din Mihai Stere Derdena, Dan 
Onaca, Constantin Dumitru, studenţi în anul 
IV la Filosofie, secţia Ziaristică. 

În aceiaşi luna a fost arestat Paul 
Goma, student la Facultatea de Filologie, iar 
în decembrie, colegul său Horia Florian 
Popescu. Procesele studenților, repartizați pe 
loturi, s-au desfăşurat în iarna şi primăvara 
anului 1957 la Tribunalul Militar Bucureşti, 
de pe strada Negru Vodă. După aceste 
acțiuni, studenții au fost strict supravegheați, 
atât de către organele statului, cât şi prin 
intermediul organizaţiilor studenţeşti, UTM 
şi Uniunea asociațiilor Studentesti. Acestea 
au organizat şedinţe publice în care şi-au 
exprimat indignarea fata de cele petrecute, 
iar organizatorii evenimentelor anticomuniste 
au fost demascati public şi excluşi din 
organizațiile comuniste. 

Implicarea studenţilor în acest 
eveniment a determinat statul comunist 
român să adopte măsuri prin care mişcarea 
studențească, dar şi structura socială a 
studenților, să fie controlate. În aceste 
condiţii, în anul 1957 s-a adoptat Hotărârea 
Consiliului de Miniştri 1003 din 10 iulie, care 
prevedea creşterea numărului de studenți 
proveniți din famiile de muncitori şi țărani 
săraci până la procentul de 70-75% si 
“purificarea” pe criterii politice a corpului 
profesoral, considerat a fi vinovat de 
derapajul studentimii din anul precedent*. 

În consecință, au fost introduse bursele 
Sfaturilor Populare şi ale întreprinderilor, 
acordate fiilor de muncitori şi țăranilor cu o 
situație economică modestă, iar concursul de 


admitere a fost organizat dual, o parte dintre 
locuri fiind rezervate beneficiarilor acestor 
burse, iar altele lăsate „la liber” pentru candidații 
care nu aveau probleme majore de „dosar”. 


Admiterea în anul I în perioada 1959-1961 pe baza HCM 1003/1957 


1960 | 1961 


Studenţi admişi în anul I pe burse ale Sfaturilor Populare 


Studenţi admişi în anul I în urma examenului de admitere organizat de UB 


Sursă: Arhiva Ministerului Educaţiei Naţionale şi Arhiva Institutului Naţional de Statistică 


Remarcăm faptul că printre tinerii 
inmatriculati ca studenți numărul beneficiarilor 
burselor acordate de Sfaturile Populare şi 
Întreprinderi a depăşit curând pe cel al celor 
care au participat la un concurs care valida 
cunostiintele candidaților. 

Odată însă cu relaxarea regimului în anii 
1960, importanţa „dosarului” candidatului a 
scăzut, fiind înlocuit în totalitate de 
examinarea cunoştinţelor. Astfel, începând 


cu anul 1962 se puteau prezenta la admiterea 
în Universitatea din Bucureşti „absolvenţii 
cu diplomă ai şcolilor medii tehnice, cei cu 
examen de bacalaureat sau echivalentul 
acestuia, iar la învățământul fără frecvență 
se puteau înscrie oamenii muncii care au 
absolvit liceul cu diplomă de bacalaureat”. 
Aceste cerințe au fost menținute până in 
anul 1989. 


Studenţi de la geografie în aplicație la Piatra Craiului, 1955 

Îndrumător pentru studenti:anul universitar 
1963-1964, Universitatea din Bucuresti 


Totodata se cuvine remarcat faptul ca 
represiunile şi epurările din 1956 si 1959 nu 
au fost ultimele din perioada regimului comunist. 
Deşi la nivel naţional anii 1960 au reprezentat 
o perioadă de liberalizare, regimul era totuşi 
grijuliu în a evita manifestările autonome ale 
studenţilor. De asemenea, unele dintre aceste 
manifestări au fost folosite pentru a se “scăpa” de 
profesorii care deveniseră incomozi sistemului. 
Un astfel de caz este cel de la Facultatea de 
Filosofie din toamna anul 1965. Pe fondul 
aparentului ”dezgheț politic”, în cadrul unor 
discuții avute în cămin câţiva studenți ai 
Facultăţii de Filosofie au criticat politica noului 


regim. Acest fapt a fost monitorizat atent de 
către agenţii Securității, deosebit de vigilenti la 
manifestările studenţilor proveniţi de la 
specializările ideologice (filosofie, istorie, drept etc.). 
Astfel, pornindu-se de la informații că unii 
studenți au folosit salutul nazist, a început o 
anchetă amplă, în care au fost implicați zeci de 
studenți şi profesori. Unul dintre cei acuzați 
era Stelian Vasar, unul dintre cei mai buni 
studenți ai facultății. Au început o serie de 
interogatorii şi a fost organizată o sedinta tipic 
stalinistă in Aula, unde au fost demascati 
“duşmanii”. Studenţii “vinovați” au fost 
acuzați public, iar cei mai mulți dintre ei au 
fost exmatriculati, fără dreptul de a se mai 
înscrie la o altă facultate. După încheierea 
sedintei, pe scările Facultăţii de Drept s-a 
petrecut un eveniment organizat cel mai 
probabil de Securitate“. 


Expoziţie de pictură şi grafică a studenților 
Universităţii din Bucureşti, în prezența 
rectorului Jean Livescu 


4 _http://www.romanialibera.ro/special/ investigatii / odiseea--zece-pentru-romania--continua--43687 accesat 


în 31.05.2014. 

Mai mulți studenţi de la Facultatea de 
Drept i-au luat la bătaie pe colegii lor acuzați 
în cadrul şedinţei, multi dintre aceştia fiind 
grav răniți. În timpul anchetei, unul dintre 
susținătorii studenților a fost decanul Facultății 
de Filosofie, profesorul Tudor Bugnariu, 
militant comunist din perioada ilegalitatii 
dar şi ginere al lui Lucian Blaga. Având în 
vedere faptul că atitudinea curajoasă a 
decanului a atras înlocuirea sa din funcție, nu 
este exclus ca evenimentul să fi fost amplificat 
şi de unele cadre din instituție, care erau 
nemultumite de poziția liberală a lui Tudor 
Bugnariu şi care au profitat de situaţie 
pentru a scăpa de un competitor incomod. 

Un alt episod de protest, la care au 
aderat si studenţi ai Universităţii, s-a 
petrecut în decembrie 1968, fiind inițiat de 
studenți ai Institutului Politehnic. Aceste 
acțiuni au început în Ajunul Crăciunului. De 
mai multi ani, regimul comunist desfiintase 
vacantele de Crăciun şi chiar ziua de Crăciun 
fusese declarată zi lucrătoare. Astfel, 
manifestatia a plecat de la căminele din 
Regiu, unde studenții s-au organizat şi au 
plecat la colindat. Ei au încercat să ajungă şi 
la Ambasada Statelor Unite, dar străzile 
riverane acesteia au fost blocate. Acțiunea a 
fost calificată ca huliganică şi anarhică. Ion 
Iliescu, prim secretar UTC şi Ministru al 
Tineretului la acea dată a prezentat o 
informare, descriind că printre măsurile de 
diminuare a acestei acțiuni au fost date 
ordine de a se încuia uşile căminelor studenţeşti, 
pentru a împiedica studenții să participe la 
manifestații. Mai multi studenți au fost 
anchetați şi exmatriculati pentru acțiunile lor 


“huliganice”, dar represiunea nu a mai avut 
amploarea şi virulenta din anii 1950. 

Şi ulterior anchetele Securității nu au 
lipsit din viata studenţilor Universităţii din 
Bucureşti. Totuşi, de cele mai multe ori 
frângerea de destine şi caractere se petrecea 
„pe tăcute”, iar împotrivirile fatise la 
strâmbătatea regimului au fost şi ele relativ 
rare. Ele s-au înmulţit însă din nou în 
contextul crizei anilor 1980 şi evident au 
condus la confruntarea directă cu organele 
represive. Astfel, în anul 1988 studenții 
Marius Oprea, Sorin Adam Matei, Caius 
Dobrescu, Marius Ungureanu au fost 
cercetaţi de Securitate pentru că ar fi 
organizat un grup de discuţii anticomunist 
la Universitate. Totodată, aceştia erau 
acuzaţi că ascultau radiourile anticomuniste 
în camera de cămin. Cei patru studenți au 
fost “săltaţi” şi interogati, iar Sorin Adam 
Matei si Caius Dobrescu au fost torturați 
timp de două zile. Eliberarea lor s-a făcut 
după intervenția unor persoane din lumea 
literară (Alexandru Musina, Mircea 
Nedelciu, etc.), care au ameninţat cu 
informarea publică a celor intamplate*”. 

Din punct de vedere al reprezentării 
studenților în viața universitară şi în 
colective de conducere ale Universității, acestea 
au variat în funcție de legislația adoptată. 
Astfel, o hotărâre a Consiliului de Miniştri 
din anul 1953 prevedea că în universități 
funcționează „organizaţii obşteşti care cuprind 
studenţii, cadrele didactico-stiintifice şi 
tehnico-administrative şi care activează pe 
bază de programe şi statute proprii. 
Organizațiile obşteşti mobilizează studenții 


41 http://www.revista22.ro/articol-3331.html accesat în 31.05.2014. 
42 http://ro.wikipedia.org/wiki/Cronologia_disiden%C8 %9Bei_anticomuniste_%C3%AEn_Rom%C3%A2nia 

şi cadrele instituţiei de învățământ superior 
pentru îndeplinirea sarcinei «să ne însuşim 
ştiinţa, să făurim cadre noi de bolşevici 
specialişti în toate ramurile de cunoştinţe, să 
învăţăm, să învăţăm, să învăţăm cu toată 
perseverenta» (I.V. Stalin)”. Aceste organizații 
obşteşti aveau ca obiectiv „să facă educația 
politică a studenţilor, a cadrelor şi a personalului 
instituției de învățământ superior pe baza 
învățăturii lui Marx, Engels, Lenin şi Stalin”. 
Dincolo însă de aceste organizații obşteşti în 
care studenţii făceau parte împreună cu 
cadrele didactice şi cu personalul tehnic al 
Universității, un rol important aveau şi 
organizațiile specifice de tineret. Astfel, în 
anii 1950 organizațiile U.T.M. (Uniunea 
Tineretului Muncitor) erau extrem de active 
şi de vocale, fiind dominate de studenţi cu 
„origine socială sănătoasă” şi orientare 
politică puternică, dar deseori mai putin 
preocupați de învățătură. Aceşti activişti şi 
organizaţiile conduse de ei au exercitat rolul 
de „vigilantes” ideologici în multe dintre 
facultăți, şi au avut un rol infam în multe 
dintre epurările şi campaniile de înfierare 
din anii 1950. Deşi în anii 1960 tensiunile 
ideologice au scăzut, rolul activiştilor U.T.M. 
(din 1965 U.T.C.) a rămas semnificativ în toată 
perioada de funcționare a regimului comunist. 
Legea învățământului din anul 1968 reglementa 
şi participarea studenților în organele de conducere 
a facultăților şi a universității: “Instituţia de 
învățământ superior este condusă de consiliul 
profesoral. [...] La şedinţele consiliului 
profesoral participă câte un reprezentant al 
organizației sindicale a personalului didactic, 
al organizației Uniunii Tineretului Comunist şi 


4&3 Antologia legilor învățământului..., p. 358. 
44 Ibidem, pp. 389-390. 
45 Ibidem, p. 388. 


al Asociaţiei studenților”. Fata de perioada 
precedentă, studenţii participă în organele de 
conducere ale Universităţii şi facultăților, dar 
numai ca reprezentanți ai organizațiilor politice, 
respectiv UTC şi Asociaţia Studenților Comunisti. 

Legea educaţiei şi învățământului din 
decembrie 1978 a sporit reprezentarea 
studenţilor în organele de conducere ale 
universităților. Ea prevedea astfel că din 
Senatul Universităţii şi din consiliile 
profesorale vor face parte şi între 12-15% 
studenți. Totodată, din birourile executive de 
conducere ale universităților făceau parte şi 
preşedintele Consiliului Uniunii Asociaţiilor 
Studenţilor Comunisti sau al Asociaţiei 
Studenţilor Comunişti şi secretarul organizației 
Uniunii Tinerilor Comunisti*. Pentru prima 
dată în regimul comunist, studenții îşi 
puteau teoretic alege reprezentanţii în Senatul 
universitar şi în Consiliile profesorale, dar în 
cele mai multe cazuri acest drept a rămas 
formal, alegerile fiind dirijate şi controlate de 
organizaţiile de partid din Universitate şi de 
conducerea administrativă. Totodată, în 
cadrul legii erau prevăzute drepturi si 
îndatoriri ale studenţilor, cum ar fi „să-şi 
însuşească ideologia şi politica partidului, 
concepția sa despre lume şi viata, să 
cunoască istoria şi trecutul de luptă al 
poporului, al clasei muncitoare şi al 
partidului, să acționeze în spiritul unității şi 
prieteniei frățeşti a tinerilor, a tuturor 
oamenilor muncii din patria noastră [...] 
pentru înfăptuirea Programului de edificare 
a societăţii socialiste multilateral dezvoltate 
şi înaintare a României spre comunism”4 

Cifre de scolarizare 


În perioada comunistă numărul studenţilor 
a fost stabilit prin decizii administrative, ca 
parte a sistemului de conducere planificată a 
întregii societăți. În principiu, învățământul 
superior avea rolul de a oferi cadre cu 
pregătire superioară pentru întreprinderile şi 
instituțiile socialiste şi de asemenea, de a 
consolida ideologic regimul comunist, iar 
cifrele de şcolarizare erau fixate în fiecare an 

prin hotărâre a Consiliului de Miniştri, pe 
baza nevoilor de cadre stabilite de către 
Ministerul Învățământului şi Comitetul de 
Stat al Planificării. Deşi teoretic acest 
mecanism ar fi trebuit să fie esențialmente 
rațional şi temeinic fundamentat, asigurând 
totodată coerenţa sistemului de învățământ 
superior, variațiile numărului studenților 
inmatriculati la Universitatea din Bucureşti 
au fost foarte mari. 

Numărul total de studenţi inmatriculati la Universitatea din Bucureşti, precum şi numărul studentelor, 
raportate la total (Surse: Arhiva Ministerului Educatiei Nationale, Arhiva Institutului National 
de Statistica, Arhiva Rectorat Universitatea din Bucuresti) 


UNIVERSITATEA DIN BUCURESTI ÎN TIMPUL REGIMULUI COMUNIST 


UNIVERSITATEA DIN BUCUREŞTI 
1864-2014 


332 


Analiza cifrelor de scolarizare prezentă 
în graficul anterior cuprinde mai multe 
paliere. Evoluţia numărului studenților 
Universității din Bucureşti în perioada 1944- 
1950 a fost sinusoidală. În anii 1944-1947 
avusese loc o creştere semnificativă a 
numărului studenților, creştere urmată apoi 
de o scădere severă în 1948. Motivele acestei 
scăderi au fost multiple. Anul 1948 a adus, 
pe de o parte, noua lege a învățământului, 
iar pe de altă parte divizarea Universității 
din Bucureşti, prin desprinderea Facultății 
de Medicină şi a celei de Teologie. Aceste 
desprinderi nu explică în totalitate scăderea 
drastică a numărului de studenţi, de la 
17.700 către 7.700 de studenți. O altă cauză 
ar fi faptul că sporul din anii anteriori fusese 
în mare măsură conjunctural, în fapt o 


compensație la restricţiile din timpul 
războiului (mobilizarea unui mare număr de 
potenţiali studenți, interdicția de a se înscrie 
la studii universitare pentru evrei), restricții 
care au fost eliminate după 23 august 1944. 
Nu în ultimul rând, impunerea comunismului 
a însemnat şi trecerea funcționării învățământului 
pe bazele ideologice comuniste, care prevedea 
verificarea dosarelor candidaților ca element 
central în procesul de admitere. 

După cum putem observa din graficul 
de mai sus, în perioada regimului comunist 
la Universitatea din Bucureşti numărul 
maxim de studenţi a fost atins în anul 1971, 
când erau inmatriculati peste 20.000 de 
studenţi, iar perioada de creştere o putem 
încadra între anii 1964-1975. 


Studenții Facultăţii de Matematică-Mecanică, promoția 1965-1970 

A doua parte a anilor 1970 a adus o 
scădere drastică a numărului de studenți 
inmatriculati la Universitate. O primă explicație 
poate fi legată de faptul că numărul de ani 
de şcolarizare a scăzut, de la 5 ani la 4 ani. 
Totodată, Universitatea a fost afectată de 
deciziile politice de a aloca mai puţine locuri 
de studii pentru specializările universitar- 
pedagogice şi de a favoriza domeniile tehnice 
şi forma seral. Reducerile au fost masive în a 
doua parte a anilor 1970 şi la începutul anilor 
1980, după care numărul total al studenților 
Universităţii din Bucureşti s-a menținut 
relativ stabil la un nivel scăzut. Concret, în 
anul 1989 au fost inmatriculati un număr de 
7971 de studenți, după ce nivelul minim fusese 
atins în anul 1983 cu 7468 studenți. Interesant 
de observat este faptul că Universitatea avea în 
anul 1989 aproximativ acelaşi număr de studenți 


700 
600 
500 
400 


300 


1961 
1962 
1963 
1964 
1965 
1966 


N 
Ko] 
O 
a 


1968 
1969 
1970 
1971 
1972 
1973 
1974 
1975 
1976 


Total studenti straini 


ca in anul 1948, desi ideologia comunista 
vorbea de dezvoltarea învățământului superior 
în România socialistă. 

Totodată, observăm faptul că la 
mijlocul anilor 1960 ponderea studentelor a 
depăşit-o pe cea a a studenților, iar tendința 
s-a accentuat în anii 1980. Acest fapt poate fi 
explicat şi prin prisma faptului că în cadrul 
facultăților filologice numărul studentelor 
era tradițional foarte ridicat. Totodată, 
majoritatea specializărilor Universității erau 
legate de profesia de profesor pe care o 
dobândeau studenţii odată cu absolvirea, iar 
candidatele erau mult mai atrase de astfel de 
specializări, în detrimentul profesiilor tehnice. 

Începând cu anii 1960, şi mai ales în 
anii 1970, a crescut numărului de studenți 
străini inmatriculati la Universitate. 

Numărul total de studenți străini inmatriculati la Universitatea din Bucureşti, precum şi numărul studentelor, 
raportat la total (Surse: Arhiva Ministerului Educaţiei Naţionale, Arhiva Institutului Naţional de Statistică) 

Analizând graficul prezentat anterior, 

se impun două observaţii. Intre studenţii 
1 $ 

străini, ponderea studentelor a fost semnificativ 

mai mică decât la nivelul studenților români, 

ceea ce reflectă discriminarea de gen mai 

puternică din multe dintre ţările de origine 

ale acestor studenţi (statele arabe, Grecia etc.). 
Totodată, scăderea numărului studenților 
străini după 1980 reflectă şi reducerea numărului 
de burse oferite de statul român pe fondul 
crizei economice, şi scăderea generală a 
atractivitatii României în această perioadă. 

Numărul studenților inmatriculati la Universitate pe forme de învățământ (zi, seral fără frecvenţă) 
(Surse: Arhiva Ministerului Educaţiei Naţionale, Arhiva Institutului Naţional de Statistică) 


Graficul prezentat creează imaginea 
evoluţiei formelor de învățământ la 
Universitatea din Bucureşti, precum si 
obiectivele de durată ale statului comunist. 
Astfel, observăm că învățământul la forma 
fără frecvență a ocupat o pondere importantă 
din cifra totală de studenți până la finalul 
anilor 1970, urmând ca în anii 1980 să scadă 
foarte mult, trend care a influențat numărul 


total al studenților inmatriculati la Universitate. 
Totodată, învățământul seral a urmat trendul 
național, iar prin prisma specializărilor oferite 
de Universitate, acesta nu a deținut o pondere 
importantă în cifrele totale de şcolarizare. 
Observăm o uşoară creştere în anii 1980, când 
dezvoltarea învățământului seral a reprezentat 
un deziderat al Partidului Comunist. 

Informațiile la care am avut acces până 
acum nu îngăduie reconstituirea structurii 
pe zone de proveniență a corpului 
studențesc pentru ansamblul perioadei 
comuniste. Se ştie, desigur, că studiile 
universitare au fost unul dintre factorii care 
au contribuit la migrația dinspre rural spre 
urban în România comunistă, ca şi în alte 
state. Pe de altă parte, datele identificate de 

noi, care au îngăduit reconstituirea ponderii 
diverselor zone de proveniență doar pentru 
anii 1962-1982, evidenţiază faptul că în toată 
această perioadă majoritatea clară a 
studenților Universității proveneau din 
oraşe, tinerii din mediul rural având, în 
condițiile unei admiteri bazate pe un concurs 
de verificare a cunoştinţelor, şanse mai 
scăzute de acces la învățământul superior. 

Structura provenientei studenților încadrați la forma zi 
(Surse: Arhiva Ministerului Educaţiei Naţionale, Arhiva Institutului Naţional de Statistică) 

Asociații şi cercuri studenţeşti! 


În anul 1956 a fost luată în discuţie 
înființarea Asociaţiilor studenţeşti, care 
urmau să fie puse în subordinea Uniunii 
Tineretul Muncitoresc (UTM). În martie 1957 
a fost creată Uniunea Asociaţiilor Studenţilor 
din Romania, care avea drept scop 
pregătirea profesională, activitatea cultural- 
artistică şi sportivă. Astfel, se crea un 
paralelism între asociaţiile studenţeşti cu 
caracter sindical şi organizațiile politice ale 

studenților. Acest fapt a fost schimbat în 
anul 1967, când organizațiile politice au 
fuzionat cu cele profesionale, luând ființă 
Uniunea Asociațiilor Studenților Comunişti 
din România, care aveau organizații în toate 
universitățile şi din care făceau parte în mod 
normal toți studenții cetăţeni români. În 
Universitatea din Bucureşti, Consiliul UASC 
a publicat, începând cu octombrie 1968, 
revista Universitas, a cărui titulatură a fost 
schimbată în anul 1973 în Universitatea comunistă. 

Pe lângă implicarea studenților în 
UASC şi în organizațiile de UTM, apoi de 
UTC, multi activau şi în cadrul unor cercuri 
studenţeşti. Începând cu anul 1950-1951, 
acestea au fost înființate, iar în următorul an 
universitar funcționau 26 de cercuri, unde 
erau implicați peste 400 de studenți. Unele 


dintre aceste cercuri aveau şi un grad ridicat 
de ideologizare, astfel că la Facultatea de 
ziaristică apare primul cerc ştiinţific de 
ştiinţe sociale şi un prim cerc de marxism- 
leninism; altele reuşeau însă să se focalizeze pe 
probleme strict profesionale, fiind catalizatori 
ai activității de cercetare ştiinţifică şi ai 


46 Această secțiune se bazează mai ales pe informaţiile din Adina Berciu-Drăghicescu, Ovidiu Bozgan, O 
istorie a Universităţii din Bucureşti, 1864-2004, Bucureşti, Editura Universităţii din Bucureşti, 2004. 

capacității de organizare şi comunicare a 
celor mai buni dintre studenți. În anul 
1962/1963 existau 82 de cercuri studenţeşti, 
unde activau în jur de 2000 de studenţi. Pe 


Corul Universităţii din Bucureşti, 1959 


lângă cercurile ştiinţifice, studenții erau implicați 
în cenacluri literare, în activități sortive, în 
activități artistice, în Corul Universității. 

În cadrul Facultăţii de Limbi Străine a 
fost publicat în anul 1972 primul Buletin al 
cercurilor stiintifice studentesti, având o 
apariție anuală, iar din comitetul de redacție 
făceau parte: Angela Ion (îndrumătoarea 
cercului de literatură), Alexandra Cunita (care 


Echipa de scrimă a Universității din Bucureşti, în anii 1960 


s-a ocupat de cercul ştiinţific al studenților pana 
în anul 1980), Maria Tutescu (îndrumătoarea 
cercului de lingvistică între anii 1975-1987) şi 
Ioan Pânzaru, îndrumătorul cercului ştiinţific 
studențesc în anii 1975-19854”. 

Pe lângă cercurile studenţeşti, in 
Universitatea din Bucureşti au apărut şi o 
serie de cenacluri literare şi artistice, care în 
timp au devenit adevărate mişcări de înnoire 
culturală. Dintre acestea amintim Cenaclul de 
Luni, care a avut un impact asupra tinerilor 
poeți şi scriitori, fiind inițiat de Radu Călin 


Cenaclul de Luni, 1982 


Cristea şi condus de Nicolae Manolescu. 
Acesta a reprezentat nucleul bucureştean al 
poeziei noii generații, numită şi generația '80 
sau generația în blugi. A apărut în anul 1977 
şi a fost desființat în anul 1983 de către 
autorităţile de partid, care au considerat că are o 
activitate subversivă. Dintre membri cenaclului 
îi amintim pe Mircea Cărtărescu, Traian T. 
Coşovei, Florin laru, lon Stratan, Bogdan 
Ghiu, lon Bogdan Lefter, Mariana Marin, 
Romulus Bucur, Alexandru Musina, loan 
Mihai Cochinescu, Gheorghe Crăciun, Mircea 
Nedelciu, Sorin Preda, Cristian Teodorescu etc. 


47 Lidia Cotea (editor), Catedra de limbă şi literatura franceză. Scurt istoric, Bucureşti, Editura Universităţii din 


Bucureşti, 2006, pp. 74-76. 

Dupa incheierea Cenaclului de Luni a 
luat ființă în anul 1983 Cenaclul Universitas, 
din inițiativa unui grup de studenţi de la 
Facultatea de Istorie-Filosofie şi Facultatea 
de litere, fiind condus de către Mircea 
Martin. Întâlnirile cenaclului literar aveau 
loc în Str. Schitu Măgureanu, în localul 
Centrului cultural universitar Bucureşti, de 
regulă o dată pe săptămână, vinerea, între 
orele 20-23. Acesta a funcționat în perioada 
1983-1990, avându-i printre membri pe: 
Adrian Alui Gheorghe, Vasile Baghiu, 
Daniel Bănulescu, Andrei Bodiu, Horia 
Gârbea, Valentin lacob, Sorin Matei etc. 


Aspecte ale vieții studenţeşti 


Pentru mulţi dintre studenții din 
perioada comunistă, accederea la statutul de 
student era rezultatul unei strădanii îndelungate 
şi al unei competiţii severe. Concurența la 
admitere a fost de cele mai multe ori mai 
mare decât la alte instituții de învățământ 
superior din tară, inclusiv decât la 
universitățile de prestigiu de la Iasi şi Cluj“. 
Mai mult, odată cu creşterea numărului de 
absolvenţi de liceu şi scăderea numărului de 
locuri la specialităţile oferite de 
Universitatea din Bucureşti, competiţia la 
admitere a devenit tot mai mare. La unele 
facultăți - drept, dar şi geografie, istorie etc. 
- s-a ajuns ca în unii ani să fie de 10-15 ori 
mai mulți candidați decât locurile 
disponibile, iar în unele situații excepționale 
chiar peste 20 de candidați pe un loc. Unii 
reuşeau, cu multe strădanii şi eventual cu 


meditații particulare, să intre din prima. 
Alteori, era nevoie de 2, 3 sau chiar mai 
multe încercări până când candidatul reușea 
să intre la facultate. În cazul băieților, eşecul 
la primul concurs de admitere însemna, cu 
puţine excepții, „şansa” de a face armata „la 
trupă” un an şi patru luni, în timp ce cei 
admişi la facultate beneficiau de posibilitatea 
de a o face „la termen redus” (în unii ani 
doar după absolvire, în ultima parte a 
regimului comunist nouă luni înainte de 
începerea efectivă a studiilor universitare, 
care erau astfel decalate cu un an față de 
admitere). Concurența la admitere era o 
traumă pentru candidați şi pentru familiile 
lor, dar a fost totodată şi un factor care a 
făcut ca studenții Universității din Bucureşti 
să fie, în cele mai multe dintre cazuri, un 
corp de elită bine selecționat încă de la 
debutul studiilor. 

Odată intraţi în facultate, studenții se 
loveau de practică. Practica în producție a 
fost introdusă în sistemul universitar încă de 
la începuturile regimului comunist. Iniţial, 
ea a fost gândită ca un element de pregătire 
a studenților şi a fost inclusă în planurile de 


învățământ cu următoarele scopuri declarate: 


n" 


- să deprindă studenții cu aplicarea practică 
a cunoștințelor teoretice primite la obiectele 
de specialitate; 

— să uşureze studenților cunoaşterea utilajului, 
a metodelor, proceselor şi operațiilor 
tehnologice din unitățile productive, prin 
participarea lor la activitatea acestora ca 
executanti direcți; 

— să le asigure însuşirea tehnicii celei mai avansate; 


48 Vezi Vlad Paşca, Marius Traian Cazan, Concurența la admiterea în învățământul superior românesc în perioada 
comunistă (1956-1979). Reconstituiri cantitative in” Studii şi articole de istorie”, Nr. LXXXI, 2014. 

- să le dea putinţa să-şi însuşească cunoştinţele 
practice fundamentale privitoare la organizarea 
procesului de producție”+. 


Rolul practicii în producție era de a-i 
face pe studenți să pună în aplicare 
cunostiintele teoretice acumulate de-a lungul 
anului. Existau trei tipuri de practică: 


”- practică premergătoare studiilor teoretice; 
- practică anuală; 
- practică de diplomă”5%. 


Cu toate bunele intenții promovate în 


regulamentele aprobate de către Ministerul l e 
Învățământului, de multe ori practica în siest h Bir- 
producție era înlocuită cu participarea 


4 | : i Studenţi în practica de vară 
studenților la diverse munci agricole. în Baltile Dunării-Brăila 


Facultatea de biologie în practică agricolă, Niculiţel, octombrie 1979 


49 Hotărârea Consiliului de Miniştri 1283/1954, Regulament privind practica în producție a elevilor din 
învățământul mediu tehnic şi a studenților. 

50 Hotărârea Consiliului de Miniştri nr. 905 din 1 iulie 1958 pentru aprobarea Regulamentului privind practica 
în producție a studenților. 

Profesorul Gheorghe Săraru îşi aminteşte 
cum începea viața de student în anii 1980: 
"Daca erai fată, atunci intrai direct în anul I. 
Făceai un mic stagiu de practică, de două 
săptămâni, ca „muncă patriotică”, înainte de 
a veni la facultate, prin august, apoi plecai 
toamna, tot două săptămâni, la practica în 
„agricultură”. La cules de vie, de pildă. La 
Dorobanţu, la Greaca, la Tifesti, la Ostrov 
etc. Cu profesorii universitari, evident! 
Aveai de-a face cu găleata, ladita, cosorul 
etc. Cu lipsa apei de spălat, cu paturi 
suprapuse în foste spații pentru soldați sau 
deținuți etc. Astfel, începutul vieții 
studenţeşti, de cele mai multe ori, însemna o 
campanie agricolă unde iti cunoşteai „la 
greu” colegii şi deprindeai tainele studenției. 
Uneori, conducerea unor facultăți din cadrul 
Universității a reuşit să evite practica 
agricolă şi să o schimbe chiar şi la începutul 
primului an universitar cu practica de 


specialitate, care de regulă era efectuată la 
finele anilor obişnuiţi de studiu. 

Urmau apoi, lunile de studiu mai mult 
sau mai putin intens, iar pentru studenții ne- 
bucureşteni, viata de cămin cu toate ale ei, şi 
bune şi rele. Viaţa studențească din căminele 
Universităţii de la începutul anilor 1980 este 
evocată de către profesorul Gheorghe 
Săraru, care îşi aminteşte: “la cămin, ca la 
cămin”, nu scăpai şi, când şi când, făceai de 
serviciu la cantină (de toate: curatai cartofi, 
cărai alimente, spălai vase, ştergeai mesele, 
măturai, aşezai mesele etc.). Când a început 
isteria „economiilor”, a „eficientizărilor”, 
trebuia să faci de serviciu şi pe „palier”, în 
camere, la grupul sanitar, să mături, să speli, 
să duci gunoiul. În cămin, erau mereu 
„marcate” zilele de naştere şi onomastice, 
încheierea sesiunii de examene cu succes, 
terminarea facultăţii, ca aici, de pildă, de 
către colegii noştri „mai mari”®2, 


Sala de mese a Cantinei 6 Martie a Universităţii din Bucureşti 


51 Gheorghe Săraru, Şi ce însemna să fii student în comunism? (manuscris). 


52 Ibidem. 

Pentru studente, in ultimele decenii ale 
regimului comunist viata mai aducea o 
bucurie: pregătirea militară. „Ca fata, urmai 
şi ... armata, în haine militare pe care le 
îmbrăcai o dată pe săptămână şi mergeai la 
„Panduri”, unde faceai instructia’®. 

Pregătirea militară o zi pe săptămână 
era completată de convocări compacte de 
mai multe săptămâni la sfârşitul anilor 1 şi 
III, în urma cărora şi studentele, la fel ca şi 
colegii lor care făcuseră armata ca „terişti”, 
primeau rangul de sublocotenent în rezervă. 


De-a lungul facultății, pe lângă orele 
de educaţie fizică incluse în planurile de 
învățământ din primii doi ani de studii, 
studenții participau la o serie de activități 
sportive organizate. Se organizau competiții 
sportive individuale şi pe echipe, şi uneori 
studenții Universităţii au participat şi la 
întreceri de anvergură internațională, cum au 
fost Festivalul Tineretului şi Studenţilor în anul 
1953 sau Universiada de vară din anul 1981. 


Universiada 


Pe lângă activitatea sportivă, au fost 
organizate multiple manifestări culturale. 
Unele dintre acestea erau mai riguroase şi 
mai orientate spre performanţa artistică, cum a 
fost cazul corului Universității din Bucureşti, 
altele îmbinau partea de performanţă cu cea 
mai degrabă distractivă. Un bun exemplu în 
acest sens au fost activitățile organizate de 
către Casa de Cultură a Studenților, care în 
perioada 1957-1982 a purtat numele 
„Grigore Preoteasa”, activități la care au 
participat numeroşi studenţi ai Universităţii 


53 Ibidem. 


din Bucureşti şi care au combinat spectacolele 
artistice cu manifestările de umor studențesc 
şi cu serile disco. 

Uneori s-a reuşit şi îmbinarea 
componentelor culturală, sportivă şi 
profesională, cum a fost cazul triunghiularelor 
Facultatilor de Istorie-Filosofie din Bucuresti, 
Cluj si Iasi, care reprezentau prilejuri de 
întâlnire competitivă între selectionatele 
celor trei facultăți, cu probe distincte de 
comunicări ştiinţifice, spectacole artistice si 
competiții sportive. 

Viaţa de student era  trepidantă. 
Sesiunile treceau, prieteniile şi iubirile se 
legau şi se dezlegau, unele se concretizau în 


căsătorii şi/sau copii, şi pe nesimţite se 
apropia finalul ameninţător, sub spectrul 
repartitiei în producție. 


Promoţia 1955 de la filozofie 
la întâlnirea de 25 de ani de la absolvire (1980) 


În principiu, toți studenţii aveau la 
absolvire garantat un loc de muncă în 
specialitate, dar în acelaşi timp erau obligați 
să se ducă acolo unde erau repartizați. lar 
repartiția se făcea în funcţie de media finală, 
corectată în cazul câtorva zelosi de aşa- 
numitele „50 de sutimi” (un bonus pe care-l 


primeau un număr limitat de studenţi, care 
avuseseră funcţii sau activități politice în 
timpul studenţiei). Tensiunea repartitiilor a 
sporit începând cu anul 1981, după ce 
primele 14 oraşe din ţară, inclusiv 
Bucureştiul, au fost declarate „închise“, şi nu 
au mai oferit locuri de muncă la repartiție. 

Activitatea didactică şi de cercetare ştiinţifică 


Esentialul activității de predare-invatare 
si de cercetare din universitate s-a desfasurat 
în cadrul facultăților, a catedrelor care 
compuneau aceste facultăți, şi a unităților de 
cercetare (centre, laboratoare etc.) constituite 
în cadrul sau pe lângă acestea”. 

Facultatea de matematică a Universității 
Bucureşti a funcționat între anii 1948 şi 1962 
ca facultate de matematică-fizică, având 
sediul în vechea clădire a Universităţii, cu 
intrarea prin strada Academiei nr. 14%. 

După scindarea din anul 1962, 
reorganizată în facultatea de matematică- 
mecanică, instituția îşi păstrează acelaşi 
sediu. Decani ai facultății de matematică- 
fizică au fost doi dintre cei mai valoroşi 


matematicieni romani, savanți cu un 
prestigiu ştiinţific remarcabil, academicienii 
Simion Stoilow (decan din 1948 până în 
1951) şi Gheorghe Mihoc (1951-1960), care au 
reuşit să protejeze instituția, pe membrii ei şi 
standardele profesiei. 

În această perioadă facultatea de 
matematică-fizică a cunoscut o extindere a 
ofertei sale didactice, a numărului de 
studenţi şi de cadre didactice, ajungând în 
anul universitar 1961/1962 să cuprindă 9 
catedre pe partea de matematică, alături de 
alte 9 catedre pe partea de fizică. Tot în 
această perioadă, profesorii din cadrul 
Universităţii din Bucureşti au contribuit 
decisiv la înființarea institutului de matematică 


Laborator în cadrul Facultăţii de Matematică 


54 Acolo unde nu se menționează alte surse, informaţiile concrete din acest subcapitol sunt preluate din 
Ovidiu Bozgan, Universitatea Bucureşti. Scurt istoric, sau au fost puse la dispoziție cu amabilitate de colegii 
din diversele facultăți ale Universității din Bucureşti. 

55 Pentru evoluţiile de ansamblu ale ştiinţei matematicii, a se vedea şi Solomon Marcus, Mathematics in 


Romania, Baia Mare, CUB Press 22, 2004. 

Profesorul Miron Nicolescu, preşedinte al Academiei 
(1966-1975) 


al Academiei (1949) şi au asigurat conducerea 
acestuia (directori au fost Dimitrie Pompeiu 
1949-1954, Simion Stoilow 1954-1961, Miron 
Nicolescu 1961-1973 şi Romulus Cristescu 
1973-1975), reuşind să-l transforme într-un 
centru al cercetării la nivel mondial. De 
altfel, simbolizând legătura puternică dintre 
cele două instituții, mai multi matematicieni 
au fost în această perioadă membri ai 
Academiei (Caius lacob, Gheorghe Demetrescu, 
Grigore C. Moisil, Miron Nicolescu, Simion 
Stoilow, Victor Vâlcovici, Gheorghe Vrânceanu; 
după 1960 au fost primiţi în Academie şi 
Gheorghe Mihoc, Octav Onicescu, Nicolae 
Teodorescu, George Ciucu şi Gheorghe 
Marinescu, iar Romulus Cristescu a devenit 
membru corespondent); mai mult, doi dintre 
matematicienii de frunte ai Universității au 
fost şi preşedinţi ai Academiei în această 
perioadă, şi anume profesorul Miron Nicolescu 
timp de 9 ani (1966-1975) şi profesorul 
Gheorghe Mihoc în anii 1980-1981. 


Anii 1960 şi prima parte a anilor 1970 
au fost o perioadă de mare înflorire a ştiinţei 
matematice la Universitatea din Bucureşti. În 
anul universitar 1968/1969 facultatea de 
matematică-mecanică ajunsese la 10 catedre, 
numărul maxim din toată perioada 
comunistă (catedra de analiză matematică; 
catedra de algebră; catedra de astronomie; 
catedra de calculul probabilităților şi 
statistică matematică; catedra de geometrie 
şi topologie; catedra de analiză aplicată; 
catedra de fundamentele matematicii; 
catedra de matematici superioare; catedra de 
mecanică generală, hidrodinamică şi teoria 
elasticitatii; catedra de logică matematică). 
Totodată, la inițiativa academicianului 
Grigore C. Moisil a fost înființat Centrul de 
Calcul al Universității din Bucureşti (1962), 
şi, nu fără destule tensiuni, au fost inițiate 
studiile sistematice de informatică. 


Grigore Moisil 

Procesul de comasare şi contractare a 
învățământului universitar a afectat şi 
facultatea de matematică în a doua parte a 
anilor 1970 şi în anii 1980. Oferta didactică a 
fost restrânsă la cursurile de zi de lungă 
durată de la 9 specializări la doar 3 
(matematică, informatică şi matematică- 
mecanică), iar această restrângere a fost doar 
parțial compensată prin specializările la seral 
şi fără frecvenţă. La sfârşitul anilor 1970 
numărul catedrelor a fost redus la trei - 
catedra de analiză matematică, algebră şi 
geometrie; catedra de calculul probabilităților; 
catedra de mecanică - iar această situaţie s-a 
menținut până în 1989. 

În această perioadă, fizica a funcționat 
mai întâi în cadrul facultății de matematică- 
fizică (1948-1962), apoi ca facultate de fizică 
separată5. Chiar şi după separarea celor 
două facultăți, sediul a rămas comun în 
clădirea centrală a Universității până în 1974, 
când facultatea de fizică s-a mutat pe 
platforma Măgurele, unde a beneficiat de un 
sediu modern, cu spații de predare, laboratoare, 
un atelier de prototipuri şi un atelier mecanic”, 
precum şi de apropierea fata de principalele 
institute de cercetare din domeniu. 

De altfel, legătura dintre fizicienii 
Universităţii din Bucureşti şi institutele de 
cercetare data încă de la începutul perioadei 


Facultatea de Fizică, laborator de utilizarea izotopilor 


comuniste. Profesorul Horia Hulubei, doctor 
în fizică la Sorbona în 1933, fost rector al 
Universităţii în anii 1941-1944, membru 
corespondent al Academiei din 1937 şi 
titular din 1955, a fost inițiatorul înființării 
Institutului de Fizică al Academei Române în 
1949 şi al Institutului de Fizică Atomică 
desprins din acesta în 1956, institute pe care 
le-a condus până la pensionare, în 1965. 
Cercetările sale în fizica neutronilor şi 
mezonilor, ca şi contribuţiile sale în studiul 
interacțiunilor nucleare la energii joase au 
statornicit o tradiție bogată în domeniul fizicii 
atomice. Totodată, studiile sale, publicate în 
reviste prestigioase, l-au consacrat ca unul 
din cei mai buni specialişti ai timpului său în 
domeniul spectroscopiei de raze X%. 


5 Stefan Antohe, Sabina Ştefan (coord.), Facultatea de Fizică a Universității din Bucuresti. 50 de ani de istorie, Bucuresti, 


Ars Docendi, 2012 (2014). 


57 Arhiva Rectoratului Universității Bucureşti, fond Secretariat/ Rectorat, registrul nr. 2799/1980. 
55 Petre T. Frangopol, Mediocritate şi excelență, o radiografie a ştiinţei şi a învățământului din România, vol. 5, Cluj-Napoca, 


Casa Cărții de Stiinta, 2014, p.129. 

Alte personalități majore ale fizicii la 
Universitatea din Bucureşti au fost academicienii 
Gheorghe Atanasiu în domeniul geofizicii, 


Serban Titeica în fizica teoretică şi Theodor 
V. Ionescu în fizica plasmei. 


Academicianul Şerban Titeica împreună cu studenţii 
din anul I de la Facultatea de Fizică 


Oferta didactică s-a extins considerabil 
în cea mai mare parte a perioadei comuniste. 
În anii 1960 funcționau specializări distincte 
pentru fizică nucleară, electroradiofizica, 
spectroscopie, fizică teoretică, fizica corpului 
solid, geofizică, fizica macromoleculelor şi 
biofizică. Ulterior, în anii 1970 s-a trecut la 
comasarea ofertei didactice în două programe de 
studii, fizică şi fizică tehnologică, specializarea 
fiind rezervată pentru anii terminali. Similară 
a fost şi evoluția catedrelor. Numărul 
acestora şi al cadrelor didactice au crescut în 
anii 1950 şi 1960, ajungându-se la 9 catedre 
de fizică în anul universitar 1961/1962: catedra 
de fizică teoretică; catedra de electricitate; 


catedra de termodinamică teoretică; catedra 
de fizică moleculară şi căldură; catedra de 
hidrodinamică şi elasticitate; catedra de 
structura materiei, catedra de fizică 
experimentală; catedra de geofizică; catedra 
de optică şi electronică prin gaze. Primele 
comasări de catedre au început în anii 1960, 
astfel încât în 1969/1970 facultatea de fizică 
avea doar 7 catedre (catedra de fizică 
moleculară şi căldură; catedra de electricitate; 
catedra de optică şi electronică în gaze; 
catedra de termodinamică, fizică statică şi 
mecanică cuantică; catedra de fizică teoretică; 
catedra de structura materiei; catedra de fizica 
corpului solid). 

La finele anilor 1970 şi până în 1989 au mai 
rămas doar 5 catedre: catedra de optică, 
spectroscopie,  plasmă-laseri; catedra de 
mecanică fizică, fizică moleculară şi fizica 
polimerilor; catedra de fizică atomică şi 
nucleară; catedra de fizică teoretică şi 
matematică; catedra de electricitate, corp 
solid şi biofizică. În pofida acestor comasări, 
se poate aprecia că în ultimii ani ai regimului 
comunist facultatea de fizică a reuşit să 
reziste mai bine decât altele in fata 
vicisitudinilor vremii, pe de o parte datorita 
apropierii sale de industrie si deci de 
prioritatile declarate ale regimului, si pe de 
altă parte datorită pozițiilor instituționale în 
care au ajuns unii dintre profesorii săi, cum 
ar fi loan Ursu (preşedinte şi apoi prim- 
vicepreşedinte cu rang de ministru al 
Comitetului National pentru Ştiinţă şi 
Tehnologie, lucrând direct cu Elena 
Ceausescu din 1976 până în 1989) şi Ioan- 
Jovit Popescu (rector al Universităţii din 
Bucureşti 1981-1989). 

Facultatea de chimie a fost înființată în 
1948, odată cu divizarea Facultăţii de ştiinţe, 
şi a cunoscut o dezvoltare rapidă în deceniile 
ce au urmat, fiind condusă de decani precum 
Eugen Angelescu, ulterior prorector al 
Universităţii din Bucureşti şi membru al 
Academiei, sau Dumitru Negoiu. Alături de 
aceştia, studiile de chimie din Universitate 
au beneficiat şi de activitatea unor mari 


savanți şi profesori, precum Gheorghe 
Spacu, aflat la finele unei cariere 
remarcabile, dar activ până la decesul 


survenit in 1955, Costin Nenitescu şi Ilie G. 
Murgulescu%*. Ultimul menţionat, pe lângă 
contribuţiile ştiinţifice proprii în domeniile 


chimiei fizice şi chimiei analitice, a îndeplinit 
şi importante funcţii de conducere, fiind, 
printre altele rector al Universității din 
Bucureşti (1949-1950), ministru-adjunct si 
apoi ministru al Învățământului (1953-1956, 
1960-1963) şi preşedinte al Academiei (1963- 
1966), funcţii în care a reuşit de multe ori să 
tempereze nedreptatile, să promoveze 
valorile şi să aibă un aport consistent la 
ameliorarea cadrului instituțional al 
învățământului, ştiinţei şi culturii româneşti. 
Despre el, unul dintre martorii acelei vremi, 
profesorul Paul Cornea, îşi aminteşte: „Ilie 
Murgulescu, un om hotărât şi tenace, 
obişnuit să nu tărăgăneze problemele cu care 
se confrunta, respectat de activişti şi chiar 
temut, fiindcă nu accepta orice i se servea pe 
tavă şi avea curajul să-i înfrunte pe mai 
marii responsabili de la Propagandă”. 


Academicianul Ilie Murgulescu 
predând studenţilor de la Facultatea de Chimie 


59 Gina Vasile, Mihaela Artimon, Pionieri în şcoala românească de chimie, în , NOEMA”, IX, 2010, pp. 241-252. 
60 Paul Cornea, Ce a fost - cum a fost. Paul Cornea de vorbă cu Daniel Cristea-Enache, laşi, Polirom, 2013, p. 301. 

Dacă în anii 1950 facultatea de chimie a 
avut 4 secţii (chimie anorganică, chimie 
organică, chimie fizică şi radiochimie), în 
anii 1960 numărul secţiilor crescuse la 6, 
celor menționate anterior adăugându-li-se 
chimia fizică a  macromoleculelor şi 
polimerilor şi biochimia, în timp ce 
radiochimia a fost înlocuită de fizică-chimie. 
Creşterea a fost apreciabilă şi la nivelul 
catedrelor, în anul universitar 1970-1971 


facultatea având 10 catedre: catedra de 
structura atomilor şi moleculelor; catedra de 
teoria cinetică a materiei şi cinetică chimică; 
catedra de termodinamică chimică şi 
electrochimie; catedra de chimie organică; 
catedra de chimie anorganică; catedra de 
chimie analitică; catedra de chimie 
tehnologică; catedra de chimie fizică a 
macromoleculelor; catedra de fizică 
generală; catedra de matematici®. 


Sediul Facultății de Chimie 


Câtă vreme a funcționat în cadrul 
Universității București, facultatea de chimie 
a avut sediul în strada Splaiul Independentei 
nr. 87-89, dispunând de laboratoate 
complexe, modern echipate, ce au răspuns 
nu doar nevoilor didactice, ci şi celor de 
cercetare ştiinţifică; totodată, facultatea de 
chimie a dispus de spații de învățământ şi 
laboratoare si în clădirea centrală a 
Universității, după refacerea acesteia în 1971 


şi în clădirea din Panduri. În 1974 oferta 
didactică a fost restrânsă la programul de 
chimie, iar specializarea urma să fie 
efectuată doar în anul V. Mai grav încă, în 
anul următor facultatea de chimie a fost 
transferată de la Universitatea din București 
la Institutul Politehnic, rămânând însă să-şi 
desfăşoare cea mai mare parte a activităților 
didactice şi de cercetare în aceleaşi spații 
ocupate şi în perioada anterioară. 


61 Arhiva Rectoratului Universităţii Bucureşti, fond Secretariat/ Rectorat, registrul nr. 1575/1971. 

După divizarea din 1948 a facultății de 
ştiinţe, învățământul superior biologic a 
funcționat în cadrul facultății de ştiinţele 
naturii, care ulterior a fost redenumită facultatea 
de biologie; dincolo de schimbările de denumire 
instituțională, sediul facultății a rămas în 
clădirea din Splaiul Independenţei nr. 91-93. 


Facultatea de biologie, laborator de fiziologia plantelor 


La fel ca şi în perioada anterioară, când 
învățământul superior medical functionase 
în interiorul Universităţii din Bucureşti, a 
existat o anume diviziune a muncii, biologii 
concentrându-se asupra studiului animalelor şi 
a regnului vegetal, lăsând esentialul anatomiei 
mediciniştilor. Programele de studii s-au 
diversificat, iar numărul profesorilor a crescut, 
astfel încât la începutul anilor 1960 existau 8 
catedre şi peste 100 de cadre didactice. 
Învățământul biologic a profitat şi de pozițiile 
instituționale la care au ajuns personalități 
precum Traian Săvulescu, care în anii 1948- 
1959 a fost şi preşedinte al Academiei, sau 


Nicolae Sălăgeanu, prorector, iar în anii 
1954-1957 rector al Universităţii din Bucureşti, 
ca şi de activitatea remarcabilă a unor 
profesori formați încă din perioada interbelică, 
cum este cazul lui Radu Codreanu, care a 
realizat cercetări importante în studiul insectelor 
şi nevertebratelor, sau cel al lui Nicolae 
Botnariuc, cu preocupări semnificative de 
biologie teoretică, ecologie şi hidrobiologie. 

În aceste condiții, dotarea laboratoarelor 
proprii s-a îmbunătățit, iar Stațiunea de la 
Sinaia, după serioase greutăți la începutul 
anilor 1950, a putut beneficia de personal 
permanent şi a devenit o bază importantă de 
practică şi de cercetare nu doar în domeniul 
zoologiei, ci şi în alte subdomenii ale 
biologiei şi mai apoi îndeosebi în cercetarea 
ecologică; pe lângă aceasta, biologii au 
beneficiat şi de stațiunea de cercetări de la 
Brăila, înființată în 1956. 


Profesorul Nicolae Botnariuc, membru al Academiei 

S-au instituit relații de strânsă colaborare cu 
Institutul de Biologie al Academiei, înființat 
în 1949 la inițiativa lui Traian Săvulescu, şi în 
a cărui conducere şi activitate profesori ai 
Universităţii din Bucureşti au avut un rol 
important. În fine, dar nu în cele din urmă, 
facultatea de biologie a beneficiat şi de 
dezvoltarea Grădinii Botanice şi de 
înființarea în 1960 a Institutului Botanic. 
După ce în anul universitar 1969/1970 a avut 
12 catedre (catedra de morfologia plantelor 
şi patologie vegetală; catedra de botanică 
sistematică; catedra de fiziologia plantelor şi 
microbiologie; catedra de zoologia nevertebratelor; 
catedra de zoologia vertebratelor; catedra de 
anatomie; catedra de histologie; catedra de 
embriologie; catedra de fiziologia animalelor 
şi a omului; catedra de biologie; catedra de 
biochimie; catedra de genetică), în cursul 
anilor 1970 numărul catedrelor s-a redus la 
3, iar la sfârşitul anilor 1980, după unificarea 
cu facultatea de geologie şi geografie, mai 


Seminar de geografie 


rămăseseră doar catedra de biologie vegetală 
şi catedra de biologie animală. Aceeaşi 
contracție se poate observa şi la nivelul 
programelor de studii oferite. După unele 
dezvoltări exuberante la începutul regimului 
comunist, în anii 1950 oferta didactică s-a 


stabilizat la 4 programe de studii (biologie- 
botanică; biologie - protecţia plantelor; 
biologie-zoologie; biologie - secundar geografie), 
apoi au rămas doar primele trei programe de 
studii, iar în 1974 s-au unificat specializările 
subsumate biologiei şi s-a înființat programul 
distinct de biochimie. Restrângerea duratei 
normale a studiilor la 4 ani şi a numărului de 
programe de studii la cele două menţionate 
mai sus, biologie şi biochimie, a fost compensată 
parțial de anul V de specializare oferit unui 
număr limitat de absolvenți ai facultății, ca şi de 
colaborarea cu Institutul Central de Biologie, 
care în 1973 a înglobat Institutul de Biologie al 
Academiei şi care a avut ca directori generali 
cadre didactice ale Universității din Bucureşti, 
respectiv profesorul George Zarnea (1973-1985) 
şi conf. dr. Doina Ofelia Ivan (1985-1990; a fost şi 
decan, iar din 1989 pentru câteva luni prorector 
al Universității din Bucureşti). 

După 1948, studiul geografiei şi geologiei 
s-a desfăşurat mai întâi în cadrul facultății 
de istorie şi geografie, apoi din 1950 până în 
1986 în cadrul facultății de geologie şi 
geografie, iar în anii 1986-1989 în cadrul 
facultății de biologie, geografie şi geologie. 
Dincolo de aceste restructurări, sediul 
facultății a fost în clădirea centrală a Universității, 
intrarea dinspre bulevardul Nicolae Bălcescu. 
Oferta didactică a cunoscut o diversificare 
timpurie a specializărilor - cu scurte perioade 
când au funcționat programe distincte de 
paleontologie şi de mineralogie şi petrografie, 
pe lângă cel mai general de geologie, şi 
perioade mai lungi, în care geografia fizică şi 
geografia economică au fost şi ele distincte - 
urmată apoi de o comasare, care a redus 
numărul specializărilor la patru (geologie; 
geografie fizică; geografie economică; 
geografie - secundar biologie), apoi la trei. 

Academicianul Miltiade Filipescu 


împreună cu doi studenți de la geologie (1971) 


În 1974, în urma absorbirii facultăţii de 
geologie tehnică a fostului institut de petrol, 
gaze şi geologie din Bucureşti, facultatea a 
început să şcolarizeze şi ingineri geologi şi 
geofizicieni, iar cele două programe de 
geografie au fost unificate, deşi evident în 
anii superiori avea loc în continuare 
specializarea. În anii următori programul de 
geologie (universitar) a fost desființat, iar 
programul geografie - o limbă străină 
(engleză, franceză, germană, rusă) a înlocuit 
specializarea strictă de geografie. La nivelul 
catedrelor se poate observa aceeaşi evoluție 
fluctuantă. Numărul catedrelor a sporit la 
cinci la începutul anilor 1960, apoi la şapte 
(în anul universitar 1970/1971 funcționau: 
catedra de mineralogie; catedra de geologie; 
catedra de paleontologie  stratigrafică; 
catedra de geografie fizică generală; catedra 
de geografie fizică regională; catedra de 
geografie economică generală; catedra de 
geografie economică regională), apoi a scăzut 
la trei (catedra de mineralogie; catedra de 


geologie şi geofizică; catedra de geografie 
fizică şi economică), structură care s-a menținut 
din a doua parte a anilor 1970 şi până la 
finele regimului comunist. Activitatea de 
cercetare a fost combinată cu multiple aplicații 
practice, atât în domeniul studiilor geologice 
şi al identificării resurselor naturale cu valoare 
economică, cât şi în ceea ce priveşte 
amenajarea teritoriului, dezvoltarea urbană 
şi regională. Pe lângă facilitățile deja existente, 
ca şi colaborarea cu Institutul Geologic al 
României şi cu Institutul de Geografie al 
Academiei, remarcăm şi înființarea în 1964 a 
Statiunii Geografice Orşova. Dintre personalitățile 
care au ilustrat în mod deosebit facultatea de 
geologie şi geografie în această perioadă, 
remarcăm îndeosebi pe geologii Miltiade 
Filipescu, membru al Academiei, director al 
Institutului Geologic al României şi prorector 
al Universităţii din Bucureşti, Graţian Cioflică 
şi Ovidiu Dragastan, ca si pe geografii 
Grigore Posea si Vasile Cucu. 


Grigore Posea 

Facultatea de istorie a fost înființată in 
1950, prin divizarea facultății de istorie şi 
geografie, care a funcționat în anii 1948-1950. 
Sediul său a fost în vechea clădire a 
Universității, mai întâi în corpul cu intrarea 
din st. Edgar Quinet nr. 7 (azi Facultatea de 
litere), iar din 1971, după refacerea părții 
distruse la bombardamentele din 1944, în 
corpul dinspre bulevardul Republicii (azi 
bulevardul Elisabeta). Fiind considerată o 
disciplină cu valențe ideologice, istoria a 
cunoscut în primii ani ai regimului comunist 
importante modificări ale curriculei, ca şi 
schimbări la nivelul corpului didactic. 
Structura pe catedre a reflectat evoluţiile 
regimului. Astfel, în anii 1950 s-a pus un 
accent semnificativ pe legăturile cu Rusia, 
fapt reflectat şi de înființarea unei catedre de 
istoria U.R.S.S. şi a ţărilor de democraţie 
populară, care coexista cu catedrele ce pot fi 
considerate tradiționale (în 1961/1962 pe 
lângă catedra deja menţionată, mai funcționau: 
catedra de istoria României; catedra de 
istorie universală veche şi arheologie; catedra 
de istorie universală medie, modernă şi 
contemporană; catedra de arhivistică). În 
anii 1960 legăturile cu Uniunea Sovietică au 
fost eclipsate de accentul înnoit pe tradițiile 
naţionale, iar structura catedrelor facultății 
de istorie a fost şi ea schimbată. Ca atare, în 
anul universitar 1969/1970 funcționau patru 
catedre: catedra de istorie veche şi medie a 
României; catedra de istorie modernă şi 
contemporană a României; catedra de istorie 
universală veche şi arheologie; catedra de 
istorie universală medie, moderna şi 
contemporană. La mijlocul anilor 1970 
numărul catedrelor a fost redus la două, una de 


istoria României şi una de istorie universală, 
care apoi au fost unite într-una singură, 
astfel încât în ultimii ani ai regimului 
comunist mai funcționa doar catedra de 
istoria României şi istorie universală. 

Oferta didactică a cunoscut fluctuații, 
în unii ani prevalând divizarea pe specializări 
timpurii, în alții dimpotrivă unificarea într- 
un singur program de studii (zi şi fără 
frecvență), cu posibilități de specializare 
doar în anii superiori, şi urmărind cu 
precădere formarea de profesori pentru 
învățământul gimnazial şi liceal. Deşi în cea 
mai mare parte a acestei perioade facultatea 
a reuşit să ofere şi posibilități de specializare 
pentru cercetarea arheologică şi/sau istorică, 
tendința regimului a fost aceea de a focaliza 
activitatea pe pregătirea de cadre menite să 
difuzeze ideologia oficială, care începând cu 
anii 1960 a evoluat spre national-comunism şi 
apoi spre un naționalism tot mai accentuat. 
Unificarea facultăţilor de istorie şi filosofie a 
avut urmări directe la nivelul ofertei didactice, 
din 1977 până în 1989/1990 funcționând doar 
un program cu dublă specializare, istorie- 
filosofie. Dincolo însă de aceste avataruri, ca 
şi de numărul mare de mediocritati sau chiar 
non-valori agresive pe care regimul le-a 
inclus în corpul didactic, facultatea şi studenții 
săi au beneficiat şi de modelul unor mari 
profesori formaţi încă în perioada pre- 
comunistă, precum arheologul loan Nestor 
sau modernistul Andrei Oțetea. După o 
perioadă dificilă în prima parte a anilor 1950, 
când figura centrală a istoriografiei din 
România a fost Mihail Roller, marii istorici 
formați în perioada interbelică au reuşit să 
preia controlul asupra celor mai importante 

institutii din domeniu, unii dintre marii 
profesori ai facultatii de istorie conducand si 
institutele de cercetare ale Academiei (la 
Institutul de istorie „N. lorga” directori au 
fost academicienii Andrei Oțetea în anii 
1956-1970 şi Ştefan Ştefănescu în anii 
1970-1989; Institutul de arheologie, înființat 
în 1956, a avut ca directori pe academicienii 
Emil  Condurachi in anii 1956-1970 şi 
Dionisie M. Pippidi în anii 1970-1981; 
Institutul de studii sud-est europene, 
întemeiat în 1963, a avut ca directori pe 
profesorii Mihail Berza în 1963-1978, Eugen 
Stănescu în 1978-1985 şi Gheorghe I. Ionita 
în 1985-1989). Andrei Oțetea, Mihai Berza si 
Emil Condurachi au avut funcții de conducere 
şi la nivelul unor instituții precum Academia 
Română, Comisia naţională a României 
pentru UNESCO şi Asociaţia internațională 
de studii sud-est europene, fiind unii dintre 
artizanii deschiderii internaționale a României 
în anii 1960 şi 1970, precum şi catalizatori ai 
cercetării ştiinţifice. După stingerea din viata 
şi/sau pensionarea acestei generații de mari 


profesori, standardele profesiei au fost 
promovate de unii dintre discipolii lor din 
generaţiile formate după al doilea război 
mondial. Un exemplu de profesionalism 
discret a fost profesorul Radu Manolescu, 
care, dincolo de contribuţiile sale proprii în 
domeniul cercetării - cartea sa despre comerțul 
Braşovului în secolele XIV-XVI reprezintă şi 
astăzi o referință majoră în istoria economică - 
a ştiut să transmită multor generații de 
studenţi o viziune sistematică asupra istoriei 
universale medievale şi respectul pentru 
aspectele tehnice ale meseriei, inclusiv 
pentru studiul paleografiei. 

Totodată, chiar şi în condiţiile vitrege 
ale ultimului deceniu al regimului comunist, 
unii dintre profesorii care beneficiaseră de 
deschiderea din anii 1960 şi 1970, au ştiut să 
anime vocaţia de cercetare a celor mai buni 
studenţi, alocând timp suplimentar, energie 
şi inteligență pentru a-i forma în domenii de 
studii mai putin afectate de ideologia 
oficială, exemplari în acest sens fiind profesorii 
(la acea dată lectori) Zoe Petre în domeniile 


Profesorul Radu Manolescu cu studenții la istorie, 1986 

istoriei antice şi antropologiei istorice şi 
Mihai Maxim în domeniul studiilor otomane. 
Unele dintre aceste inițiative şi-au găsit 
concretizări instituționale prin crearea unor 
instituții de cercetare ad-hoc, care ofereau un 
cadru de colaborare şi comunicare academică, 
dar nu şi posibilități de angajare, cum au fost 
Laboratorul de Demografie Istorică (inițiat 
de academicianul Stefan Ştefănescu) şi 
Laboratorul de Studii Otomane (inițiat de 
Mihai Maxim, dar prezidat pentru „protecție” 
de decanul Gheorghe Ionita). 

Facultatea de filosofie a fost înființată 
în 1948 prin divizarea facultății de litere şi 
filosofie. Datorită sensibilităţii ideologice a 
domeniului său de activitate, ea a suferit o 
înnoire radicală nu doar la nivelul curriculei 
şi al conținutului disciplinelor, ci şi la nivelul 
corpului profesoral şi chiar al spațiului în 
care şi-a desfăşurat activitatea. Astfel, sediul 
facultăţii a fost pe durata întegii perioade 
comuniste în clădirea Facultății de Drept din 
bulevardul 6 Martie nr.64. În anii 1950 
facultatea de filosofie a absorbit alte două 
facultăți, pe cea de ziaristică şi pe cea de 
pedagogie-psihologie. Facultatea de ziaristică 
avusese o existență efemeră“. Înființată în 
anul universitar 1952-1953 şi funcționând tot 
în localul din bulevardul 6 Martie nr. 64, ea a 
fost transformată în secție a facultății de 
filosofie după numai doi ani, iar în 1956 
secția şi programul de studii au fost desființate, 
pregătirea de specialitate a ziariştilor fiind 
rezervată Academiei „Ştefan Gheorghiu”, în 
timp ce pentru studenţii de filosofie a mai 
fost oferit doar un curs de teoria şi practica 
presei pentru anii III şi IV, iar în cadrul 


facultăţii de limbă şi literatură română s-au 
predat în anii 1960 cursuri de teoria şi 
practica presei. Facultatea de pedagogie- 
psihologie, înființată în 1948, a funcționat cu 
sediul în clădirea centrală a Universităţii, 
intrarea dinspre strada Edgar Quinet nr. 7, 
fiind restructurată în 1954, când partea de 
psihologie a fost mutată ca secție a facultății de 
filosofie, iar partea de pedagogie a continuat 
să formeze ca o facultate separată până în 
anul 1957, când şi ea a fost transformată într-o 
simplă secție a facultății de filosofie. În ceea 
ce priveşte filosofia propriu-zisă, aceasta a 
fost afectată sever de factorul ideologic şi de 
afirmarea agresivă a multor non-valori. Pe 
de altă parte, trebuie să remarcăm faptul că 
unii profesori care aparținuseră mişcării de 
stânga încă dinainte de 1944 şi care 
beneficiau de o poziție puternică în interiorul 
regimului, dar erau intelectuali autentici, 


Profesorul Gheorghe Vladutesu 


62 Marian Petcu, 10 teme de istorie a jurnalismului, Bucuresti, Ars Docendi, 2012, p. 49. 

precum academicianul Athanase Joja (care a 
fost nu numai şeful catedrei de logică la 
Universitate, ci şi ministru al învățământului 
în anii 1957-1960 şi preşedinte al Academiei 
în 1959-1963), şi sociologul Tudor Bugnariu, 
decan al facultăţii de filosofie în anii 
1958-1965, au reuşit să menţină unele insule 
de profesionalism ridicat şi să integreze în 
sistem şi tineri capabili să promoveze 
valorile academice. 


Athanase Joja, preşedinte al Academiei 


Anii 1960 au fost contradictorii la 
facultatea de filosofie. Pe de o parte, 
politrucii regimului comunist erau in 
ofensivă, înscenând scandaluri menite să 
readucă în centrul atenției vigilenta 
ideologică, cum a fost cazul în 1965, când 
decanul Tudor Bugnariu a luat apărarea 
studentilor anchetați de Securitate, ceea ce a 
condus la înlocuirea sa din funcția de decan. 
Pe de altă parte, la insistențele lui Miron 
Constantinescu, revenit în cercul de putere 


al regimului comunist după moartea lui Dej, 
în 1966 a fost reînființat la Universitatea din 
Bucureşti învățământul superior sociologic, 
care avusese o tradiție atât de bogată în 
perioada interbelică şi care fusese desființat 
în 1948. În felul acesta, în anii 1966-1977 
facultatea de filosofie a fost formată din 4 
secții - filozofie, psihologie, pedagogie (în 
unii ani având în secundar limba şi literatura 
română), şi sociologie. Dacă în anul 
universitar 1961/1962 Facultatea de filosofie 
avea 8 catedre, în anul universitar 1970/1971 
numărul catedrelor ajunsese la 11 (catedra 
de sociologie; catedra de istoria sociologică şi 
a doctrinelor politice; catedra de socialism 
ştiinţific; catedra de filosofie marxistă; 
catedra de economie politică; catedra de 
psihologie; catedra de pedagogie; catedra de 
istoria filosofiei; catedra de logică; catedra de 
estetică-etică; catedra de metodică şi practică 
pedagogică). Per total, în anii 1960 şi cea mai 
mare parte a anilor 1970 deschiderea a fost 
considerabilă, iar mulți dintre tinerii formați 
în această perioadă, sau dintre cei care 
intraseră în corpul didactic în anii anteriori, 
au reuşit să beneficieze şi de contacte 
internaționale şi să se afirme în plan 
academic. Aceste dezvoltări amenințau 
conformismul ideologic dorit de autorități. 
Mulţi dintre absolvenţii de sociologie şi 
psihologie care se angajau în întreprinderi 
sau în diverse instituţii ale statului aveau 
idei care deranjau pe activiştii partidului 
şi/sau pe conducătorii acestor organizații. 


& În ultimii ani au apărut mai multe volume de memorialistică şi de analiză din perspectivă subiectivă a 
unor evoluții ale domeniilor de studii integrate în facultatea de filosofie în această perioadă. Menţionăm 
fără pretenția exhaustivitatii: Mircea Flonta, Apropieri - Convorbiri cu Romulus Brâncoveanu, Editura Paralela 45, 

Chiar şi unii dintre intelectualii de stânga, 
inclusiv profesorul Radu Florian din catedra 
de socialism ştiinţific, respingeau deriva 
naționalistă şi voluntaristă a regimului 
Ceauşescu, şi manifestau deschideri spre alte 
variante ale ideologiei comuniste, mai ales 
spre euro-comunismet. 

Aceste tendințe au stârnit reacția 
regimului, care dorea să conserve doar componenta 
de pepinieră de cadre ideologice obediente a 
studiilor filosofice. În combinație cu tendinţele 
mai generale de comasare din învățământul 
superior, această reacție a condus la măsuri 
radicale, cum au fost desființarea programelor 
distincte de studii în domeniile psihologiei, 
pedagogiei şi sociologiei, şi unificarea 
facultăţii de filosofie cu facultatea de istorie, 
facultatea de  istorie-filosofie oferind 
începând din anul universitar 1977/1978 şi 
până la căderea regimului comunist doar 
programe de istorie-filosofie şi filosofie- 
istorie. Numărul catedrelor a fost şi el redus, 
mai întâi la şase, iar apoi la trei, astfel încât 
în anul 1989 mai existau doar catedra de 
filosofie, catedra de economie politică, 
sociologie şi socialism ştiinţific, şi catedra de 
pedagogie şi psihologie. De remarcat însă 
faptul că până şi în aceste vremuri dificile, 
mulți dintre profesorii facultății au reuşit să- 
şi conserve profesionalismul şi rectitudinea 
morală, concentrându-se în subdomenii mai 
puțin expuse interferenţei ideologice 


(filosofia analitică, epistemologia, logica, 
estetica, istoria filosofiei). Mai mult, datorită 
scăderii masive a numărului de studenţi la 
secția de  filosofie-istorie, multe cadre 
didactice ale facultății au trebuit să predea 
discipline filosofice studenților altor 
facultăți, ceea ce a făcut ca profesori precum 
Mircea Flonta, Vasile Tonoiu sau Ion lanoşi 
să poată promova şi în alte facultăți ale 
Universității valorile academice şi un model 
filosofic alternativ față de varianta primitivă 
a ideologiei oficiale a ceauşismului târziu. 
Studiile filologice au cunoscut evoluții 
sinuoase în timpul regimului comunist. Prin 
reforma din 1948 fusese înființată facultatea 
de filologie, dar pentru ramura care a 
cunoscut dezvoltarea cantitativă cea mai 
puternică - studiul limbii ruse şi a literaturii 
ruse şi sovietice - a fost creată în paralel şi o 
instituție distinctă, Institutul „Maxim Gorki”. 
Planurile de învățământ au fost structurate 
tot mai puternic spre formarea de profesori 
pentru învățământul secundar, iar în corpul 
didactic, pe lângă unii profesori de mare 
calitate, care deseori au fost supuşi urmăririi, 
intimidărilor şi persecuției, au pătruns şi 
destule non-valori promovate politic, cum a 
fost Gheorghe Orzea, decan în anii 1950-1953. 
Până în anul universitar 1954/1955, când a 
fost a fost desființată secţia de traducători, 
facultatea a funcționat cu 9 secţii, asigurând 
predarea atât a limbii şi literaturii române, 


2005; Cătălin Zamfir, O istorie subiectivă în sociologia românească din 1944 până în prezent, laşi, Polirom, 2009; 
David Ilina, Contemplatio. Convorbiri cu Valentin Mureşan, Bucureşti, Editura Paralela 45, 2012; Ion Ianosi, 
Internaționala mea. Cronica unei vieți, laşi, Polirom, 2012. 

64 A se vedea Alexandru Florian, Radu Florian - o imagine controversată, un destin asumat, „Observator 
cultural”, 226, 22.06.2004 (accesibil online la http:/ /www.observatorcultural.ro/ Radu-Florian-o-imagine- 
controversata-un-destin-asumat*articleID_11171-articles_details.html). 

cât şi a unui număr apreciabil de limbi şi 
literaturi străine. În anul universitar 1961/1962 
facultatea de filologie avea următoarele 8 
secții, care răspundeau fiecare de unul sau mai 
sau mai multe programe de studii: limba şi 
literatura română; limba si literatura rusă - 
secundar limba şi literatura română; limbi 
slave; limbi romanice şi limbi germanice; 
limba si literatura maghiară - secundar 
limba şi literatura română; limbi orientale; 
limbi clasice; teoria literaturii, critică literară 
şi folclor. În acelaşi an, facultatea ajunsese să 
aibă 16 catedre (catedra de teoria literaturii; 
catedra de limba română; catedra de istoria 
literaturii române; catedra de filologie clasică 
şi lingvistică generală; catedra de lingvistică 
romanică şi limbă spaniolă; catedra de limba 
şi literatura franceză; catedra de limba şi 
literatura italiană; catedra de limba şi 
literatura germană; catedra de limba şi 
literatura engleză; catedra de filologie rusă; 
catedra I de limbi slave; catedra II de limbi 
slave; catedra de limba şi literatura chineză; 
catedra de limbi şi literaturi turcice; catedra 
de limba şi literatura arabă; catedra de 
literatură universală), iar numărul de 
studenți la zi şi fără frecvenţă a depăşit cifra 
de 2500. Totodată, începând din anul 1960 
facultatea de filologie a Universității din 
Bucureşti a organizat anual Cursurile de Vară 
de limba română (la Sinaia, Braşov, Bucureşti) 
şi Colocviile ştiinţifice de limbă, literatură, istorie şi 
artă a poporului român, destinate profesorilor, 
cercetătorilor şi studenților străini interesați de 
studiile româneşti. Initiate de academicianul 
Alexandru Rosetti şi conduse mult timp de 
profesorul Boris Cazacu, apoi de profesorii 
Alexandru Piru, lon Coteanu şi Dan Horia 


Mazilu, aceste cursuri la care au predat şi cadre 
didactice de la alte facultăți ale Universității 
sau de la alte instituţii din tara, au avut un 
rol important în deschiderea internațională a 
României din anii 1960 şi 1970, şi au 
contribuit la formarea unui mare număr de 
specialişti occidentali în domeniul studiilor 
româneşti. Totodată, facultatea a asigurat 
cursuri intensive (un an pregătitor) pentru 
cetățenii străini aflați la studii în România. 

În anul 1963, facultatea de filologie a 
fost divizată în facultatea de limbă şi literatură 
română şi institutul de limbi şi literaturi 
străine, care avea la rândul său trei facultăți. 
Facultatea de limba şi literatura română a 
continuat să aibă sediul în clădirea centrală a 
Universităţii, intrarea din str. Edgar Quinet 
nr. 7, şi a funcționat cu o singură secție, 
oferind atât în forma de cursuri de zi, cât şi 
pentru forma fără frecvenţă, un program de 
dublă specializare de limba si literatura 
romana - secundar o limbă străină (franceză, 
italiană, spaniolă, apoi şi engleză, germană, 
rusă, latină). În anii 1960 facultatea a cunoscut 
o considerabilă înflorire, atât în ceea ce 
priveşte numărul de studenți, cât şi prin 
angajarea unui număr important de tinere 
cadre didactice. Totodată, au fost întemeiate 
şi catedre noi, astfel încât în anul universitar 
1970/1971 facultatea de limba şi literatura 
română avea 8 catedre (catedra de istoria 
limbii; catedra de limba română contemporană; 
catedra de lingvistică generală; catedra de 
istoria literaturii române vechi şi folclor; 
catedra de istoria literaturii moderne; catedra 
de istoria literaturii române contemporane; 
catedra de teoria literaturii; literatură universală 
şi comparată). Deşi în această perioadă s-au 


65 Arhiva Rectoratului Universității Bucuresti, fond Secretariat / Rectorat, registrul nr. 1575/1971. 

stins din viață figuri emblematice ale 
facultății, precum Tudor Vianu (1964) sau 
George Călinescu (1965), noua generație de 
critici şi istorici ai literaturii a strălucit prin 


personalități de prim rang, în frunte cu 

Nicolae Manolescu şi Eugen Simion, care au 
g eles i i 

afirmat cu tărie primatul esteticului 


a ; în 
evaluarea creațiilor literare. 


Filosoful Constantin Noica la Universitatea din Bucureşti, împreună cu rectorul Ioan Iovit Popescu 
şi profesorii Zoe Dumitrescu-Buşulenga şi Eugen Simion 


În acelaşi timp, sociologi şi istorici ai 
literaturii precum Paul Cornea şi Ştefan 
Cazimir au analizat subtil modul în care 
literatura a interactionat cu societatea, iar 
Mihai Pop a fost personalitatea cea mai 
importantă în dezvoltarea folcloristicii. În 


fine, dar nu în cele din urmă, tradiţiile 
profesionale solide ale lingvisticii 
bucureştene au fost duse maj departe de 
academicianul lon Coteanu, care a condus 
mulți ani şi Institutul de lingvistică şi care, 
împreună cu mai vârstnicii Iorgu Iordan şi 

Alexandru Graur, a fost redactorul responsabil 
al noii serii a Dicţionarului limbii române (DLR), 
lucrarea de referință a lingvisticii româneşti, 
şi a coordonat apoi Dicţionarul explicativ al limbii 
române (prima ediţie a fost publicată în 1975). 


Academicianul Alexandru Graur 


Institutul de limbi şi literaturi străine a 
fiintat într-o formulă instituțională specială 
de ataşare pe lângă Universitatea din 
Bucureşti aproape un deceniu, din anul 1963 
până în anul 1972, pentru ca apoi cele trei 
facultăți ale sale - facultatea de limbi slave, 
facultatea de limbi romanice şi clasice, 
facultatea de limbi germanice - să fie 
integrate pe deplin şi direct în cadrul 
Universității. Institutul a avut două sedii, 
unul în strada Pitar Moş nr. 13-15, unde îşi 
aveau locația facultatea de limbi slave şi 
facultatea de limbi germanice, altul in 
clădirea centrală a Universităţii, intrarea din 
strada Edgar Quinet nr. 7, unde şi-au 
desfăşurat activitatea facultatea de limbi 


romanice şi clasice şi secția de limbi şi 
literaturi orientale. 

Facultatile au fost conduse de 
personalități ştiinţifice remarcabile, precum 
academicianul Gheorghe Mihăilă, decan al 
facultății de limbi slave, profesorii Paul Miclău 
şi lon Brăescu, decani ai facultăţii de limbi 
romanice, sau profesorul Dumitru Chitoran, 
decan al facultatii de limbi germanice. Oferta 
didactică a cunoscut o expansiune 
considerabilă în anii 1960, institutul oferind 
programe de studiu pentru un număr 
considerabil de limbi străine în toate cele trei 
forme de studii (zi, seral şi fără frecvenţă). În 
mod firesc, a crescut şi numărul de cadre 
didactice, mai ales la limbile romanice şi 
germanice (limbile slave cunoscuseră un 
număr mare de angajări în perioada 
anterioară), iar în anul universitar 1970/1971 
funcționau 20 de catedre, repartizate astfel: 
facultatea de limbi şi literaturi romanice, 


Facultatea de Limbi şi Literaturi Străine 


clasice şi orientale - opt catedre (catedra de 
limba franceză; catedra de literatura franceză; 

catedra de limba franceză - lectorate; catedra 
de limba şi literatura spaniolă; catedra de 
limba şi literatura italiană; catedra de limbi 
şi literaturi clasice; catedra de limbi şi 
literaturi orientale; catedra de limba si 
literatura maghiară); facultatea de limbi şi 
literaturi germanice - şapte catedre (catedra 
de limba germană; catedra de literatura 
germană; catedra de limba germană - 


Institutul de limbi şi literaturi străine, 
laboratorul de fonologie 


În cadrul Institutului de limbi şi 
literaturi străine a funcționat şi o secție 
metologică dotată cu laboratoare practice şi 
aparatură modernă, care a permis studenților 
să beneficieze de posibilitatea pregătirii cu 
ajutorul unor mijloacelor audio-vizuale 
performante la acea dată. Deşi cea mai mare 
parte a activității cadrelor didactice a fost 
orientată spre partea practică a predării 
limbilor si literaturilor străine, nu au lipsit 
nici realizările importante în planul 
cercetării ştiinţifice, ilustrate de exemplu de 
Vladimir Drimba prin studii dedicate 
limbilor turcice, de Nadia Anghelescu în 
arabistică, sau de lancu Fischer în studiul 


lectorate; catedra de limba engleză; catedra 
de literatura engleză; catedra de limba 
engleză - lectorate; catedra de metodica 
limbii române pentru studenţi străini - 
practica pedagogică); facultatea de limbi şi 
literaturi slave - cinci catedre (limba rusă; 
literatura rusă; limbi si literaturi slave 
sudice; limba şi literatura cehă şi slovacă; 
limba şi literatura polonă şi ucraineană). 


G Ss " 


ANY, 


Orientalistul Sergiu Al-George împreună 
cu studenți şi profesori din România si India 


latinei dunărene. Totodată, în anul 1970, la 
inițiativa profesorului Paul Miclău, a fost 
înființat Grupul Român de Semiotică (GROMS) 
în cadrul Societății Române de Lingvistică. 

În anii 1970, şi în domeniul filologic s-au 
făcut simţite efectele comasării şi restrângerii 
cantitative care au afectat întregul învățământ 
superior universitar-pedagogic. Mai întâi, 
pentru multe limbi şi literaturi străine s-a 
stabilit să se şcolarizeze grupe din doi în doi 
ani, apoi a fost redus numărul de catedre şi au 
fost eliminate programele de studii filologice 
la seral, iar în 1978 cele trei facultăți distincte 
au fost unificate în cadrul unei singure 
facultăți de limbi străine. 

Mai mult, în 1986 facultatea de limba şi 
literatura română şi facultatea de limbi 
străine au fost unite din nou într-o singură 
facultate, iar reducerea numărului de catedre 
a continuat, astfel încât în anul 1989 
facultatea de filologie mai avea doar 6 
catedre (catedra de limba română; catedra de 
literatura română; catedra de limba şi 


literatura franceză, catedra de limbi 
romanice; catedra de limbi germanice; 
catedra de limbi slave), iar multe 


subdomenii erau amenințate să nu mai poată 
realiza înlocuirea firească a generațiilor. 

În 1948 facultatea de drept a 
Universității Bucureşti a fost reorganizată ca 
facultate de ştiinţe juridico-administrative, 
nume schimbat ulterior în facultatea de 
ştiinţe juridice, revenirea la vechea denumire 
„facultatea de drept” realizându-se abia în 
anul 19686. Sediul facultății a rămas în 
clădirea construită în anii 1930, dar a cărei 
adresă oficială a fost schimbată in 
Bulevardul 6 Martie (ulterior redenumit 
Gheorghe Gheorghiu-Dej, actualmente 
bulevardul Mihail Kogălniceanu) nr. 64. Deşi 
corpul didactic a cunoscut mari fluctuații, pe 
de © parte datorită epurărilor şi 
pensionărilor forțate, pe de altă parte 
datorită includerii unor persoane cu niveluri 
foarte diverse de pregătire, personalități 
precum profesorul de drept civil Traian 
lonaşcu sau profesorul de drept roman 
Constantin Tomulescu, au reuşit să se 
mențină în cadrul instituției şi să asigure 
transmiterea unor standarde profesionale 
mai înalte. Planurile de învățământ au fost 


sever restructurate, iar numărul studenților a 
cunoscut fluctuații considerabile. Deşi 
numărul secțiilor a ajuns la şase în anul 
universitar 1954/1955 (teoria statului si 
dreptului; drept civil; drept penal; drept de 
stat şi administrativ; drept internațional; 
ştiinţe juridice - cursuri fără frecvenţă), pe 
fond diversificarea a fost păstrată doar ca 
nivel de specializare iar licențele au fost 
acordate doar in ştiinţe juridice (drept). 
Începând din anul universitar 1962/1963 în 
cadrul facultății de drept a funcţionat pentru 
câțiva ani şi o secție postuniversitară cu 


durata de 2 ani, pentru pregătirea 
specialiştilor în relațiile diplomatice şi 
economice internaționale, iar din anul 


universitar 1969/1970 s-a adăugat şi un 
program de studii de ştiinţe administrative 
(zi). Având în vedere caracterul compact al 
ofertei de programe de studii, comasările din 
anii 1970 nu au mai avut ce reduce, astfel 
încât in anul universitar 1978/1979 
facultatea de drept oferea programe cu 
specializările drept şi drept economic şi 
administrativ, cursuri de zi şi fără frecvenţă. 
Numărul catedrelor a fost redus dramatic în 
1948, a sporit apoi, ajungând la cinci în anul 
universitar 1970/1971 (catedra de teoria şi 
istoria statului şi dreptului; catedra de drept 
civil; catedra de drept penal; catedra de 
drept constituțional şi administrativ; catedra 
de drept international public)”, a fost redus 
la două în anii 1970 (în anul universitar 
1979/1980 mai existau doar catedra de drept 
civil şi catedra de drept public), iar apoi la o 
singură catedră de drept. 


66 Mihail M. Andreescu, Facultatea de drept a Universității din Bucureşti 1859-2009. File de istorie, Bucuresti, 


Monitorul Oficial, 2009, p. 129. 

Deşi în mai mică măsură decât în perioadele 
anterioare, unii dintre profesorii facultății de 
drept au îndeplinit şi funcții de demnitate 
publică la nivel naţional. Astfel, profesorul 
de drept civil Constantin Stătescu a fost 
preşedintele Tribunalului Suprem (1975- 
1977) şi ministru al justiției (1977-1979), iar 
loan Ceterchi preşedinte al Consiliului 
Legislativ (1971-1980) şi ministru al justiţiei 


(1980-1982). Alţi profesori ai facultății de 
drept au beneficiat de recunoaştere prin 
cooptarea în organisme internaționale, cum a 
fost cazul profesorului Grigore Geamănu, 
care, după ce a fost decan al facultății de 
drept, a fost membru al Curţii de Arbitraj de 
la Haga (1965-1971), sau cel al profesorului 
Tudor Radu Popescu, membru al mai multor 
asociaţii internaționale de drept comparat. 


Relaţiile internaționale ale Universităţii 


din Bucureşti în anii 1948-1989 


Primii ani ai regimului comunist au 
fost o perioadă de restrângere a relaţiilor 
internaționale ale Universității din Bucureşti. 
Relaţiile cu lumea occidentală au fost 
aproape cu totul întrerupte în contextul 
Războiului Rece, iar posibilitățile de 
circulație ale profesorilor (ca şi ale 
studenților) drastic eliminate. Chiar şi 
relațiile cu celelalte state central- şi est- 
europene aflate în sfera de influență a 
Uniunii Sovietice, care începuseră să fie 
promovate în anii 1945-1947, au rămas la un 
nivel modest. Desigur, vizitele ocazionale ale 
câte unui profesor sau (mai des) înalt 
demnitar sovietic având atribuții in 
coordonarea învățământului superior, a 
culturii şi/sau ştiinţei, stârneau agitație in 
lumea universitară, şi deseori preocuparea 
de a arăta oaspeţilor şi mai ales activiştilor 
din tara cât de mult se preocupau 
universitarii români să aplice învăţăturile şi 
experiența „fratelui mai mare”. O altă 


componentă semnificativă de la începutul 
anilor 1950 a fost plecarea la studii de 
doctorat în Uniunea Sovietică a unora dintre 
cei mai buni absolvenţi ai Universităţii din 
Bucureşti. Unii dintre aceşti tineri s-au 
orientat spre domenii în care Rusia sovietică 
avea o tradiție academică solidă (matematici, 
bizantinistică, lingvistică, folcloristica), alţii 
spre domenii care evident aveau mai 
degrabă  finalități politico-ideologice. În 
consecință, de pe. urma acestor studii în 
Uniunea Sovietică România s-a ales şi cu 
(câțiva) specialişti bine pregătiți, şi cu destui 
veleitari, care au profitat de blazonul sovietic 
pentru a dobândi poziţii în Universitate sau 
în alte instituttii cultural-stiintifice. 

De pe la mijlocul anilor 1950 poate fi 
percepută şi o mică deschidere în domeniul 
relaţiilor internaţionale ale membrilor comunității 
academice a Universității din Bucureşti. Mai 
întâi, au sporit cantitativ schimburile cu 
universitățile din celelalte tari socialiste. 

Totodata, timid, dar real, unii dintre marii 
profesori care beneficiau de increderea 
regimului, au început să primească aprobări 
să participe la diferite manifestări ştiinţifice 
desfăşurate în străinătate, inclusiv în țări din 
Occident. S-a ajuns chiar la găzduirea la 
Bucureşti a unor manifestări ştiinţifice cu 
participare internațională selectă, care au 
ajutat la reinserarea universitarilor români în 
circuitele științifice mondiale. Un bun 
exemplu în acest sens a fost Congresul 
Matematicienilor Români desfăşurat în zilele 
de 27 mai - 4 iunie 1956, şi care, după o 
lungă perioadă de întrerupere (congresul 
anterior avusese loc în 1945 cu o participare 
strict românească), a adus la Bucureşti nu 
doar floarea specialiştilor români, ci şi peste 
30 de matematicieni de frunte la nivel 
mondial, precum Jacques Hadamard (Paris), 
Wilhelm Blaschke (Hamburg), Masuo Hukuhara 
(Tokyo), Gianfranco Cimmino (Bologna), 
Georges de Rham (Lausanne & Geneva), 
Ralph Tambs-Lyche (Oslo), Carl Einar Hille 
(Yale), Samuel Eilenberg (New York) si multi 
alții. Pe lângă personalităţile consacrate la 
acea dată, la congresul de la Bucureşti din 


1956 au participat şi tineri matematicieni în 
curs de afirmare, cum era Jean-Pierre 
Kahane (atunci inca la Montpellier, ulterior 
la Paris $i membru al Academiei Franceze). 
Daca in anii 1950 contactele internationale 
au fost destul de timide, la începutul anilor 
1960, în contextul politicii mai generale de 
deschidere internaţională a regimului comunist 
din România, ele au sporit exponential. Cum 
un număr crescând de specialişti străini 
doreau să acumuleze cunoştinţe despre 
limba şi cultura română, Universitatea din 
Bucuresti a organizat anual prin facultatea 
de filologie (apoi facultatea de limba si 
literatura romana) Cursurile de Vara de limba 
română (initial la Sinaia, apoi la Brasov şi 
Bucuresti) şi Colocviile stiintifice de limba, 
literatura, istorie si arta a poporului roman. 
Aceste cursuri au contribuit la formarea unui 
mare număr de specialişti occidentali în 
domeniul studiilor româneşti. Totodată, au 
fost organizate cursuri intensive (un an 
regătitor) de limba română şi pentru 
cetățenii străini doritori să-şi desfăşoare 
studiile universitare în România. 


Cursurile de var 

Pe de o parte, rafinându-se, politica 
externă a regimului a inclus vizite la Universitatea 
din Bucureşti în programul unor înalți oaspeți 


politici, cum ar fi secretarul general al Organizaţiei 
Naţiunilor Unite, U Thant (1963) sau presedintele 
Franţei Charles de Gaulle (1968). 


Rectorul Jean Livescu (stânga) şi secretarul general al Organizaţiei Naţiunilor Unite, 
U Thant (dreapta) la Universitatea din Bucureşti, 1963 


În unele cazuri, Universitatea din Bucureşti 
a acordat chiar titlul de doctor honoris causa 
unor asemenea personalități politice de prim 
rang, cum au fost preşedintele Sukarno al 
Indoneziei (1960), împăratul Hailie Sellassie al 
Etiopiei (1964), şahinşahul Mohammad Reza 
Pahlavi Aryamehr al Iranului (1966) şi Kurt 
Waldheim, secretarul general al O.N.U. (1973). 
Titlul de doctor honoris causa a fost acordat şi 
unor înalte personalități academice, cum ar fi 
matematicianul Ivan  Georgevici Petrovski, 
rectorul timp de 22 de ani al Universității 
Lomonosov din Moscova, paleontologul 
Othmar Kühn, rector al Universităţii din Viena, 
filosoful René Maheu, director general al 
UNESCO, fizicianul suedez Sigvard Eklund, 


directorul Agenţiei Internaţionale de Energie 
Atomică, fizicianul Alfred Kastler, profesor la 
Ecole Normale Supérieure din Paris, laureat al 
premiului Nobel, şi psihologul Jean Piaget, 
profesor la Universitatea din Geneva. 


Acordarea titlului de doctor honoris causa 
matematicianului Ivan G. Petrovski, 1962 

Un moment cu totul aparte în această 
fază de deschidere internațională a fost 
ceremonia aniversării a 100 de ani de la 
înființarea Universităţii din Bucureşti. 
Împlinirea centenarului Universității 
coincidea cu afirmarea deplină a emancipării 
României conduse de Gheorghe Gheorghiu- 
Dej din ascultarea fata de Uniunea Sovietică 
şi a deschiderii sale internaționale, atât spre 
Occident, cât şi spre țările din „Lumea a 
treia”. În consecință, aniversarea 
Universităţii a fost valorificată ca un prilej de 
celebrare a noului curs politic al regimului, 
de confirmare a aderentei sale la tradiţiile 
naționale şi a recunoaşterii internaționale de 
care se bucură. Prin dispoziția nr.452 din 26 
iunie 1964 a Consiliului de Miniştri al 
Republicii Populare Române a fost constituit 
un Comitet Naţional care să se ocupe de 
organizarea aniversării - comitet care avea 
în frunte pe însuşi prim-ministrul lon 
Gheorghe Maurer, el însuşi absolvent al 
facultății de drept a Universităţii - şi care, pe 
lângă conducerea instituției aniversate şi a 
facultăților componente, mai cuprindea 
personalități politice şi academice de prim- 
rang, astfel încât practic toate instituțiile de 
partid şi de stat care ar fi putut să ajute la 
aniversare erau reprezentate şi co- 
responsabile la succesul întregii manifestări. 
Evitându-se data exactă a sărbătoririi (16 
iulie), aniversarea a fost organizată în 
octombrie 1964. La festivitatea oficială, 


găzduită de Sala Palatului, pe lângă 
profesorii şi studenții Universității, au 
participat reprezentanți de frunte ai 


conducerii politice a ţării, în frunte cu 


Gheorghe Gheorghiu-Dej, ai principalelor 
instituții de cultură şi învățământ superior 
din țară, precum şi ai unui mare număr de 
universități străine. Era un moment de 
afirmare a adeziunii lumii academice la 
politica regimului, dar şi de consolidare a 
legăturilor internaționale şi a prestigiului 
Universității din Bucureşti. 


p gme m= AMRA HSI CAMAT 
r Eeg ez CANTENARULON UNVERSITATI DIN BUCURII 


Aniversarea centenarului Universității din București 
reflectată în Scânteia din 15 octombrie 1964 

Multe dintre aceste contacte au facilitat 
încheierea unor acorduri şi înțelegeri punctuale 
cu universități şi instituții academice din alte 
țări, prin care s-au pus bazele unor colaborări 


diverse. Universitatea din Bucureşti a găzduit 
tot mai multe reuniuni ştiinţifice internaționale, 
iar unii specialişti străini au susținut 
conferințe sau chiar cursuri în cadrul său. 


Studenţii Facultății de Fizică în Aula Magna, 
la Conferinţa Internaţională a Gazelor lonizate, 1969 


Un moment semnificativ pentru această 


dinamică a fost şi organizarea de către 


Universitatea din Bucureşti în aprilie 1970 a 
reuniunii rectorilor universităților europene, 
la care au participat 30 de rectori din 22 de 
țări europene, precum şi reprezentanţi ai 
UNESCO. lar în anul 1971 Universitatea 
din Hamburg şi-a inaugurat politica de 
deschidere spre cooperarea cu universitățile 
de dincolo de cortina de fier printr-un prim 


acord de cooperare ştiinţifică cu Universitatea 
din Bucureşti, acord semnat de rectorii Peter 
Fischer-Appelt şi Jean Livescu. 

În această fază de deschidere 
internațională profesorii universității au 
putut beneficia şi de posibilitatea de a 
participa la un număr sporit de manifestări 
ştiinţifice organizate în alte tari, sau chiar 
de stagii de cercetare şi/sau pregătire 
în străinătate. 


68 Liste de participanţi şi programul manifestării în Arhiva Rectoratului Universităţii Bucuresti, fond 


Secretariat/ Rectorat, registrul nr. 1268/1970. 

Bazate uneori pe reactivarea unor legături 
stabilite inca înainte de instaurarea 
regimului comunist, alteori pe colaborări 
noi, plecările în străinătate au devenit tot 
mai numeroase nu doar în tările socialiste 
europene, ci şi in țări precum Franța, 
Germania, Austria, Italia şi apoi chiar Statele 
Unite. Ele au fost sprijinite şi de instituții 
puternice din aceste tari, cum ar fi mai ales 
Fundaţia Alexander von Humboldt din 
Germania, sau programul Fulbright din 
Statele Unite. Aceste plecări au reprezentat 
şanse extraordinare de  profesionalizare 
pentru profesorii Universităţii din Bucureşti 
şi de ridicare a calității activității de cercetare 
din cadrul acesteia, ca şi prilejuri pentru 
integrarea României în circuitul academic 
internațional. De altfel, contactele stabilite cu 
aceste prilejuri şi buna impresie făcută de 
participanţii români au permis integrarea 
unor personalități din România în organisme 
ştiinţifice internationale şi organizarea in 
România a unor importante manifestări 
internaționale în anii ce au urmat. 

Un bun exemplu pentru această dinamică 
a fost al XV-lea Congres Internațional de 
Ştiinţe Istorice, desfăşurat la Bucureşti în 
10-17 august 1980%. 

Profesorul Mihai Berza fusese în tinereţe 
secretar al Şcolii Române de la Roma, şi se 
distinsese printr-o remarcabilă teză de 
doctorat despre oraşul Amalfi în perioada 
preducală. După o perioadă lungă de 
izolare, în anii 1960 el a reintrat în circuitul 
ştiinţific internațional, iar recunoaşterea sa 


internațională a fost potențată atât de 
valoarea sa individuală, cât şi de aprecierea 
pe care o suscita poziția distinctă a României 
în cadrul grupului statelor socialiste. În 
consecință, în anul 1970 profesorul Berza a 
fost ales în Biroul Comitetului Internaţional 
de Ştiinţe Istorice, şi a avut prilejul de a 
obține pentru România organizarea la 
Bucureşti a congresului internațional de 
istorie planificat pentru anul 1980. Din 
păcate, profesorul Berza nu a mai apucat să 
vadă acest congres, stingându-se din viata în 
toamna anului 1978. În acest context, autoritățile 
de partid şi de stat s-au amestecat intensiv în 
organizarea congresului, iar în fruntea comitetului 
de organizare a fost plasat un ne-istoric, 
scriitorul Mihnea Gheorghiu, preşedintele 
Academiei de Ştiinţe Sociale şi Politice. La 
congres au participat peste 2000 de istorici 
din 67 de tari, remarcându-se delegatiile 
numeroase şi consistente din unele state 
socialiste europene (Uniunea Sovietică, 
Bulgaria, Polonia, R.D.G., Ungaria), precum 
şi din Franţa, Statele Unite, Japonia, Spania, 
R.F.G. şi Suedia. Lucrările congresului au 
fost găzduite de Ateneul Român (şedinţele 
plenare) şi de Universitatea din Bucureşti 
prin clădirea centrală şi clădirea Facultăţii de 
Drept, prilej pentru unul dintre participanţii 
români să remarce cu amărăciune faptul că 
marea reuniune s-a desfăşurat „din punctul de 
vedere al infrastructurii, la nivel interbelic”70. 
Pentru profesorii şi studenții antrenați 
în sprijinirea desfăşurării congresului, acesta 
a fost o remarcabilă experiență profesională. 


69 Informațiile despre congres au la bază relatările din „Revista de istorie”, tom 33, 1980, nr. 7-8, pp. 1247-1252 


şi nr. 9, pp. 1647-1650. 


70 Florin Constantiniu, De la Răutu şi Roller...., p. 383. 

La acest congres a fost infiintata si Comisia 
internatională de istorie a istoriografiei, prilej pentru 
ca tânărul lector universitar Lucian Boia să fie 
ales secretar general (ulterior şi vicepreşedinte) 
al acestui organism, în cadrul căruia a coordonat 
elaborarea unui amplu dicționar internațional 
al marilor istorici ai lumii. Era un moment 
crucial într-o carieră remarcabilă a unui mare 
profesor al Universităţii din Bucureşti. 

În anii 1980 asemenea mari reuniuni 
internaționale au început să fie tot mai rare. 
Desigur, in 19-30 iulie 1981 capitala 
României a găzduit întrecerile celei de-a XI-a 
Universiade de vară, la care au participat 
2912 sportivi din 86 de tari, dar şi in acest 
caz decizia organizării la Bucureşti a acestei 
întreceri fusese luată cu ani buni înainte. 
Uneori, au fost compromise chiar şi evenimente 
academice deja antamate. lată felul în care 
relatează profesorul Paul Cornea situația în 
care s-au găsit delegații români la congresul 
din 1982 al Asociaţiei Internaţionale de 
Literatură Comparată (AILC): 


„încă în 1976, la Budapesta, delegaţia română 
promisese (desigur, pe baza unui mandat primit 
de la foruri) că va organiza la Bucureşti congresul 
din 1985, îşi reînnoise solemn făgăduiala la 
Innsbruck, în 1979, nu dăduse pe parcurs nici un 
semn de dezangajare, iar acum, în ultimul ceas, fără 
a putea invoca nici un motiv cît de cât plauzibil, 


71 Paul Cornea, Ce a fost - cum a fost..., pp. 363-364. 


nu i se mai dădea curs promisiunii făcute: românii 
pur şi simplu depuneau armele, ieşeau din joc. 
Pentru orice coleg occidental, era un lucru de 
neînțeles. Chiar şi în ochii prietenilor noştri 
apăream ca nişte oameni neserioşi, fără cuvânt, 
iresponsabili. Ce puteai să le explici: că, la noi, 
orice decizie în cultură depinde de toanele şi de 
pixul tovarăşei Ceauşescu? Din fericire, situaţia de 
avarie survenită la nivelul AILC, care trebuia să 
găsească urgent un alt loc de desfăşurare, a putut 
fi rezolvată rapid. Colegul Daniel-Henri Pageaux, 
profesor la Sorbona IV, a obținut printr-un telefon 
dat rectorului său aprobarea organizării congresului 
din 1985 la Paris! Am respirat usurati, deşi pentru 
noi umilința era aceeaşi. Plus ridicolul: Pageaux 
reuşise să realizeze în jumătate de oră ceea ce noi 
mişculaserăm fără rezultat, umblând după aprobări 
şi potcoave de cai morți, vreme de opt ani!”7!. 


Politica tot mai ostilă contactelor 
internaționale şi restricțiile valutare au făcut 
ca şi aprobările pentru participarea unor 
specialişti români la manifestări ştiinţifice 
internaționale să fie tot mai rare. Ele nu au 
lipsit cu totul, dar tot mai multe solicitări 
care erau aprobate de conducerea Universității 
erau blocate la Comitetul de Partid al Centrului 
Universitar Bucureşti sau la „Cabinetul 2”. 
Dacă avem în vedere şi restrângerea 
achizițiilor de publicații străine, putem 
conchide că Universitatea din Bucureşti se 
îndrepta spre o izolare tot mai accentuată 
față de comunitatea ştiinţifică internațională. 

Concluzii 


Perioada regimului comunist a fost 
contradictorie pentru Universitatea din 
Bucureşti. Ea a debutat sub semnul 
epurărilor şi persecuțiilor, al politizării şi 
luptei de clasă. Universitatea a reuşit să 
treacă, în unele privințe mai bine, în altele cu 
pierderi grave, umane şi instituționale, prin 
teribilele încercări ale anilor 1940 şi 1950. Au 
urmat apoi ani de destindere relativă, de 
expansiune cantitativă şi de reafirmare şi 
consolidare a valorilor profesionale. După 
1971 a început declinul, care s-a accentuat 
inexorabil, aducând şi Universitatea într-o 
criză tot mai gravă în anii 1980, sincron cu 
criza generală a societății româneşti in 
sumbrul deceniu 9 al secolului XX. 

Dincolo de aceste fluctuații, a căror 
amplitudine reprezintă o contrazicere categorică 
a caracterului ştiinţific al planificării 
socialiste şi a inexorabilitatii progresului 
clamată de liderii comunişti, la finele anului 
1989 cea mai mare parte a dezvoltărilor din 
deceniile anterioare fuseseră anulate, iar 
Universitatea din Bucureşti se găsea într-o 


situație (aproape) la fel de proastă ca la 
începuturile regimului comunist. 

Şi atunci, nu a rămas nimic pozitiv la 
capătul anilor 1948-1989? În realitate, s-au 
făcut importante progrese în profesionalizare, 
atât în ştiinţele exacte, cât şi în domeniul 
umanioarelor. A avut loc totodată o lărgire 
semnificativă a ariei sociale de recrutare a 
studenţilor şi cadrelor didactice ale 
Universității. Deşi Universitatea ocupa în 
prioritățile regimului un rol inferior 
învățământului superior tehnic, profesorii 
săi au obținut rezultate în cercetarea 
ştiinţifică şi în dezvoltarea culturii române 
care i-au pus în prim-plan la nivel național. 
Dar, mai presus de toate, infuzia de cadre 
tinere în faza de expansiune din anii 1960 şi 
de la începutul anilor 1970 a asigurat 
transmiterea valorilor academice de la marii 
profesori supraviețuitori din perioada 
interbelică spre demni continuatori, care 
după 1989 au putut amorsa o nouă fază de 
expansiune şi afirmare națională şi 
internațională a Universității din Bucureşti. 

Universitatea din Bucureşti 
după 1989 


riza generală în care s-a cufundat 
societatea românească în anii 
1980 şi exemplul schimbărilor 
de conducere din celelalte state 
socialiste central şi est-europene 
au condus la declanşarea Revoluţiei din 
Decembrie 1989. Dat fiind că Nicolae Ceaşescu 
s-a cramponat de putere, iar ceilalți exponenti 
ai conducerii de partid şi de stat nu au riscat 
să preia gestiunea unei tranzitii a puterii, a 
fost nevoie de manifestații de stradă 
împotriva regimului Ceaşescu şi s-a ajuns la 
momente în care forțele de represiune au 
acționat violent contra manifestantilor. 
Incepute la Timisoara, manifestatiile 
impotriva regimului s-au extins la Bucuresti 
in ziua de joi 21 decembrie 1989. Cum era 
ziua premergătoare vacanței de iarnă, o 
parte dintre studenţi plecaseră deja acasă. 
Exponentii regimului au luat totuşi măsuri, 
încercând să prevină contagiunea revoluționară 
în Universitate şi au organizat tot felul de 
comandamente şi serviciu de permanență în 


facultăți şi la rectorat. Cu toate acestea, la 
demonstrațiile din centrul Bucureştilor din 
după-amiaza zilei de 21 decembrie au 
participat numeroşi studenţi ai Universității 
din Bucureşti, cu atât mai mult cu cât o mare 
parte dintre evenimente au avut loc în imediata 
vecinătate a cladirii-simbol a Universității 
(„baricada de la Inter”). Totodată, în noaptea 
de 21 spre 22 decembrie, atunci când forțele 
represive ale regimului au lichidat pungile 
de rezistență ale manifestantilor, mai multi 
studenți ai Universităţii din Bucureşti au fost 
arestați şi închişi la Jilava, unde au fost supuşi 
umilintelor şi maltratărilor ca şi ceilalți 
revoluționari. Alţi studenţi ai Universității din 
Bucureşti, precum şi destule cadre didactice, 
s-au alăturat coloanelor formate precumpănitor 
din muncitori de pe marile platforme industriale 
de la periferia capitalei, care au mărşăluit 
spre centrul Bucureştilor în dimineața zilei 
de vineri 22 decembrie, au ocupat clădirea 
Comitetului Central al P.C.R. şi au determinat 
fuga lui Nicolae şi Elena Ceasescu. 

Entuziasmul extraordinar ce a animat 
populaţia odată cu fuga cuplului dictatorial 
şi prăbuşirea regimului Ceaşescu a fost 
urmat de nesiguranța şi haosul luptelor care 
s-au declanşat în după-amiaza zilei de 22 
decembrie 1989. Atribuite unor „terorişti” 
care până la urmă nu au putut fi identificați 
multumitor, schimburile de focuri au 
cuprins şi clădirile din imediata vecinătate a 
Universității din Bucureşti. Dramatice au 
fost evenimentele care au afectat clădirea 
Bibliotecii Centrale Universitare. Datorită 
faptului că se învecina cu o clădire folosită 
de Securitate, forțele militare care ocupaseră 
poziție în apărarea fostului sediu al 
Comitetului Central al P.C.R., unde se 
instalaseră unii dintre exponentii noii puteri 
revoluționare, au ajuns la concluzia că se 
trage din clădirea B.C.U. şi au executat foc cu 
mitralierele de pe tancuri şi transportoarele 
blindate, ceea ce a condus la incendierea 
bibliotecii şi la pierderea celei mai mari părți 
a fondurilor de carte aflate în depozitele din 
sediul central. Această tragedie, ca şi 
exemplele din alte părți ale oraşului, au 
determinat pe mai mulți studenţi şi profesori 
ai Universităţii ca începând cu ziua de 
sâmbătă 23 decembrie, să intre în clădirea 
Universităţii, să verifice faptul că în interior 
nu se ascund „terorişti” şi să protejeze 
instituția de eventuale atacuri. 

Totodată, în febra zilelor de final de 
decembrie, a început şi restructurarea 
democratică a Universității şi a facultăților. 
Organizațiile de partid şi tineret au încetat 
practic să mai existe, la fel ca în toată tara. 
Unele structuri reunite forțat în timpul 
regimului comunist s-au desfăcut fulgerător 
în vechile lor componente, cum a fost cazul 
Facultăţii de Istorie-Filosofie, care s-a divizat 


consensual in două facultăți distincte. 
Facultatea de Biologie, Geografie şi Geologie 
s-a divizat în Facultatea de Biologie, Facultatea 
de Geografie şi Facultatea de Geologie, iar 
Facultatea de Filologie în Facultatea de 
Litere şi Facultatea de Limbi şi Literaturi 
Străine. Institutele de cercetare care tinusera 
anterior de Academia Română şi fuseseră 
trecute începând din 1975 în cadrul 
Universităţii din Bucureşti, de regulă au preferat 
să se întoarcă în subordinea Academiei şi au 
ieşit din structura Universităţii. 

Pe de altă parte, în zilele care au urmat 
victoriei revoluției, în facultăți, la fel ca şi la 
nivelul rectoratului s-au organizat spontan 
comitete de salvare națională, care au 
încercat să-şi asume conducerea instituției. 
Instabilitatea era însă mare, iar pentru unele 
aspecte practice era nevoie de exponentii 
vechii conduceri administrative. lată cum 
relatează sociologul loan Mihăilescu, la acea 
dată tânăr lector universitar, situația din 
primele zile post-revolutionare: 


„în zilele următoare am asistat la o succesiune 
de tentative de a pune mâna pe putere. Se 
constituiseră comitetele Frontului Salvării Naţionale. 
Dimineaţa se făcea un comitet, după-amiaza era 
dărâmat de alt grup de colegi care făceau un alt 
comitet. S-au făcut vreo trei-patru comitete şi în 
momentele acelea au fost câţiva care, foarte 
lucizi, spuneau că acum este momentul să pui 
mâna pe o poziție important. şi unii au pus 
mâna şi chiar au rămas un timp, nu foarte mult, 
dar au rămas.[...] a fost o stare de confuzie 
completă. [...] Era o stare de confuzie. Peste tot 
se făceau comitete de salvare națională, am 
făcut şi noi. Având şi mulți colegi de la Drept, 
ne-am pus problema că noi avem un Senat, 
avem un birou al Senatului, avem un rector şi a 
căzut pe mine sarcina să îl sun pe Dodu-Bălan să 

vină la Rectorat. El era cam panicat, dar 
oamenii nu voiau să-i facă nimic. Problema 
era că se apropia ziua de leafă şi trebuiau 
semnate actele de bancă. Cine le semnează? 
În bancă nu era semnătura preşedintelui 
Consiliului de salvare națională, era semnătura 
rectorului şi a prorectorului.”! 


În aceste zile, studenții au fost deseori 
mai coerenti şi mai consecventi decât 
profesorii. Astfel, în 28 decembrie 1989 a fost 
constituită Liga Studenţilor din Universitatea 
din Bucureşti (LSUB), care a pus foarte 
repede pe ordinea de zi democratizarea 
Universităţii şi îndepărtarea din instituţie a 
cadrelor didactice compromise politic sau 
necorespunzătoare profesional. Tensiunile 
generate de această exigenta fără precedent 
au fost deosebit de acute în facultăți puternic 
ideologizate anterior (filosofie, istorie, filologie), 
fără a ocoli însă nici celelalte facultăți. 

În aceste condiții, provizoratul gestionat 
la nivelul Universităţii de un consiliu de 
salvare națională în frunte cu profesorul 
Nicolae Manolescu se cerea cât mai repede 
depăşit. Ministerul Educaţiei, unde ministrul 
Mihail Şora a fost secundat în calitate de 
secretar de stat pentru învățământul 
superior de profesorul Paul Cornea de la 
Facultatea de Litere a Universităţii din 
Bucureşti, a decis organizarea cât mai rapidă 
a unor alegeri democratice, care urmau să 
confere legitimitate şi stabilitate noilor 
organe de conducere la nivel de facultate şi 
universitate. Principiul a fost acela al 
reprezentării consistente a studenților în 
organele colective (Consiliul Facultăţii, şi 
respectiv Senatul Universitar), aceştia urmând 


să desemneze o treime dintre membrii acestora, 
în timp ce cadrele didactice urmau să aleagă 
(fără deosebire de rang universitar) celelalte 
două treimi dintre membrii Consiliului şi 
respectiv Senatului. Alegerile pentru consiliile 
facultăților au fost organizate în a doua 
jumătate a lunii ianuarie 1990, iar consiliile 
au purces apoi la alegerea dintre membrii lor 
a decanilor şi prodecanilor, precum şi a 
reprezentanților facultăților în Senatul 
Universitar. În unele facultăți alegerile au 
fost extrem de disputate, rolul studenților 
fiind decisiv, cum a fost cazul la Facultatea de 
Istorie, unde noul decan, profesoara Zoe Petre, 
a fost aleasă cu 8 voturi dintr-un consiliu 
format din 10 cadre didactice şi 5 studenți. 


Zoe Petre, 
decan al Facultății de Istorie 


1 loan Mihăilescu, Zoltán Rostán, Dialog neterminat, Bucureşti, Editura Curtea Veche, 2007, pp. 221-222. 

Odată cu finalizarea alegerilor la nivel 
de facultăți, s-a trecut la constituirea 
Senatului si la alegerea rectorului şi 
prorectorilor Universității. Şedinţa in acest 
sens a avut loc în ziua de joi 8 februarie 1990, 
la ea participând 57 de cadre didactice şi 
studenți dintr-un total de 60 de membri . 
Deşi studenților li s-a recunoscut dreptul de 
veto la alegerea rectorului, ei nu au reuşit să 
se organizeze astfel încât să aibă un rol la fel 
de mare in alegerea rectorului cum 
avuseseră la alegerea unora dintre decani. În 
consecință, după ce profesorul Nicolae 
Manolescu a refuzat propunerea de a 
candida, la funcția de rector al Universității 
din Bucureşti a candidat doar profesorul 
Nicolae Cristescu de la Facultatea de 
Matematică, care a şi fost ales cu 31 voturi 
ale profesorilor şi 9 voturi ale studenţilor. 
Născut în 1929 şi profesor plin deja de mai 
mult de două decenii, noul rector era o 
personalitate ştiinţifică pe deplin afirmată, 
aflată la apogeul carierei. Echipa de 
prorectori a fost constituită din reprezentanți 
ai generaţiei de mijloc, aflați la 40-50 de ani 
şi având la acea dată doar titlul de 
conferenţiar sau lector universitar, cum erau 
profesorii Constantin Buşe (istorie), Emil 
Constantinescu (geologie) şi Lazăr Vlăsceanu 
(sociologie). Ca o coincidență nu lipsită de 
semnificaţii, alegerea primei conduceri 
democratice a Universităţii din Bucureşti a 
avut loc în aceeaşi zi (8 februarie 1990) cu 
constituirea la nivel național a Consiliului 
Provizoriu de Uniune Naţională, organ al 
puterii care a reprezentat majoritatea forțelor 
politice legal constituite după înlăturarea 
regimului comunist din România. 


Noile conduceri democratic alese au 
fost confruntate cu o multitudine de 
probleme. Unele dintre acestea vizau 
gestiunea curentă a activității universitare, 
puternic marcată de frământările politice 
care prevalau la nivelul de ansamblu al 
societății românești. Altele erau generate de 
conflictele interne din universitate, îndeosebi 
de problema contestării unora dintre 
profesori de către studenţi. Pe de altă parte, 
dată fiind înghețarea aproape completă a 
concursurilor didactice în anii 1980, o 
prioritate a primăverii anului 1990 a fost 
organizarea unor concursuri fie pentru 
promovarea cadrelor didactice care funcționau 
deja în universitate, fie pentru aducerea de 
noi asistenți universitari. Un alt aspect 
important a fost liberalizarea şi deseori 
regândirea planurilor de învățământ, stimulată 
şi de prelungirea studiilor universitare de la 
4 la 5 ani pentru majoritatea specializărilor 
oferite de Universitatea din Bucureşti. A 
avut loc astfel o amplă mişcare 
modernizatoare, care s-a împletit şi cu 
democratizarea de ansamblu a funcționării 
instituției şi cu un proces de învățare din 
mers a mecanismelor democratice de 
deliberare şi decizie atât la nivelul 
decanatelor şi al consiliilor facultăților, cât şi 
la nivelul rectoratului şi al Senatului. 

Pe de altă parte, Universitatea nu a 
putut evita impactul disputelor politice care 
au divizat societatea românească post- 
revoluționară începând din ianuarie 1990. După 
cum era poate de aşteptat, Liga Studenților 
s-a plasat destul de rapid în prim-planul 
luptei politice pentru democratizarea societății, 
ajungând treptat la poziții antagonice 

cu puterea constituită pe 22 decembrie 1989 
şi care avea în fruntea sa pe Ion Iliescu. La 
rândul lor, multi dintre profesori s-au 
implicat şi ei în organizarea noilor partide 
politice şi în disputele dintre ele. 

Deşi diversitatea de păreri a fost 
considerabilă, se poate aprecia că în interiorul 
Universităţii exista un consens destul de amplu 
cu privire la sensul democratic în care trebuia să 
se îndrepte societatea românească, divergentele 
privind mai degrabă căile, metodele şi oamenii 
care urmau să ghideze procesul de trecere la 
democraţie şi la economia de piață. 

Climatul politic din România s-a 
tensionat continuu în primele luni ale anului 
1990. Manifestatiile s-au înmulțit, în unele 
cazuri s-a ajuns şi la confruntări fizice, iar 
apropierea alegerilor parlamentare şi 
prezidențiale, la care după mai bine de 4 
decenii urmau să participe reprezentantii 
mai multor partide politice a contribuit şi ea 
la polarizarea spațiului public. În ziua de 
duminică 22 aprilie 1990, după o demonstrație 
a adepților mai multor forțe politice aflate în 
opoziție, un grup de manifestanți au blocat 
Piața Universității şi au declarat-o „Zonă 


r 
= 


— 


liberă de neo-comunism”. Demonstrația- 
maraton din Piața Universității a cuprins 
atât un nucleu dur de manifestanți care s-au 
instalat în corturi pe carosabilul dintre 
clădirea Universităţii şi Teatrul Naţional, cât 
şi un număr variabil de participanţi care 
veneau în cursul după-amiezilor să manifesteze 
pentru democrație şi împotriva puterii 
reprezentate de Ion Iliescu şi de Frontul 
Salvării Nationale. Universitatea a fost 
implicată şi ea, nu numai prin participarea 
unui număr semnificativ de studenți şi 
profesori, ci şi prin faptul că Liga Studenților 
s-a alăturat demonstraţiei ca organizație şi 
împreună cu prorectorul Emil Constantinescu 
a deschis balconul de la geologie al clădirii 
Universităţii pentru oratorii ce doreau să se 
adreseze manifestantilor. Din balconul 
Universităţii, considerat de manifestanți o 
veritabilă „tribună a democraţiei”, au rostit 
discursuri împotriva puterii şi a lui lon 
Iliescu personalități precum disidenta Doina 
Cornea, scriitoarea Ana Blandiana, profesorul 
Petru Cretia, poetul Florin Iaru, actorul Victor 
Rebengiuc, eseistul Stelian Tănase, actorul 
Ştefan Radof, preotul Constantin Galeriu. 


Balconul Universității 

Dincolo însă de valorile generale 
afirmate în aceste discursuri - democrație şi 
libertate - prin revendicările sale centrale 
(aplicarea punctului 8 al proclamatiei de la 
Timişoara, adică interdicția de a candida în 
alegeri pentru foştii membrii ai conducerii 
P.C.R. inclusiv pentru lon Iliescu) 
manifestatia din Piața Universității s-a situat 
în contradicție cu opțiunile politice ale 
majorității populației României, care la 
alegerile din 20 mai 1990 a votat masiv în 
favoarea lui Ion Iliescu (85% dintre voturi la 
alegerile prezidențiale) şi a forței politice 
susținute de acesta, Frontul Salvării 
Naţionale (peste 66% din voturi la alegerile 
parlamentare). Rezultatul zdrobitor al 
alegerilor a ridicat problema sensului 
continuării demonstrației, care evident nu-şi 
atinsese scopul imediat. Cele mai multe 
dintre organizațiile care  susținuseră 
demonstraţia din Piaţa Universităţii, inclusiv 
Liga Studenților din Universitate, au 
declarat că încetează să participe în nume 
colectiv, dar un nucleu dur de manifestanți a 
continuat să ocupe spațiul dintre 
Universitate şi Teatrul Naţional. După multe 
ezitări şi încercări de a obține o soluţie 
negociată, în dimineața zilei de 13 iunie 1990 
guvernul a trimis forțele de poliție să 
intervină in forță împotriva puținilor 
demonstranți care mai rămăseseră în „zona 
liberă de neo-comunism”. Rău concepută şi 
executată, acțiunea forțelor de ordine s-a 
dovedit incapabilă să prevină şi cu atât mai 
putin să reziste împotriva reacției unor 
grupuri semnificative de manifestanți anti- 
putere, care în după-amiaza zilei de 13 iunie 
au recucerit Piața Universității şi apoi au 


încercat să ocupe Televiziunea. În reacție la 
perspectiva unei eventuale îndepărtări de la 
putere a lui Ion Iliescu şi a Frontului Salvării 
Naţionale a avut loc „a treia mineriadă”. 
Sositi în capitală cu trenurile în cursul nopții 
de 13 spre 14 iunie, minerii din Valea Jiului 
au ocupat în forță centrul oraşului, inclusiv 
clădirea simbol a Universităţii din Bucureşti, 
cauzând distrugeri materiale şi molestând pe 
toţi cei care li se opuneau sau doar aveau 
aerul de opozanți împotriva regimului. 
Brutalitatea intervenției minerilor, bătăile, 
distrugerile şi arestările abuzive din ziua de 
14 iunie 1990 au marcat durabil atât imaginea 
României in lume, cât şi poziționările 
politice din interiorul societății româneşti. 

Senatul Universităţii din Bucureşti, 
reunit în şedinţă extraordinară câteva zile 
mai târziu în 19 iunie 1990, după dezbateri 
care au relevat o remarcabilă pluralitate de 
opinii şi de atitudini , a adoptat un protest 
public cu privire la mineriadă, a afirmat cu 
putere rolul Universităţii ca factor de 
democratizare şi modernizare a României. 
Pe de altă parte, Senatul a stabilit şi un set de 
reguli de utilizare a spațiului şi clădirilor 
instituției cu scopul de a delimita clar activitatea 
specifică a acesteia de manifestările cu 
caracter politic. 

Mineriada din iunie 1990 nu a pus 
capăt procesului de democratizare a României, 
şi nici implicării membrilor comunității 
academice în acest proces. Deşi Universitatea 
ca instituție a încercat să evite înregimentarea 
partizană, multi dintre profesori şi studenți 
au activat fie în cadrul unor partide politice, 
fie în cadrul unor asociații care s-au angajat 
în acțiunea politică directă. Exponentul cel mai 

cunoscut al acestui angajament politic a fost 
profesorul Emil Constantinescu, prorector al 
Universităţii în anii 1990-1992 şi apoi rector în 
mandatul 1992-1996. Geolog de formație, acesta 
a fost unul dintre animatorii demonstrației din 
Piaţa Universităţii, fondator împreună cu 
numeroşi alți profesori ai organizației 
Solidaritatea Universitară, care apoi a 
participat la întemeierea Alianţei Civice 
(15 noiembrie 1990) şi la constituirea Convenţiei 
Democratice din România (1991), fiind 
desemnat candidatul acesteia la alegerile 
prezidenţiale din 1992 şi 1996, şi apoi 
preşedinte al României în anii 1996-2000. 


Emil Constantinescu 


Cadrul general al funcţionării învățământului superior 


în România după 1990 


Dacă anii 1980 au fost o perioadă de 
severă contractare pentru învățământul superior, 
prăbuşirea regimului comunist a determinat 
o amplă reacţie fata de strambatatile impuse 
anterior. La fel ca celelalte țări de Europa 
Centrală şi de Răsărit, România a cunoscut în 
primele două decenii care au urmat revoluției 
din 1989 o impresionantă expansiune, 
diversificare şi transformare a învățământului 
superior. În contextul cererii sociale susținute 
pentru studii universitare, a fost mărit 
numărul de locuri la universitățile de stat 
existente şi au fost întemeiate instituții 
universitare noi, unele de stat, altele private. Cu 
o întârziere de 2-3 decenii fata de majoritatea 
celorlalte state europene, România s-a angajat 


şi ea pe calea masificării învățământului superior. 
Sporirea numărului de studenţi a fost strâns 
legată de amplificarea şi diversificarea ofertei 
didactice. Resursele umane, materiale şi financiare 
ale sistemului învățământului superior s-au 
dovedit repede insuficiente, şi universitățile 
au trebuit să improvizeze pentru a gestiona 
„criza de creştere”. Unele dintre soluţii au 
vizat investiții pe termen mediu şi lung 
(inclusiv construirea de noi spații de învățământ 
şi de cazare pentru studenți), altele au vizat 
improvizații pe termen scurt pentru a asigura 
oferta didactică (îndeosebi prin expansiunea 
regimului activităților didactice la „plata cu 
ora”, acoperite fie de cadre didactice titulare, 
fie de specialişti din afara Universității). 

Cum resursele alocate de la buget pentru 
învățământul superior erau limitate şi s-au 
dovedit insuficiente, iar sistemul plății unor 
taxe de studii proliferase deja în cadrul 
universităților particulare, la sfârşitul anilor 
1990 a avut loc şi o schimbare a sistemului 
de finanţare a universităților de stat, prin 
trecerea la finanțarea în funcție de numărul 
de studenţi şi prin legiferarea posibilității ca 
instituțiile de stat să primească şi ele studenți 
cu taxă. Având în vedere şi extinderea duratei 
studiilor universitare prin introducerea 
studiilor aprofundate la mijlocul anilor 1990 
şi prin adoptarea sistemului Bologna licență- 
master-doctorat în 2004-2005, numărul total 
al studenților a crescut de la 164.507 în anul 
universitar 1989/1990 la 896.258 în 2007/2008 . 

Cum legea educației şi învățământului 
din 1978 era în foarte multe privințe inadecvată 
realitatilor de după 1989, iar adoptarea unei 
noi legi comprehensive nu se putea realiza 
peste noapte, multe dintre noile reglementări 
din domeniul învățământului superior au 
fost legiferate prin hotărâri ale guvernului 
sau prin ordine ale ministrului educației. 
Cum însă acestea au generat destule 
contradicții şi o relativă fluiditate normativă, 
curând s-au înmulțit solicitările referitoare la 
adoptarea unei legi a educaţiei, care să 
confere coerenţă şi stabilitate sistemului de 
învățământ. Discuţiile referitoare la o nouă 
lege a educaţiei au evidenţiat însă multe 
deosebiri de opinii şi dificultatea armonizării 
unor interese deseori divergente. În aceste 
condiții, ministrul Liviu Maior a optat mai 
întâi pentru adoptarea unei legi care să 

aducă ordine în ceea ce priveşte proliferarea 
instituțiilor de învățământ superior de stat şi 
particulare (Legea nr. 88/1993 privind 
acreditarea instituțiilor de învățământ superior 
şi recunoaşterea diplomelor), a acționat cu 
răbdare pentru stabilirea unui consens cât 
mai larg asupra proiectului legii educației şi 
a pus în centrul părţii referitoare la 
învățământul superior principiul autonomiei 
universitare, Universitatea din Bucureşti, 
care se opusese tentativelor de lege a educației 
din anii 1991-1993, a acționat constructiv în 
ceea ce priveşte proiectul din 1994-1995, cu 
toate că rectorul său, profesorul Emil 
Constantinescu, era preşedintele principalei 
forte politice de opoziție din acea vreme, 
Convenţia Democratică din România. Deşi 
controversele nu au lipsit cu totul, mai ales 
în ceea ce priveşte învățământul în limbile 
minorităților naționale, predarea religiei şi 
diminuarea reprezentării studenților în 
instituţiile de învățământ superior, legea 
învățământului nr. 84/1995 a fost adoptată 
cu o largă majoritate şi a fost apoi 
completată prin legea nr.128/1997 privind 
Statutul personalului didactic. Deşi aceste 
trei legi adoptate în anii 1993-1997? păreau să 
confere o reglementare unitară şi stabilă 
învățământului superior din România, ele nu 
au putut anticipa toate evoluţiile generate 
de dinamica sistemului la nivel național 
şi/sau european. De aceea, începând din 
2000 ele au fost de mai multe ori amendate, 
îndeosebi în ceea ce priveşte finanțarea 
instituțiilor de învățământ superior şi salarizarea 
profesorilor, dar şi pentru implementarea 


2 Textele celor 3 legi menţionate mai sus au fost republicate în Antologia legilor învățământului din România, 


Bucureşti, Institutul de Ştiinţe ale Educaţiei, 2004, pp.397-455. 

prevederilor procesului Bologna în ceea ce 
priveşte mobilitatea studenţilor, asigurarea 
calității şi implementarea sistemului licenta- 
masterat-doctorat. Dintre reglementările relevante 
care s-au adăugat în primul deceniu de după 
2000, menţionăm îndeosebi legea nr. 288/2004 
privind organizarea studiilor universitare, 
care a stat la baza trecerii în 2005 la sistemul 
licenta-masterat-doctorat cu reducerea duratei 
ciclului de licență de la 4 ani la 3 ani la 
majoritatea programelor de studii, şi ordonanța de 
urgenţă nr. 75/2005 privind asigurarea calității 
educaţiei (aprobată prin legea nr. 87/2006), pe 
baza căreia a fost întemeiată Agenţia Română 
de Asigurare a Calităţii în Învățământul 
Superior (ARACIS). 

Unele consecințe nedorite ale masificării 
învățământului superior au devenit evidente 
de pe la mijlocul anilor 2000. De multe ori, 
creşterea cantitativă a fost însoțită de o 
diluare a standardelor calitative. Multi dintre 
absolvenți nu şi-au mai găsit locuri de 
muncă în specialitate, fie pentru că pregătirea 
lor era necorespunzătoare, fie pentru că pur 


şi simplu unele debusee tradiționale au fost 
„saturate”. Reducerea duratei studiilor de 
licență odată cu generațiile de studenți 
inmatriculati în anul universitar 2005/2006 a 
creat posibilitatea unor economii bugetare, a 
diminuat presiunea generată în sistem de 
numărul mare de studenţi, dar a şi agravat 
problemele de asigurare a standardelor de 
calitate în cadrul învățământului universitar. 
Problemele sistemului au fost complicate de 
stoparea temporară a masificării ca urmare a 
impactului combinat al scăderii duratei 
studiilor de licență, a reducerii natalității 
(generaţiile ajunse la vârsta de 18 ani după 
2008/2009 sunt sensibil mai putin numeroase 
decât cele născute înainte de 1990), a 
abandonului şcolar şi a rigorii mai mari a 
examenului de bacalaureat începând din 2011. 

În aceste condiţii, s-au înmulțit semnalele 
de alarmă cu privire la faptul că sistemul 
învățământului superior nu reuşea să facă 
fata sfidărilor globalizării, integrării în Uniunea 
Europeană şi dinamismului economiei şi 
societății secolului XXI . 


Miting al sindicatului personalului didactic 
din Universitatea din Bucureşti, 22 aprilie 2010 

Deşi principalele forte politice ale țării 
au acceptat în martie 2008 să semneze Pactul 
national pentru educație, divergentele cu 
privire la aspectele concrete ale organizării 
sistemului şi polarizarea câmpului politic au 
condus la acutizarea confruntărilor cu 
privire la proiectul noii legi a educaţiei. 
Finalmente, datorită blocajului la care se 
ajunsese în legislativ, la sfârşitul anului 2010 
guvernul Boc a impus adoptarea sa prin 
asumarea răspunderii guvernului. În partea 
referitoare la învățământul superior, Legea 
educaţiei nationale nr. 1/20113 stipulează 
contrabalansarea principiului autonomiei 
universitare cu cel al răspunderii publice, 
introduce modificări în conducerea universităților 
(îndeosebi prin separarea între conducerea 
executivă, reprezentată în principal de un 
rector ales prin votul universal al cadrelor 
didactice şi al reprezentanţilor studenţilor, şi 
organele deliberative colective), şi prevede 
realizarea unei clasificări pe trei categorii a 


universităților din România şi a unei 
ierarhizări a programelor de studii. Legislaţia 
secundară adoptată pentru aplicarea legii a 
vizat prevenirea conflictelor de interese, întărirea 
standardelor de calitate pentru ocuparea 
posturilor didactice şi de cercetare, şi diferențierea 
finanţării universităților în funcție de rezultatele 
ierarhizării programelor de studii realizată în 
vara anului 2011. Implementarea prevederilor 
legii a fost îngreunată însă de efectele crizei 
economice mondiale şi de politicile de 
austeritate bugetară, precum şi de rezistentele 
din sistem, alimentate şi de ostilitatea unor 
importante forțe politice. După schimbarea de 
guvern din mai 2012, unele dintre prevederile 
legii au fost modificate prin succesive 
ordonanţe de urgență, iar în Parlament se 
discută asupra adoptării unei legi complet 
noi, astfel încât la data elaborării acestei 
lucrări (februarie 2014) incertitudinile cu 
privire la cadrul legislativ al învățământului 
superior din România rămân considerabile. 


Schimbări în structura pe facultăți a Universităţii din Bucureşti 


Universitatea din Bucureşti a avut în 
decembrie 1989 un număr de 7.785 de studenți 
români şi 186 studenți străini, studiind în 
6 facultăți. 

Comasările şi restructurările din anii 
1977-1989 stârniseră multe resentimente ale 
profesorilor şi studenților, reuniți instituțional 
în domenii şi specializări care nu aveau multe 
în comun. Exista dorința generală de a se 


anula efectele reorganizării recente. În primele 
zile ale anului 1990, unităţile reunite arbitrar 
s-au despărțit, ceea ce a făcut ca echipa 
managerială post-decembristă să-şi înceapă 
activitatea din capul locului cu 10 facultăți. 
În ianuarie-februarie 1990 au avut loc alegeri 
pentru consilii, şefi de catedră, decanate şi 
senat. Noii decani au fost validati de către 
Senat la 29 martie 1990, după cum urmează: 


3 „Monitorul Oficial al României”, partea I, nr.18 din 10 ianuarie 2011, pp.1-63. 

Litere: Emanuel Vasiliu 
Matematică : Nicolae Radu 
Istorie: Zoe Petre 

Geografie : Sterie Ciulache 
Fizică: Athanasie Trutia 
Biologie: Angheluta Vadineanu 
Geologie: Cornel Dinu 
Filosofie: Alexandru Valentin 

. Drept: Corneliu Bîrsan 
10. Limbi Străine: lancu Fischer 


Corneliu Bîrsan, 
decanul Facultății de Drept 


Dezvoltarea instituțională a continuat 
prin apariția celei de a 11-a facultăți a 
Universităţii, care avea să fie Jurnalismul, 
înființată prin Hotărâre de Guvern în 19 
ianuarie 1990 şi validat în Senat la 5 aprilie, 
avându-l pe Mihai Coman ca decan. Apoi a 
urmat Facultatea de Sociologie, Psihologie, 
Pedagogie, cu decanul loan Mihăilescu, 
validat în 12 iulie. La 4 mai Chimia s-a 

Anghelut& Vlădineanu, desprins din Politehnică şi a revenit la 
decan al Facultăţii de Biologie Universitate, în structura căreia fusese 
inițial, cu decan Rodica Vâlcu. 

În cursul verii a fost creată prin 
Hotarire de Guvern, la Universitatea din 
Bucureşti, Şcoala Postuniversitară de Studii 
Politice, avându-l ca decan pe Vasile Secăreş, 
fost secretar al comitetului PCR de la „Ştefan 
Gheorghiu”. Fără ca Senatul Universităţii să 
fi fost informat, s-a organizat şi concurs de 
admitere la această componentă postuniversitară. 
Cum însă decanul Secăreş nu a fost validat 
de Senat pe postul de conferenţiar, Şcoala 
Postuniversitară şi-a căutat un alt destin şi 

Cornel Dinu, va renaşte în cele din urmă ca instituție 
decanul Facultăţii de Geologie distinctă, stând la originea SNSPA-ului. 

În toamna lui 1990 au fost integrate 
facultăţile de Teologie Ortodoxă (decan 
Dumitru Popescu) si Teologie Baptista 
(decan Vasile Talpoş), punând capăt unei 
perioade de 40 de ani de ruptură instituțională. 


Facultatea de Teologie Romano-Catolică 


Ultima creație instituțională în mandatul 
primului Senat a fost Facultatea Internaţională 
de Ştiinţe Umane, condusă de Radu Toma, şi 
validată la 11 martie 1992. Aceasta nu a avut 
la început suficiente cadre didactice pentru 
a-şi constitui propriul consiliu ştiinţific, ceea 
ce a făcut ca aprobarea concursurilor să fie 
aprobată în primă instanță de Senat. Radu 
Toma a demisionat în vara lui 1994, fiind 
înlocuit de Daniel Barbu, iar denumirea 
entității s-a schimbat în Facultatea de Ştiinţe 
Politice şi Administrative. 


Acestora li s-a alăturat în 1995 Facultatea de 
Teologie Romano-Catolică, dovedind faptul 
că pluralismul religios este normalitate în 
cadrul Universității. 

Facultatea de Ştiinţe Politice şi Administrative 


În primăvara lui 1992 a existat o primă 
inițiativă de înființare a unei Facultăţi de 
Psihologie, fiind realizată direct de ministrul 
Mihai Golu, profesor al Universității, fără 
consultarea Consiliului şi Senatului. Decizia, 
prematură, nu a fost aplicată, astfel încât 
Facultatea de Sociologie, Psihologie, Pedagogie, 
a continuat să funcționeze unitar până în 
1999, când s-au organizat două facultăți 
distincte: Facultatea de Psihologie şi Ştiinţele 
Educaţiei pe de o parte, şi Facultatea de 
Sociologie şi Asistenţă Socială, pe de alta. 


Facultatea de Sociologie şi Asistenţă Socială 

Ulterior s-a înființat Facultatea de 
Administraţie şi Afaceri (2005), cu care s-a 
ajuns la structura actuală de 19 facultăți. 

Această alcătuire a Universităţii se 
bazează pe echilibrul a trei componente: 
ştiinţe exacte şi naturale, ştiinţe sociale, 
ştiinţe umane. Destinele lor sunt diferite dar 
complementare. Ştiinţele exacte, în noua 
societate românească, sunt victimele unei 
reorientări a tinerilor şi deopotrivă a 
politicilor publice; ele primesc efective 
descrescânde de studenţi, din ce în ce mai 
putin obişnuiţi din liceu cu rigorile muncii 
experimentale şi teoretice. Structura de 
personal a facultăților de profil va fi afectată, 
prin desființarea posturilor vacante, datorită 
diminuării efectivelor studenţeşti. Ştiinţele 
sociale se bucură de mare succes, la început 
fiindcă sunt solicitate în noile industrii ale 
marketingului, publicității, sondajelor de 

opinie si consultantei, iar ulterior si datorita 
dezvoltarii rapide si ample a sferei serviciilor 
in România postdecembristă. Facultatile din 
domeniu au o politica de crestere relativ 
supla, bazata pe diversificare si pe identificare 
de nise socio-profesionale noi. Din câmpul 
disciplinelor umaniste, Facultatea de Litere 
adoptă o strategie asemănătoare, creând noi 
secții de Comunicare şi relații publice, Studii 
culturale europene, Asistenţă managerială şi 
secretariat, Ştiinţe ale informării. Desi 
facultățile umaniste au mulți studenți, 
exigenta de calitate a formării necesită si 
creşterea corpului profesoral, deoarece e 
nevoie de formarea unor abilități şi deci de o 
instruire de tip tutorial. Pe de altă parte, 
scăderea prestigiului şcolii afectează 
departamentele umaniste de nivel 
universitar, care în chip tradiţional pregătesc 
şi cadre didactice. 

Facultatea de Istorie 


Odată cu consolidarea Facultăţii de 
Administrație şi Afaceri, Universitatea din 
Bucureşti a căpătat un profil complet de 
universitate comprehensivă tradițională, 


apropiat de cel pe care-l avusese în perioada 
interbelică (mai puțin Medicina) şi de cel al 
congenerelor sale din teritoriu: Babeş-Bolyai 
din Cluj şi Alexandru loan Cuza din laşi. 

Domeniul inginerie este reprezentat de 
ingineria geologică şi de fizica tehnologică. 
Cercetarea fundamentală este predominantă, 
dar linii de învățământ cu caracter aplicativ 
sunt create la licență (Matematici aplicate, 
Limbi moderne aplicate, Resurse umane). 
Programele de masterat, care se adresează 
unor studenţi cu experiență profesională, au 
un caracter practic şi mai pronunţat, dintre 
ele desprinzându-se acelea orientate spre 
formarea tinerilor cercetători, predate preponderent 


în limbi de circulaţie internațională şi vizând 
direct cercetarea doctorală. Pentru a informa 
direct publicul interesat, Universitatea 
organizează de 15 ani un Târg al Educaţiei, 
de regulă in luna martie, pentru a-şi 
prezenta oferta educațională. Diferitele ediții 
s-au bucurat de mult succes, ajungând la 
40.000 de vizitatori şi căpătând forma unei 
adevărate sărbători a comunității universitare, 
cu manifestări artistice, ludice şi festive puse 
în scenă de studenți. 


Conducerea Universităţii din Bucureşti 


Imediat după prăbuşirea regimului 
comunist, în Universitate au avut loc 
adunări generale ale cadrelor didactice şi 
studenților şi s-a cerut declanşarea procesului 
de alegeri pentru o nouă conducere, de la 
nivel de catedre la Senat. 

Noul Senat, cu 60 de membri, a fost 
desemnat până la începutul lui februarie şi 
adunarea pentru alegerea rectorului si 
prorectorilor a avut loc, aşa cum s-a arătat 
mai sus, pe 8 februarie 1990, încheindu-se cu 
desemnarea lui Nicolae Cristescu pentru 
funcția cea mai înaltă. Prorectori sunt aleşi 
Emil Constantinescu, Constantin Buşe şi 
Lazăr Vlăsceanu, iar secretar ştiinţific Alexandru 
Athanasiu. La propunerea rectorului, Nicolae 
Manolescu şi Eugen Simion au fost numiți 
invitați permanenți la şedinţele Biroului 
executiv. Studenților li se rezervă 3 locuri în 
Biroul executiv; ei fac însă 4 propuneri, care 
sunt toate acceptate. După revenirea Facultății 


de Chimie, echipei prorectorilor i s-a adăugat 
şi Dana Marinescu, iar după trecerea lui 
Lazăr Vlăsceanu ca secretar de stat pentru 
învățământul superior în vara anului 1990, 
locul de prorector rămas vacant a fost ocupat 
de loan Mihăilescu. 

Deşi asaltat de numeroase probleme 
legate de cazare, organizaţii studenţeşti, 
concursuri şi altele, rectorul Cristescu a 
propus prima Cartă a Universităţii din 
Bucureşti, care a şi fost votată, în şedinţa 
Senatului din 12 iulie 1990. Carta stabilea că 
organul suprem de decizie în universitate 
este Senatul, cu un mandat de 2 ani. Fiecare 
facultate era reprezentată printr-un număr egal 
de membri, 4 profesori şi 2 reprezentanți ai 
Ligii studenţilor. Rectorul era preşedintele 
Senatului şi al oricărui consiliu al Senatului. 
Conducerea operativă era asigurată de 
biroul executiv şi de un Consiliu academic 
care cuprindea decanii facultăților. 

Consiliul administrativ, compus din secretarul 
şef, directorul economic, contabilul şef, şeful 
serviciului  organizare-plan-personal se 
întrunea separat. Deşi era interzisă orice 
activitate de organizare sau propagandă 
politică în universitate, se permitea invitarea 
periodică a unor « personalități politice cu 
statut national, care ocupă funcţii de 
conducere în Stat sau erau în opoziție, 
pentru a prezenta informări cu privire la 
programul lor politic ». 

La 26 martie 1992 a avut loc şedinţa de 
alegeri pentru mandatul de conducere 
următor. S-au depus trei candidaturi la 
funcția de rector: Nicolae Cristescu, Emil 
Constantinescu. şi lon Filipescu. Sub 
conducerea decanului de varsta al Senatului, 
Paul Cornea, s-a procedat la numărarea 
voturilor si Emil Constantinescu a ieşit 
învingător din primul tur de scrutin. El 
propune trei dintre prorectori, loan Mihăilescu, 
Constantin Buşe, Dana Marinescu, care erau 
votaţi alături de al patrulea, Adrian 
Nicolescu, propus de Facultatea de Limbi şi 
Literaturi Străine. Rectorul a prezentat un 
program ambițios, care prevedea acreditarea 
internațională a instituției, durata licenţei de 
4 ani şi a doctoratului cu frecvenţă de 3 ani, 
crearea Fundaţiei Universitas, a Editurii 
Universității, informatizarea administrației şi 
restructurarea serviciului tehnic. El a lansat 
de asemenea ideea sărbătoririi a 300 de ani 
de la întemeierea Academiei Domneşti de la 
Sfântul Sava, precursor instituțional al 
Universităţii din Bucureşti. 

La 11 ianuarie 1996, Senatul a votat cea 
de a doua Cartă, întocmită sub îndrumarea 
rectorului Constantinescu de un grup format 


din loan Mihăilescu, Dan Horia Mazilu, loan 
Pânzaru şi Angheluta Vadineanu. Universitatea 
era acum condusă de un Birou al Senatului, 
compus din rector şi prorectori. Consiliul 
Academic a reunit rectorul, prorectorii şi 
decanii, iar în Consiliul de Administraţie 
aceştia au stat alături de şefii direcțiilor serviciilor. 

La 21 martie 1996 au loc în Universitate 
alegeri de rector, cu trei candidaţi: loan 
Mihăilescu, Zoe Petre şi Mihai Zamfir. loan 
Mihăilescu câştigă din primul tur, cu 78 de 
voturi din cele 107 posibile ale senatorilor. El 
a refuzat să propună o echipă de prorectori, 
şi prin vot au fost desemnați Constantin Buşe, 
Dana Marinescu, lon Munteanu şi Corneliu 
Zidăroiu. Secretar ştiinţific al Senatului a fost 
ales în unanimitate loan Cristurean. 


loan Mihăilescu 


Programul rectorului loan Mihăilescu 
a avut ca priorități dezvoltarea calității mai 
presus de creşterea cantitativă, organizarea 
modulară a programelor de studii, introducerea 
creditelor transferabile, creşterea ponderii 
optionalelor. 

El a propus crearea unor programe de area 
studies la masterat: studii francofone, 
nordice, hispanofone. A anunţat crearea unei 
comisii de autoevaluare a calităţii, a unei 
comisii de cercetare, a unui centru de 
consiliere profesională, finanțarea diferențiată 
pe facultăți, şi proiectul unui nou campus, 
permițând extinderea capacității de cazare 
cu 1.500 de locuri în cămine. 


Introducerea sistemului de credite 
ECIS s-a votat în Senat la 9 mai 1996. Tot 
atunci s-au constituit Consiliul pentru 


probleme sociale studenţeşti şi Colegiul de 
etică. Ulterior s-au aprobat Regulamentul 
studiilor de doctorat, Regulamentul căminelor 
şi cantinelor, Regulamentul privind activitatea 
şi conduita membrilor comunității academice, 
Regulamentul colegiului de etică, Regulamentul 
de funcţionare a bibliotecilor, Regulamentul 
de activitate profesională a studenților. 

Sistemul de învățământ superior a trecut 
prin transformări rapide. A fost perfecționat 
împrumutul de la Banca Mondială şi a fost 
lansat competiţii de granturi. A fost înființat 
Consiliul național de finanțare a învățământului 
superior, condus de Gheorghe Dincă, care a 
avut un rol foarte important în condiţiile 
finanţării globale, introduse în august 1998 
de ministrul Andrei Marga. 

La 16 martie 2000 au loc alegeri pentru 
următorul mandat al conducerii. Pentru 
funcţia de rector a fost un singur candidat, 
rectorul loan Mihăilescu, care a fost reales 
din primul tur. Ca prorectori au fost aleşi 
Constantin Buse, Dana Marinescu, Ion 
Munteanu şi loan Pânzaru. Secretar ştiinţific 
a fost ales Bogdan Logofătu, într-o şedinţă 
ulterioară. În al doilea mandat, loan 


Mihăilescu a optat pentru o tactică de 
modernizare temeinică şi pe cât posibil 
rapidă a Universității. Situl web al instituției 
(a cărui primă formă păstrată pe Wayback 
Machine datează din 25 mai 1998) s-a înnoit 
în 2001, iar o prezentare a instituției a fost 
tipărită şi într-un Anuar. În 2000 a fost 
înființat Biroul de relații publice al Universităţii, 
care întocmeşte zilnic revista presei, publică 
un newsletter săptămânal, organizează Şcoala 
de management de proiect de două ori pe an 
şi participă la un număr de proiecte, primind 
până la 20 de stagiari în acelaşi timp. A fost 
creat Departamentul de cercetare, care în 
continuare tine evidența contabilă a sutelor 
de proiecte şi asigură raportarea centralizată 
către CNCSIS (ANCS). Organizaţia de 
voluntariat TeamWork a fost creată în 2002 
şi există ca organizaţie activă şi azi. 
Universitatea a trecut printr-o perioadă 
dificilă atunci când au fost descoperite 
nereguli în gestiunea unor proiecte la un 
centru de studii geologice. Rectorul l-a 
suspendat pe contabilul şef. A urmat un 
control al serviciului de audit al 
ministerului, în urma căruia măsurile luate 
de universitate au fost aprobate şi s-au făcut 
recomandări a căror aplicare a fost urmărită. 
În anul 2004, dorinţa unei mari părți a 
corpului academic ca rectorul loan Mihăilescu 
să continue să exercite funcția de rector a 
fost zădărnicită de refuzul Ministerului de a 
accepta o interpretare în acest sens a 
prevederilor legale. După mai multe runde 
în care nu au fost întrunite destule voturi 
pentru desemnarea unui nou rector, la 23 
ianuarie 2005 Senatul Universității din 
Bucureşti a ales ca rector pe loan Pânzaru, iar 

ca prorectori pe Constantin Buşe, Dana 
Marinescu, loan Munteanu şi Romiţă lucu, 
secretar ştiinţific rămânând Bogdan 
Logofătu; ulterior, echipa de prorectori a fost 
înnoită prin alegerea lui Emil Barna şi a 
Mariei Voinea. Programul rectorului Pânzaru 
a fost axat pe îmbunătăţirea continuă a 
calității, evaluarea după rezultatele învățării, 
dezvoltarea programelor de ciclurile 2 şi 3, 
în special a masteratelor de cercetare în limbi 
străine, accentuarea funcției universității de 


actor în dezvoltarea socială, întărirea 
cooperării internaționale. A fost sprijinită 
ideea unui ,ranking” al universităților 


româneşti. S-a urmărit pregătirea facultăților 
pentru o redimensionare a efectivelor la 
programele de licență, dezvoltarea unor 
consortii cu alte universități româneşti şi a 
unor parteneriate strategice cu un număr 
restrâns de universități străine. Totodată, a 
fost adoptat primul Cod de etică al 
Universității din Bucureşti în 2006. 
Următoarele alegeri universitare au 
avut loc în 28 februarie 2008, când întreaga 
conducere a primit un al doilea mandat. 
Ulterior s-a creat un nou post de prorector, 
ocupat în urma alegerii în Senat de către 
Mircea Dumitru. Programul managerial al 
rectorului a poziționat Universitatea în 
cadrul serviciului public, vizând dezvoltarea 
unei culturi a evaluării, reflectia asupra 
actului didactic şi procesului de învăţare, o 
politică de „creativitate şi originalitate”. 
Legea nr. 1/2011 a schimbat considerabil 
modul de alegere a conducerii universităților 
din România. Astfel, pentru desemnarea 
rectorului au fost prevăzute două posibilități 
alternative: fie alegerea directă prin votul 
tuturor cadrelor didactice titulare şi al 
reprezentanților studenţilor în consiliile 


facultăților şi în Senat, fie selecţia printr-un 
concurs public organizat de Senat. Printr-un 
referendum organizat în iunie 2011, comunitatea 
academică a Universităţii din Bucureşti a 
optat cu o largă majoritate (85,7% dintre 
votanti) pentru varianta alegerii directe a 
rectorului. La alegerile din 14 decembrie 
2011 au participat 70% dintre electori, iar 
profesorul Mircea Dumitru, anterior decan al 
Facultăţii de Filosofie (2000-2008) şi prorector 
al Universităţii din Bucureşti (2008-2011), a 
fost ales rector cu 782 voturi din cele 910 
exprimate. Alegerea a fost validată de 
către Senatul Universităţii în şedinţa din 
20 decembrie 2011, în prezența ministrului 
educației Daniel Funeriu, care a semnat şi 
ordinul de numire al noului rector al 
Universității din Bucureşti. În calitate de 
prorectori au fost numiţi profesorii Romita 
lucu, Emil Barna, Maria Voinea, Magdalena 
Platis şi Liviu Papadima. 

În ideea de a evita suprapunerile 
dintre conducerea executivă a instituțiilor de 
învățământ superior şi organele de conducere 
reprezentative ale acestora, legea nr. 1/2011 
a prevăzut instituirea unei funcții distincte 
de preşedinte al Senatului, funcție în care a 
fost ales în ziua de 7 decembrie 2011 
profesorul Gheorghe Vlad Nistor; în calitate 
de vicepreşedinţi ai Senatului au fost aleşi cu 
acelaşi prilej profesorii Marieta Costache şi 
Dan Oancea. Totodată, legea nr. 1/2011 a 
instituit şi un organ special pentru coordonarea 
activității de doctorat, Consiliul Studiilor 
Universitare de Doctorat, având în frunte un 
director desemnat prin concurs public, a 
cărui funcție este asimilată celei de prorector. 
În august 2012, în funcția de director al 
CSUD a fost desemnat în urma unui concurs 
public profesorul Daniel Barbu; după numirea 

sa în funcția de ministru al culturii în 
decembrie 2012, în urma unui nou concurs 


public, în funcția de director al CSUD a fost 
numit profesorul Bogdan Murgescu. 


Strategii de dezvoltare a Universităţii din Bucureşti 


Prima strategie a Universităţii din 
Bucureşti a fost adoptată la inițiativa rectorului 
Emil Constantinescu, la 27 ianuarie 1994. 
Documentul viza îmbunătăţirea calității 
formării şi cercetării, prin sporirea exigentei 
la promovare şi prin întărirea contactelor 
internaționale, două orientări care fuseseră 
eminente şi în perioada de rectorat a lui 
Nicolae Cristescu. Unele dintre obiective 
erau simple deziderate, sau erau premature. 
Drept ordonator de credite era indicat nu 
rectorul, ci cancelarul Universității, o poziție 
care nu exista încă. Se anunța începerea 
organizării ciclului de masterat, care avea de 
fapt să mai aştepte câțiva ani. Strategia viza 
poziționarea Universităţii din Bucureşti în 
avangarda reformei învățământului superior 
din România, şi în acest sens trebuie înțelese 
ideile destinate să slujească de repere dezvoltării 
ulterioare. Universitatea a adoptat o stemă, 
cu sprijinul unui specialist de la Comisia de 
heraldică a Academiei Române, şi a organizat 
festivități pentru celebrarea a 300 de ani de 
la înființarea Academiei Domneşti de la 
mănăstirea Sfântul Sava de către Constantin 
Brâncoveanu, a cărei urmaşă este. 

O Strategie a reformei şi dezvoltării 
Universităţii din Bucureşti a fost prezentată 
de rectorul loan Mihăilescu în 1996. Strategia 
îşi însuşeşte starea de lucruri creată de Legea 


Învățământului nr. 84/1995: colegiile de 
scurtă durată, programele postgraduale, 
consiliile de tip buffer ale învățământului 
superior. Se preconizează o „temporizare a 
expansiunii cantitative” şi o „orientare 
prioritară spre dezvoltarea calitativă a instruirii 
şi cercetării”, precum şi dimensionarea 
efectivelor de studenți în acord cu piața 
muncii. Pentru ca studenţii să poată să-şi 
aleagă rute de studii mai flexibile, cu 
posibilitatea unei „mobilități orizontale” între 
diferitele domenii, se propune modularizarea 
planurilor de învățământ, generalizarea 
transferului de credite şi recunoaşterea 
acestora între facultăți. În vederea modularizării, 
se prevedea un trunchi comun curricular şi 
departamente care să furnizeze servicii 
educaționale de specialitate întregii universități. 
Această încercare de a permite studenților 
opțiuni după primul an de trunchi comun a 
eşuat din lipsă de sprijin. 

Punerea în acord a specializărilor oferite 
cu cererea pieței muncii a fost un alt deziderat 
exprimat în strategia lui loan Mihăilescu. Ea a 
fost reluată ulterior de mass-media şi a devenit 
una din ideile acceptate ale opiniei publice în 
ce priveşte învățământul superior. În concepția 
inițială a UB, era vorba de dezvoltarea 
sectorului serviciilor, care se anunța de pe 
atunci şi care a devenit un fapt. 

Spre deosebire de produsele manufacturate, 
serviciile intră mai uşor în competiţie la nivel 
global şi se departajează după criteriul calității. 
Aceasta a determinat o anumită viziune a 
construcției sistemului de învățământ superior, 
în care ştiinţele sociale, limbile străine si 
informatica au jucat un rol de formare 
generală. A fost vorba mai degrabă de o lărgire 
a ideii de educaţie academică, decât de o 
strictă specializare în vederea îndeplinirii 
sarcinilor de execuţie de la nivelul de intrare 
pe piața muncii. În versiunea vulgarizată de 
mass-media, ideea a fost adeseori redusă la 
angajabilitatea imediată (in 6 luni) a 
absolvenților în specialitatea urmată. Politicile 
actuale vizează „trasabilitatea”, adică urmărirea 
carierei absolvenţilor pe un interval de timp 
rezonabil, poate după modelul proiectului 
Alma Laurea, implementat la Universitatea 
din Bologna. UB a creat în 2008 un Observator 
al angajării absolvenţilor, coordonat de un 
sociolog, dar fără rezultate concludente. 

Strategiile universitare, avertiza rectorul 
Mihăilescu, trebuie să țină seama de volatilitatea 
pieței muncii pe termen lung, chiar dacă 
analizele globale au relevat că în Europa a avut 
loc o deplasare spre Est a industriilor considerate 
poluante (siderurgie, automobile, construcții 
metalice, prelucrarea lemnului, confecții). Ele 
au poposit (această mişcare fiind în continuă 
deplasare) în România pentru o perioadă 
(două decenii sau mai puţin), după care 
investițiile se vor muta mai departe, pe măsură 
ce schimbările politice în Răsărit devin 
favorabile investiţiei capitaliste şi dau acces la 
o mână de lucru mai ieftină. O forță de muncă 
strict specializată este deci extrem de vulnerabilă 
la fluctuațiile dezvoltării economice. 


În strategia din 1996, masteratele 
interdisciplinare au fost o prioritate. 
Departamentele au putut să se specializeze pe 
cicluri de studii: licență, master sau doctorat. 
Deşi doctoratul fără frecvență încă mai există, 
accentul s-a pus pe forma de studii cu 
frecvență, introdusă în 1996. S-a propus 
ameliorarea activității comisiei de evaluare şi 
atestare la nivelul universității, şi înființarea 
unor comisii de acelaşi profil la fiecare facultate. 

În august 2003 a fost dat publicităţii un 
document intitulat Orientări strategice pentru 
învățământul superior din România, ai cărui 
autori erau în mare majoritate profesori ai 
Universității din Bucureşti: Alexandru Athanasiu, 
George Dincă, loan Dumitrache, loan Mihăilescu, 
Lazăr Vlăsceanu, Cătălin Zamfir. El semnala 
nevoia unui document programatic adoptat de 
Parlamentul României, în care să se stabilească 
„O serie de priorități şi de direcţii de acțiune 
asumate de toate forțele politice, de sectorul 
public şi de societatea civilă, de administrația 
centrală si de autoritățile locale, de toți 
participanții la sistemul educativ”. Documentul 
era inspirat de ideea de reformă şi a anticipat 
Pactul pentru educaţie despre care s-a vorbit 
mai sus. Văzut din perspectiva zilei de azi, 
suferă întrucâtva datorită faptului că retorica 
lui centrală a fost demonetizată, întrucât fiecare 
ministru a vorbit despre propria lui reformă ca 
slogan politic şi nu ca transformare sistemică. 
În text se enunță o serie de principii care 
vizează un echilibru robust între orientarea 
europeană şi cea autohtonă: prioritate obiectivelor 
şi nu micromanagementului, acceptarea unei 
varietăți de soluţii locale, descentralizarea şi 
intervenția prudentă. Reforma nu e privită 
ca un produs de import, ci ca operă naţională, 

întreprinsă de marile grupuri de părți 
interesate, sub conducerea guvernului: „Organizarea 
şi funcționarea sistemului de învățământ 
reprezintă un atribut al suveranităţii naționale 
prin care se asigură păstrarea şi afirmarea 
identităţii naţionale”. În documentul s-a 
cerut garantarea unui minim de 6% din 
produsul 
înlocuirea 


intern brut pentru educatie, 
duale de studenți 
subventionati şi plătitori de taxe printr-un 


sistem de împrumuturi de stat, dezvoltarea 


recrutării 


învățării pe parcursul vieţii, opțiunea fermă 
pentru un învățământ superior de masă. 
Adaptarea ofertei educaționale a fost văzută 
ca un sistem de certificări intermediare şi de 
rute opționale: ciclul de studii generale de 2 
ani, integrat prin pasarele cu ciclul de 
specializare, tot de 2 ani, şi un an de studii 
vocationale cuprinzând stagii de practică. 
S-a propus adoptarea unei Legi a serviciului 
social, inspirată de aceea introdusă de sociologul 
Dimitrie Gusti în 1938, conform căreia absolvenții 
să facă un stagiu practic în zonele rurale şi 
defavorizate timp de un an, înaintea obținerii 
diplomei de licenţă. O altă idee lansată atunci 
la noi pentru prima dată a fost concentrarea 
universităților în mari unități teritoriale. 

În ansamblu, deşi Orientările strategice 
pot stârni mirare prin neaşteptata opțiune de 
transformare graduală a sistemului, emisă 
de autori altminteri considerați ca având o 


sensibilitate radical-europeană, ele propun 


un model pragmatist şi structural de 
reformă, mai apropiat de genul de sugestii 
pe care le-ar fi făcut un consultant britanic 
ori american. Este, pe de altă parte, un fapt 
de adâncă semnificație că pragmatismul nu 
găseşte, ecou 
Reactivitatea pe termen scurt şi sloganurile 
sonore difuzate prin campanii de presă au 
fost un pattern mult mai stabil al acțiunii în 
domeniul politicilor educaționale. 


Conceptiile de organizare exprimate in 


în general, în România. 


anii 1990 de marile universități din România, 
în varii instante, prezentau o oarecare 
diversitate, ceea ce permitea ministerului 
opțiunea între a consfinti autonomia lor 
privind structura şi strategia, sau de a 
introduce un standard general. Se ştie că 
Asociaţia Universitatilor Europene (EUA), 
jucător major al procesului de la Bologna, 
favoriza ideea universităților-unicat, care 
concurează pe piața educaţională într-o 
dinamică  antreprenorială de competiție 
monopolista‘, unde costul reglementării este 
mai mare decât beneficiul ei. Totuşi în cele 
din urmă autoritatea de tutelă a ajuns la 
concluzia că „cine plăteşte comandă muzica” 
şi a impus acelaşi model de universitate 
tuturor instituțiilor, făcând astfel sectorul 
mai transparent pentru guvernare şi mai 
dispus să răspundă solicitărilor. 


4 Edward Chamberlin, Theory of Monopolistic Competition, Cambridge, Harvard University Press, 1933; Joan 
Robinson, The Economics of Imperfect Competition, London, Macmillan, 1933; Steven Brakman, Ben J. Heijdra 
eds., The Monopolistic Competition Revolution in Retrospect, Cambridge, Cambridge University Press, 2004. 

Serviciile administrative şi dotările Universității 


Sub regimul comunist, serviciile 
administrative ale Universității din Bucureşti, 
ca şi ale oricărei alte instituții publice, aveau 
de executat dispozițiile ministerului, care 
gestiona programele de studii, statele de 
functii, bugetul şi politica de personal. Un 
post de portar trebuia aprobat de minister, 
avizul rectorului fiind de fapt consultativ. În 
aceste condiții, angajații universității erau de 
fapt ai ministerului, iar rolul lor în instituție 
era mai degrabă de a controla, în numele 
autorității superioare, ce făceau conducătorii 
academici şi celelalte servicii. Ca şi şefii lor, 
responsabilii administrativi au efectuat o 
reorientare instantanee şi s-au conformat 
dispoziţiilor noilor organe de conducere 
alese. Legislaţia rămânea însă cea dinainte, 
iar derogările necesare erau aprobate tot de 
minister. Această situație a continuat, în linii 
mari, până în 1998. 

Chiar dacă Universitatea din Bucureşti 
ar fi dispus de o libertate mai mare, ea era 
îngrădită în primul rând de lipsa banilor, 
generozitatile postrevolutionare ocolind cu 
grijă instituţiile de învățământ. Problema 
salarizării a devenit cu timpul mai acută, 
întrucât ministerul, care răspundea la 
început de statele de funcții şi deci asuma 
plata salariilor pentru posturile existente, şi- 
a restrâns responsabilitatea pe măsură ce 
angajarea cadrelor didactice se decidea 


preponderent la facultăți şi catedre. Astfel, 
de-a lungul primului deceniu democratic, 
asigurarea fondului de salarii a început să fie 
problematică, până la ordonanța 66 din 21 
august 1998, prin care se introducea sistemul 
finanțării globale. În acel moment, unele 
facultăți aveau 10 studenţi pentru un cadru 
didactic, iar altele mult mai puţin, chiar 2-3. 
Salariile aveau să depindă de acum înainte 
de numărul de studenţi, o situație pentru 
care multi decidenti academici erau complet 
nepregatiti. In paralel, începând chiar din 
1994, guvernele succesive recurseseră la 
blocarea angajărilor în învățământul superior, 
sau uneori în întregul sector de stat. 

Contextul financiar s-a caracterizat 
printr-o previzibilitate redusă, cu salturi 
dramatice în bine şi în rău. Bugetul 
Universităţii pe 1991 era de 640 milioane lei, 
adică 8,4 milioane dolari. Bugetul pe anul 
2000 rămăsese cam în aceeaşi zonă, fiind de 
11,6 milioane dolari (12,8 milioane euro). În 
2008 a ajuns la 101 milioane euro, scăzând 
apoi in 2010 la 63,8 milioane euro®. 

Consiliul de Administraţie a fost 
nevoit deci să arate un grad înalt de 
flexibilitate şi chiar de inventivitate pentru 
ca perioadele de restrişte bugetară să nu 
afecteze sectoarele vitale ale instituției. În 
ciuda acestor fluctuații, modernizarea instituției 
a înaintat într-un ritm destul de alert. 


5 Valorile de conversie leu-euro sau dolar nu sunt ajustate, şi atunci cînd nu este publicată o valoare medie 


anuală se foloseşte media lunii august. 

Informatizarea facultăților a început în 
1995 printr-un proiect al profesorului 
Tugulea. În acest fel facultățile au avut acces 
la e-mail si la Internet, iar înzestrarea cu 
tehnică de calcul a atins parametrii optimi în 
2006, prin programele CEEX şi Platforme - 
Laboratoare interdisciplinare. Instalarea conexiunii 
wireless a debutat abia în 2012. Folosirea 
mijloacelor de calcul în administrație a 
început în 1998 prin achiziționarea unor 
aplicații izolate. Din 1999 a fost introdusă 
plata burselor prin carduri. Aplicația 
contabilă SICOB, creată printr-un proiect 
PHARE, a fost introdusă în anul 2000, într- 
un mod care a generat o serie de disfuncţii. 
Schimbările dese de legislație au facut 
ineficienta folosirea unor programe integrate 
de tip ERP (enterprise resource planning), ale 
căror costuri de mentenanţă sunt foarte mari. 
Aplicația de personal, de exemplu, necesită 
adaptări cel putin trimestriale, şi trebuie conectată 
cu o serie de baze de date nationale. 

Editura Universităţii din Bucureşti a 
luat naştere în 1993 prin transformarea 
Centrului de multiplicare existent anterior, 
care era destinat imprimării cursurilor şi 
caietelor de lucrări practice. Sprijinul Franţei 
s-a materializat în echipamente de tipărire 
moderne si în detaşarea unui director 
adjunct, domnul Lapeyreére, care a încercat 
timp de câţiva ani să zdruncine inertiile 
echipei locale. In anul 2000, editura publica 
peste 110 titluri pe an, iar in ultimii ani a 
ajuns la o viteză de croazieră de circa 150 de 
titluri. Caravana Editurii poposeste pe rand 
in cate o facultate, prilejuind un eveniment de 
succes la care participa profesorii si studentii. 

Între 2002 si 2005 s-a desfăşurat 
proiectul unei Biblioteci virtuale, cu două 


componente. Prima realiza ediţii electronice 
ale cursurilor publicate de Editura 
Universității din Bucureşti (e-Books). Cea de 
a doua, numită Unibuc Classica, beneficia de 
sprijinul Bibliotecii Centrale Universitare, şi 
a oferit publicului cărți ale lui Iorga, 
Xenopol, Pârvan, Haşdeu, alături de 
dicționare vechi şi rare precum acelea ale lui 
Frederic Dame şi Theodor Capidan. 

Fundația Universitas, creată în 1993, a 
avut o existență îndelungată, dar săracă în 
realizări. Credința că se poate face fund- 
raising pentru o universitate în România în 
acelaşi mod ca în Statele Unite nu vrea să 
moară nici azi, dar nu se hrăneşte din realități. 
Acum există fundaţia Alumni UB, care 
organizează în principal evenimente ştiinţifice. 

Muzeul Universităţii, creat în anul 1967 
şi renovat în 1994, a beneficiat de o restaurare 
completă a pieselor în anul 2004, cu ocazia 
aniversării a 140 de ani de la întemeierea 
instituției. S-au întocmit fişe muzeografice 
complete pentru exponate şi s-a publicat un 
album cu operele artistice cele mai valoroase 
conservate aici (sculptură, pictură). O vreme a 
existat pe website un muzeu virtual cu 
imaginile celor mai prețioase exponate. 


Muzeul Universității 

Prin eforturile rectorului Mihăilescu, în 
1999 s-a inaugurat Casa de oaspeți Academica. 
Ea permitea cazarea colegilor din străinătate 
şi din provincie care veneau la Bucureşti în 
diferite schimburi ştiinţifice, şi a avut un rol 
auxiliar însemnat în dezvoltarea relațiilor de 
colaborare internațională. Trebuie notate şi 
alte creații instituționale: Centrul de informare 
şi orientare profesională (CIOCP) a fost creat 
în 1997 printr-un proiect TEMPUS. Avea - şi 


are - ca misiune informarea candidaților la 
admitere, orientarea profesională a studenților, 
consilierea lor pentru insertie profesională si 
rute de studii. Centrul de dezvoltare 
personală, consiliere şi psihoterapie 
experientiala s-a întemeiat printr-un grant 
CNCSIS. Biroul Erasmus a fost creat în 1998. 
Ulterior el a fost transformat, în 2005, în 
biroul programe europene, pentru a gestiona 
şi alte activități. 


Terapie experiențială 


Căminele şi cantinele 


Un neajuns care s-a făcut simțit încă 
din 1990 a fost proasta împărțire a 
facilitatilor pentru studenți, în special 
căminele. O sechelă gravă a politehnizării 
învățământului superior s-a dovedit a fi 
lipsa cronică de locuri pentru cazarea 
studenților în Universitate. Criza căminelor 
a explodat în toamna lui 1990, odată cu 
admiterea la 10 facultăți în loc de 6. 
Căminele B 1, B 2 şi E de la Grozăveşti, 


atribuite Universităţii, erau ocupate de 
studenții de la Medicină, iar căminul C din 
complexul Leu, de studenții de la 
Electrotehnica Politehnicii. Anul universitar 
a început cu o săptămână întârziere, din 
cauza acestor dificultăți. Rectorul Nicolae 
Cristescu a obținut de la guvern un bloc nou, 
în str. Stoian Militaru, cu 470 de locuri, dar 
acesta era neterminat, şi avea să devină pe 
deplin funcțional abia peste un an, pe 
cheltuiala Universității. 

De asemenea au fost atribuite Universităţii, 
în acelaşi scop, fostele hoteluri Cişmigiu şi 
Universal, aflate într-o stare de degradare 
avansată şi care au trebuit restituite ulterior. 
În 1996 a existat un Plan de urbanism zonal 
care prevedea trei noi construcții în campusul 
Grozăveşti, două cămine impunătoare şi un 
spațiu de învățământ. Dintre acestea s-a 

Căminul Grozăveşti A 


În decursul anilor s-au mai adăugat în 
patrimoniul universității căminele G 5 din 
Măgurele (amenajat pentru cazarea doctoranzilor 


materializat doar un cămin, singurul construit 
în această perioadă, din fonduri bugetare şi 
venituri proprii, anume Al din Grozăveşti, 
inaugurat în 2008. Clădirea are parter şi 9 
etaje; deşi fusese proiectată inițial cu 15 etaje, 
ritmul de alocare a banilor de către minister 
ar fi dus durata şantierului la 15 ani, ceea ce a 
condus la opțiunea pentru varianta de 9 etaje. 


Căminul Stoian Militaru 


şi tinerilor cercetători), Fundeni, Poligrafiei, 
Pallady 1 şi Pallady 2. 

Spațiile de învățământ si cercetare 


Patrimoniul moştenit în 1990 era 
învechit, iar baza juridică de dobândire a 
proprietăţii a fost stabilită abia prin Legea 
84/1995, urmând să fie determinată ulterior 
pentru fiecare imobil în parte. Pentru unele 
imobile aflate în administrarea Universității 
s-au depus cereri de retrocedare, pentru 
altele au existat pretenții ale altor organizații, 
publice şi private. Unele procese continuă şi 
azi, uneori datorită indeciziei Ministerului. 

În str. Dumbrava Roşie nr. 23 a fost 
obținut un bloc vechi de garsoniere, care a 
fost amenajat ca laboratoare ale Catedrei de 
chimie anorganică. O altă clădire, în str. 
Transilvaniei nr. 6, a fost alocată Facultăţii 
de Sociologie şi Asistență Socială. Facultatea 
de Ştiinţe Politice a obținut două imobile, în 
str. Sfântul Ştefan şi în str. Spiru Haret. 
Clădirea din str. Dimitrie Brânză a fost 
cedată unei persoane fizice în confuzia anilor 
1990, şi nu a putut fi recuperată decât cu 
prețul unui proces îndelungat. Imobilul din 
str. Traian Vuia este împărțit cu Universitatea 
de Medicină, dar persistă un diferend între 
instituții privind limitele. A fost recuperat 
un teren la Sinaia Cumpătu, de 10.000 m.p. 
Localurile din străzile Sf. Ştefan şi Pitar Moş 
au fost reclamate pentru retrocedare către 
terți, în cazul primului aceasta fiind iminentă. 
Clădirea azilului „Elena Doamna” a fost 
obținută în întregime după multi ani de 
procese cu un institut privat de cercetare. 
Casa  Universitarilor a fost retrocedată 
Universității (oferind azi un cadru plăcut 
concertelor Prietenii Muzicii, organizate 
bilunar), în schimb palatul Kretzulescu, aflat 
în 1990 în administrarea UB, nu i-a fost 
atribuit de minister. Au fost primite un teren 
la Măcin, ca donație, şi un imobil la Sighişoara 
în concesiune, pentru a fi amenajate ca 


centre de cercetare. La Haţeg, s-a cumpărat 
un imobil pentru administrația Parcului 
Dinozaurilor (UB este singura universitate 
care are în administrare un parc național), 
iar în comuna Berthelot s-a primit în 
administrare clădirea unei şcoli. Statiunile de 
la Orşova, Sinaia, Brăila, Surlari au fost 
reabilitate şi modernizate. 

În toate clădirile au trebuit refăcute 
toate instalaţiile, care datau de 30-40 de ani 
sau mai mult. S-au consolidat clădirile, dar 
mai este încă mult de făcut. A fost reabilitată 
sera nouă din Grădina Botanică şi clădirea 
Herbarului. 


Herbarul 
Grădinii Botanice 


Grădina Botanică, 
Lacul chiparoşilor 


Facultatea de Biologie 


Din fericire, au putut fi finalizate noile 
construcții ale facultăților de Psihologie şi 
Ştiinţele Educaţiei, şi respectiv Sociologie şi 
Asistenţă Socială, ambele în complexul Panduri. 
O nouă clădire de cercetare s-a ridicat la 
Facultatea de Biologie, pe Splaiul Independenţei. 

Biblioteca Centrală Universitară 


Biblioteca Centrală, Interior 


Inaugurată in 1895, ca Fundația 
Universitară Carol I, biblioteca devine un 
centru important de documentare, si, prin 
conferintele tinute in Aula sa, de dezbatere 
culturală şi ştiinţifică. Afectată in 1948 
Universităţii din Bucureşti (care purta pe 
atunci numele lui C.J. Parhon), Biblioteca 
Centrală Universitară face parte dintr-o rețea 
de instituții analoge situate în marile centre 
ale țării. În decembrie 1989, clădirea, situată 
între Comitetul central al P.C.R. şi Palatul 
Regal, este distrusă de un incendiu, care a 
nimicit 3.700 de manuscrise ale scriitorilor 
români şi 500.000 de volume, dintre care 
12.000 de cărți vechi şi rare. Catastrofa a 
impus relocarea sălilor de lectură în Calea 
Plevnei, de unde aveau să se mute înapoi în 
sediul central reconstruit. 

Biblioteca a fost refăcută printr-un 
efort internațional, lansat de un apel al 
directorului general UNESCO, Federico 
Mayor, şi coordonat de directorul său de 
atunci, profesorul Ion Stoica. Proiectul era 
constituit din două componente, refacerea 


Inaugurarea Bibliotecii Centrale 


arhitecturii cu extinderea la trei corpuri de 
clădire, şi constituirea unui nou fond de 
carte, simultan cu informatizarea gestiunii. 
Corpul Dacia a fost inaugurat în 1997, corpul 
Boema în 2001, corpul Fundatie în 2004, iar 
Aula restaurată în 2007. În ziua de 22 mai 2006, 
în prezența Majestatilor Lor Regele Mihai si 
Regina Ana, s-a sărbătorit Hotărârea de Guvern 
prin care BCU primea numele de Biblioteca 
Centrală Universitară „Carol I”. Cele 15 
filiale ale instituției, aflate în facultățile 
Universității, au fost pe rând modernizate şi 
informatizate, cea mai recent creată fiind 
aceea a Facultății de Administrație şi Afaceri. 
Cărţile aflate în depozite au fost 
transportate în centrală. Iniţiativa internațională 
adusese 60.000 de cărți deja în 1993, şi ea a 
fost continuată cu sârguință, prin efortul 
Guvernului României şi al multor donatori. 
În prezent, Biblioteca Centrală Universitară 
„Carol I” oferă cititorilor peste 1.800.000 de 
volume, dintre care 700.000 în unitatea 
centrală, şi 25.000 de titluri de periodice. 

Au fost achiziționate 19 baze de date cu 
27.000 de periodice şi 10.000 de cărți în 
format electronic, parte prin proiectul 
național ANELIS, iar parte din resursele 
bibliotecii. Sălile de lectură sunt frecventate 
de 21.000 de cititori individuali. Catalogul 
general este consultabil pe Internet şi dă 
acces direct la publicaţiile numerizate. Toate 
aceste resurse pot fi accesate de pe 
calculatoarele Universității din Bucureşti sau 


Evoluţia programelor de studii 


Una dintre marile întrebări ale 
reformei învățământului superior în 
România a fost durata optimă a studiilor. In 
decembrie 1989 s-a auzit pentru prima dată 
revendicarea ca licența să dureze 5 ani în loc 
de 4, aşa cum prevedeau cele mai multe 
programe de studii. Timp de câțiva ani, 
organizațiile studenţeşti şi facultățile au 
cerut ministerului aprobarea organizării 
unor programe mai lungi. Acolo unde 
această experiență s-a făcut, rezultatele au 
fost dezamăgitoare. Structura anului 
suplimentar nu avea o justificare clară şi în 
cele din urmă s-a renunţat la el. Prin efectul 
Legii 84/1995, pentru o anumită perioadă s- 
a creat dihotomia dintre învățământul 
superior de scurtă durată (3 ani, organizat în 
colegii) şi cel de lungă durată (4-6 ani, 
organizat în programe de licenţă). În 1996 
funcționau în UB trei colegii: Administraţie 
şi secretariat, Cartografie, Informatică. În 


pe baza unei identificări. Sistemul de căutare 
ROLINEST dă acces la un mare număr de 
biblioteci nationale şi universitare din 
România şi din lume. În sălile de lectură, 
resursele pot fi consultate pe calculatoare 
desktop ori pe laptop-uri închiriate, sau pot 
fi copiate prin scanare ori fotografie digitală. 
În acest fel, capacitatea de documentare şi 
informare a BCU a fost adusă la nivelul celor 
mai recente tehnologii în domeniu. 


1998 s-a ajuns la 10 colegii, unele dintre ele 
fiind organizate la Focşani, Buzău, 
Călimăneşti. Colegiul CREDIS a oferit noi 
specializări, cum ar fi Fizică şi tehnologii 
asistate de calculator, Institutori - limbi 
străine, Birotică. Din 2005, învățământul de 
scurtă durată a intrat în lichidare. 

O altă mare problemă care a ocazionat 
adevărate bătălii îndelungate la nivelele de 
decizie a fost nomenclatorul specializărilor 
de licență. Deşi, dintre țările europene, se 
pare că numai Spania are un asemenea 
nomenclator, în România el pare un 
instrument normal fiindcă a fost în vigoare, 
sub diferite forme, fără întrerupere din 19556. 

Obiectivul era de a limita proliferarea 
unor programe de licenţă fără debuşeu real 
pe piața muncii (oferind de pildă diplome de 
licenţă în „Extracte şi aditivi naturali alimentari”, 
„Instalaţii pentru construcţii - pompieri” sau 
„Ingineria produselor finite din lemn”7). 


6 Florin Andrei Sora, Evoluţia calificărilor din învățământul universitar românesc, 1968-2011, Bucuresti, 


Autoritatea Naţională pentru Calificări, 2011, p. 21. 


7 Ase vedea Ioan Vida-Simiti, Viorel-Aurel Şerban, Procesul Bologna” şi sistemul de învățămînt tehnic universitar din 
România, „Revista de politica ştiinţei şi scientometrie - serie nouă”, I, 2, iunie 2012, pp. 130-136. 

În perioada comunistă, numărul maxim 
al specializărilor a fost de 295. Deşi în anii 90 
s-au făcut mari eforturi pentru a le reduce la 
circa 250, cel mai recent text legal, HG 493/2013, 
cuprinde 347 specializări la licenţă. 

Apariţia unor specializări noi trebuie 
judecată in funcție de necesitatea lor 
ştiinţifică şi socială. Astfel, în România nu 
exista înainte de 1990 învățământ de 
sociologie, antropologie, asistență socială, 
urbanism, resurse umane, administrație 
publică. Apariţia lor la Universitatea din 
Bucureşti a fost legată şi de dezvoltarea unei 
cercetări în domeniu, iar programele de 
licenţă au fost urmate în timp şi de lansarea 
unor programe de masterat şi de doctorat. 
La nivel de licenţă, pe lângă initiative deja 
semnalate, au apărut şi alte noi specializări: 
biochimie tehnologică, chimia mediului, 
geografia turismului, comunicare şi relații 
publice, studii culturale europene, teologie şi 
pictură bisericească etc. 

Legea învățământului din 1995 permitea 
crearea unor programe de studii aprofundate 
şi de master. Diferența dintre acestea era de 
durată, dar duratele se suprapuneau (2, 3, 4 
sau 5 semestre). Problema a fost rezolvată 
abia prin Legea 288/2004, în consonanta cu 
procesul de reformă europeană a învățământului 
superior început prin Declaraţiile de la 
Sorbona şi Bologna. Cele mai multe 
programe de licență au primit durata de 3 
ani, masteratele de 2 ani iar doctoratele de 3 
ani. Acesta era sistemul numit L-M-D sau, 
după durata studiilor, 3-5-8. 

În anul 2000 existau deja 110 specializări 
la Masterat, cu 1.488 studenți. Zece ani mai 


târziu se numărau 180 de  masterate 
acreditate, cu peste 5.000 de studenți. 

Centrul de studii pentru învățământ 
deschis la distanță CSIDD înființat printr-un 
proiect PHARE şi recunoscut de minister 
prin ordinul 3289 din 1998 desfăşura cursuri 
de reconversie profesională şi formare 
continuă. Succesorul lui instituțional, centrul 
CREDIS, a oferit cursuri de licență şi 
masterat la distanță şi cu frecvență redusă. 
La ciclul de masterat în prezent nu mai 
există decât forma de frecvenţă redusă. Acest 
centru, sub diferitele sale denumiri, a fost 
sprijinul central pentru toate eforturile de 
integrare a noilor tehnologii de comunicare 
în procesul de formare şi educare. El a 
patronat şi concursul CyberEducation, la 
care Universitatea a premiat aplicații de 
învățământ realizate de elevi şi studenți. 
Universitatea din Bucuresti a pus la 
dispoziția studenților o serie de module 
transversale (pentru toate facultățile) : dezvoltare 
personală, pregătire pentru angajare, certificare 
European Computer Driving Licence (ECDL). 
Din nefericire modulele transversale s-au 
bucurat de un succes moderat. 

Şcolile doctorale au fost introduse la 
Universitatea din Bucureşti în 2004-2005, la 
început ca o inovaţie a instituţiei (în baza 
legii 288 din iunie), urmând apoi dispozițiile 
legislației nationale. Ele consfinteau preponderența 
doctoratului cu frecvenţă şi constituiau unul 
din elementele cheie ale noii viziuni despre 
învățământul superior. Au fost organizate 21 
de şcoli doctorale, de regulă câte una în 
fiecare facultate; există însă şi trei facultăți 
care cuprind câte două şcoli doctorale, două 

facultăți care nu oferă (încă) studii de 
doctorat, iar una dintre şcolile doctorale a 
fost constituită la nivel interinstitutional, in 
consorțiu cu Institutul de Arhitectură şi 
Urbanism „lon Mincu”, în cadrul Centrului 
de excelență pentru studiul imaginii (CESI). 
Universitatea din Bucuresti a sprijinit 
consecvent organizarea unor doctorate în 
co-tutelă, astfel încât, în pofida cadrului legal 
imperfect şi a dificultăților practice, până 
acum au fost susținute peste 200 de teze de 
doctorat în co-tutelă internațională. Din 
2012, studiile de doctorat sunt coordonate de 
Consiliul studiilor universitare de doctorat, 
care a adoptat mai multe reglementări 
pentru întărirea controlului de calitate a 
tezelor de doctorat, ca şi pentru sprijinirea 
performanței ştiinţifice a doctoranzilor. 
Totodată, începând din 2013, în cadrul 
programelor de pregătire bazate pe studii 
avansate care sunt oferite de cele 21 de şcoli 
doctorale au fost oferite şi mai multe 


cursuri dedicate competenţelor transversale 
necesare doctoranzilor. 

La toate ciclurile de studii, atractivitatea 
Universității din Bucureşti a fost mereu printre 
cele mai ridicate din tara. În decursul anilor 
2000, criteriile de admitere au fost schimbate, 
uneori de mai multe ori la acelaşi program. În 
unele cazuri s-a trecut de la concurs de 
admitere la intrare pe baza mediei de la 
bacalaureat, în alte cazuri modificarea a avut 
loc în sens invers. Multe programe de licență 
au păstrat cel putin o probă la admitere. 
Printre candidați s-a răspândit practica de a se 
înscrie la mai multe programe în acelaşi timp. 
În aceste condiţii, numărul de candidaţi unici 
este greu de determinat. În acest context, la 
nivelul de ansamblu al Universității concurența 
pe un loc a atins apogeul în 2009-2010, la 6,11 
candidați la licență şi 3,2 la masterat; ea 
rămâne în continuare ridicată, dar foarte 
diferită de la un program de studii la altul. 


Dezvoltarea corpului profesoral şi cercetarea ştiinţifică 


În 1991-1992 Universitatea din Bucureşti 
avea 1.755 de posturi didactice. În 1997-1998 
numărul de posturi a crescut la 2.770, iar apoi 
a scăzut din nou până la 2.159 (1.248 de 
posturi ocupate) în 2011, iar în anul universitar 
2013/2014 a crescut la 2.680 de posturi (din 
care 1.322 ocupate). Aceste fluctuații trebuie 
citite în funcție de creşterea efectivelor studenţeşti 
până în 2009 (peste 38.000 de studenți), prin 
evoluţia concepției de management a facultăților, 


care au manifestat o preocupare mai susținută 
pentru eficiență, şi nu în ultimul rând prin 
schimbarea legislației privind pensionarea. 
Totodată, în ultimii 2 ani numărul de posturi a 
crescut datorită  deblocării concursurilor 
didactice, care au fost blocate mai mulți ani la 
rând. Rata profesori-studenti a evoluat de la 
6,6 (1990), la 8,5 (1998), 18,5 (2009) şi 19,5 în 
2012, apropiindu-se de media europeană de 20 
de studenți la un cadru didactic. 

În 1990, odată cu înlocuirea conducerii 
Universităţii, s-au formulat o serie de 
doleante indreptatite ale cadrelor didactice. 
Odată cu comasarea facultăților, integrarea 
institutelor de cercetare, scăderea cifrei de 
şcolarizare, regimul comunist inghetase şi 
concursurile în învățământul superior. 
Recrutarea se oprise la nivelul anului 1974, 


iar promovarea nu atingea proporția de 1% 
pe an. O preocupare majoră a primului 
senat, condus de rectorul Nicolae Cristescu, 
a fost aceea de a organiza concursuri pe 
posturi didactice vacante şi nou înființate, ca 
şi de a asigura criterii de calitate cât mai 
înalte pentru candidaţii ce urmau să le 
ocupe. 


Rectorul Nicolae Cristescu 


În total, în primii doi ani vor avea loc 
1055 de concursuri de pe posturi, în unele 
cazuri cu trecerea peste o treaptă ierarhică 
(de la lector la profesor, de la asistent la 
conferenţiar). Problema criteriilor de 
ocupare a posturilor se pune de la început, 
în special la profesor şi conferențiar, iar 
facultățile elaborează primele grile de criterii 
pentru posturi didactice şi conducere de 
doctorat. Universitatea din Bucureşti îşi 
propune să întocmească grile mai severe 
decât celelalte universități din tara, pentru a 
promova calitatea cercetării şi predării. 

Concursurile la profesor trebuiau la 


început să fie validate de Comisia superioară 
de diplome de la minister. De asemenea, 
încă de la primele şedinţe s-a trecut la 
acordarea sau confirmarea dreptului de a 
conduce teze de doctorat, ca şi la propunerea 
unor noi specialități de doctorat; în unele 
cazuri dreptul a fost acordat unor cadre 
didactice care încă nu aveau titlul de 
profesor universitar; în alte cazuri, el a fost 
retras unor profesori care exercitaseră funcții 
de conducere în vechiul regim în chip 
intemperant sau a căror competenţă nu era 
considerată satisfăcătoare. 

La început, fiecare comisie de concurs 
erau aprobată de minister, şi abia apoi 
numirea membrilor a trecut în competența 
Senatului. Ministerul crease destul de repede 
o Comisie superioară de atestare, care avea 
să confirme titlurile de profesor decernate de 
comisiile de concurs de la universități, iar 
ulterior şi pe acelea de conferențiar. Dar 
propunerile universităților pentru componența 
acestei Comisii nu erau întotdeauna luate în 
considerare de minister, care îşi rezerva 
dreptul de a numi direct membri ai acestei 
comisii. Nici concursurile organizate de 
universități nu corespundeau exact cu 
criteriile minimale pentru titlul de profesor 
propuse de Comisie şi aprobate de ministru. 
Mai mult, au fost şi situații în care ministrul 
a numit profesori fără propunerea Comisiei 
superioare. Când s-a înființat Consiliul 
Naţional de Atestare a Titlurilor, Diplomelor 
şi Certificatelor Universitare (CNATDCU), s- 
a putut constata că un număr de 352 de 
profesori şi conferentiari din întreaga tara îşi 
datorau titlurile unor hotărâri arbitrare ale 
miniştrilor succesivi, fără trecerea prin 
Comisia superioară de diplome, fără aprobarea 
consiliilor şi senatelor universitare. 

Toate aceste neajunsuri au fost îndepărtate 
treptat. Standardele de calitate pentru 
recrutarea cadrelor didactice au crescut ca 
nivel de exigentă destul de constant, şi au 
atins în prezent nivelul cel mai înalt. 

Dispoziţiile regimului Ceausescu 
încorporaseră forțat multe institute de 
cercetare în structura Universității. Aceste 
institute şi-au manifestat imediat dorința de 
întoarcere în structura Academiei. In 
consecinţă, în februarie-martie 1990 au trecut 


înapoi la Academia Română institutele de 
geografie, arheologie, studii sud-est 
europene, lingvistică, istorie şi teorie literară, 
istorie („Nicolae lorga”), filosofie, matematică, 
sociologie şi ştiinţe juridice. Institutul de 
tracologie a trecut în subordinea directă a 
Ministerului Învățământului şi Ştiinţei la 1 
ianuarie 1992, fiind ulterior înglobat în 
Institutul de arheologie. 

Modelul institutelor incorporate in 
universități, după exemplul german şi 
austriac, avea şi el adepţi în Universitatea 
din Bucureşti. În Senat au fost votate 
înființarea Institutului de genetică, a 
Institutului de studii clasice, a Institutului de 
studii americane şi apoi a Institutului de 
studii britanice, dar ultimele două inițiative 
nu aveau să se materializeze. Apoi a apărut 
un nou concept: s-au creat departamente cu 
cercetare şi predare integrate, cel mai robust 
fiind acela de ecologie sistemică. Legea 
nr.1/2011 a adus reorganizarea catedrelor 
sub formă de departamente, astfel încât noua 
accepțiune  terminologică a eclipsat 
originalitatea conceptului de departament 
integrat. Încă din anii 1990 Universitatea a 
adoptat însă, preponderent, modelul 
centrelor de cercetare, mai răspândit în 
mediul anglo-saxon şi favorizat de CNCSIS 
printr-o competiție specială. Acest format a 
avut un mare succes; numărul centrelor din 
Universitate a depăşit 100 încă de la 
începutul primului deceniu al secolului XXI. 

Universitatea a acordat o mare 
importantă formării în domeniul managementului 
de proiect (s-a organizat chiar şi o şcoală 
pentru tinerii cercetători, cu 5 ediții) şi 
participării la diferitele competiții de finanțare. 

La cele trei runde ale competiţiei de granturi 
CNCSIS-Banca Mondială, între 1997 şi 1999, 
UB a câştigat cele mai multe proiecte, în 
număr de 20, cu o valoare totală de peste 
1.800.000 euro. Printre acestea se aflau 4 baze 
de cercetare cu utilizatori multipli, un tip de 
facilitate foarte important în strategia 
cercetării din acea vreme, şi care şi-a dovedit 
viabilitatea până în prezent. 

Unele perioade au fost deosebit de 
favorabile cercetării, dar dezvoltarea s-a 
făcut întotdeauna sacadat, în salturi, fiecare 
« primăvară » fiind urmată de tăieri bugetare 
dramatice, care au atins 70% în 2009. De 
exemplu, în 1996, universitatea derula un 
număr de 224 contracte în valoare totală de 
3,214 mld lei, iar în anul următor 328 
contracte, în valoare de 6 mld lei dinainte de 
reforma monetară din 2005. Se poate spune 
că cercetătorii noştri au dat dovadă de o 
capacitate de reacție ieşită din comun, 
reuşind să optimizeze fiecare oportunitate şi 
adaptându-se rapid la perioadele de « vaci 
slabe ». Numărul proiectelor şi contractelor a 
atins 784 în 2008, cu o valoare totală de 95,7 
milioane RON. 

Pe măsura 


creşterii finanţării, 


Universitatea din Bucureşti a angajat tineri 


cercetători (număr total 114 asistenţi de cercetare 
în 2010) şi personal pentru Departamentul 
cercetare, cu rolul de a sprijini derularea şi 
gestiunea financiară a contractelor. 

Numărul articolelor publicate în 
reviste ISI nu era un criteriu de evaluare a 
cercetării ştiinţifice in 1990. În 2007-2008, 
Universitatea din Bucureşti publica cele mai 
multe articole cotate ISI dintre universitățile 
țării, dar acestea nu erau decât 314 la număr. 
În jumătate de deceniu, producția ştiinţifică 
de acest tip s-a dublat, depăşind în prezent 
600 de articole ISI pe an şi rămânând cea mai 
importantă din ţară în termen de număr de 
publicaţii şi factor de impact. 

Recent, Universitatea din Bucureşti a 
inaugurat o nouă clădire destinată cercetării 
în biologie şi a hotărât crearea unui Institut 
de cercetări propriu (ICUB). Acesta va avea 
profilul unei entități de cercetare avansată, la 
nivel doctoral şi post-doctoral. Pe platforma 
de la Măgurele a început construcția 
unei importante infrastructuri europene, 
« Extreme Light», cu un laser de mare 
putere. Aici Facultatea de Fizică, împreună 
cu institutele de cercetări, vor avea un rol 
însemnat în colaborarea internațională care a 
dat naştere acestui proiect. 


Facultatea de Fizică 

O dimensiune importantă a 
activităților ştiinţifice este şi publicarea unor 
reviste academice. Binecunoscute, Analele 
Universității din Bucureşti continuă cu seriile: 
Chimie, Economic and Administrative Series, 
Drept, Filosofie, Fizică, Geografie, Istorie, Limbi 
şi Literaturi Străine, Matematică-Informatică, 
Matematică, Ştiinţe politice. 

În 2012, Universitatea din Bucureşti s-a 
situat în topul mondial 200 Quacquarelli- 
Symonds cu domeniile Social Sciences & 
Management - Communication & Media 
Studies, si Arts & Humanities - English 
Language & Literature. La nivel institutional, 
toate domeniile fiind incluse, institutia se 
afla in top 600 mondial. 

Facultatile Universității din Bucuresti 
se mândresc cu personalități de mare 
prestigiu ca matematicianul Solomon Marcus, 
scriitorul Mircea Cărtărescu, istoricul Lucian 
Boia, criticii literari Nicolae Manolescu şi 
Eugen Simion. Filosofii Gabriel Liiceanu şi 
Andrei Pleşu au predat ani buni la 
Facultatea de profil a Universităţii. Printre 
membrii Academiei Române se numără 


Asigurarea calității 


Proliferarea rapidă a furnizorilor de 
educaţie universitară a stârnit îngrijorarea 
opiniei publice încă din 1990. Dar statul nu 
dispunea de resurse pentru a deschide 
accesul la învățământ superior pe măsura 
cererii, astfel încât a folosit drept supapă de 
reglare autorizarea unor universități private, 


geologii Mircea Săndulescu, Theodor Neagu, 
Nicolae Panin şi Nicolae Anastasiu, chimiştii 
Victor Sahini, Dumitru Oancea şi Marius 
Andruh, filosofii Mircea Flonta, Ilie Pârvu, 
Vasile Tonoiu, Gheorghe Vladutescu, Alexandru 
Surdu şi Alexandru Boboc, lingviştii 
Florica Dimitrescu-Nicolescu, Gabriela Pană- 
Dindelegan, Grigore Brâncuş şi Gheorghe 
Chivu, matematicienii Nicolae Cristescu, lon 
Cuculescu, loan Tomescu şi Constantin 
Năstăsescu, fizicienii loan-loviț Popescu şi 
Ionel Valentin Vlad, istoricii Dinu C. 
Giurescu, Alexandru Vulpe, Ştefan Ştefănescu 
şi Andrei Pippidi, Wilhelm Dancă (teolog), 
Maria Luiza Flonta (biolog), Cătălin Zamfir 
(sociolog), (fizician), care sunt sau au fost 
vreme îndelungată profesori şi/sau conducători 
de doctorat în Universitate. Doi dintre aceştia 
au fost aleşi ca preşedinţi ai Academiei 
Române, şi anume criticul şi istoricul literar 
Eugen Simion (a îndeplinit funcţia timp de 
două mandate în anii 1998-2006) şi fizicianul 
Ionel Valentin Vlad (ales în aprilie 2014). 


aşa cum au făcut şi alte tari din Est. În acest 
fel însă era restructurat sistemul național al 
învățământului superior, cu consecințe 
imprevizibile. Pe de o parte, era nevoie de 
un sistem de acreditare, pe de alta, de o 
diferențiere pe criterii calitative între universități. 

Programul rectorului Constantinescu 
prevedea acreditarea internațională a 
Universității din Bucureşti; în 1994 a început 
un proiect pilot implicând trei universități ca 
specimene ale unor tipuri diferite, pentru 
identificarea unor criterii de evaluare adecvate 
celor trei profiluri : Universitatea din Bucureşti, 
Universitatea din Oradea şi Universitatea 
Ecologică. Ideea nu a putut fi însă dusă până 
la capăt şi avea să se realizeze pe deplin abia 
peste douăzeci de ani. 

Orientările strategice din 2003 prevedeau 
„instituirea unui sistem de evaluare internă 
şi externă a universităților”, ierarhizarea sau 
clasificarea lor în funcţie de nivelul de 
performanţă, şi finanțarea lor diferențiată. 
Ele cereau extinderea sistemului de 
concursuri naționale pentru accesul la 
carieră în instituțiile statului şi crearea unor 
filiere de elită. Rectorul John Kerrigan de la 
Universitatea Loras (SUA) a fost invitat 
pentru evaluarea Universităţii din Bucureşti 
în două etape, în 2001 şi 2003, redactând 
rapoarte care au servit conducerii universității 
în vederea ajustării strategiei de dezvoltare. 
Facultatea de Administraţie şi Afaceri a fost 
înființată în parte şi datorită recomandărilor 
ferme ale rectorului Kerrigan în acest sens. 

În perioada 1995-2006, autorizarea şi 
acreditarea programelor de studii în România 
erau atributia Consiliului National de Evaluare 
şi Acreditare Academica (CNEAA), condus de 
profesorul loan Mihăilescu, prorector şi apoi 
rector al Universităţii din Bucureşti. CNEAA 
se afla în subordinea Parlamentului şi informa 
permanent publicul printr-un sit web asupra 
statutului universităților şi programelor de 
studii (autorizate şi/sau acreditate). Comisiile 
lui au făcut primele vizite de evaluare în toate 


colțurile țării unde se infiintau programe de 
licenţă, de la Vatra Dornei la Caracal şi de la 
Zalău la Vălenii de Munte. Standardele 
CNEAA au servit ca bază de pornire la 
elaborarea documentelor Agenţiei Române 
pentru Asigurarea Calității în Învăţământul 
Superior (ARACIS), care i-a luat locul în 2006. 
Consiliul fiind în permanentă legătură cu 
celelalte organizații similare din ţările 
europene, el trebuia să tind seama si de ritmul 
în care diferitele practici erau admise în alte 
țări. De aceea, clasificarea universităților a 
trebuit să aştepte, fiind îndeplinită pentru 
prima dată, sub forma evaluării centrelor de 
cercetare, de către CNCSIS, şi sub forma 
clasificării instituțiilor, de către ARACIS, cu 
expertiza Asociaţiei Europene a Universitatilor. 
Fiind în subordinea Parlamentului, CNEAA 
era ferit de ingerintele ministerului, dar în chip 
paradoxal era expus influențelor diverse care 
veneau din teritoriu prin intermediul 
deputaţilor şi senatorilor. Inlocuirea sa prin 
ARACIS a avut loc cu prilejul unei serii de 
schimbări majore ale cadrului legislativ 
privind asigurarea calității. 

Între 2002-2005, Universitatea din 
Bucureşti a coordonat un proiect vizând 
îmbunătățirea calităţii în învăţământul superior 
românesc, cunoscut sub acronimul CALISRO. 
Partenerii erau Universitatea Politehnică din 
Bucureşti, Universitatea « Alexandru loan 
Cuza » din laşi, Universitatea « Babeş-Bolyai » 
din Cluj şi Institutul Naţional de Cercetare- 
Dezvoltare în Informatică ICI. Proiectul era 
inspirat din modelul Agenţiei de calitate 
britanice QAA şi viza realizarea unui Ghid 
de calitate a învățământului superior, ca şi o 
sinteză a situației standardelor minime 
curriculare din mai multe tari europene. 


8 Ioan Pânzaru, Asigurarea calității în învățămîntul superior din țările Uniunii Europene, Bucureşti, Consiliul 
Naţional de Evaluare Academică şi Acreditare, 2005. 

Ca expert străin a participat, cu 
sprijinul Comisiei Fulbright, H. Bradley 
Sagen de la Universitatea din lowa. 

Comisia pentru evaluarea şi asigurarea 
calității şi biroul pentru asigurarea calității, 
create în 2005, au sprijinit comisiile pe 
facultăţi să întocmească rapoartele anuale, 
au pregătit raportul de calitate al 
Universității, şi în 2008 au conlucrat pentru 
certificarea ISO 2009 a instituției de către 
SIMTEX. În 2006 a fost introdus în 
Universitatea din Bucureşti Sistemul de 
evaluare a personalului didactic universitar 
pregătit de profesorul Dan Potolea. Acest 
document prevedea un cadru de referință, 
standarde minimale şi Fişa de evaluare a 
activității didactice de către studenți. 

În 2009, Universitatea din Bucureşti a 
făcut obiectul unei evaluări instituționale 
externe a ARACIS. Raportul de evaluare a 
consemnat că profesorii şi studenţii întâlniți 
„au impresionat prin competența pe 
probleme de calitate, ceea ce denotă 
preocupări instituționale constante pentru 
formarea şi completarea unei culturi solide a 
calității”. Pierre de Maret, fost rector al 
Universităţii Libere din Bruxelles, aprecia că 
Universitatea are „o strategie caracterizată 
printr-un mare pragmatism” în fața 
incertitudinilor contextului actual şi 
recomanda întărirea coerentei instituției, 
întărirea masteratelor în limba engleză, şi 
căutarea unei pedagogii mai inovante.? 


Asigurarea calității este o problemă ce 
necesită strădanie continuă şi consecvență, 
mai ales în cazul unei instituții atât de mari 
şi de complexe cum este Universitatea din 
Bucureşti. Expansiunea cantitativă a tuturor 
celor trei cicluri de studii universitare şi 
progresele din domeniul tehnologiei 
informației au amplificat riscurile de 
nerespectare a standardelor de calitate, 
posibilitățile de fraudă academică, ca şi cele 
de detectare publică a fraudelor. În anul 2012 
Universitatea din Bucureşti a _ fost 
confruntată cu acuze, apărute întâi în revista 
„Nature” şi apoi reluate de mass-media şi 
personalități publice din România, că teza de 
doctorat în drept susținută de Victor Viorel 
Ponta în anul 2003 cuprinde pasaje plagiate 
din alte lucrări. În pofida politizării intense a 
cazului, ca şi a presiunilor de tot felul, 
Universitatea din Bucureşti a reacționat 
echilibrat şi ferm, declanşând o investigație 
instituțională a Comisiei de Etică şi a deferit 
totodată cazul spre analiză şi unei comisii 
formate din trei reputați profesori de drept. 
Atunci când raportul Comisiei de Etică, şi 
ulterior raportul comisiei de specialişti, au 
confirmat faptul că teza de doctorat 
incriminată este bazată pe plagiat, 
Universitatea din Bucureşti şi-a asumat 
situația şi a făcut publice concluziile celor 
două analize!0. 


9 Pierre de Maret , Evaluarea externă a calității instituționale în Universitatea din Bucureşti (8-11 aprilie 2009) 


(arhiva personală loan Pânzaru). 


10 http://www.unibuc.ro/n/organizare/Comisiile_subordonate_Consiliului_de_Administratie.php (accesat 


20.03.2014). 

Totodată, la nivelul instituției, prin 
decizii ale Consiliului de Administraţie şi ale 
Senatului au fost întărite mecanismele de 
control al calităţii şi a fost inițiat un amplu 
program de conştientizare a comunității 
academice cu privire la problemele şi exigenţele 
respectării  deontologiei profesionale. La 
rândul său, Consiliul Studiilor Universitare 
de Doctorat a instituit atât un mecanism de 
control antiplagiat la solicitarea conducătorilor 
de doctorat, cât şi o procedură de control 


la 


Bucureşti 


Actualitatea 
Academică 


Universitatea din 


preventiv prin care tezele de doctorat sunt 
supuse, prin selecție aleatorie conform unui 
algoritm matematic, controlului electronic 
antiplagiat înainte de susținerea lor publică. 
Măsurile de acest fel, ca şi altele care vor 
urma, deşi nu pot garanta eradicarea 
oricăror încălcări viitoare ale deontologiei 
profesionale, arată seriozitatea cu care 
Universitatea din Bucureşti această 
problematică, precum şi pe cea mai generală 
a asigurării calităţii în întreaga sa activitate. 


ombrie 2007 


Actualitatea academică (serie nouă) 


Studenţii în perioada 1990-2014 


Încă din primele zile ale Revoluţiei, 


studenții Universităţii din Bucureşti au participat 


la marile manifestații de protest, promovând 


o linie anticomunistă, atât în ceea ce privea 
modificarea programele de învățământ, cât 
şi componenţa corpului didactic. 

Principalele cerințe erau legate de 
îndepărtarea unor persoane care făcuseră 
parte din nomenclatura comunistă, dar şi de 
înlocuirea unor cursuri profund ideologice. 
Vocea studenților din Universitate a crescut 
ca intensitate odată cu înființarea Ligii 
Studenților în 23 decembrie 1989, avându-l 
ca preşedinte pe Marian Munteanu, student 
al Facultății de Litere. În cadrul tuturor 
facultăților au apărut cluburi ale Ligii 
Studenților, iar membrii acestora au început 
să se implice cât mai activ în schimbările ce 
au urmat. Pe 28 decembrie 1989 preşedintele 
Ligii studenților a prezentat o lista întocmită 
cu profesorii contestati, afirmând: „criteriile 
după care s-au făcut acele liste nu au fost 
exclusiv ştiinţifice, au fost şi etice”™. 

Unele dintre contestări erau justificate 
profesional, altele discutabile, deseori 
profesorii contestati acuzând pe unii dintre 
colegii lor că-i manipulează pe studenți. 

Problema apartenenţei unor profesori 
la structurile regimului comunist a continuat 
să fie o temă de dezbatere în cadrul 
universitar şi în perioada următoare, iar 
odată cu Proclamaţia de la Timişoara şi 
evenimentele desfăşurate în Piața 
Universității, aceasta a fost inclusă într-un 
context mai larg anticomunist, fiind 
promovată şi la nivel național. Pe de altă 
parte, aria contestărilor a fost uneori extinsă 
considerabil, ajungând să-i vizeze pe toți cei 
care fuseseră înainte de 22 decembrie 1989 
membri ai Partidului Comunist, ceea ce 
însemna cvasi-totalitatea corpului didactic şi 


o mare parte a studenților fruntaşi de 
dinainte de revoluţie. Astfel, în anul 199, la 
redactarea Cartei Universitare, dar şi în 
alegerile din Universitate, unii reprezentanți 
ai studenților au ridicat această problemă 
celor trei candidaţi la funcția de rector: "la 
discuția despre Carta universitară se vorbise 
inițial de faptul ca persoanele care au fost 
membri PCR nu pot fi primiți în comunitatea 
academică, iar acest lucru nu se mai 
regăseşte în Cartă". Răspunsurile celor trei 
candidați reflectă nuanţe interesante în 
respingerea unui asemenea radicalism: 


Zoe Petre: „Suntem în 1996 şi între timp o 
mulțime de entuziasme ale anului 1990 s-au 
stins şi nu pot, în mod sigur, să se reia”. 

Mihai Zamfir: „Cei care au colaborat cu 
securitatea şi au avut funcții importante pe linie 
de partid, n-ar trebui să facă parte din 
comunitatea universitară. Chiar dacă este vorba 
despre o prevedere utopică, ar fi moral să se 
întâmple aşa” 

loan Mihăilescu: „Până nu clarificăm din punct 
de vedere juridic întinderea şi implicațiile 
încadrării acelor persoane care au fost membri 
PCR, nu cred că poate să figureze în Carta 
universităţii o astfel de prevedere”. 


După evenimentele din decembrie 
1989, lupta studenţilor de la Universitatea 
din Bucureşti pentru instaurarea unei 
democraţii reale in România a fost 
continuată prin implicarea membrilor Ligii 
Studenţilor în organizarea manifestatiilor 
din Piaţa Universității, 


11 Informațiile referitoare la contestarea de către studenți a unora dintre profesori, inclusiv citatele din 
documentele de epocă au fost preluate din Claudia Maria Udrescu, Universitatea din Bucureşti. Modele şi 
traiectorii postcomuniste (1990-1996), Bucuresti, Editura Universității din Bucureşti, 2011, pp. 90-104. 


UNIVERSITATEA DIN BUCUREŞTI DUPĂ 1989 


UNIVERSITATEA DIN BUCUREŞTI 
1864-2014 


410 


în perioada 22 aprilie - 15 iunie 1990, ca şi in 
acțiunile pentru eliberarea studenților 
arestați in 13-14 iunie 1990. Astfel, în şedinţa 
extraordinară a Senatului Universității din 
19 iunie 1990, unde au fost discutate 
evenimentele recent încheiate, Mihai 
Gheorghiu, vicepreşedinte al Ligii 
Studenţilor, a susținut următoarea poziție: 


„aceiaşi oameni care au nenorocit învățământul 
sunt acolo şi diriguiesc noul învățământ[...] Noi 
nu suntem în niciun joc pentru putere, nu 
suntem nici pentru o parte, nici pentru alta, noi 
nu vrem decât să trăim, să putem face ceva 
pentru această tara, pentru acest popor. Ceea ce 
noi vă cerem acum este să aveți o poziție 
radicală şi o poziție fermă în fata puterii care 
vrea să musamalizeze[...] Eu am cerut şi cer o 
grevă generală, profesori şi studenți la 
Universitatea din Bucureşti; nu cerem decât un 
singur lucru: garantarea acestei instituții, 
garantarea vieții noastre şi o garantare că vom 
putea şti adevărul”12. 


Pe aceeaşi linie, Liga Studenţilor a 
organizat şi acțiuni publice în susținerea 
valorilor democratice, precum şi în apărarea 
drepturilor studenţeşti. Astfel că în data de 
13 iulie 1990, peste 200.000 de persoane 
participă în Bucureşti la „Marşul Alb”, 
solicitând eliberarea lui Marian Munteanu şi 
a celorlalte persoane arestate cu o lună în 
urmă, deziderat care a fost până la urmă 
satisfăcut de către autorități. Totodată, Liga 
Studenţilor a fost o componentă activă în 
organizarea Alianţei Civice şi a mai multor 
grupări ale opoziției anticomuniste din 
România anilor 1990-1992. 


Pe lângă participarea la acțiunile 
vizând democratizarea de ansamblu a 
societății româneşti, studenții au fost un 
factor activ în democratizarea internă a 
funcționării Universităţii. Condiţiile de 
reprezentare a studenţilor au fost deosebit 
de favorabile în prima parte a anilor 1990, 
când, potrivit normativelor în vigoare, ei 
asigurau o treime dintre membrii organelor 
colective de conducere, respectiv a Senatului 
şi a consiliilor facultăţilor. Ulterior, prin 
legea din 1995, cota de reprezentare a 
studenţilor în aceste organe a fost redusă la 
un 25%, pondere care s-a menţinut până 
astăzi. În baza acestei reprezentări 
consistente, studenţii au putut avea o voce 
puternică în alegerea conducerii executive a 
facultăților şi chiar a Universității, au 
participat ca membri în comisiile de 
redactare a Cartei, ca şi în elaborarea 
regulamentelor de funcționare a diverselor 
entități din Universitate. 


Cifre de şcolarizare 


Din punct de vedere al numărului de 
studenți, putem observa o creştere semnificativă 
începând încă din anul 1990, când numărul 
studenților a sporit de la 7.971 în anul 1989, 
la 14.352. O parte din această creştere s-a 
datorat incorporării studenţilor de la chimie 
şi teologie, alta prelungirii studiilor de la IV 
la V ani, dar cea mai mare parte a fost 
cauzată de creşterea puternică a numărului 
locurilor de studii oferite la admiterea în anul I. 


12 Apud Claudia Maria Udrescu, Universitatea din Bucuresti..., p. 139. 

NU PIERDE TIMPUL, 


ÎNSCRIE-TE! 
14 - 20 IULIE 2008 


Afiş de înscriere la Universitatea din Bucureşti 

În cei 24 de ani trecuți de la Revoluția 
din decembrie 1989, numărul studenților 
Universităţii din Bucureşti a evoluat odată 
cu modificările legislative şi economice din 
România. Creşterea consistentă din prima 
parte a anilor 1990 a fost urmată de o anume 
plafonare şi chiar reducere în anii 1996-1999, 
cauzată printre altele şi de decizia adoptată 
în 1993 de a trece la cele mai multe dintre 
specializări de la programe de studiu 
eşalonate pe 5 ani la programe de studiu 
limitate la 4 ani; pe de altă parte, de la 
mijlocul anilor 1990 au început sa 
funcționeze şi programe distincte de studii 
aprofundate (ulterior de master). Odată cu 


dezvoltarea unor noi programe de studiu, 
anii 2000 a adus o nouă perioadă de creştere 
a numărului studenților. Începând cu anul 
2005, programele de studiu din cadrul 
Universității din Bucuresti au fost 
restructurate în urma reformei Bologna, 
astfel că numărul de ani de studiu pentru 
nivelul licență a fost redus la 3. Trendul 
descendent din ultimii ani poate fi pus pe 
seama reducerii numărului de ani de studiu, 
dar şi pe scăderea cohortelor de absolvenţi 
de liceu. 

Din punct de vedere al evoluției 
numărului de studenți în funcţie de ciclul de 
învățământ urmat avem următorul grafic: 

Numărul de studenţi ai Universităţii din Bucuresti pe cicluri de învățământ 

Conform graficului anterior, putem 
observa o similitudine între evoluția 
numărului total de studenți şi numărul celor 
înscrişi la ciclul de învățământ licență. Odată 
cu introducerea studiilor de master în anul 
1994, numărul celor care au urmat acest ciclu 
de studiu a fost în continuă creştere. În urma 
adoptării reformei Bologna, masteratul a 
căpătat o importanță mai mare, reliefată şi 
prin creşterea numărului de studenți. În ceea 
ce priveşte studiile de doctorat, acestea au 
avut o evoluție ascendentă, în comparație cu 
perioada anterioară. Cei mai mulți 
doctoranzi inmatriculati au fost înregistrați 
în anii 1997 şi 2007, 3900 respectiv 4000. 

Numărul studenților străini care au 
studiat la Universitatea din Bucureşti a variat 
şi el considerabil. Dacă în anul 1989 erau 
inmatriculati doar 186 de studenți străini, în 

anul 1990 numărul acestora s-a dublat, iar în 
anul 1992 erau 552 de studenți străini. 


În bibliotecă 


Anul 2007 a marcat un vârf al numărului 
de studenţi străini prezenţi la Universitate, 
fiind înregistrați 1170 de studenți. 


1998 1999 2000 2001 2002 2003 2004 2005 2006 2007 2008 2009 2010 2011 2012 2013 


studenti erasmus 


Evoluţia numărului de studenți de la Universitatea din Bucureşti 
care au efectuat stagii Erasmus 

În ceea ce priveşte programul Erasmus’, 
acesta a fost şi este un program de succes 
implementat în cadrul Universității din 
Bucureşti. Studenţii care aplică pentru 
obținerea unei burse în cadrul acestui 
program sunt inmatriculati în toate cele trei 
cicluri de învățământ. Din graficul anterior, 
remarcăm faptul că numărul celor care au 


aplicat la acest program a fost mai ridicat în 
perioada anterioară intrării României în 
Uniunea Europeană. După 1 ianuarie 2007 
posibilitățile obținerii unei burse în spațiul 
european s-au diversificat, astfel că mulți 
dintre studenții Universităţii au aplicat şi la 
alte programe. 


2008 


2009 


“Nr. Studenţi străini participanii'la cursul intensiv de lb. română (ERASMUS 


| 
| Intensive language course - EILC) 
| 
| 

2010 


r= Nr. Studenţi străini ERASMUS sosiila UB 


2011 2012 


Evoluţia studenţilor străini Erasmus veniţi la Universitatea din Bucureşti 


Din punct de vedere al studenţilor 
străini care au aplicat în cadrul programului 
Erasmus pentru a urma cursuri la 
Universitatea din Bucureşti, putem observa 


un trend crescător în ultimii ani. Mulţi dintre 
cei care aleg Universitatea sosesc de la 
universități din Spania, Italia şi Franţa. 


13 Vezi şi Constantin Viorel Mihai, România şi Europa. Dezvoltarea capitalului uman în procesul de aderare la 
Uniunea Europeană, Bucureşti, Editura Oscar Print, 2014. 

Asociaţii şi cercuri studenţeşti 


Încă din zilele evenimentelor din 
decembrie 1989, studenţii Universităţii din 
Bucureşti s-au organizat în cadrul Ligii 
Studenţilor din Universitatea din Bucureşti 
(LSUB), fiind creată cu un scop sindical, de a 
reprezenta interesele studenţilor în discuțiile 
cu Universitatea şi alte instituții publice. În 
cadrul acestei asociații, au apărut cluburi ale 
Ligii aparținând facultăților Universităţii. Pe 
lângă acțiunile de tip sindical, sub egida 
LSUB, au fost organizate şi o serie de 
evenimente cu caracter cultural şi ştiinţific, 
dintre care amintim: în martie 1991 a fost 
lansat programul ASTRALIS de cercetare a 
rezistenței româneşti anticomuniste, în 
cooperare cu catedra de sociologie a 
Universităţii şi cu membri ai grupului 
"Mircea Vulcănescu", format din studenți 
sociologi; în luna august 1993, prin Cercul 
Studenţesc de Drept Public, s-a realizat un 
program de cercetare a modului în care 
administrația publică locală respectă 
drepturile cetăţeneşti la aplicarea Legii 
Fondului Funciar; în februarie - martie 1994, 
prin acelaşi cerc studențesc, s-a organizat un 
schimb inter-studentesc, între studenţii de la 
Facultatea de Drept din Bucureşti şi cei de la 
Facultatea de Drept din Namur (Belgia)'. 

Pe lângă acțiunile menționate, membrii 
LSUB au participat la o serie de greve 
studenţeşti la nivel national, cum ar fi cele 
din decembrie 1990 sau octombrie 1995, 
unde erau ridicate o serie de probleme ale 
sistemului de învățământ românesc, dar care 


vizau şi nivelul finanţării burselor studenţeşti 
şi a subvenţiilor acordate persoanelor care 
locuiau în căminele studenţeşti. 

Pe lângă Cluburile LSUB, în facultăți 
au apărut şi alte asociații studenţeşti, multe 
dintre acestea fiind organizate ca asociații 
profesionale. Una dintre acestea a fost 
Societatea de Studii Istorice „Erasmus“, 
înființată în anul 1990, care îşi propunea 
„îmbunătățirea nivelului academic al 
studenţilor Facultăţii de Istorie, Universitatea 
din Bucureşti, prin organizarea unor sesiuni 
de comunicări, precum şi oferirea posibilității 
de participare la conferințe şi seminarii 
nationale şi internationale”. 

Din anul 1991, asociatia s-a afiliat 
la International Students of History 
Association - ISHA, singura organizație de 
profil de la nivel european, iar din anul 1993, 
au editat Revista Erasmus, care a apărut până 
în anul 2009. 

În 17 mai 1999, în cadrul Universităţii a 
fost înființată Asociaţia Studenților din 
Universitatea din Bucureşti (ASUB), care şi-a 
propus „să reprezinte toți studenţii Universității 
cu preponderență pe partea sindicală” 16. 

De-a lungul celor 15 ani de existenţă, 
cele mai multe cluburi ASUB din cadrul 
facultăţilor s-au transformat în asociații de 
sine stătătoare, care s-au afiliat la organizația 
centrală. În momentul de fata, ASUB numără 
16 asociaţii partenere: Asociaţia Studenților 
din Administrație şi Afaceri, Asociaţia 
Studenţilor Biolog, Asociaţia Studenților 
Chimişti a Universităţii din Bucureşti, Asociaţia 


14 http:/ /www.ligastudentilor.ro/repere.htm accesat în data de 28.02.2014. 

15 http:/ /erasmusisha.wordpress.com/, accesat în data de 28.02.2014. 

16 Informaţiile referitoare la ASUB se bazează atât pe brosurile editate de Asociaţie, cât şi pe 
http:/ /www.asub.ro/, accesat în data de 28.02.2014. 

Studentilor in Drept, Asociatia Studentilor 
Studentilor in Drept, Asociatia Studentilor din 
Fizicieni, Asociatia Studentilor Geografi, 
Asociatia Studentilor Geologi si Geofizicieni, 
Asociaţia Studenților la Istorie „Dacia“, Asociația 
Studenţilor la Comunicare - Universitatea 
din Bucureşti, Asociaţia Studenţilor de la 


Lucrând la un proiect 


Odată cu schimbarea realitatilor studenţeşti, 
scopul ASUB-ului a fost diversificat şi astfel 
au apărut o serie de proiecte îndreptate spre 
diferite domenii, cum ar fi: 

e Dezbateri, conferințe nationale şi 

internaționale: Participarea tinerilor 
la viața democratică - stimulare a 
creativității şi a inovării (2012); 
Dezbatere publică pe noua Cartă 
Universitară (2011); 1st Central and 
Eastern European Conference for 
Thermal Analysis and Calorimetry 
(2011); Adevărul despre Decembrie 
'89 (2010); Statutul Studentului în 
contextul noilor politici Educationale 
în Învățământul Superior (2007); 
Internațional Conference for Physics 


Litere, Universitatea din Bucureşti, Asociația 
Studenţilor la Matematică şi Informatică, 
Asociaţia Studenților la Psihologie şi 
Ştiinţele Educaţiei, Asociația Studenților la 
Sociologie şi Asistenţă Socială, Asociația 
Studenţilor la Ştiinţe Politice, Asociația 
Studenţilor Teologi Ortodocşi. 


Rectorul Emil Constantinescu 
la Balul bobocilor de la Facultatea de Istorie, 1992 


Students (2006); The Future of Europe, 
Londra; Conferinţa „Mineriada 1990 - 
Tu decizi cine este vinovatul!“ 

e Proiecte culturale: ASUBfest; Întâlnirile 
Studenților cu Opera; ASUB SportFest; 
Astă seară hai la teatru; Biblioteca ASUB; 
Editarea revistei Radical; StudentART; 

e Evenimente ecologice: Curdtenia de 
primăvară; Planeta e in mâinile tale; 
Universitatea Curată. 

e Petreceri si timp liber: Baluri ale 
Universității din Bucureşti; Noapte 
Albă cu ASUB; ASUB Sportfest Party; 
Proiecţii de film în Campus Grozăvești; 
Pom de Crăciun şi Colinde în campus; 
Concerte în Campus. 

Dintre asociațiile membre ASUB, 
Asociația Studenţilor din Facultatea de 
Ştiinţe Politice (ASSPUB) este membră activa 
în IAPSS (International Association for 
Political Science Students), organizație 
înființată cu scopul de a crea un mediu de 
cooperare activ între studenții de la ştiinţe 
politice, din întreaga lume, iar Asociaţia 
Studenţilor la Istorie „Dacia” (ASID) a 
devenit membră ISHA (International Students 
History Association). Cele două organizații au 
realizat şi o serie de conferințe internaționale, 
cum ar fi: „From Me2Europe” - în parteneriat 
cu Europe Direct Bucureşti, Punto Europa 
Forli şi Universitatea din Bologna, campus 
Forli (ASSPUB), Seminarul internațional 
ISHA „Myths, Heroes and Identities” (2011), 
unde au participat studenți din 14 tari 
(România, Germania, Grecia, Belgia, Marea 
Britanie, Georgia, Slovenia, Serbia, Italia, 
Finlanda, Lituania, Olanda, Croatia, Bulgaria) 
şi Seminarul international ISHA, cu tema 
Symbols and Figures of Power (2012), organizate 
de catre ASID. 

Totodata, mai multe asociatii membre 
ASUB organizează o serie de Sesiuni 
Nationale Ştiinţifice Studentesti, în domeniul 
din care provin, dintre care amintim: 
Asociaţia Studenţilor Chimişti a Universităţii 
din Bucureşti, Asociaţia Studenților la Istorie 
“Dacia, Asociaţia Studenţilor la Psihologie si 
Ştiinţele Educației, Asociaţia Studenților 
Geografi, Asociaţia Studenţilor în Sociologie 
şi Asistenţă Socială şi Asociația Studenților 
Fizicieni a Universității din Bucuresti. 
Aceasta din urmă realizează Pentagonul 
Facultatilor de Fizică. 

Asociaţia Studenților la Matematică şi 
Informatică (ASMI) a organizat proiectul 


Informatics and Mathematics Students Moving 
Ahead in Research and Technology (imSMART) 
menit să aducă in prim-plan originalitatea, 
creativitatea şi pasiunea pentru informatică, 
matematică sau tehnologia informației a 
studenților, asigurând o platformă de 
comunicare între aceştia şi firmele de profil. 
În afara asociaţiilor studenţeşti membre 
ASUB, în Universitate funcționează şi alte 
organizații. Printre cele mai active dintre 
acestea se numără Asociaţia Studenţilor din 
Facultatea de Limbi Străine (ASLS), care a 
luat ființă în luna mai a anului 1999. De-a 
lungul celor 14 ani de activitate, această 
organizație s-a implicat activ în viata 
studențească din cadrul Facultăţii de Limbi şi 
Literaturi Străine. Dintre proiectele organizate 
de-a lungul timpului, amintim: Campania de 
prevenire a cancerului de col uterin, 
Admiterea Online, Târgul Educaţiei, SMILE, 
ONG Fest, JOBfest la nivel naţional, iar la 
nivel internaționale World Blogging Forum, 
European Week, QS World Grad School Tour. 


Targul Educatiei 

O altă organizaţie constituită în cadrul 
Universității este Societatea Studenților Universității 
Bucureşti (SSUB), care îşi propune să se ocupe 
„de activitate civică şi de promovare a statului 
de drept şi a democrației”. SSUB a realizat o 
serie de proiecte, între cele mai de seamă 
numărându-se: Deschide porțile Parlamentului, 
Clubul de Teatru, Clubul de fotografie “Iris” , 
Conferința “Democraţia participativă şi 
noile mişcări sociale în context european şi 
al Internetului”. 

Totodată, în cadrul Universității activează 
o serie de asociații cu caracter național, cum ar 
fi: asociația Teamwork, care este o organizație 
non-guvernamentală, non-profit adresată 
tinerilor, axată pe învăţare prin management 
de proiect; PRIME România, care reprezintă 
Asociaţia Europeană a Studenţilor la Relaţii 
Publice şi Comunicare; ELSA România: “The 
European Law Students' Association” / “ Asociaţia 
Europeană a Studenţilor la Drept”) fiind 
singura asociație a studenților de la drept care 
activează la nivel naţional, reunind aproximativ 
700 de membri din Bucureşti, Cluj-Napoca, 
Constanţa, Craiova, laşi, Oradea, Sibiu şi 
Timişoara; ASCOR România: Asociaţia 
Studenților Creştini Ortodocşi din România; 
Asociaţia BISMUN (Bucharest International 
Student Model United Nations) fiind un 
O.N.G. constituit cu scopul de a promova şi 
încuraja valorile ONU în rândul tinerilor şi 
al societății româneşti. Pentru a-şi atinge 
scopurile, organizația realizează seminarii, 
conferințe, workshop-uri, stagii de practică, 
activitatea centrală axându-se însă asupra 


organizării unei conferințe anuale de tip 
MUN - Conferința BISMUNY. 

Multe dintre acţiunile întreprinse de 
către asociațiile studenţeşti, care evoluează în 
Universitate, dispun de sprijinul material şi 
logistic al acesteia sau al facultăților partenere. 

În ultimii ani, asociaţiile studenţeşti s-au 
transformat din organizații cu caracter sindical 
în organizații care vin în întâmpinarea 
nevoilor studenților, oferindu-le acestora 
posibilitatea de a participa la serii de training- 
uri, care vin în completarea studiilor, prin 
oferirea unor competențe soft skills. Multe 
dintre organizațiile studenţeşti s-au implicat în 
programe de schimb de tineri (ex: Youth in 
action), prin care foarte mulți studenți au 
posibilitatea de a intra în contact cu alți tineri 
din diferite tari europene. De asemenea, în 
ultimii ani s-a dezvoltat tot mai mult 
segmentul voluntariatului, astfel încât mulți 
studenți sunt implicați în campanii lansate de 
organizații precum Salvaţi copiii, Fundaţia 
Chance for Life, Crucea Roşie etc. 

Totodată, pe lângă activitățile din cadrul 
diverselor asociaţii studenţeşti, mulți dintre 
studenții Universității sunt reuniți în cadrul 
cercurilor sau atelierelor studenţeşti. De 
regulă, acestea sunt organizate tematic şi se 
desfăşoară în strânsă colaborare cu profesorii. 
Dintre cercurile studenţeşti, amintim: Cercul 
de literatură şi civilizație franceză, Cercul de 
traduceri literare, Cercul de lingvistică franceză, 
Cercul de medievistica din cadrul Facultății de 
Limbi şi Literaturi Străine, Cercul Ştiinţific 
de Afaceri, Etică şi Responsabilitate Socială, 


17 http://www.unibuc.ro/n/student/ Asociatii_studentesti.php, accesat în data de 28.02.2014. 


IOAN PÂNZARU, BOGDAN MURGESCU, MATEI GHEBOIANU 


UNIVERSITATEA DIN BUCUREŞTI 
1864-2014 


419 


Cercul de Economie si Administrație, 
Cercul de Calitate, Cercul de Matematica din 
cadrul Facultatea de Administrație şi 
Afaceri, Cercul de Arheologie „Ion Nestor”, 
Cercul de Studii Muzeale, Cercul de Istorie 
Medievală, Cercul de Societate şi Cultură, 
Cercul de Istorie Urbană, Atelierul de studii 
moderne, Cercul de relații internaționale şi 
studii diplomatice, Centrul de Istorie 
Comparată a Societăților Antice (CICSA) din 
cadrul Facultății de Istorie, Cercul de Drept 


Privat al studenților Facultății de Drept. În 
cadrul Facultății de Limbi şi Literaturi 
Străine este editată Revista Cercurilor studențești 
ale Departamentului de Limba şi Literatura 
Franceză (RCSDLLF), iar în urma unui 
program de colaborare între UB şi Université 
de Bourgogne din Dijon a fost lansată 
publicația UB2, coordonată de către Dan 
Dobre, revistă electronică studențească, care 
a obținut premiul european NET DAYS'8. 


Premierea şefilor de promoție, 2003 


Dacă în timpul regimului comunist 
viața studențească se încheia cu repartizarea 
în producţie, după 1990 acest proces a 
dispărut, iar ocuparea unui loc de muncă a 
devenit o adevărată competiţie. Tranzitia 
economică, diversificarea şi totodată 
restrângerea numerică a locurilor de muncă 
din economie, precum şi dezvoltarea 
învățământului superior prin apariția unor 
noi specializări, au făcut ca piața muncii din 
România să treacă prin diverse faze, astfel 


Bucuria absolvirii 


încât de foarte multe ori absolvenții unei 
specializări îşi găsesc un loc de muncă într- 
un domeniu cu totul nou. Totodată, din ce în 
ce mai mulți studenți încep să lucreze încă 
din timpul studiilor de licență. În ceea ce 
priveşte studenții care îşi continuă studiile în 
cadrul unui masterat, foarte mulți sunt deja 
angajați, iar pentru ca aceştia să poată 
participa, de cele mai multe ori cursurile 
sunt programate după amiaza. 

Facultatile Universității din Bucuresti 


Decanii facultăților au fost confruntati, 
chiar de la începutul anilor 90, cu o 
provocare majoră: li se cerea să iasă din 
câmpul activităților academice înțelese în 
sens îngust şi să elaboreze o viziune 
strategică pentru dezvoltarea viitoare a 
facultăţilor lor. Sfidarea era cu atât mai mare 
cu cât erau în curs, în acelaşi timp, numeroase 
procese rapide care modificau peisajul 
învățământului superior: scăderea calității 
formării la liceu, creşterea efectivelor la 
licenţă, înmulțirea universităților particulare, 
admiterea studenților cu taxă (adeseori doar pe 
baza mediei de la bacalaureat), introducerea 
învățământului la distanță, apariția programelor 
de studii aprofundate şi de masterat, toate 
încununate cu procesul de la Bologna şi 
crearea Spaţiului european al învățământului 
superior. Presa a acordat universităților o 
atenție  neslăbită in aceasta perioadă, 
privilegiind neajunsurile, disfunctionalitatile, 
scandalurile, dar insistând în mod deosebit 
pe relevanta pregătirii studenților pentru 
cariera profesională. În aceste condiții, nu a 
fost uşor conducerii facultăților să facă 
alegerile optime, stabilind priorități şi 
direcții de activitate. 

În unele facultăți, după schimbarea 
regimului politic al țării şi deschiderea 
granițelor, a devenit limpede că domeniul 
academic însuşi trebuia regândit, fără a mai 
vorbi de restructurarea ofertei de formare. 
Astfel, în biologie era nevoie de constituirea 
unei baze materiale pentru cercetarea în 
genetică şi biochimie, ecologie, biotehnologie, 
neurobiologie şi fiziologie celulară. Geografia 


evolua dinspre preponderența problemelor 
fizice către cele umane, către studiul dezvoltării 
teritoriale, al turismului, al meteorologiei şi 
încălzirii globale. În noua societate de piață, 
geologia avea nevoie, pe lângă mineralogie 
şi paleontologie, de geofizică, inginerie, 
conservarea patrimoniului natural. Facultatile 
de teologie descopereau nevoia de asistență 
socială a comunităților şi posibilitatea unei 
formări pe baza doctrinelor sociale ale 
diferitelor culte. Sociologia propune, pe 
lângă programe de asistență socială, direcții 
de cercetare în antropologie, politici sociale, 
grupuri de risc ş.a. Filosofia acordă un loc 
mai însemnat doctrinei analitice anglo-saxone, 
dar întăreşte şi studiile de fenomenologie, 
etică, filosofie politică. Istoria s-a dezvoltat 
prin introducerea unor programe distincte 
de relații internationale şi de istoria artei. 
Chimia, recent desprinsă din Politehnică, 
păstrează programul de radiochimie şi îşi 
caută un drum propriu cu chimia mediului, 
îndreptându-şi cercetarea şi spre medicamente, 
produse cosmetice, biomolecule, chimie 
supramoleculară. Fizica se deschide spre 
biofizică, fizică medicală şi fizică informatică. 
Facultatea de Psihologie si Ştiinţele 
Educaţiei a dezvoltat formarea cadrelor 
didactice, psihopedagogia specială, pedagogia 
învățământului primar şi preşcolar, dar şi multe 
direcții ca psihologia clinică, managementul 
educațional etc. Juriştii oferă formare, pe 
lângă ramurile tradiționale ale dreptului, în 
drept european şi internațional, dreptul 
afacerilor, relații de muncă şi industriale. 
Jurnalismul are programe de publicitate, 

comunicare socială şi relații publice, chimie, geologie, geografie, ştiinţe ale 
managementul instituțiilor mass-media, mediului, fizică, biologie, biochimie, drept, 


producție multimedia şi audio-video etc. Am 
amintit mai sus strategia novatoare a 
Facultăţii de Litere. Limbile Străine au 
introdus programe de interpreti-traducatori, 
limbi moderne aplicate, studii culturale 
americane si iudaice, ca şi numeroase 
masterate de aprofundare în domenii ca 
studiile islamice, est-asiatice, balcanice, 
britanice, franceze şi francofone etc. Ştiinţele 
Politice oferă la licenţă, pe lângă programele 
în limbi străine, studii de securitate, iar la 
ciclul superior, masterate în politică comparată, 
politici de egalitate a şanselor şi altele. 

Toate aceste transformări au fost - si nu 
puteau să nu fie - destul de dureroase pentru 
unii dintre cei care le-au simțit efectele, dar au 
fost benefice pentru facultăţile înseşi, care s-au 
poziționat cu îndrăzneală pe piața educaţiei şi 
cercetării, ca actori creativi şi dinamici, care ştiu 
să-şi valorifice avantajele şi să-şi remedieze 
slăbiciunile. Planurile operaționale, mai recent 
şi rapoartele de calitate elaborate de facultăţi la 
început de an, oferă posibilitatea unei reflecții 
strategice asupra drumului parcurs de comunitățile 
academice. Facultatile şi-au modelat cu mână 
sigură propria identitate şi au învățat să folosească 
rațional şi eficient instrumentele autonomiei 
pentru îmbunătăţirea predării şi cercetării. 

La clasificarea universităților din 
România, întreprinsă de minister cu sprijinul şi 
expertiza Asociaţiei Europene a Universitatilor, 
Universitatea din Bucureşti s-a clasat în 
prima categorie, „universități de cercetare 
avansată şi educație”, următoarele trei fiind 
toate membre ale consortiului „Universitaria”, 
din care face parte si UB. La clasificarea pe 
domenii, facultatile noastre au fost recunoscute 
in categoria A la matematica, informatica, 


ştiinţe ale comunicării, sociologie, asistență 
socială, ştiinţe politice, administrarea afacerilor, 
ştiinţe ale educației, filologie, filosofie, 
istorie, teologie, studii culturale. 


Facultatile Universităţii din 
Bucuresti in anul academic 
2013/2014 


Facultatea de Administratie si Afaceri. Cea 
mai tânără dintre unitățile de învățământ si 
cercetare ale Universităţii oferă 3 programe de 
licenţă şi 10 de masterat. Dintre acestea relevăm 
un masterat de economie comportamentală în 
limba engleză, un altul de consultanţă în afaceri, 
în română şi în engleză, toate programe la care 
predau, pe lângă cadrele facultăţii, profesori 
străini şi specialişti din sectorul economic. FAA 
oferă studenților săi, prin colaborare internațională, 
posibilitatea de a obţine, în aceeaşi durată de 
studiu, diplome de licență şi masterat de la 
Université d' Auvergne din Clermont-Ferrand. 

În domeniul cercetării, facultatea s-a 
orientat cu precădere spre economie 
comportamentală, management şi marketing. 
Cadrele din facultate publică o serie de 
reviste internaționale: International Journal of 
Innovation in the Digital Economy, International 
Journal of Economic Behavior, International 
Journal of Applied Behavioral Economics, toate 
indexate de mai multe baze de date, ca şi 
International Journal of Health Economics, 
revista Manager şi Analele Universităţii - Seria 
de Ştiinţe Economice si Administrative. Pentru 
perioada următoare facultatea îşi propune 
crearea unui laborator de teoria deciziei şi 
economie comportamentală. 

Profesorii facultății au participat conferință internațională anual. Catedra 
la crearea Centrului CREBUS, un proiect UNESCO - Cousteau de ecotehnie este 


Comenius-Grundtvig coordonat de 
Universitatea Lituaniei, şi la proiectul EET 
finanţat în programul Lifelong Learning. 

Facultatea de Biologie. Beneficiind de o 
tradiție neîntreruptă care duce până în 1866, 
FB oferă 3 programe de licență şi 11 de 
masterat, dintre care unul în limba engleză. 
Şcoala  doctorală pregăteşte doctori in 
domeniile Biologie (21 conducători) şi Stiinta 
mediului (6 conducători). 


Lucrând cu 
Drosophila melanogaster 


Laboratorul 
de genetică 


Cercetarea este organizată în 7 centre, 
respectiv baza de cercetare cu utilizatori 
multipli în biologie moleculară, institutul de 
genetică, centrele de neurobiologie şi fiziologie 
moleculară, microbiologie şi biotehnologie, 
ecologie sistemică, biochimie, chimia lipidelor 
şi  glicolipidelor. Numeroasele proiecte 
obținute pe plan naţional şi internațional 
(CEEX, PNCDI şi PN II, FP 6 şi 7) s-au soldat 
cu publicații prestigioase, între care şi un 
articol în revista Nature. Cercetătorii in 
biologie şi ecologie organizează cel puţin o 


organizată în cadrul departamentului de 
ecologie şi dezvoltare durabilă. 

Facultatea beneficiază de Grădina 
Botanică din Bucureşti, de stațiunile de cercetare 
de la Sinaia şi Brăila, recent modernizate, şi 
de o nouă clădire destinată laboratoarelor de 
cercetare care tocmai a fost inaugurată. 
Există de asemenea o rețea de parteneri 
ştiinţifici, în țară şi străinătate, pe care se 
bazează participarea la proiecte de cercetare 
şi stagiile studenților la cele trei cicluri. 

Facultatea de Chimie. Cercetarea in 
domeniu datează la Universitatea din 
Bucureşti din 1906, şi se dezvoltă începând 
din 1926 în Institutul de chimie teoretică, iar 
din 1948 în Facultatea de Chimie. Mutată la 
Institutul Politehnic şi revenită în 1990 în 
institutia-mama, facultatea propune acum 4 
programe de licență şi 11 de masterat. 
Şcoala doctorală pregăteşte în 5 domenii, cu 
îndrumarea a 28 de conducători de doctorat. 


Facultatea de Chimie 

Cercetarea se desfăşoară în 9 centre, 
care dispun de o infrastructură de cercetare 
în care s-a investit mult; ele sunt situate în 
trei sedii, în bulevardul Elisabeta, în Şoseaua 
Panduri şi în str. Dumbrava Roşie. S-au 
realizat numeroase proiecte FP 4, FP 5, FP 6, 
FP 7, CEEX, PCE, PNCDI, CNCSIS, PN IL, 
dar si Leonardo da Vinci, Erasmus, CERES, 
BIOTECH, MATNANTECH, Brancusi, Idei, 
RELANSIN, CALIST, INFRAS. Centrele si- 
au creat o retea de colaborare cu parteneri 
din multe tari, ca Franta, Belgia, Canada, 
Portugalia, Italia, Japonia, Africa de Sud etc. 


Facultatea organizează lecții de 
pregătire pentru admitere şi sprijină 
Asociația Studenților  Chimişti a UB, 


constituită în 2008. Tradiția este de a se 
organiza în fiecare an simpozionul „Chimia 
- prieten sau duşman?”, care le prezintă 
elevilor din licee realizările actuale ale 
ştiinţei chimiei şi oportunitățile de carieră. 
Mai recent, facultatea îşi strânge alumnii 
într-un grup de comunicare. 

Facultatea de Drept are o îndelungată 
tradiție, serbându-şi de curând (în 2009) cei 
150 de ani de existență. În contextul 
aglomerat al celor 60 de facultăţi de drept 
din România, facultatea de profil a 
Universităţii din Bucureşti se poate mândri 
cu cei mai multi absolvenți reusiti la 
concursul Institutului Naţional al 
Magistraturii. Ea oferă două programe de 
licență - la zi şi la distanță - şi 11 de 
masterat, dintre care unul în limba franceză 
şi unul în limba engleză. Colegiul juridic 
franco-român de studii europene permite ca 
studenții să obțină în paralel şi o diplomă de 
licenţă, respectiv o diplomă de master 


profesional de drept european şi dreptul 
internațional al afacerilor, ale Universităţii 
Paris I Panthéon-Sorbonne. Colegiul a fost 
înființat în 1995 împreună cu un consorțiu de 
universități franceze condus de Paris I, şi a 
primit, pentru excelența activităţii sale, titlul 
de Cavaler al Ordinului național cultural, 
acordat de Preşedintele României. Şcoala 
doctorală (cu 20 de conducători) este 
sprijinită şi de o Şcoală post-doctorală, axată 
în principal pe drepturile omului. 


Facultatea de Drept-iarna 


Cercetarea se desfăşoară în 6 centre, 
dispunând şi de un laborator de criminalistică. 
Facultatea publică Analele Universității din 
Bucureşti Seria Drept. 

Studenţii facultății au câştigat în 2013 
concursul international René Cassin, 
surclasându-i pe cei ai unor universități 
occidentale de mare prestigiu. 

Facultatea de Filosofie este unul din 
membrii fondatori ai Universității, din 1864. 
Facultatea propune o licenţă în filosofie (cu 4 
module: filosofie teoretică, istoria filosofiei şi 
filosofia culturii, filosofie politică şi morală, 
studii europene şi relații internaționale) şi 8 
programe de masterat. Două dintre acestea 
sunt în limba engleză, iar unul e organizat în 
cooperare cu Academia pentru Diplomatie 
Culturală. Şcoala doctorală are 19 conducători. 

Cercetarea are loc îndeosebi în 5 centre. 


Facultatea publică Analele Universității din 
Bucureşti — Seria Filosofie, Studia Phaenomenologica, 
Revista română de filosofie analitică şi revista 
Public Reason, la care se adaugă jurnalul 
departamentului de filosofie teoretică. 
Facultatea găzduieşte foarte multe conferințe 
de specialitate, dintre care merită menționat 
Bucharest Colloquium in Analytic Philosophy şi 
Conferința Institutului Internațional de 
Filosofie. Un grup de studenți ai facultății 
publică buletinul studențesc Morphe. 


Facultatea de Filosofie 


Facultatea de Fizică este situată în oraşul 
Măgurele, la 15 km de Bucureşti, în vecinătatea 
institutelor de fizică ale Academiei Române, 
într-un complex construit în anii 70 ai 
secolului trecut. Ea oferă 5 programe de 
licenţă, dintre care unul în limba engleză, şi 
14 programe de masterat (3 sunt 
interdisciplinare). Scoala  doctorală este 
deosebit de puternică (87 de conducători în 7 
domenii, 46 fiind din facultate, iar ceilalți de 
la Institutul de Fizică Atomică). 

Cercetarea din facultate este foarte 
variată, şi în viitor va beneficia de impactul 
creării infrastructurii europene Extreme Light, 


un laser de mare putere construit de un 
consorțiu european. Deşi nu sunt foarte 
numeroşi, fizicienii Universității din 
Bucureşti publică peste 150 de articole cotate 
ISI pe an. Facultatea editează Analele 
Universității din Bucureşti - Seria Fizică şi 
organizează seminarii ştiinţifice lunare. 
Există 9 centre de cercetare. S-a investit mult 
în echipamente de ultimă generaţie, care 
deschid noi capacități şi oportunități pentru 
cercetare. Cooperarea internațională are ca 
partener CERN, institutul de la Dubna, dar 
şi Brookhaven National Laboratory. 

Studenţii fizicieni s-au bucurat de 
atenția presei atunci când a fost lansat pe 
orbită microsatelitul Goliat (2012), conceput, 
realizat şi testat de ei în laboratoarele 
facultății. Pentru elevii de liceu, facultatea 
organizează concursul Hands-on universe, 


unde ei realizează experimente şi le prezintă 
în public. 

Facultatea de Geografie s-a întemeiat 
pornind de la Catedra de geografie creată în 
1900 la Facultatea de Litere şi Filosofie, al 
cărei prim titular a fost Simion Mehedinți. 


Facultatea de Geografie 


Reconstituită ca facultate independentă 
în 1990, ea propune 11 programe de licenţă, 
dintre care 6 la zi, 3 la frecvență redusă şi 2 
la învățământ la distanţă, în două domenii, 
Geografie şi Stiinta mediului. La ciclul al 
doilea funcționează 8 masterate, dintre care 2 
pregătesc absolvenţi în domeniul turismului. 
Programele sunt organizate la Bucureşti şi în 
3 filiale, la Drobeta-Turnu Severin, Călimăneşti şi 
Sighişoara. Şcoala doctorală, cu 17 conducători 
de doctorat, sprijină pregătirea tezelor în 3 
domenii, uneori în cotutelă cu profesori 
din străinătate. 

Cercetarea se desfăşoară în 10 centre, 
dispunând de staţiunile de la Orşova, Măcin 
şi Sfânta Gheorghe. Centrele s-au implicat în 
proiecte importante de păstrarea biodiversitatii, 


Facultatea de Geografie, la Măcin 


gestiunea resurselor şi a peisajului, evaluarea şi 
prognoza peisajului, degradarea terenurilor, 
studii de impact şi dezvoltare urbană. 
Facultatea organizează în acest an al XXX-lea 
Simpozion Naţional de Geomorfologie şi 
publică revistele Journal of Urban and Regional 
Analysis, Revista de geografie, Human Geographies, 
Comunicări de geografie, Lucrări şi rapoarte de 
cercetare. Colaborarea internațională se 
mândreşte cu legăturile durabile cu 
universitățile Paris 7, Lille, Angers, Liège, 
Potsdam, Lisabona, Roma Tre, şi cu Woods 
Hole Oceanographic Institution. 

Studenţii facultăţii beneficiază de o 
formare practică de excelentă calitate, bazată 
pe două stagii de practică în tara. Indrumati de 
profesori, studenții au dus o campanie pentru 

ajutorarea locuitorilor din localitatea 
Cudalbi, județul Galaţi, dăruind haine şi 
bunuri, ba chiar lucrând la îndepărtarea 
urmelor inundaţiilor. Tot ei au creat un 
laborator de geografie în şcoala din comuna 
Gurbăneşti, județul Călăraşi. 

Facultatea de Geologie şi Geofizică oferă 3 
programe de licență şi 5 de master. Şcoala 
doctorală are 15 conducători şi organizează 
un simpozion anual. 

Cercetarea are loc în 10 centre de 
cercetare, adesea în colaborare cu PETROM, 
GEOECOMAR, GEOTEC, Institutul de 
Geodinamică al Academiei Române, sau cu 
parteneri externi ca University of Arizona 
sau Pennsylvania State University. Centrele 
realizează proiecte şi studii despre zăcămintele 
de cărbuni şi de hidrocarburi, tectonică, 
paleontologie,  geomatică, mineralogie, 
metalogenie, sedimentologie, managementul 
resurselor minerale, hazarde naturale. 

Studenţii pot beneficia de burse 
finanțate de Exxon Mobil sau de 
Universitatea din Oslo, ca si de stagii si 
oferte profesionale de la firme de prospectari 
şi exploatări din întreaga lume. Ei au 
organizat singuri participarea lor la a IV-a 
Conferință internațională a studenţilor din 
geostiinte de la Berlin in 2013. 

Facultatea de Istorie este una dintre cele 
mai vechi ale Universitatii, studiile istorice 
fiind prezente prin două catedre din 
Facultatea de Litere şi Filosofie încă din 1864, 
iar facultatea fiind organizată ca entitate 
distinctă în 1950 şi restabilită apoi în 1990 
după ce fusese unificată cu filosofia în anii 
1977-1989. Astăzi ea propune 3 programe de 
licenţă şi 8 de masterat, dintre care unul în 
colaborare cu Facultatea de Limbi şi 


Literaturi Străine şi altul în colaborare cu 
Facultatea de Filosofie. 


Facultatea de Geologie şi Geofizică 


Şcoala doctorală are 12 conducători de 


doctorat. Facultatea a organizat şi un 
program de conversie profesională în 
cooperare cu Facultatea de Geografie, 
precum si mai multe programe de 


învățământ la distanţă şi frecvenţă redusă. 


Facultatea de Istorie 

Activitatea de cercetare s-a desfăşurat 
atât în mod individual, cât şi în cadrul celor 
16 centre de cercetare din cadrul facultății. 


Dintre direcțiile ilustrate de istoricii 
Universității din Bucureşti se cuvin 
remarcate în mod deosebit studiile de 


istoriografie, istoria ideilor şi mentalităților 
colective, cu importante aplicații în ceea ce 
priveşte de-constructia ideologiilor moderne 
şi contemporane, precum şi cercetările de 
istoria relaţiilor internaționale. Au continuat 
să se dezvolte şi după 1990 cercetările de 
istorie antică şi arheologie, precum şi studiile 
otomane, iar mai nou se cuvin remarcate 
realizările din domeniul istoriei economice şi 
sociale, ca şi deschiderile oferite de studiile 
referitoare la istoria regimului comunist. 
Începând din anul 2012 Facultatea de Istorie 
a lansat un amplu program de conferinţe 
publice, a găzduit o multitudine de expoziţii 
pe teme istorice şi a organizat numeroase 
alte manifestări menite să contribuie la 
difuzarea în societate a cunoaşterii istorice. 
Revistele facultății - „Analele Universității 
din Bucureşti. Seria Istorie” şi „Euro-Atlantic 
Studies” - sunt şi ele in curs de revitalizare, 
cu echipe editoriale noi. Totodată, au fost 
intensificate relaţiile internaționale, atât prin 
schimbul de studenți şi prin participarea 
profesorilor şi doctoranzilor la manifestări 
ştiinţifice internationale, cât şi prin doctorate 
în co-tutelă şi prin organizarea unor ample 
conferințe internaționale, precum Balkan 
Entanglements - Peace of Bucharest (2013), 
Higher Education in Socialist East-Central 
Europe. Economic Planning, Fields of Study, 
Human Capital Formation (2013) si The Road to 
the “Unwanted” War of 1914 (2014). 


Facultatea de Jurnalism şi Ştiinţele 
Comunicării a fost înființată în 1990, fiind 
curând apreciată ca una dintre cele mai bune 
din Europa Centrală şi de Est. Ea oferă în 
prezent 6 programe de licenţă, dintre care 3 
la distanţă, şi 10 programe de masterat, din 
care 2 cu frecvență redusă. Un program de 
masterat este în limba franceză şi este 
sprijinit de AUF - BECO, iar altul în limba 
engleză. Şcoala doctorală are 4 îndrumători. 


Facultatea de Jurnalism şi Ştiinţele Comunicării 

Cercetarea are loc într-un centru cu 
numeroase proiecte realizate, dintre care un 
FP7 şi 2 Leonardo da Vinci. Se organizează 
anual câte o conferință internațională. Revista 
Română de Jurnalism şi Comunicare este indexată 
în mai multe baze de date internaționale. 
FJSC este preşedintele Asociaţiei Şcolilor de 
Jurnalism din Europa de Est şi Centrală şi 
are o bună colaborare cu Ecole Supérieure de 
Journalisme din Lille, Universite du Quebec 
din Montréal, Mid Sweden University, 
Université de Grenoble, Université Paul 
Valéry din Montpellier si multe altele. 

Studenţii participa la proiecte şi stagii, 
dezbateri, şcoli de vară şi de iarnă, primind o 
formare axată pe noile tehnologii şi pe etica 
profesiunii de jurnalist. Majoritatea 
absolvenților se integrează profesional în 
instituțiile mass-media din România şi din 
străinătate, agenții de publicitate şi de relații 
publice, departamente de comunicare. 

Facultatea de Limbi şi Literaturi Străine 
este una din entitățile fondatoare ale 
Universității. Ea propune 21 de programe de 
licenţă în 22 limbi (specializare A şi B), 
structurate pe domeniile Filologie, Studii 
culturale, Traducere şi interpretare. Un 
număr de 27 de lectori străini predau limba 
lor maternă, oferind comunicarea cu locutori 
nativi. Programul de studii clasice este unul 
din cele 3 din România (la UB, la « Babeş- 
Bolyai » şi la « Alexandru loan Cuza ») care 
păstrează formatul latină - greacă veche. În 
ciclul II există 21 de masterate, toate partial 
sau integral în limbi străine, dintre care cel 
de Interpreţi de conferință este organizat în 
parteneriat cu Direcţia Generală Interpretariat 
a Comisiei Europene. Cele două şcoli doctorale 
(de lingvistică, respectiv literatură şi studii 
culturale) au 36 conducători de doctorat. 


Cercetarea este organizată în 19 centre. 
Facultatea publică Analele Universității din 
Bucureşti, seria Limbi şi Literaturi Străine, 
University of Bucharest Review, Working Papers in 
Linguistics, Zeitschrift der Germanisten Rumäniens, 
Romanoslavica, Ruménisches Goethe-Jahrbuch 
[Inter]sections, AXIS - Revista de Studii 
Religioase, Alimori. Journal of Ethnology and 
Anthropology si Translation Café. Un acord de 
parteneriat cu Universitatea Naţională de 
Artă Teatrală şi Cinematografică „I.L. 
Caragiale” vizează cooperarea pentru 
traducerea textelor de teatru, film, teoria 
teatrului şi teoria filmului, precum şi crearea 
unui centru interdisciplinar de cercetare şi 
de experiment în probleme de dramaturgie. 
FLLS organizează o primă conferință 
internațională de mitologie şi folclor, precum 
şi Congresul Societății Internaționale Arturiene. 


Imagini din Facultatea 
de Limbi şi Literaturi Străine 


IOAN PÂNZARU, BOGDAN MURGESCU, MATEI GHEBOIANU 


UNIVERSITATEA DIN BUCUREŞTI 
1864-2014 


429 


Asociaţia studenților din Facultatea de 
Limbi Străine gestionează un campus virtual 
şi portalul „Şcoala online”. Este de remarcat 
că două studente de la masteratul de 
Interpreţi de conferință au luat premiile I şi 
respectiv II la concursul Leopoldo Costa 
organizat de Direcţia Generală Interpretariat 
a Comisiei Europene. 

Facultatea de Litere îşi are originea în 
Şcoala Superioară de Litere înființată în 1863. 
Astăzi ea oferă 7 programe de licenţă în mai 
multe domenii (limba şi literatura română, 
studii culturale, ştiinţe ale comunicării şi 
ştiinţe administrative) şi 12 de masterat. 
Limba română şi literatura universală sunt 
studiate ca specialitate A, având o limbă 
străină ca specialitate B. Şcoala doctorală are 
32 de îndrumători. 


Facultatea de Litere-Frontispiciu 


Cercetarea are loc în 9 centre. 
Facultatea publică revistele Studii de 
Biblioteconomie şi Stiinta Informării / Library 
and Information Science Research, Revista de 
Studii Europene; Studia Hebraica; Cercetări 
etnologice româneşti contemporane, Texte, Vorba 
vine, şi organizează Colocviul internațional 
Diacronie şi sincronie în studiul limbii române, 
ajuns la cea de a 13-a ediţie. 

Studenții sunt încurajați să se familiarizeze 
cu activitatea de cercetare în Centrul Studențesc 
de Cercetare şi Comunicare, se întâlnesc la 


BeSt Letters Colloquia şi îşi citesc creațiile la 
cenaclurile Universitas, cenaclul studenților 
de la Litere, Atelierul postmodern şi 
Cafeneaua critică. 

Facultatea de Matematică şi Informatică 
propune 7 programe de licență, dintre care 2 
în regim la distanță, şi 9 masterate. Cele două 
şcoli doctorale numără 25 de conducători în 
domeniul matematică şi respectiv 6 în 
informatică. Se organizează şi studii 
postuniversitare în informatică. 


Facultatea de Matematică ți Informatică 


Cercetarea se desfăşoară în 6 centre, 
care au numeroase proiecte CEEX, PN II şi 
CNCSIS. Facultatea publică revistele Annals 
of the University of Bucharest (Mathematical 
Series), Analele Universității din Bucureşti. 
Seria Informatică, şi Studii de logică, Bulletin 
Mathématique de la Société des Sciences 
Mathématiques de Roumanie. 

Împreună cu Universitatea Tehnică de 
construcții, ea organizează conferința internațională 
Riemannian Geometry and Applications to 
Engineering and Economics - RIGA 2014, după 
succesul celui de-al 11-lea Colocviu franco- 
român de matematici aplicate. 

Pentru candidați, FMI organizează 
cursuri de pregătire pentru admitere, iar 
pentru studenți, 4 seminarii de specialitate. 
Studenţii dispun de o platformă educaţională 
Moodle, pot evalua cursurile prin intermediul 
unei aplicații online, au acces la programul 
Microsoft Dreamspark for Academic Institutions, 
iar cei de la informatică pot obține certificare 
de la firma Oracle. 

Facultatea de Psihologie şi Ştiinţele Educației 
dispune de un sediu nou şi elegant în 
complexul Panduri. Ea oferă 4 programe de 
licență şi 22 de masterat, din care 2 
interdisciplinare. Unul dintre acestea din 
urmă, Pedagogii alternative şi artă teatrală în 
educaţie, este organizat în parteneriat cu 
Universitatea Naţională de Artă Teatrală şi 
Cinematografică „I.L. Caragiale”. Scoala 
doctorală are 6 conducători în domeniul 
Psihologie şi 11 în domeniul Ştiinţele educației. 


Facultatea de Psihologie şi Ştiinţele Educaţiei 


Cercetarea se face în 7 centre, cu mai 
multe proiecte finanțate de CEEX, PN II, ANCS, 
CNCSIS, UEFISCDI, Erasmus, Comenius, LLP, 
UNICEF, Ministerul Muncii şi Solidarităţii 
Sociale. Există şi numeroase proiecte FSE de 
profil. Facultatea publică revista Repere. Profesorii 


colaborează cu colegi din universităţile Lyon 
2 Lumiere, Pisa, Universită degli Studi di 
Padova, Universitatea Catolică din Eichstätt- 
Ingolstadt, VIA College din Danemarca, 
University of California at Riverside, Bonnie 
Walden University din Minnesota. 
Conferinta Adult Education in Universities. 
Local and Regional Perspectives a ajuns la cea 
de a 4-a editie. FPSE a primit diploma de 
onoare din partea Ministerului Justiţiei - 
Administrația Naţională a Penitenciarelor, 
pentru implicarea în activitățile cu deținuții. 
Toţi studenţii beneficiază de Întâlnirile de 
vineri, pe teme pasionante de actualitate. 
Facultatea de Sociologie şi Asistenţă Socială 
propune 5 programe de licenţă, dintre care unul 
la distanţă, şi 16 de master. Dintre masterate, 
unul este în regim cu frecvență redusă şi 2 în 
limbile engleză, respectiv franceză. Şcoala 
doctorală are 13 conducători de doctorat. 
Cercetarea din FSAS realizează îndeosebi 
proiecte FSE şi FP 7. Printre partenerii 
internaționali ai facultății se numără 
universitățile din Chieti-Pescara, Aarhus, 
York, Dijon, Institut Barcelona d'Estudis 
Internacionals, Leibniz-Institut ftir 
Sozialwissenschaften. Arhiva Română de 
Date Sociale - RODA adună colecții de date 
electronice produse de cercetarea socială şi 
este afiliată la Council of European Social 
Science Data Archives. Centrul de Cercetare şi 
Inovaţie în Servicii Sociale a derulat proiecte 
CEEX şi CNCSIS. Facultatea publică Revista 
de asistență socială, Journal of Comparative Research 
in Anthropology and Sociology, International 
Review of Social Research,Journal of Social Theory 
and Research, European Journal of Probation, 

Probation Junior. FSAS organizează Conferinţa 
internațională în stiintele informării şi comunicării, 
ajunsă la cea de a 20-a ediție. Studenții 
participă şi la Clubul de dezbateri al FSAS. 

Facultatea de Ştiinţe Politice, fondată în 
1991 cu sprijinul unui consorțiu academic 
francofon, şi-a desfăşurat cursurile exclusiv 
în limba franceză până în 1995. Azi oferă 4 
programe de licență, dintre care unul in 
franceză şi unul în engleză. Dintre cele 6 
programe de masterat, 2 sunt în limba 
franceză şi unul în engleză. Şcoala doctorală 
are 9 conducători ştiinţifici. 

Există 4 centre de cercetare, care 
realizează proiecte PN II, FSE, AUF şi ale 
fundaţiei ERSTE. Facultatea de Ştiinţe 
Politice publică Analele Universității din 
Bucureşti. Seria Ştiinţe Politice, Studia Politica, 
The European Quarterly of Political Attitudes 
and Mentalities (EQPAM) şi Anuarul 
Studentesc FSPUB. Facultatea organizeaza 
Conferinta internationala de stiinte politice 
SCOPE - Science of Politics. FSPUB a primit 
de curând ca donaţie întregul stoc de 
publicaţii al Bibliotecii ONU din România 
(cca.100.000 de itemi). Printre partenerii 
facultății se numără Ecole des Hautes Etudes 


en Sciences Sociales, universitățile din Lyon 
2 Lumière, Toulouse 2 Le Mirail, Bologna, 
Barcelona, Wroclaw, York, Universite Libre 
de Bruxelles etc. 

Mulţi dintre studenți participă la „festivalul 
de ştiinţe şi arte politice” Polimateca, ce-şi 
propune să-i formeze în spiritul „libertății, 
disciplinei argumentului, curiozitatii, 
empatiei si creativitatii”. Centrul ProRise se 
preocupă de îmbunătăţirea accesului pe 
piața muncii al studenţilor politişti. 

Facultatea de Teologie Ortodoxă, înființată 
oficial în 1890, propune 3 specializări de 
licență şi 8 de masterat. Şcoala doctorală 
dispune de 12 conducători ştiinţifici. FTO 
organizează de asemenea cursuri postuniversitare, 
ca şi cursuri intensive pentru preoți. 

Cercetarea se desfăşoară în 3 centre, 
care derulează proiecte CEEX, PN II şi 
realizează emisiuni radio şi TV. Simpozionul 
naţional „Dialogul dintre teologie, filosofie şi 
ştiinţă” a ajuns la cea de a 4-a ediţie. 
Facultatea îşi propune publicarea, împreună 
cu Universitatea „Alexandru loan Cuza din 
laşi, a revistei Teologie, Filosofie, Stiinta - 
Revista Română de Dialog. 


Facultatea de Teologie Ortodoxă 

Asociaţia Studenţilor Teologi Ortodocşi, 
fondată în 2008, editează Revista ASTO şi 
propune un concurs de referate ştiinţifice. 
Cenaclul „Sfântul Simeon Noul Teolog” 
organizează conferințe, proiecții de filme şi 
concerte. Biblioteca facultății oferă acces 
online la catalog. 

Facultatea de Teologie Romano-Catolică 
oferă 2 programe de licenţă şi 2 de masterat. 
Şcoala doctorală are 4 conducători, dintre 
care 3 în domeniul teologie. 

Facultatea organizează conferințe 
lunare din ciclul „Raţiunile speranței”, cu 
invitați din tara şi străinătate, şi publică 


revistele Verbum şi Jurnal. De asemenea, 
organizează conferința anuală a secțiunii 
române a Societăţii Internaționale Toma din 
Aquino. 

Facultatea de Teologie Baptistă oferă 2 
programe de licență şi are un conducător 
ştiinţific, activitățile de pregătire având loc 
în cadrul şcolii doctorale de la Teologie 
Romano-Catolică. Cercetarea beneficiază de 
colaborări internationale cu Regent’s Park 
College de la Oxford şi cu Institutul 
international „Training Christians for 
Ministry” din Heiligenkreuz. 


Facultatea de Teologie Baptista 


Relatiile internationale ale Universitatii din Bucuresti 


La inceputul anilor 1990, universitatea 
a continuat o serie de contacte care fuseseră 
inițiate anterior, şi care continuaseră de-a 
lungul anilor, în ciuda tuturor dificultăților. 
Mai mulţi profesori beneficiaseră de burse 
Humboldt, alții avuseseră posibilitatea de a 


participa la conferinţe şi colocvii internaționale, 
alții mai tineri au făcut studii în universități 
din Europa şi Statele Unite; cu toții au folosit 
aceste oportunități pentru a reînnoda colaborări 
ştiinţifice mai vechi şi a crea proiecte noi. A 
fost mai greu de găsit de la început formele 

instituționale viabile, susceptibile să dureze 
şi să dea rezultate constante an de an. Un 
element important de continuitate a fost 


Şcoala de vară de limba şi literatura română, 
de la Sinaia, pe care Universitatea din 
Bucureşti o organizează de peste 50 de ani. 


www.unibuc.ro 


Afisul cursurilor de vara de la Sinaia 


Din acel putin, prin munca multora, s- 
a ajuns acum la 239 de acorduri bilaterale, 
din care 76 foarte active, la proiecte de 
cercetare FP6 si FP7, la masterate cu dubla 
diploma si la doctorate in cotutela. Explicatia 
cuprinde şi entuziasmul extraordinar cu care 
a fost privită România la începutul anilor 90 
de către intelectualii din Europa. Multi 
dintre ei au conceput proiecte de colaborare 
academică internațională, dintre care unele 
sunt active şi azi. 

În Europa, colaborările Universității 
din Bucureşti sunt mai frecvente (si, trebuie 


spus, mai uşor de menținut) cu instituţiile 
similare din Franţa şi Italia. Atunci când, în 
1998, a fost introdus în România programul 
ERASMUS, a devenit vizibil că şi studenții se 
orientează mai adesea către aceste tari. 
Totuşi, multe mobilități se îndreaptă spre 
Germania şi Regatul Unit. Este important de 
amintit că Universitatea din Hamburg a 
inițiat, în anul 1971, primul acord de 
conlucrare științifică între universități 
despărțite prin cortina de fier; el a fost 
semnat de rectorii Peter Fischer-Appelt şi 
Jean Livescu. Acest acord cu Hamburg este activ 

şi astăzi, în domeniile matematicii, biologiei, 
geologiei şi filologiei clasice, concretizându- 
se prin schimburi anuale de profesori şi 
studenți. Alte acorduri importante ne leagă de 
universitățile din Bruxelles (ULB), Louvain-la- 
Neuve, Amsterdam, Roma La Sapienza, 
Roma Tre, Bologna, Madrid (Complutense), 
Salamanca, Valencia, Zaragoza, Alicante, 
Lisabona, Coimbra, VIA University College. 

În afara Europei, relațiile cele mai 
strânse ne apropie de universități din Statele 
Unite, Japonia si China. Totuşi, schimburi 
notabile au avut loc cu instituții din Canada, 
Turcia, Chile, Brazilia, Japonia, Coreea de 
Sud, Singapore, Algeria, Noua Zeelandă, iar 
în ultimii ani s-au intensificat relaţiile cu 
universitățile din China. 

La începutul anilor 1990, a apărut clar 
că inițiativele locale se pierdeau în vagul 
reglementărilor oficiale şi că era nevoie, 
pentru a se obține rezultate durabile, de 
parteneriate puternice în care instituțiile cu 
care colabora Universitatea din Bucureşti să 
se implice foarte serios. 

În această fază, un sprijin important a 
venit din partea programului TEMPUS, care 
a prilejuit universitarilor români participarea 
la proiecte şi mobilități organizate în 
cooperare cu diverse universități europene, 
mai ales franceze. După un prim set de 
colaborări în cadrul primului program 
TEMPUS în anii 1991-1992, Universitatea din 
Bucureşti a participat şi la proiectele din 
cadrul TEMPUS II, începând cu anul 1993. În 
total, România a beneficiat în 1991-1993 de 
41 milioane de ECU, iar în perioada 1991- 
1999 de 105,75 milioane de euro. 

Totodată, în continuarea atelierelor 
animate de profesorul Alexandru Duţu în 
primii ani de după 1990, în 1993, prin 


iniţiativa şi entuziasmul colegilor de la Ecole 
des Hautes Etudes en Sciences Sociales, a 
fost creată Scoala doctorală francofonă în 
ştiinţe sociale (EDSS). Energiei şi viziunii 
doamnei Rose-Marie Lagrave i se datorează 
primul proiect al Şcolii, care, pornind de la o 
trecere în revistă a nivelului de cunoaştere 
deja atins în cercetarea românească, viza 
formarea de noi generaţii de cercetători. 
Între 1993 şi 2003, studenților români li se 
oferea un an pregătitor de Master 2, fără 
diplomă, continuat cu un Master într-o 
universitate parteneră, şi eventual cu un 
doctorat în străinătate. Într-o fază ulterioară, 
Şcoala a fost sprijinită de Agenţia 
Universitară a Francofoniei, Biroul Europa 
Centrală şi de Est, precum şi de un consorțiu 
de universități franceze, belgiene, elveţiene 
şi canadiene. Între 2003 şi 2007, Universitatea 
Liberă din Bruxelles, Universitatea Laval, 
Universitatea din Neuchatel, EHESS, 
Universitatea Bordeaux 2 Victor Segalen, 
Universitatea Bordeaux 4 Montesquieu, 
Universitatea Kliment Ohridski din Sofia, 
Noua Universitate Bulgară, Universitatea de 
Stat din Moldova si Universitatea 
Galatasaray din Istanbul s-au asociat într-un 
consorțiu de sprijin. Studenţii urmau un an 
de Master 2 sancționat cu o diplomă 
recunoscută de consorțiu, iar circa jumătate 
dintre ei puteau continua un doctorat în 
cotutelă. În momentul de fata, EDSS oferă un 
an intensiv de studii doctorale la Bucureşti 
în patru discipline diferite (antropologie, 
istorie, sociologie, ştiinţe politice), la sfârşitul 
căruia studenții cei mai buni beneficiază de 
burse de mobilitate internațională pentru cotutela 
tezei. Două şcoli de vară completează pregătirea, 
având loc la Bucureşti, la Sofia sau la Chişinău. 

Buna colaborare dintre Facultatea de 
Drept a Universităţii din Bucureşti şi colegii 
de la Universitatea Paris 1 Panthéon- 
Sorbonne a dus la crearea în 1994 a 
Institutului franco-român de dreptul afacerilor 
şi cooperare internațională „Nicolae 
Titulescu - Henri Capitant”. Absolvenţii 
primeau o diplomă postuniversitară comună 
a Universității din Bucureşti şi a Universității 
Paris I. Introducând o cutumă nouă, prima 
promoție a luat numele de „Emil 
Constantinescu-Bernard Boyer”, iar cea de a 
doua „Corneliu  Bârsan-Yves Jégouzo”. 
Succesul inițiativei a încurajat crearea în 
1995 a Colegiului Juridic franco-român de 
studii europene, care oferă o dublă diplomă 
de licenţă a aceloraşi instituții. Colegiul este 
sprijinit, cu o deosebită generozitate, de un 
consorțiu format din Université Aix- 
Marseille, Université Evry Val d’Essonne, 
Université Lille 2 Droit et Santé, Université 
Montesquieu Bordeaux IV, Université 
Montpellier 1, Université d’Orléans, Université 
Paris II Panthéon Assas, Université Paris 
Ouest Nanterre La Défense, Université de 
Poitiers, Université de Reims, Université de 
Strasbourg Robert Schuman. Formarea la 
cele două cicluri a continuat până in 2003, 
când Institutul a lăsat locul Masterului 
profesional de drept european şi 
internațional al afacerilor. Pentru merite 
deosebite în formarea noilor generații de 
jurişti, Preşedintele României a acordat 
Colegiului Ordinul Naţional Cultural în 
grad de cavaler, la 27 noiembrie 2009. 

Cu sprijinul DAAD, în 1994 a fost 
organizat un masterat interdisciplinar de 
studii culturale germane, asumat de facultățile 
de Filosofie şi Limbi şi Literaturi Străine. 
Acesta a funcționat până în anul 2002. Un 


acord cu Universitatea Tiffin din Tiffin, Ohio, 
SUA (intemeiata in 1888), a dat nastere unui 
Executive MBA care este adesea evaluat drept 
cel mai bun sau printre cele mai bune masterate 
de Business Administration din România. 

La inceputul anilor 2000 existau filiere 
în limbi străine la Drept, Ştiinţe politice, 
Fizică, Matematică, Chimie. S-au adăugat 
masterate in franceză si engleză la 
Sociologie, Jurnalism, Ştiinţe Politice, Limbi 
Străine, Drept. În 2012 a fost inaugurat la 
Filosofie programul de masterat în ştiinţe 
cognitive Open Mind, în limba engleză, la 
care predau personalităţi internaţionale ca 
Dan Sperber, Michael Tomasello, Radu J. 
Bogdan, Gyorgy Gergely. 

Pentru a recunoaşte realizările excepționale 
ale unui număr de personalități de talie 
internațională, Universitatea din Bucureşti a 
decernat titluri de Doctor honoris causa. 

Selecţia recipiendarilor a avut la bază 
criterii foarte exigente. Personalități legendare 
în filosofie, ca Saul Kripke, Jaakko Hintikka, 
Thomas Nagel, Thomas Pogge, somitati ale 
studiilor din disciplinele socio-umane, precum 
Jacques Le Goff, Immanuel Wallerstein, 
Carlo Ginzburg, Hayden White si Peter 
Burke, laureati ai premiului Nobel pentru 
pace precum Shimon Peres, atunci ministru 
de externe al Israelului, ai premiului Nobel 
pentru fizică (Samuel C.C. Ting, Leo Esaki), 
pentru literatură (Orhan Pamuk) şi pentru 
economie (James McGill Buchanan), oameni 
politici inspirați şi vizionari ca Vaclav Havel, 
Boutros-Boutros Ghali, Leszek Balkerowicz, 
Jean-Claude Juncker, Jose Manuel Durâo 
Barroso, exploratorul Jacques Yves Cousteau, 
directorul general al UNESCO Federico Mayor, 
capete incoronate ca Mihai I al României sau 
Simeon al II-lea al bulgarilor au primit acest titlu. 

Decernarea titlului de doctor honoris causa lui Orhan Pamuk, 
laureat al premiului Nobel pentru literatură 

Decernarea titlului de doctor honoris causa 
lui José Manuel Durão Barroso 

Decernarea titlului de doctor honoris causa regelui Simeon al II-lea al bulgarilor 


Decernarea titlului de doctor honoris causa filosofului Thomas Nagel 

Granturile finanțate din împrumutul 
Băncii Mondiale (începând cu 1998) au jucat 
un rol de amorsă pentru reconectarea 
cercetării româneşti cu aceea europeană, 
deoarece au sprijinit mobilitatea şi stagiile de 
documentare. Ele au fost urmate de 
granturile CNCSIS pentru tineri cercetători, 
care continuă sub diferite forme. Un rol 
important în dezvoltarea colaborărilor 
internaționale l-au avut proiectele POS-DRU 
pentru burse doctorale, dezvoltate începând 
cu 2008. În cadrul acestor proiecte, 
doctoranzii primeau o bursă de mobilitate 
internațională care le permitea să lucreze 8 
luni la o universitate din Europa, sub 
îndrumarea unui cercetător abilitat. Astfel 
s-au reînnodat legături mai strânse - şi 
mai fireşti - între centre de cercetare şi 
laboratoare, între doctoranzi şi îndrumători 
de doctorat. Cadrul acesta a fost continuat 
prin proiectele de cercetare post-doctorală. 

Facultatea de Sociologie şi Asistență 
Socială, împreună cu Jurnalismul, Literele şi 
institutele de profil ale Academiei, a organizat 
Colocviile bilaterale franco-române în ştiinţele 
informării şi comunicării, care au ajuns la 
cea de a 20-a ediţie. Ele se datorează în 
special entuziasmului, energiei şi răbdării 
profesorului loan Drăgan. Ediţia aniversară 
din 2014 va fi rodul cooperării dintre UB şi 
Universitatea Lorraine-Haute Alsace, 
Universitatea Nice Sophia Antipolis, 
Universitatea din Toulon şi Scoala Naţională 
de Studii Politice si Administrative. 

Facultatea de Matematica a creat in 
anii 90 o secție de matematică in limba 
franceză si una de matematici aplicate in 
limba engleză. Continuând schimburile cu 
străinătatea, în anul 2001, Şcoala Normală 


Superioară, o instituție distinctă, a apărut ca 
o inițiativă a Facultăţii de Matematică şi a 
Institutului de Matematică al Academiei 
Române, sprijinite de Ambasada Franţei la 
Bucureşti, de Softwin şi de The Romanian- 
American Enterprise Fund. În prezent ea are 
trei domenii de pregătire (matematică, 
informatică şi chimie biologică) cu patru 
masterate acreditate; colaborează cu Ecole 
Normale Supérieure de la Paris, precum şi 
Ecole Normale Supérieure de la Cachan. 

Departamentul-Catedră UNESCO pentru 
Schimburi Interculturale şi Interreligioase al 
Universității din Bucuresti organizează 
anual programe de master interdisciplinare 
cu predare în limbile franceză şi engleză. 
Tematica abordată în cadrul acestor 
programe vizează domeniile comunicării 
interculturale, al managementului intercultural 
şi al administrării afacerilor. Punctul forte al 
acestor programe îl constituie caracterul 
internațional al corpului profesoral, acest 
lucru fiind posibil grație acordurilor pe care 
Departamentul le are cu Universititile din 
Fribourg, Geneva, Hamburg şi Corsica. 
Acordul cu Swiss Institute for Sustainable 
Management (SISM), Geneva, constituie o 
nouă etapă în dezvoltarea şi întărirea 
caracterului internațional şi interdisciplinar 
al programelor de studiu şi de cercetare 
organizate de Departamentul UNESCO. 
Rețeaua mondială UNITWIN a Catedrelor 
UNESCO de dialog interreligios pentru 
comprehensiune interculturală a fost 
înființată în 2006 la inițiativa şi prin efortul 
Echipei Departamentului-Catedră UNESCO 
pentru Schimburi Interculturale şi Interreligioase 
al Universităţii din Bucureşti. 

În Statele Unite, contactele academice ale 
Universităţii din Bucureşti au fost sprijinite 
energic şi constant de Comisia Fulbright 
România-U.S., creată în 1993. Universitatea 
Duke din Carolina de Nord a oferit de-a 
lungul anilor burse de cercetare cadrelor 
didactice în cadrul unor programe cum ar fi 
Duke in Romania. Universitatea Bloomington, 
Indiana, oferă prin Universitatea din 
Bucureşti o bursă pentru studii de cultura 
română în baza unui acord parafat de 
Ministerul Educaţiei. Contacte mai recente 
au fost stabilite cu Columbia în ştiinţe 
politice, cu Georgetown în sociologie, iar în 
domeniul filosofiei, cu New York University. 

Atunci când universitățile japoneze au 
manifestat interesul de a colabora cu 
universitatea noastră, un ajutor deosebit a 
fost acordat de Japan Foundation. Meiji, 
Waseda, Tokyo, Ochanomizu, Nagoya, 
Gakushuin Women’s College, Fukushima, 
Akita, Akita International sunt câteva dintre 


institutiile cu care au avut loc schimburi de 
studenți, cercetători, lectori de limbă 
japoneză şi vizite la nivel de delegaţii. În 
1999, un fond de 1,5 milioane de dolari a fost 
creat de Nippon Foundation pentru 
dezvoltarea studiilor de limba si cultura 
japoneza la Universitatea din Bucuresti. Din 
veniturile acestui fond s-a creat o biblioteca 
de specialitate si au fost oferite constant 
burse pentru studenti si cercetatori. 

Secția de limba şi literatură chineză, 
înființată acum o jumătate de secol, a 
beneficiat pentru studenții ei de sprijinul 
permanent al Ambasadei Chinei şi de 
legături cu mai multe instituții, îndeosebi cu 
Universitatea de Studii Străine din Beijing. 
Pe baza acestor relaţii de conlucrare a fost 
creat Institutul Confucius în 2013, într-un 
frumos local al Universităţii, grație unui 
parteneriat cu Universitatea de Studii 
Politice şi Juridice din Beijing. 


Inaugurarea Institutului Confucius, 2013 

În domeniul ştiinţelor naturii, cooperările 
europene iau forme foarte complexe. Facultatea 
de Fizică a Universităţii din Bucureşti va 
beneficia, în planul cercetării şi al angajării 
absolvenţilor, de pe urma realizării unui 
proiect de infrastructură europeană, finanțat 
prin Fondul European de Dezvoltare 
Regională: Extreme Light, Infrastructura 
Luminii Extreme, care urmează a fi construit 
la Măgurele. El va dispune de un sistem 
laser de mare putere, care va atinge 102 
w/cm?, şi un fascicul de radiație gamma, 
obținut pornind de la un accelerator clasic. 
Laserul va fi de 10 ori mai puternic decât cel 
mai mare laser existent în lume. 


O inițiativă masivă de sprijinire a 
cercetării francofone în ştiinţele sociale s-a 
putut concretiza grație unui proiect căruia 
Institutul Franței i-a decernat premiul 
cultural Louis D. (750.000 €). Statul francez a 
oferit Universităţii din Bucureşti, prin 
închiriere pe 15 ani, Vila Noel, o clădire în 
care anterior au funcționat serviciile de 
cooperare culturală ale Ambasadei. Astfel a: 
apărut Centrul Regional Francofon de Cercetări 
Avansate în ştiinţele sociale (CEREFREA), 
care federează formarea şi cercetarea în aceste 
direcții. El este întemeiat de un consorțiu 
format din UB, New Europe College, Noua 
Universitate Bulgară şi Ambasada Franţei. 


Inaugurarea CEREFREA, Vila Noel, 2012 

La nivel de licență, Centrul cuprinde 
Colegiul juridic franco-român şi sprijină 
filierele franceze din facultățile UB. La nivel 
de master, centrul sprijină programele în 
limba franceză de la facultățile de Drept, 
Jurnalism, Limbi şi Literaturi Străine, Ştiinţe 
Politice, Sociologie. De asemenea, încorporează 
Şcoala doctorală francofonă (EDSS). La nivel de 
cercetare, activitatea CEREFREA se desfăşoară 
pe mai multe axe; se organizează colocvii 
internaționale pe teme legate de buna 
guvernare, reforma statului, metamorfozele 
democraţiei, conflictele din Europa, literaturile 
francofone, reflexivitatea ştiinţelor sociale, 
ştiinţele sociale şi societatea etc. Centrul are 
o orientare regională, dezvoltând legături de 
colaborare mutuală cu universități din 
Moldova, Bulgaria, Georgia, Armenia, Turcia 
şi alte tari din Europa de Est şi din jurul 
Mării Negre. La contactele internaționale ale 
componentelor se adaugă mai recent 
parteneriate solide cu Lyon 2, ENS Cachan, 
Bordeaux. CEREFREA beneficiază de o 
finanțare din partea Agenţiei Universitare a 

Francofoniei, Biroul Europa Centrală şi 
Orientală, iar prin burse şi granturi, din 
partea Ambasadei Franţei, rețelei Maisons 
des Sciences de l'Homme şi a unor companii. 
În fine, centrul de reuşită Universitară al 
CEREFREA, creat şi finanţat de AUF-BECO, 
invită studenții la conferințe, ateliere, expoziții 
şi concursuri. In 2013, au avut loc 60 de 
evenimente ştiinţifice şi culturale, iar ritmul 
va creşte odată cu mutarea în vila renovată. 
Nicio universitate nu este o insulă. În 
societate, instituțiile de învățământ superior 
sunt parte a unui sistem care constituie un 
serviciu public de formare universitară. La 
nivelul globului, cercetătorii din toate țările 
contribuie la constituirea şi lărgirea domeniilor 
disciplinare, la dobândirea cunoaşterii şi la 
formarea standardelor profesionale. Pentru 
a-şi duce la îndeplinire misiunea, Universitatea 
din Bucureşti beneficiază de o rețea de 
cooperări internationale, care constituie 
garanția calității formării academice şi a 
cercetării, şi care trebuie întărită în viitor. 


Prinţul Charles la Universitatea din Bucureşti, 2014 

Universitatea din Bucureşti a străbătut 
un drum lung în cei 150 de ani ai săi de 
existenţă, dintre care ultimii 25 au văzut un 
proces de dezvoltare rapidă, ce a echivalat 
cu o reinventare a instituției. Numărul de 
studenţi a urcat rapid de la 8.000 la 35.000, 
numărul facultăților s-a triplat, au apărut 
zeci de centre de cercetare, finanțarea şi-a 
schimbat principiul şi dimensiunile, standardele 
de calitate academică au crescut, relațiile 
internationale au căpătat o intensitate 
nemaigândită. Trezită ca dintr-un somn în 
1990, Universitatea s-a descoperit în mijlocul 
unei lumi noi, care punea sub semnul 
întrebării întreaga ei cultură instituțională 
anterioară, o lume a competiţiei şi a rețelelor, 
ce-i solicita imperios o reflecţie despre 
scopurile predării şi cercetării, despre rostul 
universității în Uniunea Europeană şi în 
procesul globalizării. Ea nu se putea redefini 
pur şi simplu pe dos fata de valorile 
comunismului, ci trebuia să privească în jur, 
într-o lume care se clădise altminteri, şi 
pentru care încetarea războiului rece a fost 
doar o etapă iute depăşită. 

Orice metamorfoză pune aceleaşi 
probleme. Crisalida prefăcându-se în fluture 
îşi vede vechiul corp innoindu-si celulele 
constituente, organele, structurile şi funcțiile; 
fiecare parte a ei e nevoită să-şi abandoneze 
vechiul rol şi să identifice rostul pe care-l va 
avea în noua organizare. Felul în care 
oamenii gândesc o organizaţie, atunci când 
aceasta e în curs de transformare, se preface 
şi el. Vechile ierarhii se prăbuşesc; scopurile 
şi valorile comune sânt uitate şi apar altele 
noi; cuvintele nu mai înseamnă aceleaşi 
lucruri. E un proces dureros, dar necesar, 


inevitabil, şi în esenţă salutar, fiindcă prin el 
instituția întâmpină viitorul, construind 
pentru ea şi pentru membrii ei o nouă 
realitate, o nouă viata. 

In noi şi prin noi se ciocnesc modele de 
universitate care intră în competiție pentru 
a-şi adjudeca dreptul de a cârmui deceniile 
viitoare. Universitatea humboldtiană, formată 
din personalităţile marcante ale unor profesori 
care erau  empirişti,  experimentalişti, 
inventatori, descoperitori, practicieni înainte 
de toate, ne face semne de rămas bun din 
negura unei virtualitati unde am desluşit-o 
mai mult prin lecturi decât în viața reală. 
Universitatea reprezentativă, inspirată încă 
de ideile mişcărilor de înnoire din mai 1968, 
trebuie să se înzestreze, pentru a se perpetua 
sub o formă legitimă, cu un management 
eficient şi vizibil, capabil de adaptare rapidă şi 
înzestrat cu viziune. Universitatea ca instituție 
care prestează un serviciu de interes public 
acceptă de la părțile interesate (studenți, 
părinți, angajatori, asociații profesionale, 
societatea civilă) să i se reamintească cele trei 
misiuni pe care are datoria să le 
îndeplinească: formare, cercetare, catalizator 
al reflectiei şi acțiunii sociale. Universitatea 
ca organizație care învață, puternică prin 
capacitatea ei de a se schimba şi de a 
schimba lumea în care acționează, este poate 
modelul simplificat şi general al viitorului. 

Formarea, în lumea în care intrăm, este 
nu numai un cuvânt nou (înlocuind 
,educatia” şi „instruirea”, trepte distincte ce 
fuzionează acum), ci şi un rol nou, 
corespunzând nevoii de a oferi repede şi 
bine calificări pentru nevoile pieței muncii. 

Repede (prea repede, oftează unii), fiindcă 
ciclului întâi, redus la 3 ani, i se cere să 
certifice pentru un post profesional; ciclului 
al doilea, să dea competențe pentru a 
conduce echipe şi pentru expertiză avansată; 
ciclului al treilea (şi el prea scurt), să dea 
cercetători capabili să descopere lucruri noi 
şi să caute răspunsuri la întrebările pe care şi 
le pune societatea. Bine, pentru că nevoia de 
conformitate la standarde de calitate 
acceptate, şi de a dovedi un angajament real 
spre îmbunătăţirea continuă, s-a impus 
pretutindeni in lume. Viața universitară, atât 
de complexă şi de exigentă, cu ritmuri 
trepidante care singure vorbesc despre 
capacitatea de performanță sub stress a 
profesorilor şi cercetătorilor, se justifică 
înainte de toate prin participarea studenţilor 
la propriul lor proces de formare. Proces care 
nu se poate lipsi de cercetare, dar nici nu 
poate fi  obliterat de aceasta într-o 
interpretare reductiva. Universitatea din 
Bucureşti, cu cele peste 80 de programe de 
licență, cu cele peste 180 de programe de 
masterat şi cu cele 21 de şcoli doctorale ale 
sale, a înțeles această lecție a formării 
integrative pentru profesie şi descoperire. 
Cercetarea este ea însăşi azi, în 
întreaga lume, subiectul unei dezbateri 
intense, produse de propria sa metamorfoză. 
Pe vremuri aşteptam de la ea dezvăluirea 
structurilor lumii naturale, care să ne aducă 
exploatarea a noi resurse, noi forme de 
energie, extinderea puterii noastre în spaţiul 
cosmic, şi implicit capacitatea de a controla 
alte state. Multe din aceste fagaduinte nu ne 
mai entuziasmează. Aşteptăm mai degrabă 
să sporim cunoaşterea lumii vii şi a 
echilibrelor vieţii pe planetă, să găsim 


secretul dezvoltării durabile, să găsim 
formule pentru a îmbunătăţi justiția socială, 
să controlăm accidentele genetice, bolile, 
procesele degenerative, să-l înțelegem pe 
semenul nostru care e diferit prin cultură, 
prin naştere, prin gen, să facem viata în 
societate mai umană. Contrastul dintre 
cercetarea fundamentală şi cea aplicativă nu 
mai este atît de important (deşi forme de 
dictatură a ignoranței cer încă ştiinţei o 
relevanţă imediată). Contrastul dintre cercetarea 
experimentală şi aceea din ştiinţele social- 
umane a devenit însă dăunător în ultimii 25 
de ani. Puţini înţeleg că dirijismul cercetării, 
în România sau în Europa aşijderea, va duce 
la programe de cercetare croite pe modelul 
programelor de finanțare (dar mai ales pe 
limbajul lor de lemn), şi inevitabil la risipirea 
banilor demonstrând previzibilul. Rolul 
cercetării pentru un proiect de societate este 
crucial, şi nu poate fi înlocuit de optimismul 
naiv al „noilor mijloace de comunicare”: 
problema este comunicarea între părţile 
societății care au interese opuse, nu mijloacele 
prin care se realizează. Universitatea din 
Bucureşti, cu structura sa epistemic echilibrată 
de ştiinţe ale naturii, matematică, ştiinţe 
sociale şi umane, poate anima un dialog 
intern care să dea sens interdisciplinaritatii. 
Institutul de Cercetare ICUB, reunind în 
noul său sediu personalități din toate 
domeniile reprezentate la noi, va dovedi 
creativitatea şi flexibilitatea necesare pentru 
a se adapta la noul peisaj al cercetării 
europene şi mondiale. 

Una dintre misiunile pe care Alexandru 
loan Cuza le-a menit Universităţii din 
Bucureşti a fost aceea de a contribui la 
transformarea României într-un stat modern. 


UNIVERSITATEA DIN BUCUREŞTI DUPĂ 1989 


UNIVERSITATEA DIN BUCUREŞTI 
1864-2014 


444 


Azi, cînd tara este membră a Uniunii 
Europene, această misiune se declină ca una 
de dezvoltare socială. Colaborind la 
elaborarea şi implementarea strategiilor de 
dezvoltare şi a politicilor publice de 
ansamblu, precum şi în mod concret la 
acțiuni cruciale precum redactarea Codului 
Civil şi Codului de Procedură Civilă, a 
Codului Penal şi Codului de Procedură 
Penală, definirea planurilor de dezvoltare a 
teritoriului, a rețelelor urbane, a planurilor 
de risc, a parcurilor şi rezervațiilor naturale, a 
politicilor de ocrotire a naturii şi prezervare 
respectiv îmbogățirea patrimoniului cultural 
al României, colegii noştri îndeplinesc o 
sarcină importantă. Sunt numai cîteva 
exemple de modalități în care Universitatea 
din Bucureşti intervine azi activ în procesul de 


de făurire a unei noi Românii. 

În fata progresului actual al globalizării, 
Universitatea din Bucureşti are oportunitatea 
de a deveni o instituție de talie mondială, cu 
condiția să existe o politică naţională coerentă 
care să încurajeze recrutarea internațională a 
profesorilor şi cercetătorilor şi înmatricularea 
studenților străini. Universitatea din Bucureşti 
poate deveni în aceste împrejurări un vîrf de 
lance al unei politici de export de servicii 
inteligente în domeniul educaţiei terțiare şi 
al cercetării. 

Principal focar intelectual al țării (17 
din cei 34 preşedinţi ai Academiei Române au 
predat şi/sau condus doctorate la Universitatea 
din Bucureşti), instituția noastră este 
conştientă de responsabilitatile ce-i revin in 
viața spirituală a României secolului XXI. 


IOAN PÂNZARU, BOGDAN MURGESCU, MATEI GHEBOIANU 


Bibliografie 


Arhiva Institutului Naţional de Statistică 

Arhiva  Rectoratului Universităţii Bucureşti, fond 
Secretariat / Rectorat. 

Arhivele Naţionale Istorice Centrale (A.N.I.C.), fond 
Ministerul Cultelor şi Instrucțiunii Publice. 

Arhivele Naţionale Istorice Centrale (ANIC), Fondul 
Minsterul Culturii Naţionale şi al Cultelor 
(MCNO): dosarul nr. 1556/1944. 

Arhivele Naţionale Municipiul Bucureşti (ANB), 


ANDREESCU, Gabriel, Cărturari, opozanți şi documente. 
Manipularea Arhivei Securităţii, laşi, Polirom, 2013. 

ANDREESCU, Mihail M., Facultatea de drept a Universităţii 
din Bucureşti 1859-2009. File de istorie, Bucureşti, 
Monitorul Oficial, 2009. 

Antisemitismul universitar în România (1919-1939): mărturii 
documentare, Editura Institutului pentru Studierea 
Problemelor Minorităţilor Naţionale, (editor Lucian 
NASTASĂ), Kriterion, Cluj-Napoca, 2011. 

ANTOHE, Ştefan, Sabina ŞTEFAN (coord.), Facultatea 
de Fizică a Universităţii din Bucureşti. 50 de ani de 
istorie, Bucureşti, Ars Docendi, 2012 (2014). 

Antologia legilor învățământului din România, Bucureşti, 
Institutul de Ştiinţe ale Educaţiei, 2004. 

Anuarul Asociatiunei Generale a Studenţilor Universitari 
din România, Bucureşti, 1882. 


Fondul Universitatea din Bucureşti - Facultatea 
de Litere şi Filosofie: dosarele nr. 404 şi 408. 

Arhivele Nationale Municipiul Bucuresti (ANB), 
Fondul Universitatea din Bucuresti - Rectorat, 
dosarele nr. 29/1945, 35/1945, 36/1946, 23/1947, 
38/1948, 40/1948. 

Biblioteca Academiei Române - Cabinetul de manuscrise, 
Fondul C.I. Parhon - corespondenţă. 


Anuarul Universității din Bucureşti, Bucureşti, 1893/ 
1894-1914/1915. 

BALACI, Alexandru, IONASCU, Ioan, Universitatea din 
Bucuresti. 1864-1964, Bucuresti, Întreprinderea 
poligrafică „Arta grafică”, 1964. 

BERCIU-DRĂGHICESCU, Adina, Facultatea de Litere a 
Universităţii din Bucuresti. 150 de ani de 
învățământ filologic românesc 1863-2013. Traditie 
Şi valoare, 2 vol., Bucureşti, Editura Universităţii 
din Bucureşti, 2013. 

BERCIU-DRĂGHICESCU, Adina, Ovidiu BOZGAN, O 
istorie a Universității din Bucureşti, 1864-2004, Bucureşti, 
Editura Universităţii din Bucureşti, 2004. 

BOIA, Lucian, Capcanele istoriei. Elita intelectuală românească 
între 1930 şi 1950, ediţia a II-a revăzută şi adăugită, 
Humanitas, Bucureşti, 2012. 


BIBLIOGRAFIE 


UNIVERSITATEA DIN BUCUREŞTI 
1864-2014 


450 


BOTEZ, Mihai, Românii despre ei înşişi. O cercetare de 
comunismologie prospectivă, Bucureşti, Editura 
Litera, 1992. 

BOZGAN, Ovidiu Universitatea Bucureşti. Scurt istoric, 
Bucureşti, Editura Universităţii Bucureşti, 1994. 

BOZGAN, Ovidiu, Universitatea din Bucureşti. 1864-1990, 
Bucureşti, Ed. Universităţii din Bucureşti, 1990. 

BOZGAN, Ovidiu, „Apogeul Universităţii din Bucureşti”, 
in Adina Berciu-Draghicescu şi Ovidiu Bozgan, 
O istorie a Universităţii din Bucureşti (1864-2004), 
Editura Universităţii din Bucureşti, Bucureşti, 2004. 

BOZGAN, Ovidiu, Studenții, în Adina Berciu-Drăghicescu, 
Facultatea de Litere a Universității din Bucureşti: 150 
de ani de învățământ filologic românesc. Traditie şi 
valoare, 1863-2013, partea I, Editura Universităţii 
din Bucureşti, Bucureşti, 2013. 

BRAKMAN, Steven, Ben J. HEIJDRA (eds.), The Monopolistic 
Competition Revolution in Retrospect, Cambridge, 
Cambridge University Press, 2004. 

BUTOI, Ionut, „Când produce şcoala revoluționari? O 
incursiune în istoria socială a vieții universitare 
interbelice”, in Revista de Pedagogie, nr. 4/2011 - 
http:/ /www.cooperativag.ro/o-incursiune- 
istoria-sociala-vietii-universitare-interbelice/ 

BUZATU, Gheorghe, „Figuri de parlamentari celebri: 
N. Iorga”, în N. Iorga. 1871-1940. Studii, Bucuresti, 
Ed. Camariano. 

CAZAN, Marius, Vlad PAŞCA, „Lupta de clasă la porțile 
facultăților. Politici de promovare socială prin 
învățământul superior în epoca Gheorghiu-Dej 
(1948-1965)”, în Lucian Nastasă-Kovâcs (coord.), 
Politici culturale şi promovare socială în România 
secolului XX, Cluj-Napoca, Editura Mega, 2013, 
pp. 251-279. 

Călăuza studentului. 1927-1928, Bucureşti, 1927. 

CEAUŞESCU, Nicolae, România pe drumul construirii societății 
socialiste multilateral dezvoltate. Rapoarte, cuvântări, 
articole, vol. 6, Bucureşti, Editura Politică, 1972. 

CHAMBERLIN, Edward, Theory of Monopolistic Competition, 
Cambridge, Harvard University Press, 1933. 

CIORAN, Ariadna, Academiile domnesti din Bucuresti si 
Iaşi, Bucuresti, Editura Academiei, 1971. 

Colecţia de Hotărâri şi Dispoziţii ale Consiliului de Miniştrii 
al R.P.R., Bucureşti, 1953. 

CONSTANTINIU, Florin, De la Răutu şi Roller la Muşat şi 
Ardeleanu, Bucureşti, Editura Enciclopedică, 2007. 

CORNEA, Paul, Ce a fost — cum a fost. Paul Cornea de vorbă 
cu Daniel Cristea-Enache, laşi, Polirom, 2013. 


COTEA, Lidia (editor), Catedra de limbă şi literatură franceză. 
Scurt istoric, Bucureşti, Editura Universităţii din 
Bucureşti, 2006. 

Documente privind reglementările referitoare la admiterea 
în învățământul superior din România (1948-1968), 
volum alcătuit de Bogdan Murgescu (coord.), 
Marius Traian Cazan (coord.), Matei Gheboianu, 
Valentin Maier, Vlad Pasca si Mirela Rotaru. Bucuresti, 
Editura Universitatii din Bucuresti, 2013. 

Enciclopedia României, vol. I: Statul, Imprimeria Naţională, 
Bucureşti, 1936-1938 

FLONTA, Mircea, Apropieri - Convorbiri cu Romulus 
Brâncoveanu, Editura Paralela 45, 2005. 

FLORIAN, Alexandru, „Radu Florian - o imagine 
controversată, un destin asumat”, Observator 
Cultural, 226, 22.06.2004. 

FRANGOPOL, Petre T., Mediocritate şi excelență, o radiografie 
a stiintei şi a învățământului din România, vol. 5, 
Cluj-Napoca, Casa Cărţii de Stiinta, 2014. 

GABOR, Adrian, SASAUJAN, Mihai, BENGA, Daniel, 
TUDORIE, Ionut-Alexandru, Istoricul Facultăţii de 
Teologie Ortodoxă „Patriarhul Justinian” a Universităţii 
din Bucureşti (1881-2013), Bucureşti, Ed. Basilica, 2013. 

GRIGORESCU, Constantin (coord.), Nivelul dezvoltării 
economico-sociale a României în context european, 
1989, Bucureşti, Editura Expert, 1993. 

GUBOGLU, Mihail, Catalogul documentelor turceşti, 

vol. I, Bucureşti, Direcţia Generală a Arhivelor 

Statului, 1960. 

HUDITA, Ioan, Jurnal politic (23 august 1944 — 3 noiembrie 

1944), studiu introductiv, note şi indice de acad. Dan 

Berindei, Editura Paralela 45, Piteşti, 2006. 

HUDITA, loan, Jurnal politic (4 noiembrie 1944 — 6 decembrie 

1944), studiu introductiv, note şi indice de acad. Dan 

Berindei, Editura Dominor, Bucureşti, 2007. 

HURMUZ, Vasile, „Raport referitor la istoricul Universității 
din Bucureşti în perioada 1944-1964 [1964]”, în 
Adina Berciu-Draghicescu, Facultatea de Litere..., 
partea a II-a, p. 974. 

HURMUZAKI, Eudoxiu, Documente privitoare la Istoria 
Românilor, vol. XIV/1, Documente greceşti, Bucureşti, 
Stabilimentul Grafic „I. V. Socecu”, 1915. 

IANOSI, Ion, Internaționala mea. Cronica unei vieţi, laşi, 
Polirom, 2012. 

ILINA, David, Contemplatio. Convorbiri cu Valentin Muresan, 
Bucuresti, Editura Paralela 45, 2012. 


BIBLIOGRAFIE 


UNIVERSITATEA DIN BUCUREŞTI 
1864-2014 


451 


IOANID, Silvia, „Contribuţia universităților din Bucureşti 
şi laşi la unirea Transilvaniei cu România”, în 
Analele Universităţii Bucureşti. Istorie, an XVIII 
(1969), 1963. 

IONAŞCU, Ioan, „Condiţiile edificării Palatului Academiei 
din Bucureşti în anii 1857-1864”, în Materiale de 
istorie şi muzeografie, Bucureşti, 1978. 

IONITOIU, Cicerone, Victimele terorii comuniste, dicționar: 
arestați, torturați, întemnițați, ucişi, vol. 8 - Literele 
P-Q, lucrare revizuită de Filip-Lucian lorga, 
Editura Maşina de Scris, Bucureşti, 2006. 

IORGA, Nicolae, Istoria învățământului românesc, ediţie 
îngrijită, studiu introductiv Şi note de Ilie 
Popescu Teiuşan, Bucureşti, Editura Didactică 
şi Pedagogică, 1971. 

ISAR, Nicolae, Cultură naţională şi spirit european. De la 
şcoala lui Gh. Lazăr la Universitatea din Bucureşti 
(1818-1864), Bucureşti, Editura Universităţii din 
Bucureşti, 2004. 

Istoria românilor, vol. VIII: România întregită (1918-1940), 

volum întocmit de Ion Agrigoroaiei, Victor 

Axenciuc, Emilian Bold, Constantin Botoran, 

Vasile Bozga, Gheorghe Buzatu, Valeriu Florin 

Dobrinescu, Dan Grigorescu, Ştefan lancu, 

Gheorghe I. Ionita, Dumitru Micu, Petre Otu, Mihai 

Retegan, loan Scurtu (coordonator), Gheorghe 

Zbuchea, Editura Enciclopedică, Bucureşti, 2003. 

Universităţii din Bucuresti, vol. I, Partea I-a: 

Academia domnească şi colegiul „Sf. Sava” din 

Bucureşti (1694-1864), partea a Il-a: Universitatea 

din Bucureşti în perioada 1864-1918, redactor 

responsabil Ion Ionascu, Bucureşti, 1977. 

Istoria Universităţii din Bucureşti. Documente (1864-1972), 
ediție de Adina Berciu-Drăghicescu, Editura 
Universităţii din Bucureşti, 2008 

IUCU, Oana, Învățământul juridic în România. Abordare 
istorică şi metodică, Bucureşti, 2005. 

Învăţământul în România - date statistice, Bucureşti, 
Comisia Naţională pentru Statistică, 1996. 
LEFTER, lon Bogdan, Nicolae Manolescu: de la cronica 
literară la „Istoria critică...”, Bucureşti, Editura 

Paralela 45, 2009. 

MANOLACHE, Anghel, Gheorghe PARNUTA, Istoria 
învățământului din România, vol. II (1821-1918), 
Bucureşti, Ed. Didactică Şi Pedagogică, 1993. 

MIHAI, Constantin Viorel, România şi Europa. Dezvoltarea 
capitalului uman în procesul de aderare la Uniunea 
Europeană, Bucureşti, Editura Oscar Print, 2014. 

MIHĂILESCU, loan, Zoltan ROSTAS, Dialog neterminat, 
Bucureşti, Editura Curtea Veche, 2007. 

Monitorul Oficial, partea 1, 1942-1948. 


Istoria 


MURGESCU, Bogdan, Istorie românească — istorie universală 
(600-1800), Bucureşti, Editura Erasmus, 1994. 

MURGESCU, Bogdan, România şi Europa. Acumularea 
decalajelor economice (1500-2010), laşi, Polirom, 2010. 

NASTASA, Lucian, Itinerarii spre lumea savantă. Tineri din 
spațiul românesc la studii în străinătate. 1864-1944, 
Cluj-Napoca, Editura Limes, 2006. 

NASTASĂ, Lucian, „« Poeticul » Dan Barbilian şi mişcarea 
legionară”, în Apostrof, an. XXIV, nr. 11 (282), 
2013, pp. 15-18. 

NICULESCU, Adrian, „Disidenţa românească”, Observator 
Cultural, nr. 113, aprilie 2002. 

PASCA, Vlad, Marius Traian CAZAN, Concurența la 
admiterea în învățământul superior românesc în perioada 
comunistă (1956-1979). Reconstituiri cantitative în 
„Studii şi articole de istorie”, LXXXI, 2014, pp. 244-266. 

PAVELESCU, Alina, „Noile politici de selecţie a studenților 
şi profesorilor de ştiinţe sociale la Universitatea din 
Bucureşti, 1948-1955”, I, în Arhivele Totalitarismului, 
nr. 1-2/2013, pp. 93-109. 

PÂNZARU, loan, Asigurarea calității în învățămîntul superior 
din țările Uniunii Europene, Bucureşti, Consiliul 
Naţional de Evaluare Academică şi Acreditare, 2005. 

PETCU, Marian, 10 teme de istorie a jurnalismului, Bucureşti, 
Ars Docendi, 2012. 

PETRESCU, Cristina, From Robin Hood to Don Quixote. 
Resistance and Dissent in Communist Romania, 
Bucureşti, Editura Enciclopedică, 2013. 

POPESCU-SPINENI, Marin, Instituţii de înaltă cultură. 
Învățământul superior: Muntenia (1679-1930), Moldova 
(1562-1930), Ardeal (1581-1930), Bucovina (1849-1930), 
Vălenii de Munte, 1932. 

Programul Partidului Comunist Român de făurire a societății 
socialiste multilateral dezvoltate şi înaintare a României 
spre comunism, Bucureşti, Editura Politică, 1975. 

Raportul final al Comisiei prezidențiale pentru Studierea 
Holocaustului în România, Polirom, 2005, p. 50. 

Regulamentul Facultăţii de Filosofie Şi Litere de la Universitatea 
din Bucuresti şi Iasi promulgat la 20 februarie 1899, 
Bucuresti, 1901. 

ROBINSON, Joan, The Economics of Imperfect Competition, 
London, Macmillan, 1933. 

ROLLER, Mihail, „Noua structură a învățământului”, 
în Scînteia, 4 august 1948. 

Românul, an I, 1857. 

ROSTÁS Zoltán, Serviciul Social sau obligativitatea 
muncii culturale, extras din Zoltan Rostăs, Strada 
Latină nr. 8, Editura Curtea Veche, 2009 - 
http:/ /www.cooperativag.ro/serviciul-social- 
sau-obligativitatea-muncii-culturale/ 


BIBLIOGRAFIE 


UNIVERSITATEA DIN BUCUREŞTI 
1864-2014 


452 


RUSU, Dorina N., Membrii Academiei Române, 1866-1999. 
Dicționar, ediția a Il-a, revăzută şi adăugită, cu un 
cuvânt înainte de acad. Eugen Simion, Editura 
Academiei Române, Bucureşti, 1999. 

SADLAK, Jan, Higher Education in Romania, 1860-1990: 
between Academic Mission, Economic Demands and 
Political Control, Buffalo, State University of 
New York at Buffalo, 1990. 

Scânteia, 1944-1948. 

SDROBIS, Dragoş, „Elitele şi universitatea în România 
interbelică. Problema « şomajului intelectual »”, 
în Anuarul Institutului de Istorie „George Barițiu” 
din Cluj-Napoca, tom LI, 2012. 

SOMEŞAN, Maria, Universitate şi politică în deceniile 4-6 
ale secolului XX. Episoade şi documente, Bucureşti, 
Editura Universităţii din Bucureşti, 2004. 

SORA, Florin Andrei, Evoluția calificărilor din învățământul 
universitar românesc, 1968-2011, Bucureşti, Autoritatea 
Naţională pentru Calificări, 2011. 

Stenogramele şedinţelor Consiliului de Miniştri. Guvernarea 
Ion Antonescu, vol. al XI-lea: Mai-august 1944, ediție 
de documente întocmită de Marcel-Dumitru Ciucă 
şi Maria Ignat, Arhivele Nationale ale României, 
Bucureşti, 2008. 

SURUGIU, Romina, Dominante filosofice în publicistica 
lui Nae Ionescu. De la Logos la „Cuvântul, Paideia, 
Bucureşti, 2008. 

ŞENDRULESCU, llie, „Atitudinea studenţilor Universității 
din Bucureşti față de războiul de independență 


din 1877-1878”, în Analele Universităţii Bucureşti. 
Istorie, an XVI, 1967. 

ŞTEFĂNESCU, Ştefan, „Mari istorici Şi ideea de unitate 
națională: Dimitrie Onciul”, în Analele Universității 
„Spiru Haret”, Seria Istorie, an 1999, nr. 2. 

TOTU, Maria, loan SCURTU, Dumitru SMÂRCEA et alii, 
„Din istoria studentimii române. Presa studenţească 
(1851-1978)”, Bucureşti, 1979. 

UDRESCU, Claudia Maria, Universitatea din Bucureşti. 
Modele Şi traiectorii postcomuniste (1990-1996), 
Bucureşti, Editura Universităţii din Bucureşti, 2011. 

URECHIA, V. A., Istoria şcolelor de la 1800-1864 cu o 
scurtă introducere coprindend note din istoria culturei 
nationale anteriore secolului al XLX-lea şi cu numerose 
fac-simile de documente, semnături, autografe etc., 
tomul I, Bucureşti, Imprimeria Statului, 1892. 

Universitatea din Bucureşti, ediţie îngrijită de Doina Banciu 
şi loan Pânzaru, Bucureşti, 2000 

VASILE, Gina, Mihaela ARTIMON, „Pionieri în şcoala 
românească de chimie”, în NOEMA, IX, 2010, 
pp. 241-252. 

VIDA-SIMITI, loan, Viorel-Aurel ŞERBAN, „Procesul 
« Bologna » şi sistemul de învățămînt tehnic universitar 
din România”, Revista de politica științei şi scientometrie — 
serie nouă, I, 2, iunie 2012, pp. 130-136. 

ZAINEA, Ion, Politică şi administraţie în România (6 martie 
1945 - 1 martie 1946): Epurarea, Editura Universității 
din Oradea, Oradea, 2004. 

ZAMFIR, Cătălin, O istorie subiectivă în sociologia românească 
din 1944 până în prezent, laşi, Polirom, 2009. 


BIBLIOGRAFIE 


1864-2014 


a UNIVERSITATEA | 
Re DIN BUCURESTI 


VIRTUTE ET SAPIENTIA 


150 DE ANII 


PARTENER STRATEGIC 


SPONSORI GOLD 


(MAG ROMTELECOM Bitdefender 


SPONSORI 


B BRD 


Qmm MERD EE Microsoft 
STOICA & Asociatii = SIVECO 


DEPOZITUL 
DE PAPETARIE 


SOCIETATE CIVILA DE AVOCATI- ATTORNEYS AT LAW Project: Progress” 
PARTENERI 
CONSILIUL GENERAL PRIMARIA fn LZ Li S 
AL MUNICIPIULUI MUNICIPIULUI E) 5, H, u | BUCAREST -rpe E 
BUCUREŞTI BUCUREŞTI SAN" Jalli = * ORICUM 
PARTENERI MEDIA 
IIA Radio [IA Radio _ [A Radio — i 
A România f! România f România ‘A 
Actualitati Cultural Bucuresti fm 
AGERPRES OBSERVATOR 
$) iri edumanageriro “HotNews 
i ULTURAL Liderul manag educatie iH NON-STOP sl 


IMAGE E 


PROIECT COMUNICAT ÎN PARTENERIAT CU Building reputation since 1945 


Credite ilustraţii 


Ilustratiile din acest volum provin, pe lângă cele puse la dispoziţie de serviciile 
Universităţii din Bucureşti, de cele direct preluate din publicațiile incluse în bibliografie şi de 
cele aflate în domeniul public, din următoarele surse: 


Arhivele Naţionale ale României - Serviciul Arhive Naţionale Istorice Centrale 
(Colecţia Documente Fotografice) 

Biblioteca Academiei Române - Cabinetul de Stampe, Desene şi Hărţi 

Muzeul Naţional de Istorie al României - www.comunismulinromania.ro 

Muzeul Universităţii din Bucureşti 

Arhivele personale Mircea Flonta, Oltea Joja, loan Bogdan Lefter, Bogdan Murgescu, 
Viorica Oancea, loan Carol Opris, Gheorghe Vladutescu. 

www.olteniteanul.ro 

WwWW.onicescu.ro 

www.studenteco.blogspot.ro 


B.C.U. „M. EMINESCU” IASI 


